
UVODNA RIJEČ* 


Rudi Supek 
Zagreb 


Jedan vječni Kain ubija zauvijek Abela 
(Victor Hugo, Bog, II. 5) 


Odnos moći i čovječnosti zaokuplia nas danas možda više 
nego ikada: nismo li u posljednje vrijeme bili svjedoci golemih 
dostignuća ljudske moći u svladavanju prirode i kozmosa, a nis- 
mo li istovremeno bili ogorčeni i postiđeni ljudskom nesposob- 
nošću i nemoći da ovladaju svojom vlastitom prirodom u druš- 
tvenim i međuljudskim odnosima, te smo upravo ovdje, na Kor- 
čuli prije godinu dana, bili potreseni činjenicom da je prvi put 
jedna socijalistička zemlja zaposjela drugu i oduzela joj pravo 
da odlučuje o svojoj sudbini i to u ime one ideologije koja se 
danas u najvećoj mjeri poziva na jednakost i čovječnost, u ime 
socijalizma, njegove sigurnosti, prava na razvitak?! A kad je riječ 
o socijalizmu i o idealima koje on zastupa, onda takav događaj 
nije nipošto stvar odnosa među nekim socijalističkim državama, 
pa niti među državama uopće ili samo među političkim stranka- 
ma, već je to stvar koja se tiče svakog čovjeka, jer je na djelu 
moć koja stavlja u pitanje, bilo nam to drago ili ne, našu čovječ. 
nost. 

Nije čudno da nam u takvoj situaciji padaju na pamet stihovi 
onog pjesnika, koji je smatrao da je »revolucija dah božji«, a 
pred više od jednog stoljeća, pod utjecajem sličnih revolucionar- 
nih zbivanja, mnogo se bavio temom bratoubojstva. Victor Hugo 
je u onoj staroj biblijskoj priči o Kainu i Abelu vidio kako jedan 
sin traži naklonost svojeg Oca ili Tvorca blagošću ili predanošću, 


Z Sesto zasjedanje Korčulanske ljetne škole cdržano je od 20. do 29. VIII 
1969. Zasjedanje je otvoreno uvodnom riieči predsjednika Škole R. Supeka. Na 
plenarnim sastancima održano je 15 predavanja: Andrija Krešić (Beograd): 
Nasilje kao oblik ljudske koegzistencije; Branko Bošnjak (Zagreb): Pro: 

dok drugi otkriva da se nasiljem može ukloniti rivalitet i steći 
jedinstven položaj odabranika ili nasljednika. Ako shvatimo da 
Tvorac nije drugo do li sama Povijest koju čovjek oblikuje isto 
tako nasiljem kao i čovječnošću, onda već od njegova iskona pri- 
sustvujemo drami što se bezbroj puta ponovila sve do naših dana. 

Izgleda da je problem odnosa moći i čovječnosti oduvijek bio 
vezan uz onaj dvojaki i protivurječni način kako čovjek doživ- 
ljuje i ostvaruje svoju slobodu: jednom kao vladanje nad prirod- 
nim silama, kao izraz tih istih prirodnih sila, a drugiput kao 
prisutnost i učestvovanje u vlastitoj ljudskosti, u njenim nepo- 
srednim i simboliziranim oblicima, u međuličnim i kolektivnim 
stanjima. Dok se prvi oblik ostvaruje silom, a to znači i moguć. 
nošću zloupotrebe sile, pa će drugi čovjek postati isto takav ka- 
men kao što je bio onaj kojim je Kain udario Abela, dotle se 
sloboda učestvovanja može ostvariti samo dogovorom i pristan- 
kom, ljudskim razgovorom i razumijevanjem. No, oni kojima je 
Povijest dala da budu moćni i veliki često su puta dogovor pre- 
tvarali u ucjenu, a pristanak iznuđivali nasiljem. Time nisu mogli 
ukloniti onu »lošu savjest« koju takvi postupci rađaju i da takve 
postupke opravdaju i mistificiraju pokušavali su raznim idejama 
i ideologijama. 


»Trube preda mnom bacahu duge odsjaje, 
Bio sam moćan; išao sam sa uzdignutom zastavom 
Knez kod cara, lav u svojem brlogu, 


blemi humanizma u politiziranom kršćanstvu i ideologiziranom marksizmu; 
John Lewis (London): Jedinstvenost čovjeka i dijalektika historije; Mihailo 
Đurić (Beograd): Kriza čovjekovog samorazumijevanja; Enzo Paci (Milano): 
Intersubjektivnost moći; Vanja Sutlić (Zagreb): Moć i čovječnost; Karl. 
Heinz Volkmamn-Schluck (K6ln): Politički ethos demokracije; Ivan Ku: 
vačić (Zagreb): Suvremeni oblici duhovnog nasilja; Pierre Brouć (Grenoble): 
Evropsko i svjetsko jedinstvo revolucionarnih borbi danas; Veljko Korać 
(Beograd): Napredak i humanost; Dušan Pirjevec (Ljubljana); Nacija i 
moć; Ljubomir Tadić (Beograd): Moć, elite i demokracija; Franz Marek 
(Wien): Moć i neposredna demokracija; Lucien Goldmann (Paris): Moć i hu- 
manizam; Gajo Petrović (Zagreb): Mcć i nasilje. Na plenarnoj sjednici 
održana je i diskusija oko okruglog stola na temu: Okupacija ČSSR i soci. 
jalizam. Učestvovali su: Paul Brockelmann (Durham — USA), Valentin 
Dusek (Durham — USA), Serge Mallet (Paris), Trivo Inđić (Beograd), 
Arnold Kinzli (Basel), Francis Pithon (Paris) i Rudi Supek (Zagreb). 

Zasjedanje Škole odvijalo se i u četiri sekcije prema jezičnom pod- 
ručju, na engleskom, francuskom, njemačkom i hrvatskosrpskom jeziku. 
Sekcije su održale ukupno 10 radnih sastanaka i saslušano je 16 korefe- 
rata. Od inozemnih učesnika koreferate su podnijeli: S. Avineri (Jerusa: 
lem), A. Bellu (Bukurešt), G. Block (Paris), W. van Dooren (Utrecht), H. 
Dieter Bahr (Tiibingen), H. Fleischer (Berlin), G. Wolandt (Bonn), W. Hoff- 
mann (Marburg), G. K. Kaltenbrunner (Miinchen), R. Tucker (Princeton). 
Od naših filozofa i sociologa sudjelovali su koreferatima i riječima u dis. 
kusiji među ostalima: M. Čaldarović (Zagreb), V. Mikecin (Zagreb), Vojin 
Milić (Beograd), M. Mirić (Zagreb), R. Muminović (Saraievo), Z. Posavec 
(Zagreb), K. Prohić (Sarajevo), Veljko i Vojan Rus (Ljubljana), D. Sergejev 
(Zagreb), Svetozar Stojanović (Beograd), Z. Vidaković (Sarajevo), S. Vrcan 
(Split). U svemu je u radu šestog zasjedanja Korčulanske ljetne škole 
sudjelovalo oko 350 domaćih i stranih filozofa i sociologa. 

Ali dok sve pod mojim nogama postajaše samo ništa, 

Moj zločin, odratni patuljak, življaše u meni, divu, 

Cereći se dok su hvalili moju časnu glavu, 

I ujedajući me za srce dovikavaše: Bjedniče!« 
(Burgraves) 


Otkad se »divovi« zaodješe znanošću i tehnikom, moćnim do- 
stignućima moderne industrije i društvene organizacije, topovi- 
ma, raketama, vještačkim i prirodnim satelitima, počeli su vjero- 
vati da je lako upotrebom suvremene propagande i publiciteta 
ušuikati ovog »odvratnog patuljka«, da se pitanje savjesti i ođ- 
govornosti isto tako može proizvoditi kao uvjetovane reakcije 
po Pavlovljevoj metodi, da se pseća pokornost i ljudska zabo- 
ravnost lako ujedinjuju. Naivno nas žele uvjeriti kako valja što 
prije nasilje prekriti velom šutnje i pri tom ukazuju prstom na 
još »veće i moćnije nasilnike«, a ti još veći i moćniji nasilnici, 
budući da ne nailaze na još veće i silnije, ukazuju jednostavno 
prslora na mjesec! 


Pa ipak, ako je vjera u pravičnost i ravnopravnost, u pobjedu 
jednakosti i uma buktjela u našoj nutrini samo jedan trenutak 
kao živa ljudska baklja, tada nas ništa ne može spriječiti da po- 
stavimo niz pitanja koja su, možda, više izraz hladnog razumnog 
rasuđivanja nego pobunjene ljudske savjesti. 


Revolucija kao epohalni obrat u ljudskim odnosima i vrijed- 
nostima ne može se svesti na političke udare, zavjere i ortaštvo. 
Ona je djelo svih članova društva, čitava naroda, njegovih naj- 
naprednijih dijelova, radničke klase, društvene inteligencije, a 
nikako ne pojedinih grupa ili političkih stranaka. Ona predstav- 
lja onaj sretni trenutak povijesnog nadahnuća jednog naroda, 
kad se najprogresivnije klase i najbolji umovi stapaju u jedinstve- 
nu akciju preobrazbe društvene organizacije da bi odgovorile vje- 
kovnim težnjama svih društvenih slojeva. U tome je epohalni 
karakter socijalističke revolucije! Takva revolucija ne može biti 
uvezena izvana, nametnuta stranom vojnom ili političkom silom, 
kontrolirana najamničkim policijskim aparatom, jer će naići na 
otpor i prezir gotovo svih članova društva. Ona ne služi izgradnji 
jedne nove društvene zajednice već njenom razaranju i, još više, 
uništavanju samog povijesnog smisla takve zajednice. Tko smije 
govoriti o socijalizmu i socijalističkoj revoluciji oduzimajući is- 
tovremeno jednom narodu njegovu suverenost, pravo na obliko- 
vanje vlastite povijesti i na izgradnju vlastite društvene zajedni- 
ce? Nije li uloga radničke klase da bude emancipator najdubljih 
težnji svih ljudi? 

Potrebna je velika zaostalost u samosvijesti jednog društva 
i pokretačkim snagama njegova preobražaja, da bi ono moglo 
doživjeti »oslobođenje« vukući se u brazdi drugog društva, 
vođeno stranom voljom, osmišljavano tuđim idejama, tako 
da bude samo objekt tuđe »oslobodilačke« ili »emancipatorske 
misije«, na koju su se vjekovima pozivali svi porobljivači i ko- 


5 


lonizatori. A što onda, ako takva zaostalost uopće ne postoji, ako 
je upravo suprotno slučaj: ako se nastoji viši oblik društvenog 
uredenja u našem slučaju socijalističkog razvitka spriječiti da 
bi se nametnuo silom niži oblik, jedna stvarno zaostalija društve- 
na organizacija? U tome slučaju pozivanje na »socijalističku re. 
voluciju« i »proleterski internacionalizam« ne može zadržati čak 
ni onu legitimaciju koju su imali kolonizatori u odnosu na neraz- 
vijene zemlje. Tada prisustvujemo dubokom izopačenju samog 
smisla socijalističke revolucije, i socijalizma uopće, i sve dobiva 
jedan izvrnuti, nečovječni smisao. Tada se revolucionar pretvara 
u najamnika, borac u činovnika, rukovodilac u policajca, radni 
čovjek u roba, građanin u patuljka, i manje od patuljka, objav- 
ljeni ideali postaju laž, društvena vlast samo sredstvo nasilja i 
nečovječne prinude, a socijalizam nova maska za stranu hege. 
moniju. 

Nije li Lenjin branio nezavisnost i suverenost svake napredne 
i oslobodilačke akcije, čak i takve koja se zbivala, za vrijeme 
Oktobra, u obliku buržoasko-nacionalne revolucije, dakle na jed- 
nom nižem stupnju povijesnog kretanja? Nije li sa tog istog gle- 
dišta isticao da će socijalistička revolucija u jednoj razvijenoj 
zemlji »odmah prestići« Rusiju, mada je ova započela ranije sa 
revolucionarnom akcijom? Teško je osporavati ovaj stav, jer so- 
Cijalistička revolucija ne znači samo obaranje buržoaske vlasti 
političkom akcijom, nego i pozitivnu izgradnju socijalističkog 
društva, a ta će nužno ići brže tamo gdje su već stvoreni socijal- 
no-ekonomski i kulturni preduvjeti. 

Ako okupacija Čehoslovačke ne znači samo činjenicu da je 
prvi put u povijesti jedna socijalistička zemlja napala drugu i 
oduzela joj suverenost, nego istovremeno i, možda još i više, 
oduzimanja prava na »vlastiti put u socijalizam« na izgradnju 
socijalističke zajednice u skladu sa stvarnim idealima kojima je- 
dan narod povezuje svoju prošlost sa svojom budućnošću, ne 
pretvara li se tada revolucija u kontrarevoluciju? Nije li nama 
veoma dobro poznato da su etatizam i birokratizam u socijaliz- 
tu izazvali ono od čega je toliko strahovao Marx, a ne manje i 
Lenjin, naime da će »politička duša« socijalističke revolucije iz- 
jesti »socijalnu dušu«, da će politički režim vladanja, u osnovi 
buržoaski, onemogućiti stvarnu izgradnju samostalnog socijalis- 
tičkog društva, da će ono stanje, koje su sovjetski teoretičari 
veoma eufemistički nazvali »kultom ličnosti« ponovno pokazati 
svoje pravo lice — nepovjerenje i prezir prema humanom sadr- 
žaju ili prema »socijalizmu sa ljudskim licem«, kao što su ga 
nazvali naši čehoslovački prijatelji. 


Nije li krajnje vrijeme da se radnički pokret pozabavi bitnim 
teorijskim pitanjima postojanja raznih oblika socijalizma — so- 
cijalističkim pluralizmom — koji odgovara kako raznovrsnoj po- 
vijesnoj podlozi na kojoj niču socijalističke revolucije tako i raz- 
nim razvojnim fazama same izgradnje socijalističkog društva? 
Nije li krajnje vrijeme da se odbace u ime slobodnog razvitka 

socijalističkog društva sve one teorije što nastoje pod maskom 
»marksizma-lenjinizma« da brane politički monopolizam i hege- 
monizam? Nije li to potrebno ne samo u interesu zemalja koje su 
prošle kroz socijalističku revoluciju nego još više u interesu ze- 
malja koje se tek nalaze pred njome? Radnički pokret, njegovi 
politički predstavnici i lijeva inteligencija nemaju nikakvo pravo 
da o ovim bitnim pitanjima suvremenog razvitka šute, čak ni 
pod lažnim izgovorom da je takva šutnja »korisna« u borbi pro- 
tiv kapitalističkog imperijalizma, jer se borba protiv tuđih mana 
ne vodi sakrivanjem vlastitih nedostataka. i a 

Zašto ističemo ova pitanja, danas, kad želimo govoriti o od- 
nosu moći i čovječnosti? ' pa. 

Proživljujemo određenu krizu u poimanju ljudske slobode i 
ličnog dostojanstva. Stalno isticanje »društvene sigurnosti«, kao 
dijela militarističke i socijalne politike, te vulgarno-ekonomistič- 
ka teorija o »stalnom napredovanju čovječanstva sve većem bla- 
gostanju« zatupjeli su u pojedincima osjećanja slobode, indivi- 
dualne i kolektivne. Etatisti i birokrate sviju boja nalaze u toj 
filozofiji moćnog saveznika. Stoga je potrebno filozofiji »sve bo- 
ljeg života« suprotstaviti filozofiju ljudske slobode, Slobode u 
njenom izvornom smislu kao prava pojedinca na učestvovanje u 
svim bitnim oblicima društvenog života, na donošenje odluka i 
punu odgovornost u užim i širim društvenim organizacijama, od 
tvornice i komune do narodnog predstavništva. Dostojanstvo čov- 
jeka oduvijek se mjerilo pravom na riječ u javnom životu i pro- 
izvodnoj zajednici. To je i razlog zašto se zalažemo za samouprav- 
ni socijalizam, za socijalizam što uklanja one predstavnike ili 
posrednike koji »u ime radničke klase« ili »u ime naroda« vlada- 
ju nad narodom i radničkom klasom. 


Društvenu zajednicu ne možemo čovjeku nametnuti. On je 
može jedino slobodnom voljom i činom sam izgrađivati tražeći 
priznanje i recipročnost za svoju čovječnost u drugom čovjeku, 
stvarajući zajednicu u kojoj će doista »slobodni razvitak svakog 
pojedinca biti preduvjet za slobodni razvitak sviju« (Marx). 


Nikakva istinska ljudska zajednica, naroda ili međunarodna, 
ne može se izgrađivati na neravnopravnosti i nejednakosti nje- 
nih članova. Upotreba sile i nasilja pod izgovorom »bratske po- 
moći« takvu zajednicu pretvara u robijašnicu naroda. U »Koncu 
Satane« upozorava nas Victor Hugo da je kamen kojim je Kain 
udario Abela, djelovanjem čarobnice Lilith-Isis, postao tamnica. 


»... Ti kamene, 
Živi, udubljuj se, rasti, uzdiži se na obzorju, 
A blijeda budućnost nazvat će te Tamnicom«. 


PARADOKSI MOĆI I HUMANOSTI 
Veljko Korać 


Beograd 


Moć čovječanstva se pokazuje kao najparadoksalnija stvar na 
svetu: bez nje čoveku nema opstanka, a s njome i sam opstanak 
postaje problematičan. Ona je dakle, neobično bratimljenje sup- 
rotnosti, ili kako bi Marx rekao, »bratimljenje nemogućnosti«. 
Čovek bi mogao svoj odnos prema njoj najprikladnije izraziti 
starom latinskom izrekom: Nec tecum vivere possum nec sine 
te! (Niti mogu živeti s tobom niti mogu bez tebe!) . 

Ovaj paradoks je danas očigledniji nego ikad u prošlosti. Bur- 
ni progres nauke i tehnike (a samim time i moći koju on dono- 
si) pruža sve više argumenata za tezu o čovekovom privilegova- 
nom mestu u svetu, a istovremeno se oglašava »principijelna« 
smrt čoveka i kraj humanizma. Suočen s ovim paradoksom čovek 
postavlja pitanje: šta je u stvari čovek, šta je čovečnost ako či- 
tav progres vodi »principijelnoj« smrti čoveka? Šta je moć koju 
čovek stvara ako se ona otuđuje od svog tvorca i deluje tuđinski 
i ne-čovečno? Stoje li moć i čovečnost u bilo kakvoj suštinskoj 
vezi ili harmoniji? 

Odgovori na ova pitanja moraju se tražiti u ljudskoj praksi. 
Čovek je praktično biće koje svrsishodno prisvaja prirodu za 
svoje ljudske potrebe i tako neprekidno potvrđuje svoje moguć- 
nosti i učvršćuje svoje osobito mesto u svetu. Što je veća univer- 
zalnost čovekove prakse tim je izrazitija tendencija pretvaranja 
svih ljudskih znanja u realnu moć čovečanstva. Na taj način, 
kao da se u interesu čoveka i čovečnosti ostvaruje Hegelova for- 
mula o lukavstvu uma koja se suštinski svodi na to da je um 
moćan koliko je lukav i da upravo zbog toga lukavstva čovek po- 
laže svoje »pravo« na prirodu i na privilegovano mesto u svetu. 

Oduševljenje koje je obuzelo ljude kad su neposredno ugle- 
dali prvog čoveka na Mesečevom tlu pokazalo je kako su jake ilu- 
zije o čovekovom privilegovanom mestu u svetu iz kojih je izras- 
tao moderni humanizam i koliko one još uvek utiču na stremlje- 

nja i opredeljenja ljudi. Ljudi vole da se zanose idejom da prog: 
res nauke i tehnike uzdiže čoveka iznad svih ostalih živih bića 
i ta ideja je jedan od bitnih elemenata savremenog načina mišlje: 
nja. Optimizam koji ona izaziva mogao bi se izraziti jednim jedi- 
nim patetičnim uzvikom, koji je star puna četiri stoleća: Nauke 
cvetaju, duhovi se bude, milina je živeti! 

Iako je ovaj uzvik star četiri stoleća on ni danas nije izgu- 
bio smisao, njime je vitez-lutalica, nesrećni zanesenjak, humanist 
Ulrich von Hutten verno izrazio opšte raspoloženje svog vreme: 
na, iako je usred krvavih seljačkih i verskih ratova, klanja i is- 
trebljenja ljudi širom Evrope, u doba kad je Evropa ličila na lud- 
nicu, bilo više nego iluzorno misliti i govoriti o milinama života. 
Ali upravo u to doba rađao se moderni humanizam kao ideologi- 
ja humanosti, kao vera u čoveka i čovečnost posle dugog niza 
stoleća obeščovečenja i uniženja svega što je bilo ljudsko. Bio je 
to dakle pravi manifest humanosti, dostojan ljudi na samom 
pragu Modernog doba koji su, po rečima Friedricha Engelsa, bili 
veliki i u vrlini i u poroku. Bili su sve samo ne oprezne ćifte, jer 
su posle teološkog nasilja koje je ljude gonilo da se prikazuju kao 
božije sluge i anđeli, savršeno znali da čovek nije ni anđeo, ni 
đavo, već čovek, i da je upravo to njegova velika privilegija. Taj 
zanos za sve što je ljudsko verno je izrazio Shakespeare u Ham: 
letu, prikazavši čoveka kao pravo remek-delo, kao biće plemeni- 
tog uma, neograničenih mogućnosti i sposobnosti, skladnih i ce: 
lishodnih oblika i pokreta. U tom duhu čovek je navikao da se 
divi samom sebi i da učvršćuje svoje samopouzdanje. 


Istorija pokazuje da je to samopouzdanje bilo neophodno 
čoveku kad je detronizovao svemogućeg boga. S tim samopouz: 
danjem on je sebe uzdizao na upražnjeni presto. I krenuo je u 
avanture preko dalekih mora, otkrio kuglu zemaljsku, tajne Sun- 
čevog sistema, zakone mehanike, itd. Otkrio je dakle, ono što je 
bilo neophodno da se emancipuje od teološkog mišljenja i da 
počne graditi novi svet. Bez vere u progres znanja i moći ne bi 
to nikad postigao i zato je gradio i izgradio nove pojmove o sa: 
mom sebi u duhu iluzije o harmoniji znanja i moći u interesu 
čoveka i čovečnosti. Velike društvene krize ne samo što ga u tome 
nisu obeshrabrile, već su ga podsticale na nove poduhvate, jer je 
izgledalo da samo taj put vodi definitivnom trijumfu. Descartesov 
»cogito« bio je prvi filozofski izraz tog samopouzdanja i samo- 
svesti, a racionalizam kome je Descartes postavio temelje, našao 
je svoj logički završetak u Hegelovom filozofskom sistemu. 

Danas znamo da bez ovog humanističkog samopouzdanja, ko- 
je se ispoljava u najraznovrsnijim oblicima antropocentrizma, 
ne bi bilo građanske epohe. Ali znamo i više od toga. Svojom 
tezom o »opšteljudskoj emancipaciji«, Marx je humanizmu dao 
novi sadržaj i smisao, polazeći od načela da je koren čoveka sam 
čovek. Pojam čoveka, u Marxovom tumačenju dobio je uz to 
dimenziju koju nije imao u tradicionalnom humanizmu, niti u 
bilo kojem prethodnom shvatanju. To je istorijska dimenzija. 

Kad je ona otkrivena pokazalo se da čovek nije ni politički, ni 
etički ni teološki postulat, kao što nije prosti proizvod prirode, 
već biće prakse koje istorijski proizvodi samo sebe. To je smisao 
Marxovih reči da je čovek proizvod istorije, a ne njena polazna 
tačka. I to je dalo novi smisao pojmu čovečnosti, humanosti i 
humanizmu. Čovek je sam sebe otkrio kao biće prakse kome je 
čovečnost jedini i pravi cilj. 


ko kok 


Iako je misao o čovekovom privilegovanom mestu u svetu 
nastala iz vere u svemoć čoveka i u njegovo izuzetno »pravo na 
prirodu« veliki mislioci shvatili su i ona egzistencijalna protiv- 
rečja na koja se ne može pozivati nijedan oblik humanističkog 
optimizma, kao što je bio onaj u ime _ koga je govorio Ulrich 
von Hutten. Pascal je svakako bio najdublji među tim mislioci- 
ma, kad je zapisao da je čovek sredina između svega i ničega, 
dakle — jedna izuzetna potencija. Od vremena u kome je Pascal 
živeo pa sve do danas, istina ovih njegovih reči se potvrđuje sva- 
kodnevno i objašnjava poreklo i karakter egzistencijalnih protiv- 
rečja zbog kojih je iluzorna vera u apsolutni progres kao i u 
harmoniju između moći i humanosti. Naime, svakodnevno se 
pokazuje da je čovek doista razapet između svega i ničega, izme- 
đu zemlje i neba, između egzistencije i esencije, da hoće više nego 
što može i da nemoguće pretvara u moguće, i da je to stalni uz- 
rok onog nespokojstva koje ga pokreće na akciju i koje je suš- 
tina njegove prakse. Razapet između mogućnosti i nemogućnosti 
čovek živi u stalnim egzistencijalnim društvenim krizama, ali 
uprkos svemu održava i neguje iluziju o svom privilegovanom 
mestu u svetu, i o svojim ljudskim mogućnostima koje proširuje 
i učvršćuje, prisvajajući svet za svoje ljudske potrebe. Međutim, 
to više nije iluzija renesansnog humanizma, koja se svodi na to 
da moć i humanost napreduju harmonično. Od Descartesa, koji 
je postavio temelje modernog naučnog i filozofskog znanja pola- 
zeći od stava da je najracionalnije ono znanje koje donosi najviše 
koristi, pa do Hegela, koji je ukazivao da čovek jedva da može i 
zamisliti kolike su snage njegova duha i da on u svetu ne može 
naići ni na šta što bi bilo tako grubo i kruto da mu se ne bi ot- 
krilo, pripremalo se stanje filozofije i nauka u kome je čovek 
morao postati samom sebi najveći problem i u kome se počelo 
kritički i revolucionarno misliti o uslovima ljudske egzistencije. 
Tek u tom stanju bilo je moguće shvatiti da ljudska istorija nije 
pravolinijski proces, koji spontano ide najvišem svom cilju, već 
protivrečno kretanje. 

U stvari, u Hegelovoj filozofiji se prvi put jasno pokazalo, da 
realno nema harmonije između moći i humanosti i da se ona 
javlja samo iluzorno, u sferi metafizike moći, dakle, u onoj vrsti 
metafizike, koja humanost rastvara u moći. Hegel daje pojmu 
esencije (ideji) atribute apsolutne moći, a egzistenciju objašnja- 
va kao čistu efemernost i nemoć, pa se tako sve zbiva kao samo: 

razvitak ideje. Stupiti u egzistenciju znači za Hegela — prome: 
niti se i ostati isto. Zbog toga on i može da kaže da duh koji po- 
kreće svetsku istoriju »vodi svoj posao na veliko« i da za svoje 
potrebe i ciljeve, koji ostaju s one strane svih ljudskih potreba 
i ciljeva, žrtvuje ne samo pojedine ljude i narode već i čitave ge- 
neracije. U takvom sistemu u kome je čovek, kao egzistencija, 
čista efemernost, nema nikakva mesta za humanost. Zbog toga su 
najbitnije reakcije protiv Hegelove filozofije bile humanističkog 
karaktera. U stvari radikalni kritičari Hegelove filozofije, smatra: 
li su da je nasuprot Hegelovom esencijalizmu bilo nužno afirmi- 
sati filozofiju čoveka (prvo, Feuerbach, pa zatim Marx), rehabi- 
litovati zanemarenu egzistenciju (Kierkegaard) i fenomen života 
(Nietzsche, Dilthey). Očigledno je da su te reakcije išle upravo 
u tim pravcima zbog toga što je filozofija apsolutnog samorazvit- 
ka totalno zanemarila čoveka i život, da bi afirmisala totalni esen: 
cijalizam. 


Karakteristično je da je čovek kao čovek ostao takođe izvan 
dimenzija tzv. »pozitivne filozofije« i pozitivističkog načina miš- 
ljenja uopšte, bilo da je reč o tzv. »klasičnom pozitivizmu«, u 
kome je ljudska egzistencija žrtvovana sociološkom realizmu, ili 
o najnovijim oblicima pozitivističkih stremljenja u kojima je 
čovek kao čovek sveden na jezičke izraze, na funkcije i strukture, 
u kojima se, u krajnjoj liniji, čovek kao čovek gubi, može progla- 
siti i njegova smrt. 


Strukturalizam je do sada otišao najdalje u negaciji huma- 
nizma i u nastojanjima da se dokaže njegova neodrživost. On 
odbacuje istorijsku dimenziju čoveka i čovečnosti kao najobič- 
niji mit, i to u ime realnosti društvene strukture u kojoj se čovek 
realizuje i u kojoj potvrđuje svoju čovečnost. Karakteristično je 
da je strukturalizam odbacio humanizam kao ideologiju, u ime 
nauke i naučnosti, a sam se pretvara u ideologiju koja u ime dru- 
štvene strukture rastvara čoveka i čovečnost u totalno racionali- 
zovane i matematizovane sisteme i strukture. Dakako, za struktu- 
ralizam je najkarakterističnije što negira mogućnost čovekovog 
privilegovanog mesta u svetu. Sa strukturalističkog gledišta ta 
mogućnost je samo prevaziđena humanistička iluzija o čoveku 
kao subjektu istorije. U velikim sistemima ona gubi svaki smi- 
sao i upravo zbog toga se objavljuje smrt čoveka koji u stvari 
nije ništa drugo nego čovek humanizma u tradicionalnom smislu. 


Kad bi humanizam doista bio samo subjektivizam, ovakvi 
zaključci bi bili ne samo mogući, već neizbježni. Ali stvarnost se 
ne može svesti na dihotomiju subjekt-objekt. Takva dihotomija 
je ostatak tradicionalne metafizike i naturalističkog shvatanja 
sveta koji se formirao na samom početku moderne epohe. Ona 
je izraz tzv. zdravog razuma protiv koga je Marx napisao svoje 
poznate Teze o Feuerbachu i uveo kategoriju prakse, kojom se 
prevazilaze suprotnosti subjekta i objekta, i postavljaju nove 
mogućnosti tumačenja stvarnog. 

Ako se biće čoveka shvati sa stanovišta prakse postavlja se pi- 
tanje ima li mogućnosti da se prevaziđe protivrečje između moći 
i humanosti, koja ima svoj koren upravo u praksi? Suština pita- 
nja je naime, to da li je moguće uskladiti moć i humanost tako 
da moć, kao proizvod čovekov, bude instrumenat humanosti ili 
humane prakse, a ne oruđe nehumanosti? 

Sa stanovišta strukturalizma na to pitanje nije moguće odgo- 
voriti, jer čovek iščezava u strukturi i ceo se problem svodi na 
racionalizovanje strukture. U krajnjoj liniji to je nihilizam. Ali 
taj nihilizam postulira napuštanje svakog oblika humanizma i 
istorijskog tumačenja ljudskog bića. Međutim, upravo sa stano- 
višta prakse, mogućnosti rešenja postoje. Na njih ukazuje i sav- 
remeni društveni razvitak. Naime, već danas u razvijenim indus- 
trijskim zemljama proizvodnja sve manje zavisi od količine ulo- 
ženog rada i veličine kapitala, a sve više od stanja nauke i tehni- 
ke. Nauka i tehnika više ne idu iza industrije već uporedo s njom, 
ili čak ispred nje. Samim time one postaju osnovna proizvodna 
snaga i pripremaju stanje u kome će nastati potreba za društve- 
nim preobražajem. Dakako taj proces nije jednostavan. Štaviše, 
on krije u sebi duboka protivrečja, jer automatizacija ne samo 
što oslobađa radnika od neposrednog rada, već vodi totalnoj in- 
tegraciji proizvodnih procesa, centralizovanog planiranja i iz- 
gradnji velikih sistema. A to znači, — racionalizaciji i koncentraci- 
ji svih funkcija proizvodnje i potrošnje. Međutim, koliko se na taj 
način priprema mogućnost smanjenja radnog vremena i stvarnog 
oslobođenja radnika, toliko se javlja i fenomen velikih sistema 
koji niveliše ljude i uništava ih kao ličnosti. Po strukturalizmu, to 
bi bio kraj čoveka i smrt humanizma. U stvari, to bi bilo totalno 
potčinjavanje čoveka i čovečnosti svemoćnom velikom biću dru- 
štva. Ali tu se postavlja pitanje da li će čovek, ukoliko postane 
slobodno biće koje se uzdiže iznad društvene podele rada, pris- 
tati na ovaj oblik neslobode i nečovečnosti? Jer smisao humaniz- 
ma i jest u tome da spreči takvu degradaciju čoveka razvijajući 
i učvršćujući svest da je čovek krajnji cilj za čoveka. 


kkk 


Humanistički stav da čovek mora trijumfovati u protivrečnom 
kretanju društva ide u red onih ljudskih uverenja bez kojih čo- 
vek ne bi bio čovek. U krajnjoj liniji taj stav nije ništa drugo 
nego sekularizovano nasleđe starih eshatoloških vizija o idealnom 
završetku istorije. Ali, bez tog uverenja čovek ne bi mogao reali- 
zovati svoje ljudske mogućnosti, niti bi imao bilo kakve ljudske 
perspektive. Upravo zbog toga se postavlja pitanje: da li je hu- 
manizam samo korisna iluzija, ili ima osnove sa naučnog i filo- 
zofskog gledišta? 

Čovek može empirijski dokazati da je tvorac svoje sopstvene 
istorije. Empirija njegove istorije pokazuje da se njegove ljudske 
mogućnosti razvijaju protivrečno i da je to bitna tajna njegove 
egzistencije. Različiti vidovi otuđenja su najočigledniji izrazi 

egzistencijalnih i društvenih protivurečja, zbog kojih se i moć, ko- 
ju čovek stvara radi svog opstanka, pokazuje krajnje ambvivalen- 
tno: kao poluga progresa, a isto tako i kao oruđe nehumanosti. 
Radnici koji su razarali mašine u samom početku modernog ka- 
pitalizma ubedljivo su pokazali koliko je ta ambivalentnost ne- 
podnošljiva kad moć tehnike deluje ne-čovečno. Na sličan način 
se ispoljava svaki strah od napretka tehnike, naročito u naše 
doba. Moć koja se zasniva na burnom razvoju nauke i tehnike 
toliko nadmašuje sve postojeće oblike društvenih odnosa i druš- 
tvene organizacije, da se nezadovoljstvo sa postojećim često iz- 
ražava i kritikom tehnike. Zbog toga je problem tehničkog nap- 
retka postao izuzetno aktualan. Ali on je u stvari aktualan od 
samog početka moderne epohe. 


I tu je Pascal išao ispred drugih. Umujući o odnosu između 
mišljenja i moći, on je postavio dve suprotne teze. U prvoj je 
izneo da je moć kraljica sveta a ne mišljenje. A u drugoj je od- 
govorio da mišljenje upotrebljava moć. Iz toga izlazi da moć 
uvek deluje i da je problem samo u tome, deluje li ona humano 
ili nehumano. Shvatanje da je kritika tehnike izraz apstraktno- 
"humanističke jednostranosti koja se sastoji u tome da se ne shva- 
ta njena instrumentalna vrednost, koja se danas tako često jav- 
lja, čak i među marksistima, nije u suštini ništa drugo nego po: 
vršno, zdravorazumsko negiranje kritičkog pristupa fundamen- 
talnim egzistencijalnim pitanjima koja je i Marx postavio pre 
više od sto godina marginalno. On je, naime, pisao da u »naše« 
vreme sve izgleda bremenito svojim suprotnostima i da to naj- 
bolje ilustruju mašine koje raspolažu »divnom moći« da skrate 
ljudski rad i da ga učine plodnim, ali umesto toga dovode radni- 
ke do gladovanja i oskudice. Marx je tome još dodao da izgleda 
kao da svi naši pronalasci i sav naš napredak završavaju time 
što se materijalne sile obdaruju intelektualnim životom a ljudski 
život se srozava na stepen tupe materijalne sile. 


Tehnika je glavni izvor materijalne sile i zbog toga podjedna- 
ko inspiriše tehnokratske iluzije o mogućnostima tehničkog re- 
šenja svih zagonetki sveta, kao i radikalne sumnje da tehnika u 
budućnosti, u društvu bez eksploatacije, klasne podele i nehuma- 
nosti, može postati oruđe humanosti. Između ovih dveju kraj- 
nosti istina se može naći samo analizom ljudske prakse i egzis- 
tencijalnih kriza koje u njoj nastaju. Tek na tom putu se do kraja 
vidi da je čovek doista sredina između sebe i ničega i da je Marx 
s razlogom isticao da u naše doba izgleda da čoveka porobljava- 
ju drugi ljudi, ili njegova sopstvena niskost, istom brzinom ko- 
jom čovečanstvo stiče vlast nad prirodom. Marx je, međutim, 
bio daleko od toga da veruje da će čovek jednoga dana usposta- 
viti apsolutnu vlast nad prirodom i prevazići sva egzistencijalna 
protivrečja da bi definitivno postao savršeno biće. Marx nije 
uopšte tražio savršenog čoveka u budućoj istoriji, već čoveka 
koji nesputano razvija sve ljudske potrebe i mogućnosti. Zbog 
toga je najbliže istini i humanizmu koji je Marx zasnovao po- 

šavši od stava da je koren čoveka sam čovek, misao M. Merleau- 
-Pontyja da biti sasvim čovek znači — biti nešto više, ali i nešto 
manje nego čovek. U duhu takvog shvatanja čovek će biti najčo- 
večniji ako bude u stanju da moć koju stvara i koja se ispoljava 


na paradoksalan način pretvori u instrumenat istmskih ljudskih 
potreba i mogućnosti. 

MOĆ I ČOVJEĆNOST 
Vanja Sutlić 


Zagreb 


Pitanje odnosa moći i čovječnosti, tj. bitka i biti čovjeka, je 
povijesno pitanje, u jednom smislu koji radikalno nadilazi his: 
torijsko, realno-genetsko istraživanje konstelacije tzv. zbilje (kao 
»realno-faktomog« podrijetla i tla na kome se pitanje uzdiže), 
baš tako kao što nadilazi disciplinarno, sektorski određenu sis- 
tematsku artikulaciju. To je pitanje koje implicira metafizički 
nivo, ali ga rastvara u bitnom povijesnom smislu. 

Već ovo ograđivanje, s jedne strane, od historicizma, s druge 
strane, od uobičajene tradicionalne sistematizacije, pokazuje teži- 
nu pitanja koje uključuje ne samo našu pripadnost epohi, ne 
samo epohu u cjelini, sa svim našim iskustvenim, teorijskim i 
akcionim odnosima unutar regija bića te epohe, nego ujedno 
znači, u svojoj povijesnoj konkretnosti, tematiziranje epohalnos- 
ti epohe same. Tim bismo pitanjem, dakle, htjeli da o epohi, van 
historicizma i van granica sistematske artikulacije, govorimo ta- 
ko kako bi se njena bit za nas očitovala te bismo na temelju tog 
očitovanja, još jednom eventualno bili u mogućnosti da pokuša: 
mo, ili bar da priredimo svojevrsni povijesni odnos — unutar 
sklopa bitka i biti čovjeka. 

Dva velika mislioca svoj program mišljenja i djelovanja u 
epohalnom smislu dobivaju prevladavanjem, nadmašivanjem me: 
tafizike; to je Nietzsche: redukcijom pravog svijeta na zbivanje 
života samog kojeg je temeljni karakter Volja za moć, a način 
bivstvovanja: vječno vraćanje jednakog; to je Marx: svojom rea- 
lizacijom filozofije u strogo shvaćenoj znanstvenoj povijesti. 

Ako pitanje odnosa moći i rada shvatimo filozofijski, a to 
svagda znači: metafizički, onda je ono za nas danas moguće samo 
u respektiranju kraja filozofije-metafizike, koji su ti mislioci na: 
javili, te onaj pravi datum, bitno-vremenski datum epohalnosti 
epohe, baš jest u tom mišljenju kraja, koji je, ujedno, dovršava: 
nje metafizike, nikako: puko odumiranje i degeneracija. 


15 


Ovdje se nećemo baviti Nietzscheom. Čini nam se da Moć u 
formuli »Volje za moć« nikako nije bliža prosječno-fenomenalnoj 
predstavi »moći« od one Moći koja se skriva u okviru Marxo- 
vih kategorija, ako je uopće takvo prosječno razumijevanje ika. 
kav kriterij ispitivanja. Baš zato, Marx je, naoko napuštajući bli- 
zinu »fenomena«, prvo, Moć radikalnije izveo iz privida sile, na- 
silja, uobičajenog sociološko-psihološkog tretmana, i naselio u 
dimenziji gdje se jedva očekivala, i, drugo, lišio je svakog patosa, 
svakog povišenog afirmiranja, razriješivši je u prozi svakodnevne 
prakse rada. Međutim, njegovo otkriće Moći i o njoj zavisno, na 
njoj sudjelujuće biti čovjeka, i samo još stoji u posthegelovskoj 
situaciji, u horizontu neproblematizirane humanosti i njoj odgo- 
varajućeg »humanizma«. Odatle je dimenzija moći koju je otkrio 
najčešće izbjegla interpretima koji su se zadržavali na tom pred- 
njem sloju njegove misli. Stoga će i naša analiza njegovih central- 
nih misli morati probiti se nekako iz tog idejno-povijesno, a on- 
da i iz same stvari, motiviranog okvira do onog njegovog zbilj- 
skog otkrića, tj. do slobodne, samo na sebe postavljene produk- 
cije, koja svoj temelj nema ni u čemu drugomu, nego utemeljuje 
sve što jest i da ono jest, bila to ljudska ili neljudska bića. 

U okviru Marxovog opusa jedan, kratki dokument, — proljeće 
1845. — pokazuje horizont svega njegovog daljeg mišljenja i 
djelovanja. 

I »Njemačka ideologija« i sve ono što iza nje slijedi, kao lite- 
rarni dokument ili kao poduzeta akcija u organizacionom i dru- 
gom političkom smislu, stoji u svjetlosti otkrića koje je sadržano 
i lapidarno formulirano u tom dokumentu o kojem govorimo, u 
radu, koji nam je filološki posredovan kao »1. ad Feuerbach«, a 
koji je kasnije Engels izdao kao dodatak svom spisu »Ludwig 
Feuerbach i kraj njemačke klasične filozofije« (1888.). 

Pozivajući se kasnije na taj dokument, Marx i Engels su go- 
vorili o Selbstverstindigung, o samorazumijevanju koje je ujedno 
i sporazum sa samim sobom, što da je sve sadržano u tim tzv. 
Tezama o Feuerbachu. To je samoobjašnjenje vlastitog »stajališ- 
ta«, to je, na neki način, samoizvještavanje, samoizvjesnost, od 
koje na ovamo čitav svijet se onda pokazuje kao predmet mogu- 
će misli i moguće akcije. 

Kako ne možemo u detalje tih teza ulaziti, čini nam se od 
odlučujuće važnosti da se zadržimo na centralnoj od tih 11 teza, 
a to je druga teza. 

»Pitanje: da li ljudskome mišljenju pridolazi predmetna isti- 
na, nije pitanje teorije, nego praktičko pitanje. U praksi mora 
čovjek dokazati istinu, tj. zbilju i moć — ovostranost svog miš- 
ljenja. Spor o zbilji ili ne-zbilji mišljenja, koja je izolirana od 
prakse, čisto je skolastičko pitanje.« 

U ovoj kratkoj formulaciji dana je više nego jedna teorija 
istine, koja bi svoj izvor i kriterij htjela imati u praksi, u ovoj 
kratkoj formulaciji dan je horizont svega Marxovog mišljenja 
— djelovanja. 


16 


I kao što to vazda biva, kad netko iz horizonta o onome u 
horizontu govori, sam horizont nije tematiziran. Nikad u obilnom 
Marxovom i Engelsovom opusu praksa kao praksa ili bit prak- 
se, nije bila pitanje. Naprotiv, ona je bila baš ono kao što su je 
oni nazvali: samoizvjesnošću, samorazumijevanjem, sporazumije- 
vanjem sa samim sobom, sagledavanjem svjetla, koje je osvijet- 
lilo svu mogućnost akcije i svu mogućnost misli. 


Smjesta pada u oči da, nasuprot tradicionalnim teorijama 
istine, koje ovu vežu uz sud koji se ovako ili onako odnosi spram 
stvari, koje, dakle, mjesto istine nalaze u izjavi (iskazu), — 
ovdje je riječ o istini koja je jednim »ist es«, jednim »to jest« 
protumačena, i ujedno nazvana zbiljom i moći, ovostranošću 
mišljenja. Očigledno je riječ o »istini« na koju nismo navikli, 
polazeći od različito orijentiranih spoznajnih teorija, ali za koju 
i nemamo presedana ni u kakvim drugim filozofijskim discipli- 
nama ili predrefleksionom razumijevanju, osim, ukoliko ovo 
istinito i istinsko ne shvatimo kao metaforički izraz za nešto dru- 
go, kao na primjer: »istinski« novac za pravi novac. U Marxa, 
međutim, nije riječ o metafori. Riječ je o onome što omogućuje 
kako teorijsko mišljenje tako i praktičko djelovanje u užem smi- 
slu, i što obojem — i teoriji i praksi u užem smislu — podaje 
zbilju, moć i ovostranost. Očigledno je riječ o nečem o čemu 
sve poznato nam, u ovako i onako artikuliranom svijetu, već una: 
prijed zavisi. Očigledno je riječ o onom trećem koje omogućuje 
ono oboje čemu prethodi. To treće ponajprije, nije ni samo so- 
bom, svojstvo stvari, ni, isto tako, karakter suda, izjava ili iska- 
za. To treće imenuje Marx »Praksom«. 


»Praksa« se nalazi u sklopu njegova mišljenja tačno tamo 
gdje se u srednjem vijeku nalazio jamac za adaequatio rei et in- 
tellectus: verocitas dei, istinoljubivost božja. Tačno na istom 
mjestu nalazi se praksa na kojem je u Grka bila objava svega što 
jest, po sebi i o sebi, u imenima kao što su logos i fysis i kosmos, 
prije nego se praksa ograničuje na samo praktičko, u smislu po- 
litičkog, ekonomskog i etičkog, a istina na jedno svojstvo izja- 
ve koja se konstituira preko homoiosis, preko slaganja sa ta 
pragmata. 


Tako, na kraju metafizike nalazimo u ovoj formuli druge te: 
ze, lapidarno izrečenoj, obnovu čitavog početka metafiziciranja, i 
to u okviru novovjekovnog filozofiranja koje je jednoznačno 
određeno time što sve što jest, i samo jest toga jest, razumije 
od subjekta na ovamo; ili u Hegelovoj klasičnoj formuli — od 
subjekta-supstancije. 


. Šta je zapravo Praxis? Praxis je iz tradicije njemačkog idea: 
lizma i Leibniza, obogaćujući je, mišljen appetitus, Wille, dina- 
mički momenat svega bivanja, po kojem ništa nije stalno i sve 
je vrijedno da bude prevladano, i sve se samo tako održava da 
se u postavljanju ujedno nadmašuje. Ali, appetitus, volja za 
čim? Praksa se u Marxa, u okviru navedenog dokumenta javlja 

u trećoj tezi, s karakterističnim adjektivom, kao »revolucionar- 
na« praksa. Što on, međutim, pod »revolucijom« razumije može 
se vidjeti iz jedanaeste teze gdje je riječ o Veranderung, prom- 
jeni ili, tačnije, preinaci svijeta. ' 

»Revolucija« nije povratak na nešto; »revolucija« je beskraj- 
na, ničim zadržana transformacija svega što jest prema ciljevi- 
ma koji — ostavimo sad to pitanje u neutralnom — mogu biti 
ili imanentni ili transcendentni samoj transformaciji. Ovako »re- 
volucionarno« i preko preinake shvaćena praksa pokazuje o ko- 
joj je praksi riječ. Kao transformacija, u paradigmatičkom smi- 
slu, važi ne samo za klasičnu političku ekonomiju nego, jednako 
tako, i za kraj klasičnog idealizma i njegovo dovršavanje, djelat- 
nost, čin pobliže određen kao rad: ona nečuvena, ona čudovična 
moć negativnog koja djeluje u okviru totaliteta, uspostavljajući 
taj totalitet i istodobno ništeći svaki njegov momenat kao prela- 
zan i prolazan, ta negativnost je kod Hegela označena kao Arbeit 
des Begriffs. 

»Pojam« radeći uspostavlja sebe u totalitetu i time u svojoj is- 
tini, jer istina jest cjelina. Riječ je, dakle, o praksi, o praksi ra- 
da, i to u smislu genitivus subiectivus i genitivus obiectivus, o 
praksi koja daje da se rad zbiva, koja je takoreći energeia, rea- 
liziranje i aktualiziranje rada, i ujedno o radu koji prakticira, 
koji je subjekt te prakse i koji jest utoliko sam, daleko od toga 
da bude samo upućen na vanjsku neku actualitas i energeiu, svoja 
energeia, svoja actualitas — rađenje i urađivanje rada. 


Ovo dvojstvo, izraženo preko genitivus subiectivus i genitivus 
obiectivus, pokazuje unutarnju napetost svih samopromjena, svih 
samopreinaka rada. Time je dinamički karakter svega rada saču- 
van. Rad, pak, metafizički uzet, ne u smislu jedne specijalne er- 
gologije ili pak nekakve sociologije rada ili psihologije rada i 
slično, — jest isto što i moć. U theta knjizi Aristotelove Metafi- 
zike, gdje je riječ o ključnim pojmovima sveg filozofiranja — o 
dynamis, energeia, enteleheia — primjeri na kojima se ilustrira- 
ju ti pojmovi, uzeti su iz oblasti rada. Sama riječ je već ona koja 
na to upućuje, jer en-ergeia, ergon itd. jesu »rad«. S druge stra- 
ne, poznata historijsko“filozofijska klasifikacija  Aristotelovog 
nazora kao »organološkog« (npr. K. Schilling), ne cilja ni na što 
biološko, jer »organon« u pravom smislu i nije ništa biološko, 
nego upravo oruđe, i to dakve s kojim se postiže odgovarajući 
radni efekt. 


Čitava Aristotelova Metafizika, iako još uvijek u strogom, 
nikako slučajnom lučenju theoria, poiesis i praksis, ostaje u ok- 
viru fundamentalnog svjetovnog projekta rada, koji projekt pre- 
ko Hegelove filozofije rada, obratom k ovostranosti »realizira« 
se u Marxovoj općoj ergologiji ili tehnologiji rada. 

»Moći«, to prvo, znači mogućnost, koja omogućuje, tj. na rad 
i rađenje napeto sabire i za njega sprema (dynamis), drugo, ra- 
đenje kao očitovanje samog rada — rad na djelu (en-ergeia) i, 

treće, urađivanje kao prisebnost i zaokruženost rađenja rada u 
sebi i tako upotpunjavanje u konačnoj svrsi (enteleheia). 
Obrtanje tradicije u Marxa, čitav taj proces koji je on nazvao 
»ozbiljenjem filozofije« i »ukidanjem filozofije«, sastoji se u to- 
me što se s praksom rada ukida razlikovanje »bitnog svijeta« i 
»pojavnog svijeta«. Onaj metafizički svijet oličen u »bogu« je 
mrtav, pa Nietzscheova formula Gott ist tot nalazi odgovarajuću 
formulaciju u četvrtoj tezi spomenutog dokumenta, gdje je riječ 
o tome da se ovo »nebesko carstvo« destruira — a Feuerbach je 
već pokazao da se ono svodi na »ovostrano carstvo«, no, po 
Marxu, njegov nedostatak je da u ovostranosti nije našao odlu- 
čujuće principe proturječnosti iz kojih bi se ona mogla teorijski 
i praktički uništiti (Vernichten); Engels to u svojoj redakciji do- 
kumenta eufemizira, time što kaže da je riječ samo o Verande- 
rung, dok originalni tekst glasi: vernichten, ne verindern. 


Ukida se, dakle, razlikovanje »bitnog svijeta« i »pojavnog«, 
onoga što doista jest, što ima u sebi svoj vlastiti sastoj i postoja- 
nje, i onog što se samo čini da jest i vječno je bivanje, promjena, 
me on, — time što _se bitni svijet dovodi u pojavni, a ovaj — ne 
ostajući puko tjelesni osjetilan kao kod Feuerbacha, naprosto pro- 
mjenljiv, naprosto ovdje dan za Wahrnehmung, za percepciju, — 
sam se podvrgava mijenjanju po kriterijima koji su dobiveni iz 
»pravog svijeta«, tj. mjereći ovaj ovdje svijet, kritički ga ocjenju- 
jući prema biti koju je otkrila metafizika, ali tako da se u tom 
kritičkom djelovanju samo revolucionarno ukida samo metafi- 
zička teorija i samo osjetilno-tjelesna, u pojavnom i promjenlji- 
vom djelujuća praksa, te se oboje zajedno pretvara u samu pravu 
praksu koja je s onu stranu razlike teorije i prakse te prethodi 
objema. 


Svaka je teorija već uvijek praktička, svaka je praksa već uvi 
jek teorijska. Ova uvjeravanja nisu dostatna da vidimo tko je 
»subjekt« čitavog tog odnosa jer ostaju u relaciji uzajamnog dje- 
lovanja. Ono što doista jest, ono što omogućuje i jedno i drugo 
i teoriju u užem smislu i praksu u užem smislu, jest praksa sama, 
kojoj je svojstveno to da je u sebe upila i theoria i poiesis. 

Ovako reducirajući metafizički svijet na osjetilni, a osjetilni 
praktički revolucionirajući, ostvaruje se metafizika, prestajući 
da bude bavljenje nečim što je ono — svjetsko i postajući ovo- 
svjetskom praksom. To je ona Diesseitigkeit, ovostranost te misli, 
koja je po rangu izjednačena s Wirklichkeit i s Macht. 

Praksa rada je bit svega, temeljni karakter bića, tj. uradaka 
u cjelini radnog svijeta, moć koja je sve omogućila da bude što 
jest 1 u potpunosti svoje biti da bude takvo kakvo već uvijek 
jest. No, što je bit prakse? To pitanje Marx sebi ne postavlja. 
Najviše što o praksi zna u jednom kontekstu Grundrisse etc., jest 
to da je ona »slobodna igra ljudskih snaga«. To kaže on, koji se 
inače, nasuprot Fourieru, tako oštro ogradio od toga da rad shva- 
ti kao igru. Ovdje upotrijebljena riječ »igra« ima svoje strogo zna- 
čenje. Riječ je, naime, o tome, da praksa koja sve utemeljuje, te 

se i ne može pitati, zapravo ni postaviti pitanje: zašto praksa? 
ta praksa sama jest bez biti, sama je bez temelja, ukoliko takvu 
bit i takav temelj ne bi opet mogla reducirati na nešto praktičko: 
Pitanje podrijetla prakse ne može se postaviti. A baš na ovo 
podrijetlo prakse, na bit prakse, smjera pitanje o moći i čovječ- 
nosti, kako smo ga ovdje postavili. 

No, kao praksa rada, opći karakter svakog bića bio bi prepuš- 
ten neprestanom preinačavanju i transformiranju, ne imajući u 
sebi svoju postojanost i stalnost, ne imajući u sebi onu svoju 
realiziranu filozofijsku dimenziju. 

. Marx to dobro zna. Ostajući u horizontu prakse rada, postav- 
lja on pitanje, ne više: što je praksa? ili čak: zašto praksa? nego 
kako se praksa, jednom u svojoj čistoći i punini uspostavljena, 
a to je povijesni akt »komunističke revolucije«, odvija, razvija, 
dovija, neprestano bivajući, tj. nadmašivajući se, a ipak u tom 
nadmašivanju postavljajući se neprestano, bezuvjetno, apsolutno. 

Dovršavanje metafizike, realizacija metafizike, dakle, nije sa- 
mo u tome da se, reduktivno, »pravo carstvo« svede na »ovostra- 
nost«, na »zbilju«, ukratko na moć prakse, na praksu rada, nego 
i da se praksa rada shvati tako da je ona zapravo osiguravanje 
stabilnosti, perzistencije svega što jest u svijetu bivanja, i da joj 
je tendencija da kao praksa tako dugo funkcionira i sebe nadma- 
šuje dok nije ono posljednje postignuto, da, naime, u uradcima 
rada na djelu bude sam rad, tj. kad je praksa postavljena apso- 
lutno. Proces tog apsolutnog postavljanja prakse rada ili produk- 
cije shvaća Marx u svojoj historijskoj koncepciji revolucije kao 
pitanje prijelaza od dosadašnje povijesti (bisherige Geschichte) u 
pravu povijest. 

Ako je sva dosadašnja povijest bila određena odnosima među 
ljudima na bazi nivoa produktivnih snaga, koji odnosi među lju- 
dima ponašali su se kao samostalne sile, — s ukidanjem, radikal- 
nim ukidanjem ekonomske sfere, tj. međuljudskih odnosa u pro- 
cesu proizvodnje, koji su imali privid stvari i nečega čovjeku tu: 
đeg — sve je na tome da praksa rada iz sebe postavlja svoje cilje- 
ve i da se u svakom momentu brine da se ništa ne otme tom 
cilju, da ništa ne nestane iz okvira, oblasti njene djelatnosti. 

Stabilitet u promjeni, u preinaci, u transformaciji, koju do- 
nosi sobom praksa rada, osiguran je znanstvenim karakterom 
povijesti. To nije povijest koja bi, između ostaloga, imala i tako 
nešto u svom krilu kao što je znanost, nego to je povijest koja 
izvire iz znanosti. Samo kao »planirana povijest«, u najstrožem 
smislu riječi, ne u užem smislu planiranja kako se ono postavlja 
u okviru ekonomističkih ili sociologističkih refleksija, znanost je 
unaprijed ocrtana mogućnost svakog aktualnog prakticiranja, 
koja garantira stalnost u promjeni. Ta stalnost u promjeni ima 
pak, sa svoje strane, tendenciju da promjenu učini suvišnom. 
Dinamičnost onoga appetitus, volje koja radi u praksi rada, do- 
vodi sebe u pitanje time što se kao izvor stalnosti, osiguranje 
onoga što jest, postavlja znanost. 

Znanstvena povijest jest analogon Nietzscheovom  Vječnom 
vraćanju jednakog, kao što je praksa rada analogon Nietzsche- 
ovoj Volji za moć. 

Van svoje diobe, rad je, dakle, moć koja je svemu nadređena; 
sve joj je podređeno, te je ona sam red, ordo stvari koji vladajući 
određuje vladanje i ponašanje svega i svačije. To je razlog zašto 
Marx u svojim predradnjama za Kapital, u poznatim Grundrisse 
... etc, suprotstavljajući se Fourieru, kaže da rad ne može posta- 
li igra, razumijevajući igru kao nešto neozbiljno, spram krajnje 
ozbiljnosti rada kao moći. Igra moći koja sve utemeljuje, ostaju- 
ći sama bez temelja nije, dakle, istoznačna s onom igrom, spram 
koje se Marx u svojim Grundrisse negativno odnosi. Igra moći 
je u aspektu biti čovjeka, »slobodna igra ljudskih snaga«, ljudska 
praksa, koja odgovara otvorenosti bitka, samoj Praksi kao bitnoj 
igri. Ali, i ta dvoznačna upotreba termina — igra kao puka igra, 
kao samo igra, i igra kao ujedno određenje biti svega što jest, — 
to dvojstvo govori, kao i Marxovo dvojstvo humanog i praktičnog, 
koji se neprestano nadigravaju, jer je humano po praksi, a prak- 
sa je po humanom, o onoj određenoj metafizičkoj individuaciji, 
kojoj sam pripada, naime prijelazu iz filozofije u postfilozofiju, — 
od filozofije u »realiziranu« filozofiju. Taj se prijelaz može sa svo- 
je strane odigrati samo filozofijski. Filozofijski izraz za taj prije- 
laz jest residuum spekulativne subjektnosti, nazvan »humaniz- 
mom«. Stoga unutarnja granica onog bitnog Marxovog uvida, na- 
ime, produkcije kao takve i sebe radi, one tehnologije i ergologi- 
je biva prikrivena i nadomještena »humanizmom« i primatom 
međuljudskih odnosa kao navlastitom Marxovom temom. 


Na odgovarajućem mjestu Grundrisse... etc Marx kaže: »Slo- 
bodno vrijeme koje je kako vrijeme za dokolicu, tako i vrijeme 
za višu djelatnost — svog je posjednika prirodno pretvorilo u 
drugi subjekt, pa on onda kao taj drugi subjekt i stupa u nepo- 
sredni proces produkcije. Ovaj je ujedno disciplina, promatrano 
u odnosu na čovjeka koji nastaje, kao i vršenje i uvježbavanje 
(Ausiibung), eksperimentalna znanost, materijalno stvaralačka i 
sebe opredmećujuća znanost, promatrano u odnosu na nastalog 
čovjeka«. Sfera posljednje discipline za čovjeka, ovako shvaće- 
nog u okviru prakse rada, jest tzv. »viša djelatnost«, ona djelat- 
nost koja se vrši u okviru »slobodnog vremena« ili kao što će na 
drugom jednom mjestu u Kapitalu III reći: »djelatnost u carstvu 
slobode«. 


Iz nje dolazi »disciplina« koja svaki put određuje kao što će 
i kako će čovjek bitno nastupiti, te, isto tako, što će i kako će 
nastupiti u svojim socijalnim, političkim, organizacionim i dr. 
relacijama. 


Ovo Marxovo razlikovanje neposrednog procesa produkcije, 
s jedne strane, i više djelatnosti, s druge strane, radnog vremena, 
s jedne strane, i slobodnog vremena, s druge strane, carstva nuž- 
nosti i carstva slobode, pokazuje dvojaki karakter — bitka kao 

moći, shvaćenog kao praksa rada u povijesnoj znanosti. Viša dje- 
latnost je paradigmatički sadržana u tzv. znanstvenoj djelatnos- 
ti. Materijalna djelatnost i nije ništa drugo nego eksperimentalna 
znanost, jedan termin koji se javlja već u pariškim rukopisima 
(1844), gdje je riječ o eksperimentiranju i o industriji kao o pra- 
vom poprištu ispitivanja biti čovjeka — antropologiji; »tajna« 
psihologije, antropologije itd. jest industrija i eksperiment. 

Neprestani proces sebe nadmašujućeg produciranja, produk- 
cije radi produkcije, kako kaže u drugoj knjizi Teorija o višku 
vrijednosti, održava se u stabilnosti putem »više djelatnosti«. 
Uzajamno djelovanje »više djelatnosti« i »materijalne produkci- 
je« održava svijet rada kao svijet moći. To je moć u mnogo fun- 
damentalnijem smislu nego što su to sila, nasilje i svi njihovi 
derivati, kojima se svakodnevno, predznanstveno iskustvo i sama 
znanost bave, računajući nekako svaki puta već s tim da su Moć 
i njena Čovječnost, neproblematski pretpostavljene, kad se govo- 
ri o ovom ili onom ljudskom fenomenu ili kad se govori o razli- 
čitim oblicima faktičke moći. Ovo što je tu svaki put pretpostav- 
ljeno, jer ono što Marx inače anticipira u zbivanju načina pro- 
dukcije koji će slijediti nakon prethistorije, pretpovijesti veza- 
ne za »antagonističke« odnose među ljudima, koji se temelje na 
fundamentalnoj diobi rada, i utoliko predstavljaju granicu za 
puno etabliranje »biti« svega što jest u »realitetu«. 

Pretpostavka prepoznavanja odlučujućeg u Marxovoj misli 
jest u tome da se objasni koliko humanističko-antropologijski ho- 
rizont svih njegovih izvođenja priječi da se vidi o čemu je u biti 
riječ: njemu je zapravo stalo do nesmetanog punog razvitka pro- 
izvodnih snaga, koje jednom na sebe postavljene sve to više dobi- 
vaju karakter znanstvenoga rada, radne znanosti. Za ovakav rad 
slutio je on perspektivu već 1857/58, kad je predvidio automaciju 
i kad je za čovjeka navijestio ulogu čuvara i kontrolora osamos- 
taljenog procesa rada. 

Kad je riječ o radu u metafizičkom smislu riječi, taj rad je 
puno bliži znanstvenom radu u okviru jedne apsolutne sistemati- 
ke Hegelovog tipa nego radu u manualnom smislu. Ali, prava 
formula nije čak ni u analogiji s Hegelovom metafizikom. Znan- 
stveni rad je puno više nego ono što smo navikli da gledamo kao 
znanost. To nije više teorija koja prethodi praksi radi nje, nego 
to je praksa koja je neposredno prožeta teorijom, ali se teorija 
pri tom bitno modificirala. Od kontemplacije i mišljenja na nešto 
drugo nego što je sama, postala je ona oblik ustrojstva prakse 
same, organizacije prakse same, njenog organiziranog, dobrog i 
racionalnog funkcioniranja, tj. na kraju, računanja, i to računa: 
nja po strogoj shemi kalkila, a ne više refleksije, vaganja, od- 
mjeravanja, intuitivnog momenta i emocionalnog »stava«. Sub- 
jekt toga mišljenja, međutim, — i to je odlučno pitanje, nije čov- 
jek sam. Kolikogod se Marxu činilo da je ljudska historija u stva: 
ri historija čovjeka samog pomoću njegovoga rada, Engels je to 
radikalnije formulirao kad je rekao da je rad stvorio čovjeka, 

u jednom spisu koji naoko, naravno, nema nikakve metafizičke 
pretenzije. Doista, u strogom smislu, rad je taj koji je stvorio 
čovjeka, jer rad nije atribut čovjeka koji bi već bez rada nekako 
egzistirao; čovjek jest što jest po radu. Tako se rad, u smislu 
prakse rada i povijesne znanosti, javlja kao supstancija-subjekt 
postmetafizičkog razdoblja. Drugim riječima, nesmetanom raz 
voju produkcije radi produkcije ne može se više suprotstaviti 
nikakva interproduktivna ili unutarsvjetska sila. Sasvim drugači- 
ja revolucija od one koja mijenja odnose među ljudima potreb- 
na je da bi se ovako nešto uopće promislilo. Ta revolucija može, 
međutim, početi samo od onoga što se za Marxa otvorilo u nave 
denom izvornom dokumentu od dimenzije prakse same, ali uz 
pretpostavku da se više ne pitamo kako praksa funkcionira, ne- 
go: što je to uopće praksa? Pitanje o biti prakse nadmašuje filo- 
zofiju i njenu realizaciju. Tek s njim se raščišćava da praksa nije 
izvor povijesti, nego da je sama tek jedan povijesni učinak, jedna 
povijesna odluka, i da nije svagda bilo i da neće svagda biti ovak- 
vog tipa povijesnog su-odnošenja svega što jest, koje je dosada 
jednoznačno odredilo i karakter apsoluta, i karakter kozmosa, i 
karakter čovjeka, i karakter mišljenja. 

Metafizika rada u realizaciji nije otkriće nove zgode u djelu, 
nego dovršavanje jednog starog puta koji nas bezuvjetno, neop: 
hodno stavlja pred pitanje da promislimo: nije li još drugačije 
moguće živjeti nego u vidu prakse rada kao znanstvene povijesti? 


MOĆ I HUMANIZAM 
Lucien Goldmann 


Paris 


Tema koju je ovogodišnji kolokvij odabrao čini mi se, pored 
svoje vlastite važnosti, posebno interesantnom zato što omogu- 
ćava postavljanje bitnih problema naših društava i napose do- 
pušta pristup ka izvjesnom broju osnovnih teorijskih pitanja. 

U jučerašnjim sam i prekjučerašnjim diskusijama imao pri- 
like, da podsjetim na činjenicu, da se marksistička misao nikada 
ne smješta na čisto spekulativni plan, te da je filozofija inte- 
resira isključivo utoliko ukoliko je neophodna za razumijevanje 
čovjekove situacije u svijetu, tj. ukoliko odgovara na teorijske 
i praktične probleme koji nastaju iz pozitivnog proučavanja his- 
torijskog i socijalnog života. 

Oprostite mi što u prvom dijelu ovog izlaganja insistiram na 
nekim teorijskim pojmovima s kojih ću prijeći na diskusiju o 
predmetu u pravom smislu riječi. 

Ono što se meni čini da tvori glavnu specifičnu karakteris- 
tiku marksističke misli, to je pojam kolektivnog subjekta, od- 
nosno tvrdnja da u historijskom razmjeru nikada ne djeluju 
izolirani pojedinci, već socijalne grupe te jedino u odnosu na 
njih možemo shvatiti događaje, ponašanja i institucije. ' 

Da bismo izbjegli svaki nesporazum, potrebno je još dodati 
da čak ni na historijskom planu taj pojam kolektivnog subjekta 
nije iscrpan te da pojam individualnog subjekta zadržava svoju 
važnost. Uostalom, ovaj se posljednji smješta na dva nivoa koja 
imaju posve različit naučni status. ' 

Postoji ponajprije subjekt libidinoznih nagona koje je osvi- 
jetlio Freud, id, čiji se veliki dio smješta u podsvijest. Id ima 
bez sumnje individualni karakter i Freud je pokazao u kojoj 
mjeri čitav skup ponašanja, deliriji, snovi i lapsusi postaju po- 
sebno razumljivi, ako se pođe od njega. 

No ako se bez poteškoća može za id dopustiti posve indivi- 
dualni karakter, to isto ne vrijedi za ego. Freud tu vidi rezultat 

borbe između id i super-ega, što je on uvijek smatrao jednom 
cjelinom. U stvari je taj super-ego, čiji konflikt sa id doprinosi 
konstituiranju ega, mješavina različitih strukturiranja uslijed či- 
njenice da svaki pojedinac pripada velikom broju grupa: nacija, 
društvenih klasa, obitelji, krugova prijatelja, profesionalnih gru- 
pa, školskih razreda itd. Ni u jednom se od nas ne nalazi tačna 
pripadnost istom tipu, istim grupama, a ta različitost konsti- 
tuira našu ličnost. 


Samo, a ta je misao poznata svim istraživačima, nauka ne 
može proučavati sve mješavine, već samo njihove konstitutivne 
elemente. To ovdje znači da nauka ne može proučavati ni svaki 
individualni ego ni super-ego, već na psihološkom nivou isklju- 
čivo id, instinktivni, libidinalni dio ljudskog ponašanja, a na his- 
torijskom i sociološkom nivou kolektivne subjekte, čija svaki 
put drugačija mješavina konstituira ego i super-ego. 

Ako međutim od individualnog id, ego i super-ego prijeđemo 
na historijske činjenice, — a to vrijedi ne samo za križarske ra- 
tove, Francusku revoluciju ili Majska zbivanja 1968, nego i za 
Racineov teatar, za Kantovu filozofiju ili djela Victora Hugoa, 
ukratko za sve što se na ovaj ili onaj način smješta na nivo His- 
torije — nije više moguće shvatiti naučno i pozitivno ni prirodu 
i postanak svijeta, ni značenje činjenica osim u odnosu na trans- 
individualne kolektivne subjekte, koji su ih stvarali i koji nas- 
tavljaju da ih transformiraju. 


Među spomenutim činjenicama ima jedna čiji nam se kolek- 
tivni karakter može činiti manje očiglednim od karaktera osta- 
lih: na pr. književno ostvarenje, Racineov teatar. Kada uočimo 
veze toga teatra sa teologijom i historijom Jansenizma, tad pos- 
taje jasno: da je mladi Racine bio odgajan u jednoj jansenis- 
tičkoj sredini — što nije nipošto nezamišljivo — recimo kod 
Isusovaca, on sigurno ne bi bio napisao iste komade, već bez 
sumnje drukčije komade, koji bi uključivali jednu drugu viziju 
čovjeka i svijeta. Na biografskom planu odnosa prema individu- 
alnom subjektu izgleda da je Racineov teatar bio povezan s jed- 
nom slučajnošću: s port-royalističkim odgojem autora; dakle ni 
njegova struktura ni njegova geneza ne nose neko nužno obi- 
lježje. 

Ako se naprotiv pozovemo na socijalnu grupu koja je u Fran- 
cuskoj u 17. vijeku izradila tragičnu viziju i to na Plemstvo man- 
tije (sudački stalež) i Jansenistički pokret, samo se po sebi ra- 
zumije, da, kao što Racineove tragedije ne bi mogle nastati bez 
jednog genijalnog pisca, koji je sposoban, da dade književni iz- 
raz mogućoj svijesti grupe, isto bi tako bilo neshvatljivo, kad bi 
ta grupa kao transindividualni subjekt došla, recimo do epikur- 
skog ili mističnog literarnog izraza. U tom smislu, veza, koja spa- 
ja Racineove tragedije s Jansenizmom i Plemstvom mantije ima 
nužno obilježje koje nema ona veza što te tragedije povezuje sa 
samim piscem. 

Ta je veza između transindividualnih subjekata i historijskog 
razvoja mnogo vidljivija kada se radi o socijalnim pokretima i 
kresta procesima. 

Ipak bi se mogla staviti jedna primjedba. Ako se pojedinci 
razlikuju jedni od drugih, kako grupa može Činiti historijski su- 
bjekt? Ta mi se primjedba ne čini valjanom, jer se individualne 
razlike unutar jedne grupe uzajamno poništavaju i upravo tako 
pojačavaju zajednička nastojanja i stremljenja. Već ma posve 
statističkom nivou, koji apstrahira od svake strukture, ako je 
nemoguće saznati da li će se Petar oženiti ili imati automobilsku 
nesreću slijedeće godine, s obzirom na mnoštvo faktora, čija bi 
interferencija mogla izazvati ili spriječiti te događaje, lako je 
naprotiv, predvidjeti, s jednom relativno slabom mogućnošću 
greške, broj ženidbi ili automobilskih nesreća u Francuskoj u 
prvom tjednu iduće godine. I to isto pravilo spoznaje vrijedi, na- 
ravno pojačano, kad se radi o dmamičkim i strukturiranim pro- 
cesima. 

Napokon, među transindividualnim subjektima koji jedini o- 
mogućavaju razumijevanje historijskih procesa, treba istaknuti 
postojanje jedne povlaštene kategorije: radi se naime o društ- 
venim klasama, čija je praksa — a odatle svijest i afektivnost — 
usmjerena prema globalnoj organizaciji društva, prema struk- 
turiranju sklopa međuljudskih odnosa i odnosa između ljudi i 
prirode. 

Razumije se, da ta kategorija transindividualnih subjekata 
igra odlučujuću ulogu u historijskom razvoju i čini subjekt ve- 
likih kulturnih ostvarenja (literarnih, filozofskih i umjetničkih). 

Čini mi se, da taj pojam kolektivnog ili još tačnije transindi- 
vidualnog subjekta jasno dijeli marksističku misao od svih os- 
talih filozofija. Jer, od Descartesa do Sartrea, preko Lockea, Hu. 
mea, prosvjetiteljstva, Kanta i Husserla, da citiramo samo ne- 
koliko imena, ideju individualnog subjekta nalazimo do danas 
u centru jednog cijelog sektora filozofske misli. S druge strane 
u mehanicističkim se filozofijama podrazumijeva — a napose u 
pretjeranom suvremenom divljenju strukturalizmu, čak se i pro- 
glašava — negacija subjekta. Ostaje — istina je — Hegel kod 
kojega nalazimo transhistorijski subjekt: »supstanciju kao sub- 
jekt«. Ali usprkos nekih značajnih djelomičnih analiza, ta supstan- 
cija, Duh, ostaje vrlo općenit spekulativan pojam i kao takav li- 
šen tačnosti. Samo će u Marxovoj misli historijski subjekt postati 
empirijska stvarnost, koju treba u svakom pojedinom slučaju 
izlučiti i proučiti na pozitivan način. Dodajmo da nije za svaki 
proces ili historijsku činjenicu transindividualni subjekt dan ne- 
posredno i da je uvijek potrebno jedno prilično dugo i prilično 
teško istraživanje da bismo ga osvijetlili. 

Druga važna tačka, uostalom tijesno povezana sa idejom o 
kolektivnom subjektu: Marksizam je monistička filozofija koja 
odbacuje sve lažne alternative podjednako karakteristične za 
idealizam kao i za mehanicizam, naime: subjekt-objekt, deter- 

minizam-sloboda, kontinuitet-diskontinuitet, materija-svijest, itd. 
Bit će prilika da se još na to vratimo. Zadovoljimo se da 
kažemo da tema koju danas tretiramo s marksističkog gledišta 
ne može biti alternativa. »Moć i humanizam« ne može označava- 
ti ni afirmaciju njihove istovetnosti kao ni afirmaciju njihove 
radikalne i nepomirljive suprotnosti, uključujući zauzimanje 
princoipijelnog stava za humanizam a protiv moći ili za moć a 
protiv humanizma. Kao u svim ostalim alternativama radi se o 
elementima, relativno neovisnim, ali takvim koji su ipak uvijek 
povezani unutar izvjesnih konkretnih struktura. Dužnost je teo- 
retičara upravo da taj odnos analizira kod svakog slučaja, te da 
u granicama mogućnosti stvori opću teoriju koja razgraničava 
okvir mogućih varijacija tog odnosa. Ja bih još dodao da te al- 
ternative karakteriziraju svaku perspektivu individualnog sub- 
jekta. To, na pr. vrijedi za dva osnovna problema ljudskih zna- 
nosti: za odnos između činjeničnih i vrijednosnih sudova, i za 
odnos između subjekta i objekta. ' : ' 

Ako se postavim u individualnu perspektivu, nalazim se is- 
pred te kuće koju ja nisam sagradio i koja je za mene jedan ob- 
jektivan vanjski sadržaj, koji ja, s jedne strane mogu najviše 
opisati, a s druge strane prosuđivati o njemu s moralnog, estet- 
skog ili praktičnog gledišta, unoseći pri tome poneke izmjene 
tehničke prirode. .. o 

Naprotiv, situacija je vrlo različita u perspektivi transindivi- 
dualnog subjekta. Grupe ljudi zaista su sagradile tu kuću kao 
i sve ostale kuće u gradu i neprestano ih izmjenjuju samim tim 
što u njima žive i uključuju ih u svoj opstanak. Urbana je struk- 
tura Korčule permanentan proces u kojemu se ne bi moglo sa- 
movoljno s jedne strane odijeliti kuće, a s druge strane odijeliti 
ljudska ponašanja. Način je gledanja i razumijevanje te struk- 
ture tijesno povezan s potrebama ljudi koji tu žive i s njihovim 
težnjama, a i same su te težnje rezultat urbane strukture u izvje- 
snoj mjeri i rezultat ekonomskog i socijalnog statusa njezinih 
stanovnika. Činjenični sudovi zasnivaju se na vrijednosnim su- 
dovima i obmuto. 

U društvenim su procesima stvari još očitije. Ako pretposta- 
vimo da je Kapital individualno djelo, s jedne strane imamo au- 
tora, a s druge kapitalističko društvo koje je on proučavao, I ta- 
ko dolazimo do bezbrojnih interpretacija koje dijele kod Marxa 
nauku i moral ili nauku i politiku, a predbacuju mu da je pomi- 
ješao konstataciju onoga što jest sa tvrdnjom onoga što treba 
da bude, 

Postavimo se, naprotiv, u perspektivu kolektivnog subjekta 
i dopustimo na čas hipotezu — koja mi se ne čini očevidnom — 
prema kojoj je to djelo izraz proleterske svijesti tog razdoblja: 
situacija postaje potpuno različitom. Jer, s jedne strane prouča. 
vajući kapitalističko društvo i razrađujući njegov historijski sta- 
tus i proletarijat kao važan dio tog društva, proučava sam sebe. 
Postaje dakle, nemoguće radikalno odijeliti nauku od svijesti. S 
druge pak strane, samom činjenicom da je svjestan tog statusa, 

proletarijat se transformira izvan svakog tehničkog djelovanja, 
a ta transformacija mijenja u većoj ili manjoj mjeri kapitalis- 
tičko društvo. I tako postoji ne samo potpuni dualitet, već dje. 
lomična jednakost subjekta i objekta istraživanja. 

Isto su tako u toj hipotezi teoretske analize Marxa usko po- 
vezane sa nastojanjima i stremljenjima proleterske klase. Te 
vrijednosti imaju duboko djelovanje na kategorijalne strukture 
marksovskih analiza, određujući i njihove granice i probleme 
koje te analize mogu bolje obuhvatiti od svih prethodnih. Obr- 
nuto, težnje proletarijata ovise prije svega o njegovom stvarnom 
statusu unutar kapitalističkog društva tj. o faktičnoj stvarnosti. 
Niti ovdje nema potpunog dualiteta između činjeničnih i vrijed- 
nosnih sudova, koji se temelje jedni na drugima u odnosu koji ni- 
je konstantan i kojemu treba proučavati u svakom slučaju pose- 
bni status. Činjenice su kao i način kako da ih shvatimo uteme- 
ljene na vrijednostima, a te ćemo vrijednosti shvatiti samo tako 
da se pitamo tko ih je razradio i u kojoj situaciji; tj. da se vri- 
jednosti baziraju na činjenicama. 

Isto se tako u perspektivi kolektivnog subjekta jedna funda. 
mentalna distinkcija moderne filozofije, distinkcija između em- 
pirijskog i transcendentalnog sadržaja, pojavljuje bez ikakvog 
značenja. Pojam transcendentalnog subjekta nastao iz potrebe 
da se pomiri tvrdnja da čovjek gradi svijet, a naročito katego- 
rije koje strukturiraju percepciju i naučnu misao, sa činjenicom 
da empirijski ja, sasvim jasno, nije stvorio ni svijet koji je pred 
njim kao ni naučne ni perceptivne kategorije pomoću kojih ga 
on shvaća. Tako se dolazi do monstruma za koji se pretpostav- 
lja da stvara spoznajne strukture, pomoću koje empirijski sub- 
jekt shvaća svijet, koji mu ostaje stran i neprijateljski. Ako pak 
empirijski subjekt zamijenimo kolektivnim, takva konstrukcija 
postaje beskorisnom: doista su ljudske empirijske grupe sagra- 
dile kuće, trasirale putove, razvile industriju i u isto vrijeme stvo- 
rile društvene institucije, države i misaone kategorije pomoću 
kojih članovi te grupe shvaćaju stvarnost i razrađuju teoriju o 
njoj. 

Kad bi se ovdje radilo o jednoj seriji predavanja, ja bih mo- 
gao maločas spomenute alternative analizirati jednu po jednu, 
da pokažem kako one imaju isti epistemološki status: status dis- 
tinkcija s djelomičnim opravdanjem koje, ukoliko smo svjesni 
njihovog relativnog karaktera, imaju operacionalnu vrijednost u 
istraživanju, ali one postaju lažne i prikrivaju stvarnost čim od 
njih načinimo radikalne opozicije i čim promijenimo proučavanje 
njihovih odnosa u alternative. Bilo da se radi o činjenicama _i 
vrijednostima, o kontinuitetu i diskontinuitetu, o jeziku i misli, 
o teoriji i praksi itd, svaki ćemo se put trebati zapitati kako se po- 
kazuje dijalektički odnos među tim elementima totaliteta. 


Jedna od tih alternativa — ona o odnosima između Moći i Hu- 
manizma — predmet je našeg kolokvija. U toj tački, kao i u dru- 
gim — upravo sam to rekao — važno je biti svjestan činjenice 

da se radi o dvama različitim elementima koje ni u kom slučaju 
ne treba odijeliti, već treba pronaći vezu među njima danas, u 
našoj sadašnjoj situaciji, iako nam je savršeno jasno da će ona 
biti različita u drugim razdobljima. 

Treća ideja, metodološki važna — a koja uostalom odbacuje 
jednu drugu alternativu: onu o determinizmu i slobodi: kolek- 
tivni subjekti nisu ni stvarnosti mehanički određene socijalnim i 
ekonomskim uvjetima, ni potpuno slobodni subjekti, koji su sa- 
mo izvana ograničeni zaprekama što ih susreću. Zaista, kao što 
nam je rekao Marx u trećoj Tezi o Feuerbachu, ljudi žive u so- 
cijalnim i psihičkim okvirima koje su razradili prethodni kole- 
ktivni subjekti, ali koje oni transformiraju, stvarajući nove so- 
cijalne okvire za buduće generacije. Ne stvarajući kruti determi- 
nizam, uvjeti koji su omogućili globalnu društvenu stvarnost 
kao i vlastitu formu misli stvaraju granice njihovog sadašnjeg 
djelovanja, granice koje će transformacije što ih oni izvode u 
stvarnosti proširiti ili suziti, čime će povećati ili smanjiti slobo- 
du budućim generacijama. I kad se želi proučavati historijska 
praksa, djelovanje ljudi koji upravo vrše te transformacije, Marx 
nam je pokazao da je potrebno koristiti dva osnovna pojma da 
bi se odgovorilo na pitanje: što mogu učiniti ljudi i što će oni 
vjerojatno učiniti u datim uvjetima? Ti su pojmovi onaj maksi- 
mium moguće svijesti i prakse i onaj realne svijesti i prakse. 

Ovaj uvodni dio htio bih završiti postavljajući problem pos- 
ljednjeg para pojmova koji čini ključ zgrade naše teme: to je te- 
za — koja zauzima veliko mjesto u marksističkoj literaturi — o 
osnovnom karakteru odnosa koji povezuje historiju sredstava 
za proizvodnju s historijom odnosa proizvodnje. Što znači ta tvr- 
dnja? Ona sigurno u Marxovom duhu nije nikada imala meha- 
nistički karakter niti ga može imati i za jednog ozbiljnog socio- 
loga. Ona napose znači da ljudske grupe teže ka sređivanju svo- 
jih međusobnih odnosa (odnosa proizvodnje koji označuju sve 
oblike odnosa među socijalnim grupama i polazeći od toga me- 
đu pojedincima u datoj socijalnoj strukturi) da bi im dale funk. 
cionalno optimalni karakter u odnosu na dužnosti koje treba is- 
puniti i na način ispunjavanja s obzirom na postojeću tehniku. 
Dopustit ću sebi da dadem jedan primjer, koji nije najbolji, jer se 
radi o individualnom ponašanju, ali koji ipak može pomoći ra 
zumijevanju procesa: Kad bih morao udarati čekićem po ovom 
stolu i da pri tome ležim na zemlji, to bi bilo u najmanju ruku 
neudoban položaj i moglo bi se predvidjeti da ću se ukoliko je to 
moguće najzad dići i zauzeti zgodniji položaj za vršenje te ak- 
cije. 

Između ljudske prakse, koja ovisi o tehnici i sredstvima pro- 
izvodnje kojima ljudi raspolažu kao i o uvjetima u kojima vrše 
svoje dužnosti, postoji uski funkcionalni odnos i implicitno jed. 
na težnja ka uravnoteženosti. Ako izmjena jednog od tih fakto. 
ra — pogotovo sredstava proizvodnje — stvara situaciju nerav. 
noteže i napetosti u postojećim društvenim odnosima, vjerojatno 
je, čak je sigurno, da će najnezaštićenije socijalne klase težiti i 

orijentirati svoju djelatnost prema transformaciji koia bi 
stavila funkcionalni sklad između produktivne Brale i and 
re socijalnih odnosa. U biti se radi o onom što bi se u znanstve. 
nom jeziku moglo nazvati procesom dinamičkog reguliranja. 

Ukratko ću spomenuti, da je to prijelaz od jedne strukture na 
drugu, polazeći od tendencija nastalih u prvoj, a što je u dijalek- 
tičkoj literaturi bilo označeno kao prijelaz kvantiteta u kvalitet. 

Polazeći od tih prethodnih pojmova, postaje jasno da se ni- 
kada ne mogu postavljati na apstraktnom nivou pitanja kao što 
su: što je socijalizam? kapitalizam? otuđenje? humanizam? moć? 
Ovi pojmovi postaju operacionalni jedino ako se svaki put po: 
vezuju sa sastavnim elementima konkretnih struktura čiju pri- 
rodu želimo rasvijetliti, ponajprije s praksom ljudi unutar 
tih struktura i uvjetima u kojima se ona vrši. 

Nema apstraktnog ni sveopćeg socijalizma kao ni posebnog 
kriterija, koji bi mogao ovlastiti da se kaže uvijek i posvuda, da 
je ovo ili ono društvo socijalističko ili da to nije. Ni etatizacija 
sredstava za proizvodnju, ni programi ove ili one vlade nisu do- 
voljni, da bi se to s pravom tvrdilo. Prije svega socijalizam pret- 
postavlja društvene odnose koji omogućuju ljudima, da žive što 
je moguće više u skladu s njihovim težnjama, u optimalnim su- 
glasjima između odnosa proizvodnje i uvjeta u kojima se vrši 
praksa velike većine članova društva. U toj perspektivi treba do- 
dati — a to je i sam Marx dovoljno potcrtao — da je taj sklad 
tim lakše ostvariti što je društvo bogatije, tako da je teško za: 
misliti jedno stvarno socijalističko društvo bez vrlo velikog raz- 
voja proizvodnih snaga. 

Ja se ne bih, iz istih razloga, složio sa onima koji su jučer re: 
kli da je beskorisno govoriti o kapitalizmu organizacije ili o 
tehnokratskom kapitalističkom društvu, budući da se uvijek ra- 
di o kapitalističkim društvima. 

Pitanje se ne postavlja u ime moralnog suda. Ne radi se o 
većim ili manjim simpatijama ili antipatijama za jednu ili dru- 
gu od tih socijalnih formi, već o razradi operacionalnih pojmova 
koji bi omogućivali shvaćanje prirode društvene stvarnosti i raz- 
radu teorije o njoj. Marx je mogao govoriti o Kapitalizmu bez 
posebne specifikacije, jer je imao pred sobom samo osnovnu 
kapitalističku strukturu, naravno s različitim svojstvima u sva- 
koj zemlji: liberalni i konkurencijski kapitalizam. Ali već od po- 
četka ovog vijeka, s obzirom na osnovnu strukturu gdje su meha- 
nizmi regulacije tržišta bili izmijenjeni razvojem financijskog 
kapitala, monopola i trustova marksistički su mislioci kao Hil- 
ferding, Lenjin i Trocki, bili prisiljeni da stvore novi operacio- 
nalni pojam: pojam imperijalizma; a naravno nijedan od tih teo- 
retičara nije nikad izgubio iz vida da je financijski kapital jed. 
na forma kapitala, a imperijalizam jedna forma kapitalizma. Ali 
taj opći pojam više nije dostajao u času kad su bile poznate dvije 
osnovne forme kapitalističke strukture, forme koje je trebalo 
razlikovati. 

Pedeset ili šezdeset godina kasnije, nalazimo se pred novim 
skupom transformacija kapitalističkog društva, koji nas prisi- 
ljava da pored pojmova liberalnog kapitalizma i imperijalizma, 
stvorimo treći: pojam kapitalizma organizacije ili tehnokratskog 
društva (terminologija još nije potvrđena) i to, naravno, da se 
ne zaboravi da se uvijek radi o kapitalističkim društvima, gdje 
osnovni pojmovi eksploatacije, otuđenja, viška vrijednosti i da- 
lje vrijede. To uvođenje novog pojma nije manje nužno kako bi 
se shvatili konkretna priroda i sadašnje funkcije eksploatacije, 
otuđenja i viška vrijednosti i čitav niz suvremenih pojava. 

Vratimo se ideji, da ljudi, tj. društvene grupe teže ka uspos- 
tavljanju što je moguće veće adekvatnosti između proizvodnih 
snaga i odnosa proizvodnje. To znači da se problem odnosa 
između ta dva vida društvenog života još postavlja i postavljat 
će se još dugo ne samo u kapitalističkom svijetu, već i u druš- 
tvima, koja se sama označuju socijalističkima. I kao što se svaka 
napetost između tehničkih uvjeta rada i postojećih društvenih 
odnosa u jednom datom momentu u prošlosti završavala stva- 
ranjem društvenih grupa orijentiranih prema reorganizaciji tih 
odnosa — tj. prema formiranju društvenih klasa — problem će 
se u današnjim društvima i dalje analogno postavljati. Hitan je 
zadatak da se specifične forme tih fenomena shvate konkretno. 

Što se tiče problema odnosa između političke moći i huma- 
nizma, to ne može biti ni problem traženja potpune i konačne 
identifikacije dvaju elemenata, sredstvo uspostavljanja političke 
moći stvarno i trajno humanističke niti problem prihvaćanja 
njihove radikalne opozicije, tvrdeći da je moć uvijek nehumana, 
a humanizam jedno moralno držanje lišeno političkog realizma. 
Bilo bi potrebnije radije se upitati, kakva je priroda momenata 
u kojima se u stvarnoj ljudskoj historiji moć i humanizam naj- 
više približavaju i obratno, kakva je priroda momenata gdje se 
oni odlučno sukobljavaju. Meni se čini da je to u biti jedini po- 
zitivni i naučnj pristup problemu otuđenja. 

Odgovor na prvo od tih pitanja ovisi o dva parametra: prvi 
je maksimum mogućeg razvoja proizvodnih snaga u času ana- 
lize, a drugi odnos između stvarnog nivoa razvoja proizvodnih 
snaga i postojećih odnosa proizvodnje. 

Ako svoje primjere uzmemo iz društava prošlosti na kojima 
će biti lakše uspostaviti sklad između istraživača-marksista ili 
bliskih marksizmu, mislim da ćemo se potpuno složiti i kazati 
da je podjela na klase bila nužna za vrijeme vrlo dugog perioda 
povijesti čovječanstva: s jedne strane, da bi se maksimalno ovla- 
dalo prirodom i da bi se osigurao progres tom ovladavanju; s 
druge strane, da bi se ljudima stvorila mogućnost da sve bolje 
i bolje žive unutar društva. No, kad je ta veoma opća tvrdnja 
data, ostaje da se u svakom slučaju upitamo, odgovara li kon. 
kretna forma podjele na klase mogućem maksimumu gospoda. 
renja prirodom i nije li ona već postala ugnjetačkom, ukoliko 
povlaštene klase brane strukture koje više ne odgovaraju opti- 

mumu međuljudskih odnosa i razvoju proizvodnih snaga. U pr- 
vom slučaju bez sumnje ne postoji idealna situacija, suglasna s 
apstraktnim i duhovnim moralom, već optimalna situacija u od: 
nosima između političke moći i onoga što bi se moglo nazvati 
humanizmom. U historijskom izučavanju to je jedini mogući po- 
jam ne-otuđenja. U drugom slučaju moć nužno postaje repre: 
sivna, rađajući otuđenje, a humanizam pada na stranu opozi- 
cionih snaga koje su orijentirane prema obaranju moći i trans. 
formiranju društvenog poretka. 


Da bi ilustrirao tu analizu, uzeo bih dva primjera: feudalno 
društvo i građansko društvo. 


Iako bi se mogla napraviti više-manje stroga shema feuda- 
lizma ipak bi i ona ostala nedovoljna. Ne postoji feudalizam 
po sebi, nego konkretna feudalna društva koja su nastala iz pret- 
hodnih društava i koja se sama transformiraju do svog nes- 
tanka. I samo se po sebi razumije, da nijedno feudalno društvo 
nije nikada bilo egalitarno, te da se feudalizam uvijek temeljio 
na tlačenju i eksploatiranju kmetova. To će reći da sve dok su 
feudalna gospoda, iako eksploatirajući svoje kmetove, ipak ispu- 
njavali neku socijalnu funkciju korisnu kmetovima, sve dok su 
ih, da bi ih mogli iskorištavati, štitili od eventualnih pljačkaša 
i pogotovo od ostale susjedne feudalne gospode, i napokon, sve 
dok su zahtjevi gospodara i stopa eksploatacije bili ograničeni 
naturalnom ekonomijom (dvorac je mogao potrošiti samo ogra- 
ničenu količinu namirnica), feudalna je organizacija predstav- 
ljala u čitavom jednom dijelu Evrope, a svakako i u Francuskoj, 
jednu ravnotežu koja je bila više-manje bliska optimumu između 
proizvodnih snaga i odnosa proizvodnje, a odatle između soci- 
jalne i političke moći i razvoja humanizma. 


Nakon toga razvijaju se gradovi i tržišna privreda. Feudalna 
gospoda, slobodna od sada da prodaju svoje proizvode, počinju 
znatno povećavati svoje zahtjeve i pojačavati eksploataciju kme- 
tova. No, u isto se vrijeme toj eksploataciji suprotstavljaju tri 
istodobna procesa: vojno slabljenje gospode, koju nužda za nov- 
cem nagoni da smanje svoju pratnju; razvijanje gradova, koji 
tvore žarišta otpora gospodi, a seljacima pružaju mogućnost bi- 
jega i oslobađanja od kmetstva; centralna moć, koja se, osla- 
njajući se na gradsku buržoaziju, počinje boriti protiv feuda- 
lizma. Zbog te protivurječne situacije, feudalna struktura pos- 
taje reakcionarna, opresivna i alijenantna. 

Sukob između socijalne i političke moći gospode i građan- 
skog humanizma sve će više i više rasti. 

Postavlja se analogni problem, kada proučavamo historiju 


kapitalizma. Svi znamo, u kojoj je mjeri stvaranje industrije od 
strane buržoazije pratila odvratna eksploatacija i izvanredna bi- 

jeda radničke klase.' No isto tako znamo da je taj buržoaski pro- 
gres, u globalnoj perspektivi, usprkos strašne bijede koja ga je 
pratila, bio uspješno sredstvo — možda i najuspješnije — za 
razvoj proizvodnje i osiguravanje uvjeta za kasnije oslobađanje 
evropskih društava. 

Ali, kako se industrija razvijala i kako su zapadna društva 
izlazila iz prve industrijske revolucije — ja neću ovdje ponav- 
ljati čitavu analizu monopola i imperijalizma koju su razradili 
marksistički klasici — tako je moć buržoazije bivala sve više 
i više ugnjetavačka; i sve se više povećavao raskid između kul- 
ture i humanističkih vrijednosti, s jedne strane i moći vladaju- 
ćih klasa i države s druge strane. Ta će se pojava još više poja- 
čati sa suvremenim razvojem tehnokratskog društva, što su Mar- 
cuse, Adorno i frankfurtska škola naročito jasno pokazali. 

Analogne se pojave, naravno, javljaju u socijalističkim zem- 
ljama. Jedino preko konkretne analize odnosa između strukture 
društvenih odnosa i političke moći koja se temelji na njima, s 
jedne strane, i uvjeta života i rada ljudi s druge strane, jedino 
preko proučavanja funkcionalnosti tih odnosa i njihove moguć: 
nosti da osiguraju optimum razvoja pojedinaca, moći će se odlu- 
čivati o socijalističkoj i ne-alijenantnoj prirodi jednog društva 
ili naprotiv o njegovoj ugnjetačkoj i alijenantnoj prirodi, kao i 


o približavanju ili opoziciji između političke moći -— smatrala 
se ona ili ne smatrala socijalističkom — i humanističke kulture. 
Poznavajući malo — u svakom slučaju premalo — društva 


socijalističkog karaktera, zadovoljit ću se da u posljednjem di- 
jelu svog izlaganja konkretno analiziram problem tako kako se 
on postavlja danas u zapadnim industrijskim društvima. To su, 
kao što sam već rekao, kapitalistička društva i, tačnije, društva 
koja ulaze u treću fazu historije kapitalizma: to je ono što mi 
nazivamo kapitalizmom organizacije ili tehnokratskim kapitaliz- 
mom. Ovaj posljednji slijedi nakon perioda liberalnog kapitaliz- 
ma i nakon druge faze koju su klasici marksizma nazvali impe- 
rijalističkom fazom, a koju ja radije nazivam fazom kapitalizma 
u krizi. Treba da na brzinu opravdam to mijenjanje terminolo- 
gije, koje se manje odnosi na sam sadržaj teoretske analize nego 
na specifične crte proučavanog predmeta. Kad je Lenjin označio 
nazivom imperijalizam drugu historijsku fazu kapitalizma, iz- 
među ostaloga je stavio akcent na ekspanzionistički i agresivni 
značaj izvan granica koji se javljao kao specifična crta tog 
razdoblja u odnosu na liberalni kapitalizam. No sada ta crta više 
nije specifična, ako promatramo taj period u odnosu na tehno- 
kratski kapitalizam koji nije ni manje ekspanzionistički ni manje 
agresivan u svojoj vanjskoj politici nego što su to prethodno 
bile velike sile. Isto se tako pojam imperijalizma izvrgava opas- 

koe I gielma ono eda ne ire 
I , j mjeri u kojoj se može primijeniti i na 
jednu i na drugu fazu. Zbog toga ja više volim naziv kapitalizam 
u krizi, jer on omogućava razlikovanje razdoblja od 1910—1950 
isto tako u odnosu na prethodni vijek kao i u odnosu na pos. 
ljednjih dvadeset godina. P 

Uistinu je za to razdoblje bila karakteristična nemogućnost 
ostvarivanja ekonomske, socijalne i političke ravnoteže, pa ma. 
u i kratkotrajne i to zbog razvoja monopola i trustova, koji su 
i eralnu regulaciju putem tržišta doveli u nezgodan položaj, a 
da još nisu pronašli sredstvo kako stvoriti nove mehanizme 
auto-regulacije, koji će biti postavljeni tek nakon drugog svjet- 
skog rata. Stoga, nakon drugog razdoblja relativno stabilnog raz- 
voja, koje je bilo jedino ometano cikličkim krizama i nekim rela- 
tivno lokaliziranim ratovima (između 1848. — ili čak 1815. — i 
1914), vidimo u zapadnom svijetu u jednom posebno brzom rit- 
mu nizanje: prvog svjetskog rata, političke i društvene krize 
godina 1921—1923, izvanredne ekonomske krize 1929—1933, nje- 
mačkog fašizma i napokon drugog svjetskog rata. 

Dodajmo još da je i razvoj jedne specifične filozofije ozna- 
čavao to razdoblje: egzistencijalizam, usredsređen na tjeskobu, 
na nesigurni ljudski položaj, njegove granice i granicu par exel- 
lence smrt. 

Tek nakon drugog svjetskog rata, i to bar dijelom pod pri- 
tiskom neprekidnog razvoja proizvodnih snaga_u Sovjetskom 
Savezu, zapadni je kapitalizam uspio uspostaviti intervencionis- 
tičke mehanizme auto-regulacije, stvarajući — ono, što ni jedan 
klasik marksizma ne bi mogao zamisliti — važne elemente pla- 
niranja u kapitalizmu. 

Samo se po sebi razumije da ja ovdje ne bih mogao iscrpno 
analizirati tu treću etapu, ali bih bar htio istaknuti neke od tih 
specifičnih procesa. 

Ponajprije nestajanje ne srednjih slojeva kao takvih, već neo- 
visnih srednjih slojeva, koje su u liberalnom periodu i čak u 
periodu krize kapitalizma, činili odličnici. Srednji slojevi koji 
se sada razvijaju u zapadnim industrijskim društvima bitno se 
razlikuju od onih koji su karakterizirali pređašnja društva: to 
više nisu ekonomski neovisni srednji slojevi, već najmljeni sred- 
nji slojevi, ti. ljudi koji zarađuju jednako i čak možda više od 
tradicionalnih odličnika, ali koji su upravitelji, istraživački ka- 
drovi, tehničari. I to nestajanje neovisnih odličnika čini duboku 
promjenu prirode srednjih slojeva a odatle i same strukture 
kapitalističkih društava. 

S druge pak strane, kapitalizam organizacije osigurava zna- 
tan razvoj tehnike, tj. proizvodnih snaga. Rečeno je u toku dis- 
kusije da je taj razvoj »vještački«. Ja ne razumijem što to može 
značiti. Da li je vještačko otkriće atomske energije, otkriće plas- 
tičnih masa, automacije, svemirskih putovanja? Ne treba se za- 
dovoljiti riječima u ime ne znam kakve ortodoksnosti. Danas su 
kapitalistička društva u stanju osigurati izvanredan stvarni raz- 

voj proizvodnih snaga: radi se o onom što je, ja mislim s pravom 
nazvano drugom industrijskom revolucijom. 

A ta druga industrijska revolucija povlači za sobom još jednu 
važnu promjenu u socijalnoj strukturi. S jedne strane, ako ona 
uklanja odličnike, povlači za sobom smanjivanje relativne pa 
katkad čak i apsolutne veličine tradicionalnog proletarijata, ne- 
kvalificiranih radnika koji rade na vrpci a koji su davali pečat 
velikoj industriji u toku prethodnog razdoblja, razvijajući ono 
što se može nazvati »novom radničkom klasom« ili kako ja to 
više volim reći »srednjim najamnim slojevima« (prema tome da 
li je akcent na nivou prihoda ili na najamnom odnosu). Tako se 
rađa novi sloj specijalista koji sve više raste, a to znači — vidjet 
ćemo odmah konkretnu vrijednost te konstatacije — da će ljud- 
ske proizvodne snage radnika koji su usko vezani za proizvodnju 
sve više i više prolaziti kroz sveučilišta, mijenjajući tako značaj 
sveučilišta pa i globalnog društva. 

Na trećem mjestu, rađanje kapitalizma organizacije i meha- 
nizmi ekonomske regulacije na kojima se on bazira povlače za 
sobom znatno smanjivanje ekonomskih kriza hiperprođukcije 
— koje smanjivanje bi moglo postati totalno —; što, naravno, 
ne znači — i ja neću da me se prisili da to kažem — nestanak 
društvenih i političkih kriza, iako se u novoj situaciji i one mije- 
njaju.“ Ta preinaka ekonomske strukture uzrokuje, između osta- 
log, vrlo relativno, ali ipak stvarno povećavanje prihoda, a tako- 
đer i slobodnog vremena, ukratko povećavanje životnog stan: 
darda za cjelinu najamnih slojeva, a na prvom mjestu za srednje 
najamne slojeve, tj. za onu socijalnu grupu, čije značenje sve 
više i više raste. 

Tradicionalna je Marxova analiza, koju mi svi poznamo, bila 
temeljena na pojmu pauperizacije. Moglo bi se u beskraj ras 
pravljati da li je Marx zamišljao apsolutnu ili relativnu paupe- 
rizaciju. Ono što meni izgleda sigurno jest to da njegova analiza 
implicira ideju da će razvijanje kapitalizma progresivno činiti 
život nepodnošljivim za jedan sve širi sloj radnika; da će počev 
odatle, ma kakvo bilo stvarno stanje svijesti radničke klase, eko- 
nomska i društvena evolucija — to je bila genijalna teorija mo- 
guće svijesti — činiti proletarijat sve nezadovoljnijim i sve revo- 
lucionarnijim, ukoliko on ne bude imao nikakve prilike da zauz- 
me dominantne ekonomske položaje kontrole unutar kapitalis. 
tičkog društva. 

M ana budućnosti predstavljala se u alternativi: ili pret- 
Pp čka revolucija s potpunim ekonomskim i socijalnim 

2. mi da su ove Posljedica nesavršenstva mehanizama šio regulacije 

kontroliranjem, iza koje slijedi duboki preokret u oba ta plana 
ili pak barbarstvo i totalna alijenacija; alternativa u kojoj je 
prva mogućnost, proleterska revolucija, bila daleko najvjero- 
jatnija. 


Danas jedan vijek nakon pojavljivanja Kapitala, ponajprije 
se nalazimo pred radničkom klasom, ikoja je polagano, ali ipak 
bez sumnje stvarno progresivno podigla svoj životni standard, 
što je u zapadnoj Evropi spriječilo razvoj snažnih revolucionar- 
nih političkih organizacija (izuzev vrlo kratke periode). Kad je 
Lenjin tumačio reformizam egzistencijom radničke aristokracije, 
moramo biti svjesni da je ne manjina, nego velika većina rad- 
ničke klase u Engleskoj, u Njemačkoj, Francuskoj i u Sjedinje- 
nim Američkim Državama činila tu aristokraciju u odnosu na 
ostali svijet. To je jedan od najvažnijih faktora koji objašnjava 
bitni reformistički karakter kako predratne njemačke socijal- 
demokracije tako i njemačke i francuske komunističke partije 
bar od 1924. ili 1925; i to usprkos površinske revolucionarne 
ideologije, koja je postajala sve više i više skolastička. Taj je 
reformizam, povezan između ostaloga s organizacijom radničke 
klase i sindikalnim tekovinama, bio — a i sada je još uvijek — 
reformizam integriran u kapitalističko društvo, koji je u njega na- 
mjeravao uvesti izvjesni broj preinaka, bez sumnje važnih, ali 
ipak drugorazrednog značaja, koji nije prijetio niti u bilo čemu 
prijeti kapitalizmu kao ma eE te čije se stvarno djelovanje 
nije nipošto orijentiralo prema dubokom mijenjanju društvenog 
poretka. Ukratko, političke su i sindikalne organizacije radničke 
klase samo riječima, a nipošto stvarnom akcijom, postavljale 
problem prevladavanja kapitalizma. 


Međutim, ono što nazivamo novom radničkom klasom ili 

vrha do dna. Frankfurtska škola, Adorno a naročito Marcuse 
pokazali su nam u značajnim djelima zaglupljivanje, sužavanje 
intelektualnog vidokruga, nestajanje svake kritičke i stvaralačke 
dimenzije svijesti, što prijeti tim slojevima u slučaju kad bi 
pasivno prihvatili koristi koje im nudi kapitalizam organizacije. 
Strogo upravljano društvo koje upravu proteže i na kulturu, sve 
dok je ne uguši i ne uništi — jer ništa nije štetnije za kulturu 
od administracije —; apsolutni i pasivni potrošač koji zarađuje 
za život kao obični izvršilac, da bi sebi priuštio bezvrijednosti, 
Mediteranski klub misli: eto velike opasnosti koja se pojavljuje 
na horizontu. Vanjske prinude fašizma i koncentracione logore 
zamjenjuje nešto suptilnije i opasnije: zaglupljivanje, pranje 
mozga, korumpiranje prihodom, poreznici, djelovanje mass-me- 
dia i reklame. 

Treba priznati da je za vrijeme čitavog jedneg razdoblja, 
koje se proteže po prilici od 1950. do 1968, izgledalo da je taj 
proces integracije stvarno uspio. Za vrijeme tog razdoblja raz: 
vile su se sociološke teorije koje su, iako bitno suprotne jedne 
drugima u svojim vrijednosnim sudovima, ipak tvrdile isto i 
pretvarale jednu prijelaznu situaciju u historijski period. Ray- 
mond Aron i Daniel Bell, oduševljeni rađanjem »pozitivne« (a 
šlo će reći integrirane) misli pjevali su himnu kraju ideologija; 
s melankoličnom sviješću da je kultura upravo u agoniji, David 
Riesmann najavio je kraj unutarnjeg radara; s apokaliptičkom 
sviješću proroka koji vidi da dolazi kraj svijeta, Herbert Marcuse 
javljao je nastupanje toga monstruma — čovjeka jedne dimen- 
zije. Uostalom, istovremeno je u Francuskoj jedna teorija koja 
se izdavala za naučnu, dok je u stvari bila strogo ideološka i 
koja je s Althusserom čak prodrla u marksističku misao, najav- 
ljivala nestanak subjekta, čovjeka i Historije, nadolazak jednog 
»znanja« koje je rezervirano za elitu, koje je potpuno otcijep- 
ljeno od masa »epistemološkim rezom« između jedne strane 
»ideologije«, »divlje misli« i s druge strane »Znanosti«. 


Kakve su bile, na ekonomskom i društvenom planu, karak- 
teristike tehnokratskog društva u stvaranju u zapadnom svijetu, 
koji je bio stvorio te ideologije? 


Već sam to rekao, ponajprije progresivno stvaranje meha- 
nizma auto-regulacije i ekonomskog planiranja. Zatim znatno 
smanjivanje odličnika i progresivno smanjivanje društvenog 
značenja ne-kvalificiranih radnika, nekadašnjih radnika na vrpci; 
povećavanje novog sloja specijalista, relativno dobro plaćenih, 
s rastućim prihodima, koji će imati sve presudniju važnost u 
procesima proizvodnje; ali i osnovna pojava, progresivna kon. 
centracija odluka u rukama relativno male grupe ljudi, napose 
planera (ja ću ih zvati »tehnokratima«, ali ne vežem posebno tu 
riječ s idejom tehnike, već prije s idejom odluke, pa je suprot- 
stavljam riječi »tehničar«; postoje tako tehnokrati ekonomije, 
politike, nastave, reklame, slobodnog vremena itd.); napokon, 
druga strana razvoja tehnokracije, smanjivanje tehničara-speci- 
jalista, novih srednjih plaćenih slojeva na nivou jednostavnih 
izvođača. Ja neću isticati — frankfurtska škola i Marcuse to su 
dosta briljantno načinili — intelektualno smanjivanje i potiski- 
vanje kritičke dimenzije, što je dovelo do ove transformacije. 


Treba li nakon ovoga prihvatiti katastrofalne zaključke za 
čovjeka i za kulturu, kapitalističkih apologeta, proroka apoka- 
lipse ili teologa anti-humane skolastike? Treba li dati pravo Ray- 
mondu Aronu, Danielu Bellu, Herbertu Marcuseu, Claudeu Lćvi- 
-Straussu ili pak Rolandu Barthesu? Mislim da ne treba. Druš- 
tvena stvarnost mnogo je kompleksnija nego što to izgleda svim 
tim teoretičarima koji zamjenjuju jedno prijelazno razdoblje, 
relativno kratko s historijskim razdobljem ili s osnovnim i »a- 
+historijskim« statusom čovječanstva. 

' Najprije istina je da je prva reakcija na povećanje životnog 
nivoa jedne generacije koja je još iskusila — direktno ili indi- 
rektno preko roditelja — neizvjesnost i tjeskobu godina između 
1929. i 1945, bila oduševljenje za sigurnost i dobrobit koju nudi 
novo tehnokratsko društvo. Ali stvari su se morale i moraju se 
mijenjati s nastavljanjem te evolucije. Sigurnost i prihod koji 
omogućuju pristojan životni nivo postaju sasvim prirodne stvari 
koje se same po sebi razumiju. 


Još značajnija pojava: pri svakom povećanju prihoda slije- 
deće povećanje gubi svoju vrijednost za svijest. Druga su kola 
manje važna od prvih, treća mnogo manje od drugih. Razlika 
između posjedovanja jednog ili dva odijela je velika, ona se 
znatno smanjuje između šest i sedam itd. Ima, dakle, mnogo 
izgleda — a to čini realnu mogućnost za socijalističko djelova- 
nje — da povećavanje životnog standarda izgubi svoje značenje 
integracionog faktora i da paralelno isključivanje svakog sudje- 
lovanja u odlukama i status jednostavnog izvođača postanu frus- 
tracije koje se sve teže i teže podnose; i to tim više što tu pos- 
toji moguća suprotnost — koja se sve više povećava — između 
univerzitetske kulture, povećanja znanja koja traže specijaliza- 
cija i sužavanje intelektualnog horizonta, odsustvo svakog inte- 
resa ne samo socijalnog i političkog već čak i organizacijskog 
za investicionu politiku poduzeća koja uključuje adaptiranje na 
tehnokratsko društvo. Najvažniji produkt koji je bio baza slike 
organizacijskog integracionog kapitalizma — ono, što sam ja 
jednom nazvao specijalistom i univerzitetskim nastavnikom anal- 
fabetom — sadrži jednu unutarnju proturječnost, koja se jako 
izvrgava opasnosti, da pukne u toku historijskog razvoja. Među- 
tim, u granicama, u kojima se bude svijest srednjih najamnih 
slojeva okretala vrlo vjerojatno sve više i više prema zahtjevima, 
ali ne kvantitativnima, već kvalitativnima, prema traženju da su- 
djeluje u odlukama, a najzad i prema potpuno demokratskom 
upravljaju poduzećem, perspektiva je razvoja industrijskih dru- 
štava prema socijalizmu istovremeno reaktualizirana i duboko 
preinačena. 


Međutim, taj sloj nastoji da postane istovremeno i brojčano 
najvažniji sloj novoga društva i društvena grupa, čiji se poje- 
dinci, koje je teško zamijeniti, s obzirom na njihove kvalifikacije, 
smještaju na neuralgične punktove cijele društvene organizacije: 
njezina orijentacija ima, dakle, svu priliku da postane presudna 
u razvoju društva. Ideja o samoupravljanju, koju su najprije 
lansirali jugoslavenski socijalisti, nastala je iz potrebe da se dade 
jedna infrastruktura njihovom kritičkom ponašanju, s obzirom 
na centralistički i birokratski socijalizam Sovjetskog Saveza. To 
je ideja bila — i još je uvijek — teško ostvarljiva u zemljama 
koje su na putu industrijalizacije. Vi znate sve poteškoće s kojima 
se ona susreće, između ostalog, i zbog zaostalog karaktera seljač- 
kih slojeva kao i izvjesnih radničkih slojeva koji su upravo jedva 
napustili selo, no ona se proširila poput vatre na Zapadu u maju 

1968. Danas je ona, ako ne prihvaćena — divlji bi otpor Fran- 
cuske komunističke partije i Generalne konferencije rada bio 
dovoljan da onemogući to prihvaćanje — ono bar ideja o kojoj 
raspravljaju deseci tisuća mladih ljudi i radnika koji o njoj 
nisu nikada čuli govoriti, i ona postaje u toj perspektivi glavna, 
a možda i jedina konkretna forma koju može poprimiti socija- 
listička orijentacija u naprednim industrijskim društvima. 

Tradicionalna marksistička shema o proletarijatu koji, bu- 
dući da nema nikakve mogućnosti da osvoji važne društvene 
i ekonomske pozicije unutar kapitalističkog društva, može stići 
do socijalizma jedino preko političke revolucije, preko osvajanja 
Države koje prethodi svakoj osnovnoj reformi ekonomske struk- 
ture, ta je shema duboko preinačena. Kvalitativna dostignuća, 
okrenuta prema kontroli proizvodnje i samoupravljanju, ne pret- 
postavljaju više nužno prethodno osvajanje državne mašine, 
a kretanje će prema socijalizmu vjerojatno ići putem analognom 
razvoju buržoazije unutar feudalnog društva, i to: putem poste: 
penog zauzimanja — iako je ono često označeno oštrim suko- 
bima — zatim putem zauzimanja ekonomske i društvene moći, 
iza koje slijedi revolucionarno zauzimanje (Engleska — Fran: 
cuska) ili reformističko (Italija -— Njemačka) političke moći. 

Radi se bez sumnje o reformističkoj orijentaciji, ali bitno 
različitoj od reformizma koji je karakterizirao pređašnje raz- 
doblje kapitalističke historije. Kapitalizam se orijentirao prema 
uređivanju postojeće društvene strukture; ovaj se puta radi — 
kao u slučaju borbe, u krajnjoj liniji reformističke buržoazije 
protiv feudalnog društva — o reformizmu orijentiranom prema 
radikalnom mijenjanju struktura, tj. o revolucionarnom refor- 
mizmu. 

U vezi s tim htio bih reći nekoliko riječi o suprotnostima 
između prirode i funkcije univerziteta u liberalnom kapitalizmu 
i u kapitalizmu organizacije. Čini mi se, uostalom, da je jedan 
od razloga studentskog pokreta u naprednim kapitalističkim 
zemljama radikalno obrtanje te prirode i te funkcije. 

Liberalno je tradicionalno društvo bilo zaista sastavljeno iz 
dva sektora s različitom strukturom: jednog, autoritarnog, koji 
je obuhvaćao proizvodnju i po njenom uzoru armiju, a naročito 
porodicu; drugog, egalitarnog i demokratskog, koji je bio rezer- 
viran za uvažene ličnosti, a obuhvaćao je naročito tržište (osim 
tržišta radne snage) i kulturni, društveni i politički život utoliko 
— jedino utoliko — ukoliko su te uvažene ličnosti u njemu 
sudjelovale. Taj je dualizam postavljao problem prelaza djeteta, 
koje je bilo odgojeno u autoritativnoj obitelji — u kojoj je ono 
imalo podređeni položaj — u status neovisne uvažene ličnosti, 
koja ima dovoljno kritično rasuđivanje, da bi mogla donositi 
važne odluke i uživati ugled u hijerarhiziranom sektoru. Univer- 
zitet, a u izvjesnoj mjeri i posljednji razredi srednjih škola imali 
su tu funkciju da osiguravaju taj prijelaz, što objašnjava libe- 
ralni i kritički karakter univerziteta, koji je imao za zadaću da 

stvara neovisne duhove, čak i onda kad im je prenosio konzer- 
vativne i reakcionarne ideje. 

Ta se situacija potpuno preokrenula kad su srednji najamni 
slojevi zamijenili uvažene ličnosti. U najvećem dijelu svog dje- 
lovanja obični izvođači, članovi tih slojeva, koji su relativno malo 
sudjelovali u donošenju važnih odluka — poput nekadašnjih 
uvaženih ličnosti — prenosili su uvelike svoja uredska ponašanja 
kući i tako izazivali liberalizaciju obiteljskog života kao i zna- 
čajno smanjivanje očinskog autoriteta. 

Lako uviđate dvostruku posljedicu tog mijenjanja. Univerzi- 
tet, koji prima sve veću i veću masu studenata, nije više rezer- 
viran za uvažene i postaje konstitutivni dio proizvodnje, ima 
sada zadatak da promijeni djecu koja su odgojena na relativno 
liberalan način i koja su slabo vična da se pokoravaju u disci- 
plinirane izvođače. Razumije se da je njegova kritička tradicio- 
nalna struktura težila da postepeno ustupi mjesto jednoj drugoj 
autoritarnoj i mandarinskoj strukturi, koja postoji čak i onda 
kada su ideje koje prenosi progresističke i liberalne. 

Na žalost, ta se autoritarna struktura sukobljuje ne samo s 
liberalnim nastojanjima koja se počinju razvijati u novim sred- 
njim slojevima i napose u mladoj generaciji koja nije upoznala 
ni krizu ni rat, i još nije uklopljena u hijerarhijsku strukturu 
proizvodnog aparata, već i sa samim statusom naučnog znanja 
čiji brzi napredak uvjetuje da su često mladi asistenti između 
trideset i četrdeset godina više upućeni u sadašnje stanje naučne 
misli od profesora kojima su hijerarhijski podređeni. 

Ja dodajem da je ta protivurječna situacija — koja može 
dovesti do krize — tim važnija za globalno društvo, što univer- 
zitet nije bilo kakvo poduzeće, nego jezgra od koje se šire novi 
slojevi specijalista u čitavu proizvodnju. 

Tako, pred događajima tih posljednjih godina i osobito na- 
kon majskih zbivanja 1968. u Francuskoj — koja su slijedila 
nakon dugog perioda relativne stabilizacije — najvažniji je pro- 
blem znati, da li se radi o krizi istog tipa kao one koje su obi- 
lježile IX. i XX. stoljeće, ili se, naprotiv, nalazimo pred prvim 
manifestacijama novih društvenih snaga koje su nikle iz druge 
industrijske revolucije, a orijentirane su prema novoj perspek- 
tivi. 

Treba priznati da bi s posve empirijskog nivoa bilo teško 
načeti taj problem, te da se obje teze mogu braniti. Unutar glo- 
balne teorijske analize koju sam upravo izložio ja se opredje- 
ljujem za drugu tezu. Vjerojatno je da će odgovor na to pitanje 
dati budući događaji, kasniji razvoj. Ono što meni izgleda u 
svakom slučaju sigurno, to je da čak, iako se radi o prvim mani- 
festacijama novih snaga, one još nisu dosegle nivo historijske ni 
teoretske svijesti koji bi bio dovoljno razvijen, te da je većina 
studenata i radnika koji su sudjelovali u majskom pokretu go- 
vorilo i govori jezikom razdoblja autoritarnih struktura isto tako 
vladajućih snaga kao i snaga osporavanja. Ma kakav bio sud, što 

ga dajemo o Marcuseovoj misli, — ja sam imao više puta prilike 
da raspravljam s njim ovdje na Korčuli i da kažem što nas raz: 
dvaja — on je zaslužan bar za postavljanje problema koji odgo- 
varaju novom naraštaju i svijetu u kojem je taj naraštaj rastao, 
dok većina marksističkih teoretičara nastavlja da govori jezikom 
pauperizacije, jezikom političke proleterske evolucije koja pret- 
hodi svakoj socijalnoj i ekonomskoj transformaciji i jezikom 
diktature proletarijata. 


Usprkos mog divljenja prema Lenjinu i Trockom — a ja vas 
uvjeravam da je ono veliko — treba znati da se svijet izmijenio 
i da moramo pod svaku cijenu izbjegavati da postanemo skolas- 
tični i dogmatični, nastavljajući da govorimo istim jezikom i da 
odgovaramo na iste probleme. Jedan je režiser mlade generacije 
dao jednom od svojih filmova karakterističan naslov: Kina je 
blizu. Ljudi moje dobi pripadaju generaciji kojoj ništa, nikakva 
informacija o napretku tehnike, o mogućnostima da se za dva 
dana stigne u Peking, a za nekoliko dana na mjesec, neće izmi- 
jeniti činjenicu da je Kina daleko, te da ostaje jedan posve druk- 
čiji svijet. Jedan ograničeni primjer omogućava ilustraciju tog 
fenomena: kad su se u zapadnoj štampi pojavile prve vijesti o 
Kulturnoj revoluciji, pokazivale su zbunjenost i potpunu dezori- 
jentaciju dopisnika. Oni su imali svoju shemu o komunističkom 
svijetu, o njegovom strogo discipliniranom i organiziranom ka- 
rakteru, i pitali su se pred poplavom plakata koji su pokrivali 
gradske zidove — nakon što su ih dali prevesti — čime odišu, 
kakva je ta organizacija koja je naredila da se lijepe po zidovi- 
ma. Mladi koji su sve to gledali na televiziji, imali su posve druk- 
čiju reakciju: oni su u tome vidjeli spontano sredstvo izraza i 
dovoljno je bilo dva dana okupacije Sorbonne, da svi shvatimo 
da je u jednom času narodnog revolta jedan nalijepljeni plakat 
jednostavno značio da jedan čovjek ima nešto da kaže i da se 
obraća svim prolaznicima. Zid kao sredstvo izraza, umjesto 
knjige i novina, teško je zamisliv za ljude od četrdeset godina; 
dok je to bilo posve prirodno djevojkama i mladićima od dva- 
deset. Kina je blizu i mladi koji to znaju i to proživljavaju imaju 
pravo protiv erudicije svih sinologa i geografa prethodne gene- 
racije. 


To će reći, da je isto tako istina, da ti mladi ljudi, koji intui- 
tivno otkrivaju da je zid sredstvo izraza i da ih se Kulturna revo- 
lucija tiče, u većini nemaju nikakvu jasnu svijest, pogotovo ne 
teoretsku svijest o suvremenim pojavama ni o svom vlastitom 
ponašanju. Oskudica teoretičara generacije koja je prethodila 
našoj tu postaje najopasnija. Budući da nije dobio nikakvo 
ozbiljno sredstvo za razumijevanje suvremenog društva, ni za 
razumijevanje samog sebe, čitav pokret pati od jedne osnovne 
dvosmislenosti. Govorio je i još uvijek govori jezikom socija- 
lista i revolucionara s početka vijeka ili jezikom zemalja u raz- 
voju, jezikom Trockog, Lenjina, Rose Luxemburg, Gućvare, Maoa, 

da bi izrazio kontestaciju u industrijskim zemljama druge po- 
lovine XX. vijeka; međutim, razlika je između ta dva razdoblja 
mnogo veća, nego što je bila, npr., između 1850. i 1940. Ta ne- 
slaganja, s jedne strane između svijesti i jezika, a s druge između 
ponašanja i stvarnih problema na koje treba odgovoriti, rađaju, 
naravno dvosmislenost koja ponekad pogoduje nastajanju nove 
svijesti, ali je često fatalna za strukturiranje djelovanja. 


I, da završimo o dilemi Moć i Humanizam: u nekadašnjoj pro- 
blematici radničkog pokreta i marksističke misli hijerarhija i 
disciplina vladajućih klasa koje su organizirale eksploataciju i 
učinile je trajnom tražile su obranu potlačenih klasa i ljudskih 
vrijednosti, koje bi bile organizirane, centralizirane i hijerarhizi- 
rane po istom modelu. Ako hoćete, radilo se o borbi između dva 
tabora koja su oba preuzela organizacijske strukture što su se 
približavale vojničkoj strukturi tradicionalne armije, koja je po- 
najprije bila sačinjena od pješadijskih trupa. Međutim dvije su 
me stvari iznenadile u majskom pokretu i napose u studentskom 
pokretu: radikalno odbijanje svake organizacije i svake discipli- 
ne i duboko traženje slobode i spontanosti: odbijanje i traženje 
koje je išlo gotovo do patološkog, kad su akcioni komiteti odbi- 
jali da zadrže istog sekretara ujutro i popodne, što je ukidalo 
svaki kontinuitet i čak onemogućivalo da se sačuvaju zapisnici. 
Sve je to, naravno, bilo apsurdno i osuđeno na neuspjeh. Važno 
je međutim znati da li se nalazimo pred dječjim mentalitetom 
ili, naprotiv, pred reakcijom, koja je još zbrkana, ali bitno oprav- 
dana protiv discipline i hijerarhijskog karaktera organizacija ko- 
je više ne odgovaraju novom društvu što se upravo formira. Od. 
govor ovisi o postojanju novih snaga u razvoju, koje su orijenti- 
rane istovremeno prema slobodi, demokraciji i socijalističkoj 
transformaciji društva. Nada za demokratizaciju radničkog pok- 
reta mogla bi se stvarno temeljiti jedino na činjenici da se on 
sada nalazi u novom svijetu i pred novom problematikom. 


Disciplina i organizacija ne bi, uistinu, mogle biti iste u pje- 
šadijskom vojnom korpusu i u avionu ili u nekom drugom kor- 
pusu s modernom tehnikom. Bilo koji podoficir poznaje ruko- 
vanje puškom i može ga tumačiti vojnicima, kazujući im što mo- 
raju učiniti i dajući im opća uputstva. Naprotiv, čak bi viši oficir 
bio nemjerodavan pred jednostavnim  vojnikom-specijalistom 
koji upravo rukuje jednom modernom napravom. Malo pomalo, 
tehnički napredak iziskuje zamjenu hijerarhije suradnjom, a au- 
toriteta drugarstvom. Dopustite mi sada da kao sociolog kažem 
drugovima trockistima, koji su govorili jučer i prekjučer, da je 
naivno tvrditi da su se socijaldemokratska i komunistička par- 
tija birokratizirale, ali da će oni uspjeti stvoriti pravu hijerar- 
hijsku partiju, centraliziranu i revolucionarnu. Vjerojatno je, pa 
čak i sigurno, da su u početku njemački socijalisti ili ruski bolj- 
ševici bili poticani, u najmanju ruku jednako dobrim namjerama 
i jednako iskrenim socijalističkim duhom, kao i danas ti drugovi. 
Rirokratizacija i uklapanje u postojeće društvo, nisu jednostav- 

ni rezultat izdaje — ni loše volje — iako je često i toga bilo — 
već prije strukturalni proces kojemu ni sama trockistička partija 
ne bi mogla izbjeći da je postala partija masa i da se našla u ana- 
lognoj situaciji. 

Kad je to rečeno, ostaje nam na časak najosnovniji problem, 
a bez sumnje i najteži: problem oblika organizacije jednog stvar- 
no socijalističkog pokreta u suvremenim industrijskim društvi- 
ma. 

Svima je nama jasno da na tom planu nikakav realističan ni 
valjan program nije nikao na Zapadu u toku posljednjih godina 
i da je to najznačajnija slabost evropske ljevice. U biti, ako izme- 
đu 1916. i 1925. Lenjin, Lukacs i Gramsci neovisno jedan od dru- 
goga ponovo otkrivaju dijalektičku misao i potrebu da se shva- 
ćanje društva i socijalističke djelatnosti temelji na unutarnjim 
snagama društava protiv kojih se oni bore, ipak njihova analiza 
ostaje na filozofskom planu. Ako nakon drugog svjetskog rata 
jugoslavenski socijalisti, Trentin i Foa u Italiji, i kasnije Serge 
Mallet u Francuskoj, otkrivaju tu unutarnju društvenu snagu 
koja se upravo rađa s drugom industrijskom revolucijom u novoj 
radničkoj klasi a njezin program u pojmu samoupravljanja, sve 
što oni mogu tvrditi na organizacionom planu jest vjerojatnost 
— koja ne prestaje da se potvrđuje — povećavanja političke funk- 
cije sindikata organa samoupravljanja u odnosu na vjerojatnost 
partija. U naprednim kapitalističkim društvima ostaje uvijek 
stalan problem novih organizacionih oblika koji su sposobni da 
objedine demokraciju i unutarnju slobodu s djelotvornošću bor- 
be protiv vladajućih klasa. 

Vi naravno mislite da vam u tom pitanju ne mogu dati nikak- 
vu uputu. Ja bih ipak spomenuo da sam jednom u nekom djelu 
Trockog pročitao jednu primjedbu koja mi se učinila neobično 
interesantnom. Autor se pitao zašto je proletarijat u svojoj borbi 
trebao centralizirane i disciplinirane organizacije, dok je buržo- 
azija uspjela u svojoj revoluciji u Francuskoj s mnogo labavijom 
i decentraliziranijom organizacijom Klubova i Sekcija; i odgovo- 
rio je — čini mi se tačno, — da je buržoazija, kad je već imala 
ekonomsku i socijalnu moć, dobila duhovne okvire, klasnu svi- 
jest, koji su spontano orijentirali njenu djelatnost u revolucio- 
narnom smjeru. Između spontanosti i discipline postoji zaista 
dijalektički odnos koji disciplinu čini utoliko manje nužnom, 
ukoliko je spontanost razvijenija. 

Na bazi pozicija nekadašnjih marksista, od Kautskog do Le- 
njina i od Bebela do Staljina postojala je intuicija — a često i 
uvjerenje — o odsustvu svake revolucionarne spontanosti radnič- 
ke klase, odsustvu kojemu upravo treba dodati hijerarhijsku, dis- 
cipliniranu organizaciju. Ali, ako — kao što sam upravo rekao — 
nova radnička klasa uspije svojim djelovanjem zauzeti kontrolne 
položaje u proizvodnji, čak unutar kapitalističkog društva, naći 
će se u situaciji analognoj onoj u kojoj se našla buržoazija prije 
1789. Vršenje tih ekonomskih i socijalnih funkcija povući će za 

sobom psihičku i intelektualnu formaciju koja će biti dovoljna 
da omogući znatno povećanje spontanosti i demokracije u budu. 
ćim organizacijama, što će ih teoretičari morati da otkriju pola- 
zeći od budućeg historijskog iskustva, kao što su njihovi pret- 
hodnici nekoć otkrili sindikate na Zapadu i sovjete u Rusiji. 

Buduće organizacione forme morat će se, bez sumnje, — da 
bi bile funkcionalne i djelotvorne — osloboditi svega onog nepri- 
ličnog, neodgovornog i pretjeranog, čega je bilo u oduševljenju 
i radikalizmu studenata 1968. godine. Ipak stoji, da su njihovo 
odbijanje hijerarhije i birokratske discipline — te dvije karakte- 
ristike radničkog pokreta posljednjih decenija — njihovo dubo. 
ko traženje slobode i demokracije, sadržavali u zametku, i bez 
sumnje kao anticipacija, duboku i snažnu intuiciju modernog 
svijeta koji se rađa i formi koje će vjerojatno poprimiti huma. 
nističke vrijednosti, organizacija borbe za socijalizam i struktu- 
re moći, te su čak i kroz to, majski studenti bili ispred birokrat- 
ske svijesti branitelja pređašnjih struktura, koje su postale ug: 
njetačke i koje upravo Historija nadilazi. 


Prevela A. Šimunović 


MOĆ, NASILJE I HUMANOST 
Gajo Petrović 


Zagreb 


Da li su moć i nasilje bitna obilježja čovječnosti ili, napro- 
tiv, oblici čovjekovog otuđenog bivstvovanja? Jesu li oni, mož- 
da, nešto treće, u odnosu na čovječnost neutralno i instrumen- 
talno, nešto čija čovječnost ili nečovječnost zavisi od ciljeva za 
koje moć i nasilje upotrebljavamo? 

Ovako formulirana pitanja mogu se učiniti previše  jedno- 
stavna. Izgleda kao da se odgovor sam od sebe nameće. Zar nije 
jasno i neosporno da su moć i nasilje nešto negativno, nečovječ- 
no? Doista, u suvremenim diskusijama o moći i nasilju često se 
jednostavno polazi od te pretpostavke, bez ikakvog misaonog 
napora i bez pokušaja da se ona kritički ispita, promisli i zas- 
nuje. Ali u diskusijama često se nekritički polazi i od suprotne 
pretpostavke da je moć ili volja za moći bitno određenje čov- 
jeka i da se čovjekova čovječnost može mjeriti stupnjem njego- 
ve moći. Ova dva suprotna shvaćanja često mirno koegzistiraju 
ne stupajući u dijalog i ostavljajući pitanje otvorenim. 

Moramo li se opredijeliti baš za jedno od ovih suprotnih 
shvaćanja? I zar je jedina »treća mogućnost« da se moć i nasi- 
lje proglase nečim u odnosu na humanost izvanjskim i neutral- 
nim? Ne bi li trebalo najprije promisliti pojam moći? Ne bi li 
diferenciranje u pojmu moći moglo poslužiti kao polazna tačka 
za jedno adekvainije rješenje? Nije li možda stvar u tome da 
su neki oblici moći negacija čovječnosti, a neki drugi njena pu- 
na afirmacija?! 


1) Misao da bi trebalo izvršiti diferenciranje u pojmu moći izražena je 
na Korčuli i u referatu V. Koraća kada je, na kraju svog izlaganja, pos- 
tavio zahtjev da moć postane nemoćna, a humanost svemoćna. U ovako for- 
muliranom zahtjevu, u kojem se moć jednom spominje zasebno, a dvaput u 
složenicama, očito nije uvijek riječ o moći u istom smislu. Potrebu dife. 
renciranja pojma moći istakao je i R. Muminović kad je rekao da se zapra- 
A ne 7 o odnosu moći i humanosti, nego o odnosu moći prema pleme- 
nitoj moći. 

Pitanje da li je svaka moć nešto čovječno odnosno nečovječ. 
no ili možda postoje oblici čovječne i nečovječne moći može se 
nekom učiniti apstraktno, bez veze s »konkretnim«, životnim 
pitanjima. U vezi s takvim mogućim prigovorom treba spome- 
nuti da to »apstraktno« pitanje ima značajne teorijsko-praktič- 
ke konsekvencije, da od njega zavise mnoga druga pitanja koja 
ćemo zatim postaviti i pokušati da teorijski ili praktički rješa- 
vamo. Ako zauzmemo stanovište da su moć i nasilje obilježja 
čovječnosti, naći ćemo se pred zadatkom njihova daljnjeg raz- 
vijanja i jačanja; ako se opredijelimo za tezu da su moć i na- 
silje oblici čovjekovog otuđenja, suočit ćemo se s problemom 
njihova eliminiranja ili bar »kroćenja« (Russell) a ako prihva- 
timo shvaćanje o neutralnoj, instrumentalnoj prirodi moći i na- 
silja, morat ćemo pokušati da odredimo ciljeve kojima bi ih tre- 
balo podrediti. 

Pitanju jesu li moć i nasilje u nekom unutrašnjem (bitnom) 
ili samo spoljašnjem (instrumentalnom) odnosu prema huma- 
nosti moglo bi se također prigovoriti da je formulirano akadem- 
ski »neutralno« ili »neopredijeljeno«, jer ravnopravno spominje 
razne mogućnosti kao da su jednako vjerojatne. Ali pitanje i 
ne bi bilo pitanje, kad bi unaprijed dopuštalo samo jedan od- 
govor. Otvorenost pitanja ne znači »neangažiranost«. Pitanje o 
odnosu moći i nasilja prema humanosti već je kao pitanje »an- 
gažirano«, jer njegovo postavljanje pogađa u prvom redu vla- 
dajuću nehumanu moć, koja u svojoj zaokupljenosti stalnim 
samopovećavanjem svako kritičko pitanje o sebi smatra nepo- 
željnim. 

Budući da moć i nasilje nisu isto, pozabavit ćemo se najpri- 
je odnosom moći i humanosti, ostavljajući po strani nasilje 
— sve dok se samo ne javi. 

Pitanje o odnosu moći i humanosti jedno je od velikih pi- 
tanja evropske filozofije, pa bismo se njemu mogli poučiti kod 
mnogih značajnih mislilaca (sjetimo se npr. Hobbesa ili Hege- 
la!). Mi ćemo u ovom razmatranju tog odnosa poći od Fried- 
richa Nietzschea. Nije mi namjera da Nietzschea degradiram 
ili rehabilitiram, pa čak ni da ga »objektivno« interpretiram i 
rekonstruiram. Htio bih samo pokazati neke mogućnosti dife- 
rencijacije u pojmu moći, mogućnosti koje su naznačene kod 
Nietzschea, iako možda nisu eksplicite tako provedene. 

Prije svega bih podsjetio na jednu od osnovnih Nietzscheo- 
vih teza da je život volja za moć, da je život kao »nama najpoz- 
natija forma bivstvovanja« specifično »volja za akumulacijom 
snage«." Svi procesi života po Nietzscheu imaju tu svoju polugu, 
jer »ništa ne želi da se održi«, sve želi da se »sumira i akumu- 
lira« (467). Ali volja za moć nije samo pnincip života kao neče- 
ga biološkog nego i princip života kao društvenog fenomena, jer 


2) F. Nietzsche, Der Wille zur Macht, A. Krčner Verlag, Leipzig 1930, 
S. 467 

je volja za akumulacijom snage specifična ne samo za fenomen 
Života, prehrane, rasplođivanja, nego također »za društvo, drža- 
vu, običaj, autoritet« (466). Ne bismo li trebali — pita se Niet- 
zsche — da tu volju prihvatimo kao pokretački uzrok i u kemiji 
i u kozmičkom poretku? Tako se volja za moć pokazuje ne sa- 
mo kao biološki, nego i kao društveni pa čak i kozmički princip, 
a to nije čudno, jer, kako također kaže Nietzsche, o bivstovanju 
nemamo drugu predodžbu nego »živjeti«. »Kako može nešt» 
mrtvo »biti?« (396). 


Proklamirajući volju za moć kao univerzalni princip Nietz- 
sche nas upozorava na razne iluzije i iluzorne pretpostavke, kao 
što je ona da čovjek teži za užitkom. Težnja za užitkom samo 
je posljedica, a iza nje se skriva u prvom redu težnja za više 
moći. (473) Nietzsche nas također upozorava da moć tamo gdje 
je nemoćna pribjegava hipokriziji i lukavstvu pa se izdaje kao 
poslušnost, odanost, ljubav, idealiziranje, obožavanje, fatalizam, 
rezignacija, objektivnost, nesebičnost, askeza, stoicizam, kriti- 
ka, pesimizam itd., itd. (487) Pojmu živoga pripada da ono »mo- 
ra rasti«, da ono mora »proširivati svoju moć i dakle primati u 
sebe strane snage«. (489) Govori se o pravu individue da se bra- 
ni, ali bi isto tako trebalo govoriti o pravu da napada. Oboje, i 
agresivni i defanzivni egoizam, zapravo je »fatalitet  života« 
(489). Oni koji su slabi i iscrpljeni traže mir, tišinu, odmor. To 
je »sreća nihilističkih religija i filozofija«. (475) Bogati i živi 
hoće »pobjedu, savladane protivnike, presipanje osjećaja moći 
preko širih područja nego dosad. Sve zdrave funkcije organiz- 
ma imaju tu potrebu«...« (475) 


Kad malo pažljivije pogledamo navedene i neke druge Nie- 
tzscheve tekstove, vidjet ćemo da ovaj pojam moći koji se tu 
pojavljuje kao univerzalni princip sadrži u sebi neke diferen- 
cije te da se i kod Nietzschea može naći osnova za razlikovanje 
triju glavnih oblika moći. 


Mislim da prvi osnovni oblik moći čini moć kao puka, u od- 
nosu na ljudsko neutralna moć ili snaga (die Kraft), moć koja 
nije ništa specifično ljudsko, nego je zajednička čovjeku, živo- 
tinji, mašini, prirodi. To je moć prebivanja i održavanja, moć 
pokretanja i sudaranja. Da se kod Nietzschea pojavljuje takva 
koncepcija moći vidi se po tome što on često upotrebljava pro- 
misoue riječi Macht i Kraft, vidi se i po mnogim mjestima poput 
onoga gdje 'kaže: »Ja naučavam Ne prema svemu što čini sla- 
bim, — što iscrpljuje. Ja naučavam Da prema svemu što jača, 
što nagomilava snagu, što opravdava osjećaj snage.« (41) 


Druga koncepcija, koju također nalazimo kod Nictzschea, bi- 
la bi shvaćanje moći kao više snage (mehr Macht, mehr Kraft), 
kao nadmoći. To je moć kao moć upravljanja i vladanja, moć 
zapovijedanja, ugnjetavanja i eksploatiranja, moć prisvajanja 
i otimanja. Ta moć čula se u nekim citatima koje sam već na- 

veo, a i općenito se dosta često čuje kod Nietzschea, te je polaz. 
na tačka za mnoge kritike njegove filozofije. 

Međutim, mislim da se kod Nietzschea javlja i jedna treća 
koncepcija ili oblik moći. Vrlo jasno ona dolazi do izražaja kad 
Nietzsche podvrgava kritici takozvanog  »dobrog  čovjeka«: 
»Skromnog, marljivog, dobronamjemog, umjerenog: Takvog ho- 
ćete čovjeka? dobrog čovjeka? Ali meni se čini da je to samo i- 
dealni rob, rob budućnosti.« (247) I dalje: »Marljivost, skrom- 
nost, dobronamjernost, umjerenost, to su samo zapreke za su- 
verenu svijest, za veliko pronalazaštvo, za herojsko postavljanje 
cilja, za plemenito bivstvovanje-za-sebe.« (247) Također ovako: 
»Onaj siromašni životom, onaj slabi osiromašuje i život; onaj 
bogati životom, onaj jaki — on ga obogaćuje. Prvi je njegov pa- 
razit, drugi je njegov darovatelj.« (37) 

Tako uz koncepciju moći kao puke snage i uz koncepciju mo- 
ći kao nadmoći, vladanja, imamo i koncepciju moći kao spo- 
sobnosti, kao mogućnosti (Vermčgen, Fa4higkeit), kao sposob- 
nosti doživljavanja i življenja, ljubljenja i čuđenja, kao spo- 
sobnosti otkrivanja i dovođenja u život novoga, kao sposobnos- 
ti stvaranja i darivanja. Morali bismo dakle razlikovati tni bit- 
no različita oblika moći: moć kao puka moć ili snaga, moć kao 
nadmoć i moć kao stvaralaštvo * 

Kad se postavi pitanje o odnosu raznih oblika moći prema 
onom ljudskom odgovor prirodno ne ispada jednako. Moć kao 
puka snaga još uvijek je nešto pred-ljudsko, nešto još-ne-ljudsko. 
Moć kao nadmoć, kao dominacija, oblik je neautentićnog, otuđe- 
nog ljudskog bivstvovanja. Moć kao stvaralaštvo i darivanje ob- 
lik je istinski ljudskog bivstvovanja. Moć kao nadmoć i moć kao 
stvaranje i obogaćivanje ljudskosti nalaze se u nepomirljivoj su- 
protnosti. Ali oba ova oblika moći pretpostavljaju moć kao snagu. 
Stvaralaštvo ne može biti nemoćno! 

Kada se tvrdi da je moć kao stvaralaštvo negacija moći kao 
nadmoći i kada se u ime humanosti zahtijeva da se moć kao do- 
minacija prevlada pomoću moći kao stvaralaštva, može se lako 
javiti sumnja, nismo li »pretjerali«. Možda nije sama moć kao 
nadmoć i vladanje nešto nehumano, već samo ona »zloupotreba« 
nadmoći što je nazivamo »nasiljem«? Možda bi zahtjev za prevla- 
davanjem moći kao nadmoći i dominacije trebalo zamijeniti za- 
htjevom za prevladavanjem vladanja kao nasilja? 


3) Navedene distinkcije, razjašniene uz pomoć nekih Nietzscheovih sta- 
vova naravno, ne obavezuju samog Nietzschea. Ali htio bih spomenuti da i 
kod Nietzschea ima mjesta gdje on eksplicite diferencira pojam moći i vo- 
lje za moći, te pri tome donekle slične distinkcije provodi. Tako on u frag- 
mentu u kojem govori o makijavelizmu moći kaže da se moć pojavljuje u 
tri oblika: a) kcd ipotlačenih, kod robova svake vrste — kao volja za »slobo. 
dom«, b) kod cnih jačih ikoji uzrastaju k moći 'kao volja za premoći, koja se, 
kada je neuspješna, zadovoljava nastojanjem za jednako moći, odnosno za 
»pravednošću«, a c) kod onih najjačih, najbogatijih, najnezavisnijih, naj- 
hrabrijih kao »ljubav prema čovječanstvu«, ljubav prema »narodu«, prema 
istini, bogu, kao saučešće, samopožrtvovanje itd (516—517). 

Kao što je osamnaesti vijek bio nazivan »vijekom prosvijeće- 
nosti« neki smatraju da bi naš vijek trebalo nazvati »vijekom na- 
silja«. Ma koliko ovaj naziv bio »jednostran« i »neadekvatan« 
za karakteriziranje našeg vremena u njegovoj složenosti, teško 
je osporiti da se u današnjem svijetu na svakom koraku susreće- 
mo s faktom fizičkog ili duhovnog nasilja u najrazličitijim oblici- 
ma, od nasilja što ga vrše pojedinci jedan nad drugim, preko onog 
što ga vrše razne grupe nad pojedincima do onog što se zbiva 
među klasama, državama i drugim društvenim grupama i organi- 
zacijama. Upravo ova sveprisutnost i neizdržljivost nasilja vjero- 
iatno objašnjava činjenicu što se mnogi suvremeni mislioci pri- 
hvaćaju razmišljanja o mogućnosti prevladavanja nasilja, kao i 
činjenicu što se pri tom često preskače prividno »apstraktno« i 
»irelevantno«, no uistinu neizbježno i neophodno pitanje o biti 
nasilja. 

Podsjetimo se samo nekih diskusija i sporova o putovima 
prevladavanja nasilja! 

Mnogi suvremeni progresivni teoretičari čiji je ideal slobod. 
no. socijalističko društvo smatraju da se nasilie, koje je obilježje 
suvremenog društva, ne može prevladati drukčije nego protunasi- 
ljem. To stanovište zastupaju neki marksisti kao i mnogi teoreti- 
čari i vođe progresivnog antikolonijalnog i antiimperijalističkog 
pokreta. Možda je jedan od najizrazitijih primjera Frantz Fanon 
koji s jedne strane naglašava da dekolonizacija za koju se zalaže 
treba da bude istinsko »stvaranje novih ljudi«, a s druge strane 
tvrdi da se dekolonizacija ne može ostvariti bez »krvavih noževa«, 
jer »ako posljednji treba da postanu prvi, to može biti samo po: 
sljedica jednog odlučnog i smrtonosnog sukoba dvaju protivni- 
ka«. Ova volja da se zbace oni koji vladaju i ugnjetavaju može se 
provesti samo upotrebom svih sredstava uključujući i nasilje. Ne 
može se dezorganizirati jedno društvo, bilo ono ne znam kako 
primitivno, ako nismo otpočetka spremni da »slomimo sve pre- 
preke koje ćemo sresti na putu«. Kolonizirani koji je odlučio da 
realizira taj program i da bude njegov pokretač »u svako je vrije- 
me spreman na nasilje«, i to ne samo na ograničeno, nego na 
»apsolutno nasilje«. 

Nasuprot ovakvom shvaćanju mnogi zastupaju tezu da se na: 
silje ne može prevladati nasiljem. Tako po mišljenju američkih 
hipija propovijedati da se na nasilje reagira nasiljem znači za- 
lagati se za novi oblik nasilnog društva, odnosno za bitno osta- 
janje u granicama starog društva. Novo društvo može se 
stvoriti samo tako da se na nasilje i mračnjaštvo reagira ljubavlju 
1 istinom. No ne propovijedaju nenasilje samo »neznanstveni« i 
progresivni hipiji. U zborniku o nasilju u današnjem svijetu što 
Z ek objavili anna konzervativni) suradnici Centra 

e suv S .. 4 :, . 
ci olovo su o Padosi prežiti fidejo x" Kreda moai aca : ši 
idejom da protunasilje ne može 


4) Frantz Fanon: Les Damnćs de la terre, F. Maspero, Paris 1968. p. 6—7. 

biti odgovor na nasilje, da na nasilje treba odgovoriti ljubavlju, 
razumijevanjem, razjašnjavanjem zabluda 

Uviđajući da su znatne teškoće sadržane i u mišljenju da se 
nasilje može prevladati samo pomoću nasilja iu mišljenju da je 
svaka upotreba nasilja nedopuštena, neki su progresivni misiloci 
došli do zaključka da se prihvatljivo rješenje za te teškoće može 
naći samo ako se razlikuju razne vrste nasilja, kao npr. revolucio- 
narno i kontrarevolucionarno nasilje, progresivno i reakcionarno 
nasilje, represivno i oslobodilačko nasilje, agresivno i defanzivno 
nasilje itsl. Pokušavajući da riješi taj problem Herbert Marcuse 
je u diskusiji sa berlinskim studentima među ostalim rekao: »Ja 
sam u svom predavanju naglasio da su to vrlo različite vrste nasi- 
lja, što se primjenjuju u obrani i u agresiji. Primjer: nasilje koje 
vrši policajac kad savladava ubojicu vrlo je različito, ne samo 
spoljašnje nego i u svojoj nagonskoj strukturi, u svojoj supstan- 
ciji, od nasilja policajca koji premlaćuje demonstranta. I jedno 
i drugo je nasilje, ali to dvoje ima posve različitu funkciju.«* Na- 
kon što je tako napravio razliku između obrambenog i agresivnog 
nasilja na individualnom planu Marcuse tvrdi da se ta distinkcija 
može prenijeti i na nadindividualni, društveni ili povijesni plan, 
na kojem treba razlikovati nasilje revolucionamog terora od nasi- 
lja bijelog terora. Jer »revolucionarni teror upravo kao teror im- 
plicira svoje vlastito transcendiranje ka jednom slobodnom druš- 
tvu, dok to bijeli teror ne čini. Teror koji se primjenjuje u obrani 
Sjevernog Vijetnama bitno je različit od terora koji se primjenju- 
je u agresiji.« (69—70) Zahtijevajući da se ta distinkcija provede, 
Marcuse ne smatra da je u praksi lako odrediti granicu gdje poči- 
nje jedno, a prestaje drugo. On zna da nije jednostavno spriječiti 
da se revolucionarni teror izrodi u okrutnost i brutalnost. Me- 
đutim, po njegovom mišljenju »u pravoj revoluciji uvijek postoje 
sredstva i putovi da se spriječi izrođivanje terora.« (70) Koja su 
to sredstva, on na žalost ne kaže. 

U vezi s pokušajima da se problem mogućnosti prevladavanja 
nasilja protunasiljem riješi uz pomoć distinkcije između dvije 
vrste nasilja javlja se pitanje da li je ta distinkcija" osnovana ili 
bi možda prije nego što je provedemo trebalo promisliti sam 
pojam nasilja. Čini se da ta distinkcija ne rješava pitanje i da 


5) Vidi M. Amiot, J. Dupuy, J. Ellul, L. Gallo, M. Gallo, J. A. Gili, F. Jean- 
sonn, J. W. Lapierre, M. Marache, L. MugnierrPollet, A. Nouschi, J. Onimus, 
M. Oriol, Ph. Sćjournć, L. del Vasto: La Violence dans le monde actuel, 
Centre d'Etudes de la Civilisation contemporaine, Desclće De Brouwer 1968. 
Za razliku od ostalih autora u ovom zborniku Francis Jeanson zastupa te- 
zu o potrebi revolucionarnog, oslobodilačkog nasilja. 

6) Herbert Marcuse, Das Ende der Utopie, Verlag v. Maikowski, Berlin 
1967, s. 69. 

7) Govorimo o »distinkciji« u singularu, jer premda je riječ o raznim 
distinkcijama koje nemaju isti smisao, one su paralelne. Tako npr. distin- 
kcija između opresivnog i oslobodilačkog nasilja nije identična s onom iz 
ken agresivnog i obrambenog, ali to su parovi koji imaju izvjestan pa. 
ralelizam. 

oni koji brane stanovište o revolucionarnom nasilju dolaze u teš- 
koće. I revolucionarno nasilje ipak je nasilje pa je vrlo teško pi- 
tanje kako se može postići da ono, kad je jednom stavljeno u 
pokret, prestane, da ne dođe do održavanja i nastavljanja nasilja. 
Ne bi li izlaz bio u tome da malo više promislimo o pojmu nasi- 
lja, da ga jasno razgraničimo od pojma sile? Ne bi li trebalo da 
»primijenimo«, odnosno, tačnije, preokrenemo distinkciju koju 
je u svoje vrijeme napravio Sorel? 


Sorel je u svojim »Razmišljanjima o nasilju« insistirao da tre- 
ba provesti distinkciju između »buržoaske snage« (la force bur- 
geoise) i »proleterskog nasilja« (la violence prolćtanienne). Po 
njegovom mišljenju »snaga želi da nametne organizaciju izvjes- 
nog društvenog poretka u kojem vlada manjina, dok nasilje teži 
da razori taj poredak. Buržoazija upotrebljava snagu da bi 
održala jedan opresivni poredak, a proletarijat se služi revolucio- 
narnim nasiljem da bi taj poredak ukinuo. To je nasilje oslobodi- 
lačko, a njegov je najefikasniji oblik, po Sorelu, opći štrajk. 


Sorelovu distinkciju ne navodim zato što bih se s njim slagao 
već zato što ie smatram terminološki zanimljivom u obrnutom 
smislu, zato što mislim da bi trebalo provesti distinkciju (koju 
čak i naš obični jezik dosta dobro provodi!) između (ponekad i 
proleterske) sile i (često buržoaskog a ne proleterskog) nasilja. 


Sila je bitno vezana uz moć kao snagu, a nasilje je oblik mo- 
ći kao nadmoći, vladanja i ugnietavanja. Kao što svaka moć kao 
snaga nije ujedno i nadmoć, tako ni svaka upotreba sile nije na- 
silje. Svakako nije nasilje ako se netko tko je u mraku napadnut 
brani svom snagom kojom raspolaže, a nije nasilje ni ako se jedna 
zemlia brani od oružane agresije oružjem, dakle silom. Nasilje je 
samo takva primjena ili upotreba sile koja smjera na destruira- 
nje čovjeka, na ograničenje njegove slobode, na onemogućenje 
njegovog stvaralaštva, na uništenje ili unakaženje njegove lično- 
sti. Ono može smjerati na fizičko uništenje čovjeka nanošenjem 
tjelesnih ozlieda ili nametanjem fizičkih napora, a može se 
»ograničiti« i »samo« na duhovno uništavanje putem psihičkog 
pritiska, zastrašivanja i obmanjivanja. U svakom slučaju mislim 
da je to o nasilju riječ samo tamo gdje se sila upotrebljava za 
razaranje ljudskosti, za gušenje čovjekovih sposobnosti, za one- 
mogućivanje čovjekovog stvaralačkog djela. 


Ako tako shvatimo nasilje, očito je da je nasilje bitno poveza- 
no s drugom formom moći, tj. s moći kao nadmoći. Samo tamo 
gdje postoji nadmoć moguće je nasilje, i to nasilje može izvršiti 
samo jači u odnosu na onog koji je slabiji. U jednoj nedavnoj 
diskusiji o studentskom pokretu jedan od učesnika, indirektno 
odgovarajući na optužbu predstavnika moći da se studenti služe 
nasiljem, dobro je rekao da ne može zec izvršiti nasilje nad lov- 


8) G. Sorel: Reflezions sur la violence, 8 ćd,, Paris 1930, p. 263. 

cem. Nasilje može izvršiti samo onaj koji je jači nad onim koji 
je slabiji. 

Izrastajući na pretpostavci moći kao nadmoći, nasilje nije ne- 
ka od svoje pretpostavke bitno različita izraslina. Moć kao nad. 
moć u klici sadrži nasilje i »prirodno« prerasta u nasilje kao svo- 
joj biti primjerenu formu bivstvovanja. Drugim riječima, nasilje 
je samo ispoljena i razvijena bit moći kao nadmoći. ' 

Na pitanje o odnosu moći i nasilja prema humanosti, što je 
osnovna tema ovog razmatranja možemo, dakle, odgovoriti da je 
nasilje kao razvijeni oblik moći kao nadmoći, eksploatacije i do- 
minacije, nešto bitno neljudsko, što ne može poslužiti kao sred- 
stvo za dostizanje humanih ciljeva. To ne znači da se nasilju ne 
smijemo suprotstaviti silom, jer, kako je također tačno uočeno, 
trpljenje nasilja nije tolerantnost ni humanost nego ropsko (ne- 
ljudsko) mirenje s nehumanošću." Ako smo doista usmjereni 
na ono ljudsko, humano, to zahtijeva negaciju moći kao nadmo- 
ći i nasilja, njeno prevladavanje putem moći kao ljudske stvara- 
lačke djelatnosti. 


9) Vidi N. Popov, Gledišta, No 6—7, 1969, str. 925. 
10) Up. A. Hedžić, Gledišta, No 6—7, 1969. str. 966. 

NENASILJE KAO LJUDSKI NAČIN OPSTANKA 
Andrija Krešić 


Beograd 


»Volja za moć«, »volja za akumulacijom sile« i slična niče- 
anska određenja temeljnog impulsa i krajnjeg smisla života 
mogu se argumentirati neiscrpnim obiljem činjenica iz cijele 
dosadašnje istorije. Ipak ostaje pitanje mora li se s priznava- 
njem te činjeničnosti priznati i njena ničeanska interpretacija, 
osobito u smislu onih tumačenja Nietzscheovog djela koja su sei 
praktično sudarila sa istorijom u formi masovnih pogroma. 


Ako je upotreba sile toliko značajna za istorijska zbivanja 
da se silno nameće spoznaji kao konstitutivna značajka istorije, 
mora li se s Nietzscheom dijeliti uvjerenje o »apsurdnom optimiz- 
mu socijalista« koji »naivno sanjaju o dobroti, ljepoti, istini i jed- 
nakim pravima« i da li suprotno uvjerenie znači pad u iluzije 
kršćanstva? Pitanje je, uostalom, da li i samo kršćansko načelo 
nenasilja može imati tumačenje koje mu otkriva i neke prog- 
resivno-istorijske vrijednosti. 


Sila je prvenstveno, izvorno fizikalna kategorija, tj. služi za 
razumijevanje prirodnih pojava. U Hegelovoj  onto-logici, na 
primjer, o sili se govori na onom mjestu gdje se prelazi od me- 
haničkog objašnjavanja svijeta dinamičkom objašnjavanju. Tu 
je sila shvaćena kao svojstvo stvari, materije, a u prirodi je to- 
ga svojstva da djeluje, da je djelatno. Ali da bi djelovala, sila 
mora biti nadražena, probuđena drugom silom. Tako sila pret- 
postavlja silu, izaziva se silom ili, Hegelovim riječima, »djelat- 
nost sile je uslovljena njom samom kao nečim drugim u odno- 
su prema sebi«, te »sila pokazuje da je njena spoljašnost iden- 
tična njenoj unutrašnjosti«. Budući da djeluje samo zahvalju- 
jući vanjskom impulsu, sila nije slobodna, ne određuje sebe, ne 
djeluje s ciljem, nego je slijepa. Otuda, prema Hegelu, ne mo- 
že biti neke prvobitne sile kao što je Herderov bog. 

Kad je riječ o sili u istoriji, opet se prvenstveno misli na 
fizičku silu, na svojstvo čovjeka kao prirodnog bića. Tu je fi- 
zička sila u direktnoj funkciji prirodnog nagona za reproduk- 
cijom. Što je način ljudskog života primitivniji, bliži prirodnom 
načinu, to je veća upotreba i cijena fizičke snage. Otuda i Priro- 
đena »volja za akumulacijom snage«, prirodna težnja ljudskog 
bića da ovlada što jačom fizičkom snagom, da se u okolini po. 
naša kao fizička sila, da se njome odmjerava i potvrđuje. Kad 
mladost dovoljno stasa pod zaštitnom silom porodice i druš. 
tvenih ustanova, ona silno žudi za emancipacijom od te zaštite 
i potvrđuje se otporom, odbacivanjem roditeljskog i drugog a- 
utoriteta, ponekad uz akte nasilja radi nasilja ako se ta vrsta 
sarmopotvrde ne zamijeni demonstracijom snage u sportu, u ne- 
koj avanturi i t. sl. Ova prirodna potreba za manifestacijom a: 
kumulirane snage može se zapaziti i kao komponenta u socijal. 
no-političkim nonkonformizmima omladine. Ne tvrdim ništa o- 
riginalno ako dio objašnjenja studentsko-omladinskih akcija za 
destrukciju savremenog represivnog društva nalazim u spome: 
nutim prirodnim impulsima i njihovim sublimacijama. Drugo 
je pitanje šta je glavni razlog. 

U društvenom životu ljudi nasilje je upotreba fizičke sile 
jednog ili jednih protiv drugih, ali se svaka upotreba sile ne 
smatra nasiljem. Nasiljem se obično smatra protivpravna ili 
nezakonita upotreba sile. Odbrana prava i zakonitosti silom — 
na primjer, odbrana nacionalne nezavisnosti od agresora ili čak 
ubistvo napadača u samoodbrani — nije nasilje. Ipak u sudskoj 
praksi nije uvijek jednostavno razlučiti nasilje od pravedne (o- 
pravdane) upotrebe sile, a u međunarodnim sukobima teško se 
postiže saglasnost ko je agresor a ko se opravdano brani. (Sje- 
timo se teškoća oko definiranja agresije u Ujedinjenim nacija- 
ma.) Obično se svaka zaraćena strana poziva na neko pravo da 
bi opravdala svoju upotrebu sile dokazujući da je izazvana si- 
lom druge strane, tj. da je druga strana agresor i onda kad je 
protiv nje preventivno upotrebljena sila. 

Sa stanovišta nekog pozitivnog prava nezakonito je svako 
nasilno mijenjanje postojećeg sistema ustanova i normi. Time 
se ujedno opravdava, legitimira upotreba sile za sprečavanje 
promjena kao sprečavanje nasilja, što se obično propisuje po- 
sebnim zakonima. Međutim, za pristalice starog, bivšeg poretka 
ova legitimna upotreba sile je ravna nasilju, nasilnom potiski- 
vanju »dobre stare pravde«. Ponekad se dešava da »stare pra: 
vice« posluže i kao načelo za upotrebu sile radi popravljanja ili 
čak ukidanja jednog zbiljskog reda stvari, ali ne da se zbilja 
vrati ma koje bivše stanje. U oba posljednja slučaja legalna si- 
la važi kao nasilje, a otpor legalnom poretku kao njime izazva: 
na pravedna upotreba sile. U svakom slučaju na djelu je upo 
treba sile i postavlja se pitanje da li je moguće definitivno isko- 
rijeniti nasilje dok se sila upotrebljava u odnosima ljudi. U pog: 
ledu prava i legaliteta kao stanovišta za razlikovanje pitanje je 
o legalitetu kao univerzalnom ljudskom mjerilu. Drugim rije- 

čima, da li je realno moguće stanovište ljudskog bića kao takvog 
kako bi se definitivno riješilo pitanje ljudske (humane) upo- 
trebe prirodne sile? 


Jedan istorijski vid stanovišta čovjeka kao takvog — koje 
je postajalo masovno praktično ponašanje pored stvarnosti kas- 
nog robovlasničkog društva — bilo je prvobitno, biblijsko krš- 
ćanstvo. Ono se pojavilo kao put izbavljenja svih koji tnpe silu 
ovoga svijeta. Kristova muka je simbolična dramska slika života 
pod vlašću nehumanih sila i to bez otpora spoljašnjoj sili. Otpor 
sili silom se odbacuje kao neljudski način kojim se svijet ne može 
izbaviti iz carstva sile i nasilja. Pokornom žrtvom pravednika 
apelira se, međutim, na humanitet ljudi kao sredstvo protiv sile 
i nasilja. »Ecce homo« kaže Pilat pokazujući Čovjeka (Krista) u 
smrtnim mukama. Time se želi izazvati sažaljenje za ljudsku 
patnju pod nasiljem i ujedno ljudska solidarnost u nenasilju. 
Uskrsnuće žrtve simbolizira mogućnost pobjede humaniteta nad 
silama ovoga svijeta. Za čovjeka nema drugog izlaza osim čov- 
ječnosti, jer se sila ne može iskorijeniti silom. »Ko mačem bije, 
od mača gine« je figurativan izraz spoznaje da se sila može samo 
izazvati silom. »Ko tebe kamenom, ti njega hljebom« je sličan 
izraz za način uklanjanja sile među ljudima. Jedini put spasenja 
ispod vlasti materijalne sile je povratak generičkoj prirodi čo- 
vieka tako što će se sili i nasilju suprotstaviti ljubav prema čo- 
vjeku samo na osnovu toga što je ljudsko biće. 


Trijumf čovječnosti u vrijeme ranog kršćanstva nije istorij- 
ski bio moguć, pa je ostao kao nadistorijski, transcendentni ideal 
u vidu obogotvorenog čovjeka ili boga kao idealnog čovjeka. Os- 
tvareni ili u sebi harmonični ljudski rod je bio krajnji i krajnje 
udaljeni ideal—cilj koji stoga ima lik boga kao ljudskog otuđe- 
nja. Kad se to ima u vidu, onda, na primjer, biblijsku izreku da 
je svaka vlast od boga možemo razumjeti kao otuđenu predstavu 
ljudskog porijekla vlasti. Time se, naravno, ne poriče etički sin- 
kretizam ranog kršćanstva, nego se upućuje na njegove temeljne 
humanističke impulse koje imam u vidu pod nazivom biblijsko 
kršćanstvo. 


Kršćanstvo osnovano na ljubavi za čovjeka je u svom racio- 
nalnom korijenu sama čovječnost koja je spontano prihvaćena 
vrijednost svakog za sve, ali je zbog istorijske nerealnosti istak- 
nuta kao najviša spoljašnja (onostrana, transcendentna, božja) 
zapovijed. Kršćanin je zapravo preporođeni, ponovo rođeni, ob- 
raćeni, uskrsli adam—čovjek koji se pomirio s bogom, tj. sa svo- 
jom generičkom prirodom, nakon milenijuma ispaštanja pod 
konfliktima materijalnih sila. Pomirenje je nalaženje iskonskog 
identiteta individue s rodom. Ljubav je forma ovoga identiteta 
kao što je u zajednici krvnog srodstva (roda) uzajamna privr- 
ženost srodnika. Stupanjem u kršćansku zajednicu čovjek napu- 
šta empirijsko stanje suprotstavljenih sila (carstvo grijeha) i iz- 

jednačuje se s drugima kao čovjek (»brat u Kristu«), bez obzira 
da li je rob, robovlasnik, Rimljanin ili Židov. Rasne, nacionalne 
i socijalne razlike (i suprotstavljanja silom) gube važnost unu- 
tar ove zajednice koja sebe shvaća kao prototip univerzalne ljud. 
ske zajednice. »Novi zavjet« je trebalo shvatiti prije svega kao 
egzemplarnu prezentaciju načela spasonosne ljubavi čime se uki- 
da (nadilazi) zakon »Starog zavjeta«. Kad zavlada ljubav među 
ljudima, tj. unutar harmoničnog ljudskog roda, postaju izlišne 
zapovijedi Dekaloga i druge. 


Prvi kršćani su bili masovno proganjani i mučeni, te je 
Kristova biografija zapravo opšta slika-doktrina prvobitnog krš. 
ćanskog života. Ova evanđeoska slika-doktrina govori da krš- 
ćansko nenasilje nije moglo biti pobijeđeno silom Rimskog car- 
stva, nego se mučeništvom širilo, preplavilo i najzad pobijedilo 
ovu materijalnu silu carstva. Razumije se da nova religija nije 
pobijedila zato što je religija. Tradicionalna religiozna dopuna 
ovosvjetske carske sile u opadanju uzmicala je pred kršćanstvom 
kao inspiracijom živih ljudi, a ova inspiracija je izvirala iz empi- 
rijskih ljudskih potreba za humanim životom. Kršćanstvo je do- 
nosilo živu nadu u propast carstva sile, postojećeg i svakog mo- 
gućeg, da će u konačnom rezultatu kršćanske akcije svi ljudi 
postati kršćani, tj. da će se uzdržavati od upotrebe materijalne 
sile prema ljudima. To bi bilo carstvo ljubavi, ostvareno jedin- 
stvo ljudskog roda ili »carstvo božje« na razvalinama paganskog 
»carstva grijeha« ili »carstva sotone«. 


Kršćanstvo je najzad usvojilo i cara, postalo je sila carstva, 
ali je time pobijedilo i samo sebe. Biblijsko kršćanstvo je bilo 
potisnuto ideologijom i praksom moćne državne crkve koja je, 
pored ostalog, posvetila mač kao sredstvo širenja vjere. 


Pobijeđeno biblijsko kršćanstvo ipak nikada nije iščezlo, jer 
se nije mogla iskorijeniti ljudska potreba za humanijim životom, 
jer potreba i ove vrste nestaje kad se potpuno zadovolji. Ono je 
u razvaline jedne svjetske sile posijalo ideje humaniteta koje su 
se duboko i svuda uvriježile u temelje tzv. kršćanske kulture 
Zapada. Zato je, i pored službenih crkvenih interpretacija »Sve- 
tog pisma«, biblijski duh ponovo i ponovo uskrsavao kao opozi- 
cija u samoj crkvi ili bez veze s crkvom kao nekakvo poricanje 
postojeće svjetovne i orkvene hijerarhije sile. Ove ideje huma- 
niteta — u mističnoj ili sekulariziranoj, teorijskoj formi — pred- 
stavljale su neiskorjenljivi zahtjev prisiljene čovječnosti za trans-, 
cendiranjem carstva materijalnih sila. Ljudski um je do današ- 
njeg dana ostao zaokupljen idejama uspostavljanja harmonije 
između individualnog i zajedničkog dobra, podređivanja Kr e 
materijalne sile sili ljudskog uma. Svaki put kad se radilo o 
velikim istorijskim promjenama, ove ideje su u nekoj formi in- 
spirisale kao da se radi o njihovoj neposrednoj i konačnoj rea- 
lizaciji. Sjetimo se doba Humanizma i Renesanse, Minzera, Fran. 
cuske revolucije itd. 

Marksizam nije nastao mimo te i takve tradicije zapadnog 
duha. On je iz nje izišao. Njegov izlazak sastojao se kod Marxa 
u spajanju protivstavljenih snaga duha i materije u jedinstvo 
umne prirode, što i jeste čovjek sim. 


«Ako se polazi od čovjeka radi čovjeka, mora se ostati čovje- 
čan, tj. ne smijemo se izgubiti ni u čistoj materijalnosti svijeta 
gdje slijepo djeluju materijalne sile (čovjek kao prosti sastojak 
prirode, čovjek-mašina itsl.) niti u čistom carstvu ideja kao real- 
nosti po sebi i za sebe (bog — tvorac svijeta, kodeks apstrakt- 
nog morala itsl.). U obje jednostranosti gubi se, otuđuje se cjc- 
loviti, pravi čovjek i nema prave ljudske istorije. 

Sa stanovišta čovjeka kao umne prirode mora se uvažiti či- 
njenica da je ljudskom biću zaista svojstvena volja za akumula- 
cijom fizičke sile. Ljudi zaista osvajaju prirodne snage za sebe, 
vrše nasilje nad djevičanstvom prirode stvarajući nad-prirodni 
ili ljudski svijet i sebe kao ljude. To je zaista temeljni impuls 
ljudskog života, nepobitna bazična dimenzija istorije. Istovreme- 
no se mora priznati činjenica cijele dosadašnje istorije da čovje- 
čanstvo ne upotrebljava akumulirane materijalne snage kao sna- 
ge čovječanstva. Čovječanstvo kao takvo (»za sebe«) ne postoji 
i to su snage jednih za prisiljavanje drugih. Tako je opšteljudsko 
nasilje nad prirodom praćeno nasiljem nad ljudima kao da su 
i oni obične prirodne stvari. Sila prinude izaziva silu otpora, te 
se dosadašnja istorija zaišta odvijala po prirodnom zakonu pa- 
ralelograma slijepih sila. Zato, po Marxu, to i nije prava ljudska 
istorija, a za kršćanske predstave je predstavljala griješno car- 
stvo pakla koje treba ukinuti carstvom božjim. Danas, na pri- 
mjer, gledamo skok čovjeka u kosmos. Ova demonstracija ma- 
terijalne snage, koja se ranije pripisivala samo bogovima, ne bi 
se mogla zamisliti bez prethodne istorije nauke i tehnike u cije- 
lom svijetu. To je, dakle, »po sebi« moć ljudskog roda, ali empi- 
rijski nije tako. Ko ne zna da dvije supersile čuvaju monopol 
nad ovim letovima, da su one snažno motivirane vojnopolitič- 
kim ciljevima i rivalstvom u težnji za svjetskom dominacijom? 


Ostajući dosljedni ljudskom stanovištu moramo istaći da ma- 
terijalno-tehnička moć ljudi nije jednom zauvijek stečena oso- 
bina vrste prostom prirodnom evolucijom niti je data voljom 
nadljudskog uma. Ljudska osobenost ove moći je njen istorijski 
progres koji se ne može zamisliti bez progresa ljudskog duha kao 
neodvojive funkcije. Upravo je u materijalnoj »proširenoj repro- 
dukciji«, u istorijskoj akumulaciji materijalne sile, čovjek stekao 
i akumulirao duhovnu silu, moć apstrakcije od postojećeg, pro- 
jekcije budućeg cilja, idealne negacije datog stanja stvari i trans- 
cendencije (uključujući i religiozni oblik negacije i transcenden- 
cije empirijskog života). 

Transcendencija je duhovna pokretačka snaga, ali se razli. 
kuje kao čovječja sila istorije od nadljudske sile koja izvana 

ulazi u istoriju da bi u njoj vukla ljudski progres za sobom. Iako 
u oba slučaja nastaje iz ljudskog nezadovoljstva empirijskim ži- 
votom, transcendencija jednom znači revolucionarnu inspiraciju 
stvarnog svijeta, a drugi put povlačenje iz grešne ili neumne 
stvarnosti u carstvo čistog duha ili u ništa-stvarno. Ljudski pro- 
gres, međutim, ne može se ostvarivati ništenjem stvarnosti, već 
ništenjem njenog pozitiviteta kao nepotpunog ili  neistinskog 
ljudskog stanja. Generičkoj prirodi čovjeka nije primjeren na- 
gon ka smrti kao izbavljenju od ne-rodovskog načina života, već 
nagon ka »proširenoj reprodukciji« roda. Spolna i srodnička lju. 
bav je prirodna praosnova i potvrda ovoga životnog nagona. Bes. 
mrtnost u rodu stiče individua koja izuzetno doprinese ovoj »pro- 
širenoj reprodukciji« roda. Zato bi, na primjer, duhovnički celi. 
bat, kao način ovladavanja prirodnom silom, predstavljao stvar- 
ni suicid čovječanstva (i ujedno smrt boga kao idealne kompen. 
zacije ljudskog roda) kad bi se proširio na sve ljude. Nema, da. 
kle, izlaza u razdvajanju i potivstavljanju materijalne i duhovne 
sile, već je izlaz u čovječnoj sili prirode, u ljudskom užitku 
stvarnosti kao slobodnog materijalno-duhovnog stvaralaštva. 

Stvaralačka ili revolucionarna transcendencija je ljudska moć 
duha kojom se priroda (zajedno s prirodom čovjeka) vuče u ma: 
terijalno-duhovni progres bez kraja. Ona nije običan projekt, 
nije uopšte projekt, ma kako bio naučno osnovan neki projekt 
budućnosti. Svaki projekt je pro-jekt sadašnjice, budućnost sa. 
dašnjeg, popravljanje pozitivnog stanja stvari. Projekt znači ta. 
kođer jedno konačno, pozitivno stanje poslije sadašnjeg stanja. 
Transcendencija je uvijek »preko« svake konačnosti, nije nikada 
završetak nego uvijek početak, ostvarenje napretka, sila koja 
stalno vuče naprijed. Zato je transcendentna realnost neophodna 
za opisivanje u pozitivnim odredbama slično kao pojam boga za 
Budu. (Kad su ga pitali o bogu, Buda je stavio prst na usta.) 
Komunizam za Marxa također nije bio projekt (detaljno opisan 
u djelima tzv. utopijskog komunizma), nego stvarni pokret ne- 
giranja klasnog društva. To je za sada. A sutra — pokret negira- 
nja sutrašnjeg konačnog stanja. Zato i znači slobodu kao oslo- 
bađanje čovjeka i konačno otvaranje istorije kao slobodnog ljud: 
skog djela, a ne ma koju ograničenu slobodu ni završetak isto- 
rije. 
Kako stoji stvar s upotrebom sile ili »revolucionarnog nasi- 
lja« u tom pokretu? 

Kršćani najčešće zamjeraju komunistima što ovi revolucije 
ne odvajaju od nasilnog rušenja građanskog pokreta, premda u 
novije vrijeme i neki kršćanski teolozi dozvoljavaju (pa i prak- 
ticiraju) metod »revolucionarnog nasilja«. Ima marksista koji su 
protiv sile kao sredstva socijalizma, posebno protiv oružanog us- 
tanka revolucionara. Za neke komuniste i druge revolucionare 
socijalistička revolucija je ili nasilna (oružani ustanak) ili nije 
revolucija. Danas većinu čine oni koji su protiv upotrebe sile po 
svaku cijenu, koji smatraju da se silom treba poslužiti kao po- 
sljednjim sredstvom i da revolucionarni proletarijat pribjegava 

oružju kad nema drugog izbora protiv nesnosnog nasilja vla- 
dajuće klase. Međutim, nije u pitanju samo oružani ustanak ili 
»izvoz revolucije« oružjem i tsl. kad je riječ o sili i revoluciji. 

Komunisti su, kao i nekadašnji kršćani, masovno proganja- 
ni, mučeni i ubijani u raznim režimima po cijelom svijetu, uklju- 
čujući i režime koji se smatraju komunističkim. I opet, ne samo 
što nisu istrijebljeni, nego su po cijelom svijetu postali uticajni, 
a u nizu zemalja su već poodavno osvojili državnu silu za sebe 
i postali vladajuće političke partije. Ali analogija s kršćanstvom 
tu ne prestaje. Od pokreta izrabljivanih i ugnjetenih protiv sva- 
kog ugnjetavanja i eksploatacije ljudi komunizam se pretvara u 
silu ugnjetavanja koja ga jedino može pobijediti i pobjeđuje ga. 
Nekada je crkvena hijerarhija znatno surovije postupala protiv 
kršćanskih heretika koji su težili za obnovom biblijskog kršćan- 
siva nego što je postupala prema inovjercima. Vrlo slično se 
službeni državni komunizam odnosi prema komunistima koji se 
pridržavaju izvornog revolucionarno-humanističkog smisla ko- 
munizma. Staljinistički teror je najviše pogađao komuniste-revo- 
lucionare, a dogmatizirani marksizam birokrata najžešće reagira 
protiv slobodarskog duha Marxovog komunizma. 


Međutim, komunizam koji izvire iz neuništive ljudske potre- 
be za humanizacijom svijeta ne može iščeznuti dok se ne os- 
tvari. On se javlja i javljaće se dok je materijalne prinude u svi- 
jetu, bez obzira na formalne nazive i tradicionalne simbole ko- 
munizma. Njegove šanse su tim sigurnije što autokritički spoz: 
naje opasnost od organa sopstvene sile koje stvara protiv sila 
postojećeg svijeta. Dosadašnja iskustva s tom silom dokazuju da 
se komunistički pokret mora oslobađati sopstvenih sila za pri- 
nudu čim je savladao silu protivnika, da bi ostao ono što jeste 
— komunistički pokret. Ako je već prinuđen na prinudu, prinu: 
đen je i da se njome služi tako da sam ne postane njena žrtva, 
tj. da u sredstvu ne izgubi cilj a time i svoju pravu prirodu. 
Drukčije ne može temeljito ni početi pretvaranje istorije mate- 
rijalne sile u pravu ljudsku istoriju. Autentični komunizam se ne 
može održavati silom kao ni zdravlje bolešću, sloboda ropstvom. 
Nema sile koja će ga uništiti kad mu empirija odgovara pojmu, 
tj. kad je stvarno ukidanje (opozicija) svakog izvora sile nad 
ljudima uključujući i silu komunističkog izvora. Zato se komu 
nizam kao takav stalno potvrđuje autokritikom (autonegacijom), 
uklanjajući jednu za drugom svaku empirijsku formu opstanka 
kao svoju granicu. On je, dakle, uvijek »ništa4postojećeg« ili u- 
topia, a ne samo negacija ili kritika jednog (kapitalističkog) 
pozitiviteta. U tom smislu je komunizam identičan pravoj priro: 
di istorije, osviješćeni život dijalektike ili oslobođeni proces hu- 
manizacije koji se ne da zaustaviti. 

Duh je istorijska transcendencija materije, a ne meta-fizička 
(preistorijska ili nadistorijska). Umjesto dominacije slijepe ma: 
terijalne sile, s komunizmom nastupa sila slobodnog ljudskog 
duha, uma koji upravlja razvitkom materijalne snage. Istorijski 

duh je sila koju svi slobodno priznaju samo na osnovu sopstve- 
nog uvjerenja u ljudski smisao života. Gdje se taj duh više nje: 
guje, više i cvjeta. (Sjetimo se njegovog procvata u antičkoj de: 
mokratiji i dekadencije pod birokratskom mašinerijom Rim- 
skog carstva. A danas: kakvo duhovno sivilo u dogmama držav. 
nog komunizma!) To nije obavezno duh većine, ali se jedino u 
slobodi duhovnog nadmetanja većina uzdiže do istorijskog duha. 

Kao metafizička transcendencija duh je skriveno rješenje is. 
torijske zagonetke čovjeka, iluzija oslobođenja od materijalne 
nužde. Komunizam je stvarno rješenje, ali ne po tome što bi ne. 
girao duh materijom, um empirijom, nego zato što slobodni kre- 
ativni duh čovjeka uvijek transcendira ili negira realnost ne. 
-postojećim ostvarujući njen progres ili istoriju. Druge organske 
vrste se održavaju održavajući manje-više isti način života. Za 
čovjeka je mijenjanje ili progres života ljudski smisao života, 
Zaustavljeni progres ili mirovanje nije ljudski način opstanka, a 
komunizam upravo ukida svaku silu konzerviranja postojećeg. 
Zato komunizam može biti samo pokret ljudi slobodnog duha, 
revolucionara-nezadovoljnika, a pokret stvara sebi takve pokre- 
tače. 

Istorijsko-humanistički pokret ili komunizam je organizirana 
zajednica ljudi, ali ova zajednica ili organizacija nije kolektiv. 
.masa skupljena i formirana za vođenje i manipulacije izvana. 
Ovaj kolektivizam, koji se danas nameće ipod zastavama komu. 
nizma i antikomunizma, degradira ljudsku ličnost na prosti nu- 
merički sastojak kolektiva-mase (političke, vojne, profesionalne 
i druge organizacije). Kolektiv-masa je sila iznad ljudi, od njih 
otuđeni subjekt u vidu državne, partijske, crkvene, radne, vojne 
i druge institucije. Obezličena individua važi prema ovom kolek. 
tivu-subjektu kao kvantum radne snage, vojne snage, »ovca bo- 
žjeg stada«, glasački broj, količina potrošnje u tzv. društvu po- 
trošnje, mjera statističkog prosjeka, standardni uzorak i tome 
slično. Takva »ličnost« se ne cijeni po originalnosti kreativnih 
svojstava, nego po fanatizmu ili slijepoj odanosti kolektivu-su- 
bjektu, po »građanskoj disciplini«, automatskoj adaptivnosti spo- 
ljašnjem uticaju, pokornosti, samoporicanju ili »samokritici«, 
poniznosti vjernika, po dresuri pameti, sposobnosti za prihvata- 
nje vanjskog ritma, podložnosti manipulacijama. Ukratko, to je 
ličnost masohiste. 


Uz masohizam ide sadizam kao lice i naličje. Slabiću je go- 
mila jedino utočište, a fanatizirane gomile slabića su vršile naj- 
okrutnija nasilja u istoriji. Sada je razumljivo ničeansko prezre- 
nje mase, nastojanje da se »Čovjek« silom oslobodi stanja ma- 
sovnog prosjeka i sile niveliranja. Moćni kolektiv slabih obično 
podliježe volji uske elite ili jedne jedine snažnije ličnosti kojoj 
se slijepo: vjeruje i vjerno služi kao oličenju kolektiva-mase. Ko- 
lektivna moć postaje njegova moć i funkcionalno se organizira 
kao. hijerarhija njegovih funkcija. Ličnost vođe je iznad kritike, 
kao pastir iznad stada, makoliko da je aktivnost vođenja ispod 


60 


kritike. Zato ona lako izgubi sopstveni kriterijum, počinje uži- 
vati u samovolji nad organizacijom mase kao svojim organiz- 
mom i potvrđivati se kao ličnost originalnim (nekolektivnim) 
ponašanjem. Za potčinjene je opasno ispravljati vođu i unosno 
pjevati mu slavopojke. 

Zadovoljenje individue samovoljom prema drugima je nasilje 
nad njihovim ljudskim individualitetom, egoizam. Siledžija si- 
luje slabiju ženu ne obazirući se na njenu odvratnost prema tom 
činu upravo zato da bi se potvrđivao kao sila. Egoisti je ljubav 
uskraćena i susreće ga jedino otpor. Egoizmu posjednika odgo- 
vara slobodno baratanje radnom snagom koje su se drugi lišili 
kao ljudske snage. Otuda potreba i akcija lišenih da se liše eks- 
proprijatora. Ali egoizam izaziva egoizam, te Ja-samocilj neiz- 
bježno postaje sredstvo za drugo Ja. Tako carstvo egoizma ne 
može biti ništa drugo nego animalno carstvo koje egzistira ne- 
-istorijski, tj. po slijepoj sili prirodnog odabiranja. Ljudski indi- 
vidualitet ne može biti ništa slično ni funkcionalnom sastojku 
kolektiva-mase niti egoizmu nagonskog bića u društvu-paklu. 


Pravi komunistički pokret odlikuje sloboda pojedinca kao 
uslov slobode za sve. Ovdje je liudska individua izvor i princip 
zajednice (organizacije) i zajednica ne može imati višeg smisla 
nego da osigura slobodni razvitak individua. Osvajanje generičke 
ili društvene prirode za individuu se ne može vršiti po cijenu 
gubitka ličnosti u apstraktnom totalitetu roda-ličnosti (države, 
partije i sl.), nego upravo »vraćanjem« ka iskonskoj neponov. 
ljivosti ili originalnosti individue. Originalnost ljudske vrste je 
upravo originalnost ili neponovljivost svakog pripadnika vrste. 
U tom smislu govorimo o uspostavljanju identiteta individue sa 
zajednicom i o komunizmu kao istinskom ljudskom postojanju 
(istina ima logički oblik identiteta pojedinačnog sa opštim). 
Ovaj identitet ili istinski humani život je vječno transcendirajući 
cilj koji se može održati kao stvarna sila istorijskog progresa 
ako se stalno ostvaruje. 


Individui su potrebni drugi (zajednica) da potvrde njenu ori- 
ginalnost bez čega ove ne može biti. Zato je ličnost socijalna, 
drugi su joj intimni cilj, tražeći sebe traži druge i ne može se 
bez njih zadovoljiti kao individua. Istovremeno je drugima za- 
nimljiva originalna ličnost i traže je da uživaju u njenom druš- 
tvu. Stereotipni ili prosječni su dosadni. Ukratko, ličnost je so- 
cijalna kao kompletna individua, a liudsko društvo je društvo 
slobodnih (tj. odgovornih) individua ili nije pravo ljudsko druš- 
tvo nego stado. 


Užitak čovjeka u drugom čovjeku, njihova uzajamna privlač- 
nost ili ljubav je stvar slobodnog vremena. Slobodno vrijeme, 
međutim, nije ona transcendentna vječnost duha koja se oslobo- 
dila bježeći iz vremenitosti materijalnog svijeta kao carstva gri- 
jeha ili svoga nebivstva. Slobodno vrijeme je realno-istorijska 
transcendencija rada-muke, počiva na toj materijalnoj pretpos- 

tavci, ali tako što je uređuje po mjeri slobode. To znači da ko- 
munistički pokret ne priznaje za slobodno vrijeme ono koje služi 
radnom vremenu i da ne priznaje tehničko-organizacioni funk 
cionalizam rada kao fatalnu represivnu silu nad radnicima. Ne 
zaboravljajući ovu nužnost kao pretpostavku slobode, Marx je 
istakao da se rad mora organizirati polazeći od ljudskog dosto- 
janstva radnika. Pokret gubi ovaj oslobodilački humani cilj čim 
ga odloži za neku buduću generaciju, čim »za sada«, »u višem 
interesu« i sl. prihvata apsolutizam organizacije nad ličnošću 
radnika ili sudbinu koju mu donosi hirovita igra stihije (robno- 
novčane i druge). Ako nije sadašnje oslobađanje, sloboda-samo- 
cilj se pretvara u iluzorno bježanje iz nužde kao što je čisti spe- 
kulativni duh ili posmrtna rajska sreća. 

U naše doba nastaje mogućnost da se radom automata umje- 
sto automatiziranih (postvarenih) ljudi svima progresivno osi- 
gurava užitak ličnih sloboda u bogatijim zajednicama. Istovre- 
meno je realna mogućnost da svijet propadne kao žrtva kolo- 
salnih materijalnih snaga podijeljenog čovječanstva. Riječ je o 
izboru dana. 

Čovječanstvo ne bi izabralo sopstvenu propast kad bi čovje- 
čanstvo biralo. Ali ono još ne postoji »za sebe«, nije homogena 
cjelina prema prirodi, i zato mora izabrati sebe kao humanu 
prirodu da ne bi propalo pred pragom svoje prave istorije. Ko- 
munizam i jeste ovaj mogući samoizbor čovječanstva u trenutku 
kada je i njegovoj materijalno-tehničkoj sili potreban cijeli svjet- 
ski prostor za dalji progres. Spasonosni samoizbor čovječanstva 
ne može biti monopol jednog dijela podijeljenog svijeta, na pri- 
mjer, stvar sporazuma velikih država ili posebna linija tzv. ko- 
munističkog dijela svijeta ili solidarnost tzv. slobodnog antiko- 
munističkog svijeta i tome slično. Već se empirijski pokazalo 
da svaki takav izbor »u ime« cjeline svijeta upravo i čini smrtnu 
opasnost za svijet. 


Komunizam kao transcendirajući istorijski duh modernog čo- 
vječanstva podjednako je »s onu stranu« svakog sektaštva prema 
cjelini svijeta. Ovaj istorijski duh oduhovljuje ljude u svim dije- 
lovima svijeta, u raznim nacionalnim, rasnim, vjerskim, politič- 
kim, kulturnim, sportskim i drugim grupacijama i formama. Ci- 
jeli raznovrsni svijet je prostor i za njegovu svjesnu akciju koja 
po formi mora biti raznovrsna da bi bila svjetska akcija. Važno 
je da formalna raznovrsnost bude bogatstvo čovječnosti, da se 
shvati iz tog korijena i prakticira s tim principom. 

Prvi zahtjev čovječnosti je da se međuljudsko komuniciranje 
vrši bez materijalne prinude, bez argumenta sile, tj. isključivo 
silom ljudskog govora (pregovora, dogovora, sporazumijevania). 
Nije važno da li se ulazi u ovo carstvo logosa s kršćanskim (bu- 
dističkim itd.) motivima ili s olimpijskim motivima sportista 
ili s motivima obrazovanih marksista. Čim umjesto sile prihva- 
taju slobodni dijalog kao jedini ljudski način, sigurno je da će 
na kraju pronaći zajednički ljudski korijen i čovječanski interes 

u transcendiranju po ojeceg opasnog robovanja bezumnoj ma- 
terijalnoj sili. Humanizirani komunistički pokret apsorbira i pro- 
žima sve humano u svijetu, sve što bilo gdje u svijetu na neki 
svoj način učestvuje u progresu svijeta. Taj spontani humani 
zam svijeta, željnog dostojnijeg ljudskog života ogromna je po- 
tencijalna snaga i prirodni svjetski prostor za samosvjesni hu. 
manistički pokret ili komunizam. 

Kategorija moći (potestas) potiče iz rimskog prava i rimskog 
farmilijskog života i nosi od samog početka, kao »patria potes- 
tas«, despotsko obilježje. Na osnovu doživotne »očinske moći« 
glavi rimske familije bili su potčinjeni ne samo sinovi nego i nji- 
hovi potomci sa cijelom familijom. »Pater familias« posjedovao 
je neograničenu moć pošto je suvereno gospodario i raspolagao 
životom i smrću svojih potčinjenih »ukućana« (ius vitae ac ne- 
cis). Njemu je bila u vlasti ne samo prodaja u ropstvo nego, pre- 
ma »Lex duodecim tabularum« i svaka vrsta kazne uključujući 
i smrtnu kaznu. Ovaj status zadržao je pater familias sve do kla- 
sičnog perioda u razvitku rimskog prava. Njegovoj moći unutar 
familije nije mogao izbjeći ni nasljednik koji je zauzimao naj. 
više položaje u rimskoj hijerarhiji. Paternalistička moć širila 
se do samih vrhova rimskog društva, a u ustanovi vrhovnog 
vjerskog poglavara, pontifex maximus-a, imala je svoju sveopštu 
»društvenu« potvrdu. I uopšte se može reći da je domaće og: 
njište, koje se na sentimentalan način slavilo i još ponegdje 
slavi kao utočište i sloboda, bilo u stvari, žarište i ishodište ne 
samo životne nužde nego i svakog oblika konzervativnosti i ugnje- 
tavanja. 

Pa ipak, kategorija moći kakvu je danas poznajemo u druš. 
tvenoj nauci modernog je porijekla. Nju je, kao što je poznato, 
u političku filozofiju uveo Thomas Hobbes.' Moć je, međutim, 


1) Upor. De cive, VIII i IX. Leo Strauss (Droit naturel et Vhistoire, 
Plon, Paris 1954, str. 208) ističe da »u Hobbesovoj političkoj doktrini moć 
prvi put eo nomine postaje središnja tema«. 

dvosmislen i amorfan pojam.* Ona je istovremeno potentia i po- 
testas, što znači prirodnu silu ili snagu i društveno-političku ili 
sravnu vlast. Hobbes je fizičko značenje moći spojio sa pravnim 
(društveno-političkim). Prema njemu moć je originalna i instru- 
mentalna. Uz izvanredne prirodne sposobnosti (neobična snaga, 
tjelesna kondicija, mudrost, vičnost, rječitost, darežljivost, slo- 
bodoumnost, velikodušnost i plemenitost), Hobbes dodaje in- 
strumentalnu moć koja se stiče pomoću prirodnih sposobnosti 
ili »srećnim sticajem okolnosti« (bogatstvo, uvaženje, prijatelji 
i tajno djelo Božje). Ali najveća ljudska moć je moć države ili 
ujedinjena moć najvećeg broja ljudi. 

U Hobbesovoj političkoj (socijalnoj) filosofiji izvršeno je 
preokretanje klasičnih u moderne pojmove. Proučavanje ciljeva 
o najboljoj vladi zamijenjeno je ne samo proučavanjem nego i 
mjerenjem moći u smislu Machiavellijevog »ragione di stato«, tj. 
istraživanjem djelatnosti ne najbolje nego najuspješnije ili naj: 
sposobnije vlade. Riječ je, dakle, o najefikasnijoj vlasti u smislu 
dobro organizovane ili, izražavajući se na savremen način, funk- 
cionalne državne organizacije. Suština ove vlasti počiva prevas- 
hodno u zapovijedanju i volji, a ne u razboritosti i umu. Prevaga 
je data fizičkoj prinudi nad pravdom jer je zakon utemeljen u 
autoritetu i moći a ne u načelu pravednosti. Moć je otada postala 
središnja, određujuća kategorija svake eficijentne teorije politike 
i društva i uslijed toga stekla posebnu, reklo bi se spiritualnu 
snagu koja vlada modernim vremenom. U Hobbesa je državna 
moć opravdana nagonom samoodržanja, strahom od nasilne 
smrti. Ova udružena ljudska snaga treba da spreči razbuktava- 
nje strasti kao agresivnosti i mržnje koja u sveopštem ratu svih 
protiv sviju prijeti sveopštim uništenjem. 

Međutim, daleko od toga da je otklonila agresivnost, mržnju 
i rat, »potestas«, kao politička vlast, stvorila je naprotiv u okvi- 
rima »društvenog stanja« ozakonjeno »prirodno stanje«, stanje 
u kome nisu mir i samoodržanje, nego upravo nasilna smrt i 
strah postali redovna pojava koja se neprestano širi i uvećava. 
Heteronomija moći nije samo u otvorenom (bez pristanka) na- 
metanju svoje volje drugima, nego i u (prividnom) pristanku na 
pokoravanje i podređivanje. Moć se pokazala kao sposobnost 
vladajuće manjine da izazove, pomoću »prava jačega«, ćutljivu 


.2) Strauss na istom mjestu takođe upućuje na dvosmislenost pojma 
moći u Hobbesa, a Max Weber (Wirtschaft und Gesellschaft, 1 Halbband, 
J. C. Mohr (Paul Siebeck), Tiubingen 1956, str. 28), tvrdi da je moć amorfan 
pojam. Bertrand Russell u svojoj Power, A New Social Analysis, New York 
1938. str. 12, misli da je moć »osnovni pojam u društvenim naukama u 
istom smislu u kome je energija osnovni pojam u fizici«. Kod anglosak- 
sonskih Politologa moć se najčešće smatra središnjim pojmom političkih 
odnosa bilo da je riječ o diktaturi, bilo da je riječ o demokratiji. Neki au. 
ak o z. Peroj Maia (Politics Among Nations, str. 16) političku 

e kao psiho i odnos izme: ji j li 
Rie MP s eđu onoga koji je wrši i onoga nad 
3) Upor. Levijatan, »Kultura«, Beograd 19861, str. 72. 

pokornost većine, tj. onu vrstu poslušnosti koja ne trpi nikakav 
dijalog niti osporavanie (»u mlađega pogovora nema«). Ona ie 
to mogla postići ukoliko je u svoju službu stavila i podredila 
rad kao »potentia«, tj. kao fizičku i intelektualnu snagu. Stoga 
rad nije postao moć kojoj je sve podređeno i koja je svemu nad. 
ređena nego je, obrnuto, »potestas« kao vlast manjine podredila 
sebi rad kao instrumentalnu silu i samo na taj način stekla svoj 
autoritet ili uvaženje. U ovom procesu treba zato tražiti tajnu 
društvene i političke moći, posebno tajnu modernog kapitalistič. 
kog oblika vladavine. 

Ideologija moći je samo druga strana ideologije rada kojom 
se opravdava ovjekovječenje porobljenosti proizvođača. Ona po- 
čiva na izričitoj ili prećutnoj pretpostavci da ije vladavina čovje. 
ka nad čovjekom u smislu prevlasti iakih nad slabim, onih »go. 
re« nad onima »dolje«, uspiešnih nad osrednjim i neuspješnim, 
energičnih nad mlitavim i konačno, ali ne na posljednjem mje. 
stu, bogatih nad siromašnim, nešto prirodno i samorazumljivo, 
nešto što ne zahtijeva nikakvo posebno preispitivanie ili obrazla. 
ganje, nešto što leži u »prirodi stvari«. Krajnji rezultat ove ideo- 
logije ie u shvatanju da između političkog života, odnosno bor. 
be, i darvinističke »borbe za život«, u kojoi preživljava onaj 
koji je jači, nema doista nikakve načelne razlike. 

Ovu viziju društveno-političke stvarnosti opisuje Max Weber 
riječima bez utjehe: 

»Umjesto sna o miru i sreći ljudi iznad kapije nepoznate bu- 
dućnosti istorije čovječanstva stoji: »lasciate ogni speranza.«* 

I Weberova sociologija moći usidrena je naiprije u ideologiju 
rada iz koje se zatim deducira politička sociologija. U ekonom- 
skoj borbi za opstanak, smatra Weber, nema i ne može biti mira. 
Weber zatim vrši važno pomjeranje sukoba sa klasnog na nacio- 
nalno tlo. U ekonomskim sukobima nisu odlučujuće klasne bor- 
be nego nacionalne borbe, borbe za nacionalnu moć i prestiž: 
»Borbe za moć u krajnjoj liniji su također ekonomski procesi 
razvitka, interesi moći nacije su, tamo gdje su stavljeni u pita: 
nje, krajnji i odlučujući interesi u čiju službu ima da se stavi 
privredna politika; nauka o politici narodne privrede jeste poli- 
tička nauka. Ona je sluškinja politike, ali ne dnevne politike ne- 
kog vladajućeg imaoca moći i klase, već trajnih političkih inte- 
resa moći nacije. Nama nacionalna država nije neko neodređeno 
Nešto... već svjetska organizacija moći nacije, a u ovoj nacio- 


9) Krupna industrija je, kaže Marx, putem sveopšte konkurencije »pri- 
silila sve indiviđduume da do krajnosti napregnu svoju energiju... Ona je 
podredila prirodnu nauku kapitalu, a podjeli rada je oduzela posljednji 
Privid prirodnosti... Krupna industrija čini radniku nepodnošljivim ne sa- 
mo odnos prema kapitalistu, nego i sam rad.« (upor. Marx—Engels, Rani 
radovi, »Kultura«, Zagreb 1953, str. 327.) 

5) Upor. Der Nationalstact und die Volkswirtschaftspolitik, u »Gesam: 
melte politische Schriften«, zweite erweiterte Auflage, J. C. B. Mohr (Paul 
Siebeck), Tiubingen 1958, str. 12. 

nalnoj državi za nas je i sa ekonomskog stanovišta '"Staats-raison' 
krajnje mjerilo vrijednosti.«“ 

Tako je Weberov amorfni pojam moći stekao svoje operacio- 
nalno određenje. Sfera moći je smještena u naciju, nacija u na- 
cionalnu državu, a »Staatsraison« nacionalne države postaje vr- 
kovna vrijednosna instancija za prosuđivanje svih ekonomskih 
problema, pa i ekonomske nauke. Politička moć nacije postavlja 
tako imperative ekonomskom razvitku. I ne samo ekonomskom 
nego i kulturnom, jer šta je moć jedne nacije bez kulturnog, po- 
litički relevantnog prestiža? 

U »borbi čovjeka sa čovijekom«, nacije sa nacijom, odnosno 
države sa državom moraju da se uključe sve potencije, pa stoga 
i Weberov »bog« ili »demon« ima da aktivno učestvuju u ovom 
sukobu koji naciji pruža »šansu« za moć, ali čovječanstvo ostav- 
lja bez nade, ukoliko su mir i sreća cilj ove nade. Ali ako su mir 
i sreća ljudi zbilja iluzorni, onda se postavlja pitanje šta je u 
toj borbi doista izvjesno? Odgovor može biti samo ijedan: to je 
rat kao posljednja konsekvencija svekolikog našeg političkog biv- 
stvovanja, dakle, stanje u kome je unaprijed suđeno da pobje- 
đuje i vlada onaj koji je iači, koji je ekonomski, politički i kul- 
turno spremniji za rat. U odnosima među nacijama to praktično 
znači prevlast moćnih nad slabijima, jer u ekonomskoj konkuren- 
ciji i belicističkoj kompeticiji slabiji nemaju nikakvog izgleda 
za opstanak. Rat je ne samo posljednje sredstvo koje odlučuje 
nego i posljednji Hegelov praetor koji presuđuje. U unutrašnjim, 
»nacionalnim« odnosima stanje nije mnogo bolje. Tamo se opet 
iavlia država kao. »monopol legitimnog fizičkog nasilia« ili arbi- 
ter u sukobima konkurentskih grupa oko moći. Politička nauka 
u takvom stanju stvari gubi svoju preskriptivnu i stiče isključivo 
deskriptivnu ulogu: njen je jedini cilj da opisuje »težnju za učeš- 
ćem u moći ili za uticajem na raspodjelu moći bilo između dr- 
žava, bilo unutar jedne države između ljudskih grupa koje ona 
obuhvata.«' U najboljem slučaju ovdje postojeći politički status 
quo ili politička preistorija čovječanstva fatalno određuju sva 
buduća stanja. 


II 


U modernoj političkoj sociologiji kategorije moći i elite pred- 
stavljaju međusobno tijesno povezane pojmove i zauzimaju sre- 
dišnje, ključne položaje. U konzervativnoj teoriji elite — a ona 
je takva po svom najdubljem i najintimnijem značenju — pojam 
moći kao heteronomije stiče značenje ogoljele, grube moći. Teo- 
rija elite nastala je ili u ideološkoj borbi sa demokratijom, ili 


6) Ibid., str. 14. 
0) Ibid., str. 494. »Ko se bavi politikom«, kaže Weber u nastavku, »taj 
teži moći: ili moći kao sredstvu u službi drugih ciljeva (idealnih ili egois- 


tičnih), ili moći »radi nje same«: da bi se uživalo u osjećaju prestiža koje 
ona daje«. (Ibid., str. 495). 

uslijed nevjerice u demokratiju ili, najzad, uslijed objektivne 
krize parlamentarizma i reprezentativnog sistema vladavine. 

Porijeklo moderne teorije elite treba tražiti u antidemokrat. 
skoj, tradicionalističkoj doktrini teoretičara francuske kontra. 
revolucije, prije svega u idejama de Bonalda i de Maistrea. Os. 
\inovu ovog učenja sačinjava svojevrsna politička pedagogija 
čiji su glavni instrumenti: batina, tamnica i konzervativno po- 
rodično ognjište. Dosljedno tome francuski tradicionalisti od. 
bacuju mogućnost stvaranja države na osnovama prosvjetitelj. 
stva, tj. putem zajedničke umne volje građana. Nasuprot tome, 
svaka moć (vlast) potiče od boga čije je vršenje on sam povje. 
rio rijetkim ljudima, svojim izabranicima.“* Ovim rijetkim lju- 
dima francuski tradicionalisti, slično modernim elitistima, pro- 
tivstavljaju masu kao opasnu gomilu koja se može pokoriti 
bilo silom, bilo pomoću obmana, vjere, predrasuda, poslušno- 
sti i fanatizma. Oslanjajući se ma teološko-hrišćansku dogmu 
da nagonska struktura čovjeka vodi samo zlu i da je ovo zlo 
upravo svojstveno »masi naroda«, obuzetoj egoizmom i niskim 
strastima, tradicionalizam traži (puteve njegovog suzbijanja i 
dolazi do zaključka da se ono može obuzdati samo prinudom 
i socijalnom dresurom. Za ovaj zadatak su sposobni samo oni 
koji su predodređeni da vladaju na osnovu rođenja i bogatstva, 
koji su, s jedne strane, i sami prošli kroz dresuru i njeguju po- 
seban, otmjen stil života, način ponašanja, a sa druge strane, 
nisu upetljani u neposrednu ekonomsku nuždu, borbu za opsta- 
nak. U suprotnom slučaju opaka ljudska priroda prijeti da se 
izrodi u haos, nered i divljaštvo. 

U tom smislu de Bonald denuncira demokratiju kao poli- 
tički ateizam: 

»Demokratija u pravom smislu bijesno odbacuje u politič- 
kom društvu svako vidljivo i čvrsto jedinstvo vlasti, a suverena 
vidi samo u subjektima ili narodu, kao što ateizam odbacuje 
jedini i pravi uzrok univerzuma (boga, Lj. T.) i vidi ga samo u 
posljedicama ili materiji. U ovom sistemu (ateizmu, Lj. T.) ma- 
terija čini sve, u onom sistemu (demokratiji, Lj. T.) narod ima 
pravo da čini sve, pa bi se demokrati mogli nazvati ateistima 
politike, a ateisti jakobincima religije.«'" 


8) Upor. de Bonald Oeuvres complćtes Paris 1864, tom I, str. 121 i de 
Maistre, Oeuvres completes, Lyon 1891—92, str. 344. 

9) Upor. de Maistre, n. d., str. 354, 361. 

10) Upor. Oeuvres de Bonald, Paris 1849, tom X, str. 104. i dalje. Prema 
de Maistreu dogme i korisne predrasude »primiii smo od naših očeva« ] 
»prvi čovjek je bio kralj svoje djece« (n. d., str. 323.) Sa svoje strane de 
Bonald izvodi nastanak »političkog društva« iz »vlasničkih porodica«. Ed. 
mund Burke (Uber die franzosische Revolution, Suhrkamp, Frankfurt am 
Main 1967, str. 98) vidi osnove engleske stabilnosti u familiji i svojini. O 
francuskom tradicionalizmu i konzervativnoj Burkeovoj kritici francuske 
revolucije upor. izvrsnu studiju Herberta Marcusea, pisanu 1936. godine za 
Horkheimerov zbornik »Autorit&at und Familie«, a ponovo objavljenu u 


»Ideen zu einer kritischen Theorie der Gesellschaft«, Suhrkamp, Frankfurt 
am Main 1969, str. 113. i dalje. 

De Bonaldovo izričito upoređivanje demokratije sa ateiz- 
mom i prećutno upoređivanje vladavine elite s vjerom u boga 
pokazuje snažnu prisutnost ideje da se pokornost i podanstvo 
grade na pretpostavljenom političkom paternalizmu vladajućih 
i trajnom infantilizmu onih kojima se vlada i da je, shodno tome, 
ideja demokratije bezbožnički čin koji se nelegitimno suprot- 
stavlja vječnom poretku stvari. ak 2 

Uzgred napominjemo da se ovaj neistorijski pristup državi 
susreće i kod tako reprezentativnog istorijskog mislioca kao što 
je Hegel. Već je poznato da je Marx kritikovao Hegela što je u 
svojoj koncepciji ustavne monarhije postupio neistorijski, što 
je, naime, pojam privrženosti državi izgradio na psihi individua, 
dakle, na prirodnom, a ne na istorijskom tlu. Otuda se i dogodilo 
da je Hegel običajnost i državu usidrio u konzervativnom fami- 
lijskom životu, pa je, slično većini konzervativnih sociologa, dr- 
žavu na genetički način razvio iz familije." 

Novijoj konzervativnoj političkoj ideologiji je u kvalitativno 
višem stepenu svojstven ovaj politički paternalizam i naturali- 
zam. Istorija je ili tacite ili expressis verbis isključena iz posma- 
tranja kao nešto irelevantno. Političko jedinstvo za koje se za- 
lagao de Bonald preobraženo je, na pr., u nacizmu u prirodno 
jedinstvo nacije, a ova je, sa svoje strane, posredstvom oživlje- 
nog feudalnog načela reprezentacije, personifikovana u vođi 
(Ein Volk — ein Fiihrer). Nacionalna homogenost, zasnovana na 
»Blutgemeinschaft«, na taj način izmiče svim klasnim (društve- 
nim) podjelama i predstavlja biološku pretpostavku politike. 
Misao »vođe« sa kojom se »Volk« identifikuje imala je da obje- 
dini, ovlada i prožme cjelokupni politički život. Vođ je jedini 
tumač ovog hipostaziranog nacionalnog jedinstva u kome se ono 
što je bukvalno egzistencijalno suprotstavlja svemu normativ- 
nom, kao nečemu shematskom i fiktivnom ili, što izlazi na isto, 
biologija je pretvorena u jedinu normativnu instanciju. Ovdje doi- 
sta auctoritas (u smislu potestas) non veritas facit legem, zato što 
se veritas smatra fikcijom, a auctoritas (potestas) jedinom auten- 
tičnom stvarnošću.“ 

Važno je pri tom napomenuti da konzervativna ideologija elite 
poznatu ideju antičke političke filosofije i revolucionarnog pri- 
rodnog prava o ljudskoj veličini (koja je na određen način svoj: 
stvena i Nietzscheu)" bez ostatka prepušta vladajućim elitama 
kao njihovo inherentno svojstvo, a narodu kao »masi« pripisuje 
niske osobine. Ovo ideologiziranje pojma naroda posredstvom 


11) Upor. G. W. F. Hegel, Enzyclopiidie der philosophischen Wissen- 
schaften, hrsg. von Georg Lasson, Leipzig 1905, str. 442. i odgovarajuće od. 
jeljke u »Filozofiji prava« (5142—360.) Upor. takođe Marxovu »Kritiku He. 
gelove filozofije državnog prava«, a naročito kritiku Hegelovog naturalizma 
u objašnjenju monarhijske vlasti. 

12) Upor. Mathias Schmitz,Die Freund — Feind Theorie Carl Schmitts 
Westdeutscher Verlag, Kć&In und Opladen, 1965, str. 160. i dalje. 


13) Upor. Danko Grlić, Ko je Niče, »Vuk Karadžić«, 1969, str. 57. i dalje. 

psihološkog pojma mase, s jedne strane, i preokretanje pojma 
demokratije u plebiscitarni sistem vlasti (»masovna demokrati. 
ja«) za koji je upravo karakteristična manipulacija slijepom go- 
milom, vodi logičkom nužnošću ideji o neminovnoj vladavini ha. 
rizmatskih ličnosti i ovjekovječenju paternalističkog staratelj- 
stva u kome vaspitač ostaje uvijek vaspitač i upravljač, a vas. 
pitanik uvijek vaspitanik i podanik. 

U svojoj »Psychologie du socialisme« Le Bon je ukazao da se 
mase uvijek kreću u pravcu jednog Cezara. »Masa«, dakle, i je 
dino služi kao pasivna kontrastna kategorija, kao pojmovni 
komplement elite, mračna pozadina njenog moćnog sjaja.“ Pošto 
se mogućnost demokratije zamišlja isključivo u obliku reprezen. 
tativnog sistema, narod kao supstancija demokratije postoji sa- 
mo u obliku mase, gomile. Dok je, naime, elita pojmljena kao 
privilegovana grupa kojoj se pridaju izuzetna duhovna svojstva, 
čak i onda kada ih očigledno nema, dakle, svojstva koja su nepri- 
stupačna racionalnom provjeravanju, masa je pojmljena kao što 
je rečeno, u čisto psihološkom smislu svjetine, lišene samostal. 
nosti, uračunljivosti odgovornosti. Njena bi svojstva, per defini- 
tionem, bila: uniformnost, prilagođavanje, nivelacija i nizak nivo 
kulture, dakle, ona svojstva koja nužno izazivaju  manipulativ- 
no vođenje, koja takoreći vapiju za elitom. Konzervativnoj so- 
ciologiji je upravo svojstveno da opravdava prevlast elite nad 
masom sposobnošću za organizaciju, odnosno sklonošću mase 
ka dezorganizaciji ili, kao kod Pareta, rekursom na iracionalnu, 
rezidualnu sferu." 

Tako se opravdanje moći elita i nemoći Inasa vrši tihim pre 
obražajem političkih kategorija u psihološke kategorije, a isto- 
rijskih i društvenih kvaliteta u prirodna i fizička svojstva. 

Značajno je ako se ovdje primijeti da Max Weber kao i pro 
tagonisti konzervativne sociologije elite izričito ili prećutno sma- 
traju da je demokratija prosta demagogija. Parlamentarizam kao 
politički sistem nije ništa drugo nego oblik prevlasti izabranih 
nad biračima, vlast u kojoj poslanici koriste izbore da stvore 
vlastiti suverenitet na račun suvereniteta naroda.'“ Isti proces 
dešava se i u političkim strankama u kojima velika demokrat. 
ska načela pobjeđuje prestiž vođa, njihove lične, uskogrude i se: 


14) Upor. Hans P. Dreizel, Elitebergriff und Sozialstruktur, Ferdinand 
Enke Verlag, Stuttgart 1962. str. 132. Tendencija da se »masi« pripiše nespo- 
sebnost za rasuđivanje i moralna ravnodušnost vodi poistovećivanju poj- 
mova »vulgus« i »populus« koje je Hegel oštro razlikovao. Za ovaj pravac 
mišljenja karakteristična su djela Hendrika de Mana (Vermassung und Kul. 
turverfall) i Jose Ortega y Gasseta (Pobuna masa). Navedena djela fran. 
cuskih tradicionalista su također puna ovakvih primjera. 

15) Upor. Vilfredo Pareto, Traite de sociologie gćnćrale, Lausanne— 
—Paris 1919, S 1439. Upor. takođe: Vojin Milić, Apologija iracionalnosti i 
sile. Paretovo mesto u sociologiji saznanja, časopis »Sociologija«, god. IX 
(1987), br. 1, str. 16. i dalje. 

16) Upor. Robert Michels, Sociologie des Parteiwesens, A. Krčne, Stutt 
gart 1957. 

bične ambicije. Ovu tendenciju ka uzurpaciji u naše moderno do- 
ba teoretičari prevlasti elite smatraju inherentnim svojstvom sa- 


me demokratije." : 

Ovdje se ignorisanje demokratije projektuje na samu demo- 
kratiju, pa se vladavina elite i povjerenje u sirovu moć nameću 
sami od sebe kao prirodno i neizbježno rješenje, Štaviše, kao 
neka vrsta prirodne nužnosti svakog mogućeg političkog oblika 
života. Ako je, po Lockeovoj odredbi, demokratija vladavina ve- 
ćine, prema konzervativnoj teoriji elite prirodni poredak je je- 
dino onaj poredak u kome vlada manjina i to manjina izabra. 
nih moćnih ljudi koji prodiru na vrh društvene hijerarhije bez- 
obzirnom borbom.“ Uspjeh u toj borbi postaje jedini stvarni kri- 
terij, bez obzira kojim je sredstvima postignut i bez obzira na 
koju oblast života se odnosi. I obrnuto, masi je svojstvena neus- 
pješnost i osrednjost. Krajnji memento ove teorije jest: pouzda. 
na i izvjesna moć elite i fatalna nemoć mase. To ujedno služi 
i kao ekvivalentno uzaludnosti svake borbe za demokratiju. 

Ideologiziranoj sociologiji moći i elite svojstven je formali. 
zam i tzv. vrijednosna neutralnost. To se osobito zapaža kod 
Webera i Pareta. Ovaj stav implicira stanovište da u sukobu vri- 
jednosti nema rješenja. Ako su sve vrijednosti istog ranga, onda 
je nihilizam neizbježna posljedica. Diskusija na kojo j se temelji 
svaka politička djelatnost u demokratiji i koja je racionalna 
pretpostavka svake političke odluke, mora, saglasno premisama 
konzervativne sociologije ustupiti mjesto deciziji prema kojoj je 
upotreba sile i rat krajnja tačka svekolike politike i prava. Po- 
litika moći i belicistička etika zaposjedaju tada najviša mjesta 
u političkom životu. Laž mira i istina rata jedina su stvarnost, 
ne samo sadašnja nego i buduća'". Borba za nacionalne interese, 
vječna borba za »Lebensraum« vlastite nacije, egzistencijalna 
borba i spremnost ne na žrtvu, već na ništavilo i smrt, bivaju ka- 
tegorički imperativi ratničke politike i etike, a ova odlučnost je 
potpuno nezavisna od bilo kojeg argumentovanog utemeljenja 
ili mišljenja. Treba li sumnjati onda u to da vanredno, izuzetno 
ili opsadno stanje moraju postati redovno ili normalno političko 
stanje, a normalno stanje mira samo izuzetak? Zar je onda čud.- 


17) Ibid., str. 354. 


18) S tim u vezi Dreitzel ispravno primjećuje kako konzervativna teo. 
rija elite postaje, usprkos prividno drugim ciljevima odbrana moći: »Svi 
su oni postali apologeti moći, premda je kod Mosce još podtekst liberala, 
a kod Michelsa ogorčenog i prevarenog socijaliste. Pozitivistička »Wertfrei- 
heit« njihovog političkog pesimizma otkriva se kao »Wertlosigkeit« njihove 
socijalne filosofije. Tamo gdje hoće da shvate i saznaju istoriju i društvo 
na osnovu težnje ka moći, smislena praznina njihovog kritičkog aspekta 
otvara kapije upravo onog ideologiziranog shvatanja koje su oni kao takvo 
željeli da pobiju. To što su onda — dobrovoljno ili protiv svoje volje — 
postali veliki učitelji fašizma, samo je konsekvencija njihove teorije« (n. d., 
str. 124.) Ono što važi za konzervativnu teoriju elite i moći važi jednako 
za svaku pozitivističku »čistu« teoriju, 

19) Upor. Strauss, n. d., str. 17, i dalje. 

no što se politička patologija propovijeda kao normalan pore. 
dak, politički život kao vojni logor, a mir kao utopija?“ Vojni lo- 
gor i koncentracioni logor kao čulno opipljivi i očigledni simboli 
gole moći i borbe čovjeka sa čovjekom morali bi onda nužno 
steći najviši rang u hijerarhiji pravnih (ako se o pravu ovdje 
uopšte može govoriti) instituta. 


II 


Danas je već poznato i priznato da je konzervativna teorija 
moći i elite usmjerena, s jedne strane, protiv građanskog libera. 
lizma, a s druge strane, protiv marksizma i socijalizma." Ona je 
u suštini fatalistička jer ne vjeruje u napredak i isioriju. 

Pokušaj da se koriguje ovaj fatalistički pristup u političkoj 
sociologiji i da se teorija elite pomiri sa teorijom demokratije 
učinio je, kao što je poznato, Karl Mannheim, a njegov put da. 
nas slijedi neoliberalistički pravac u sociologiji uz važnu kon. 
cesiju elitističkoj teoriji da je pojam demokratije koji je nastao 
u XVIII vijeku uglavnom zastario.“ 

Neoliberalizam napušta klasični pojam demokratije kao ideo. 
lošku samoobmanu i pokušava da krizu demokratije savlada na 
tlu i okvirima tzv. »industrijskog društva«. Njegov ideal počiva 
na poboljšanju efikasnosti političkog sistema putem depersona- 
lizacije funkcija i formalizovanja kriterija izbora. Depolitizacija 
društva ide uporedo sa povećanjem životnog standarda i jača. 
njem reprezentativnosti elite čime se žele izbjeći tzv. »totalitaris- 
tičke« tendencije u društvu. Ova teorija počiva na četiri procesa 
za koja se pretpostavlja da se odigravaju u »masovnom druš 
tvu« i koji bi se mogli rezimirati na slijedeći način: 

1. Postoji konkurencija među elitnim grupama, a samim tim 
i slabljenje udarne moći elita. Istovremeno efikasno vođenje 
društva na stari način nije više moguće. 

2. Postoji proces razaranja zatvorenih elitnih grupa. 

3. Mijenja se selekcija sastava elita u pravcu izbora na osno 
vu učinka (doprinosa) i 

4. Mijenja se unutrašnji sastav elita što dovodi do selekcio- 
nisanja pokretljivih elemenata u odnosu na pređašnje elemen: 
te. 


20) Upor. Herbert Marcuse, Friede als Utopie, u »Neues Forum«, XV 
Jahr, Heft 179/180, Nov.—Dez. 1968, str. 705. i dalje (naš prevod u >»rFilo. 
sofija« br. 2/1969). Ipak svaki rat ne ulazi u kontekst kritikovane ideolo- 
Bije moći ili »realpolitike«. Treba, kao što to čini Marcuse, dosljedno mark- 
sističkoj tradiciji, razlikovati pravedni (odbranbeni) rat od nepravednog 
(osvajačkog) rata. Klasičan, najnoviji i najsuroviji primjer nametnutog 
rata je rat u Vijetnamu, a odbrana koju godinama vodi vijetnamski narod 
protiv najmodernije osvajačke armije koju je svijet vidio, pokazuje nad. 
moćnost »utopije mira« nad osvajačkom, ratnom »realpolitikom«. 

21) Upor. Dreitzel, n. d., str. 122. 

22) Upor. Otto Stammer, Politische Soziologie und Demokratieforschung, 
Dunker—Humblot, Berlin 1966, str. 66 

23) Upor. Karl Mannheim, Mensch und Gesellschaft im Zeitalter des Um- 
baus, Leiden 1935, str. 60—61, 63—72, 90—91. 

Prema Mannheimu nove elite, nasuprot starima, su bezbojne. 
i nesupstancijalne. Diferenciranje u novoj društvenoj strukturi 
nastaje prije svega na osnovu »učinka« i potrošnje tako da umje- 
sto stare ekonomski utemeljene klasne strukture nastaje rastu- 
ća »srednja klasa« i funkcionalni odnos poslodavaca i poslopri- 
maca. Pošto su preživjeli stari klasni odnosi mora da je preži- 
vjela i stara ideja demokratije. Prema tome, znanje koje dopri. 
nosi, koje stvara učinak trebalo bi da bude kriterij izbora elite. 
»Novi« pojam elite, štaviše, došao bi u novom (industrijskom) 
društvu na središnje mjesto umjesto starog pojma klase (u gra- 
đanskom društvu). Industrijsko društvo bi na taj način spasilo 
istovremeno i elitu i demokratiju, ali u »razumnoj« proporciji, 
tj. uz uzajamne žrtve. Ono bi — opet u razumnoj proporciji — 
zadovoljilo i aspiracije socijalizma i zahtjeve kapitalizma, izbje- 
gavajući autoritarne tendencije sadržane u konzervativnoj teo- 
riji elite. 

Pa ipak »industrijsko društvo« je upravo uslijed toga ideo- 
loški pojmljeno. Prije svega, ostaje krajnje problematično i otvo- 
reno pitanje o postojanju samog »industrijskog društva«. Jer 
promjene u strukturi građanskog društva su prije kvantitativne 
nego kvalitativne. Usprkos snažnom i neviđenom razvitku indus- 
trije i proizvodnje uopšte društvena bijeda i društveno bogat- 
stvo čuvaju svoju srazmjeru i to tačno u onoj mjeri u kojoj i 
dalje postoje privilegovani slojevi koji kontrolišu i regulišu 
društvenu moć. Neoliberalizam nastoji da ovom ideologizira- 
nom pojmu industrijskog društva pribavi ugled time što mu 
pridaje zbilja racionalno opšteprihvatljiva svojstva, ali jsvoj- 
stva koja, pri kritičkom posmatranju društvene stvarnosti, poči- 
vaju na sumnjivim pretpostavkama. Jer društveni ugled se ne 
stiče na osnovu ličnih sposobnosti nego i dalje podliježe bilo 
kriterijima svojine bilo kriterijima državnog razloga. Trezveniji 
pristalice ove teorije ne mogu a da ne priznaju i dalje postoja- 
nje: nepotizma, klikaštva, patronaže, konformizma, protekcije, 
biografije, zasluga, popularnosti na osnovu ugađanja ukusu pu- 
blike itd., umjesto stvarnih kriterija koji se postižu na osnovu 
lične sposobnosti, moralnog ugleda i realnog doprinosa društvu.“ 

S druge strane, klasna vladavina postoji i dalje, ali je prikri- 
vena sve do trenutka kada se postavi odlučno pitanje javne, de- 
Imokratske kontrole. 

Popularnost ove teorije među sociolozima nije pouzdan znak 
njene istinitosti. Prije će biti da ona nudi tehnokratske teze kao 
univerzalni lijek za protivurječnosti savremenog kapitalističkog 
i socijalističkog društva. Ona sužava prostor za demokratiju i 
omogućuje invaziju elita na sva područja društvenog (ne samo 
političkog) života, od ekonomije do umjetnosti i sporta. Razgra- 
natu podjelu rada i delegiranih ovlašćenja u oblasti proizvodnje 
1 potrošnje (menadžeri, filmske i sportske zvijezde) i uspostav- 


24) Upor. Dreitzel, n. d., str. 106. i Stammer, n. d., str. 180. 

ljanje hijerarhije unutar ovako parcelizovanog rada, neolibera. 
histička teorija elite nastoji da predstavi kao iščezavanje klas. 
nog društva i njegovu zamjenu sa racionalnim funkcijama uprav. 
ljanja. U tom smislu ona vrši zbilja samo ideološku funkciju. 


IV 


Kritika konzervativne sociologije moći i elite i neoliberalis. 
tičke sociologije elite omogućava nam da se suočimo sa stvar. 
nim i odlučujućim pitanjem odnosa moći, elite i demokratije. 

Pažljiv čitalac će lako zaključiti da je kritika ideologije moći 
i elite značila odbacivanje onih pokušaja koji ugnjetačkoj moći 
i elitama pribavljaju vanistorijsko i sveopšte važenje ili prikri. 
vaju klasni karakter savremenog društva pomičući društvene su- 
kobe u oblast iracionalnog ili na marginalna područja života. 

Ali ovdje nije riječ o ispovijedanju neke kontrastne ideolo- 
gije nemoći kao zamjene za ideologiju moći nego je riječ upravo 
O povratku otuđenih »forces propres« kao društvenih snaga u 
okvire istinske demokratije koja je jedina u stanju da pripremi 
puteve i uslove nastanka besklasnog društva. Zato kritika ideo. 
logije moći i elita mora značiti, prije svega, odbranu demokratije 
i pobijanje svih pokušaja koji prikazuju demokratiju kao zasta. 
rjeli oblik društvenog i političkog života, nudeći umjesto nje 
surogat liberalizma. 

Vladavina elite je doista prevlast manjine, ali to ne znači da 
svaki politički relevantan uticaj manjine bezuslovno znači i vlast 
elite, iako pod određenim istorijskim uslovima može postati. 
On može postati vlast elite samo u takvim društvenim uslovima 
u kojima iščezava demokratija. Vladavina elite postoji uvijek i 
svugdje tamo gdje privilegovana i od naroda nekontrolisana ma- 
njina prigrabi u svoje ruke javne funkcije, bilo da ih vrši sama, 
biio da se oslanja na birokratiju ili tehnokratiju. Ugnjetačka 
moć i prevlast elite može da postoji, dakle, ne samo (iako tamo 
u prvom redu) u kapitalističkom društvu", nego i u despotskim 
oblicima socijalizma ili komunizma. Da ne bi bilo nikakvih ne 
sporazuma, ovdje se pod pojmom demokratije podrazumijeva 
revolucionarna kontrola nad vršenjem javnih funkcija od stra 
ne siromašnog ili produktivnog naroda, ili ako se hoće, pod poj- 
mom demokratije se ovdje podrazumijeva njeno izvorno znače 
nje koje mu je dao još Aristotel, a koje su praktikovale sve ve 
like revolucije od francuske do oktobarske u Rusiji. 

Ali demokratija nije isto što i parlamentarizam i reprezenta- 
tivni sistem koji je stvorila konzervativna buržoazija, ali koji se 
često poistovećuje sa jedino mogućim oblikom demokratije. Nje- 
pa Maurice Duverger s pravom naziva »demokratija bez na: 
roda«, 


. 25) Samo se po sebi razumije da je u feudalizmu i apsolutnoj mcnarhiji 
cristokratija reprezentativan pojam prevnasti elite. Ovdje je riječ o moderni. 
jim oblicima društva. 

Istorijsku slabost parlamentarizma zapazili su i teoretičari 
konzervativne moći i elite, ali je njihova pogreška u tome što 
su je pripisivali demokratiji kao demokratiji. Ako se, naime, par- 
lamentarni sistem pojmi kao jedini mogući oblik demokra- 
tije, onda je zbilja teško pobiti prigovor tzv. »makijavelista« da 
se demokratska vlast nužno pretvara u vlast elite. 

Istorijska funkcija parlamentarizma, ako se očisti od ideo- 
loških naslaga, bila je dvostruka: s jedne strane, kako je to ne- 
davno lijepo primijetio Kurt Jirgen Huch“, ona je značila pre- 
tvaranje društvene opozicije u parlamentarnu opoziciju, tj. u in- 
tegrisanu instanciju buržoaske države, a s druge strane, ona je 
imala za cilj da formalno-demokratskim putem opravda discipli- 
novanje i integrisanje revolucionarnih težnji radničke klase u 
buržoaski sistem vladavine. Za ove ciljeve služile su političke 
partije na čije je kandidate i poslanike bio prenesen cjelokupni 
narodni (proleterski) suverenitet. 

Parlamentarizovanje klasne borbe vodilo je neminovno siva- 
ranju demokratskim velom pokrivene oligarhije buržoaskog ili 
proleterskog porijekla, budući da izabrani poslanici poslije iz- 
bora, nisu praktično mogli biti opozvani u toku cijelog svog man- 
data. Volja naroda i njegova suverenost — bitni element revolu- 
cionarne demokratije — bili su pretvoreni u volju i suverenost 
izabranih, dakle, manjine, koja se sve više osamostaljivala u 
odnosu na interese i težnje naroda i postajala privilegovana elita 
moći ojačana titulusom narodne suverenosti. 

Razoriti ovo nestvarno jedinstvo izabranih i birača, koje naj- 
češće počiva na fiktivnom i izmanipuliranom povjerenju tzv. 
biračkog tijela prema izabranim, značilo je i još uvijek znači 
isto što i razaranje autoritarne moći koja se skriva ispod demo. 
kratskog pokrivača. 

Neposredna demokratija jedini je oblik koji nudi stvarno rje- 
šenje ove prividne društvene i političke zagonetke. To je demo- 
kratija odozdo, uz izvinjenje zbog upotrebe tautologije. Ona je, 
naime, jedina u stanju da stvori branu protiv nove aristokratije, 
nove oligarhije ili nove konzervativne elite. Istorijske primjere 
za takav oblik demokratije pružaju nam Pariska komuna od 
1871. godine i sovjetska vlast prvih godina poslije Oktobra. Da- 
kle, neposredna demokratija praktično je moguća samo tamo 
gdje postoji neprestana istorijska inicijativa građana, slobodna 
javnost ili, jednostavnije, gdje postoji revolucija na djelu. 
Reprezentativni ili parlamentarni sistem — ukoliko je prihva- 
ćen u socijalističkim državama — takođe eksploatiše ovu ideju, 


26) Upor. Kurt Juirgen Huch, Alle Macht den Riiten, »Neue' 'um« 
Jahr, Heft 188/187, Wien, Juni/Juli 1969, str. 427. i dalje. Marx je ro 
Werke, Bd. 1, Dietz, Berlin 1958, str. 104.) smatrao da »bez partija nema 
razvitka, bez razdvajanja nema napretka« (Ohne Parteien keine Entwick- 
lung ohne Scheidung kein Fortschritt«). Ali Marxovo shvatanje partije 
(»u velikom istorijskom smislu«) sasvim je nešto drugo od poaparaćenih par: 
tija našeg vremena. 

ali samo u obliku ideološkog unakaženja, budući da istorijsku 
inicijativu naroda prenosi u ruke, pa time na milost ili nemilost 
partijskog aparata, na koji narod nema nikakav bitan uticaj 
koji predstavlja, tamo gdje još postoje revolucionarni impulsi 
puku institucionalizaciju revolucije. 

Mandat partijskih funkcionera u parlamentu nije mandat na. 
roda, demokratski mandat, nego prije hijerarhijska investitura 
sa plebiscitarnom potvrdom, dakle, privid ili fikcija demokra. 
tije. Neposredna ili istinska demokratija, međutim, ne može se 
zamisliti bez imperativnog mandata i mogućnosti opoziva, ili 
»permanentnog onespokojavanja« (Rudi Dutschke) onih koji vr- 
še javne funkcije." Uslov opstanka demokratije, dakle, počiva 
samo u klimi permanentnog nepovjerenja naroda u vršioce jav- 
nih funkcija ili, što je isto, u permanentnom provjeravanju nji. 
hove javne djelatnosti. Stoga demokratija ne podnosi bilo koji 
oblik paternalističkog starateljstva i zasniva se na punoljetstvu 
građana u javnom životu. 

»Sva vlast sovjetima« bila je lozinka istorijskog obistinjenja 
demokratije. Sovjetska vlast u doba revolucije nije bila sovjet. 
ska vlast, nego sovjetska vlast. U svom spisu »De republica« Ci. 
ceron je u rimskoj »civitas« razlikovao tri pojma na kojima je 
počivalo rimsko političko ustrojstvo: potestas, auctoritas i liber- 
tas. Nosioci »potestas« u starom Rimu su bili poslovno sposobni 
magistrati. Za razliku od magistrata sa »auctoritas« (»summa 
auctoritas«), kao ovlašćenjem nadzora i savjeta, raspolagao je 
senat, dok je »libertas« pripadala samom narodu.“ Ni sovjeti re- 
volucionarnog perioda nisu bili politička vlast u smislu »potes: 
tas«, već politički oblik u kome su bili racionalno ujedinjeni slo- 
boda i autoritet, oblik u kome je, kao i u Pariskoj komuni, imalo 
da se ostvari oslobođenje radničke klase i svega siromašnog na 
roda od svakog oblika elitističkog tutorstva, da se, jednom ri- 
ječju, ukine rad kao klasna osobina ili da se »potentia« kao slo- 
bodna igra ljudskih snaga izbavi ispod »potestas«. To ne znači 
da demokratija svoju »predmetnu istinitost« može ostvariti bez 
snage, nego samo to da ona od samog početka ustaje protiv sva- 
kog oblika ugnjetačke moći. »Ali uopšte«, piše Marx, »socijalne 
reforme i ne mogu nikada da se izvedu slabošću jakoga (podvu- 
kao Lj. T.), one moraju da budu i bivaju ostvarene jačinom sla- 
boga (podvukao Lj. T.)«*" Revolucija ili demokratija je upravo 
ta »jačina slaboga« ili praktična energija koja ima oslobodilački 
karakter, gdje se radikalno mijenja dosadašnji istorijski odnos 
između »potestas« i »libertas«. Ovdje treba dodati i drugu, za 
demokratiju bitnu odliku. To je »iustitia« ili pravda (siromaš- 
nog) naroda. O odnosu sile i pravde Blaise Pascal je slikovito 


... 27) Upor. moju knjigu Poredak i sloboda »Kultura«, Beograd 1967, od- 
jeljak »Socijalizam i ustavni poredak«. 

28) Upor. Theodor Eschenburg, Uber Autoritit, Suhrkamp, Frankfurt 
am Main 1969, str. 14/15. 

29) Upor. Marx—Bngels, Werke, Ed. 4, Dietz, Berlin 1959, str. 298. 

pisao: »Pravda bez sile je nemoćna. Sila bez pravde je tiranska. 
Stoga se pravda mora spojiti sa silom tako da ono što je praved. 
no postane silno, a ono što je silno bude pravedno.«* 

Neprekidna borba da narod (proletarijat) postane politički 
odlučujuća snaga, a ne masa na koju se elita s vremena na vri- 
jeme poziva da bi opravdala svoju vladavinu, predstavljala je i 
predstavlja trn u oku svakoj vladi, ne samo otvoreno diktator- 
skoj, nego i parlamentarnoj, ne samo buržoaskoj, nego i auto- 
ritarno-socijalističkoj, svakoj, dakle, gdje moćnici žele sačuvati 
svoje privilegije, gdje carstvo slobode biva žrtvovano slobodi car. 
stva ili slobodi države. Prošla i ova godina nam pružaju živa 
svjedočanstva kako su neke »demokratske« ili čak »revolucio- 
narne« partije zaboravile na svoje političke i pribjegle izrazito 
policijskim funkcijama čim su osjetile približavanje demokrati- 
je, narodne kontrole. 

Demokratija i moć (potestas) elite su nespojivi kao što je 
nespojiva revolucija sa magistratskom službom, sloboda sa ug- 
njetavanjem, jednakost (pravda) sa iskorišćavanjem, a bratstvo 
sa zlomislećom, grabljivom, bratuobilačkom nacionalističkom 
voljom za moć. 


30) Upor. Blaise Pascal, Pensće, fragm. 298, €d, de VInstitut de France. 
77 


ETOS DEMOKRACIJE 
TUKIDID, NADGROBNI GOVOR PERIKLOV 


K. H. Volkmann-Schluck 


Koln 


Uvijek se iznova čuje mišljenje — i ono je u međuvremenu 
postalo uobičajeno —, da se demokracija ne da odrediti iz sebe 
same. nego samo pomoću jednog principa suprotstavljanja, dak- 
le samo negativno, tako da bi zahtjev za »demokratiziranjem« 
koji se danas besprestano postavlja bio neka besmislena, prazna 
fraza. Da uistinu stvar stoji drugačije, da se demokracija odli- 
kuje nekim osobitim i samo njoi svoistvenim etosom, iz kojeg 
se istom određuje odnos moći i humanosti, pokazuje uvjerljivo 
i jasno povijesno prvi nabačaj biti demokracije u razdoblju po- 
litike moći, koji zahvaljujemo najvećem grčkom historičaru i 
misliocu povijesti, Tukididu. U slavnom posmrtnom govoru Pe 
riklovom, održanom pri posmrtnoj svečanosti za pale u prvoj 
godini rata 431, od Tukidida međutim namijenjenog ujedno cje- 
lokupnoj mladeži Atene, koja je u tom pogubnom ratu bila žrt- 
vovana, razvija Tukidid onaj politički etos, iz kojeg je proizašla 
grčka klasika i u čijoj su službi Periklo i njegovi prijatelji pri- 
mijenili politiku moći kao instrument njegova potvrđivanja. 

Prikaz političkog etosa slijedi s obzirom na tri gledišta: dr- 
žavno-društvenog ustrojstva, osnovnog smjera stremljenja i 
ljudske naravi. 

Državno-društveno ustrojstvo Atene određeno je slijedećim 
osnovnim crtama: Država nije stvar nekolicine, čija bi privilegi- 
ia bila upravlianje državnom sudbinom, nego je ona postavlje- 
na na sve, koji imaju građansko pravo. Zakoni su ono za sve za: 
jedničko, i svatko je sa svakim pred zakonom jednak; svaki gra- 
đanin jednako učestvuje u državnom životu. Ugled i važnost po- 
iedinca ne ovise o pripadnosti nekoj lozi, dakle ne ovise o rođe- 
nju i podrijetlu ili o pripadnosti nekom staležu, savezu ili ne- 
koj partiji, nego počivaju jedino na vrsnoći i zaslugama za za- 
jednicu. 

U Ateni je javni kao i privatni život određen slobodom. Poli- 
tički etos ima kao svoj životni element samo i jedino slobodu, i 
to slobodu u mnogostrukosti dimenzija. Otuda valja slobodu 
razviti u njenoj višedimenzionalnosti i tada je svesti na bitni te- 
melj njenog jedinstva. 

Građani Atene žive u državi i društvu slobodni život, to zna- 
či s mogućnostima rasta, koje nisu ometane pripadnošću nekoj 
obitelji ili grupi ili pak ekonomskim položajem. Ekonomske raz- 
like ne tvore nikakve oblike vlasti. Privatni život je određen 
slobodom uzajamnog uvažavanja i dozvoljavanja da se čini po 
volji. Ovdje ne postoji nikakvo uzajamno špijuniranje, nikak- 
vo zgražanje koje nastupa u liku morala, nikakav odbor za bor- 
bu protiv »antiatenskog rovarenja«, nikakvo društveno  difa- 
miranje a zbog toga niti nikakav društveni  konformizam. Na 
tom mjestu govora nailazimo na strukturu, koja se uvijek izno- 
va vraća: Svaki puta stvar izgleda tako, kao da neka prednost 
nosi zbog toga na sebi nešto sumnjivo, jer se čini, kao da ona 
isključuje nešto drugo, što je također nužno. Tako već ovdje: Ne 
vodi li ovo slobodno puštanje na volju k anarhiji, tom građan- 
skom strašilu svih vremena? Govor naglašeno upozorava na to, 
da slobodni život ukliučuje pokoravanje zakonima i poštivanje 
sugrađana, kojima je kroz izbore povjereno upravljanje zajedni- 
com, prije svega najstrože pokoravanje zakonima, koji štite od 
nepravde. Govor iskazuje vezu slobode i prava, koju je kasnije 
Kant jednom zauvijek objasnio tako, da pravna država nepo- 
sredno proizlazi iz ideje slobode. Jednaka sloboda za sve može 
opstojati samo kao zakonska sloboda, to znači ona se potvrđuje 
samo pomoću efektivnih zakona, koji zato što su zakoni slobode, 
iziskuju najstrože pokoravanje. Slobodni, nesputani način ži- 
vota i strogost u pokoravanju zakonima slobode jesu jedno te 
isto. Ovamo spada i poštivanje nepisanih zakona, koji nisu nikak- 
vi društveni tabui, nego koji čuvaju ono ljudsko. 

Unutrašnjoj slobodi političkog i društvenog života odgovara 
sloboda prema vani, svjetska otvorenost Atene. Jer, ne samo da 
uslijed njenih mnogostrukih trgovačkih veza u grad dospijevaju 
svakojaka dobra iz ciielog svijeta, Atena jamči uz to svakome 
slobodni pristup u grad. Drugačije negoli ostali gradovi, kao kon- 
zervativna Sparta napr., koja se zbog nepovjerenja i straha od 
vremena do vremena odlučuje na izgon stranaca, Atena ostaje 
svakome otvorena. Ne postoji nikakvo nadziranje stranaca, ne 
postoje nikakve tajne oblasti, u koje bi bilo zabranjeno stupiti, 
nego se grad sa svime, što mu pripada, pruža slobodno i otvo- 
reno svakome motriocu. Periklo izjavljuje: »Mi ne gradimo to- 
liko na naoružanju i njegovu tajnom održavanju, nego više na 
našoj vlastitoj odlučnoj odvažnosti za čin«. 

Ova odvažnost Atenjana, kojoj su se suvremenici isto toliko 
podozrivo divili kao što su je se bojali i mrzili je, proizlazi iz 
neke osobite bezbrižnosti, koja ne misli strašljivo zabrinuta ne- 
pokolebljivo na buduće opasnosti, ali se jamačno u prvom tre- 
nutku, kada to situacija iziskuje, jednim udarcem preobražava 

u energiju čina, iz bezbrižnosti dakle, koja je u sebi sakrivena 
odlučnost za čin i koja proizlazi iz slobode, koja je ono neprora- 
čunljivo samo po sebi. Iz ove slobodne odvažnosti proizlazi naj- 
više potvrđivanje života. Ona čovjeku pribavlja nadmoćnost nad 
sobom samim i čini ga slobodnim za ispunjeni opstanak koji se 
sasvim iscrpljuje u sadašnjosti. Ova sposobnost, da se može sa. 
svim biti u sadašnjosti, jest ljubav spram ljepote i spram zna. 
nja. »Mi ljubimo ono lijepo i ostajemo jednostavni; mi ljubimo 
znanje i ne postajemo mlitavi«. Ovi stavovi izražavaju izvor grčke 
klasike, slobodnu odvažnost. 

Ono lijepo jest ono koje svojom prisutnošću pribavlja ispu- 
njenje onome koje prebiva u njegovu okružju, svojom prisutno- 
šću samom i jedino njome a ne pomoću bilo kakve forme upo- 
trebljivosti. A kod ovoga znanja, o kojem je ovdje riječ, stalo je 
jedino do prigode osvjetljenja svijeta u njemu, koje čovjeku jam- 
či providni odnos spram svijeta. Kako nas je Kant podučio, od- 
nos spram lijepog počiva u uzajamnoj naklonosti. Stvaraocu koji 
je sasvim predan djelu i motriocu djela ono lijepo iskazuje na- 
klonost: Ono pušta da svijet u svojoj ljepoti prisustvuje kod čo- 
vjeka. Obrnuto čovjek iskazuje onom lijepom naklonost: On pu- 
šta da se ono pojavi usred već postojećeg kao takvo. U ovome 
odnosu ne postoje nikakvi uzajamno obračunljivi zahtjevi, nego 
tu vlada skroz na skroz slobodna obostrana izmjena. Ali ova lju- 
bav spram lijepog je kao i sve slobodno na svoj način ugrožena: 
raskošnim utroškom sredstava, lažnim samoužitkom jednog ži- 
vota koji sebe sama zrcali u otkrivanju sjaja, neukusnim znalaš- 
tvom u formalnome, pukim zrenjem i reprezentacijom. U istin- 
skom odnošenju spram lijepog vlada skrivena strogost u odmje- 
ravanju i ograničavanju sredstava potrebnih za ispostavu djela, 
koja zbog toga ostaje sakrivena, jer ona sasvim ulazi u sjajenje 
onog lijepog i sama ne istupa kao takva. 


»Mi ljubimo znanje i ne postajemo mlitavi«. Ako znanje za 
kojim se teži sasvim privuče pogled na sebe, može ljubav spram 
njega zaboraviti izvor, iz kojeg ono potječe: slobodnu odvažnost, 
odlučnost za čin. Ali znanje je samo tako dugo istinsko znanje, 
dok zadržava u vidu ljudsko ustrojstvo, iz kojeg je proisteklo. 
Time što slobodno spoznavanje svijeta samo uzdiže temelj svoje 
vlastite biti u svjetlo znanja, ne potrebuju oni koji teže k znanju 
tek neki poziv na politički engagement, nego znanje samo biva 
njima podstrekom, da čuvaju slobodne životne odnose i da se 
činom zauzimaju za njih, uopće da brane naseobinu slobodnog 
života, bez koje svijet zasnovan u znanju ne može opstojati. Ako 
oni koji teže k spoznaji svijeta sam izvor znanja koji počiva u 
slobodnom opstanku uzdignu u znanje, onda znanje nikada neće 
postati pukom teorijom, koja se bavi samo sama sa sobom i čiji 
su zastupnici, e da bi u njoj mogli nesmetano prebivati, samo 
utoliko zainteresirani za politički opstanak, ukoliko im se jamči 
za mir, sigurnost i poredak, već znanje samo odbacuje znalce 
u ono osnovno držanje, iz kojeg ono proističe, u slobodnu od- 

važnost, koja je zbog toga slobodna za spoznaju svijeta, jer je 
odlučena na čin. * 

I naposljetku, očuvanje slobodne zajednice zahtijeva stalnu 
spremnost i sposobnost građana, da se mogu odvratiti od mno- 
gostrukosti zaposlenja i interesa, u kojima se danomice iscrp- 
ljuju, kako bi ostali otvoreni za skrb o zajedničkim stvarima. U 
Ateni su nazivali onoga, tko nije učestvovao u političkom zbiva- 
nju, ne nepolitičkim, nego neupotrebljivim čovjekom, to znači 
čovjekom koji nije osposobljen za opstanak u zajednici, jer ništa 
ne doprinosi zajedništvu, koje mu ipak tek jamči za slobodni ži- 
vot, koji on uživa. Političke odluke donose se javnim zajednič- 
kim dogovaranjem i savjetovanjem. Jer u privatnom kao i u 
javnom vlada znalačka odvažnost, koja je unaprijed promislila 
i pretresla mogućnosti i opasnosti. Kod mnogih se zacijelo do 
danas zadržalo mišljenje, da zajedničko dogovaranje i razmiš- 
ljanje koči djelovanje, da ono za sobom povlači odugovlačenje i 
oklijevanje. Uistinu ovo mnijenje zagovara presmjelo stradalaš- 
tvo i ludu hrabrost. A poznato je, da puka luda hrabrost, ako 
nakana ne uspije, prelazi u upropašćavajuće mlataranje oko se- 
be. »Kao iznutra najjači priznat će se s pravom oni, koji iz jasne 
spoznaje ne uzmiču pred strahotama i radostima«. 

Pregleda li se ovaj politički etos koji je u govoru razvijen 
u cjelini njegovih bitnih crta, onda bi se moglo pomisliti da se 
ovdje možda po prvi puta postavlja jedan humanistički ideal 
obrazovanja, koji čovjeku stavlja kao cilj svestranu izobrazbu 
njegovih moći i snaga. Ta sam Periklo kaže: »Sažimljući tvrdim, 
da je naš grad obrazovalište Grčke«. Ova ideja obrazovanja mo- 
gla bi se onda još pobliže odrediti tako, da se ona sastoji u jed- 
noj sintezi koja obuhvaća opreke i tako prikazuje puni ljudski 
bitak bez ograničenja. Odista je njemačka klasika prije svega 
Atenu Periklova vremena vidjela u svjetlu ovog ideala. Kritika 
ovog shvaćanja tada je prije svega istakla, da je to ipak govor 
posvećen palima, da politička crta domimira i da se žrtvovanje 
Života za grad slavi kao najviša vrlina. Politički humanizam dva- 
desetih godina u Njemačkoj istakao je političku stranu govora 
nasuprot idealu bezvremeno valjanog čovještva. Ali nama se čini, 
da ovo naglašavanje političkog, budući da ostaje reaktivno ve- 
zano na klasično humanističku predodžbu, isto tako ne odgovara 
osnovnoj misli govora. 

Držimo li se strogo onoga, čemu govor daje da dođe do riieči, 
tada se pokazuje, da se ovdje ne radi o ozbiljenju jedne svestra- 
no razvijene ljudske prirode. Doduše, uvijek se iznova javljaju 
u parovima suprotstavljeni odnošaji, koji izgledaju kao da se 
uzajamno isključuju a koji se ipak slažu, ali ne time, što su sje- 
dinjeni u obuhvatnom jedinstvu neke opće ljudske prirode, a 
niti ne tako, i tek upravo tako ne, da su ublažavanjem i smanji- 
vanjem ekstrema sjedinjeni do neke harmonije. U svjetlu njenih 
vlastitih misli prikazuje se bitna intencija govora ovako: Svaka 
prednost, svako odlikovanje jest ujedno nešto upitno, prijeteće, 
nešto što čovjeka u javnom i privatnom opstanku ugrožava, jer 

se čini da isključuje ono drugo, što je nezaobilazno nužno. Sve 
što čovjeka odlikuje ugrožava ga ujedno, ako se Jedno ne slaže 
sa svojom oprekom. No što je ono, što omogućuje ovo slaganje? 
Učinimo pokus sa slijedećom tezom: Oni se slažu, ukoliko su slo- 
bodni odnošaji, to jest ukoliko se čovjek spram njih odnosi slo. 
bodno. Sloboda jest ta, koja čovjeka, time što se on premjesta 
u neki odnošaj, ujedno ostavlja slobodnim za suprotstavljeno 
Drugo, ako trenutak iziskuje da se izvede. Samo ako su suprot. 
stavljeni odnošaji dimenzije slobode, može se čovjek u njima 
ia kana i uvijek iznova odolijevati ugrožavanjima koja iz njih 
olaze. 

Učinimo za potvrdu ove teze pokus na samim glavnim paro- 
vima opreka: Kada bi se građani izgubili u privatnim interesima 
i zanimanjima, a da se ujedno ne drže otvorenim za ono zajed. 
ničko, tada bi politička sloboda uskoro iščezla. Kada oni svoj 
slobodni način života ne bi strogo vezali na zakone prava, tada 
bi se zajednica rastvorila u protivništvu i metežu. Kada bi gra. 
đani, sputani brigom za budućnost, živjeli u stalnoj spremnosti, 
da izađu ususret dolazećim opasnostima, tada oni ne bi bili spo- 
sobni za ljepotu i ne bi bili slobodni za znanje koje otvara svijet. 
Kada obrnuto ljubav spram ljepote i spram znanja ne bi uvijek 
već bila nošena odlučnošću za čin u nuždi i opasnosti, tada bi 
obitavalište ovog slobodnog provođenja života samo bilo izgu- 
bljeno. Pokazuje se dakle, da se samo u elementu slobode mogu 
uzajamno razvijati bitne mogućnosti čovjeka. To je sloboda u 
odnošenju spram njih, koja ono, što izgleda kao da se isključuje, 
pušta da se složi u jedinstvu. Biti svagda Jedno u slobodnom od. 
nosu spram njega i zbog toga ujedno ostati otvoren i slobodan 
za suprotstavljeno Drugo, biti dakle po mogućnosti isto tako 
i ovo — iz tog ustrojstva bitka određuje se način, na koji čovjek 
može odolijevati opstanku, koji od njega traži suprotstavljene 
odnošaje. No svi su odnošaii vezani uz politiku, jer ne može već 
oblast prirode, nego tek političko zajedništvo koje naročito valja 
zasnovati biti obitavalište slobodnog života. A politički je život 
tada sa svoje strane određen slobodom, kada se građani države 
mogu u odgovornom suučestvovanju u njemu iz zaokupljenosti 
vlastitim nastojanjem oko sreće i uspjeha u svako doba vratiti 
u brigu za zajednicu koja je slobodna prema unutra i prema 
vani. KAD 

Ovome nabačaju političkog etosa demokracije pridodaje Pe- 
riklo stav: »A da ovo nije puka raskoš riječi u svečanom trenutku 
nego istinska zbiljnost, to pokazuje sama moć našega grada, 
koju smo sebi izvojevali pomoću ovakvog načina života.« Dokaz 
realnosti za izloženo jest sam politički položaj atenske moći. 
Jer ono što je Atenu učinilo onim, što ona jest: ovaj jaki grad na 
čelu atičkog pomorskog saveza, jest upravo to, što je izloženo: 
izvođenje Jednog u ostajanju slobodnim za Drugo, slobodna eg: 
zistencija. Ili jednom riječju Jacoba Burckhardta koja udara pe: 
čat opstanku Grka: »Što su oni učinili i propatili, to su učinili 
i propatili slobodno«. 

Kao što je poznato razdoblje Perikla bilo je vrijeme jednog 
povijesnog procesa politike moći koji je otvoreno istupio u po- 
javljivanje, a peloponeski rat, koji je Tukidid prikazao, bio je 
prvi evropski rat, koji je nosio sve bitne crte političkog rata 
Tukidid je kao prvi svestrano promislio problem moći i odveo 
ga ususret jednom rješenju. Moć je skroz na skroz samoodnosna 
i ona iz svoje vlastite biti teži samo k sebi, to znači svojem Više 
i uvijek Više. Ona zbog toga iz sebe same nije u stanju postaviti 
sebi neku granicu, nego ona treba neko Drugo, koje ju veže i 
ograničava. Ovo što moć veže i ograničava ne mogu biti već mo- 
ralni zakoni, koji se uvijek obznanjuju pojedincu kao pojedincu 
i zbog toga se od njih traži previše, kada se od njih očekuje neko 
ograničenje ispoljavanja moći, nego samo politički etos. Zbog 
toga niti moć nije kao takva već ono neljudsko i razorno, nego 
ona to postaje tek tada, kada se raspada politički etos, u čijoj 
se službi upotrebljava, ili ako se on još nije izgradio. Etos na- 
bačen u Periklovom govoru, realnost i zadaća ujedno, bio je ono, 
što ie u razdoblju politike moći naznačavalo granicu, mjeru i 
cilj ispoljavanju moći. I raspad je ovog etosa u vrijeme nakon 
Periklove smrti bio ono, što je korak po korak oslobađalo moć 
koja je težila sama k sebi, isprva u formi jednog političkog miš- 
ljenja usmierenog jedino još na osiguranje moći, koje, kako je 
postalo puka funkcija osiguranja moći, nije bilo u stanju pos- 
taviti više nikakav cilj moći, a onda kao imperijalistički raz- 
vitak moći, koji ide u korak s oslobođenom sebičnošću pojedinca. 
Da je Atena nakon katastrofe u Siciliji još tako dugo mogla pod. 
nositi već izgubljeni rat, trebalo je zahvaliti s jedne strane nje- 
nom talentu za improvizaciju, s druge strane polaganosti i tro- 
mosti peloponeskih saveznika. 

Djelo Tukidida hoće iznijeti jedini dokaz, da Atena nije izgu- 
bila rat, jer se njen najveći državnik prevario i pogrešno proci- 
jenio snage ili jer se demokratsko ustrojstvo Atene pokazalo 
slabijim od spartanske oligarhijske forme države. Rat je bio iz- 
gubljen uslijed političko-ćudorednog zakazivanja Periklovih na- 
sljednika i na njihovu tragu atenskog građanstva uopće, dakle 
zbog gubitka političkog etosa. To je jednostavni nauk, koji je 
Tukidid, za svoje vrijeme bez nade, htio ostaviti dolazećim naraš- 
tajima. A izgleda, da su njegove misli namijenjene, prije svega, 
nama, koji živimo u razdoblju politike moći i demokratske re- 
volucije, kojima otuda sloboda ima biti stvar najvišeg napora 
mišljenja i prakse, ako mi u našem razdoblju nećemo samo ži- 
Vjeti 1 preživjeti, nego ako hoćemo ljudski živjeti. 


Preveo Branko Despot 

KRIZA ČOVEKOVOG SAMORAZUMEVANJA* 
Mihajlo Đurić 


Beograd 


Naporedo s uzdrmavanjem metafizike, rušenjem njenog ug. 
leda i odbacivanjem svih njenih dostignuća, naporedo sa sve 
glasnijim i odlučnijim pokušajima da se dovede u sumnju pot. 
reba i mogućnost daljeg održavanja ovog klasičnog oblika ev. 
ropskog filozofskog mišljenja, da se ospori važnost osnovnih 
metafizičkih kategorija i porekne osnovanost metafizičkog shva- 
tanja istine, danas je iz osnova poljuljana i čovekova samosvest, 
postalo je problematično čak i čovekovo mišljenje o samom se: 
bi, učestali su otvoreni napadi na celokupan misaono-kategori- 
jalni aparat filozofske antropologije. Očigledno je da su ova 
dva događaja najtešnje povezana među sobom, da između njih 
postoji velika bliskost, makar što se ni za jedan od njih ne mo 
že reći da je nastao samo kao posledica onog drugog. U sva: 
kom slučaju, nema nikakve sumnje da je ovde u pitanju krup- 
na stvar, da je ovde posredi kretanje dalekosežnih razmera. Da: 
nas je podjednako ugroženo kako tradicionalno shvatanje bića 
kao supstancije i subjekta, tako i tradicionalno shvatanje čov- 
jeka kao umnog stvorenja, kao bića obdarenog sposobnošću 
umnog govora. Tačnije bi bilo reći da je danas došla pod udar 
kritike sva dosadašnja praksa čovekovog samorazumevanja za: 
jedno sa svim njenim tananim metafizičkim obrazloženjima. Da 
tako kažemo: čovek je danas na najboljem putu da strese sa se: 
be sav teret prošlosti, budući da ne zna više ni ko je ni šta je, 
ni odakle dolazi ni kuda ide, budući da je izgubio veru u onu 
vekovima stvaranu i doterivanu sliku o sebi i svom odnosu pre: 
ma celini svega bivstvujućeg. Danas se došlo dotle da su zataji- 
li svi dosadašnji oblici čovekovog samorazumevanja, da su iz 
gubila privlačnu snagu i uverljivost sva dosadašnja shvatanja o 


* Odlomak iz jednog većeg rada. 

tome šta je čovjek i kakvo je njegovo mesto u svetu, da je pos- 
tala gotovo sasvim nestvarna i nerazumljiva ona velika filozof: 
ska ideja o čoveku kojom su se sve do nedavna zanosile tolike 
generacije evropskog čovečanstva. U krajnjoj liniji, to znači da 
je današnji čovek odbacio sva nasleđena filozofska određenja 
svog bića, da je prestao da gleda na sebe filozofskim očima, da 
je postao sam sebi najveća zagonetka. 

Na prvi pogled, reklo bi se da nema ničeg čudnog u tome što 
je čovekovo samosaznanje danas dospelo u tako nezavidan po- 
ložaj, što je današnji čovek zapao u takvu nepriliku sa samim 
sobom. Nije to prvi put da se tako nešto događa. Niti je to taj- 
na da je čovek oduvek bio u nedoumici oko svog određenja, da 
je neizvesnost u tom pogledu upravo jedno od bitnih obeležja 
njegovog bića. Pa ipak, treba naglasiti da je današnja kriza čo- 
vekovog samorazumevanja u mnogo čemu jedinstvena i izuzet. 
na, tako da se ne može porediti ni s čim što joj je prethodilo. 
Baš kao što je jedinstvena i izuzetna kriza čitavog današnjeg sve- 
ta koja se u njoj i preko nje tako rečito izražava. Može se bez 
preterivanja reći da je čovek danas ugrožen sa svih strana, da 
mu na svakom koraku preti isto zlo, da ga svugde vreba ista o- 
pasnost. I što je najvažnije: da je njegova sudbina takoreći de- 
lo njegove slobode, da je njegovo stradanje skrivljeno, a ne sa: 
mo dosuđeno. To je pravi razlog što je današnji čovek tako ma: 
lo zadovoljan samim sobom, što je tako nepoverljiv prema svo- 
joj istorijskoj samostilizaciji, što je tako odlučan da raskrsti sa 
svojom nekadašnjom filozofskom savešću. 


Koliko je današnje stanje ozbiljno i zabrinjavajuće, koliko 
je teško izaći na kraj s iskušenjima našeg vremena, najbolje se 
vidi po tome što kriza čovekovog samorazumevanja nema samo 
teorijsko, već i prevashodno praktičko značenje, što sumnje i 
kolebanja u vezi s čovekom i njegovim određenjem pogađaju 
sferu prakse isto tako duboko, ako ne i dublje nego sferu teorije. 
Možda je čak nedostatak praktičke orijentacije mnogo drastič- 
niji pokazatelj današnje krize nego nesigumost u teorijskom 
pogledu. Bilo kako mu drago, neosporno je da je zajedno s ras- 
tvaranjem ljudskog lika danas uveliko zamagljena i predstava 
O pravom ljudskom zadatku, da je današnji čovek znatno posus- 
tao u borbi za svoje očovečenje, da je današnja kultura gotovo 


. 1) Utoliko, neće biti da je najveća nevolja u tome što danas nema jedne 
jedinstvene ideje koja bi služila kao rukovodno načelo u naučnom prouča- 
vanju čoveka, što današnja filozofija još nije uspela da nađe Arijadnin 
konac kojim bi povezala u skladnu celinu sva mnogobrojna i raznovrsna 
pojedinačna znanja o čoveku, kao što je to koliko još juče, pozivajući se na 
Maxa Schelera, tvrdio Ernst Cassirer u svojoj poslednjoj za života objav- 
ljenoj knjizi: An Essay on Man (New Haven: Yale University Press, 1944), 
str. 22. Da se uzdržanost, nesigurnost i neodlučnost današnjeg čoveka u po- 
gledu vlastitog bića ne mcže razumeti u svoj njenoj težini i ozbiljnosti 
sve dok se ne dovede u vezu s radikalno istorijskom usmerenošću našeg 
doba lepo je pokazao Gerhard Kriiger, Grundfragen der Philosophie (Frank. 
furv/Main: V, Klostermann, 1965), str. 1—10. 

sasvim prestala da se zanosi mogućnošću svestranog razvija. 
nja svih ljudskih sklonosti i sposobnosti. Otišlo se tako daleko 
da čak i neki među najvećim i najistaknutijim misliocima da. 
našnjice izvrgavaju ruglu samu ideju humanizma, da gledaju s 
visine na ideal humanističkog obrazovanja, da potcenjuju hu. 
manističko opredeljenje kao takvo.“ Sve češće se može čuti tvrd. 
nja da nema nikakvih opšteobaveznih merila čovečnosti, da su 
nedovoljna i neprikladna sva dosadašnja humanistička određe. 
nja, da humanizam nije nikakvo opšteljudsko stremljenje, već 
obična buržoaska  mistifikacija. Štaviše, otvoreno se zastupa 
mišljenje da je svršeno s čovekom*, da ljudski život nije ni naj- 
viši ni najvredniji oblik postojanja, da briga za čoveka ne zas- 
lužuje nikakvu pažnju, da je to poslednja stvar o kojoj treba 
misliti. 

U osnovi svih ovih manje ili više oštro izraženih teorijskih i 
praktičkih teškoća i nedoumica toliko karakterističnih za vre- 
me u kome živimo nalazi se uverenje da biće čoveka nije veza- 
no ni za kakvu krutu, čvrstu, zatvorenu strukturu, da ne postoji 
nikakav skup nepromenljivih svojstava kojima bi čovek bio od 
prirode obdaren, da nema nikakve ljudske suštine koja bi bila 
unapred data ili zadata i koju bi trebalo samo ostvariti. Ideo- 
lozi današnjeg sveta (koji se sami, inače, rado prikazuju vesnici- 
ma budućnosti) ustaju protiv svih dosadašnjih misaonih navi- 
ka i pravila mišljenja, oni odbacuju osnovne pretpostavke na 
kojima počiva tradicionalno shvatanje čoveka, oni uobražavaju 
da mogu odlučno uticati na dalji tok događaja i izdejstvovati 
promenu u biću čoveka. Njih podjednako malo zadovoljava ka- 
ko platonovsko-aristotelovsko tumačenje bića čoveka na osno- 
vu bića svega bivstvujućeg (shvaćenog u smislu večnog, nepro- 
menljivog i nepropadljivog, sabranog i sređenog, svetlog, pro- 
vidnog i umnog poretka), tako i novovekovni subjektivizam i 
antropocentrizam koji je utemeljio Descartes svojim shva- 
tanjem čoveka kao misaonog subjekta, kao samosvesne inteli- 
gencije, kao »stvari koja misli« (res cogitans), dovodeći pri tom 
u najneposredniju vezu način ljudskog postojanja s načinom 
postojanja mrtve stvari  rasprostrte u prostoru (res extensa). 
Gotovo kao da pomenuti ideolozi strahuju da i u onom prvom 
slučaju preti opasnost od postvarenja čoveka (ili, bar od sputa- 
vanja njegovih stvaralačkih sposobnosti), kao što, doista, preti 


2) Svejedno je da li se to čini u ime jednog izvornijeg iskustva života 
(tako Martin Heidegger, Uber den Humanismus, Frankfurt/Main: V. Kios- 
termann, 1968, str. 31), ili u ime oslobođenja nagona (tako Herbert Mar- 
cuse, »Carstvo slobode i carstvo nužnosti: Jedno preispitivanje«, Prazis, 
1/2, 1969, str. 20—21). 

3) I to ne samo u smislu metodološkog zahteva strukturalističke arheo- 
logije (kao u knjizi: Michel Foucault, Les mots et les choses, Paris: Galli. 
mard, 1966, str. 15), već i kao sadržajno »marksističko« rešenje (kao u knji- 
zi. Louis Althusser, Pour Marr, Paris: F. Maspero, 1965, str. 236). Iz sasvim 
drukčijih razloga, o opustošenju čoveka u današnjem svetu govori Giinther 
Anders, Die Antiquiertheit des Menschen (Minchen: C. H. Beck, 1965). 

u ovom poslednjem. Po njihovom mišljenju, čovek se nikako ne 
može shvatiti i odrediti pomoću metafizičkih kategorija, budu: 
ći da biće čoveka čini jedno dinamičko jezgro koje se neprekid- 
uo menja, razvija i obnavlja, budući da je biće čoveka nezavr- 
šeno i nedovršeno, tako da uvek ostaje otvoreno prema novim 
mogućnostima. 

Odmah treba reći da ovo ukazivanje na promenljivost ljud. 
skog bića i njegovu otvorenost prema novim mogućnostima 
podrazumeva zahtev za potpunim oslobođenjem čoveka, da na: 
goveštava pravi preokret u načinu mišljenja o čoveku, da se bit. 
no razlikuje od mnogih naizgled sličnih ukazivanja u filozofskoj 
tradiciji. U pitanju je nešto neuporedivo radikalnije i daleko. 
sežnije nego šio je samo vera u sposobnost čoveka da napredu- 
je od nižih oblika života ka višim, punijim, ljudskim, da menja 
sebe i svet oko sebe u skladu s izvesnim prethodno postavlje- 
nim ciljevima, da daje nov oblik stvarima i odnosima držeći se 
idealnih zahteva unapred utvrđenih u pojmu. Kad se danas ka 
že da je biće čoveka kolebljivo i promenljivo, da je nepotpuno i 
nesavršeno i, utoliko, otvoreno prema novim mogućnostima, on- 
da to nikako ne znači da je ovde reč o ostvarivanju najdubljih 
ljudskih mogućnosti ili o pretvaranju mogućnog bića u stvarno 
u smislu tradicionalnih metafizičkih određenja. Pri tom se, za: 
pravo, misli na čovekovo stvaralaštvo u smislu proizvođenja no- 
vog i neviđenog, ističe se čovekova sposobnost da slobodno stvara 
šta hoće i kako hoće, da uspostavlja odnose kakvi dotle nigde ni- 
su postojali, da proizvodi stvari bez posredovanja, bez ikakvog 
prethodnog uvida u mogućno kao takvo. Najveći i najistaknutiji 
mislioci današnjice odbacuju svaku pomisao da bi čovek mogao 
imati neko čvrsto uporište, oni nikako neće da priznaju da bi 
čovek mogao biti ograničen u svojim stvaralačkim mastojanji- 
ma, oni nikako neće da se pomire s tim da bi čovek mogao sa: 
mo da podražava večne uzore, da iznosi ma videlo ono što odu- 
vek postoji, ali je skriveno, ono što je uvek već bilo, što nikad 
ne može biti drukčije, ali što stalno iznova treba otkrivati i pot- 
vrđivati. Njima izgleda da bi to bilo na štetu čovekovog dosto- 
janstva, pored toga što veruju da je tako nešto nespojivo s pra- 
vim oblikom bića svega bivstvujućeg. U njihovoj uobrazilji čo- 
vek je postao stvaralac u sasvim posebnom smislu reči, dobio 
je najveća mogućna ovlašćenja moći, postao je stvarni učesnik 
u svetskom zbivanju. Naravno, druga je stvar koliko je ograđi- 
vanje današnjih mislilaca od tradicionalnog shvatanja umesno 
i osnovano, koliko njihovi prigovori pogađaju to shvatanje u 
svim njegovim mnogobrojnim i raznovrsnim obradama. 

Unapred nije dovoljno jasno kakav je pravi smisao današ. 
njih napada na filozofsko-antropološko nasleđe. Naročito zada: 
je brigu okolnost što se naglasak kritike neprekidno pomera čas 
na jednu, čas na drugu stranu. Tako ostaje nejasno da li se da. 
našnja kriza čovekovog samorazumevanja iscrpljuje u priznava- 
nju sloma tradicionalnog  shvatanja ili ona dolazi do izražaja 
tek u pokušajima da se pođe drugim putem, da se drukčije mis- 

li, da se čovek shvati iz sasvim drukčije perspektive nego što je 
to dosad bilo uobičajeno. Lako je podleći pogrešnom utisku da 
ova dva događaja nemaju ničeg zajedničkog među sobom, pa 
pripisati mnogo veći značaj izvesnim početnim |uspesima na 
ovoj drugoj strani nego nesumnjivim teškoćama na onoj prvoj. 
U stvari, kriza samosvesti je nezaobilazna odrednica našeg vre. 
mena. Ona se nikako ne sastoji samo u istrošenosti i dotraja. 
losti starog, već i u neodređenosti i nedorečenosti novog stano- 
višta. Možda je njen vrhunac baš u tome što je staro stanovište 
već izgubilo svaku snagu, a novo još nije uspelo da se potvrdi i 
nametne. Ništa ne mari što slom tradicionalnog shvatanja otva- 
ra širom vrata navali pesimističkog raspoloženja, što unosi ne- 
mir i pometnju, što širi sumnju i razočaranje, dok nagoveštaj 
jednog drukčijeg načina prilaženja odiše izvesnom vedrinom i 
samouverenošću, što taj nagoveštaj pothranjuje snove o neo 
graničenoj slobodi, što budi nadu u mogućnost potpunog oslo- 
bođenja čoveka. Jer, to su samo dve strane jedne iste krize. 

Bilo kako bilo, činjenica je da današnje stanje predstavlja 
kariku u dugom nizu događaja, da je nastalo postepeno, da se 
razvilo iz izvesnih zametaka koji su mu prethodili. U najmanju 
ruku, treba reći da najveći deo današnjih teškoća i nedoumica 
u vezi s čovekom potiče iz druge polovine prošlog veka. Samo, 
nema potrebe da ovde ulazimo u trag današnjoj krizi čovekove 
svesti o samom sebi, da otkrivamo njeno poreklo u bližoj ili 
daljoj prošlosti, da ispitujemo idejna strujanja koja su je pri- 
premila i izazvala. Pogotovo nema potrebe da ovde detaljno pre- 
tresemo pitanje kakvu je ulogu odigrala filozofija života jednog 
Nietzschea, Diltheya ili Bergsona u pripremanju  preokre- 
ta u načinu mišljenja o čoveku. To bi nas moglo odvesti na 
stramputicu sa koje je teško vratiti se na glavni drum. Dovoljno 
je samo napomenuti da je ovo shvatanje čoveka proizvod mno- 
gobrojnih i raznovrsnih kulturnih uticaja, da se u njemu ukrš- 
taju najrazličitiji filozofski motivi koji su krajem prošlog i po- 
četkom ovog veka prvi put istaknuti u borbi protiv tradicije. Bla- 
godareći tome što otkriva jednu ekscentričnu mogućnost ljudskog 
postojanja, što objavljuje jedno krajnje stanovište čoveka, ovo 
novo shvatanje objedinjuje u sebi sve najvažnije i najbitnije crte 
svih tih mnogostrukih težnji i nastojanja. Utoliko, treba priznati 
da je ono veoma simptomatično, da je sasvim u skladu sa zahte- 
vima vremena, da u potpunosti odgovara modernoj epohalnoj 
svesti. Ima nekog dubljeg smisla u tome što je ovo shvatanje na- 
išlo na tako dobar prijem kod naših savremenika, što je tako 
brzo steklo veliku popularnost. 

Sva težina i ozbiljnost današnje knize samosveti vidi se mož 
da najbolje i najjasnije na Heideggerovom primeru, na primeru 
jednog istaknutog mislioca današnjice koji je najviše do 
prineo razaranju i obezvređivanju filozofske tradicije. Među 
današnjim filozofima malo je takvih koji se mogu meriti s Hei- 
deggerom u snazi i sposobnosti mišljenja i izražavanja najdub- 
ljih težnji i nastojanja našeg vremena. Još manje ima takvih 

koji su mu dorasli u smelosti i doslednosti prihvatanja i potvr: 
đivanja epohalnog preokreta koji je upravo u toku. Nema u to 
me ničeg nastranog i izveštačenog kad Heidegger kaže za svoju 
misao da predstavlja »odgovor na poziv bića«, da njenu poruku 
treba shvatiti kao »odjek naklonosti bića«, da u njoj treba vi: 
deti »najviše delanje i izvršavanje«, a ne običan proizvod nje- 
govih ljudskih sposobnosti. Jer, to samo pokazuje da je on du: 
boko svestan sudbinske povezanosti između svoje filozofije i 
društveno-istorijske situacije iz koje ona izrasta i na koju upu- 
ćuje. U tom smislu, neosporno je da njegova kritika tradicio- 
nalnog shvatanja čoveka kao umnog stvorenja zaslužuje najve- 
ću mogućnu pažnju, baš kao i njegova kritika humanizma. 

Već rani Heidegger prihvata kao nešto što se samo po sebi 
razume da je ljudski život lišen svega trajnog, postojanog, ne: 
promenljivog, da je biće čoveka beznadežno rascepkano u vrt 
logu vremenskog proticanja. Njemu je savršeno jasno da nema 
nikakvog uzornog, smisaonog poretka koji bi bio svojstven biv. 
stvujućem kao takvom, da nema nikakvih apsolutnih merila ko: 
ja bi bila obavezna za sve ljude bez razlike; on je sasvim na- 
čisto s tim da nema nikakvih večnih istina kojih bi se čovek 
morao pridržavati, da nema nikakvih večnih uzora prema koji- 
ma bi se morao upravljati. Po Heideggerovim rečima, čovek je 
»bačen« u svet, bez znanja odakle dolazi i kuda treba da ide, on 
prosto jeste i mora biti'. Ova besmislena »faktičnost« ljudskog 
postojanja čini suštinu čoveka, ona je jedna od bitnih crta nje: 
govog bića. Pri tom samo valja dobro uočiti da ovo golo »da 
jeste i mora biti« nije nikakva gotova činjenica, već nešto što 
čovek mora stalno iznova uzimati na sebe kako bi iskusio isti- 
nu svog postojanja. Za čoveka je od presudnog značaja odnos 
prema smrti, prema konačnoj granici njegovog života, budući 
da čovek postaje čovek (to jest sposoban da se odluči za jednu 
od konkretnih mogućnosti bivstvovanja) tek onda kad svesno 
prihvati ovu apsolutnu nemogućnost egzistencije. U situaciji ne: 
izvesnosti, zastrašenosti i napetosti, stvorenoj njegovom »ba. 
čenošću« među bivsivujuće, čovek pouzdano zna samo jedno: 
da mu predstoji smrt, da je ništa njegov krajnji cilj, njegova ne: 
sumnjiva, neotklonjiva budućnost. Sve to jasno pokazuje da je 
ljudski život lišen čvrstog uporišta, da čoveku nije dato ništa 
od onoga što je neophodno da bi njegov život imao smisla, da 
bi bio vredan življenja. 

Ali, koliko god bilo tačno da je ova egzistencijalna »analiti- 
ka čovekove ontološke strukture« sumnjiva i opasna, utoliko što 
podržava i opravdava zablude i obmane današnjice, treba nag: 
lasiti da je tek pozni Heidegger izvukao najsumnjivije i najo- 
pasnije konsekvencije. U drugoj fazi svog filozofiranja, posle ču- 


4) Martin Heidegger, Sein und Zeit (Tibingen: M. Niemeyer, 1963), atr. 
134—135. Bliže o ovoj, kao i o drugim tačkama Heideggerovog shvatanja 
čoveka u članku: Karl Alphćus, »Was ist der Mensch (nach Kant und Hei. 
degger)«, Kant.Studien, 59/2 (1968), str. 187—197. 

venog »preokreta« koji je zedesio njegovu misao, u fazi u kojoj 
je uporno ustrajao na osnovnim tačkama svog radikalno isto- 
rijskog stanovišta, uprkos tome što je u središte pažnje stavio 
pitanje o samom biću umesto pitanja o njegovom smislu za 
čoveka, Heidegger je do kraja zaoštrio današnju krizu čoveko- 
vog samorazumevanja. Razvijajući dalje svoju prvobitnu zami. 
sao o tome da svet postoji samo kao subjektivna projekcija, u 
okviru jednog određenog tumačenja na koje se čovek mora od. 
lučiti da bi uopšte mogao živeti, Heidegger je učinio odlučan 
korak napred: stavio je sav naglasak na stvaralačku stranu čo. 
vekovog postojanja, oslobodio je biće čoveka svih mogućnih ste. 
ga i ograničenja. Iz njegovih naknadnih objašnjenja proizlazi 
da je čovek stvaralac u pravom, istinskom smislu reči. Nema 
nikakvih pravila koja bi ograničavala čoveka u bilo kom pogle- 
du, nema nikakvih zakona koji bi ga na bilo koji način obave- 
zivali. Nisu važni ni »um«, ni »logika«, ni »etika«, niti bilo kak. 
vo drugo posredovanje kulture. Važno je samo da čovek čuje 
zov bića, da nađe boravište u njegovoj svetlosti, da primi ono 
što mu biće dodeljuje, da stavi u delo njegovu istinu*. Budući 
povezan s bićem u neraskidivom jedinstvu, čovek uživa neogra- 
ničenu slobodu, dobija najviša ovlašćenja moći. Kao ravnoprav- 
ni učesnik u »igri sveta«, ako ne već i kao stvarni gospodar bića 
svega bivstvujućeg, on postaje sposoban da proizvodi istinski 
novo i neviđeno, da stvara ono što nikad i nigde još nije bilo, 
što niko dosad još nije ni pomišljao da bi uopšte moglo biti. Ta- 
ko je Heidegger doveo do vrhunca novovekovni subjektivizam 
i antropocentrizam, uprkos svim izričitim uveravanjima da ga 
je prevazišao i savladao, pripustio je čoveka u jednu oblast od 
koje je filozofska tradicija držala strogo po strani, dodelio je 
čoveku mnogo važniju ulogu u procesu ustanovljenja sveta nego 
što je to bio slučaj čak i u transcendentalrioj filozofiji, u filozo- 
fiji koja je proklamovala suvremenu slobodu uma. 

Doduše, daleko od toga da bi Heideggerovo shvatanje pred- 
stavljalo ma kakav napredak u odnosu prema tradicionalnom, 
a kamoli, tek, da bi bilo na istoj liniji s ovim poslednjim, kao 
što se na prvi pogled može pomisliti. Jedva da se njegovo ukazi- 
vanje na neograničenu slobodu »stvaralačkog« čoveka uopšte 
može dovesti u vezu s nekadašnjim pokušajima da se čovek shva- 
ti kao proizvod svog vlastitog delovanja, odnosno kao subjekt 
koji apsolutno postavlja svoje vlastito biće. Bitna razlika izme- 
đu Heideggera i njegovih idealističkih prethodnika sastoji se u 
tome što je on, za razliku od svih njih zajedno, prestao da veru- 
je u snagu duha, šio je stavio u sumnju nasleđenu hijerarhiju 
čovekovih duševnih energija, što je ustao protiv vladavine uma 
koji sve miri i iskupljuje. Ovaj nepomirljivo kritički stav prema 
tradicionalnom shvatanju čoveka kao umnog stvorenja Heidegger 
nije zauzeo slučajno, nasumice i na brzu ruku, da bi tek sa- 


5) Martin Heidegger, Uber den Humanismus, str. 44—45. 

ino usput isprobao jednu nedovoljno iskorišćenu teorijsku mo- 
gućnost. Taj stav je proistekao iz njegovog predanog i metodič-: 
kog udubljivanja u duhovnu prošlost Zapada, taj stav je direk- 
tna posledica njegovog raskrštavanja s metafizikom, njegovog 
odbacivanja supstancijalnog shvatanja bića. 

Nasuprot najvećim predstavnicima filozofske tradicije, koji 
su se zanosili verom u providnost bića, koji su čvrsto verovali 
da je biće u svojoj biti svetlo, prozračno, sređeno, sabrano, um- 
no, istinito ili, ako ne baš da je u svemu takvo, onda, bar, da su 
ova njegova svojstva jača, moćnija, osnovnija, da preovlađuju 
nad svim drugim svojstvima koja ono još poseduje, Heidegger 
je predložio sasvim drukčije rešenje. Po njegovom mišljenju, 
biće je sve drugo pre nego smisaoni poredak, njegova istina je 
svetlost koja se skriva, koja izostaje, koju obavija tama. Treba 
primetiti da Heideggerovo odvajanje od tradicije nije samo u to- 
me što je on osporio providnost bića, što je skrenuo pažnju na 
njegovu tamnu, mračnu, tajanstvenu stranu, što je postavio gra: 
nice njegovom racionalnom uviđanju. Njegovo odvajanje od 
tradicije smera na nešto mnogo dublje, ono je mnogo radikal. 
nije. Stvar je u tome što je Heidegger došao do zaključka da je 
biće jedan dinamički odnos u kome su »snage mraka« u potpu. 
nosti izjednačene sa »snagama svetlosti«, u kome su zabluda i 
privid postali ravnopravni saradnici u zbivanju istine i stvarnos- 
ti". To je bitna novina koju je Heidegger doneo svojim delom, 
to je ono što najviše zbunjuje i uznemirava u vezi s njegovim 
shvatanjem. Ako je, naime, suština istine u otkrivanju koje se 
događa u okviru jednog mračnog horizonta, ako istina uklju. 
čuje u sebe i zabludu i privid, a ne samo nejasnost i neizvesnost, 
onda se razlika između pravog, istinskog ljudskog bivstovanja 
i iskrivljenog, izvitoperenog bitisanja svodi na nulu, onda je o: 
pravdano sve što se događa, sve što je u stanju da se ma i za 
trenutak probije i nametne, onda je sve mogućno u ljudskom 
svetu, budući da ništa više nije obavezno. U tom slučaju, ne 
preostaje nam ništa drugo nego da se zajedno s Heideggerom, 
mada odlučno protiv njega zapitamo: »Nalazimo li se mi u pred- 
večerje najsudbonosnije promene čitave zemlje?« »Jesmo li mi 
pozni svedoci jedne istorije koja žuri svom kraju?« »Jesmo li mi 
rani vesnici zore jednog sasvim drukčijeg  svetsko-istorijskog 
razdoblja?«' Jer, ako su dobro i zlo podjednako vredni i važni 
ili, što izlazi na isto, ako se između njih ne može napraviti ni- 
kakva razlika, onda je sve izgubljeno, onda je neizbežna propast 
celokupne ljudske kulture. 


6) Martin Heidegger, Vom Wesen der Wahrheit (Frankfurt/Main: V. 
Klostermann, 1967), str. 22—23. Nekoliko umesnih kritičkih napomena u 
vezi s Heideggerovim shvatanjem istine iznosi Werner Marx, Heidegger 
und die Tradition (Stuttgart: W. Kohlhammer, 1981), str. 242—247. 


7) Martin Heidegger, Holzwege (Frankfurt/Main: V. Klostermann, 1950), 
str. 300. Ovo nije doslovan navod Heideggerovog teksta, već su pitanja slo- 
bodno skraćena, a i njihav redosled je izmenjen. 

Budući da je današnja kriza čovekovog samorazumevanja 
najtešnje povezana s krizom čitavog današnjeg sveta, po sebi se 
razume da je veoma teško izaći na kraj s njom, čak i po cenu 
najvećeg misaonog napora. Pogotovo je očigledno da se ona ne 
može ni zaustaviti ni ublažiti, a kamoli prevazići prostim vra. 
ćanjem tradicionalnom shvatanju čoveka. Kao da bi sve zavisilo 
samo od naše dobre volje da održimo u važnosti filozofsko nasle- 
de prošlosti! I kao da bismo se uopšte mogli odupreti epohalnom 
hodu mišljenja običnim zaklanjanjem iza nekadašnjih oblika sa- 
mosvesti! U svetu koji toliko polaže na izmenu spoljnih uslova 
čovekove egzistencije, u svetu neograničenog napretka nauke, 
tehnike i industrije", teško da se ma šta može postići priseza. 
njem za nasleđenim pojmovima i teorijama, teško da ma koga 
mogu zadovoljiti oveštale fraze i formule. Ovo utoliko pre što 
revolucija koja je u toku ne trpi nikakva ograničenja, tako da 
ni unutrašnje biće čoveka ne ostaje pošteđeno od promene. Ko- 
liko će taj novi, ne više ovozemaljski, već planetarni čovek, či. 
ji se dolazak svugde tako glasno najavljuje, kao da bi u tom 
pogledu moglo još doći do kakvog iznenađenja, koliko će, dak. 
le, taj novi čovek uspeti da održi neprekinutu vezu sa svojim fi. 
lozofskim prethodnicima, koliko će umeti da filozofski shvati 
sebe i svet oko sebe, koliko će biti u stanju da starim filozof- 
skim rečima udahne novu snagu, da pomoću njih izrazi novo 
iskustvo života, o tome ostaje samo da nagađamo. 

U svakom slučaju, pogrešio bi onaj koji bi gornje upozore 
nje na ograničenu vrednost filozofske tradicije shvatio kao pris- 
tajanje na danas toliko rašireno i odomaćeno omalovažavanje 
njenih dostignuća. Kao što bi ne manje pogrešio i onaj koji bi 
u tom upozorenju video pokušaj da se unapred isključi svaka 
mogućnost pozivanja na tradiciju u cilju samoosvešćivanja da- 
našnjeg sveta, u cilju prevladavanja današnje krize samosvesti. 
Koliko god bilo tačno da restauracija nema mnogo izgleda na 
uspeh ni u filozofiji, kao što nema ni u politici, ne manje je 
tačno i to da je borbeno prosvetiteljstvo isto tako uzaludno u 
onoj prvoj, kao i u ovoj drugoj oblasti. Uostalom, treba znati da 
je tradicionalno shvatanje čoveka kao umnog stvorenja veoma 
razvijeno i razgranato, da postoje značajne razlike između nje- 
govih pojedinih verzija. Ono uopšte nije tako oskudno i jedno- 
strano, kao što bi hteli da nas uvere njegovi današnji kritičari. 
U najmanju ruku, izvesno je da je tek u novovekovnoj filozo- 
fiji čovek postao subjekt koji misli, to jest mislilac koji se a 
priori suprotstavlja celom svetu, uključujući tu i njegovo ovo- 
zemaljsko ljudsko biće, dok je za antičku filozofiju čovek koji 
misli uvek bio i ostao čovek, to jest konkretno  čulno-telesno 


. 8) Da Heideggerovo mišljenje u potpunosti odgovara samosvesti današ- 
njeg čoveka koji pomoću mašina i atomske tehnike može da proizvodi nove 
stvari i da postiže neviđena dela, dcbro je uvideo Werner Marx, nav. delo, 
str. 85. Uz izaganje dalje u tekstu vidi i Rudolf Berlinger, Das Werk der 
Freiheit (Frankfurt/Main: V. Klostermann, 1959), str. 107—111, 125—135. 

stvorenje koje učestvuje u misaonom životu svim svojim du- 
ševnim i telesnim moćima. I s obzirom da su stari grčki filo- 
zofi mnogo bolje znali i umeli da očuvaju jedinstvo i celovitost 
ljudskog bića nego mnogi njihovi moderni tobožnji sledbenici 
i nastavljači, očigledno je da su neosnovani i neodrživi današ- 
nji zahtevi za potpunim zanemarivanjem antičkog doprinosa na 
polju filozofske antropologije pri pokušaju da se suzbiju i sav- 
ladaju slabosti i ograničenosti novovekovnih rezultata na tom 
istom polju". 

Ali, nezavisno od toga da li je i koliko je uopšte mogućno osi- 
gurati budućnost posredstvom prošlosti, treba se dobro zamisliti 
nad teškoćama i nedoumicama našeg vremena. Ni govora o tome 
da bi današnje stanje bilo samo i jedino kritično, mada se naj- 
češće baš takvim naziva. Izgleda da je današnji svet uveliko pre- 
šao kritičnu tačku, tako da bi ono što se danas zbiva s čovekom 
i njegovom kulturom možda bilo prikladnije nazvati konačnim 
odricanjem od dosadašnjeg puta nego trenutnim posustajanjem 
na njemu. Izuzetna ozbiljnost današnje situacije je u tome što su 
nepovratno uklonjena sva nužna ograničenja kojih se čovek do- 
sad pridržavao u svom odnosu prema celini svega bivstvujućeg, 
što je biće čoveka prepušteno slepoj igri slučaja. Da tako kažemo: 
današnji čovek je prestao da živi za istinu, izgubio je veru u 
telos svog postojanja, napustio je samu ideju smisaonog, to jest 
umnog, uzornog, idealnog poretka u svetu. Zbog toga je danas 
toliko posuvraćen ljudski lik, zbog toga je toliko zapuštena briga 
za čoveka, zbog toga ni takozvano humanističko obrazovanje ne: 
ma pravu obrazovnu vrednost. Nije to slučajno što već i sam je- 
zik upozorava da proces obrazovanja pretpostavlja neki obrazac, 
neki uzor, neku ideju ili sliku prema kojoj se mora upravljati 
onaj kome je stalo do ljudskog savršenstva! Kakvo je obrazova- 
nje mogućno u svetu koji ne poznaje i ne priznaje nikakve ob- 
rasce, u svetu koji ne vjeruje u postojanost ljudske prirode, koji 
uobražava da se biće čoveka još nije u celini pojavilo, da čovek 
još ne zna kakvo je njegovo određenje, u čemu je njegov pravi 
zadatak? Tako se pitanje današnje krize čovekovog samorazu- 
mevanja svodi na krajnje ozbiljno pitanje čovekovog daljeg op- 
stanka. Više je nego opasno zavaravati se time da je tek današnji 
čovek u stanju da iskusi moć svoje slobode, da tek današnji čo- 
vek počinje da živi na način dostojan čoveka, da tek današnji 
čovek počinje da stvara, da proizvodi, da potvrđuje svoje bez. 
granično biće. Kao da bi planetarni imperijalizam bio takav do- 
gađaj koji jedino zaslužuje da se nazove delom čovekove slobode. 


9) Na značaj i vrednost antičke filozofske tradicije veoma razložno upo. 
zovava Gerhard Kriiger, nav. delo, str. 83—88, 129—132, 259—262, 281—283. 

INTERSUBJEKTIVITET MOĆI 
Enzo Paci 


Milano 


U ovoj ću analizi nastojati u odnosu na moć razjasniti bitne 
karakteristike i strukture novoga tipa socijalizma koji neki oz 
načuju socijalističkim humanizmom. Iz mnogih izvora nadasve 
iz socijalističkih zemalja, a napose iz Čehoslovačke, Rumunjske 
i Poljske, primam zahtjeve za objašnjenjem što bi zapravo mo- 
gao značiti socijalistički humanizam. Moram reći da nisam ja o- 
sobno stvorio izraz »socijalistički  humanizam«: moj zadatak, 
koji se u mnogim aspektima podudara s onim socijalističkog 
humanizma, bio je taj da izvršim fenomenološku analizu mark: 
sizma i kao korelat marksističku analizu fenomenologije. Prvi 
put je ta zadaća izražena i postavljena u jednom predavanju 
koje sam održao u Pragu (nadovezujući na neki način na pos- 
ljednja predavanja koja je sam Husserl držao u tom gradu) u 
predavanju, iz 1962. pod naslovom »Značenje čovjeka u Husser- 
la i Marxa«. Nakon tog predavanja problemi humanističkog o- 
bilježja marksizma razvili su se na poseban način neovisno od 
mene u Čehoslovačkoj, Poljskoj, Jugoslaviji i Rumunjskoj. Za: 
nimanje za taj problem javilo se i u drugim socijalističkim zem- 
ljama. Ali put koji socijalistički humanizam treba preći još je 
dug i težak. 

U prvom redu što podrazumijevamo pod socijalistiškim hu- 
manizmom? Budući da je termin »humanizam« vrlo neodređen, 
potrebno je insistirati na činjenici da je humanizam, koji je za 
nas fenomenološki, prije svega povratak subjektu, subjektu kao 
autoru konkretnih radnji, kao proizvođaču. 


Općenito se s obzirom na socijalizam naglašavala njegova u: 
pućenost na mase, narod, ono što na neki način predstavlja ko- 
lektiv. Stoga je sada potrebno raspraviti termin »kolektivnost«. 
U Marxa ovaj se problem javlia kao problem proleterske klase, 
koja, reći ćemo, predstavlja sebe samu kao što predstavlja dru: 
ge klase, to jest čitav narod i čitavo čovječanstvo. Zbog čega u 

Marxa nalazimo ova stajališta? Zbog toga što proletarijatu bi- 
vaju oduzeta sva obilježja koja konstituiraju čovjeka kao čov- 
jeka. Kad se proletarijat bori za sebe, negativni znak svih obi. 
lježja koja mu se poriču pretvara se u pozitivan. Budući da se 
proletarijatu odriče sve ono što je humano, on se bori za sve 
ono što je humano i za humanost samu. Upravo odricanje hu- 
manizma inherentnog marksizmu kao učenju i praksi, čini da 
proletarijat, ukoliko se bori za sebe bori se i za sve ljude, to 
iest za ukidanje svake klasne podjele. Treba istaknuti da u di- 
jalektici ove situacije proletarijat, koji je zapravo dio, javlja se 
i djeluje kao neprekidna totalizacija. Proletarijat, ukoliko je 
dio, ima u sebi totalitet onoga što je humano. Potrebno je nag- 
lasiti da se razumijevanje humanoga odvija preko negacije one 
negativne činjenice koja se sastoji u iskorištavanju čovjeka. So- 
cijalizam se dakle, kao što je držao Engels, iako u drugom smis- 
lu, potvrđuje kao negacija negativnoga, to jest kao afirmacija 
humanog društva u kojem svaki čovjek mora imati moć koja 
mu pripada, ukoliko je rad koji obavlja njegov i ukoliko je či- 
njenično i stvarno, a ne prema apstraktnim tvrdnjama nepro- 
vjerenim i neprovjerljivim, povezan s radom drugoga i drugih 
ljudi. Socijalizam je u prošlosti često govorio o ovoj povezano- 
sti i našao se suočen s problemima podjele rada, identiteta u po- 
navljanju rada iste vrste, negativne moći koju ima mehanicis- 
tičko ponavljanje da učini od čovjeka puki instrument opće me- 
hanizacije nužne proizvodnji. Ovaj problem postaje sve teži što 
se više napreduje u sistemu proizvodnje koja se služi elektron. 
skim mozgovima, strateškim igrama, to jest primjenom kiber- 
netike u radu i ekonomiji, te u strateškoj teoriji igara u pred- 
viđanju proizvodnje, konkurencije, takmičenja. Morgenstern i 
Neumann objasnili su to stajalište u poznatim djelima Theory 
of Games and Economic Behaviour. 

Nemamo nikakve namjere da obaramo strateške tehnike e- 
konomije a još manje važnost elektronskih mozgova i automa- 
ta. Potrebni su nam u radu i u planiranju opsežni planovi koji 
djeluju na strukture koje nisu jednodimenzionalne i koje stoga 
zahtijevaju predviđanja o vjerojatnim reakcijama privrede. Bez 
obzira na to i u ovom slučaju, to jest u slučaju najrazvijenije ka 
nitalističke proizvodnje, proizvodnja koja se služi svakim ki 
bernetskim automatskim sredstvom neće i ne smije zaboraviti 
subjekt. Govoreći o subjektu ne mislimo na subjekt u idealis- 
tičkom ili gramatičkom smislu, nego na subjekt od krvi i mesa, 
leibhaft kao što bi rekao Husserl. Naš je humanizam stoga pov. 
ratak subjektu. a taj povratak važi kao za društva razvijenog kapi- 
talizma, tako i za socijalističke zemlje. U oba slučaja nailazimo na 
otuđenje: u prvom slučaju ono je posljedica buržujskog karaktera 
koji se zadržava u socijalističkim društvima, ili nedovoljnog tehni- 
čko-znanstvenog razvitka, a u drugom se pak slučaju radi o tome 
da čak i u društvima u kojima trijumfira najveći tehnicizam i pos- 
tižu se najbolji i najbrojniji proizvodi — u granicama kapita- 
lističkog društva — čovjek je sveden sa subjekta na objekt, ili, 

kako kaže Marcuse, na jednodimenzionalnog čovjeka. Položaj 
čovjeka ne poboljšava se ni u bogatom društvu, u affluent soci. 
€ty, kao što kaže Galbraith, jer se ne poboljšava u onoj organi 
zaciji koju sam Galbraith naziva »tehnostruktura«. Dozvoljava. 
jući čak da cilj tehnostrukture i nije profit nego tehničko-znan. 
stveno i socijalno poboljšanje, ostaje činjenica da se čovjek u 
tehnostrukturi pretvara u mehanizam sistema to jest sam sebe 
negira kao čovjeka. Sam Galbraith zna da čovjek iz affluent so. 
ciety nije potpun čovjek već čovjek sveden na funkciju koju vr. 
ši u tehnostrukturi. Galbraith na koncu dopušta da tehnostruk. 
turirano društvo iziskuje, konačno, rat ili njegovu mogućnost, 
da bi privreda bila potaknuta na najveću angažiranost i proiz. 
vodnju. Štoviše Galbraith primjećuje da tehnostrukturirano 
društvo mora i može biti preobraženo po elementima koji kao 
studenti, profesori i ljudi od kulture, ioš uvijek ne pripadaju 
zatvorenom sistemu affluent societv. Ono što hoće socijalistič. 
ki humanizam nije, naravno. Galbraithova tehnostruktura, već 
društvo, koje iako se služi elektronskim mozgovima i najrazvi. 
jenijim tehnikama proizvodnje i raspodjele, ne svodi čovjeka na 
pasivni elemenat tehnostrukture već ga dovodi do autonomije, 
mogućnosti izbora, do samoostvarenja sebe, do moći koja mu 
je potrebna da se ostvari. Konačni je cilj socijalizma pružiti 
čovjeku mogućnost da ostvari samog sebe kao čovjeka u ljud. 
skoj zajednici, kako bi svi osjećali i doživljavali kao stvarnost 
vlastitu ljudsku moć. U ovoj teleološkoj viziji ljudskog društva, 
humanitet i moć teže poistovećivanju: ovaj put treba slijediti 
To je put koji govori o intersubiektivnosti i stoga o međusob- 
nom shvaćanju i interakciji čovieka, kao i o intersubjektivnosti, 
međusobnom priznavanju i interakciji moći. Jasno govoreći: u 
socijalističkom društvu intersubjektivnost i uslijed toga svaki 
odnos tehničkih djelatnosti kojima upravlja čovjek moraju biti 
takvi da odnos između subjekata nije nikada već konstituiran, 
nego se mora konstituirati i rekonstituirati na svakom koraku 
udruživanja, suradnje, interakcije, planiranja, koje se obnavlja 
u istom trenutku u kojem planira, pružajući tako plan koji se 
ne smije naprosto primijeniti već se mora rekonstituirati, ob- 
navljati i neprekidno usavršavati pravac prema kojemu se kre- 
će, pravac prema kojemu je usmjeren. Sve to treba učiniti ne 
odričući se sintetskih elemenata plana i organičnosti | cjeline. 
Plan nije stvarna primjena nacrta učinjena za stolom, već je slo- 
ga nacrta i primjene koji se organski slijevaju i reguliraju pui 
neprekidno se samoispravljajući i samousavršavajući ne u ime 
nekog apstraktnog društva već konkretnih individua i subjeka: 
ta od kojih je u stvarnosti društvo i sačinjeno. Zanimljivo je 
primijetiti, da se apstraktno društvo o kojemu je riječ ne raz: 
likuje mnogo od apstraktnog čovjeka o kojemu se govori u Ka 
pitalu. Marx insistira na činjenici da se bit dijalektike može 
svesti na suprotnost između apstraktnog i konkretnog. 
Kapitalist napravi plan i naređuje svojim inženjerima da ga 
izvrše. Ovi smatraju radnika i druge izvršitelje tačkama, broje- 

vima, ili jednadžbama plana. Ali radnici i izvršitelji su konkret- 
ni ljudi. Ako ih ja prisilim da djeluju kako plan predviđa oni 
postaju apstraktni a ja sam taj koji ima moć da ih učini tak- 
vima. Planeri ne razlikuju ljudske subjekte od stvari objekata. 
Čovjek postaje objekt. O ovoj dijalektici ne govori nam Marx 
samo 1844., već i u Grundrisse i drugim rukopisima  bliskima 
Kapitalu. Marx jasno kaže da je kapitalizam uzimanje apstrak- 
tnoga za konkretno a konkretnoga za apstraktno. I ustraje na 
tome primjećujući na koncu da se kapitalizam može definirati 
kao onaj sistem u kojemu se subjekt preokreće u objekt. Mogli 
bismo primijetiti da se nešto slično događa i s moći. Moguće je 
prepoznati apstraktnu moć bez temelja, koja u stvarnosti dje- 
luje kao da je konkretna, a može postojati i konkretna moć, ko- 
ja zbog pomanjkanja svijesti o vlastitim stvarnim mogućnosti- 
ma postavlja neostvarljive mete koje poništavaju rezultat ljud- 
skog rada. 

Budućnost socijalizma je moguća ako su proizvodnja i gra: 
đansko društvo fundirani. Ovdje se namjeravamo služiti feno- 
menološkim pojmom »fundacije«. Ni jedna znanost, proizvod. 
na organizacija, ili društvena ili politička struktura ne smije 
biti apstraktni kategorijalni sistem. Kao što svaka znanost mo- 
ra biti fundirana u Lebensweltu, tako i proizvodnja mora biti 
fundirana u konkretnim subjektima, u konkretnim djelatnosti- 
ma radnika i proizvođača. 


Kao što subjekti u fenomenologiji konstituiraju intersubjek- 
tivnost, tako moraju radnici s proizvodnim sredstvima i ritmi- 
ma rada konstituirati proizvođački intersubjektivitet u kojem 
istinska središta proizvodnje moraju biti neprekidno u među. 
sobnom odnosu i reagirati jedno na drugo tako da mogu real. 
no odgovoriti na potrebe i dati elastičnu, pokretnu i koordinira. 
nu organizaciju. 

Intersubjektivna organizacija zauzima mjesto planiranja. 
Općenito se planiranje, zamišljeno na temelju znanstvenih po- 
dataka i kategorija koji nisu fundirani na pretkategorijalnom, 
nameće subjektima i proizvodnim skupinama iz vana. Na taj na 
čin ne prilagođuje se znanost konkretnom pretkategorijalnom 
intersubjektivitetu, već je pretkategorijalna proizvodnja prisi- 
ljena da slijedi ritam i ciljeve koji vode do proizvoda za kojim 
subjekti proizvođači u stvari nemaju potrebe i koji se nameće 
radniku pretvorenom u apstrakciju, pa je ovaj iako konkretan 
prisiljen da živi, kaže Marx, kao da su uistinu živi kategori- 
jalni podaci nametnuti proizvodnji. Ako bi se slijedile upute 
koje su ovdje jedva naznačene, bilo bi uklonjeno čisto izvanj- 
sko planiranje, mada se njegovi računi na statističkom i mate: 
matičkom planu slažu. Na mjesto planiranja treba postaviti 
jednu organizaciju koja bi izvirala iz pretkategorijalnih i inter- 
subjektivnih zahtjeva radnika, operativaca, iz potreba o kojima 
proizvodni skupovi i tehnike moraju voditi računa i preobraziti 
se kao je to potrebno, u skladu s ciljevima koji se ne rađaju 

Prije proizvođačke organizacije nego onda kad je ona već u 
inu. 

. Da bi se na mjesto apstraktnog planiranja postavila orga. 
ničnost intersubjektivne proizvodnje nužna je posebna pripre. 
ma radnika, priprema koja nije samo specijalizirana, nego ko. 
ja bi radnike do najvišeg stupnja osposobila da zamjenjuju 
rad. U raspravljanjima s radnicima tvornice Alfa Romeo iz Mi. 
lana održanima ove zime došlo se do zaključka da radnik koji 
u početku ispunjava samo jednu kretnju ili djeluje u nekom 
zatvorenom sektoru želi biti svjestan različitih mogućih načina 
na koje bi mogao uštedjeti vrijeme u kretanju na svome speci- 
fičnom poslu. Počevši od toga, međutim, zanima ga i rad nje: 
govih drugova kao i rad montažne stanice. Naposljetku, rad- 
nik povećava svoju kulturu i proizvodnost kada postaje svjes. 
tan raznovrsnosti i koordinacije strojeva cjelokupne tvornice. 
U mnogim slučajevima radnik kritizira način na koji funkcio- 
nira neki montažni lanac ili neki koordinirani sistemi proizvod. 
nje. Radnik kaže: »Nakon što sam tri godine radio u jednoj sta: 
nici i naučio kako se radi ne samo na jednoj tački lanca nego 
na svim tačkama, došao sam do zaključka da su inženjeri po- 
griješili kada su strojeve konstruirali na jedan određen način, 
na način koji prisiljava da se čine beskorisne kretnje i trati trud 
i vrijeme«. 

Drugim riječima svaki radnik je središte, subjekt, koji na 
koncu može postati svjestan cjeline. Kad bi mogao steći izvjes- 
tan tip kulture, ne samo znanstvene, već i humanističke, radnik 
bi bio sposoban da projektira rad i da sugerira shemu koja ni. 
je zasnovana na kategorijalnom planu nego na pretkategorijal. 
nom svakidašnjem iskustvu. 

Mogućnosti da bi subjekt kao radnik mogao utjecati na or: 
ganizaciju proizvodnje ovise o njegovoj većoj ili manjoj moći. 
To važi za spremu, uvježbanost, sposobnost sinteze, ili općenito 
o mogućnosti jedne kulture enciklopedijske prirode, bila ona na 
univerzitetskom ili radničkom nivou. Termin enciklopedija ima 
ovdje široko ali precizno značenje: hoće reći da nijedna znanost 
nije neovisna o drugoj, jer su sve fundirane na pretkategorijal- 
noj strukturi. Isto tako odgoj radnika zahtijeva da on i u slu: 
čaju kad zna ispuniti svega tri ili četiri radnje, mora voditi ra- 
čuna o smislu ovih radnji za cjelinu. Ovdje se na neobičan na: 
čin zapaža da upravo intersubjektivitet, i napokon priznanje 
radnikove ličnosti, postiže lakše sveobuhvaćajuće vidike. Na 
osnovi  sitetičkog odgoja uvijek u činu povećava se radnička 
moć, koja djeluje tako da i kada radnici zbog starosti ne pripa: 
daju više tvornici, jer više ne rade, njihovo iskustvo bude saop- 
ćeno i baštinjeno, premda u izmijenjenom obliku, od mladih. U 
razgovoru koji vodimo javljaju se dva momenta koja treba uo- 
čili: prvi je sagledavanje cjeline, sveobuhvatna sprema, stvarna 
enciklopedija radničkih djelatnosti; drugi, podrazumijeva i do- 
pušta, da iako treba ostvariti tačno određenu specijalizaciju ra- 
da, ova će biti to unosnija i humanija, što je jače u svakome di- 

jelu prisutan totalitet cjeline. Spomenute dvije tačke proizlaze 
iz razvitka problema fenomenologije. Temeljni razlog zbog ko- 
jeg su prema Husserlu znanosti i tehnike u krizi jest taj da one 
nisu utemeljene na intersubjektivnim radnjama  pretkategori- 
jalnoga Lebenswelta. Kriza znanosti odnosi se na samoga čov- 
jeka, na čovjeka svih naroda. Rješenje je jedna fenomenološka 
enciklopedija koja ne obuhvaća samo spoznaju nego i praksu u 
cjelini. S druge strane temeljne crte fenomenološke enciklope- 
dije — mi pišemo već niz godina djelo koje će imati naslov: 
Idee per una enciklopedia fenomenologica — moraju voditi ra- 
čuna o različitim povijesnim, geografskim i ekološkim situaci- 
jama. Ali ako se nastoji oko probitka jedne zemlje to ne znači 
da se zapostavlja probitak drugih. Što je rečeno za intersubjek- 
tivitet važi i za internacionalizam. U pravcu ovog tipa rađa se 
jedna nova internacionalistička stvarnost koja teži smanjenju 
razlika u proizvodnji i moći između zemlje i zemlje, bloka i 
bloka. Samo jedna nova organiziranost radnih subjekata svih 
proizvodnih skupina može izbjeći sukob između razvijenijih ze- 
malja, a to bi bio najviši izraz krize znanosti u smislu Husser: 
lovu. U atomsko i raketno doba znanost ne dolazi u krizu samo 
sa spoznajnog gledišta nego postaje sila koja može uništiti čo- 
vječanstvo. Problem je rješiv ako moć nije izvanjsko sredstvo 
prisile već biva konstituirana intersubjektivno i internacionalno. 
U svojem valjanom značenju moć je uvijek intersubjektivna i 
internacionalistička. Moć proizvodnje i konstrukcije termonuk. 
learnog oružja, koju monopoliziraju jedna, dvije ili čak tri na- 
cije, ako se ne preobrazi i ne vrati svom intersubjektivnom pret. 
kategorijalnom i ljudskom temelju, može krenuti u pravcu ko- 
ji završava samouništenjem čitavog čovječanstva. 


Prevela Genoveva Slade 

| IDEJA HUMANIZMA 
IZMEĐU IDEOLOGIZIRANOG MARKSIZMA 
I POLITIZIRANOG KRŠĆANSTVA 


Branko Bošnjak 


Zagreb 


Svijet ideja može imati svoje vrednote po sebi, jer vrijednost 
ideja je u njihovim vlastitim principima, koji se mogu u životu 
primjenjivati ili pak mogu ostati samo kao ideal. Ako ideje (mi- 
slimo na one pozitivne i progresivne) ostaju samo kao ideal, 
tada je to za same ideje znak da one nisu i u realnosti prisutne. 
Da ideja ne bi bila samo ideal, ona mora postati dio stvarnosti, 
a to znači da bi tada stvarnost bila ispunjena idejom, a ideja bi 
bila realizirana u načinu egzistiranja samih ljudi. To jedinstvo 
kao mogućnost ili kao stvarnost nije nikada dato u potpunom 
identitetu, što bi kao ideal moglo biti poželjno. No iako parusija 
(realizirana ideja) ne postiže identičnost u stvarnosti života, ipak 
je taj svijet normi ili paradigmi za nas kriterij po kome se može 
odrediti vrednota prakse, a time društvenog i povijesnog zbiva- 
nja. Ovdje ne mislim na ideju filozofije povijesti, prema kojoj 
bi povijest imala svoj određeni apsolutni početak i apsolutni 
završetak u svom događanju, što znači da bi kauzalni proces ipak 
jednom došao do kraja i ispunio svoj telos. Da li će to biti ne- 
beska država u viziji crkvenog oca Augustina ili besklasno dru- 
štvo u smislu Marxove ideje, ovdje ostaje otvoreno, jer radi se 
o tome, da se kritički razmotri sama sadašnjost kao takva, koja 
je po svom sadržaju i moguća baza za budućnost. Ta budućnost 
ovisi i o prošlosti, pa stoga i taj dio zbivanja mora biti kritički 
objašnjen, da bi se znalo što hoćemo i čime je to moguće reali- 
zirati. ' 

Ovdje je naš problem ideja humanizma, koja je kao ideja mi- 
saono određena tako da je čovjek čovjeku svetinja (kako je to 
izrazio već Seneka: homo homini res sacra). To negira svako dru: 
go shvaćanje, na pr. čovjek je čovjeku vuk. Ako se sve događa 
na osnovu kategorija ljubavi i mržnje kao što je već izrazila 

stara filozofija, tada je važno, a to je i obaveza da kategorija 
ljubavi postaje dominantna, no ne u nekom pacifističkom smislu, 
već u aktivnom djelovanju i primjenjivanju. 

S Kierkegaardom bismo mogli reći, da se etičke kategorije 
znadu, pa za one koji rade suprotno tim principima, ne bi moglo 
biti opravdanja. Sve razumjeti ne bi smjelo značiti i sve opros- 
tiri, jer bi se time činila moralna nepravda onima, koji se, u od. 
nosu prema drugim ljudima drže etičkih normi, koje ipak osigu- 
ravaju potreban nivo u opstanku ljudske zajednice. 

U razmatranju ideje humanizma možemo lako doći do za: 
ključka da se uvijek (u povijesnim okvirima), išlo za tim, da čo- 
vjek prema čovjeku bude čovjek dakle ono što je čovjek kao ge- 
neričko biće. Nije bitno da li je to izraženo biblijskim određe- 
njem: ne čini drugom ništa što ne bi htio da se tebi čini, ili pak 
Kantovim kategoričkim imperativom, jer smisao je isti: budimo 
prema drugom, kao što bismo htjeli da se bude prema nama. Ako 
bi se to uopćilo, onda bismo vidjeli, da su ideje bile poznate i 
jasne, ali je poteškoća u tome, da ih se ljudi malo drže, pa je 
razlika između mišljenja i stvarnosti neizbježna. Na pr. zapovi- 
jed »ne ubij« jest i ostaje ideal kojeg se nije pridržavala nikad 
nijedna institucija, ni svjetovna ni crkvena. Ubijanja je bilo i 
bit će ga, ali opravdanja za to, ako se radi o drugačijem nazoru 
na svijet ne može biti. I uopće ubijanje kao put u vlastito argu- 
mentiranje nije nikada bila prednost nikoga, niti to može biti. 

Ideja humanizma nije za nas problem samo teorije, već mno- 
go više same životne zbiljnosti i povijesnog djelovanja uopće. 
Mi se danas nalazimo u svijetu koji je ideološki podijeljen. Da li 
će koegzistencija biti trajno političko rješenje neizvjesno je i 
budućnost se ne može proricati. No sama podijeljenost realnosti 
odražava se i u podijeljenosti na području svijeta ideja, što bi 
samo sobom značilo da se ideje tumače prema pripadnosti sferi 
ideologiziranja. Ideju humanizma moramo razmatrati kao pro- 
blem između dva područja koja su suprotna, jer su suprotno ideo- 
logizirana, naime postoji sfera politiziranog kršćanstva, a isto 
tako i politiziranog marksizma, što praktički znači da u stvarno- 
sti kao takvoj nemamo prisutne niti čiste ideje kršćanstva, niti 
pak čiste ideje marksizma, dakle ni u jednom ni u drugom slu. 
čaju nismo na tlu onog što je po sebi, već onog što je za nas 
prema nahođenju samih institucija. 

Institucionalizirano kršćanstvo nije ono evanđeosko, i tom 
tezom Kierkegaard je htio pokazati da evanđeosko kršćanstvo 
nikad nije ni postojalo. U tom smislu je i Nietzsche rekao da je 
bog mrtav, no ako je mrtav, onda netko mora biti kriv da se to 
zbilo. Prema Nietzscheu za to je krivo opet samo kršćanstvo. 

. Ako pogledamo početak politiziranja tih ideja, onda vidimo 
jednu teologiju politike, koja se već u svom početku jasno opre: 
dijelila na mogući modus vivendi, barem u početku, no isti prin- 
cip može da se primijeni u svakoj drugoj situaciji, ako to zatreba 
kao opravdanje za odnos u određenom društvu i postojećoj po- 

litici. Kao primjer ovdje možemo navesti tekst iz poslanice Rim- 
ljanima 13, 1—7' gdje se kaže da je svaka vlast od boga. 

Ako je dakle svaka vlast od boga, onda bi trebalo već iz tog 
aspekta pogledati a što je onda s idejom humanizma? Dati caru 
carevo a bogu božje, znači odluku da se jasno razgraniče sfere 
utjecaja a i prava. Čovjek stoji pred dvostrukim pravnim odno- 
som, država je jedno a ideja spasenja (preko crkve kao institu- 
cije) drugo. No oboje je obaveza, čak ako oboje i nema jednaku 
vrijednost, što pak jasno proizlazi iz teorije o dvije države: ne. 
beska i zemaljska. 

No, zašto bi svaka vlast bila od boga, pa čak i ona koja nije 
dobra, i zna se, da bi ona mogla biti i drugačija? Da li su, na pr., 
hitlerizam i staljinizam također vlasti od boga i da li im se tre- 
balo pokoravati? Možda bi se to moglo religiozno ublažiti, tako 
da se kaže da se i ono što je loše može tumačiti kao znak neade- 
kvatnog primjenjivanja vlastite slobodne volje, pa se nužno do- 
lazi do nečega što je negativno, a za to su ljudi sami krivi. Ili 
pak, kako bi rekao Hegel: svaki narod ima onakvu vladu kakvu 
zaslužuje. Ako u nekom narodu nema demokratskog poretka 
onda je on sam sebi za to kriv. No zašto je to ipak vlast od boga? 
Da li kao fenomen Antikrista, da u svom negativnom postojanju 
i djelovanju upozori kako takav put ne može biti dobar, pa ga 
treba mijenjati. No ta intencija djelovanja teško sebe može ob. 
jašnjavati iz shvaćanja božjeg porijekla ne samo ideje vlasti već 
svake vlasti. Ako se dakle prihvati ta mogućnost da je država kao 
realnost po božjoj intenciji i da u državi djeluje crkva kao slo- 
bodna zajednica vjernika, onda ideja humanizma u tom odnosu 
nužno poprima elemente ideologiziranja, koji su adekvatni baš 
duhu same takve institucije. To znači da je čovjek problem i 
društva i crkve, te se istina oblikuje u toj cjelini. Znamo, da je 
tek cjelina istina, no doći do cjeline u tom rasponu znači, shva- 
titi početak i završetak, koji će tada biti i put u apsolutnu mo: 
gućnost (što je ovdje onda moguće postaviti kao problem esha- 
tološkog i same eshatologije). Time dakle dolazimo do odre: 
đenja da se kršćanski ideal humanizma ne može odvojiti od 
same ideje kršćanskog vjerovanja, ako hoćemo dobiti cjelovitost. 
A to vjerovanje tumači sebe kao ponuđenu slobodu za vlastito 
spasenje. Ako u tom određenju pogledamo moguće ideale, onda 
je jasno da se i tu ideja razlikuje od institucionalizirane stvarno 
sti. Ako na primjer kažem: ljubi bližnjega svoga kao samoga se: 
be, onda je to humanistički zahtjev, i ne bi smjelo biti zapreke, 
da se to shvati kao općečovječanski princip djelovanja. Prema 


1) Rim 13, 1—7: 
1. Svaka duša neka se pokorava vlastima koje vladaju, jer nema vla- 
sti da nije od Boga, koje postoje od Boga su postavljene. 
2. Tko se, dakle, protivi vlasti, protivi se Božjoj naredbi. A koji se 
protive navući će osudu na sebe. 
7. Podajte, dakle, svima šta ste dužni: kome porez, porez: kome ca. 
rinu, carinu: kome strah, strah: kome čast, čast. 

tom shvaćanju nijedna država i nijedan narod ne bi smio voditi 
rat protiv drugog, tj. sam naćin života bio bi tako uređen, da bi 
sukobi bili nemogući, jer ne bi bili ni potrebni, dakle ni logični. 
No u politiziranom kršćanstvu ti principi ostaju kao ideali, a 
nisu prisutni u stvarnosti u toj mjeri, da bi prestali biti samo 
ideali. Država kao zajednica ima svoju organizaciju koja se ne 
obazire baš na same idealne zahtjeve u kojima se traži ono šta 
se u realnosti ne događa. U tom pogledu i kršćanska crkva opte- 
rećena je svojom prošlošću u tolikoj mjeri da i sadašnjost nije 
nirmalo jednostavna. 

Već na tom primjeru vidimo poteškoće u koje ulazi ideja hu: 
manizma kad je ona ideologizirana i politizirana. Možemo razli- 
kovati dva područja: 1) ideja za sebe i 2) ideja u instituciji, ili 
organizaciji, odnosno ideja u životu. No i ideja za sebe nije izvan 
prostora i vremena, već se ispoljava iz telosa koji se želi poslići. 
Tako tu imamo ne kauzalni miz, jer u kauzalnom nizu uzrok i po- 
sljedica odnose se tako da je ostvarena posljedica opet novi uz- 
rok, to je nova posljedica i taj proces nema intenciju da dođe do 
kraja. No u traženju telosa mi imamo finalni niz što znači, da 
taj telos kao kraj ima i svoja sredstva kojima će se to realizirati. 
Da li cilj posvećuje sredstva jest pitanje koje se ne može odre- 
diti pragmatistički, već samo etički. Ne smijemo zbog uzvišenog 
cilja žrtvovati sve one, koji bi morali tome doprinijeti, jer se do 
istine dolazi prije i bolje pojedinačno nego kolektivno. To znači 
da se u ostvarivanju telosa moraju primjenjivati samo ona sred. 
stva koja mogu podnijeti etički kriterij, a to znači koja ne protiv- 
rječe ideji humanizma. 

Pogledajmo sada problem marksističkog humanizma i da li 
je na tom području stanje bolje ili nije. Opet moramo poći od 
ideje po sebi u marksizmu i to usporediti sa politiziranom ili 
ideologiziranom idejom tog sadržaja i shvaćanja. Na primjer, Ko- 
munistički manifest Marxa i Engelsa saopćava ideal proletarija- 
ta. Tu se govori o viziji nove budućnosti (kao što na primjer u 
Apokalipsi imamo viziju novog Jeruzalema) gdje će čovjek kao 
čovjek biti oslobođen od svakog oblika eksploatacije i gdje će 
postojati carstvo slobode. Takav ideal nikome ne bi smetao i on 
kao ideal sigurno može da se prihvati. Marxovo shvaćanje čo- 
vjeka koji bi morao biti oslobođen svakog oblika otuđenja, idej- 
nog i ekonomskog, društvenog i političkog, jest gledan po sebi 
bit humanizma. Ako je zadatak povijesti da se oblikuje besklasno 
društvo, onda možemo reći, da to nije ostvareno niti je to po- 
vijesna istina. Pa šta bi prema tome bila povijesna istina? Prema 
Marxu ništa drugo nego baš besklasno društvo. Dok to ne bude, 
carstvo nužnosti će biti veće nego carstvo slobode. Marxovo shva- 
ćanje oslobođenog čovjeka ostaje problem daljnjeg povijesnog 
djelovanja i kretanja. Dakle, sam ideal kao cilj nosi u sebi vlas- 
titu sadržajnost, koja se u sferi ideja može prihvatiti kao opća 
ljudska norma, govoreći Kantovim kategoričkim imperativom. 

No kao što se u kršćanstvu kao instituciji politizirala ideja 
na kojoj je pokret bio zasnovan, tako se i Marxovo shvaćanje 

politiziralo u društvenoj stvarnosti i to politiziranje preko insti- 
tucije postaje tada oficijelan odnos prema samoj ideji. Institu- 
cionaliziranje marksizma znači određeno političko interpretira- 
nje, koje je često opterećeno pragmatizmom, i kao takvo nužno 
protivrječi samoj svojoj ideji. To ideologiziranje uvijek je u vezi 
s određenom silom bilo društvenom ili državnom, pa se u tom 
smislu oblikuje u ime toga i teorija kao na pr. najnovija teza o 
etičnosti ograničenog suvereniteta socijalističkih zemalja kad se 
radi o krajnjem telosu. Takva teorija znači opravdanje primjene 
sredstava koja se formalno brane višom idejom, a sadržajno 
znače baš negiranje te ideje. Zbog toga danas socijalizam postaje 
sam sebi veća opasnost, nego ono što se prije zvalo kapitalističko 
okruženje. Jasno, da će socijalizam, ako bude napuštao svoje 
principe sebe ukinuti bez djelovanja i angažiranja izvana, dakle 
bez učešća onih koji ga kao princip ne prihvaćaju. 

Ideja humanizma kao moguća realnost ovisi danas pretežno 
od politike dvije super sile, koje imaju svoju logiku i djelovanja 
i odnosa, kako međusobno, tako i prema drugima. I na jednoj 
i na drugoj strani imamo politički pragmatizam, koji smatra da 
je i sila oblik angažiranja za humanističke ideje. Ako netko hoće 
vlastiti model socijalizma, ili političko uređenje prema vlasti- 
tom htijenju, i ako se velikima to ne svidi, onda od toga nema 
ništa. Time se pokazuje da je cilj malih ovisan od volje velikih 
što sa samom idejom humanizma nema baš nikakve veze. 

Šta prema tome znači postojeće stanje i u čemu je izlaz? Ima. 
mo dva ideala: kršćanski i marksistički, zatim dva oblika real. 
nosti koje smo označili kao politizirano kršćanstvo i ideologizi- 
rani ili politizirani marksizam. Kako tu stoji sa idejom huma 
nizma, je li ona uopće moguća ili ne, odnosno na kojem stupnju 
te ideje djelujemo i živimo? 

Promatrati čovjeka kao čovjeka izgleda da je apstrakcija, jer 
se može reći da je čovjek društveno biće te kao takav djeluje u 
određenom prostoru i vremenu. Time se hoće reći da je društve- 
na posebnost izvjesna granica koja se ne može negirati, pa je i 
opseg humanog ovisan ne samo od subjektivnih već i objektiv- 
nih okolnosti. Sam takav način postojanja ne umanjuje razma- 
tranje same ideje, koja se ipak može domisliti u njenom vlasti- 
tom principu. To tada ne bi mogao biti prigovor da se ide u sferu 
apstraktnog humanizma koji sebe apriori određuje, jer se bez 
jasnog pojma o nekom sadržaju ne može postići ni cilj jasnog 
djelovanja. Dakle, pojmovno ili logičko određenje pretpostavka 
je za pristup temi uopće. Kad je riječ o humanizmu tada se može 
oblikovati kriterij tog sadržaja iz ideje samog čovjeka. Ako ka- 
žemo da je smisao čovjeka u tome da bude slobodno biće, da 
bude slobodan stvaralac svog vlastitog postojanja, te da kao 
takav sam o sebi odlučuje, a to znači da je eksploatacija ma u 
kom obliku nemoguća, onda smo došli do ideala koji nigdje ne 
postoji. Ako idealno određenje čovjeka nije zastupljeno u kon: 
kretnim odnosima, onda to ne znači da sama ideja nije dobra, 
već obratno, nešto u stvarnosti nije u redu. Oblik humanizma u 

kojem bi svaki čovjek mogao sebe afirmirati bez razlike na bilo 
koju njegovu posebnost (vjera, rasa, politička pripadnost, idvo- 
logija, filozofija i sl.) bio bi u svojoj biti prevladavanje ideologi- 
ziranog oblika svijesti, a time i takve intencije mišljenja. S tim 
u vezi može se pitati: a zašto svi ljudi nisu marksisti, ili zašto 
svi nisu kršćani ili budisti ili muslimani i sl.? Te postojeće raz- 
like odražavaju se i u tumačenju same ideje humanizma. Na pr. 
za marksizam je religija oblik otuđenja svijesti, pa ako nam je 
stalo do čovjeka kao čovjeka onda ga treba od toga osloboditi i 
pomoći mu da to i sam spozna. Nasuprot tome, vjernik može 
reći da je ateizam velika zabluda, kao što se ističe i u najnovijim 
koncilskim dokumentima, pa bi bilo potrebno, one koji ne vje- 
ruju, vratiti na pravi put života. Dakle, u takvom odnosu imamo 
razlike koje se ne mogu prevladati, ako svaka strana ostane na 
svom uvjerenju. To znači da je i područje ideja ovisno od shva- 
ćanja bitka. Tu se ponavlja stara misao već iz Aristotelove Meta- 
fizike gdje se kaže: kako se nešta odnosi prema bitku, tako se 
odnosi i prema istini (Met. 993 b 31). Taj odnos bitka i istine po- 
staje tada uvjetovanost razumijevanja i same ideje. U svijetu 
bitka bića postoje na različit način, iako se biće upotrebljava u 
višestrukom smislu, to znači da je tu i razlika u stupnjevima po- 
stojanja. Ono što je najniže u odnosu na bitak, također je po 
svojoj vrijednosti manje ispoljeno. Viši stupanj postojanja sa- 
državao bi više istine, što bi ipak značilo, da se cijeli telos za- 
vršava u jednoj potpunoj vrednoti. Time se opet vidi da bi tek 
cjelina bila istina, no ipak domišljena cjelina, kao razložna mo- 
gućnost, a time i kao postojeća realnost. Tu su razlike u shva- 
ćanju samog bitka kao takvog. Dakle, iz odnosa pojedinačnog 
prema bitku, slijedi nužno i sadržaj eksplikacije, pa možemo reći 
da je shvaćanje bitka ishodište i filozofije i mišljenja uopće. Ti- 
me se tema o humanizmu vraća na tlo metafizike, i treba reći 
kako svijet izgleda i šta je »iza« (meta) ovog svega pojavnog. To 
pokazuje da ideje kao takve nisu samo društveno-povijesne ka- 
tegorije već su one i vrednote koje imaju svoje ishodište u shva- 
ćanju samog bitka. Ideje u odnosu prema bitku predmet su i 
filozofije i teologije, što pokazuje da je već sam početak ideo- 
logiziran, te on kao takav nužno uvjetuje i ideologiziranje u dru- 
štvenoj primjeni. Ako kažemo da je svijet causa sui, onda 1o 
nije isto sa tvrdnjom da je svijet stvoren od apsolutnog bića. 
Ta metafizička poteškoća pokazuje svoju vlastitu aporiju, tj. filo- 
zvfija u tumačenju bitka mora poći od svoje pretpostavke i dru- 
gačije ne može biti, a teologija može za sebe naći odgovor, koji 
se bazira na vjerovanju u objavljenu istinu. Kako je tada moguće 
prevladati taj početni nesklad u samom ishodištu, tj. u tuma- 
čenju čovjeka kao čovjeka? Je li potrebno i nužno stalno osta- 
jati na tim razlikama? 

Kad govorimo o humanizmu po sebi, onda je to inoguće kao 
način odnosa i djelovanja među samim ljudima, bez odnosa pre- 
ma tome ishodištu ili krajnjem telosu. Time apstrahiramo od 
snvaćanja bitka kao takvog i čovjeka promatramo isključivo 

kao društveno-povijesno biće. Iz same ideje slobode i prava čo- 
vjeka nužno slijedi zahtjev za jednakošću, a to je kao problem 
poznato već stoičkoj etici, u kojoj se mislilo, da nitko po prirodi 
nije rođen ni određen da bude rob, već je to uvjetovano socijalno- 
-povijesnim stanjem i shvaćanjem. 

Dakle, humanizam po sebi znači zahtjev da se oblikuje takav 
sadržaj ljudske komunikacije, da čovjek bude uvijek ideal, a ne 
sredstvo za neke povijesne ciljeve. Ovdje se mora izbjeći »lukav- 
stvu uma« u povijesti, i učiniti to da namjesto »lukavstva« vlada 
sloboda u kojoj će svatko naći svoje mjesto i značenje. 

No čim idemo na ideologizirane razlike, na pr. kršćanski hu. 
manizam i marksistički humanizam tada su prisutne pretpostav- 
ke ili uvjerenje o totalitetu u kojem se čovjek nalazi. I jedno i 
drugo važi tada kao predforma same ideje kao potpunog odre. 
đenja. Dakle, humanizam u tom odnosu prema bitku nužno po- 
staje uvjetovan tim svojim shvaćanjem i on se ideologizira, tj. 
nije moguć kao svojina svih. To se odnosi na oba ovdje spome: 
nuta pravca. Ideja iz odnosa prema bitku konzekventno postaje 
odraz shvaćanja samog bitka i tu se ne udaljujemo od Parmeni- 
dovog stava da je isto mišljenje i bitak. (Diels, 28, B. 3). Ta teza 
elejske ontologije pokazuje da mišljenje misli svijet kako misli 
bitak, a to opet dalje znači da mišljenje sebe misli na način kako 
misli bitak. Ta razlika svakako je osjetljiva za ideju humanizma, 
jer se iz ontološkog odnosa treba oblikovati antropološki uni- 
verzalizam. A kako je to moguće? 

Kad smo rekli da u povijesnim odnosima smisao djelovanja 
može biti jedino u izgradnji pravednog i slobodnog društva, onda 
to može svatko da prihvati, iako bi teško bilo reći gdje takvo 
potpuno pravedno i slobodno društvo postoji i kada će postojati. 
No bez razlike, što ideja ostaje možda ideal, vidimo da se ideja 
humanizma može oblikovati na način da bude cilj čovjeka kao 
čovjeka, čime bi se postiglo to, da ideologizirani oblik ideje ne 
bude zapreka za ovaj stav, koji po sebi u relaciji društva i povi- 
jesti ispoljava svoju vrijednost na pretpostavci slobode mišlje- 
nja i savjesti. 

Oblikovanje ideje u antropološkom univerzalizmu ne znači 
pokušaj da jedna strana drugu prevari, već samo to da se eks- 
tremi ideologiziranog stava ublažuju stvaranjem konkretnosti, 
gdje će namjesto koegzistencije koja se ispoljava kao Damoklov 
mač, nastupiti ljudska egzistencija, a metafizičke razlike neće 
tada biti razlog, da se ostane samo na predformama, koje potvr: 
đuju i idejnu podjelu svijeta. 

A odakle će oblikovati to novo, zajedničko, je li to jednostav. 
no? Ako se upitamo što je čovjek i ako prihvatimo staro odre- 
đenje da je on razumsko biće, onda bi trebalo baš to razvijati, 
jer živjeti po razumu znači živjeti logično, a logičnost pokazuje 
i izvjesnu nužnost. Bez te kategorije nužnosti u stvarnosti nije 
moguće oblikovati sadržaj djelovanja, jer povijest se nikad ne 
izmišlja, već se stvara vlastitim djelovanjem. Na tom području 
povijesti ideja humanizma mora postati zajednički sadržaj kao 

stanje iznad postojećih predformi, ako hoćemo uopće još živjeti 
i to na način čovjeka. m 

Kako je na osnovu toga moguće zamisliti budućnost same 
ideje humanizma kao zajedničke forme odnosa? Ta budućnosi 
ovisi od mogućnosti korigiranja ideologizirane prakse kao takve, 
u kojoj se ispoljava isključivost. Ako bi akcija socijalizma bila 
u toma de proguta kapitalizam i obratno, tada se ne bi mogla 
postići potrebna mogućnost oblikovanja zajedničkog tla na ko- 
jem bi se pojavio čovjek kao čovjek. Fichte je u svom djelu: 
Uber die Bestimmung des Gelehrten (1805) pisao, da je smisao 
čovjekova postojanja u tome da ljudi postaju moralniji i sret- 
niji, a da bi se to moglo ostvariti zadatak je filozofije i nauke 
da pomažu razvoj kulture i humanosti. Gledajući idealno opći 
razvoj dovest će dotle da će u društvu biti dovoljna vladavina 
uma, a država i svaka vlast postat će tada potpuno suvišna. A 
dok to razdoblje ne nastupi mi nismo uopće pravi ljudi (Werke, 
B. VI. s. 307). Stvarno tome se nema što dodati. 

Naša pretpostavka i cilj je čovjek a ne ideologizirani čovjek. 
To je imperativ vremena, jer smo danas već u stanju da se život 
uništi barem na Zemlji. Iz svijesti o paradoksu ideologizirane 
egzistencije treba ići prema sigurnom kriteriju, a to je jednako 
pravo svih, odnosno opće pravo da čovjek bude čovjek. To je 
cilj prema kojemu treba težiti. U oblikovanju tog pojma ili ideje 
postoje manje bitne posebne odredbe, na pr. kakve je tko nacije, 
vjere, kojim jezikom govori, ili pak kojim pismom piše. Put do 
toga nije lak, no sama ideja čovjeka postaje nužnost, jer inače 
ideologizirani čovjek će postati jedina mogućnost a time i svoja 
negacija, tj. opća nemogućnost. Da se to ne bi dogodilo, treba 
znati budućnost usmjeriti iz sadašnjosti a to se može ako je sa- 
ma ideja jasna. Stoga je dijalog o idejama pripremanje teorije 
koja bi trebala da postane praksa, a zna se da je praksa teorije 
u stvari sama teorija. I što onda možemo reći o obliku i sadr- 
žaju ideje humanizma u budućnosti, koja ipak treba da što više 
ukloni različite sfere nadgradnje, koja utječe na život i mišlje- 
nje? U ispoljavanju jedinstvenog oblika same ideje puno rješe- 
nic je moguće jedino tada ako se umjesto svih različitih pred- 
formi oblikuje stanje koje bi se moglo označiti kao antropokra- 
tija u generičkom smislu riječi, a zatim u priznanju čovjeka kao 
čovjeka. Taj pojam antropokratija znači pokušaj da se čovjeka 
pokuša osloboditi ideologiziranja i da se postigne zajednički sa. 
držaj koji omogućava da jedni kraj drugih mirno žive u svom 
pravu. Sadržaj ideje humanizma u kategoriji antropokratije mo- 
že izgledati barem za sada kao utopija i to zaista može i ostati 
utopija. No ukoliko današnji razvoj društva nije na tome stup- 
nju, ne znači da se daljnjim procesom neće to shvatiti da je an- 
tropokratija pretpostavka ljudskog opstanka uopće. 

Ako su sadašnje mogućnosti i ideje označene kao predforme, 
onda bi ideja antropokratije bila put u oblikovanju zajedničkog 
shvaćanja humanizma kao stanja koje ne bi smjelo ostati kao 
ideal, već bi moralo biti oblik same prakse. 

Takav vid budućnosti mora se oblikovati i može se postići 
stalnim primjenjivanjem ideje humanizma, koja je nužna kao 
regulativna norma u društvu a to mora biti jer bi bez toga živo! 
u zajednici bio nemoguć. No povijesna i društvena uvjetovanost 
načina regulativnosti ideje pokazuje da je razvojem objektivnih 
uvjeta i društvene svijesti moguće svjesno utjecati na realnost, 
da u njoj bude što više uma (logosa) a što manje iracionalnih 
shvaćanja i djelovanja. Reduciranjem ideologizirane ideje na ima. 
nentnost stvarnosti, tj. u opseg svakodnevnog života, može se 
doći do mnogih zajedničkih elemenata, koji će značiti prilog op. 
ćoj ideji antropokratije. Svaki stupanj u tom razvoju znači do- 
kaz da se čovjek prema čovjeku može odnositi na način čovjeka, 
za što svakako treba osigurati i objektivne i subjektivne uvjete. 
Prema tome, cilj budućnosti čovjeka izgrađivat će se samo tako 
ako se postigne baza čovjeka kao nosioca povijesti gdje će ideo. 
logiziranje biti nepotrebno, jer će čovjek iz svojih mogućnosti 
moći biti upravo to što je označeno samim njegovim pojmom. 

JEDINSTVENOST ČOVJEKA I DIJALEKTIKA HISTORIJE 
John Lewis 


London 


Kad se papa obratio hodočasnicima sabranim ispred njegove 
ljetne rezidencije u Castelgandolfu prilikom prvog spuštanja čo- 
vjeka na Mjesec, on je govorio o »ekstazi ovog profetskog dana 
— stvarnog trijumfa ljudima proizvedenih sredstava, za vlada. 
nje nad svemirom«, ali istovremeno je priznao da je zabrinuto 
svjestan toga da nas stvaranje te moći, nezamišljivih dimenzija, 
ne samo, kako se čini, ostavlja indiferentnim prema gladi u svi- 
jetu, koju ona nije utažila, već se ona, utjelovljena u strojeve, 
postavlja protiv nas, stojih stvaralaca, prijeteći — postajući pre- 
ma riječima pape, »svaki dan sve veća i opasnija«. 

Posve nesvjestan stvarnog značenja svoje zabrinutosti papa 
je shvatio, na svoj vlastiti način, paradoks i dilemu kapitalistič- 
kog svijeta danas: 

Ogroman potencijal suočen s očajnom ljudskom nemaštinom, 
umjesto da se upotrijebi da dokrajči siromaštvo dviju trećina 
ljudskog roda, stavlja se u pokret da bi se poslao sputnjik na 
Mars ili da bi se stvorila atomska bomba — nekako nesposoban 


da bude iskorišćen za ljudsko dobro, ma koliko strahovita bila 
nemaština. 


Papa, naravno, nije nastavio da razvija istinu koju je tako 
nazreo — vijek energetskih izvora od uglja, nafte, elektriciteta i 
nuklearne energije, vijek ogromnog tehnološkog napretka, auto- 
macije, umnožavanja ljudske snage za proizvodnju deset hiljada 
puia veću — a ipak, nedovršen svijet, još uvijek pogođen siro- 
maštvom, bijedan u svojoj izgladnjelosti, pothranjenosti, boles- 
tima i strašnim slamovima, užasnoj seoskoj bijedi, usprkos svem 
učinjenom napretku. 

Papa misli da mi treba samo da se brinemo. Ali to nije stvar- 
na poteškoća. Problem je teži — ugrađen u samu strukturu ve- 
likog kapitalističkog društvenog poretka, koji nas je doveo tako 
daleko samo da bismo zastali na samom pragu jednog novog 

i boljeg svijeta, paralizirani i bespomoćni, nesposobni da oslobo. 
dimo njegove obilne darove. 

Zašto? Odgovor duboko zbunjuje. 

Točkovi industrije neće da se okreću, čak ni poljoprivredni 
poslovi ne mogu da se nastave drugačije nego u skladu s eko- 
nomskim zakonima industrijskog i financijskog sistema. Treba 
ponavljati, uvijek iznova, da nije pitanje u brizi, u poznavanju 
potreba, u želji da se uradi prava stvar. Pitanje je u tome da 
nismo sposobni da to uradimo. To jest, nismo sposobni da to 
uradimo unutar neizbježnih kategorija ekonomskog mehanizma. 

Čini se da to postavlja granice našoj proizvodnoj sposobnosti 
koje se ne mogu nadvladati. To su vrlo čudne granice; neke 
stvari mi možemo da uradimo — čini se da granice naglo išče. 
zavaju. Mi možemo putovati svemirom. Mi možemo izrađivati 
oružje u neograničenom opsegu. Mi možemo svugdje izgraditi 
raj za privilegirane. Ali mi ne možemo, unutar granica sistema, 
osloboditi napregnute snage proizvodnje da bi se zadovoljila ne- 
zasitna i očajnička ljudska bijeda. 

Ljudi koji znaju zašto je to tako su ekonomisti, a oni su brzo 
spremni da nam kažu kada smo stigli do ekonomskih i financij- 
skih granica proizvodnje hrane i kuća i drugih potrošnih dobara 
za narod (ne do granica, ne zaboravimo, postavljenih našim iz: 
vorima sirovina, našim strojevima ili našom ljudskom snagom) 
ili kada je kakva druga devijacija poremetila osjetljivu ravnote- 
žu sistema; a postoji vrlo mnogo načina da do toga dođe. Jedan 
korak predaleko i izbija ekonomski kaos — trgovinski deficit, 
inflacija, pad profita, ograničenje investicija, smanjivanje kredi- 
ta, zatvaranje tvornica, hiperprodukcija, usporavanje izgradnje 
stanova, koban pad cijena poljoprivrednih proizvoda, propast 
farmera i malih ljudi, bankrotstvo bogatijih ljudi, slom funte i 
dolara. A ekonomist vam može reći, ili misli da može, upravo 
zašto i upravo šta ste uradili pogrešno. Ali nijedna od tih straš- 
nih stvari ne događa se ako poželite da utrošite stotinu milijuna 
ili hiljadu milijuna ili deset hiljada milijuna dolara da biste 
stigli na Mjesec. Čudno! 

To je opasnost od privrednog mehanizma, od snage »koja 
svakog dana postaje sve opasnija«, od zakona tržišta, od novča: 
nog regulatora, od ljudske moći utjelovljene u izvanjskom svi 
jetu, koja podređuje čovjeka njegovim vlastitim proizvodima. 

Marx je bio prvi koji je analizirao kapitalistički privredni 
sistem da bi pokazao kako njegove »tendencije vode s čeličnom 
neophodnošću prema neizbježnom kraju«; a od njegovih dana 
mnogi drugi ekonomisti pridonijeli su razumijevanju čudne i 
prijeteće misterije kapitalističke krize i razornih posljedica re: 
mećenja ravnoteže ekonomskog zakona. 

Nije se uspjelo, kao što zamišljaju neki ljudi, da se te proti 
vurječnosti prevladaju monetarnim instrumentima, međunarod: 
nim trgovačkim kartelima ili vladinom kontrolom nad industri 
jom, kao što to pokazuje prilično jasno opasno stanje u britan: 

skoj i talijanskoj privredi, nesmanjena masa američke sirotinje, 
slamova i geta i opasna monetarna situacija u SAD. A više od 
svega ti se eksperti uzaludno bore s velikim paradoksom poten- 
cijalnog obilja u gladnom svijetu, koje nužno nastaje, kao što je 
rekao Engels, jer »proširenje tržišta«, to jest sposobnost za ku- 
povanje i potrošnju, »ne može da drži korak s povećanjem pro: 
izvodnje« — osim, naravno, ako proizvodite oružje ili luksuzne 
stanove. 

Ali ako treba da riješimo zagonetku koja nam je tako zadana, 
prva stvar koju moramo razumjeti jest to da ti zakoni nisu, kao 
što neki pretpostavljaju, neizmjenljivi zakoni prirode, na snazi za 
sva vremena, već načini djelovanja proizvodnog aparata jednog 
posebnog i prolaznog stadija čovjekove historije. 

Ekonomski model, vrijednosti i principi ovog trenutka histo- 
rije izgledaju gotovo svima vječni; ali to nije tako i mi ćemo iz 
bjeći dileme privrednog sistema ne pronalaženjem nekog spret- 
nog instrumenta kojim bi se postiglo da sistem radi na suprotan 
način nego što je bio izgrađen, već transcendiranjem samog sis- 
tema i prijelazom na jedan drukčiji sistem u kojem je antago- 
nizam između vlasničke i radničke klase zamijenjen slobodnim 
udruživanjem svih u realiziranju zajedničkog vlasništva sredsta- 
va za proizvodnju. 

To nije utopijska nerealna misao, već strogo naučna činje- 
nica. Bitno je za prirodu čovjeka da upravlja prirodnim snaga- 
ma društveno da bi zadovoljio svoje potrebe. Nije ni prirodno 
ni nužno za čovjeka da se podvrgava mehaničkom djelovanju za- 
kona tržišta, da se s njim postupa kao s bespomoćnim objek- 
tom koga prirodne snage bacaju amo-tamo. To je potpuna dehu. 
manizacija. To je pad ispod svoje jedinstvene sposobnosti i sud- 
bine da podvrgne prirodu i njene zakone ljudskim ciljevima. Čo- 
vjek je definiran svojim mogućnostima, nužnošću da uđe u za- 
jednicu s drugim ljudima i da uspostavi svoju vlast nad izvorima 
prirodne energije. 

Teškoća leži u tome da se shvati da postojeći sistem nije pri- 

rodni sistem, već djelo čovjeka; da je njegova prividna nezavis- 
nost o čovjeku iluzija; da se promatrajući ekonomske zakone mo- 
dernog kapitalizma i njegove nedaće osvjedočujemo kako nad 
čovjekom dominira njegovo vlastito djelo, kako se njegova vlas- 
tita rukotvorina okreće protiv njega. I da on jednako kao što je, 
pred manje od 200 godina, odbacio pretkapitalistički sistem da 
bi stvorio ovaj sadašnji, može, kad okolnosti dozvole, dakle kad 
vrijeme dozrije, baciti u staro gvožđe kapitalizam i stvoriti druk- 
čiji, bolji sistem. 
. Čovjek gradi i pregrađuje svoje vlastite ekonomske sisteme, 
1 s tim svoj svijet, svoje institucije, svoju filozofiju, svoj moral, 
svoju umjetnost, svoje vrijednosti i svoju vlastitu prirodu. Ali 
stvaranje novog ekonomskog poretka moguće je samo kad pos- 
tane jasno da je postojeći sistem iscrpio svoju sposobnost za pro- 
gresivan razvoj i zadovoljenje ljudskih potreba, 

Ali kad čitav jedan društveni sistem stigne do kraja svoje 
korisnosti i efikasnosti i počne da ustupa pred jednim novim tu 
Pronilenu prati intelektualna kriza — revolucija čovjekovog uma 
i a. 

.. Mi zapažamo istu intelektualnu teškoću u smjenjivanju nauč- 
nih koncepcija — Kopernikov sistem, Newtonova teorija kreta. 
nja, priroda izgaranja, koncepcija etera, Maxwellove jednadžbe 
relativitet i kvanti, kreacionizam nasuprot evolucionizmu. Posto. 
ji vrlo uska povezanost između zahtjeva za duhovnom revoluci- 
jom, bilo to u napretku nauke ili u društvenim promjenama. U 
obojem, svijet (i sve u njemu) nije samo interpretiran, iza kako 
je bio objektivno viđen i opisan, on je konstituiran za nas, kao 
što je zapazio Kant, pomoću pojmovnih kategorija prevladava. 
jućeg sistema. Ali upravo kao što umnožavanje iracionalnosti i 
neskladnih činjenica najzad primorava na revolucionarnu pro- 
mjenu čitavog pojmovnog okvira u nauci u jedan drugi koji us- 
pješnije obuhvaća činjenice i eliminira osnovne protivurječno- 
sti starije teorije, tako kod društvene promjene stara perspek. 
tiva postaje neadekvatna dok se njene protivurječnosti umno- 
žavaju i najzad sile na ono što u nauci nazivamo pomjeranjem 
paradigmi, na potpunu revoluciju u našim konstitutivnim kate- 
gorijama, u našem načinu percipiranja. 

To je kopernikanska promjena — u osnovi u odnosima među 
ljudima — od novčane povezanosti ili nejednakosti statusa na 
ljudski odnos suradnika, koji uključuje kraj eksploatacije; ali 
isto tako promjena svih kategorija ljudskog mišljenja uključena 
u novi weltanschauung. Naravno ne nagao i potpun preokrei 
shvaćanja i odnosa već otvaranje dugog prelaznog perioda: važna 
prekretnica u historiji čovjeka. 

Ali osnovna razlika između promjene u naučnim teorijama i 
promjene u društvenom sistemu jest ta da dok na prvu utječu 
uglavnom teorijski zahtjevi dobrog naučnog objašnjenja, ova 
druga je određena nizom tehnoloških poboljšanja i nužnošću da 
se ekonomski sistem koji je neprikladan za rukovanje poboljša: 
nim proizvodnim sredstvima zamijeni jednim prikladnijim. A to 
zahtijeva ne samo potpunu promjenu u strukturi društva, već 
nužno uključuje gubitak privilegije onih dijelova društva koji se 
toliko široko koriste djelovanjem sistema; to stvara posebnu vrs- 
tu teškoća i zahtijeva posebne mjere za njihovo svladavanje. 

Neprikladnost ekonomske strukture da uspješno izvršava svo- 
je funkcije jest naravno upravo ona situacija koju stvaraju og 
romne mogućnosti otkrivene osvajanjem Mjeseca 1 paraliza tih 
istih snaga kad zaželimo da ih primijenimo na dobro čovječan- 
stva. 

To uključuje daleko više od želje da se promijene zastarjele 
ideje; ne samo zato što je čitav pojmovni okvir ekonomskog 
sistema povezan s klasnim interesima, već i zbog toga što je on 
integralni dio svjetskog sistema i što ga podržavaju i opravda: 
vaju metafizičke pretpostavke na kojima počivaju ekonomika, 
pravo, politička teorija, etika i čak vjera. Sve to ne vide ljudi 

kapitalizma u historijskoj perspektivi, kao nešto što pripada 
jednoj posebnoj epohi, već kao konačnu, objektivnu prirodu svi- 
jeta. I nadalje, kako je sama priroda čovjeka konstituirana nje- 
govim mjestom u sistemu — ukupnosti društvenih odnosa svoj- 
stvenih tom sistemu — i njegovim običajima, vrijednostima, 
pravnim shvaćanjima, čitavim ideološkim sklopom koji sačinja- 
va ličnost i um čovjeka u bilo kom periodu, čini se da je nemo. 
guće da se promijeni ljudska priroda i zato nemoguće da se pro- 
mijeni društvo. 

Zbog toga je danas u Engleskoj najrašireniji i najuvjerljiviji 
argument protiv socijalizma da je čovjek po prirodi inherentno 
agresivan, individualističan i nastrojen konkurentski — da je on 
»grabežljiva životinja«, kako to kaže Spengler, i da je tako uro- 
đeno onesposobljen da stvara ili djeluje u kooperativnom druš- 
tvu. Naravno, to stvarno znači da u kapitalističkom društvu čo- 
viek mora biti konkurentska duha i agresivan. Taj tip ljudske 
prirode nije čoviek u svojoi biti, već kapitalistički čovjek. Kad 
je društvo bilo konstituirano drukčije, kao u srednjem vijeku, 
mi nismo imali individualistički tip ljudske prirode, već jedan 
posve različit. Kao što je Labriola negdje rekao: »Feudalni mo- 
ral razlikuje se od suvremenog buržoaskog morala kao što se 
razlikuje viteštvo od solventnosti.« 


Ali pojam radikalne društvene promiene predstavlja za ka- 
pitalističke teoretičare zatvorenu kniigsu sa sedam večata. Naša 
suvremena sociologija i politička teorija uči samo jedno i tvrdi 
to naglašeno, glasno i neprestano — stalnost i nepromienljivost 
kapitalističkog društva. To je u stvari sociološko stanovište na- 
ših britanskih univerziteta, naših intelektualaca, britanskog ra- 
dija, naših ozbiljnih nedielinih časopisa. To je naš pojmovni 
svijet, naša posljednja istina. 

Danas upravo zasićenje i prepariranie uma koje vrši ta inte- 
lektualna sredina održava tip kapitalističkog čovjeka. Ali mi tre- 
ba da se ohrabrimo. U drukčijim prilikama on je izrastao u druk- 
čijeg čovjeka, antropologiia dobro poznaje strukturalnu speci. 
fičnost drugih kultura. Zar se on ne bi mogao pretvoriti u post- 
kapitalističkog čovjeka, socijalističkog čovjeka? 

Antropologiia i genetika ovdje su potpuno s nama vokazu- 
jući nam da čovjek doista stalno sebe oblikuje i preoblikuje, i 
to upravo tako da izrađuje svoja oruđa i zatim pomoću njih stva- 
ra svoj svijet. Postupajući tako, čovjek, kako je to pokazao He- 
gel, naravno i Vico, a zatim s bogatstvom detalia Karl Marx, 
stvara i svoj svijet i samog sebe; a zatim kad njegova tehnolo- 
giia uznapreduje on potpuno preoblikuje oboje: »Čitava histo- 
rija«, kaže Marx, »nije ništa drugo do progresivno mijenjanje 
ljudske prirode. Djelujući na svijet i mijenjajući ga, čovjek mi- 
lenja svoju prirodu.« 

Čovjek je jedinstven po tome, što on za razliku od svojih živo- 

tinjskih predaka, nije konstituiran svojim genetički određenim 
adaptacijama svojoj okolini. Naprotiv, on mijenja i stvara tu 

okolinu i tako postupajući on stvara svoju vlastitu ličnost, na. 
vike, sistem znanja, ideje i vrijednosti. U tome leži njegova jedin- 
stvena uloga u historiji. Daleko od toga da bi bio nerazrješivo 
povezan, kao kakva krtica, ili šišmiš, ili konj, ili ptica za jedan 
način specijaliziranog života, on je beskonačno savitljiv, nespe- 
cijaliziran, tvorac oruđa i strojeva, i zato tvorac društvene struk- 
ture nužne za njihovu efikasnu upotrebu; dakle sposoban da or. 
ganizira i reorganizira društveni i privredni model u skladu s 
tehnološkim sredstvima koja se razvijaju, prema tome, sposoban 
također da gradi jedan oblik društva za drugim, jednu civiliza- 
ciju za drugom, svaku s njenim čitavim jedinstvenim komplek- 
som kulturnih modela, institucija i vrijednosti, svaku s njenim 
novim tipom čovjeka, njenom vlastitom varijantom ljudske pri- 
rode — kapitalističko društvo s njegovim modelom individualis- 
tičkog, konkurentskog čovjeka; socijalizam s modelom koopera. 
tivnog čovjeka. 

Ali budući da je čovjek kako ga nalazimo u kapitalističkom 
društvu uslovljen tim društvom, napose njegovom eksploataci- 
jom u najamnom odnosu, kako da se čovjek oslobodi mentalnih 
ograničenja i iskrivljenosti tog društva? Kako on može da stvori 
novo društvo zasnovano na temeljito različitim principima? Tko 
treba da odgoji odgojitelje? 

Marxov je odgovor da razvitak tehnologije čini društvenu pro 
mjenu nužnom ako treba da se zadovolje ljudske potrebe; i da 
će usprkos naporima preživjelih klasa da sačuvaju zastarjele eko- 
nomske sisteme poslije njihovog perioda korisnosti (jer ovi još 
uvijek djeluju u njihovom interesu) svijest o opasnostima jed. 
nog sistema u propadanju nadvladati čovjekovo povjerenje u ne- 
promjenljivu prirodu stvari onakvih kakve jesu. Interesi većine, 
a napose onih koji su najuže povezani s novim i moćnim, ali 
sputani, proizvodnim snagama, naći će svoj put i dovesti u sklad 
ekonomsku strukturu s naprednom tehnologijom. 

Bitno je da se vidi da to nije automatski proces, koji je neiz- 
bježno određen ekonomskom nuždom. On se nipošto ne događa 
odvojeno od aktivnosti duha, kritičkog ispitivanja ekonomskog 
položaja, naučnog rješenja problema i otkrića novog privrednog 
modela. On se ne događa odvojeno od intelektualnog uvjerenja 
stečenog polemičkom diskusijom, odvojeno od radikalne promje- 
ne duha. Ali ni od razorne kritike buržoaske ideologije i širenja 
novog sistema ljudske misli. 

Mi treba naročito da razmotrimo neophodnu ideološku borbu 
koju uključuje ta revolucionarna promjena. Kao što smo vidjeli 
promjena nije samo u tom da se ljudi uvjere u jednu bolju ideju, 
kao, recimo, uvođenje kompjutora u administrativni aparat ne: 
ke tvornice, ona uključuje razaranje jednog solidno izgrađenog 
nazora o svijetu i svih njegovih kategorija ugrađenih u sistem 
ekonomskih, moralnih i pravnih principa. Ona uključuje izgrad: 
nju i unošenje novog suparničkog pogleda na svijet, perspektive, 
sistema kategorija u sva područja ljudskog života. Potrebno je 
totalno pomjeranje paradigmi, koje se proteže, naravno, do onog 

što se smatra naučno utvrđenim zakonima privrednog života i 
genetički utvrđenom prirodom čovjeka. 

To bi se činilo intelektualno gotovo nemogućim da nema jed. 
ne činjenice. Jedan zastarjeli privredni i društveni sistem mani- 
festira istu poremećenost ideološke ravnoteže kao i neka pre: 
živjela naučna koncepcija: 

Umnožavanje iracionalnosti i protivurječnosti. 

Rušenje i bujanje sekundarnih teorija da bi se razriješile te 
protivurječnosti. 

Slom čitave ideje racionalnog objašnjenja. 

I, u društvenoj sferi, pojava pesimističkih i defetističkih kon- 
cepcija umjesto predane vjere u kapitalizam na njegovom vr- 
huncu. 

S druge strane, mi u isto vrijeme kad se događa ta ideološka 
dezintegracija vidimo da se, u svijetu misli, javljaju suprotne 
filozofije konstruktivnije naravi, koje utvrđuju zahtjeve nauke i 
razuma i opiru se suvremenom nihilizmu. 

Tako se čini da obaranje zastarjelih naučnih koncepcija teče 
paralelno s dezintegracijom misli kapitalističkog svijeta, i isto- 
vremeno s rađanjem novih filozofija šireg domašaja i plodnije 
primjene. 

Slično, dok se na jednoj strani proklamira jedna dekadentna 
teorija ljudske prirode, to isto vraćanje animalizmu stimuliralo 
je protivne teorije o jedinstvenosti čovjeka, dok se preovladava- 
jućem iracionalizmu žestoko suprotstavljaju nove logičke teo- 
no i nam metodologija mislilaca kao što su Popper, Hospers 
i Nagel. 

Postaje vrlo jasnim da put naprijed zahtijeva zdravu kritiku 
ideologije čitavog društva u propadanju. Osim ako se iz sloma 
kapitalizma ne rodi socijalizam već politika kulturnog očaja; jer 
bitku za socijalizam ne mogu dobiti ljudi čijim umovima domi- 
nira ideologija jednog umirućeg svijeta. U našem društvu rad- 
nici, nastavnici, naučenjaci, pisci, čovjek na ulici i sami socija- 
listi žive u intelektualnoj sredini kojoj se ne može izbjeći. Oni ili 
moraju da prekinu s njom i da promijene svoje mišljenje ili svi- 
jet mora da produži patiti i mora da uslijedi propast. Zato je 
prvi zadatak na filozofskom frontu da se podvrgnu strogoj kri- 
tici filozofske teorije koje pripadaju svijetu kakav je danas. Dru- 
gi zadatak je da se one zamijene rekonstrukcijom filozofije, ko- 
risteći se što potpuniie naiboliim djelima suvremene logike, epi- 
stemologije i metafizike, ukoliko su ona, usprkos greškama koje 
ne mogu izbjeći ni najbolje filozofije, valjano zasnovana i du- 
boko naučna. To će nam pomoći da se pruži pogled na svijet 
koji uvjerljivo objašnjava i pomaže da se promijeni jedan svijet 
na prekretnici. 

.. Mi moramo racionalno i uvjerljivo izložiti jednu protuideolo- 
giju — alternativni pogled na svijet koji podržava političke ji 
ekonomske stavove socijalizma. 

Prije nego ekonomska teorija, ma kako ispravna, može pos- 
tati djelotvorna, ili čak prije nego što politička organizacija masa 

može da se osposobi za uspješnu političku borbu, treba voditi i 
dobiti ideološku bitku. Kao što je rekao Marx: »Prije nego pro 
letarijat izbori svoje bitke na barikadama on najavljuje dolazak 
svoje vladavine nizom intelektualnih pobjeda.« 


Ta ideološka borba još se nije razvila onako intenzivno kako 
to traži situacija. Te pobjede tek treba da se izbore. To ostaje 
velik zadatak socijalističkih i progresivnih intelektualaca u naše 
dane i doba. 

Preveo B. P. 

PROBLEM MOĆI U ANARHISTIČKOJ KRITICI MARKSIZMA 
Arnold Kiinzli 


Basel 


Rudi Supek ukazao je u svom uvodnom referatu, kako je za 
ovogodišnju ljetnu školu izabrana tema »Moć i humanitet«, bu- 
dući da su jugoslavenski marksisti posebno zabrinuti za ono 
što se u ovom času zbiva kao zloupotreba moći i otvorena prim- 
jena sile u socijalističkim državama, prije svega kao posljedi- 
ca sovjetske intervencije u ČSSR. Na to nadovezujem kako bih 
razmotrio u sklopu teorije i prakse vidljivo pitanje, tko ili što 
nosi odgovornost za to, što se u ime marksizma i socijalizma 
danas dijelom vodi jedna politika sile, koja se jedva razlikuje 
od tradicionalne politike sile koja se u Evropi udomaćila nai- 
kasnije s nastankom apsolutističkih monarhija i koja pokazuje 
na vanjskopolitičkom planu imperijalističke a na unutarnjepo- 
litičkom planu reakcionarne crte. 

Ovdje bi najprije trebalo još jednom postaviti već razma- 
trano pitanje nije li Marxova teorija već samim tim bila odluč- 
no deformirana, što je prvi pokušaj njenog ostvarivanja uslije- 
dio u jednoj državi i društvu u kojima nije bila prisutna goto- 
vo nijedna od pretpostavki za socijalističku revoluciju, koje je 
Marx sam naveo, onako kako ih je on zamišljao. Trebalo bi se 
pitati koliko oktobarska revolucija zaista ima pravo tvrditi da 
je marksistička i socijalistička, i — povrh toga — u kojoj mje- 
ri ono autentično u Marxovoj teoriji, što je barem po intenciji 
bilo integrirano u oktobarsku revoluciju i kasnije u sovjetsku 
ideologiju i praksu, nije podleglo premoćnom pritisku ruske 
povijesne tradicije i time marksizam rusificiralo do neprepo- 
znatljivosti. Ali čak i kad bi se na to pitanje u najvećoj mjeri 
odgovorilo pozitivno — što mi izgleda legitimnim — još bi u 
vijek preostalo drugo pitanje: ako se staljinizam godinama mo- 
gao pozivati na Marxovu teoriju, a da mu, osim nekoliko iznim- 
ki, od strane neruskih marksista nije stavljen nijedan načelni 
prigovor — baš je suprotno bio slučaj: takoreći svi marksisti 

svijeta gledali su decenijama u sovjetskom »marksizmu-lenji- 
nizmu« jedinu legitimnu interpretaciju Marxove teorije —, ta- 
da se treba barem zapitati koji su to propusti u Marxovoj teori- 
ji koji su omogućili takav razvitak. Ili drugačije izraženo: pita- 
nje glasi, u kojoj se mjeri Marxova teorija može i mora učini. 
ti odgovornom — bilo zbog »slijepih pjega« bilo zbog nedovolj- 
no osiguranih naputaka — za nastanak jednog, u njeno ime u. 
stoličenog, tek jedva sekulariziranog apsolutističkog božjeg po- 
mazaništva po požutjelim receptima jednog, recimo, Roberta 
Filmera. 

Ta pitanja nisu nova. Njih su dijelom postavljali već za 
Marxova života, i to među ostalima i anarhisti. Tko danas pre 
meće po anarhističkim spisima s iznenađenjem može ustanovi. 
ti da su anarhisti upravo egzaktno predviđali — u njihovim o. 
čima neizbježni — razvitak Marxove teorije u praksu birokrat. 
skog etatizma represivne naravi. Tako je primjerice Bakunjin 
izjavio da su Marx i njegovi prijatelji na najboljem putu da »na- 
rodu vežu nove uzde«. Oni »sebi umišljaju da samo diktatura 
— naravno njihova vlastita — može dovesti do slobode naroda: 
na to mi odgovaramo da nijedna diktatura ne može imati dru. 
gog cilja osim da što dulje traje«. Navodno prolazna diktatura 
neizbježno će dovesti do »ponovnog uspostavljanja države, pri- 
vilegija, do nejednakosti i svih mogućih pritisaka države«, do 
stvaranja jedne aristokracije vlasti« »koja pod izgovorom op- 
ćeg dobra ili za spas države nanovo počinje s izrabljivanjem i 
potčinjavanjem.« Ova će država »biti utoliko samovoljnija uko- 
liko će se njen despotizam brižno skrivati iza privida poniznog 
respekta... pred narodnom voljom.« | 

Bakunjin nije prestajao da upozorava na moguće povezivanje 
jakobinske diktature s »uspostavom moćne, centralizirane revo- 
lucionarne države« jer bi to »dovelo do vojničke diktature za 
nekog novog gospodara« i značilo »smrt revolucije«. Ove bi no- 
ve revolucionarne države bile jednako tako »centralizirane i des- 
potske kao i današnje države«. Došlo bi do jednog »samo po i- 
menu« revolucionarnog autoriteta »koji bi uistinu bio samo no- 
va reakcija jer bi narodne mase putem vladavine dekreta bile 
ponovo osuđene na poslušnost, na nepokretnost, na smrt«. Za 
njega je bilo »jasno da Marxov sistem... vodi do uspostave vr- 
lo jake tzv. narodne vlasti, to jest do vladavine inteligentne ma- 
njine koja je jedina sposobna da shvati zamršena pitanja do 
kojih neizbježno dovodi centralizacija, a to s druge strane zna: 
či robovanje masa i njihovo izrabljivanje po ovoj inteligentnoj 
manjini. To je sistem revolucionarnih autoriteta, nametnute 1 
odozgo rukovođene slobode — jedna vapijuća laž.«* 


1) Cit. u Daniel Gućrin: Anarchismus. Begriff und Praxis. Frankfurt a. 
M. 1967. p. 4 id. ' 

2) Cit. u Max Nettlau; Der Anarchismus von Proudhon zu Kropotkin, 
Berlin 1927, p. 110. 

3) Michael Bakunin: Gesammelte Werke, Bd. III, Berlin 1924, p. 117. 

Pri tome je Bakunjin potpuno priznavao zasluge koje je Marx 
stekao za proletarijat, čak mu je i jednom pisao: »Vidiš dak- 
le da sam tvoj učenik, dragi prijatelju, i ponosan sam zbog to- 
ga.«* Čak i na vrhuncu Marxove kampanje protiv njega, pisao je 
u jednom dokumentu namijenjenom za tisak, da on poštuje 
građane Marxa i Engelsa, stvaraoce Internacionale: »Naše je 
štovanje za njih čisto i duboko, ali ono ne ide do idolatrije i ni- 
kad nas neće dovesti da spram njih prihvatimo ulogu robova. 
I premda im dajemo punu pravdu za ogromne usluge koje su 
učinili i još uvijek čine Internacionali, to ćemo se ipak na nož 
boriti protiv njihovih krivih autoritarnih teorija, njihovih dik- 
tatorskih preuzetnosti...«* Ovaj autoritarni karakter Marxove 
teorije svodio je Bakunjin — i to je možda posebno značajno 
za današnju diskusiju — između ostalog na to, da u osnovi o- 
vih teorija leži jedan princip, »koji je, relativno gledan sas- 
vim ispravan, ali koji postaje potpuno pogrešan, kad ga se pro- 
matra i postavlja apsolutno, kao jedini temelj i prvi uzrok svih 
drugih principa«." Bakunjin, koji je na početku također bio pod 
utjecajem Hegela, pretvorio se — bar u svom samorazumijeva- 
nju — u radikalnog antimetafizičara, i on ovdje predbacuje 
Marxu da je postao svećenikom metafizičkih apstrakcija" te da 
je — po sebi ispravnu — djelomičnu spoznaju uopćio i apsolu. 
tizirao. Njegovo strasno otklanjanje svega autoritarnog — čemu 
je naravno i sam katkada bio nevjeran — dovelo ga je do uviđa- 
nja kolike se opasnosti kriju u teoriji koja nastupa s pretenzi- 
jom na obaveznu istinu: pape, kaže on, mogle su se u svom po- 
laganju prava na istinu pozivati bar na duha svetoga i milost, 
ali »gospodin Marx nema takve isprike. Čim nema apsoluta, za 
Internacionalu ne može postojati nikakva nepogrešna dogma, 
prema tome niti neka politička ili ekonomska teorija, i naši kon- 
gresi ne mogu pretendirati na ulogu sveopćih crkvenih zasjeda- 
nja koja bi za sve vjernike objavljivala obavezne principe«.* Sve 
se ovo čita, iako je napisano pola stoljeća prije Oktobra, poput 
savršene kritike ideologije — ili, bolje, kritike ideoprakse" — 
kakva je ona bila u pola stoljeća sovjetskog marksizma. 

Bakunjin je nadalje s frapantnom vidovitošću predvidio, 
kamo bi odvela revolucija u Rusiji koja bi se pozivala na teoriju 
diktature proletarijata i u svoju službu stavila državni aparat 


4) Pismo od 22. 12. 1968. Cit. u Franz Mehring: Karl Marx, Berlin 1969. 
p. 410 id. — Za odnos Marxa i Bakunjina v. i Arnold Kinzli: Karl Marx. 
Eine Psychographie. Wien 1966, p. 355 i d. 

9) Cit. u Mehring idem p. 477. i d. 

6) Michael Bakunin: Gesammelte Werke, Bd. I, Berlin 1921, p. 90 i d. 


T) Vidi što o toj temi piše Bakunjin u »Gott und der Staat«. U: Mi 
Bakunin: Philosophie der Tat, K&ln 1968. n. 168. i d. i 
8) Michael Bakunin: Gesammelte Werke, Bd. III, idem p. 222. 
9) Pojam »Ideopraksa« za označavanje prakse j i ij 
IC : jedne u ideologiju por- 
vertirane teorije skovao je Peter Weidkuhn u: ideolozielritisehes o. 


Streit zwischen Fasnacht und Protestantismus in Basel : Schwrci 
chiv fir Volkskunde, 65. JE., Basel 199, p. 51. T270: oEfimelzer AT 

moći. Prorokovao je, da bi ruska revolucija koja bi pokušala da 
ovjekovječi državu Petra Velikog zasnovanu na »gušenju svakog 
izraza narodne volje« mogla postići upravo suprotno od onog za 
čim se težilo. »Može se našoj državi promijeniti etiketa, njena 
forma..., ali u osnovi ona ostaje uvijek ista.« Ako ova ruska 
država ne bude razorena, morat će se »pomiriti s najsramotnijom 
i najstrašnijom laži: »s crvenom birokracijom.« I on predskazuje 
Staljina: »Uzmite najradikalnijeg revolucionara i postavite ga na 
prijestolje sviju Rusa ili mu podajte diktatorsku moć... i prije 
no što prođe godina, postat će gori nego sam car.«' 

Ali vratimo se Marxu. Iz pera Pierre-Josepha Proudhona naći 
će se nekoliko čudesno vidovitih opaski za našu temu, koje utoli- 
ko više upadaju u oči što potječu iz razdoblja prije Marxove pole- 
mike protiv Proudhona — prije »Bijede filozofije«. Marx je, kako 
je poznato, pozvao 1846. Proudhona iz Bruxellesa, da se priključi 
s prilozima iz Pariza njegovom uredu za korespondenciju. U 
svom pismu od 17. svibnja 1846. Proudhon je ovaj poziv uljudno 
odbio, jer »je fais profession avec le public d'un antidogmatisme 
ćconomique presque absolu... Mais, pour Dieu! aprčs avoir dć- 
moli tous les dogmatismes A priori, ne songeons point a notre tour 
a endoctriner le peuple; ne tombons pas dans la contradiction 
de votre compatriote Marthin Luther, qui, aprčs avoir renversć 
la thćologie catholique, se mit aussitot, a grand renfort d'excom- 
munications et d'anath&mes, a fonder une thćologie protestante... 
ne nous faisons pas les chefs d'une nouvelle intolćrance, ne nous 
posons pas en apčtres d'une nouvelle religion ...«"' To je Prou- 
dhonovo pismo napisano dvije godine prije objavljivanja »Komu- 
nističkog manifesta«. Ništa ne govori za to, da se Proudhon tada 
dao voditi bilo kakvim ličnim animozitetom prema Karlu Marxu. 

Pjotr Kropotkin je u svojoj knjizi »Riječi jednog buntovnika« 
rekao slično, kad je o »revolucionarnoj diktaturi« koju je Marx 
propagirao rekao: »Za nas je anarhiste diktatura jednog indi: 
viduuma ili jedne partije — što je u osnovi jedno te isto — de 
finitivno osuđeno... Mi znamo da su revolucija i vlast nepomir- 
ljivi... Mi znamo kamo nužno vodi čak i najdobronamjernija 
diktatura: umorstvu prave inicijative revolucije! ... Oni koji pro- 
povijedaju diktaturu obično ne primjećuju... da samo pripre 
maju tlo za onu koja će ih poslije zadaviti.«'* 1919. uputio je Kro- 
potkin iz Rusije, kamo se nakon izgnanstva u Englesku bio vra: 
tio pun nade poslije oktobarske revolucije, poruku zapadnim 
radnicima u kojoj ih upozorava na približavanje »nečuvene biro- 
kracije«: »Ja sam mišljenja, da će ovaj pokušaj uspostavljanja 
komunističke republike putem diktature jedne partije i na kraj- 
nje etatističkim osnovama završiti velikim fijaskom. Rusija nas 


10) Cit. u Gućrin, idem p. 25. id. 


11) Cit. u P.—J. Proudhon: Les Confessions d'un Rćvolutionaire, Paris 
1929, p. 435. 


12) Peter Kropotkin: Worte eines Rebellen, Wien 1924, p. 177 id. 

uči, kako se komunizam ne može provesti.«'* I malo prije svoje 
smrti, u ožujku 1920, piše Kropotkin Lenjinu: »Rusija je samo 
po imenu postala revolucionarna republika. Danas se ne vlada 
putem sovjeta, već putem partijskog komiteta... Ako sadašnja 
situacija dulje potraje, riječ 'socijalizam' pretvorit će se u psov- 
ku, kao što se to dogodilo i s 'jednakošću' četrdeset godina na- 
kon vladavine jakobinaca.«' 

Slično su govorili i neki manje poznati anarhisti. Rudolf Ro- 
cker objavio je već 1920. knjigu o »Bankrotu ruskog državnog 
komunizma«, u kojoj je navodnu diktaturu proletarijata optužio 
kao diktaturu jedne partije, koja se oslanja na silu bajoneta: 
»Pod diktaturom proletarijata u Rusiji se razvila jedna nova kla. 
su, komesarokracija ...* Nakon što je u ljetu 1920. nekoliko mje- 
seci boravio u Rusiji španjolski anarhist Angel Pestana objavio 
je izvještaj u kome se kaže: »Principi komunističke partije upra- 
vo su suprotnost onome, što se objavljivalo u prvim danima re- 
volucije ... Komunistička partija zaključila je... da onaj koji ne 
misli komunistički (tj. 'komunistički' u njenom smislu) nema 
prava misliti... Komunistička partija odrekla je proletarijatu 
prava koja mu je podarila revolucija.«“ Iz sasvim drugog, mis- 
tičko+dealističkog svijeta, kritizirao je njemački anarhistički so- 
cijalist Gustav Landauer marksizam. Ovom osamljenom, preos- 
jetljivom čovjeku, najdublje zahvaćenom duhom židovstva — bio 
je prijatelj Martina Bubera — koji je vjerovao u »uklanjanje rata 
putem samoodređenja naroda« i bio podjednako obuzet Tolsto- 
jevom idejom nenasilja kao i mišlju o socijalističko-anarhistič- 
koj revoluciji i koji će zbog svog sudjelovanja u miinchenskoj 
sovjetskoj republici biti ubijen od njemačkih vojnika kao stoka 
— tom poštovatelju meštra Eckhardta, Spinoze i Goethea Mar- 
xova je teorija ostala posve stranom. Nitko je polazeći od socija- 
lizma nije tako ogorčeno pobijao. Njegova se kritika prije svega 
okomila na Marxovu tezu da će socijalizam dijalektički proizaći 
iz kapitalizma: »Kapitalizam... nije pokazao sklonost razvitku, 
da se polako i lijepo pretvori u socijalizam; on nije stvorio čudo 
da u svojoj iznenadnoj propasti rodi socijalizam. A kako je i 
mogao princip zla, pritiska, otimačine i filistarske rutine učiniti 
čudo?«'' Za Landauera je nezamislivo da bi iz zla kapitalizma mo- 
gio proizaći dobro socijalizma bez radikalne duhovne obnove, 
jer bi inače socijalizam bio ostvaren zloduhom kapitalizma: »Odo- 
zgo, čak i od revolucionarne vlasti, može se samo dokidati i na- 
ređivati. Socijalizam treba graditi, podizati, treba ga iz novoga 
duha organizirati.«" Inače postoji »ogromna opasnost« ... da se 


13) Cit. u Gućrin, idem p. 92. 

14) Cit. u Paul Avrich: The Russain Anarchists, Princeton.New Jersey 
1967, p. 226. i d. 

15) Cit. u Gućrin idem p. 93. 

16) Idem p 101. id. 

14) Gustav Landauer: Aufruf zum Sozialismus, Frankfurt a. M. 1987. p. 48. 

18) idem p. 49. 

uhodanost i oponašanje dočepaju i revolucionara i: naprave iz 
njih filistre radikalizma, gromovite riječi i nasilničke geste... , 
dekretima se može čovjek svrstati samo u novu privrednu voj- 
sku..." Ali time »što se ljudi oslobađaju krivnje i objašnjavaju 
kao proizvodi društvenih uvjeta ne čine se ovi društveni proiz- 
vodi drugačijima no što jesu.«*“ Nadalje se Landauer okreće pr- 
venstveno protiv »znanstvene manije« markszima, koji vjeruje 
da budućnost može unaprijed izračunati. Marksizam je »stvar 
koja očajno liči na ono vojno i birokratsko.«*' On vodi do držav- 
nog kapitalizma s »tendencijom niveliranja i uniformiranja«: »iz 
proletera kapitalističkog pogona nastaje državni proleter..., svi 
ljudi bez izuzetka su sitni činovnici države.«*“ Landauer je tako. 
đer skovao riječ »policijski socijalizam«?? 

Zacijelo su anarhisti svojom kritikom Marxa i marksizma dje- 
lomično daleko promašili cilj ili su sebi zatvorili vidik za stvar. 
nost katkada ličnim resantimanom, a katkada naivno-utopistič- 
kim predodžbama. Bakunjinova polemika protiv Marxa nije slo- 
bodna od antisemitskih i germanofobijskih projekcija. Kropot- 
kin je samo površno studirao Marxa. Landauerova opsežna kri- 
tika marksizma od koje smo ovdje mogli priopćiti samo mali 
isječak često je na mučan način inspirirana afektima mržnje koji 
se možda moraju protumačiti — kako to predmnijeva Heinz. 
Joachim Heydorn — jednim dijelom i kao reakcije anarhistič- 
kog mističara, duboko ukorijenjenog u židovstvu, na Marxovu 
židovsku samomržnju.“ Napokon nije bez značenja što svi ovi 
anarhisti nisu poznavali Marxove mladenačke spise, tako da je 
njihova interpretacija Marxa tu i tamo obojena ponešto vulgar- 
nomarksistički. 

Ali ako se i o svemu tome povede računa ipak ostaje činjenica 
da je bar razvitak sovjetskog marksizma potvrdio kritiku ovih 
anarhista na naprosto zapanjujući način. Što je bilo, što je njih 
učninilo tako vidovitima? Odgovor na to pitanje treba potražiti u 
biti samog anarhizma. Anarhist naime postaje samo onaj tko — 
bilo iz više subjektivno psihičkih, bilo iz više objektivnih razloga 
— iz strasti prema sveobuhvatnoj slobodi.i autonomiji čovjeka 
gaji fundamentalno nepovjerenje prema svakoj institucionalizi- 
ranoj moći čovjeka nad čovjekom i u njoj vidi izvor svega zla j 
korumpiranosti homo sapiensa. Što god. se moglo reći protiv teo- 
rije i prakse anarhista — a toga ne bi bilo malo —: oni posjeduju 
šesto čulo za sve opasnosti po slobodu i dostojanstvo čovjeka 
koje se kriju u svakoj moći i autoritetu. Za njih je stoga nad. 
gradnja — prije svega u obliku države i vlade — važnija od 


19) idem :p. 50. 

0) idem p. 52. 

21) idem p. 100. 

22) idem p. 104. 

23) idem p. 167. 

baze. Dokidanje vladavine čovjeka nad čovjekom kod njih ima 
primat nad — po njihovoj teoriji tome implicitnim — dokida- 
njem izrabljivanja čovjeka po čovjeku. Anarhizam i marksizam 
doduše jedva da se razlikuju u konačnom cilju jednog besklas- 
nog društva koje više ne potrebuje države, ali su im utoliko 
različitija sredstva kojima bi taj konačni cilj trebalo postići. 
Anarhistička kritika Marxa usmjerava se tako reći isključivo 
protiv sredstava koje on predlaže za postizanje tog cilja pri 
čemu oni prave Marxov autoritarni karakter djelomično odgo- 
vornim za izbor tih sredstava. Čak i ako se ovo više psihološko 
pitanje stavi u zagrade, ipak značajna ostaje činjenica da su 
anarhisti prvi sa socijalno revolucionarnog stajališta nabacili 
pitanje o ulozi moći u Marxovoj teoriji — i njenom kasnijem 
prebacivanju u praksu — i da su svojom tankoćutnošću za sve 
moći imanentne opasnosti tako zaista pogodili onu tačku, na 
kojoj je dosada pokušaj da se pozivanjem na Marxa ostvari 
socijalizam udarao o onu barijeru etatizma koja na mnogim 
mjestima revolucionarni val marksizma baca nazad u kontra- 
revoluciju i koju je samo Jugoslavija uspjela relativno probiti. 

Trebalo bi dakle, polazeći od anarhističke kritike, postaviti 
pitanje o ulozi moći u Marxovoj teoriji. Problem je širok i ovdje 
se može samo skicirati. Marxova teorija temelji se na uvjerenju 
da je moć u svojoj biti ekonomska kategorija. Politička je moć 
za Marxa samo element nadgradnje, ona je samo derivat eko- 
nomske moći. Zato se politička moć ne može — kako to anar- 
histi jednostrano traže — direktno ukinuti, suzbijati i dijalek- 
tički prevladati nego samo indirektno putem revolucionamne iz- 
mjene ekonomske baze koja joj je uvjetom. Nakon uspjele so- 
cijalne revolucije, a to znači nakon uklanjanja ekonomskog 
fundamenta stvorenog privatnim vlasništvom nad sredstvima 
za proizvodnju, za Marxa se problem političke moći, koju on 
identificira s moći buržoazije, više ne postavlja. Naravno da na 
mjesto buržoaske stupa najprije proleterska moć, ali njen je 
karakter drugačiji od prethodne. Proleterska moć ne stoji više 
u službi privatnih interesa jedne partikularne klase, već u službi 
javnog interesa čitavog društva koje se formira kao besklasno. 
Ona više nije moć izrabljivanja, već moć za uklanjanje izrab: 
liivanja, ne više moć otuđenja, već otuđenje od te moći, ne više 
moć protiv čovjeka, nego moć za čovjeka, ne više moć kao pro- 
tivnik slobode, već moć kao promicatelj slobode. Kao takva ona 
umire u času svoga konsolidiranja. Ona se preobražava u slo- 
bodu i njen proleterski trijumf je njena smrt. To znači: ako je 
politička moć ekonomska kategorija klasnoga društva, ona po- 
staje, nakon što je ispuni roj jednj u, di m. 

je, on što je ispunila svoju posljednju zadaću, da to dru- 
štvo razori, bez svrhe. Gdje više nema baze tu se nadgradnja 
sama od sebe ruši. 


Suprotno od Marxa za anarhiste — koji se ovdje paradok- 
salno susreću sa svojim antipodom Hobbesom — moć, bar pri- 
marno, nije ekonomska nego samostalna politička kategorija. 

»Nadgradnja« ima ovdje itekako autonomni karakter, ako čak 
i ne preuzima ulogu baze i zato mora biti razorena u direktnom 
napadu. Što onemogućuje slobodu i socijalizam, za anarhiste je 
prije svega egzistencija države, vlasti, birokracije, bez obzira da 
li za njenim kormilom stoje buržuji ili revolucionari, jer revo- 
lucija i vlast nepomirljivi su. Za anarhiste igra stoga politička 
državna moć uvelike onu ulogu koju Marx pridaje ekonomskoj 
moći privatnog vlasništva. Eksproprijatori moraju biti ekspro- 
priirani od privatnog vlasništva nad političkim sredstvima moći. 
Zato sloboda može Biti izborena i obranjena bar u idealno tipskoj 
formi anarhizma — ne od strane svog najljućeg neprijatelja dr- 
žave, već samo svojim spontanim ozbiljavanjem. Kao što je Ba- 
kunjin jednom formulirao: »Sloboda može i mora sama da se 
brani i opasna je besmislica ograničavati je pod izgovorom, da 
se ona štiti. . . «* 

Ovdje ne treba dalje istraživati kakva je realna vrijednost ove 
anarhističke teorije. Što ovdje stoji za raspravu samo je realna 
vrijednost kritike marksizma. Ova je inspirirana uvjerenjem da 
politička moć baš zato što nije primarno ekonomska već navlas- 
tilo politička kategorija može nepromijenjena preživjeti i jednu 
socijalnu revoluciju i u opasnom obliku korumpirati i same re- 
volucionare. Naročito tada, kad se revolucionari još oslanjaju na 
jednu teoriju koja expressis verbis zahtijeva uvođenje državne 
diktature revolucionara. Anarhistički »enragć« Jean-Francois Var. 
let branio je u svojoj brošuri »L'Explosion«, napisanoj u zatvoru, 
tezu da su revolucija i vlast inkompatibilni, jer se i revolucionari 
koji posjeduju političku moć njome opijaju i žele je trajno zadr- 
žati." Bar u toj tački anarhisti su dalje vidjeli od Marxa, koji je 
svojom redukcijom moći na ekonomsku kategoriju zastro sebi 
uvid u dublju političku, psihološku, biološku i općenito antropo- 
lošku pozadinu problema moći i zato propustio, da promisli i ura- 
čuna mogućnosti zloupotrebe i degeneracije revolucionarne mo- 
ći, da bi istovremeno ugradio u svoju teoriju nužna osiguranja za 
sprečavanje takvog razvitka stvari. 


Zacijelo pri tome ima i eshatološki moment u Marxovu miš- 
lienju svoju ulogu, koji pravi iz proletarijata jednu potenciju po- 
vijesti spasa i time ga preopterećuje nadama)" Spekulativni ka- 
rakter Marxovog pojma proletarijata imunizirao ga je isuviše 
protiv iskustva, da su i proleteri samo ljudi — zajedno s njiho- 
vim vođama. Zato izgleda više nego problematično da li bi socija- 
listička revolucija koja bi se prema Marxovoj teoriji zaista dogo- 
dila u visokorazvijenim kapitalističkim zemljama mogla izbjeći 


25) Michael Bakunin: Philosophie der Tat, idem p. 322. 

26) S. Alain Sergent — Claude Harmel: Hislorie de I'Anarchie, Le Por- 
tulan 1949, p. 82. 

27) Vidi što kaže Albrecht Wellmer o »eshatološkom uzvisivanju proleta- 
rijata« kod Marxa, u čemu treba vidjeti »čisto teoretski korelat za neuspjeh 
prakse«, u: Kritische Gesellschaftstheorie und Positivismus, Frankfurt a. 
M. 1989, p. 56. 

etatističku deformaciju prema sovjetskim uzorima. Novi čovjek 
ne čeka već iza ugla, tek što su eksproprijatori ekspropriirani. Ta- 
ko gledano ispada i debakl etatizma u biti samo kao pitanje Mar. 
xova propusta, da temeljito promisli problem moći, što pak treba 
protumačiti kao posljedicu njegove suviše optimističke antropolo- 
gije i pripisati eshatološkim elementima njegova pojma proleta- 
rijata — njegovoj povijesnoj koncepciji uopće. Ovdje bi jedno 
razračunavanje lišeno predrasuda, — s anarhističkom kritikom 
Marxa i marksizma, a preko toga i s filozofijom liberalizma koja 
dijelom također sadrži neke anarhističke elemente — moglo pri- 
donijeti tome, da se nadoknadi ono što je bilo propušteno i da se 
tako probije veliki zid etatizma koji sprečava put u društvo s 
ljudskijim licem. 

ČOVJEKOVA PRIRODA, MOĆ 
I PARTICIPATIVNA DEMOKRACIJA 


Paul T. Brockelman 


Durham, U.S.A. 


Sve doskora moć nije bila riječ koja bi bila na usnama veli. 
kog broja suvremenih filozofa ili silazila s njihovog pera. Ber. 
trand Russell napisao je 1938. godine knjigu o njoj, Hannah 
Arendt raspravljao o moći u nekoliko svojih djela a Herbert 
Marcuse ukazuje na nju i bavi se njom u svim svojim razmišlja. 
njima. Ali izvan toga, bar u svijetu koji govori engleski, čini se 
da je suvremenim filozofima moć ne samo od periferne važnosti, 
već da je oni sasvim zanemaruju. 

A to je prilično čudna, ako ne i ironična situacija. Ne treba 
prevrtati stranice vrlo mnogih filozofskih klasika da bi se vidje: 
lo da je moć, ako ne po imenu a ono po sadržaju, bila jedna od 
osnovnih predmeta zanimanja centralnih ličnosti zapadne filo- 
zolske tradicije. 

Treba samo da se sjetimo eudemonističke tradicije u evrop- 
skoj filozofiji da bismo vidjeli središnje mjesto »moći« u filo- 
zofskom razmišljanju. Od interesa je u vezi s tim, na primjer, 
grčki pojam vrline, i način na koji su takvi filozofi kao Platon, 
Aristotel i Spinoza razvijali svoje misli o vrlini ima direktnu 
vezu s filozofskim shvaćanjem moći. Vrlina ili vrline su odlike 
nekog čovjeka ili grupe, njegova (ili njihova) moć, njegova (ili 
njihova) sposobnost da uspiju u posebnim naporima kao i u 
životu uopće. Platon naravno pridaje kosmički karakter tom poj- 
mu vrline ili moći: moć nekog čovjeka ili neke grupe jest u us: 
pjehu, naravno, ali ona je u isto vrijeme ostvarenje kongruencije 
između njegovog (ili njihovog) djelovanja i bivstvovanja i shvat- 
ljive strukture kosmosa. Znati što je dobro znači činiti dobro. 

Aristotel u izvjesnom smislu oduzima shvatljivoj dimenziji 
nešto od njene transcendentnosti i time daje novu definiciju vr: 
line ili moći kao realizacije ili aktualizacije imanentnog (ali ogra: 
ničenog) potencijala vrste. Život je, doduše, umjetnost, ali ipak 

je volja u toj tradiciji prirodnog zakona podređena umu. Dru- 
gim riječima, vrlina, moć ili uspjeh (u djelu i u bivstvovanju) 
rezultat je ostvarenja one potencije ili onih potencija koje su 
nam dane kao članovima vrste »umnih životinja«. Kretanje je 
svođenje mogućnosti na čin; ljudski rast ili nastajanje znači pos- 
tati ono što mi (i vi) generički već jesmo. 

A Spinoza, divni Spinoza, izražava posve jasno usku vezu iz- 
nieđu fenomena moći i filozofskog razmišljanja. U vrlo realnom 
smislu, on nas vodi u svojim mislima natrag ka kozmičkim poj- 
movima Platonovim. Moć nije sila. Tačnije, moć je takva sila 
koja je realizirana ili aktualizirana i mogla bi se definirati kao 
sposobnost bilo kog sistema ili bića da nadživi ili bivstvuje Za 
čovjeka, naravno, unutar širokog konteksta Boga u svim njego- 
vim modusima i atributima, moć znači realizaciju njegove biti, 
a ta realizacija (dosta paradoksalno) zavisi o razumijevanju, tj. 
gledanju na sve sub specie acternitatis kao određenom (logič- 
kom) aspektu Boga ili Bića. Naša vlast i naša sloboda sastoje 
se od spremnosti da postanemo i budemo ono što u kontekstu 
prirode bitno jesmo. 

Mi bismo mogli i nastaviti s tim, ali ja mislim da je moja 

va tačka utvrđena: Klasična filozofska tradicija, na ovaj ili 
onaj način, bila je duboko zainteresirana za pitanje »moći«. 

Marksizam, naročito onaj ranog Marxa, i egzistencijalizam su- 
vremeni su filozofski pokreti koji bi se mogli smatrati za supar- 
ničke blizance koji se bune protiv Hegela. Oba su naslijedili od 
Hegela historijski smisao, modernističko shvaćanje da ono što 
su čovjek i pojedini ljudi nije rezultat toga što su oni članovi 
neke biološke vrste već prije rezultat jednog historijski konsti- 
tuiranog i uslovljenog razvoja. Mi smo nastajanje, proces koji 
određujemo mi sami bilo »radom« prema Marxu bilo »subjektiv- 
nom istinom« prema Kierkegaardu. Tako, prema Marxu iz 1844. 
godine čoviek je njegov rad, tj. otuđenje sebe, čime on pretvara 
prirodu u korisne proizvode za zadovoljenje svojih potreba, ta- 
ko stvarajući sebe stvaranjem društvenih odnosa i općih uslova 
u kojima živi. A prema Kierkegaardu egzistencija je proces sa- 
moizgradnje »70.000 milja iznad ponora«, tj. nastajanje u kome 
mi pišemo tekst za igru u kojoj sudjelujemo dok smo u njoj. 

I za ranog Marxa i za egzistencijalne mislioce, dakle, čovjek 
ie proces. Prema riječima Ivana Svitaka »čovjek ie historija svo- 
jih vlastitih definicija, određenje samog sebe.«! Ali važnija je od 
te sličnosti (koju, najzad, oni dijele s Hegelom) činjenica da 
ni za jedne ni za druge ne postoji cilj ugrađen u to nastajanje 
i samokonstituiranie. Ne postoji, kao kod mislilaca kao što su 
Platon, Aristotel ili Spinoza, kulminacija ili cilj koji se može 
postići i koji bi se mogao nazvati zadovoljstvo, sreća ili moć. 
Sad je sve otvoreno, iz obje perspektive pruža se vidik na bes- 


1 Ivan. Svitak, »The Sources of Socialist Humanism«, zbornik Socia. 
lst Humanism, uredio Erich Fromm, New York (1966), p. 17. 

krajni proces samoprevazilaženja. Na kraju krajeva, prema Mar. 
xu mi radimo zajedno da bismo podmirili potrebe, ali tek što 
smo radom izmijenili prirodu i nas same suočavamo se s novim 
potrebama i tako nastaje beskrajna spirala koja se vitla iznad 
nas stvarajući nove »svjetove« za ispunjenje onih nenasitih sila- 
-:potreba u nama i među nama. A prema egzistencijalnim mislio. 
cima, proces samokonstituiranja kroz »subjektivnu istinu« ili 
»volju za moći« ili »odvažnu odluku« isto tako nikad ne svr- 
šava. Svrha života je u tom da se on živi, tj. u samo-rastu i raz. 
vitku i govoriti u tom kontekstu o ciljevima ili je naivno ili stvar 
»nečiste savjesti«. Kao što je to rekao Kierkegaard u svom Post. 
-skriptumu: »Očevidno je da je ideal neprekidne borbe jedino 
shvaćanje života koje ne donosi neizbježno razočaranje.«? 

To, naravno, znači da se u evropskom filozofskom  raz- 
mišljanju o moći odigrala promjena, promjena koja mi se 
čini da je neobično značajna. Jednostavno rečeno: moć nije više 
postizanje nekog cilja, bilo da je to shvaćanje inteligibilne struk- 
ture kosmosa kao za Platona, ostvarenje rodovske prirode kao 
za Aristotela ili sposobnost postojanja putem »razumijevanja« 
cijele prirode kao za Spinozu i možda čak za Hegela. Naprotiv, 
sada je moć sposobnost da se bivstvuje življenje procesa, stalno 
samo-nastajanje. Kierkegaard kaže to dobro u djelu Bolest na 
smrt: »Sopstvo, svakog trenutka kad postoji, nalazi se u procesu 
nastajanja, jer sopstvo jest samo ono što ima da postane.«* A za 
Marxa je »pozitivni komunizam« ukidanje otuđenja u njegovim 
različitim oblicima i povratak čovjeka kao radnika samom sebi, 
tj. povratak prirodnom procesu ispunjenja svojih potreba i stva: 
rania svoje prirode mijenjanjem svijeta u kojem živi. On kaže 
u Njemačkoj ideologiji: »Historiia nije ništa drugo do niz poseb- 
nih generacija, od kojih svaka iskorišćava materijale, kapitale, 
prirodne snage naslijeđene od svih prethodnih i zato, s jedne 
strane, nastavlja naslijeđenu djelatnost u posve izmijenjenim 
okolnostima, s druge strane, s posve izmijenjenom djelatnošću 
modificira stare okolnosti.«“ 


Moć je, dakle, aktualizacija energije prevladavanja, to je pro- 
ces samo-transcendiranja i samokonstituirania, bilo kao radnik 
nasuprot prirodi (Marx) ili kao aktivan činilac s drugima nasu- 
prot smrti i drugim granicama i uslovima života (egzistencija- 
listi). Mi tražimo moć jer tražimo sebe! Moć je samo beskraian 
proces samorazvoja, sposobnost da, na ovaj ili onaj način, bu 
demo uključeni u onaj proces koji ie razvoji samog sebe i zajed 
nički ljudski svijet naših dnevnih briga. Sila, mogli bismo reći 
sa Spinozom, jest potencijalno stremljenje prema samotranscen- 
diranju i postajanju; moć je proces sam. 


2) Kierkegaard, The Concluding Unscientific Postscript, Princeton (1964), 
pc 110. 

3) Kierkegaard, The Sickness Unto Death, New York (1954), p. 44. 

4) Marx, The German Ideology, New York (1947), p. 38. 

Moć nije samo ostvarenje postajanja i samorazvoja, ona po- 
vlači za sobom ličnu angažiranost i odlučivanje u tom razvoju. 
Tako, na primjer, u slijedećoj neformalnoj listi običnih riječi 
ne-autonomnost ne samo da je shvaćena pejorativno već se izjed- 
načuje s neodlučnošću i nemoći. »Neautonoman« znači: slab, po- 
gurkivan, manipuliran, prisiljavan, iskorišćavan, bespomoćan, 
upravljan, podložan. 

Ali u slijedećoj listi autonomija se izjednačuje s odgovor. 
nošću, odlučnošću i postizanjem čovječnosti. »Autonoman« zna- 
či: moćan, samoodređen, snažan, nezavisan, samo-upravljan, slo- 
bodan, odgovoran. Vlast je samo-transcendiranje, naravno, ali 
u isto vrijeme ona uključuje jednu osobnu dimenziju odluke i 
angažiranja u tom procesu. U stvari, moć, koja je samo-razvoj, 
nije ništa do odlučno angažiranje neke ličnosti u stvaranju svoje 
vlastite budućnosti. 

Želim istaći da ja doista mislim lični razvoj, ali pod tim ne 
mislim da jedan naprosto unutrašnji proces nema nikakva posla 
s drugima i sa svijetom naokolo. Naprotiv, ja vjerujem da mi 
moramo analizirati ljudsku prirodu prvenstveno kao aktivan ži- 
vot u ljudskom svijetu (Marxova »praksa«). To znači da su pro- 
ua u mom bivstvovanju uvijek istovremeno i promjene dru- 
gih i da za sobom povlače promjene, za sve nas skupno, svijeta 
značenja i vrijednosti ikoji dijelimo s drugima, svijeta u kojem 
živimo. Lična moć dakle nije nikad izolirana: ona je smještena 
u ljudski kontekst s drugima i promjene u jednom povlače za 
sobom promjene u drugima. Ako ja postanem revolucionar dok 
predajem na univerzitetu, ja to radim kao onaj koji osjeća po- 
trebe u jednoj (za mene) graničnoj situaciji i promjene u meni 
pokazuju se u mojoj aktivnosti u svijetu i odnose se na moje 
odnose s drugima u ovom svijetu. Mi ne govorimo, dakle, o »usa- 
mljenom« pojedincu koji je izdvojen iz svakog konteksta, eko- 
nomskog, društvenog ili političkog. Merleau-Ponty kaže: »Taj su- 
bjekt nije više sam, nije više svijest uopće ni čisto biće za sebe. 
Njega okružuju druge svijesti koje su također u situaciji; on po- 
stoji za druge i postaje generički subjekt. Prvi put poslije He- 
gela, borbena filozofija ne razmišlja o subjektivnosti već o inter. 
-subjektivnosti.«* 

Moć je tada pravi čin samo-razvoja ili postajanja, čin koji 
nije izoliran unutar pojedinca, već koji je, budući da smo mi 
društvena bića i da smo uključeni u svijet koji dijelimo s dru- 
gima, upravo jedan događaj u svijetu s implikacijama za taj 
svijet i s utjecajem u tom svijetu. Nadalje, kao što smo vidjeli, 
ta moć nije sredstvo za bilo što izvan sebe: ona je svrha po 
sebi; život je nastajanje i vrijednost života leži u procesu sa- 
mom. 

Ako je to istina tada bismo mogli očekivati da ćemo naći 
da je moć osnovna karakteristika čitavog ljudskog života i svih 


5) Merleau-Ponty, Sense and Nonsense, Evanston (1964), p. 133—134. 

institucija, što je, mislim, doista slučaj. Kolakowski kaže: »Ni- 
gdje u svemiru ne bi čovjek mogao naći bunar tako dubok da ne 
bi mogao vidjeti svoje vlastito lice na njegovom dnu.«* Mi bismo 
to mogli malo izmijeniti i reći: Nigdje u ljudskom svijetu ne 
bismo mogli naći ljudski odnos, grupu, instituciju ili ljudsko 
stremljenje koji bi bili tako neljudski da ne bismo mogli naći 
noć u njihovoj osnovi, kao njihov bitan sastojak. Ljudi rastu, 
oni su temporalna bića. Zbog toga njihovi odnosi i institucije 
slično rastu i historijski su, ti. uključuju moć, bilo grupa bilo 
pojedinaca. Svaka društvena filozofija mora to uzeti u obzir i 
svaka sociologija i društvena psihologija koja ignorira takvu 
»Imoć« čini to na svoju vlastitu štetu. Zaista, čovjek ne vjeruje 
da se u takvoj kratkovidnosti radi jednostavno o naivnosti, već 
mora posumnjati da se radi o nepriznatoj obrani moći od strane 
onih sociologa, društvenih psihologa i filozofa koji hotimice igno- 
riraju problem. 

Bertrand Russell s pravom smatra moć centralnim pitanjem 
za društvene nauke kao što je to energija za prirodne nauke. 
A Kenneth Clark u jednom članku u kojem kritizira društvene 
nauke zbog toga što ignoriraju fenomen moći kaže: »Problem 
moći je bitan i on prožima čovjekovo međudjelovanje kako s 
njegovom materijalnom sredinom tako i s njegovom društvenom 
sredinom; unutar njega samog, u njegovim međuljudskim odno- 
sima, u međugrupnim i međunarodnim odnosima. Moć prožima 
svaki aspekt ljudskog života i zato je neizbježna.«? 

Tokom godine davane su različite definicije društvene moći, 
ali sve one uključuju odluku i osobno učešće u događajima. 
Drugim riječima, društvena moć znači učešće pojedinaca i grupa 
u događajima i akcijama koji oblikuju njihov svijet i tako njih 
same. Kao što smo rekli, moć je učešće u samorazvoju, a druš- 
tvena moć je ista stvar ali ograničena na područje društva. 

Svaki čovjek teži da bude moćan, teži da postane ono što mu 
nedostaje, teži da bivstvuje. Ali to znači da on teži da učestvuje 
u konstituiranju samog sebe i svijeta u kome živi. On traži, da- 
kie, da učestvuje u odlukama koje oblikuju njega i svijet koji 
on dijeli s drugima. Oslobađanje moći je oslobađanje sebe; to 
je postizanje identičnosti, bilo lične bilo društvene. Moj je za: 
ključak, naravno, da je participativna demokracija ideološki 


6) Kolakowski, »Marx and the Classical Definition of Truth«, zbornik 
Revisionism, uredio Labedz, New York (1962), p. 187. 

7) Kenneth Clark, »Problems of Power and Social Change«, Journal of 
Social Issues, 1965, p. 7. 

8) Neke tradicionalne sociološke definicije moći: 
McIntosch: svrsishodna kontrola događaja ili sposobncst da se tako postupa. 
Mills: sposobnost da se donose odluke koje imaju velike posljedice. 
Weber: sposobnost da se upravlja ponašanjem drugih. : x 
Goldhamer i Shils: stupanj u kojem meko lice utječe na ponašanje drugih 

u skladu sa svojim vlastitim namjerama. ; 
Dahls: razlika između vjerojatnosti nekog događaja ako postoji izvjesna 

akcija i vjerojatnosti događaja a9 nema takve akcije. 

društveni rezultat osnovne ljudske težnje za moći. Ljudi teže da 
učestvuju u onim odlukama koje utječu na njihov život jer oni 
teže da budu ono što još nisu. 


Mi smo nedavno bili svjedoci, a mislim da ćemo i dalje biti 
svjedoci, bujanja izraza moći širom svijeta i u različitim druš- 
tvenim kontekstima. Francuski studenti i intelektualci gotovo su 
oborili degolističku vladu; čehoslovački studenti vodili su borbu 
da slome pritisak moći partije; talijanski studenti su žestoko na- 
pali svoje profesore; američki crnci u svom pokretu za zajed- 
ničko upravljanje školama skoro su srušili etablirani sistem od- 
goja. Kud god pogledamo vidimo, kao najvažniju karakteristiku 
našeg vremena, općesvjetski pokret protiv upravljanja koje vrše 
drugi (bile to kolonijalne vlade, monolitna partija ili obična bi- 
rokracija) i za proširenjem prava širokih masa u odlukama i 
procesima koji odlučuju o njihovim životima. 

Žeđ za bivstvovanjem karakteristika je ljudskog života, ali 
naročito života mladih. Suočeni sa svijetom koji graniči sa sa- 
moubojstvom, živeći u društvenim i institucionalnim konteksti- 
ma koji, u ime ljubavi i slobode, gaje muku i patnju, apatiju, 
mržnju i dezintegraciju, naši mladi ljudi i naše manjine traže 
mae da bi prevladali nedostatke koje osjećaju: crna vlast, stu- 
dentska vlast, oslobođenje žena, treći svijet, svi oni koji su za- 
postavljeni itd. Samo putem takve moći mijenjaju se ljudi i 
grupe, jer, kao što smo vidjeli, moć je promjena. 


James Comer, na primjer, u jednom zanimljivom članku u 
Scientific American objašnjava historijski i društveni kontekst 
za Crnu vlast i dobrobiti koje je ta moć već donijela crnim Ame- 
rikancima. Moć je potrebna ne samo radi ekonomskih i politič- 
kih ciljeva, već, napose, da bi se preraslo traumatičan, samo- 
uništavajući, apatičan i ponižavajući stil života nametnut ame- 
ričkim crncima za preko dvije stotine godina. Crna vlast nije 
toliko sredstvo koliko je cilj, tj. razvijanje i uspostavljanje dos- 
tojanstva i samopouzdanja, nova identičnost. Potrebna je ma- 
sovna i neposredna akcija, kaže on, ali ne bijela akcija. »Oblik te 
akcije trebao bi biti usklađen. . . s historijski određenom potre- 
bom za crnačkom političkom i privrednom moći koja će olak- 
šati crnački progres i dati crncima odgovarajući stupanj uprav- 
ljanja njihovom vlastitom sudbinom.«* 


Svi ljudi teže, da svojim ponašanjem tako oblikuju svoju fi- 
zičku i društvenu sredinu, kako bi postigli visok potencijal za 
dobivanje onog što žele od okoline. Drugim riječima, ljudi traže 
moć, u različitim ličnim i društvenim oblicima, jer žele da budu 
više nego što jesu. Otupljivati ili skretati tu moć, iz straha, po- 
hlepe ili obične inercije, znači nanositi štetu ličnosti. To znači 
podsticati otuđenje i razne oblike društvene patologije. 


9) James P. Comer, »The Social Power of th jentifi - 
rican, april 1967, p. 27. e Negro«, Scientific Ame 

Poslušajmo što jedan novinar piše o nekim otuđenim ali bun. 
tovnim stručnjacima u Francuskoj maja 1968. 

»Dostojanstvo je ključno pitanje štrajkova u francuskim me. 
dicinskim ustanovama... kao što to brzo otkriva posjetilac na 
Facultć de Medicine, glavnoj medicinskoj školi u Parizu. Stu- 
denti koji su zauzeli školu oblijepili su njene trijemove revo- 
lucionarnim plakatima, ali žalbe koje oni iznose nisu političke; 
one se mogu sažeti u osjećanju da škola postupa sa svojim stu 
dentima kao s djecom. 

Sadašnji sistem medicinskih studija i organizacija bolnica 
potječu od Napoleona i otad se nisu mijenjali, kaže jedna mlada 
bolničarka. Praktički, to je vojnički sistem. Ona se žali da bol. 
ničarkama ne dozvoljavaju da daju mišljenja liječnicima i da 
se mnogi postupci ne mogu vršiti bez odobrenja glavnog bolnič. 
kog liječnika, kojega doživotno postavlja vlada. Jedan student 
medicine ubacuje da se studentima ne daje prilika da pregle. 
daju pacijente sve dok ne diplomiraju i tako oni nemaju mo. 
gućnosti da postepeno preuzimaju odgovornosti s kojima će se 
sresti kao liječnici. 

Jedan neuropsihijatar koji se pridružuje diskusiji ukazuje da 
se čak i zreli specijalisti osjećaju izvrgnuti nedostojnim pos: 
tupcima — koji uglavnom potječu iz moći glavnog liječnika nad 
šansama drugih liječnika na promociju. On tvrdi da promocije 
često dobivaju liječnici s političkim utjecajem i da potreba da 
se iskazuje poštovanje šefu ide tako daleko da se očekuje da svi 
liječnici idu čestitati glavnom liječniku Novu godinu; ja bih to 
ionako vjerojatno učinio, ali ja bih htio da to učinim zato što to 
želim, kaže neuropsihijatar. 

Nastavnici se žale uglavnom zato što osjećaju da nemaju 
glasa u odgojnom sistemu kojim upravljaju od vlade imenovani 
činovnici. Mnogi smatraju da je i sam sistem zastario i oni na: 
mjeravaju da ga izmijene. U gradu Meubeuge na sjeveru Fran- 
cuske, na primjer, nastavnici u štrajku na tamošnioj srednjoj 
tehničkoj školi sastali su se za vrijeme vikenda da skiciraju pre- 
poruke za reforme — uz pomoć odbora svojih učenika. 

Nikad nam se ne pruža prilika da damo naša mišljenja, kaže 
jedna crnokosa štrajkašica koja predaje engleski u Meubeugeu 
Sve dolazi odozgo. Ona produžuje da iznosi žalbe koje su bile 
općenite u školama SAD pred više deceniia: Mi osjećamo da po- 
stoji raskorak između škole i života. Stavlja se prevelik naglasak 
na davanje znanja, a nedovoljan na izgradnju ličnosti. Mi imamo 
učenike koji znaju mnogo stvari, ali nisu u stanju da savlađuju 
životne teškoće.«" 

Jedan student, koji je sudjelovao u kulturnoj revoluciji na 
pekinškom univerzitetu 1966—67. izražava svoje veselje zbog no- 
vootkrivenog osjećaja učešća: »Sad kad smijemo govoriti, smi- 
jemo djelovati, kako je divno! Tako se nismo osjećali nikad ra 


10) »White Collar Revolt«, The Wall Street Journal, 5. juni 1969, p. 1. 
132 


nije.« On zatim opisuje danonoćne mitinge, spontane i bujne iz: 
raze obuzdavanih nezadovoljstava i dugopotiskivanih nada i že- 
lja za stvarnom odgojnom reformom na pekinškom univerzitetu. 
Na kraju, kaže on, kulturna revolucija teži da oduzme vlast jed- 
noj elitističkoj i fosilnoj partijskoj birokraciji i da je dade na: 
rodu uvodeći »sve šire učešće masa u državnim poslovima kakvo 
su Marx i Lenjin predviđali kao neophodnu pretpostavku komu. 
nističkog društva. Revolucionarne mase preuzimaju vlast ne sa- 
mo putem svojih predstavnika u pekinškom revolucionarnom 
komitetu, već i direktno, u svojim tvornicama, komunama ili in- 
stitucijama, putem 'revolucionarnih pobunjenika' unutra.«" 

Moć je čovjeku ono što je energija prirodi. »Participativna 
demokracija« je društveni i politički ideal koji najizravnije odra- 
žava taj prisni odnos. 


Preveo B. P. 


ll) V. Nee, »The Cultural Revolution at Pek Universit M 
Review, juli—avgust 1969, p. p. 88—72. ing y«, Monthly 

NACIJA I MOĆ 
Dušan Pirjevec 


Ljubljana 


Govoriti u okvirima naše generalne teme Moć i humanitet 
primjereno i o naciji znači dati govoriti onome što je nas same 
u pogledu nacije bitno i presudno odredilo. To bitno i presudno 
je naš partizanski rat shvaćen kao narodnooslobodilačka borba 
pa je stoga jasno, da je ono bitno, do čega nam je stalo u vezi 
s pitanjem nacije, na svoj način sabrano i u principima koji su 
ovom borbom rukovodili, njom se potvrđivali i kroz nju dospi- 
jevali u svoju istinu. Ti principi najopširnije su obrazloženi u 
oba izdanja poznate Kardeljeve knjige Razvoj slovenačkog naci- 
onalnog pitanja. 


U prvom izdanju nacija je opisana kao »historijski nastala, 
stalna zajednica jezika, ekonomske povezanosti, teritorije i psi- 
hičkog ustrojstva, koje se izražava u specifičnostima kulture«. 
Ova određenja nisu prezentirana kao originalna autorova defi- 
nicija, nego su dana u navodnim znacima, jer se radi zapravo o 
citiranju poznate Staljinove teze. 


Iz niza teoretskih razloga i iskustava sa staljinizmom autor 
je u drugom izdanju definiciju primjereno modificirao i sažeo 
u slijedeću rečenicu: »Nacija je, dakle, specifična ljudska zajed- 
nica, nastala na osnovu društvene podjele rada epohe kapitaliz. 
ma, na kompaktnoj teritoriji i u okviru zajedničkog jezika i blis- 
ke etničke i kulturne srodnosti uopće.« 


Nacija je određena, dakle, kao specifična ljudska zajednica u 
čiji su koncept ugrađena dva sklopa elemenata. To su prije sve- 
ga konkretni ekonomsko socijalni elementi, koji govore kroz 
formulaciju o društvenoj podjeli rada epohe kapitalizma, iz če 
ga slijedi, da je podjela rada, karakteristična za produkcione 
odnose kapitalizma i procesa kapitala tražila i omogućavala je: 
dan nov način ljudskog udruživanja, nov način međusobnosti, 
historijske egzistencije i prisutnosti. 

Ali u definiciju nacije ne ulazi samo ova tačno fiksirana pot- 
reba za novim oblikom društva jer ona sama po sebi nije još 
ništa nacionalno. Da bi se prema tome od ove potrebe i njene 
realizacije došlo baš do nacije, moraju se pojaviti još oni ele. 
menti, koje evociraju slijedeći termini: zajednički jezik, kom: 
paktna teritorija, bliska etnička i kulturna srodnost pa i zajednica 
psihičkog ustrojsiva, koja se izražava u specifičnostuna kuitu- 
re. Samo to je ono pravo nacionalno, samo to daje novoj zajed- 
nici pravo na ime nacija. 

Ekonomsko-socijalni elementi vremenski su dosta tačno lo- 
cirani i ograničeni, dok za nacionalno-etničke determinanie to 
ne vrijedi: Ekonomsko-socijalni elementi historijski su kasniji, 
odnosno mlađi od nacionalno-etničkih obilježja. Da bi se socijal- 
ne potrebe, koje producira proces kapitala, mogle realizirali u 
smislu jednog takvog novog načina udruživanja, kome stvarno 
pripada ime nacije, potrebno je, da već prije toga postoje jezik, 
kompakina teritorija, etnička bliskost, kulturna specifičnost i ta- 
ko dalje. Ove nacionalno-etničke određenosti su dakle historij- 
sko-kronologijski starije i sa stajališta socijalnih potreba kapi- 
tala tako stare, da su se mogle definirati samo kao nacional- 
nost, što dolazi od natio, a natio je isto što i natus, rođen. Na- 
cionalno kao izvednica iz natus-natio je dakle ono rođeno a to 
znači i ono prvo i najstarije: nacionalno etnička obilježja prima 
čovjek već svojim rođenjem. 

Ta historijsko-kronologijska prednost etničko nacionalnih 
deierminanata povlači za sobom i njihovu nezavisnost od socijal- 
nih potreba procesa kapitala. Nacionalno-etnička određenost i 
strukturiranost egzistirale su još davno prije onog trenutka, kad 
je proces kapitala »zatražio« novi način ljudskog udruživanja u 
obliku nacije. Nacionalno-etničke determinante bile su već pri- 
sutne, takoreći na dohvatu ruke, čekajući, da ih proces kapitala 
podigne na jedan novi nivo, na nivo nacije. 

Nacionalno-etničke determinante nisu produkt procesa ka- 
pitala pa ni produkt macije, ali one ujedno nisu ni kreatori 
nacije u pravom smislu riječi. Sve, naime, izgleda, kao da su te 
determinante s obzirom ma historijsko zbivanje kapitala bile 
nešto potpuno pasivno, što se jasno vidi i iz slijedećih Karde- 
ljevih rečenica: »Pitanje jezika i kulture zauzelo je važno mjes- 
to u ekonomskim težnjama građanstva. Feudalno plemstvo nije 
bilo vezano za jezik vlastite nacije. Jezici feudalnih dvoraca bi- 
li su latinski i francuski. Za građanstvo, pak, ovo se pitanje po- 
stavljalo na drugi način. Prvo, nacionalni jezik bio je jedina os- 
nova, na kojoj se mogla provesti uspješna centralizacija; i dru- 
go, nacionalni jezik bio je jedino komunikaciono sredstvo na 
tržištu, dakle, tamo gdje su se osnovni narodni slojevi susretali 
s građanstvom. Za slobodan razvoj trgovine bio je, dakle, pot- 
teban razvoj i napredak nacionalnog jezika.« 


Opširnije je ovaj problem tretiran u drugom izdanju ove 
knjige, gdje se posebno naglašava, kako je izvanredno karakte- 
ristično, da se procesu kapitala primjereno formiranje nove za- 

jednice nije zbivalo u okvirima feudalne države nego u okvirima 
etničke pripadnosti, dakle u okvirima jezika i kulture, što se na 
kraju objašnjava tvrdnjom, da su slobodan razvoj i napredak 
nacionalnog jezika bili neophodno potrebni za slobodan razvoj 
privrede. 


Etničko nacionalne određenosti ubačene su u nekakav pro- 
ces prilagođavanja i bivaju upotrebljavane za nešto, što nisu 
one same, ili drugim rijecima: one bivaju aktivirane u jednom 
posve određenom pravcu. Nacija je, dakle, jedno specifićno ak- 
tiviranje ovih temeljnih određenosti čovjeka, tako da se nacija 
kao novi način ljudske zajednice pojavljuje samo onda ako se 
zbiva baš to specitično aktiviranje jezika, kulture, etničke srod- 
nosti i kompaktne teritorije, to jest onih determinanata koje egzi- 
sliraju već od vajkada, od rođenja. Ovo aktiviranje dolazi očigled. 
no izvana i dolazi od potrebe za slobodnim razvitkom jedne 
specitične forme privrede i samo od nje. Tako je, dakle, etnič- 
ko-nacionalna determiniranost u svakom pogledu starija, iskon- 
skija i primarnija, iako bez nje nacije uopće ne može biti, ipak 
je ujedno jasno i to, da ovo iskonsko i primarno u pogledu na- 
cije nije nikakva aktivna snaga koja sama po sebi i sama iz se- 
be stvara naciju kao novi oblik gradskog udruživanja. Naciju uis- 
tom stvara jedna a-nacionalna snaga, jedna snaga, dakle, za koju 
je svijet etničko-nacionalnog i rođenog principijelan i kao takav 
zapravo potpuno irelevantan. Za tu snagu, za proces kapitala, 
etničko-nacionalni elementi »interesantni« su samo s obzirom na 
njene vlastite »interese« pa radi toga njihovo aktiviranje u srmje- 
ru nacije može zahvatiti samo one njihove predjele, koji odgo- 
varaju baš tim interesima. 


Razlikovanje etničko-nacionalnih određenosti i svega rođenog 
od aktiviteta ekonomsko-socijalnih elemenata bar principijelno 
oivara mogućnost, da se nacija shvati i odredi bez ikakvog pozi- 
vanja na nacionalno i etničko, bez obzira na rođeno, bez obzira 
na ono, što govori kroz natus-natio. Ova mogućnost potvrđena 
je poznatim  Renanovim predavanjem Šta je nacija iz godine 
1882. Tragajući za izvorima, temeljima i konstituantama nacije 
Renan detaljno ispituje slijedeće elemente: rasnu određenost, 
zajednički jezik, zajedničku religiju, zajedničke ekonomske in- 
terese i geografske faktore, ali ih sve redom kategorički odbacu- 
je, izjavljujući, da čovjek nije rob svoje rase, jezika, religije, e- 
konomije i teritorije, tako da nijedan od ovih elemenata ne 
može ući u definiciju nacije. Tu su, dakle, iz nacije iščezla sva 
etničko-nacionalna određenja, sve ono prvo i rođeno, a iščezli 
su i neki od onih socijalno-ekonomskih elemenata, koji su ugra: 
đeni u citiranu komunističko-marksističku definiciju i razumi 
jevanje nacije. Ostao je samo čovjek, koji nije rob, ostao je dak- 
le slobodni čovjek kao slobodni subjekt, tako da možemo zak- 
ljučiti, da je nacija tvorevina slobode i da prema tome nije ute: 
meljena u nacionalnome i rođenome. I stvarno, Renan svom sna- 
gom podvlači, da nacija egzistira samo sama iz sebe. Ona je 

dakle slobodna autokreacija i u njoj nema ničega od nacional- 
nog i rođenog, od onog prvog i iskonskog. 

A šta je onda nacija, kako je uopće moguća? Nacija je duša, 
odgovara Renan, ona je duhovni princip, koji ima dvije dimen: 
zije: jedna je prošlost a druga je sadašnjost. Jedna je zajednič: 
ko posjedovanje bogate baštine uspomena, a druga je sadaš 
nja suglasnost, želja za životom u zajednici i volja da se produ 
ži i da se učini korisnim ona ostavština, koju smo nedjeljivo pri- 
mili. Čovjek nije improvizacija. Nacija je kao i pojedinac rezul- 
tat dugačke prošlosti pune napora, žrtava i predanosti. Kuli 
djedova je najlegitimniji kult: naši preci su nas učinili takvima, 
kakvi jesmo. Herojska prošlosi, veliki ljudi, slava — to je druš 
tveni kapital na kojem se može sagraditi ideja jedne nacije. Na- 
cija je moguća, ako su ljudi u prošlosti stekli slavu i ako imaju 
u sadašnjosti zajedničku volju, ako su zajednički izvršili velika 
djela i ako imaju volju, da ih i dalje izvršavaju. Nacija je jed- 
na velika solidarnost, koja počiva na osjećanju žrtava, koje su 
bile podnijete i za koje imamo volju, da ih još dajemo. Nacija 
je prošlost koja se potvrđuje u sadašnjosti kroz jednu opiplji- 
vu činjenicu tj. kroz suglasnost, kroz jasno izraženu želju za za- 
jedničkim životom. Zajednica je svakodnevni plebiscit, kao što 
je egzistencija pojedinca neprekidno potvrđivanje života. 

Polazna tačka je svakako prošlost — a prošlost je herojska 
prošlost, to su veliki ljudi, velika djela i slava. Velika, slavna i 
junačka prošlost je onaj društveni kapital, na kojem se jedino 
može izgraditi ideja nacije. U poznatoj terminologiji devetna- 
estog vijeka to znači, da se tu radi o fundiranju takozvane his- 
torijske nacije, iz čega bi se moglo zaključiti, da je Renanova 
definicija jednostrana, jer ne može ništa pružiti takozvanim ne- 
historijskim nacijama, koje očigledno nemaju pri ruci onaj 
društveni kapital, koji je glavni uslov ideje nacije. I pošto su 
se u Evropi kao samostalne i suverene društvene jedinice afir- 
mirale i nehistorijske nacije, moglo bi iz toga slijediti, da Rena- 
nove misli nikako ne mogu pogoditi naciju kao takvu. 

Takvo zaključivanje ispušta iz vida sve bitne implikacije o- 
nog razumijevanja nacije, koje je tako jasno  progovorilo baš 
kroz Renanovu misao. Ova slavna, junačka i velika prošlost ni- 
je naime samo društveni kapital kao takav, ona je istovremeno 
i uzor i model za sadašnjost, ona sama po sebi ništa ne znači, 
ostaje samo puka ideja a ne i stvarnost, ako ne postoji volja, da 
se prošlost, da se velika djela produže u sadašnjosti. Nije do- 
voljna samo velika prošlost, potrebna je i velika sadašnjost. Na- 
cija realno postoji, dakle, samo ako se zbiva kao slava, junaš- 
tvo i veličina, to jest kao velika historijska akcija. Nacija je 
historijska akcija, odnosno spremnost ili volja za historijskom 
akcijom. Kao takva nacija je sama iz sebe i ujedno onaj pros- 
tor, gdje čovjek nije ni rob jezika ni religije, nego je slobodan. 
Nacija je dakle slobodna akcija koja samu sebe postavlja. Po- 
zivanje na veliku i slavnu prošlost ne znači drugo nego samo to, 
da se nacija kao akcija utemeljuje u akciji, dakle u samoj sebi. 

Nacija je prema tome sama u sebi utemeljena i sama iz sebe iz- 
viruća historijska akcija. Kao nacija u cjelini, tako i historijska 
akcija izvire iz same sebe, nema nikakvog temelja negdje izvan 
sebe, nego sama samu sebe postavlja, nije ničemu ovavezna i; 
tako je potpuno slobodna. Baš ova potpuna oslobođenost nisto- 
rijske akcije, činjenica, da se ona rada samo sama iz sebe i da 
je dakle kreacija slobode, bitna je šansa i mogućnost i svih ne- 
historijskih nacija, jer je očigledno, da se takva akcija može po- 
javiti uvijek, bilo gdje i bilo kada. Samo u tom svjetlu mogu se 
shvatiti paradoksalne sudbine malih i nehistorijskih nacija. 

Ali se postavlja drugi problem: kako može princip u samoj 
sebi utemeljene akcije konstituirati više specifičnih i bar u prin- 
cipu jednakopravnih nacija odnosno historijskih akcija. Ovo pi. 
tanje pita o pluralizmu akcije. 

Jedino čime može Renan uopće utemeljiti naciju jest teza, 
da je egzistencija nacija garant slobode: kad naime ne bi bilo 
nacija, tvrdi on, onda bi svijet imao samo jedan zakon i samo 
jednog gospodara, pa iz toga slijedi, da je bit nacije u tome, da 
je sama svoj zakon i sama svoj gospodar, a to znači samo to, da 
je ona samo sama iz sebe i iz ničeg drugog. Nacija je samo sa- 
ma iz sebe, ona je sama svoj zakon i gospodar, a sve to je svo- 
jom slobodnom akcijom. Nacija je dakle subjekt. 

Ta određenja vraćaju nas onim marksističkim definicijama, 
kojima je ovo razmišljanje i počelo. Kardelj, naime konstatira i 
ovo: »U smislu gornje definicije jasno je, da u današnjim druš- 
tvenim okvirima nacionalna država u najvećoj mogućoj mjeri 
omogućuje slobodan razvitak nacije... Nacije imaju, dakle, 
pravo na samoodređenje — pojam samoodređenja može stvar- 
no egzistirati samo u pravu svake nacije, da stvori vlastitu dr: 
žavu, u pravu na otcjepljenje.« 

Tri su pojma odlučujuća: nacionalna država, slobodni raz: 
vitak nacije i samoodređenje. Cilj je svakako slobodni razvitak 
nacije, koji se može postići samo kroz vlastitu državu, do ko 
je se dolazi samo u okvirima i na osnovu samoodređenja. Samo- 
određenje je glavni temelj slobodnog razvoja pa iz toga slijedi, 
da je taj razvoj neprekidna realizacija samoodređenja. Zbiva: 
nje nacije je zbivanje samoodređenja odnosno samoodređiva- 
nja, ili kako bi rekao Ivan Cankar: nacija sama sebi piše svoju 
sudbinu, ili: »nacija kao jedinica političke volje, koja hoće sa: 
ma odlučivati o svojoj sudbini« (Fr. Zwitter, Sodobnost 1964, 
1062). 

Samoodređenje je shvaćeno kao sloboda, odnosno kao slo- 
bodni razvitak nacije, a sloboda nije drugo nego odlučivanje o 
vlastitoj sudbini, samo je to odlučivanje o samom sebi kao slo- 
boda presudno vezano na vlastitu državu, pa je prema tome 
jasno, da se ne radi o nekakvoj kontemplaciji, načelnim dekla: 
racijama ili pismenim odredbama. Radi se o kreiranju vlastite 
sudbine unutar konkretne društveno historijske situacije, unu: 
tar »sadašnjih« društvenih okvira i pomoću instrumenata, koji 
su tim okvirima jedino primjereni — a to je država. To nije dr- 

žava uopće, a nije ni staroorijentalni imperij ili grčki polis. Dr- 
žava kao zbivanje i instrument samoodređenja i slobode je onaj 
tip države, koji se zasniva u novovjekovnoj Evropi i Americi i 
koji se definitivno formira i generalizira francuskom revoluci- 
jom. Nacija kao sloboda kroz samoodređenje zbiva se, dakle, u 
jednom određenom povijesno socijalnom svijetu i predstavlja 
jednu od mogućnosti historičnosti i socijalnosti čovjeka. U o- 
vom historijskom i socijalnom kontekstu samoodređenje pret- 
postavlja jednu određenu aktivnost ili samoaktivnost. Onako 
kako mi danas općenito razumijevamo samoodređenje, ono se 
može zbivati samo borbom ili akcijom. Jedno pasivno držanje 
nikada ne možemo percipirati kao primjereni način kreiranja 
vlastite sudbine: pasivnost je za nas podređivanje sudbini, gub- 
ljenje slobode i abdikacija. Kreiranje vlastite sudbine je samo 
akcija, ali uvijek samo slobodna akcija, to jest ona, koja se ra- 
đa iz vlastite a ne iz tuđe volje, dakle iz one vlastite volje, ko- 
ja je volja za samoodređivanjem odnosno volja za velikom his- 
torijskom akcijom kao volja, da se produži ona velika, slavna i 
herojska prošlost. Nacija kao samoodređenje, i kao svakodnev- 
ni plebiscit zbiva se kao slobodna historijska akcija. 

Nacija kao sloboda i samoodređenje u vidu historijske akcije 
ne znači ništa drugo nego biti-sam-svoj-gospodar i sam-svoj-za- 
kon. Biti zakon i gospodar znači određivati i naređivati, vladati 
i savladavati, imati dakle vlast, tj. vlast nad svojom sudbinom 
odnosno nad cjelokupnim područjem svijeta, gdje se ova sud- 
bina zbiva. Vladati, savladavati, određivati, naređivati i samo- 
ga sebe određivati — sve je to po svojem najdubljem određe- 
nju isto kao imati moć, biti moćan, odnosno: biti moć. Nacija 
kao samoodređenje na način historijske i slobodne akcije je 
dakle moć. A kako je nacija zapravo volja, da se produži slavna 
prošlost, onda iz toga slijedi, da je nacija volja za moć. 

Moć odnosno volja za moć u slučaju nacije zbiva se unutar 
pojedinih nacija. Zbivanje i samopostavljanje moći ograničeno 
je u granice pojedinih nacija, pa se dakle radi o ograničenju od- 
nosno o samoograničenju moći. To je pluralizam moći. U plu- 
ralizmu kao samoograničenju moći zasniva se dakle princip eg- 
zistencije više nacija. Nacije jesu samoograničenje moći odnos- 
no volje za moć i one mogu postojati samo u vrijeme takve og- 
raničenosti i pluralizma ili policenirizma, pa se radi toga pruža 
mogućnost, da razumijemo naciju i princip nacije baš kroz sa- 
moograničenje moći i volje za moć. : 

Samoograničenje znači, da moć nije još potpuno slobodna, 
da, dakle, nije sama iz sebe i sama za sebe, da nije sam svoj 
vlastiti temelj i ujedno temelj, tj. pod-loga ili sub-iectum svega. 
Moć u svojoj samoograničenosti nije svoj vlastiti izvor, nego 
je utemeljena i izvire iz nečega, što nije ona sama. U okviru na- 
cije moć izvire i ona se utemeljuje u onome što se zove natus- 
natio, dakle u rođenome. 

Pluralizam i policentrizam moći je dakle samoutemeljivanje 
moći u nacionalnom i etničkom. Ali ovo utemeljivanje u dru- 

gome je prikrivenost istine o samo-utemeljenosti, to je, dakle 
prikrivenost one istine, koja govori kroz Renanovu tvrdnju, da 
nacija egzislira samo sama iz sebe, i koja se manilestira kroz 
samoodređenje kao temeljnu dimenziju nacije. Ili drugim rje: 
čima: utemeljivanjem u nacionalnom, etničkom i rođenom pri- 
kriva se istina, da je pravi temelj svega zapravo moć sama, da 
je ona jedini pravi sub-iectum, jedina podloga i temelj svega ali 
to tako, da je sama bez ikakvog temelja, da je potpuno slobod. 
na, ničim obavezna i ničemu odgovorna, da je njena istina za. 
pravo nihil — ništa. Utemeljivanjem u nacionalno-etničkim de- 
terminantama prikriva se prema tome izvorna nihilistička isti- 
na moći, kao izvor njezine slobode i neprekidnog samointenzi- 
viranja i samotranscendiranja. 

Sudbina nacionalnog i etničkog pa i sudbina same nacije za 
vise dakle od implikacija utemeljivanja kao prikrivenosti isti- 
ne moći i volje za moć, jer je jasno, da sve što je nacionalno, 
etničko i rođeno mora izgubiti sav svoj značaj u trenutku, ka. 
da volja za moć u procesu svoga samointenziviranja sabere to- 
liko moći i volje, da se pokaže kao takva, kao jedini temelj ili 
sub-iectum svijeta. Ovaj proces sabiranja jest proces sabiranja 
u istinu; to je proces u-istinjenja i oslobađanja volje za moć 
od svega što nije ona sama po i od svega nacionalnoga i etnič- 
koga. Volja za moć vraća se sama sebi, ona re-evoluira ka sa- 
moj sebi, pa se može reći da se zbiva re-evolucija kao prevrat 
unutar same moći. Momenat ovog prevrata i revolucije je ne- 
sumnjivo i Renanova misao, u kojoj nema više ničega od etnič- 
kog, nacionalnog i rođenog. 

U ovom prevratu i revoluciji zbiva se kraj nacije, pa je jas- 
no, da misao o kraju nacije bitno pripada i marksističkoj misli, 
koja je misao revolucije par excellence. Kardelj npr. veoma jas- 
no govori o odumiranju nacija, i o njihovom stapanju, o formi. 
ranju jedne opće ljudske kulture tako da će čovjek postati »di- 
rektni građanin svijeta«, što znači da čovjek u zbivanju svijeta 
neće više participirati posredstvom nacije nego direktno kao 
takav. .. 

Pitanje o naciji i moći pretvara se u pitanje o kraju nacije? 
Kako stoji danas s tim pitanjem? Za odgovor imamo na raspo- 
laganju jedan veoma rječit dokument to je svjetski bestseller, 
knjiga Američki izazov, koju je napisao francuski novinar Jean- 
Jacques Servan Schreiber. On svoje ispitivanje počinje na osno- 
vu već relativno starih, opće poznatih i bogato dokumentiranih 
konstatacija o tehnološkom i managerskom prepadu, koji raz- 
dvaja Evropu od Amerike i u kojem se krije opasnost, da se 
Evropa prije ili kasnije pretvori u žrtvu američkog tehnološkog 
kolonijalizma. Pitanje koje iz toga proizlazi jest pitanje moči. 
»Evropa je stvorila tržište a ne i snage«, ona dakle nema sna: 
ge, nema moći, pa se autor pita: »Gdje je evropska moć«? A 
pošto je bez moći, ona nema više »svoju sudbinu u svojim ru: 
kama«. Problem Evrope je, dakle, problem moći, a to je ujedno 
pitanje, kako uzeti svoju sudbinu u svoje ruke. 

Moć kao savladavanje i kreiranje vlastite sudbine je zapravo 
ono određenje, koje bitno pripada samoj naciji, ali ona se da- 
nas pojavljuje očigledno u okvirima jedne šire, tj. transnacio- 
nalne strukture, u okviru Evrope. U horizontu moći, samoodre- 
đenja i savladavanja sudbine nigdje više nema nacije, nju je moć 
odnosno volja za moć napustila, ostavila iza sebe, jer se preseli- 
la u neke šire prostore. Moć može biti samo još u Evropi i da 
bi Evropa bila moćna ne smije se zbivati kao konfederacija ne- 
go samo kao federacija, gdje se ne odlučuje općom suglasnoš- 
ću nego samo većinom glasova. Evropa mora postati »tehnološ- 
ka zajednica«, čija će realizacija biti »test protiv nacionalizma 
i za racionalizam«, što ujedno znači, da je potrebno već jedan- 
put prihvatiti činjenicu, da »nacija nije posljednji stupanj dru- 
štvenog uređenja«. 

Nema sumnje: moć se oslobodila nacije, nacionalnog, etnič- 
koga i rođenoga. Ali, kako znamo, ovo oslobođenje je prevrat 
u samoj moći, oslobođenje u vlastitu istinu, pa se stoga mora- 
mo zapitati, kako se zove ova istina, da li je uopće već jasno 
progovorila i nije li to možda ona općeljudska kultura, o ko- 
joj govori Kardelj i u kojoj će čovjek biti direktni građanin svi- 
jeta? 

Evropa, da bi bila moćna, mora postati »tehnološka zajed- 
nica«, iz čega slijedi, da je moć tehnologija i da je, dakle, baš 
tehnologija ona općeljudska kultura, o kojoj se pitamo. Iz iste 
knjige saznajemo, »da legije, sirovine i kapital nisu više znaci i 
instrumenti moći.« Moderna moć je »sposobnost uključivanja 
pronalazaka u produkciju«, dakle tehnologija. »Ležišta« moći 
nisu »više u zemlji, brojkama i mašinama, nego u duhu, dakle 
u čovjekovoj sposobnosti mišljenja i stvaranja«. 

Izgleda, dakle, da je izvor moći u onome, što se nama čini 
kao najviše i najplemenitije, a to je ljudski kreativni duh. Da, 
ljudski kreativni duh, ali shvaćen kao izvor moći i reduciran u 
smislu potreba i mogućnosti tehnologije kao moći, jer je moć 
»iskorištavanje i sistematsko upotpunjavanje svih instrumena- 
ta razuma ne samo na ratištu nauke, nego i na bojnom polju 
organizacije i upravljanja«. To je ono novo i ono bitno: bojno 
polje organizacije i upravljanja, to je ono, u što se Evropa nije 
još otvorila, jer još uvijek živi pod vladavinom iracionalizma, to 
jest u »fetišizmu propisa, koji se prenose s oca na sina, pod te- 
retom rutine i u božjem poslanstvu vlasti«, to jest u harizmatič- 
kom karakteru vlasti i moći, u moći dakle, koja je sveta, uteme- 
ljena u nacionalnom i etničkom, pa je zbog toga i iracionalna i 
neefikasna. 

Ljudski kreativni duh kao razum i kao racionalna organiza- 
cija i upravljanje — to je danas zbivanje moći. Ovaj novi tip 
organizacije i upravljanja je zapravo kibernetika (kvbernao, gu- 
bernao, kormilariti, vladati, upravljati). Kibernetika je, kako 
kaže Heidegger »nova temeljna znanost,« koja će »određivati i 
upravljati« svim drugim znanostima. Kibernetika »odgovara 
onom određenju, po kojem je čovjek djelujuće društveno biće, 

Ona je teorija o upravljanju mogućeg planiranja i organiziranja 
ljudskog rada«. Kibernetika je današnje ime za moć, a to je u- 
jedno potpuno racionaliziranje ljudskog kreativnog duha, koji 
je moć samo ako se realizira kao kibernetika, pa se radi toga 
mora odreći svega iracionalnog, tradicionalnog, svetog, prirod. 
nog pa naravno i svega nacionalnog, rođenog i tako dalje. 

Samooslobađanje volje za moć nikako ne znači, da u kraju 
nacije sve nacionalno i etničko nekako iščezava ili prestaje. 
Ono se može još uvijek ubacivati u samozbivanje moći i volje 
za moć ali ne zato, da bi ih ograničavalo ili sprečavalo degra- 
daciju kreativnog ljudskog duha na puke racionalne operacije, 
nego da bi bilo samo podstrek za što jaču ekspanziju volje i 
moći. Volja za moć se time iracionalizira, ona mahnita, ali ne u 
tom smislu da bi mogla time u moći samu sebe premašiti i sa- 
mu sebe potencirati. Ona postaje rušilačka, ubitačna i uništava. 
juća moć. To je pomahnitala nacija. Nacija kao iracionalna 
moć, to jest u nacionalnom i u rođenom utemeljena moć, jest 
insuficijentnost moći, jer je prava moć samo do kraja racionali- 
zirani kreativni ljudski duh. Ne dobiva se moć i više moći u 
ime nacije, nacionalnog i etničkog, nego samo na osnovu teh. 
nologije i kibernetike. Problem nacije jest problem moći, teh. 
nologije, kibernetike, racionalizacije. 

Nacije kao zajednice, dakle, još uvijek postoje, tako da je 
riječ o kraju nacije zapravo samo djelomično tačna, odnosno 
da ovaj kraj znači nešto drugo nego što se obično misli. Nacija 
je još uvijek oblik udruživanja, samo se ona sada mora shvati- 
ti potpuno izvan nacionalnog, etničkog i rođenog. Nacije su još 
uvijek subjekti akcije, ali tako da je subjekt sada u znanost pre- 
obraženi ljudski duh, dok je akcija tehnološka revolucija, kiber- 
netika i informatika. Zbiva se bitna promjena same historije o- 
dnosno historičnosti čovjeka, o čemu mnogo zna i Servan-Schrei- 
ber, koji govori ovako: »Napredak jest borba kao što je i život 
borba. Te činjenice bile su uvijek jasne i cjelokupna historiia 
ljudskih društava skoro sve do danas nije se mnogo razlikovala 
od historiie ratova. Danas se velika napredna društva, Sjedinje- 
ne Američke Države, Sovjetski Savez, Evropa približuju kraju 
ove historije. Konflikti među niima bit će samo još teorijski ili 
atomski. Ove druge hipoteze, hipoteze uništenja, naravno ne mo- 
žemo isključiti. Ali u našem razmišljanju i radu moramo pola: 
ziti od historijske hipoteze, a ta je atomski mir: ona se zove in- 
dustrijski rat.« Ova druga hipoteza iest »rat među civilizaciia- 
ma«, koji se »odvija u zatvorenom planetarnom ratištu tehnolo- 
gije, znanosti i upravljanja«. Ono novo je dakle zatvoreno ra: 
tište tehnologije, znanosti i samoupravljanja dok je atomski rat 
kao samouništenie samo ponavljanje staroga tipa historije, to 
iest one historijske akcije, kakvu predstavlja i naciia kao pri- 
krivanje i prikrivenost nihilističke istine subjekta, akcije i mo- 
ći kao pomahnitala uništavajuća moć. 

A ako je tako, onda se i naša zemlja kao zajednica nacija ot- 
kriva u jednoj posve novoj svjetlosti. Problem ove zajednice 

jest problem racionalizacije. Ova zajednica je zajednica subje- 
kata iz kojih je bar principijelno iščezlo sve tamno i iracionalno, 
oni više nisu nosioci onih velikih historijskih akcija, koje su se 
eshatologijski utemeljivale kao jedini mogući put ka potpunom 
spasenju čovjeka i nacije, oni su danas nosioci tehnološke re- 
volucije i time istine moći. Oni su odgovorni samo ako odgo- 
varaju svojoj istini, koja je istina novovjekovnog subjektivite- 
ta, oni u svoju akciju i u svoje međuljudske odnose ne smiju u- 
nositi nikakav iracionalni element, pa dakle i ništa, što je u ve- 
zi s nacionalnim, etničkim ili rođenim. Svako iracionaliziranje 
ili eshatologiziranje subjekata i njihove akcije bremenito je ka- 
tastrofalnim implikacijama. 

To naravno ne znači, da nacije kao subjekti nisu ujedno i 
međusobno različite i jasno profilirane »ličnosti«. Ali ova razli- 
čitost, ove razlike na koje se pozivamo, nisu ono iskonsko, pri- 
marno i rođeno, nego se radi samo o razlikama između kvanti- 
teta, kvaliteta i strukture pojedinih moći koje su posljedice raz- 
ličitog konkretnog historijskog zbivanja nacija kao volje za moć. 
U ovim razlikama nema ničeg iracionalnog ili nedokučivog, one 
se mogu racionalno shvatiti i kvantitativno odrediti, i to u skladu 
s mogućnostima, koje je princip nacije pružao ljudima za njiho- 
vu historijsku egzistenciju. Kao hipoteza može se u okviru o- 
vog razmišljanja navesti, da ie naciia davala ljudima u glavnom 
tri mogućnosti njihovog socijalno historijskog realiziranja: drža- 
va, pokret i blokirani pokret. 

U našoj zemlji još uvijek postoji nacionalno pitanje, ali to 
nije više ono staro pitanje o tome, šta jedna tuđa i jača nacija 
radi s nekom drugom i slabijom, nego je pitanje u tome, šta 
svaka pojedina nacija radi sama sa sobom. Nacionalno pitanje 
u našoj zemlji jest pitanje racionaliziranja moći. Racionalizira- 
nje moći jest njeno oslobođenje, što za nas znači oslobođenje za 
participaciju u zbivanju svjetske moći kao tehnologije. 


To pitanje postavlja se danas na najurgentniji način. Prva 
pretpostavka, koja se tu nameće, jest da se shvati nacija kao zbi- 
vanje volje za moć i kao problem moći, a to znači između osta- 
log, da vlastiti istitucionalni sistem ne shvaćamo više kao rep- 
rezentaciju nacije osvijetljenu aureolom harizme, nego kao cen: 
tre moći, koje je stalno potrebno prilagođavati i funkcionalizi- 
rati u smislu potreba i zbivanja moći. 


Kraj nacije, je, prema tome, njeno sabiranje u njene vlasti- 
te najviše mogućnosti, u mogućnosti volje za moć. To je racio- 
nalizacija moći, što znači njeno napuštanje i otpuštanje iz na- 
cionalnoga, etničkoga i rođenoga. Kraj nacije je radikalni raz- 
vod zajednice i nacionalnoga, moći i rođenoga. Ovaj razvod ni- 
kako ne znači, da sad moć i rođeno stoje jedno prema drugom 
na istom nivou, tako da bi se možda ono rođeno moglo po uzo- 
ru na tradicionalna historijska zbivanja i na način historijske 
akcije, baciti u borbu protiv moći, racionalizacije i znanosti, 
da bi se ponovo moglo afirmirati kao nacija i da bi se tako pos- 

tigla neka renesansa nacije. To bi bila pomahnitala akcija i po- 
mahnitala nacija, bilo bi to uništavanje i samouništenje. 

A šta znači kraj nacije za nacionalno, etničko i rođeno? Ono 
se u tom kraju oslobađa iz nacije i iz volje za moć. Vraća se sa- 
mom sebi, kao takvo ono se nama tek otvara i mi se moramo u 
njega tek otvoriti. U ovom trenutku, u trenutku kada se ovako 
nađemo pred nacionalnim i etničkim, koje više ne možemo upo- 
trijebiti za konstituiranje jedne nove eshatologijske akcije, pa 
moramo radi toga kao subjekti prihvatiti svoj izvorni nihilizam, 
svoju izvornu neutemeljenu slobodu, mi nekako ne znamo šta 
ovo nacionalno i rođeno uopće jest. Ne znamo šta bismo s nji- 
me kao takvim, i izgleda nam da ga uopće nema. Kao da je go- 
lo ništa. A ono i jest ništa. Ništa, to ovdje znači, da nas ono 
rođeno ne određuje ni u šta, što je slično akciji, moći i volji za 
moć. 

To rođeno je ispražnjeno, strahovito opustošeno i osiroma- 
šeno. To je naše samoispražnjenje, opustošenje i osiromašenje. 
Šta znamo mi npr. o našoj prošlosti, na koju se tako rado po- 
zivamo, da bismo u njoj fundirali takozvane nacionalne speci- 
fičnosti, nacionalne interese i prava pojedinih nacija. Pretvara- 
jući vlastitu prošlost u nekakvu transcendentnu metafizičku ka- 
tegoriju mi smo polovinu te prošlosti bacili preko krova kao 
žalosni dokument reakcije i mračnjaštva. A onu drugu polovi. 
nu za koju velimo da je napredna smatramo samo za priprema- 
nje naše vlastite velike akcije. U nienom svjetlu sva ova nap- 
redna prošlost dobiva dimenzije iskrenih, samoprijegornih i 
najvećeg poštovanja dostojnih napora, ali koji ipak ostaju sa- 
mo pripreme, pa se stoga ne mogu potpuno legitimno uspoređi- 
vati sa veličinom onoga, što smo mi poslije toliko neuspjelih 
pokušaja konačno ipak realno i takoreći jednim samim mahom 
uspješno sproveli. 

Šta znamo mi o svom rođenom jeziku, na koji se uvijek po- 
zivamo kao na ono najneprikosnovenije. Nije li nacionalni je- 
zik u okviru nacije funkcionirao kao komunikaciono sredstvo 
tržišta, dakle, kao funkciia slobodnoga razvoja trgovine i pro- 
dukcije? Ali kad je tako, kako možemo onda razumjeti poeziju, 
koja je jezik par excellence? Šta je poezija kao komunikacija, 
kao prenošenje poruka i informacija? . 

U kraju nacije nalazimo se u izgubljenosti iz rođenoga, u iz- 
rođenosti. Mi se moramo u rođeno tek otvoriti, a to se može 
samo tako, ako ga više ne upotrebljavamo za utemeljivanje su- 
bjekta, akcije i moći. Moramo ostati i istrajati u onoj otvore- 
nosti, koja je razlika između nacije i nacionalnoga, između sub- 
jekta i rođenoga. 

Zbivanje ove razlike je kraj nacije i on znači, da se moć raz- 
otkrila kao takva, to jest kao nihilizam i sloboda. Ostati u raz- 
lici znači ostati u ovoj istini samoj, što je isto kao otvoriti se u 
nacionalno i rođeno kao takvo. Ostati u ovoj razlici znači biti 
vjeran nacionalnome, etničkome i rođenome. Ova vjernost jest 
vjernost životu i vjernost za život. 

SUVREMENI OBLICI DUHOVNOG NASILJA 
Ivan Kuvačić 


Zagreb 


I 

Pojam nasilja je obično povezan s predodžbom o primjeni 
sredstava, koja mogu izazvati fizičku, tjelesnu bol i uništenje. Ta 
sredstva su uvijek služila kao najsigurniji oslonac vlasti u nje- 
nom nastojanju da osigura pokornost potčinjenih. No naivno je 
uvjerenje, da se bilo koja vlast može dulje održati, ukoliko se 
ona zasniva isključivo na goloj prinudi. Osim primjene fizičke 
sile, što je posljedna i najsigurnija instancija, postoji vrlo široko 
područje raznih manipulativnih zahvata, koji tvore bit političke 
vještine. Ona su također sredstva dominacije, a prema tome i na- 
silja. No to nije uvijek očito, zbog čega dolazi do nesporazuma. 

Osnova nesporazuma je upravo u tome, što se takozvane ma- 
nipulativne tehnike uvijek ne uklapaju u klasični pojam nasilja, 
koji uključuje protivljenje i otpor žrtve. One obično osiguravaju 
tzv. »dobrovoljno pokoravanje«, što stvara dojam da nema na- 
silja. To je zbog toga, jer je bitna priprema ili kondicioniranje 
čime se unaprijed lomi otpor i ostvaruju uvjeti za nesmetanu 
dominaciju. U vezi s tim u daljnjem izlaganju pravit ćemo uslov- 
nu razliku između fizičkog nasilja, koje je prisutno kada se vla- 
da ljudima na osnovu potencijalne ili aktualne upotrebe sred- 
stava, koja mogu izazvati fizičku bol i uništenje, od duhovnog 
nasilja, kada se vlada pomoću primjene manipulativnih postu- 
paka, koja čine da se potčinjeni »dobrovoljno« pokoravaju. 

Karakteristika je našeg vremena da, zbog razvoja nauke i teh- 
nike, drugi oblik nasilja postaje sve prošireniji. Ulogu batine pre- 
uzima tehnika sugestije, što znači da žandara i tamničara zamje- 
njuju ekspert za propagandu i urednik novina. Za suvremenu 
državu, koja bi se pretežno oslanjala na fizičko nasilje, ne bi bilo 
dovoljno reći da je tiranska. Takva država bi još prije upadala 
u oči po svojoj neefikasnosti i nesposobnosti da primjenjuje 
sredstva masovnog utjecaja, koja su toliko moćna i rafinirana, da 
ae u centru razmatranja o svojstvima i metodama moderne 
vlasti. 

Ako se pitamo o uzrocima mogućnosti sve veće primjene sup- 
tilnih oblika nasilja, onda odgovor treba tražiti prije svega u 
uvjetima života. Jedan od tih uvjeta je postojanje moćnih ma. 
sovnih organizacija. Ljudi sve više postaju dijelovi velikih pro- 
izvodnih i administrativnih organizacija. Ukoliko je zemlja mo- 
dernija, utoliko njeni stanovnici više dolaze u položaj brojeva, 
koje se može kalkulirati i manipulirati. To drugim riječima znači 
da čovjek napreduje, ako se negira kao nešto posebno, samo- 
svojno i ako se uspješno uklopi u obrazac prosječnog i poželj. 
nog. U takvim uvjetima postaje moguće dirigirano stvaranje no- 
vih potreba i njihovo manipuliranje, koje se oslanja na podsvi- 
jest i koje koristi u prvom redu postupak formiranja uslovnog 
refleksa mnogobrojnim ponavljanjem i eliminiranjem diskusija 
i razmišljanja. 


II 


To je opća osnova iz koje proizlaze mnogobrojni oblici du- 
hovne ili psihološke manipulacije, među kojima kao najrelevant. 
nije izdvajamo slijedeće: 


1. Fašistička manipulacija. Ako postavimo pitanje o unutar. 
njem strukturalno-tehničkom karakteru fašističke vlasti, onda 
treba reći da je to vještina kombinacija psihološke manipulacije 
i policijskog terora. U okviru nacionalsocijalističke teorije ra- 
sističkog imperijalizma, koja je bila koncipirana kao prikladan 
instrument manipulacije masa u interesu ekspanzije njemačkog 
kapitala, izdvajaju se neki manipulativni postupci, koji su toliko 
značajni, da neki autori samu bit nacizma svode na tehniku ma. 
nipulacije. 


Među osnovne elemente fašističke manipulacije spada antise- 
mitizam. Svaljujući krivnju za bijedu i nevolju na neprijatelja, 
koji se našao u položaju stranog tijela bez mogućnosti obrane, 
nacisti su uspjeli ostvariti visok stepen integracije njemačkog 
društva. Resantiman srednjih i nižih društvenih slojeva bio je 
tako kanaliziran, da ne samo što nije dovodio u pitanje, već je 
dapače učvršćivao temelje sistema, koji ga je stvarao. To je sva- 
kako poučan primjer, koji pokazuje izvanrednu snagu političke 
sfere, kada ona raspolaže modernim sredstvima masovnog utje- 
caja. Dobar dio objašnjenja pruža učenje o takozvanom »autori- 
iarnom sindromu«, prema kojem u uvjetima vanjskog društve- 
nog pritiska, koji je praćen unutarnjim gušenjem impulsa, lič- 
nost ostvaruje svoju vlastitu društvenu prilagodbu jedino u na- 
laženju zadovoljstva u potčinjenosti i pokornosti. S jedne strane 
se razvija slijepo povjerenje u autoritet, a s druge strane sprem- 
nost da se napadne one koje se smatra društveno slabim i koji 
su prihvatljivi kao žrtve. Na socijalnom planu to je karakteristi- 
ka donjih slojeva srednje klase, gdje se razvija tip nesigurnog 
slabića, koji je spreman da učestvuje u organiziranom nasilju i 
agresiji. U uvjetima opće krize i frustracije, kakva je vladala u 

Njemačkoj nakon prvog svjetskog rata, autoritarni sindrom je 
lako zahvatio i druge društvene slojeve. 

Drugi važan element fašističke manipulacije se sastojao u 
sivaranju autoritarnih i poluautoritarnih organizacija, koje kon- 
troliraju čovjeka od rođenja do smrti. Time su neposredni od- 
nosi među ljudima bili zamijenjeni posredovanim odnosima, 
koji ugrožavaju i posljednje ostatke ljudske spontanosti. Na ra- 
du, u slobodnom vremenu, u sportu, kulturi, porodici, — svugdje 
se uvlači princip organizacije, koji pod cijenu gušenja slobode 
znatno unapređuje tehničku efikasnost. Važno je da se čovjeka 
neprestano drži u stanju napetosti i aktivizma, tako da on ne 
može samostalno razmišljati, a budući da djelatnost bez misli 
nije moguća, aktivizam se svodi na birokratsku manipulaciju. 
Na taj način akcija autoritarnog aparata dobiva privid spontane 
aktivnosti masa. To je tehnika nacističkog masovnog mitinga, 
(koju je razvio Hitler). Hitler piše, da je masovni miting neop- 
hodan, jer tu mali čovjek koji je osamljen prvi put stječe ohra- 
brujući osjećaj pripadnosti široj zajednici. Kada takav čovjek 
izađe iz male radionice ili iz velikog poduzeća i dođe na masovni 
miting, gdje je okružen tisućama i tisućama ljudi istog uvjerenja, 
on pada pod magični utjecaj takozvane masovne sugestije. To 
duhovno nasilje naravno bilo je praćeno fizičkim terorom SA i 
SS formacija uz podršku sudstva i ostalih organa vlasti. 


2. Novčano tržišna manipulacija nije nimalo neutralna kako 
se to ponekad ističe. Ona neprestano reproducira i proširuje pro- 
speritet jednih na račun bijede drugih, a dostiže vrhunac u raz- 
vijenim kapitalističkim zemljama, u kojima je neprestano po- 
većavanje potrošnje osnovni preduvjet rasta i ekspanzije proizvod- 
nje. U tome važnu funkciju igra komercijalna reklama, koja od. 
ražava postojeće i stimulira nove porive i potrebe potrošačkih 
masa. Tome je prilagođen i odgoj, tako da u rječniku novčane 
filozofije »odgojiti« znači »odgojiti da se kupuje roba«. To znači 
da tu ne vlada ljudska, već novčana istina, jer je istinito ono, 
što dovodi do uspjeha, odnosno što prodaje robu. Ako se ana: 
lizira unutarnja struktura najuspjelijih komercijalnih reklama, 
dolazi se do zaključka, da one ne poštuju pravila racionalne lo- 
gike. To nije ni potrebno, jer se reklama ne obraća razumu, već 
emocijama i porivima. U njima se obično lažni iskaz izriče na 
takav način kao da je istinit, no bez pretenzija da će kao takav 
biti shvaćen. Dokaz nije potreban, jer ako iskaz proizvede pos- 
ljedice koje su korisne za onog tko ga lansira, onda je on istinit. 
To je princip društva u kojem je proizvodnja svrha čovjeka, a 
bogatstvo cilj proizvodnje. Taj princip rastače i pretvara u no- 
vac sve čega se dotakne. To što npr. žena gubi stid i dostojan- 
stvo, jer se njena najintimnija privatnost komercijalizira, ne 
može se ocijeniti kao negativno, ako stimulira ekspanziju pro- 
izvodnje. Slično je s posljedicama, koje izaziva masovno izda- 
vanje šund literature, kriminalističkih filmova, ili pak vođenje 
agresivnih pohoda i ratova. Snaga i utjecaj novčane istine leži u 
okolnosti, što većina svoju vlastitu samorealizaciju nalazi isklju- 


147 


čivo u gomilanju sredstava materijalnog standarda. Manjina, ko- 
ja se tome protivi, stalno je izložena represivnom pritisku javnog 
mnijenja, koje se formira i održava pomoću sredstava masovnih 
komunikacija. 


3. Staljinistička manipulacija je razvila i usavršila vrlo efi. 
kasna sredstva duhovnog nasilja, koja nadopunjuje i podržava 
otvorena primjena fizičke prinude sa svrhom gušenja svakog 
otpora. Njena osnovna snaga leži u monopolističkoj interpreta. 
ciji i korištenju revolucionarne eshatologije, što omogućuje da 
se zamuti granica između revolucionarnog i represivnog nasilja 
i na taj način prikaže obračun sa svim protivnicima kao borba 
protiv kontrarevolucije. Zbog ogromne snage onih ideja koje su 
izrasle iz pobjedonosnog, revolucionarnog prevrata i zbog okol. 
nosti što je moguće samo jedno neprikosnoveno tumačenje nji: 
hovog smisla, svaka otvorena devijacija odmah dolazi pod udar 
izvanredno snažnog duhovnog i materijalnog pritiska, sličnog 
onome kojemu su bili podvrgnuti heretici u vrijeme crkvene do- 
minacije. Do sada su vrlo slabo osvijetljeni oblici staljinističke 
represije, a još slabije društveni uvjeti koji je omogućuju. No 
i oni oskudni podaci i svjedočanstva koji su do nas došli, govore 
o mnogim oblicima fizičkog i duhovnog nasilja. Svakako veću 
pažnju privlači posljednje, jer je važnije za razumijevanje sa. 
mog sistema. To je arogantno, samouvjereno nasilje, koje se 
skriva iza parola revolucije i na svoje žrtve gleda kao na degra- 
dirane izopćenike, koji su izgubili svaku vrijednost. Na hiljade 
i na desetine hiljada je naprosto iščezlo pod tim pritiskom. Oni su 
takoreći brisani iz spiska rođenih kao da nikada nisu ni posto- 
jali. To svjedoči o snazi represije, odnosno o nemogućnosti da se 
dovede u pitanje i ospori sam njen centar i izvor. Same žrtve, 
iako uvjerene u svoju nevinost, nisu imale unutarnje snage da 
ospore autoritet nasilja, koje ih je gazilo. Mnogi su umirali u 
uvjerenju da su žrtve nesporazuma, spletke ili zločina pojedinih 
državnih organa ne dovodeći u pitanje autoritet vođe i vrhovnog 
partijskog rukovodstva. U tome je važnu ideološku funkciju odi. 
grala distinkcija između »subjektivne« i »objektivne« istine, koja 
stvara osnovu da se čovjeka okrivi i osudi, premda on nije svje- 
slan krivnje. Dok se u okviru tržišne manipulacije istinitost 1z- 
jednačuje s korisnošću, ovdje je istina neljudska kategorija, koja 
se odvija po nekim svojim imanentnim zakonima. Mnoge komu. 
niste, koji su na taj način bili odgajani, a kasnije osuđeni na 
osam, deset ili petnaest godina, trebalo je, kako je rekao Hruš- 
čov na XX kongresu, kasnije nakon rehabilitacije uvjeravati da 
nisu krivi. Snaga ove globalne represije je znatno oslabila nakon 
uspješnog otpora koji je pružen u Jugoslaviji, a zatim djelomič- 
no i u drugim zemljama. No ona još uvijek kao mora pritište og- 
romna područja na kojima su uspostavljene i učvršćene moćne 
birokratske organizacije, koje su našle uporište u novonastalim 
društvenim slojevima i u skladu s njihovim interesima ostvaruju 


tehnički progres uz istovremeno blokiranje svakog pokušaja koji 

je usmjeren na promjenu postojećeg društvenog odnosa. Iako je 
razbijanje kulta Staljinove ličnosti otvorilo brešu u sistemu, ne 
treba ispustiti iz vida da su nosioci birokratskog etosa vrlo brzo 
uspostavili uspješnu liniju obrane, koristeći u početku argument 
protivnika na taj način što su izvore svih očitih zala svodili is- 
ključivo na kult ličnosti, da bi kasnije, kada su učvrstili svoje 
pozicije, počeli dovoditi u pitanje vrijednost istog tog argumenta. 
Međutim, do sada nije još uopće ozbiljno stavljen u pitanje 
mistificirani kult partije, koja logikom razvoja u skladu s etabli- 
ranim interesima prerasta iz sredstva u cilj za sebe, a upravo 
je taj proces osnova staljinističke represije. Mnogobrojna hap- 
šenja, torture i ubijanja u istražnim zatvorima i logorima, — 
sve se to radi u ime partije »koja nikada ne griješi« i koja »paž- 
ljivo prati tok svakog procesa očekujući od optuženih i osuđe- 
nih komunista da će biti na visini«. »Biti na visini« znači nestati 
kao samostalna ličnost i potpuno se identificirati s voljom ru- 
kovodstva partije. U tom pravcu su usmjereni mnogobrojni pos- 
tupci duhovnog nasilja, koji svi imaju zajednički cilj da slome 
svaki otpor birokratsko-partijskom monolitizmu. 

Ni postupci ni njihov cilj mnogo ne iznenađuju. To isto u 
ovom ili onom obliku je svojstveno svakoj tiranskoj vlasti. Mno- 
go više iznenađuje efikasnost staljinističke represije, odnosno 
očita nemoć i nesposobnost žrtava da pruže duhovni otpor na- 
silju, bar u onim slučajevima, kada su, kako izgleda, zato posto- 
jale mogućnosti. Čuđenje je utoliko veće, što su mnogi od tih 
Žrtava bili prekaljeni revolucionari, koji su ranije hrabro izdr- 
žali mnoge borbe i torture. 

Dobar dio objašnjenja leži u shvaćanju karaktera nasilja koje 
se maskira revolucionarnom frazeologijom, o čemu smo ranije 
govorili. No ovdje treba dodati da su spomenute žrtve bili ljudi 
organizacije, koji su sposobni na najveće podvige i herojstva u 
sukobu s klasnim neprijateljem, no gotovo potpuno nemoćni u 
sukobu s vlastitom organizacijom. 

Kao što je protestantizam svojim učenjem »da čovjek nije 
ništa drugo nego sredstvo božje slave«, što znači da njegova ak. 
tivnost ima cilj koji se nalazi van njega, indirektno utro put ma- 
sovnom prihvaćanju fašističke organizacije u Njemačkoj, tako 
je na sličan način i staljinsko učenje o odnosu [ličnosti i mase iz- 
vršilo velik utjecaj u deformiranju komunista poslije oktobarske 
revolucije. Najvažnija i najvrednija oznaka, koju čovjek dobiva, 
sastoji se u tome, da je on član partije. To je baza monolitnosti, 
koja čini da komunistički odred poprima oblik borbene falange. 
No to je isto tako izvor nemoći i tragedije u koju komunisti nuž 
no zapadaju, kada se njihova partija birokratizira. Identifika. 
cija s organizacijom, što je preduvjet uspjeha u revolucionarnoj 
fazi, za mnoge postaje fatalna u fazi stabilizacije. Događa se da 
hrabri revolucionari postaju slabići i kukavice nakon što su od: 
vojeni i odbačeni od organizacije. Oni nemaju svoje vlastito, 
ola uporište i stoga ih partijsko rukovodstvo lako slama i od- 

acuje. ' 

II 


U zaključku smatramo, da u traženju zajedničkih izvora svih 
navedenih oblika nasilja, ne treba upravljati misao prvenstveno 
prema nagonskim osobinama ljudske vrste. Nijedna vrsta nije 
tako rafinirano destruktivna kao ljudska i to ne zbog bioloških 
osobina, koje potječu iz prethistorije, već zbog društvenih uvje- 
ta, koje donosi historija. Civilizacija sputava nagonske porive i 
time stvara napetost koja je stalni, latentni izvor nasilja. Ona ta 
kođer proširuje prostor za razvoj društvene nejednakosti, pa re 
presivno nasilje postaje neophodno kao sredstvo pacifikacije 
potlačenih. Ne može se reći da prvi faktor ne pripada među os, 
nove nasilja u primjerima koje smo analizirali. No očito je, da je 
onaj drugi u tom pogledu u svim primjerima mnogo važniji. 
Treći faktor, koji se naročito nameće u vezi s pitanjem, zašto 
u suvremenom svijetu oblici duhovnog nasilja sve više potiskuju 
i zamjenjuju oblike fizičkog nasilja, tiče se odnosa koji postoji 
između moći i humanosti, dakle upravo onoga, što je glavna te- 
ma našeg ovogodišnjeg razgovora. Naime izgleda, da ove dvije 
kategorije stoje u odnosu nepomirljive suprotnosti. To znači da 
među bitne preduvjete jačanja čovjekove moći u odnosu prema 
prirodi pripada sve veća koncentracija društvene moći, koja se 
sastoji u neophodnosti progresivnog smanjivanja ljudske slobo- 
de. Time što se čovjek uslijed tehničkog napretka sve više uklju- 
čuje u sveobuhvatnu organizaciju, nužno se smanjuje prostor, 
koji omogućuje razvoj njegove lične slobode. On postaje puki 
nosilac parcijalne uloge, koja je mehaničkom logikom tehnološ- 
ke međuzavisnosti čvrsto inkorporirana u opći sistem rada. Sam 
sistem rada, a u skladu s tim i način života, postaju bitan faktor 
represivne jednoobraznosti i discipline. Zbog toga kontrola do- 
biva imanentni karakter, jer se sve više svodi na manipulativnu 
afirmaciju i reformističke korekcije postojećeg stanja. 

Dok su antički i srednjovjekovni gradovi bili opasani bede- 
mima i kulama sa stalnim oružanim posadama, koje nisu bile 
samo zaštita od vanjskih napadaja, već i neophodna garancija 
unutarnjeg poretka, današnja industrijska naselja se podižu na 
otvorenim prostorima i slobodno se pružaju uzduž autostrada. 
Usprkos tome zbog odvojenosti pojedinaca i zbog centralizacije 
moćnog sistema telekomunikacija, kontrola suvremenog stanov- 
ništva je mnogo striktnija i efikasnija. Ona u perspektivi popri- 
ma upravo zastrašujuće razmjere, jer je očito da će programira: 
nje sve više zahvatiti sve oblike života, čime će kreativna spon- 
tanost postati privilegija malobrojnih elita, a većina oslobođena 
fizičke bijede dolazi u položaj duhovne lišenosti i frustracije. 


Zahvaljujući uspjesima primijenjene nauke sve se više učvrš- 
ćuje uvjerenje da je tehnički progres unutarnji smisao čovjekove 
egzistencije. Prodor u kozmos i osvajanje drugih planeta postaje 
osnova tehnokratskog mita, koji dobiva funkciju vrlo efikasnog, 
globalnog sredstva u sistemu suvremenog, duhovnog nasilja. Na 
taj način moć kao potencija vlasti nalazi novo ideološko uporište 

za pritisak i manipulaciju. U skladu s tim društvene suprotnosti 
i sukobi u razvijenim zemljama dobivaju drukčiji modificirani 
karakter. Već sada postoje jasne indikacije da će buduće gene- 
racije pružati sve jači otpor politici, koja ljudske potrebe pod- 
vrgava tehnološkom programiranju, stoga iako neposredni iz- 
gledi za širenje ljudske slobode nisu veliki, ipak orwellovska pe- 
simistička perspektiva nije jedina alternativa koja stoji pred čo- 
vječanstvorm. 

INTELEKTUALAC I POLITIČKA MOĆ 
TEZE 


Werner Hofmann 


Marburg 


I. 


Odnos inteligencije i političke moći nije nikakav natpovijes- 
ni, naddruštveni odnos, on se nipošto ne postavlja u formi koja 
se vraća. U svim predgrađanskim porecima odnos između onih 
koji misle i onih koji vladaju, ako je uopće problem, jest 
problem individua. Tek na uznapredovaloj stepenici društvene 
diobe rada i funkcija, tek u građanskoj epohi nastupa kako po- 
litička moć, kao država, tako i inteligencija, kao nosilac poseb- 
nih djelatnosti, društveno osamostaljeno. Tek ovdje mogu zap- 


*) Učesnik VI zasjedanja Korčulanske ljetne škole profesor Werner 
Hoffmann umro je iznenada, u svom vrtu, 9. XI 1969. Rođen 1922. godine, 
Werner Hoffmann promovirao je nacionalekonomiju 1953. godine u Min- 
chenu kod Adolfa Webera. 1958. godine habilitirao se za ekonomiju i gocio- 
logiju u Wilhelmshavenu. Od 1962. predavao je na univerzitetu u pab 
genu, a od 19686. bio je ordinarius za sociologiju i direktor sociološkog ni 
tuta na univerzitetu u Marburgu. Objavio je više zapaženih knjiga s pod- 
ručja ekonomije i sociologije: Die Volkswirtschaftliche nor de jskoni 
(1954), Wohin steuert die Sowjetwirtschaft? Zur Deutung der Sowjetgese - 
Ischaft von heute (1955), Die  Arbeitsverfassung der Sowjetunion (1956), 
Europamarkt und Wettbewerb (1959), Gesellschaftslehre als Ordnungs- 
macht. Die Werturteilsfrage heute (1961), Die sekuldre Inflation (1962), 
Ideengeschichte der sozialen Bewegung des 19. und 20. Jahrhunderts (1962), 
Stalinismus und Antikommunismus. Zur Soziologie des Ost:West-Konfilikts 
(1967), Universitit, Ideologie, Gesellschaft. Beitrige zur Wissenschaftssozio- 
logie (1968). 

Teze koje ovdje objavljujemo Werner Hoffmann šire je razvio u svom 
usmenom izlaganju na Korčuli, no kako ga je smrt spriječila da redigira 
proširenu verziju, objavljujemo teze u onom obliku u kojem nam ih je bio 
unaprijed poslao. (Red.) 

leti između jedne i druge poprimiti socijalni karakter, tek ovdje 
poprimaju oni prirodu konflikta između uloga. 


II. 


Inteligencija i politička moć: to je na prvi pogled napetost 
između teorije i prakse, između uvida i djelovanja. Ali ovaj od- 
nos postaje problemom između oba djelomična člana društva 
samo zato što je on problem svake strane za sebe: kod države 
kontrast između državne misli i njenog provođenja (ustavni 
zahtjev i »ustavna zbiljnost«), kod inteligencije opreka između 
samoodređene i društveno određene funkcije. U objema se ispo- 
ljava opće protivurječje između mogućnosti i zbiljnosti nekog 
društva. 


III. 


Kao posebna socijalna grupa inteligencija može svoje vlasti- 
te potrebe zamijeniti s potrebama cjelokupnog društva. Slobo- 
da, koju ona iziskuje za sebe, ostaje u rascjepkanom društvu 
neka socijalna privilegija. No sloboda misli postaje  vjerodos- 
tojna tek u oslobođenoj egzistenciji onih, od kojih sama inteli- 
gencija živi. 


IV. 


U razdoblju koegzistencije različitih poredaka podliježe in- 
teligencija i u novom društvu sklonosti k socijalnom izdvajanju. 
Njena pobuna protiv političke moći ne znači u tim okolnostima 
nužno jedan korak preko ove, nego korak unazad, sve dok inte- 
ligencija sama hoće ostati ono, što jest. »Sloboda« može biti i 
rješenje Termidora. 


V. 


Konflikt između inteligencije i političke moći može izbijati, 
tako dugo dok država opstoji kao posebna društvena sila i ta- 
ko dugo dok intelektualnost ostaje poziv i društvena privilegi- 
ja, to znači tako dugo dok obje jedna spram druge kao i na- 
suprot proizvođačima istrajavaju u jednoj otuđenoj  egzisten- 
ciji. 

Preveo Branko Despot 

POTVRĐIVANJE SVIJETA POSTOJEĆEGA KULTUROM 
Milan Mirić 


Zagreb 


Uzmemo li kao istinito da nam se u ljudskoj zajednici u kojoj 
živimo daje misliti dovoljno jasno tek uvidom u njezinu orga- 
nizaciju i tehniku, onda mora biti da ćemo na svim razinama 
vremenitog ustrojstva organizacije i svim fazama tehničkog raz- 
voja moći sabrati dovoljno nedvojbenih potvrda za valjanost 
takve istine. Svaka će nas od tih potvrda upućivati vlastitim po- 
javnim oblikom na silu kao na pravu prirodu i organizacije i teh- 
nike. Pristanemo li pak na takav njihov naputak dovest će nas 
or. pred zbilju one sudbinski date ljudske situacije iz koje čovjek. 
-pojedinac može sam sebe razumjeti jedino kao biće unaprij 
određeno trajnoj neslobodi. Podnoseći pak trajnu neslobodu, 
on ju je pretvorio u uvjet svoga povijesnog opstanka. 


Organizacija se, govorili o onoj koja svrhovitu čovjekovu eg- 
zistenciju označuje u bogu ili o onoj koja sobom programira 
odnose među ljudima, posuvraćala od ideje o sredstvu u cilj 
sam, i nema primjera koji bi potvrđivao da je ona zbiljski zapo- 
činjala i zaista ostajala sredstvom čovjekova cilja. U samu je 
njezinu karakteru da cilj najprije izjednači sa sobom a u nared- 
nom koraku da ga potpuno zamijeni. 

Ako i možemo pretpostaviti onu idealnu, nigdje i nikad ne- 
postojeću razinu čovjekova osjećanja uzajamnosti, na kojoj bi 
slobodno postajali i kružili predmeti izgrađivani tek do mjere 
što ispunja potrebe svih ljudi, to nas samo mami da bez stvarnog 
opravdanja pomislimo kako je nastajanje robe možda moglo u 
jednom času historije započeti kao čovjekolik način istraživanja 
prirode i življenja u skladu s njom. Ali davno se već nema što 
dodati istini da je i organizirana proizvodnja robe sila koja na 
svoju priliku stvara i ljude i odnose među njima. Po nekim uvje: 
renjima to je zakonitost, i samo promjena u proizvodnji, mirna 
ili revolucionarna, donosi i slobodnije veze među ljudima. Punina 
tih veza dogodit će se tek pošto najbrojnija skupina u ljudskoj 

zajednici bude ne samo proizvodila nego i upravljala proizvod- 
njom. Negdje se u svijest o zakonitosti kuša unijeti ispravka 
poslije koje, vjeruju, zakonitost se više ne ponaša samo po me- 
haničkoj uzročnosti nego stalnom kritikom pristiže i utjecaj koji 
u mehaničkoj neminovnosti promjene ima osigurati čovječniji 
program. Po sredini se nalazi stav koji kao da izmiruje prva dva. 
Zadovoljan svojim oblikom u organizaciji proizvodnje on sve što 
u ljudskim odnosima ne ide u korak s tim oblikom tumači bilo 
prestupanjem mjere u zakonitosti bilo pak neusavršenom orga- 
nizacijom. 

Razvitak tehnike, izvjesna tromost organizacijskog postroja 
ljudske zajednice i povremeno neizdržljiv položaj nekih dijelova 
u zajednici stvarao je napetosti zbog kojih se moralo mijenjati 
u organizaciji proizvodnje kao mjestu gdje se napetost stvara 
ili popušta a tehnika nalazi svoju realizaciju. Organizacija druš- 
tva, omogućena tehnikom i proizvodnjom ali i omogućavajući ih 
također, doživljavala je transformacije. Dosad je svaki njezin 
novi oblik tražio veći broj pojedinaca za organiziranu proizvod- 
nju. U procesu svladavanja socijalnih napetosti zaista je veća 
skupina ljudi osposobljavana da bude zahvaćena novim načinom 
proizvodnje. Uvijek iznova u ljudskoj historiji stvaran je tako 
privid uvećane čovjekove slobode, sposobne da individuumu na- 
znači i nove mogućnosti. No oslobodivši, organizirana je proiz- 
vodnja oslobađala jedino za mogućnost svoga ispunjenja u ljud- 
skoj zajednici; od pretpostavljenog programa slobode nastalog u 
socijalnoj napetosti postajao je činom »oslobađanja« realni pro- 
gram proizvodnje. On pak ne može biti mnogo više do funkcija 
organizacijskog i tehničkog nivoa ljudske zajednice, okrenute 
budućnosti jedino kao usavršavanju njezinih oblika organiza- 
cije. Zbog toga nam se čini, ma kako bila ovještala i iscrpljena 
(jer ništa više nije u stanju sama otkriti a ni podnesti da bude 
dovedena u pitanje) da formula o bazi i nadgradnji, sa svojom 
jednosmjernom uzročnošću, ima sudbinsko značenje za ljudsku 
zajednicu. Razmišljanje o recipročnom djelovanju među njezi- 
nim elementima bez snage je da probije neumitnu zatvorenost 
kruga, pa sa svom recipročnošću ostaje, usprkos namjera, samo 
djelatan način održanja postojećega svijeta. Stvarni doseg na- 
pora oko reciprociteta precizirali smo na jednom drugom mje- 
stu* kao organizacijsko tehnologijski optimizam. Takav nas op- 
timizam uvjerava da je povijesnu čovjekovu situaciju moguće 
prevladati iz postojećeg svijeta, njegovim sredstvima i elemen- 
tima u njemu ponuđenim. Njegovo organizacijsko tehnologijsko 
ograničenje nije manje ni onda kad formulu rastavi govoreći o 
nadgradnji kao bitnijem. Temeljen u jednom dijelu jedinstvene 
formule, vođen povjerenjem samo u taj dio, takav je optimizam 
i takva je misao postala osnova za sveobuhvatni i teško odredivi 
pojam koji smo navikli označiti kao — kultura. 


*) »Neminovnost masovne kulture«, Naše teme, br. 8/1969. 

Pojam kultura jedan je od onih maglenih, mistificiranih poj- 
mova koji gotovo da ne podliježu raspravi a u svaku gotovo ras- 
pravu idu kao pojmovi koji drugima služe za bližu oznaku. Bilo 
da se zadovoljavamo izvođenjem iz latinske riječi colere, bilo da 
nam je za tumačenje dovoljna naša starija riječ uljudba, bilo pak 
da opisno kažemo »ljudsko duhovno stvaralaštvo«, pojmom se 
kulture uzima najčešće unaprijed pod gotovo kao da znamo što 
zbiljski čovjek jest. Iz ovoga kao da sve što zovemo kulturnim 
dobrom ili ljudskim duhovnim činom služi samo potvrđivanju 
takvoga našeg znanja, našem približavanju njegovu ispunjenju. 
Pridodamo li kako nas historija, pored sve neodređenosti i dis- 
kutabilnosti kriterija po kojima nešto jest kulturno dobro, za- 
trpava množinom individualnih napora da se čovjekova socijalna 
i duhovna situacija mijenja, onda je i pojam kulture a i pojedi- 
načne njezine iskaze teško dovoditi pod znak pitanja. Što zapra- 
vo još za čovjeka može uopće ostati posumnja li u takav svoj 
napor u povijesti, kakva li to kozmička pustoš puca pred njima 
izgubi li vjeru u sadašnji svoj čin koji usprkos svih ranijih po- 
raza, ili upravo zbog njih, treba da ga privede jednom drugači- 
jem čovjeku. Od rađanja renesansne svijesti o svijetu bez boga, 
individualiziranom pojedincu kao ishodištu i cilju ljudske za- 
jednice, stojimo pred idealom humaniziranog čovjeka — pret. 
postavljenom mjerom svijeta bez boga. Takav ideal imaju ostva- 
riti organizirano ljudsko društvo i osviješteni pojedinac zajed- 
nički. Od njegova rađanja povijest poznaje oduševljenu vjeru, 
po intenzitetu jednaku gotovo onoj protiv koje se pobunila pa 
nekad izgleda da osim zamjene imena drugo i nije učinjeno, poz- 
naje padove, nove nade, traženja drugih definicija za isti cilj. 
Ljudska je pak zajednica išla onim putem na kojem se obliko- 
vala u sve savršenije organizirano društvo koje je čovjeku-poje- 
dincu ostavljalo sve manje slobode, dok je humanističkom idealu 
individualiziranog, očovječenog pojedinca ostajao ograđeni pros- 
tor — kultura — na kojem se on pokušava sabrati dotle da pre- 
vlada dihotomiju između zatvorene organiziranosti društva i vlas- 
tite pojedinačne napuštenosti. Kako ljudska zajednica obilježena 
organizacijom i tehnikom ima svoj put čvrsto fiksiran izvan čo- 
vjeka pojedinca, ostaje samo njemu, pojedincu, da kuša preko- 
račiti dihotomiju, što znači: jedino on, pojedinac, mora činiti 
napore da približi i sebe i društvo onom idealu koji izgleda kao 
da je zajednički. No organizacija se i tehnika nalaze izvan nje- 
gova zbiljskog dosega; ostaje dakle kultura ne samo kao mjesto 
sabiranja individualiziranog pojedinca nego i jedini preostali 
prostor na kojem se može misliti kako o sebi tako i o organi 
zaciji i tehnici. 

Kulturni čin, umnažan i realiziran u povijesti jedino kao kul- 
turalistički odnos, doseže i isorpljuje svoju nezavisnost preko 
činjenice da u samu izvorištu njegovih pojedinačnih gestova stoji 
čovjek-pojedinac. Pritiskivan organizacijom i tehnikom, uziman 
samo kao dio, kulturni čin, ustrajući na individualnosti kao na 
svojoj temeljnici nema izgleda da ikada dovede u pitanje indivi- 

dualiziranog pojedinca i ljudsko društvo kako bi zajednički po- 
kušavali prodor prema nepoznatom i neprogramiranom. Indivi- 
duum i društvo ostaju dva pravca koja se zbiljski ne dotiču. Da 
tako bude, organizaciji i tehnici pomaže kulturni čin individuali- 
ziranog pojedinca. Njime je čovjek u društvu samo zrno graška 
što dotičući i limenku i zrna oko sebe ostaje usamljeno (Sartre). 
Takav je čovjek moguć tek doticati drugoga, tek osjećati tvrdinu 
društvenog oklopa, ali da dodirom s drugim zbiljski i živi toga 
drugoga, da iz osjećanja hladne zatvorenosti oklopa skupi i snage 
da ga probija, za to takav čovjek nije u stanju. Suvremenom indi- 
vidualiziranom pojedincu doticaj s drugim je opasnost, drugi je 
organizacija, drugi je tehnika i sapeta sloboda. Njemu je dodir 
s drugim sudaranje dva u sebe zatvorena svijeta. Zbog toga što 
je to sudaranje opasnost da zauvijek bude izgubljeno i ono što 
je još ostalo, makar samo kao iluzija, iz njega programatski ne- 
ma mogućnosti nečega trećega koje bi u jednome mahu — da os- 
tanemo kod slike — uzelo u obzir limenku i lim od koga je nas- 
tala, zapremninu i oblik njezin, kao što bi pod jednakim uvje- 
tima uzelo i smežuranu kožu zrnja i sipku, gnjecavu njegovu 
jezgru. 

Uzrujani čovjek sposoban je svojim činom za analitičko raz- 
laganje svoje osude na usamljenost, za uvid u zakonitost odnosa 
kakve je stvorila organizacija i tehnika; on je svojim činom ana- 
lize i uvida sposoban shvatiti nedvojbenu izgubljenost traga o 
sebi, i sve što mu ostaje poslije uvida samo je pristajanje na 
takav njegov položaj u svijetu kojeg je puki objekt kao pojedi- 
nac i kao društveno biće osuđeno na društvovnost organizacije 
i tehnike. Ledenoj tjeskobi što udara iz ovako spoznate vlastita 
situacije on je nastojao izmaći nadom u sebe, ostavljena od boga, 
individualiziranog pojedinca. Svojim će činom vraćati duhov- 
nost ispražnjenom kozmosu, a vlastitu povijest okrenuti prema 
onom cilju koji će organizaciju i tehniku vraćati njihovu izvo- 
rištu: ideji o čovjekovu sredstvu. Put za povratak izgubljenog 
smisla i obuzdavanje sila izvan čovjeka naznačit će trajno ispi- 
tivanje odakle puca praznina i gdje se to društveni život pretvara 
u svoj vlastiti mehanizam. Mjesto koje mu je ostavljeno za takav 
napor jest kultura. 

Povijesni pad renesansnog humanističkog ideala o individua- 
liziranom pojedincu koji se imao dići iznad dobra i zla, lijepog 
i ružnog, nagrade i kazne kako ih je dogmatiziralo kršćanstvo i 
postati sam mjera novih u sistem neuzapćenih vrijednosti, ras- 
takanje sna o »gradu sunca«, sretnom otoku gdje će vladati ra- 
zum, mudrost i ljubav u harmoniji bez podjele ljudi, krah tih 
ideala i snova što predstavljaju početnu, optimističku i ljudsku 
osnovu kulture bez boga ostavio je čovjeku osamljenu trpnju u 
porazu. U zamjenu za nekadašnje zanose postojeći svijet organi- 
zacije i tehnike ponudio mu je svoju istinu o sebi po kojoj on u 
svojoj zakonitosti nije ni ljudski ni neljudski nego je na čovjeku 
da ga radom privodi ljudskosti. Tako kulturni čin postaje rad, 
konstruktivan i samaritanski prema položaju čovjeka-pojedinca 

u društvu. Taj križ konstruktivnog vuče iči i 
jest do današnjeg dana. d kak 

Pristanak njegov na konstruktivnost, pristanak je na svijet 
u kojem živimo. Konstruktivnošću ga samo popravljamo. Pris- 
tankom na nju, opredijelili smo se nepovratno za organizaciju i 
tehniku, ali i za kulturu kao neodvojiv, humanitarni oblik nji- 
hova postojanja, onakav kakav se poviješću konstituirao, na ob. 
lik dakle koji je dovršen. Suglašavanje s inđividualiziranom kon. 
struktivnošću, suglašavanje je s neizmjenljivom javom postoje- 
ceg svijeta. 

Odluči li čovjek da za sebe učini nešto kao čovjek, njegova 
odluka ne skuplja se ni oko čega konstruktivnog. Koliko je u 
njoj više zbiljskoga, toliko je ona bliža razaranju postojećeg po- 
vijesnog svijeta a dalja pukom njegovu mijenjanju. Nije li čo- 
vjekova odluka u stanju da zaista razori, ona otkriva neophod- 
nost razaranja, ona je duhovna pobuna protiv svijeta što čovjeka 
okružuje i sapinje. Razaranje postojećeg svijeta u samoj njego- 
voj povijenosti, čak i samo duhovna pobuna u svoj svojoj nedo- 
voljnosti, nije ograničen čin. I jedno i drugo mogu često izgledati 
kao da su začeti na izdvojenom prostoru ali njihova je namjera 
uvijek prema ukupnosti i kontinuitetu postojećega. Razaranje a 
mnogo češće samo duhovna pobuna dolaze s onog prostora što je 
u svijetu povijesnog reda stvari ograđen kao kultura. No uko- 
liko s tog prostora kreće čovjek koji je sam sebi bliža oznaka, 
koji dakle ne pristaje na one bliže oznake što su potpuno obezli- 
čile individualiziranog pojedinca, takav će čovjek braniti svoje 
razaranje, svoju pobunu kao jedini mogući put za svoju oslobo- 
đenu neponovljivost. To će značiti nepristajanje na ono što u 
ljudskom društvu ima već mjesto kao djelo u kulturi, kultura- 
listički odnos, kulturni aktivizam, konačno: humanistički čin. 

No osuda i njezino izvršenje stižu i bez pristanka. 

Moć postojećega svijeta leži u racionalnosti njegove organi- 
zacije, tehnike i njegove kulture. Tijek povijesnog vremena stva- 
ra od njih sve tvrđi bedem iza kojeg čami biće bez nade. O čvrsto 
sraslo kamenje bedema razbija se svaki pokušaj čovjeka koji 
protiv sveg povijesnog iskustva ili racionalno obrazložena stava 
sobom stane izražavati koliko je razmrvljenost na pojedinca i 
društvo neljudska situacija, koliko je sloboda jedini čovjekov 
prostor u kojem on može postati svoj vlastiti, neokrnjeni i ne- 
podijeljeni interes. 

Kultura kao ostatak područja za mogući napor individuuma 
da sebe pretpostavi kao nepodijeljeno biće čini se u svojoj kri- 
tičkoj »otvorenosti« dovoljno širok prostor. No već malo sum- 
njičaviji pogled suzit će to rastočeno područje još više, tek na 
umjetnost kao na onu iluziju koja je sposobna buditi i podržati 
nadu da je povijesnim razvojem individualizirana jedinka, pre- 
bivajući u ogradama onoga što je priznato kao kultura, moguća 
učiniti nešto kako bi racionalna izopačenost svijeta postala ma- 
nje izopačena. Historijska mijena oblika te izopačenosti njezinoj 

se kritičnosti ponekad čini kao zbiljsko približavanje individua. 
liziranog pojedinca čovjeku samome. 

U umjetnosti je, međutim, pojedinac u stanju da živi dramu 
svoga pojedinačnog trajanja u zajednici koja to zbiljski nije, u 
mogućnosti je da uvijek iznova otkriva sudbinsku neumitnost 
takva svoga položaja, dano mu je da priželjkuje kako će jednom 
možda postati i zbiljsko biće nade, dozvoljeno mu je da pati nad 
svojom nesavršenošću, kao što mu je zaista na volju da utvrdi 
koliko njegova individualizirana posebnost samo sudjeluje u op- 
ćoj bezličnosti, pa kao individualizacija i ne postoji nego tek kao 
pojedinačno saopćena istina o nesposobnosti i individuuma i 
ljudske skupine da se sa čovjekom ikad nađu na zajedničkom 
tragu. Ta nesposobnost nema svoj korijen u slabim razlozima i 
pojedinačnom iskustvu nego se korijeni u racionalizmu ljudske 
organizacije i tehnike koji u svakom času ima dovoljnog svoga 
načina da spoznaju ljudske sudbine, začetu u ograđenu prostoru, 
efikasno u njemu ograđenome i zadrži. Za njega je primjerice 
slikar uvijek bio i uvijek će ostati samo slikar, pjesnik jedino 
pjesnik, a filozof tek filozof. Cijeli njegov povijesni hod vođen 
je samo slijepom ali logičnom vlastitom imanencijom koja ne 
može drugačije nego da istinu čovjekove drame što se zbiva u 
pronicanju puta i cilja kojem ide ljudsko društvo pretvara u in- 
dividualiziranu, privatnu sliku pojedinca koja može biti uzeta 
u obzir samo kao pojedinačni aspekt ili doživljaj stvari, dakle 
uopće ne uzeta u obzir jer na opću, progresivno mehaničku bu- 
dućnost cijele zajednice nema djelatna utjecaja. Nemogućnost 
da utječe na prekidanje racionalizirane perspektive za kulturu 
je način kojim se potvrđuje njezina sudbina ograđenog čina. 

Ako je kulturno duhovni čin samo iskaz individualiziranog 
pojedinca, slobodnog jedino za dramu progresivnog gubljenja 
traga o mogućem čovjeku, otkud nam onda zaključak o kulturi 
kao stvarnom elementu organizacijsko tehničkog optimizma? 

Ovdje se daje prilika da stvari razlučimo na način jednak 
onom što služi racionalizmu organizacije i tehnike, s tim što 
namjere takva lučenja neće biti jednake. Za naše stanovište mo- 
guća je ipak razlika između onoga što kao kulturno dobro nudi 
povijesni razvoj kao prigrabljenu svoju baštinu i onoga što se 
zbiva iza ograda suvremena časa kao odnos i čin individualizira- 
nog pojedinca što upravo prebiva u njegovim ogradama. S gle- 
dišta organizacijskog racionalizma tek je baština prava ljudska 
kultura i istinska umjetnost. Vrijednost je njihovu iskušalo sa- 
mo vrijeme a presudila historija kao znanost o njima. Naslije- 
đenom kulturom i umjetnošću dokazuje postojeći svijet svoju 
povijesnost. Ali on ih pomno odvaja od onoga individualiziranog 
pojedinca što ih je stvarao i potpuno ih lišava svake duhovne na- 
mjere prema sebi u času preuzimanja. Čas preuzimanja, pretva- 
ranja u vlastitu optimističku progresiju, taj je čas u odnosu na 
fakticitet i vrijeme baštinjenog čina, već jedan drugi fakticitet 
postojećeg povijesnog svijeta. Kako se na ljestvici njegovih vri- 
jednosti radi o fakticitetu označenom nižom historijskom razi. 

nom, to sadašnji vrlo rado prihvaća invektive (koje nekadašnjem 
kulturnom činu nisu bile više od okvira slici) na račun prethod. 
noga kao dio svoga zakonitog progresa. Kulturna baština popri- 
ma tako oblik sile kojom se postojeći povijesni svijet održava 
sile po stvarnoj funkciji jednake organizaciji i tehnici. Sve ono 
pak od baštine što u sebi ne nosi mogućnost integracije u posto- 
jeći svijet na način njegove moći, što u sebi skriva mogući izazov 
na pobunu za njega kao kulturno dobro i ne postoji. 

Pojmova kultura i umjetnost, ma koliko postojeći svijet dizao 
oko njih ograde, stvarao mitologiju njihova prostora i nedjelotvor- 
nost u smislu čovjeka slobode, mi se niti možemo niti hoćemo 
odreći, kao što, ostajući uvjetno kod njih, ne možemo sasvim 
odreći ni individualiziranog pojedinca. Kultura i umjetnost, iako 
ograđeni ili — samo naizgled paradoksalno — upravo zato jedina 
su mogućnost pukotine u ovom racionalno zatvorenom svijetu. 
Ne odricati se samog pojma kulture znači samo insistirati na 
takvoj pukotini, na ispitivanju mogućnosti za nju. Iz toga nam 
se onda otkrivaju pravi razlozi ograda oko svega što se začinje 
kao novo i nepoznato, kao izraz individualiziranog pojedinca u 
času njegove trpnje i tjeskobnog osjećanja koliko ograda toliko 
i vlastite individualizirane zatvorenosti. To što nastaje kao puko. 
tina njegov je, samo njegov čin prokazivanja tjeskobe i trpnje. 
On svakako muti sliku organizacijski i tehnički utemeljena opti- 
mizma u konkretumu u kojem individualizirana egzistencija sebe 
doživljava tjeskobno, kao što iskazom takve svoje egzistencije 
sugerira sumnju u optimističku viziju budućnosti. No svaki iskaz 
u konkretumu ograđenog prostora kulture nije odbijanje opti- 
mističke vizije. Kad nije gola organizacijsko tehnička projekcija, 
kad dakle programatski želi konstruktivno sudjelovati poprav- 
ljajući, takav kulturni čin izvodi sebe iz one povijesno kulturne 
tradicije kao logičan njezin izdanak i produžetak koju je orga- 
nizacijsko tehnički svijet već integrirao. Od postojećeg svijeta 
on je prihvaćen ne samo kao njegovo povijesno utemeljenje nego 
prije svega kao potvrda časa što traje i produžava se u buduć- 
nost. Takav, on unaprijed pristaje na sebe kao na dio, kariku u 
nizu započetom negdje u mraku povijesti, podložnom istim onim 
principima o »kretanju«, »rastu« i »napretku« kojima je pođ- 
ložna organizacija i tehnika. Aktivizam u kulturi ili umjetnosti 
u smislu takva shvaćanja svijeta postojećega još je dobodošliji 
od onih kulturnih čina koje suvremeni čas postojećega mora iz 
baštine odabirati i lišavati ih moguće namjere da probijaju po- 
vijesno utvrđeni red stvari. : 5 

Izjavljujući da se pojmova kulture i umjetnosti ne možemo 
sasvim odreći, iako je cijeli dosadašnji naš napor išao za tim ne 
da ih dovede u sumnju nego da ih pokaže uključene u raciona- 
lizirani put postojećeg svijeta kao njegov integralni dio, izjavlju- 
jući da ih se nećemo odreći, za nas ne znači ni uvjetno obrat 
paušalnog spasavanja nego trajno nastojanje na razgraničavanju. 

Tek poslije odlučno provedena razgraničenja ostaje individua- 
liziranom pojedincu, usamljenu i izgubljenu, da kuša čin koji će 

poreći i vlastita sredstva i nametnute ograde, da kuša dakle napor 
duhovne pobune. Koliko je ona zbiljski duhovna i zbiljski pobuna, 
koliko će biti u stanju ne pristati da iz sebe same bude ograniča- 
vana, samo se u toliko naziru izgledi čovjeka neatribuiranog 
pridjevima što ih nudi postojeći svijet. Začeta u zatvorenim pro- 
storima, ona se ili realizira kao pobuna protiv vlastitih ograniče- 
nja ili posuvraćanjem potvrđuje kao ponavljanje svijeta posto- 
jećega, dakle kao način njegova uspostavljanja i programiranja. 
Kad joj je pjesništvo na primjer njezin način, ona nije pjesništvo 
niti joj je do pjesništva, čak najmanje može biti spremna da za 
sebe prihvati takvo određenje. Ona protiv njega započinje kao 
protiv svoje prve i najčvršće sagrađene prepreke da se kao po- 
buna doista i dosegne. Pjesmom pobunjeni čovjek nije pjesnik; 
to je njegovo, u izgubljenosti zadovoljno, drugo ja, individuali- 
zirani pojedinac koji je prihvatio da uljepšava ili svojim upo- 
zorenjem poboljšava i produžava postojeći svijet; drugo ja koje 
je pristalo na bitnu neizmjenljivost ljudske situacije kao na fa- 
tum; drugo ja koje se u svojoj skučenoj pjesničkoj egzistenciji 
zadovoljilo prividnim mirom i zaista na ograđenom prostoru 
djelujućom slobodom, označavanom sad kao kulturnom, sad kao 
umjetničkom, onda opet kao ekonomskom, političkom i tako u 
nizu koji slobodu niti označava niti približava već udaljava i 
mrvi; drugo ja koje stiže samo do prezira prema postojećem 
svijetu, jer mu se iz pomirenja s njime to nadaje kao najsamo- 
stalniji odnos. Pjesmom, naprotiv, pobunjeni čovjek traži mo- 
gućnosti da pripremi razaranje racionalno uređena svijeta orga- 
nizacije i tehnike. Pobunom koja je uzela lik pjesme on postaje 
neprijatelj pjesnika i neprijatelj pjesništva, razoritelj kulture 
kao stvarnog uspostavljanja postojećeg svijeta i njegova produ- 
žetka u budućnost. Samo po tome on je u mogućnosti da preko- 
rači ograde i osjeti nekog drugog pobunjenog čovjeka kojeg se 
pobuna pokreće u nekom drugom ograđenom prostoru ljudske 
zajednice. 


Svojim činom duhovne pobune i razaranja takav čovjek ne 
nudi ništa, ne obećava ništa do vlastitog čina. Što je iza bune, 
pobunjeni čovjek nije u stanju odgovoriti, on znade jedino da 
ustaje protiv sudbinske izvjesnosti onog racionaliziranog puta 
što mu je nalagan izvan njega. No da će i takav čovjekov čin 
doživjeti trenutak kad će ga postojeći svijet odvojiti od njegova 
napora a čin uključiti u svoj programirani pogled u budućnost, 
gotovo je više nego sigurno. Trijumf svijeta postojećega osiguran 
je i preko onoga što bitno nije imalo takvu namjeru, jer čovjek 
nije samo biće zajednice u sili nego jednako toliko i biće poraza. 

Poput slabića, koji ne čini ništa da stvari dobiju neki smis- 
leni tok, praznina zjapi i dopušta da se krećemo u njoj naslije- 
po, posve suprotno zakonitosti kretanja u prostoru što ga is- 
punjavaju stvari. Stvari u prostoru predodređuju ponajčešće 
način našeg kretanja, utiču na uspostavljanje našeg odnosa 
spram njih: male preskačemo, a velike uklanjamo ili zaobilazi- 
mo, no ni jedne ni druge ne isključuju otpor. Zbog toga obazri- 
vo kretanje implicira respektiranje izvora obazrivosti, uvažava. 
nje onoga što nas prisiljava na takvo ponašanje, uključuje, za- 
pravo, prevladavanje otpora, a samim tim uvažavanje otpora 
kao sastavnog dijela sadržaja našeg života. Već to, da spram raz. 
ličitih stvari uspostavljamo različite odnose, indicira diferenci- 
ju same prirode otpora i pruža šansu za filozofsko tematizira: 
nje relacije otpor — humanum. Premda bit susreta sa stvarima 
nije identična onoj susreta s ljudima, danas je odnos spram ma: 
lih ljudi, katkad spram čovjeka uopće, sličan odnosu koji se 
pri kretanju uspostavlja spram malih stvari u prostoru. No, ka. 
ko se otpor, što leži u osnovi egzistencije svih stvari, razlikuje 
od dosada spominjanih, to ćemo se ponajprije osvrnuti, makar 
djelomično, na njegovu bit. . 

Sve, što nekako jest, još nije sa sobom, nije onako kako bi 
htjelo i moglo da bude, još ne istrajava u svojoj egzistenciji 
sopstveni identitet — trpi neki otpor, stoji u matici nemira. Ne 
mir, što ga svijet nudi kao kretanje, nagon, glad, žudnju, nadu 
i sl. izraz je latentnog nastojanja da se utekne ne-imanju, od- 
nosno da se otkloni nedostatak, ne-imanje, tj. da se postigne 
puna jestost nečega: ono intendirajuće u čovjeku i tendirajuće 
u svijetu. Ne-imanje kao glad onog »egzistere« prema tome di- 
jalektički intenzivira vlastitom  nedostatnošću  procesualnost 
svijeta ulazeći na taj način u sadržaj nje same, dok njegovo ot: 
klanjanje postaje prevladavanje otpora. Tako otpor iskrsava na 
prijelazu mogućeg u zbiljsko kao onemogućavanje zbiljskog. Po- 
što, moguće još nije zbiljsko (ni svako zbiljsko pak moguće) 

njegov prijelaz u zbiljsko jest otpor koji je osobito vidljiv u 
temporalnoj strukturi prijelaza mogućnosti u zbilju. Zapravo, mo- 
guće je ono još-ne koje implicira vrijeme prijelaza mogućeg u 
zbiljsko pa se to vrijeme pojavljuje kao temporalni otpor, put 
na kome se gubljenjem vremena moguće približava zbiljskom, 
gdje se nešto gubi a nešto dobiva. Prisutnost otpora obznanjuju 
želje, porivi, očekivanja kroz sopstvenu nemoć da ispune sebe i 
potrebu drugačijeg bitisanja iako ih ispunjenje dijalektički u- 
kida. Otklanjanjem otpora, koji, kako rekosmo, prati svaku eg- 
zistenciju, ubrzava se proces identificiranja neke egzistencije sa 
njenim eshatološkim smislom. U producirajućem — subjekt-ob- 
jekt svijetu intenzivira se dijalektičko rješavanje otpora subjek- 
tivnim agensom i to izazivanjem uspinjućeg skoka koji prevla. 
dava otpor. Sama dijalektika humanizirajućeg svijeta, promat. 
rana sub speciae konkretnog humanističkog aktivizma, indicira 
u konstelaciji suvremenog čovječanstva neke primalitete na ko. 
je valja ukazati u okviru tematike moć i čovječnost. 

Mitološka stvarnost, jedan od najpostojanijih otpora na pu- 
tu obistinjavanja humanuma, predstavlja trajni otpor što se o- 
pire vjekovnom prevladavanju granica mutnoga svijeta. Veza 
mitosa i humanuma ne zasniva se na slučajnosti nego proizlazi 
iz njihove zajedničke izvornosti. Dakako, mitos je tu radi huma: 
numa, ne obratno, i to kao njegov izazov i njegova negativna 
dopuna. Stoga demitologiziranje svijeta ima karakter otkriva- 
nja mogućnosti uspostavljanja humanuma u njemu, mogućnos- 
ti da svijet spozna svoje vlastito djelovanje, i da se u skladu s 
tom spoznajom ponaša. Negatorska funkcija mitosa u smislu 
opreke humanumu prezentna je svagda tamo, gdje se telos ne- 
kog aktiviteta iscrpljuje u nastojanju da se čovjek uklopi u nje- 
mu nadređeni »smisleni« odnos nekog univerzalnog principa, 
što manje - više čine filozofije od antike do Marxa, u strukturu 
najsavršenijeg bitka, na čemu implicite radi antika, u sistem 
produkcije (kapitalizam) ili kolektivnog organizma (tendencije 
socijalizma), što je obilježje novog doba. No svaki takav oblik 
»uklapanja« zanemaruje mutatis mutandis specificum humanu. 
ma, podržava u svojoj antihumanističkoj zaslijepljenosti uvjete 
koji vode rješavanju otpora na putu uspostavljanja ljudskog 
dostojanstva, ozbiljavanja ljudske slobode, fundiranja  indivi- 
dualnog moralno-etičkog habitusa, drugim riječima, zasjenjuje 
egzistenciju humanuma, mistificira njegovo kosmičko svjetlo ti- 
me što ne otvara prostor za njegovo ispoljavanje niti pruža mo: 
gućnost eksponiranju njegova vitaliteta. Samim prediciranjem 
humanuma nekom ahumanističkom  subjektivu  mistificira se 
ljudska priroda u povijesnom kretanju pa je to utoliko pregnan- 
tnije ukoliko se ima u vidu da je humanum najviše vrijednost 
univerzuma, a njegovo ozbiljavanje posljednji cilj ljudskog ro- 
da. Otuda svako maštarenje kojim se ne utiče na afirmaciju hu- 
manuma ispoljava se kao otpor pri izgrađivanju  humaniteta. 
Ako se to ima u vidu, tada zahtjev da čovjek čovjeku bude naj- 
viša vrijednost ulazi u opseg najprogresivnijeg aktiviteta orijen- 


163 


tiranog na valorizaciju svega što jest a samim tim i na prevla. 
davanje mističkog poimanja svijeta, kojim Marx započinje vezi- 
vanje istine i smisla ljudskog života za praksu, odnosno veziva- 
nje ozbiljenja humanističkog potencijaliteta za djelatnost u ko- 
joj je čovjek per definitionem biće prakse, koja je opet po svo- 
joj biti otvorena beskonačno kao i ljudska egzistencija. Tako 
shvaćena praksa iskrsava kao najadekvatnije otklanjanje otpo- 
ra i pokazuje se uz to kao modus ljudskog bivstvovanja, oblik 
koji obuhvaća svojim opsegom i mišljenje kao transcendiranje 
realiteta i djelatnost, tj. angažman na definiranju conditio et si- 
tuatio humanus te sam aktivitet na obistinjavanju čovjekova za- 
vičaja. Međutim, u dosadašnjoj povijesti istinski rad i muka pri- 
padali su onima koji su ih jedva mogli shvatiti, jer suviše su bi- 
li u muci da bi mogli shvatiti ljudsku, a ne ropsku vrijednost 
rada. S druge strane oni, što su bili izvan rada kao mučenja, bi- 
li su toliko daleko od njega da su ga prezirali. Ali ti što su tako 
apstraktno poimali rad, prezirući ga kao nižu djelatnost, dje- 
latnost sa malo umnosti, prisvojili su za sebe rat i administra- 
ciju i sve ono što to dvoje prati — dosadu koja je stvorila mnoš- 
tvo prepreka na liniji razumijevanja i uvažavanja humanuma. 
Tek u novo doba rad je stekao društvenu vrijednost — ušao čak 
l u spoznaju. Da je matematsko dostojanstvo zasjenilo ono ljud- 
sko pokazao je osnivač marksizma ističući da je humanum 
pretvoren u prometnu vrijednost kao što je sloboda potpala 
pod »besavjesnu slobodu«. No, onog časa kada je sve ušlo u 
rad, pretvoreno u puke vrijednosti, umjetnost i filozofija bače- 
ne su, zbog toga što nisu produktivne na način opće produktiv- 
nosti, na sporedni kolosijek vrijednosti. Na taj način otvoren 
je prostor za silu oličenu u političkoj moći ili novčanoj snazi, a 
udružene te dvije sile najmanje su sposobne da uvaže ljudsko 
dostojanstvo. Krutošću tehnicizma i bezobzirnošću ekonomiz- 
ma, kojima se najčešće iz prljavih motiva pridružuje politika, 
stvoreno je toliko besmisla u svijetu, što je počeo sa najpleme- 
nitijim idejama: bratstvom, jedinstvom, slobodom, da je svojim 
pritiskom doveo do ekspanzije — imperijalizma i najcrnje tač 
ke u njemu: fašizma. Bio je to najrječitiji dokaz da sila ne mo- 
že postojati ako ne pritiska i razbija, da njena okrutna ruka 
nema milosti ni prema kome, pa ni prema svojim nosiocima, i 
da bez osjećanja za dostojanstvo ona upotrebljava sve podjed- 
nako — čovjeka kao i top. 


Ali sila u društvu ima i tu sudbinu da buđenjem dostojan: 
stva koje se opire i ustrajava u ime viših ciljeva, ideala, stvara 
svoj antipod, svoje otpore. Naspram okrutne sile povijesti poz- 
naje i plemenite snage čija se smislena sila opirala besmisle- 
nom brutalitetu i tako pretvarala u snagu herojstva, uzdizala u 
sadržaj dostojanstva koje se ne da mjeriti nikakvom empiri 
jom ili prevladavati u moralno-etičkom pogledu. Radi se o pri- 
matu konkretne humanizacije prilika i odnosa u svijetu u ime 
uzvišenog cilja humanuma. 

Kakve li razlike, ako se ti veličanstveni dometi konfronti- 
raju sa interesovanjima svijeta, koji u svojoj otuđenoj, motivi- 
ma militarizma opsjednutoj egzistenciji, dotrajava svoju nehu- 
manost ispoljavajući je preko sila opasnosti i straha koje stoje 
kao petrificirani otpori na putu onome što skriveno teži obja 
viti svoj humani lik. Iracionalne sile čine suvremeni svijet po- 
prištem straha i neizvjesne budućnosti, pa samim tim čovjeka 
više robom nego gospodarom svoje egzistencije, svijetom, gdje 
se u mnoštvu stvari jedva naslućuje humanum, gdje je produ- 
kat proizvodnje nadrastao svog producenta, ili su i jedan i dru- 
gi postali robe. Čovjek, koji mijenja svijet, zapleo se tako u mre: 
žu objekata, a svijet ispunio mehaničkim kretanjima i pritisci- 
ma koji bezobzirno slamaju ljudsko dostojanstvo. Taj svijet, 
koji umjesto mogućeg smisla razvija moći besmisla, akumuli- 
ra sile koje namjerava upotrijebiti protiv čovjeka, svijet koji 
nekamo srlja kao da je izgubio pamet. Nespokojstvo i strah, što 
dolaze s tim, rađaju ideju o potrebi postojanja svjetskog mi- 
ra, zaboravljajući pri tom da mir ne treba očekivati lako, jed. 
nostavno. Treba imati na umu nemogućnost da efikasno sudjeluju 
u stvaranju mira oni kojima je mir potreban. Pored maloduš- 
nika, bojažljivaca — potuljenih snaga — nesposobnih da bilo 
što pozitivno učine za svjetski mir, dostojnih jedino prljavog 
mira, stoje egocentrici, sebičnjaci, »ćifte« — mediokritetne sna- 
ge — koji govore o miru samo onda kad su ugroženi njihovi in- 
teresi i, konačno, njima pripadaju obijesni silnici, koji u proli- 
vanju ljudske krvi nikada ne uračunavaju sopstvenu krv već 
misle na posmatranje kako to čine oni koje su ugurali u Tat. Te 
i njima slične snage, što ugrožavaju svjetski mir, i ne dopušta- 
ju da do njega dođe, uvlače dobronamjerna čovjeka u sukobe 
u kojima je čovjek čovjeku gori od vuka. Takve snage ne dje- 
luju tako humanotvorno da bi za dogledno vrijeme bilo realno 
cčekivati od njih humanističke plodove kao rezultat borbe-ot- 
pora, ili da bi mogle zakoračiti u društveni mir. One su nespo- 
sobne za prevratničke obrate u povijesti, za niveliranje socijal- 
no-humanističkih otpora, kojima je bremenito svako društvo. 
Njih ne nose motivi istine i pravde ka pacifističkom miru niti 
vodi prosvjetiteljska borba plemenitim kosmopolitskim ciljevi- 
ma. One su sposobne samo za umanjivanje ljudskih vrijednosti: 
da se u ostvarivanju svojih ciljeva posluže čovjekom kao sred- 
stvom. One su najbolji dokaz kako su nemoć i brutalna moć is- 
pod nivoa ljudskog dostojanstva, slobodnog ljudskog uma, ka- 
ko jedva premostivi otpori u pripremanju uvjeta i izgrađivanju 
humanuma, koliko ljudi mogu biti zaslijepljeni —sopstvenošću 
da bi vidjeli opće i dalje ciljeve. Tek to povezano sa svjetskim 
mirom objašnjava zašto je umjesto mira u povijesti bilo pot- 
rebno toliko primirja i što još uvijek mir kao pretpostavka hu- 
manističkih odnosa među ljudima nije našao svoje mjesto u 
ljudskoj povijesti. Štaviše, tu je čovjek još uvijek ratnik na 
mrtvoj straži, ugrožen jače od čovjeka nego od zvijeri i šteto- 
čina, danas opasnije nego od prirodnih nepogoda pa otuda nje- 

gov egzistencijalni slučaj govori rječitije o tragičnoj sudbini 
njegove egzistencije nego je sam u stanju da kaže. 

Ipak, u dijalektičkoj procesualnosti svijeta već danas osjeća 
se susret hladne s onom toplom strujom, koja suvremeno čov- 
ječanstvo dijeli od prethodnog time što bar prigušeno ističe 
da sloboda ne može biti apstraktno obećanje odvojeno od revo- 
lucije, a još manje konkretno-utopijski san tek puki san. Svi. 
jet postaje, sve izrazitije, povijesno zborište na kome se osjeća 
odsustvo humanističkog supstrata, a to se sveti čak i plemeni- 
tom snu. Danas je takoreći jasnije nego što je to bilo jučer da 
slobodni rat može doći ne samo iz kapitalističkog mira nego i 
iz socijalističke dominacije, da socijalizam kao ideja nije manje 
ugrožen od kapitalističkih nego li od socijalističkih snaga, jer 
ga može braniti sigurnije poštivanje ljudskog dostojanstva, ne. 
go atomsko oružje, da je danas manje jasan početak stvaranja 
relativno savršenog svijeta nego je to bilo neposredno iza okto- 
barske revolucije, koja je izgleda nagovijestila početak socija- 
lističkog doba itd. i tsl. 

Ono što danas stoji u znaku slobode još nije slobodno, šta- 
više, njega na to tjera odsustvo slobode. Sloboda kao prebivali- 
šte i modus afirmacije egzistencije humanuma proviruje još 
uvijek kroz nehumanističke forme: u liku slobode jednih protiv 
drugih — nemogućnosti i jednih i drugih da budu slobodni. Ali 
poslije antike nju ne poznaje historija u boljem svjetlu iako 
slutnja u njenu mogućnost realizacije opsjeda razbijeno čovje- 
čanstvo vjekovima. Više je dosada bila vezana za pobune koje 
su je donosile jednima, a oduzimale drugima. Naime, ako se 
htjelo biti slobodnim, trebalo je pobuniti se, što je revolucionar- 
ne pokrete u povijesti izjednačavalo s pokretima za slobodu 
mada su ti pokreti predstavljali najčešće samo nov način ugro- 
žavanja slobode, jer se u njihovom daljem razvoju očitovalo da 
njihovi »internacionalni« ciljevi ne idu dalje od sebičnih interesa 
njihovih nosilaca. Tako se sloboda u dosadašnjoj povijesti ispo- 
ljavala u funkciji prikrivanja sebičnih interesa revolucionarnih 
mosilaca, a tek kao sloboda manifestirala se u prijelomnim časo- 
vima ljudske povijesti kada se, u njeno ime, prolijevala krv bez 
primisli da će se ona kasnije izvrći u svoju suprotnost, makar 
se pri tom radilo o apstraktnom subjektivizmu, što se ispolja- 
vao u formi pučizma, koji je mogao biti vezan sa dinamičkim he: 
rojstvom, ili o potuljenom objektivizmu, što je kao vuk u janje 
ćoj koži ulazio u povijest, uvjeren da ostvaruje misiju Athene 
Palade. Takvo traženje slobode praćeno je nepoznavanjem ob- 
jektivne zakonitosti društvenog života i previđanjem da se tok 
povijesne zakonitosti može relevantno otkrivati i da se na njega 
može utjecati ako se to čini u pravi čas i istinskim sredstvima. 
Slična opterećenja pritiskaju i mehanički materijalizam, što je 
evidentno u njegovom isključivanju subjektivnog faktora iz ob- 
jektivno-realnog procjenjivanja društvenih pojava. Ali od toga 
nije daleko ni indeterminizam koji u objektivnom fakticitetu 
prepoznaje uspjelu slučajnost. Oni ne uviđaju da zakonitost od- 

vojena od ljudi nije nikakva povijesna zakonitost. Nadilaženje 
takvih shvaćanja prisutno je u Marxovoj koncepciji proletarijata 
kao subjektivno-objektivnog faktora u mijenjanju društvenih 
pojava. Marx je u otklanjanju društvenih i prirodnih otpora 
vidio na toj liniji susret u budućnosti čovjeka sa prirodom i is- 
takao jednadžbu humanizam = naturalizam, vjerujući da tako 
čovjek konačno uspijeva spoznati i organizirati svoje »forces 
propres« kao društvene snage, da će »proces materijalne proiz. 
vodnje skinuti sa sebe mistični magleni veo samo kada kao pro: 
izvod slobodno udruženih ljudi bude stajao pod njihovom plan- 
skom kontrolom« (Kapital, I, 44). Istina, Marxova anticipacija 
jedva da je na putu svoje praktičko-povijesne potvrde u povijes. 
nim previranjima našeg doba, jer ni u jednoj, dosada izvedenoj, 
socijalističkoj revoluciji, proletarijat ne uspijeva preuzeti kor: 
milo društvenog kretanja u sopstvene ruke da bi je učinio povi- 
jesnim realizirajućim momentom pa su, zbog toga, prinuđene 
druge revolucionarne snage da preuzmu ulogu proletarijata. No, 
to što one čine nije na povijesnoj visini niti je to ono što je Marx 
inaugurirao, što je razumljivo ako se ima u vidu suvremena povi- 
jesna konstelacija snaga u svijetu i stvarni povijesni nivo snaga 
koje su izvele socijalističke revolucije našeg doba. Htijenje i tok 
stvari u takvom kontekstu nije bilo moguće uskladiti tako da bi 
konkretno htijenje nastupilo kao osobito aktivni agens pojmlje: 
ne tendencije, koju je Marx vizionarski naslutio, nego takve ten- 
dencije najčešće se nameću političkom reklamom, što uvjetuje 
da se prihvaćaju s nevjericom. Štetni efekt na tako servirane 
ideje odražava se u formi blamiranja ideala socijalizma, što pot- 
vrđuje slučaj »kineske kulturne revolucije« i ne samo nje. 
Premda je filozofska misao: sioboda je saznata nužnost tek 
u Marxa kod kuće, ipak ni danas nije uzdignuta, čak ni tamo 
gdje se hipostazirano govori o njoj, do slobode akcije, zbiljskog 
posredovanja zakona nužnosti. Ingeniozni projekt svjetske povi: 
jesti još jače je istakao E. Bloch svojim shvaćanjem da priroda 
još nije došla, akamoli da bi bila prošla, pa je na njen dalji 
razvoj moguće očekivati još jači utjecaj čovjeka, čije akciono 
polje, prema Blochu, još nije zaključeno niti razvojna linija pri- 
rode završena. Ne ulazeći ovdje u interpretaciju optimističkog 
svjetla, što su ga razbuktali Marx i Bloch, niti u neosnovanost 
pesimizma onih, koji gledaju na naše doba kao na humanističko 
sivilo, valja se zamisliti nad potencijama vremena opterećenog 
destrukoijama i niveliranjem humanuma, ali i nad potencijama 
u slučaju da suvremeni svijet okrene svoje moći uklanjanju 
otpora, što stoje na putu obistinjavanja humanuma i otkrivanja 
nemjerljive dubine prirode spram koje povijest još nije uspos- 
tavila dijalektičko-humanistički odnos. Bačen čak i letimičan po- 
gled na ono što je čovjek dosada bio i što sada jest, otkriva iz- 
vjesnost da ljudi, uslijed brojnih otpora, nisu uspjeli postati ono 
što su htjeli, da zbog toga još ne znamo što su, a jedva možemo 
slutiti što bi mogli biti, jer iza neumornog humanističkog pro- 
gresiranja, koje tek ponekad pruža istinski humanističke plo- 

dove, još uvijek stoji humanistički neuspjela stvar, a to dalje 
znači da su ljudi, koji stvaraju pretpostavke za to da čovjek 
bude čovjekom, dosada stvarali, pa i danas stvaraju, uvjete u 
kojima su djelovali i najčešće djeluju kao neljudi. Nešto pod 
utjecajem tog povijesnog pesimističkog raspoloženja, a djelo- 
mično pod impresijom sila koje ga demonski vitlaju u društve- 
nom životu i satanski ugrožavaju njegovo lično nespokojstvo i 
ozbiljavajući individualitet, usprkos njegovim plemenitim na- 
mjerama i altruističkom aktivitetu, suvremeni čovjek počinje 
sustajati pred brojnim otporima, pitajući se malaksalo za smisao 
i svrhu svog aktiviteta, ako se uopće uzdigao do tih pitanja. Ina. 
če, ako to nije slučaj, on se, napustivši ideju o mogućnosti vlas- 
tite reinkarnacije i gubeći povjerenje u ideale, prepušta zahtje- 
vima vitalnih interesa i uvlači u sopstveni egocentrizam; postaje 
primjeren materijaliziranom svijetu, koji ga uvjerava napadnom 
reklamom u vrijednosti konformističkih primaliteta, kojima po- 
činje robovati pa ga za to nije briga, što je tako malo uložio 
truda da bude čovjek, a tako mnogo da bi postao posjednik mrt- 
vih predmeta. Samim tim nameće se pitanje: postoji li izlaz iz 
povijesnog bespuća u koje je zabasao suvremeni čovjek unatoč 
tome što je prokrčio put do Mjeseca? Nije li čovjek takvom za- 
mjenom cilja prispio u blizinu besmisla ikada više nije u stanju 
da se određuje sopstvom svog bića već sadržajima koji su izvan 
njega? Zar ga želja za posjedovanjem predmeta ne odvaja od 
njegove generičke biti i ne okreće protiv nje, protiv čovjeka? 
A ako je tako, zar rat ne proizlazi iz takvih čovjekovih želja? 
Nije li današnje postojanje čovječanstva latentni rat za posjedo- 
vanjem stvari, a borba za mir samo maskirana borba za otkla- 
njanje otpora na putu ka stvarima? Inače, kako shvatiti tolike 
napore za mir koji ne donose nikakve ozbiljne rezultate? 
Naravno, ono što je Marx u tom pogledu anticipirao ne može se 
izgubiti u humanističkom sivilu naše epohe, jer sjaji u svijetu 
progresirajućih snaga maksimalno podržavano naporima huma- 
nističke inteligencije. Marxovo isticanje da je čovjekova bit »en- 
semble« društvenih odnosa imperativno nameće oblikovanje dru- 
štvenih struktura u kojima će humanistički potencijalitet naći 
svoju realizaciju. Naspram toga stoji, međutim, nepobitni fakat 
akumulirane empirije koja rječito govori o žilavim otporima i 
trajnom iscrpljivanju čovjekovih moći na dovršavanju čovjekova 
otvorenog bića, o krajnje oskudnim rezultatima na tom planu. 
Izgleda da je suviše lako shvaćen Marxov projekt afirmacije 
ljudskog bića, nedovoljno promišljen individualno-društveni ka: 
rakter te afirmacije i njene organske veze sa slobodnom ljud. 
skom djelatnošću — praksom. Mada nošena izvornom kreativ- 
nošću — intencijom humanuma, i prezentirana formom histo- 
rijskog zadobivanja slobode, praksa jedva dopušta da se u njoj 
traži smisao ljudskog bitka, a u rađanju slobode vidi smisleno 
nastajanje povijesti. Ako se ima u vidu da je sadašnjim ciljem 
sopstvene afirmacije predisponiran za svojevrsnu negaciju svog 
generičkog bića iako to pokazuje njegova sadašnja egzistencijal- 

na situacija, onda je time dovedena u pitanje njegova povijesna 
sudbina, način njegove egzistencije, koja pretpostavlja spozna. 
vanje, praćenje procesualnosti svijeta, a ne tek materijalno kon. 
zumiranje. Tada se problematizira relativna neponovljivost, što 
je čovjek postiže transcendencijom bilosti i što bi trebao da je 
dokuči kontinuiranom akumulacijom empirije, a samim tim i 
mogućnost uspostavljanja humanističkog odnosa spram prirode 
iako je njegovo vezivanje za prirodu imanentno strukturi nje: 
gova bića, budući da je reprodukcija čovjekova života nerazdvoj- 
na od procesa razmjene s prirodom. Šta je s uvjerenjem da se 
realizacijom društvenih bića ozbiljavaju uvjeti za afirmaciju in- 
dividualiteta, kada »moje vlastito postojanje biva društvena dje: 
latnost« (Marx)? Koliko je održiv inaugunirani reciprocitet druš- 
tva i pojedinca po kome se smatralo da kako utječe na produci- 
ranje. pojedinca, društvo se tako reproducira? — Marx, koji je 
povezao čovjekovo bivstvovanje s nastojanjem povijesti, vidio 
je humanum kroz historijsko zadobivanje slobode posredstvom 
prakse, slobode u kojoj treba tražiti smisao ljudskog bitka kao 
što je u njenom rađanju moguće vidjeti smisleno nastajanje po: 
vijesti. To je, naime, vezano za status čovjeka u svijetu i kroz 
to za odnos spram spoljašnjih promjena i njihovih stvarnih to- 
kova, a to znači da čovjek nije u svijetu kao druga bića, što je 
evidentno u njegovoj težnji za slobodom. 

Kroz to što ispunjava sadržaje ideala svih naroda, težnja za 
slobodom objavljuje svjetovnost čovjeka kao i njegovo racional- 
no jezgro života. Sloboda je, dakle, pregnantni konstituens čo- 
vjekova svijeta, utoliko vidljiviji, ukoliko je čovjekovo osjeća- 
nje dostojanstva podupirano uvjerenjem ljudskosti. Stoga kon- 
stitucija čovjekove egzistencije indicira nedovršenost svijeta u 
čovjeku i čovjeka u svijetu — odsustvo identiteta u univerzumu. 
Preko slobode čovjek smjera uspostavljanju komplementarnosti 
svog života sadržajima svijeta, etabliranju rasta čovjeka, poten- 
cijalno sposobnog da transcendira postojeće, da se otme ropstvu 
na koje su stereotipnim ponavljanjem osuđeni ostali oblici uni- 
verzuma. Međutim, prijestupom tih okvira čovjek se probio do 
smislene djelatnosti, koja ostaje to sve dotle dok čovjek trans- 
cendira otpore koji se opiru njegovoj ljudskoj nakani. Ozbilji- 
vanje čovjeka zapravo je povijesno zbivanje slobode, njegovo 
neposredno uzdizanje ka zavičaju — etosu, potvrđivanje moguć- 
nosti da nešto bude drugačije svojoj trenutnoj jestosti, jedinstvo 
participiranja potencijaliteta i realizacije. Kao jezgro ljudskosti 
sloboda se uzdiže do biti povijesti, do ose povijesnog zbivanja. 

Dakako i određena pravna zakonitost, kojom se regulira dru- 
štveni život, može djelovati i najčešće djeluje kao antipod slo- 
bodi. Ona se može nametnuti kao nešto po sebi faktično, a ako 
se shvati kao nešto nepromjenljivo, tada djeluje kao kob, neiz- 
bježno zlo, ili bogom dano dobro. Nedostatnost razumijevanja 
subjektivnog faktora u društvenim pojavama i procesima mani- 
festira se u formi grubog prodora i njemu oponirajućeg, okrut- 
nog otpora. No, dijalektički antagonizam subjekta i objekta na 

ovoj relaciji implicira htijenje, koje, ako je konkretno, može 
utjecati na karakter aktivno pojmljene tendencije time, što slo. 
boda i njena inicijativa udruženo djeluju na savladavanju otpora 
nužnosti, pretvarajući se u slobodu akcije čiji sadržaj ispunjava 
humanistička solidarnost. Budući da ljudi i ono ljudsko još nisu 
gotovi, to najobjektivnija nužnost nije totalna već parcijalna nuž- 
nost u kojoj ljudska inicijativa nalazi svoje mjesto. Zahvaljujući 
tom, čovjek svojim djelovanjem može stvarati nove uvjete za 
savladavanje otpora, uvjete pod kojima ne mogu djelovati posve 
stari nego, naprotiv, novi zakoni, a to znači da ljudski faktor 
može, u okviru povijesnog zbivanja, djelovati kao jedan od uvje- 
ta povijesne zakonitosti, i to utoliko efikasnije ukoliko je povi- 
jest više ljudska, a to će reći ukoliko se u njoj aktivnije ozbiljuje 
onc realno-moguće obistinjuje ljudsko dobro, humanum, uko- 
liko se, jednom riječju, stvaraju uvjeti za pojavu slobode kao 
višeg zakona svijeta. Zbog toga bi socijalizam, prije svega, morao 
raditi na stvaranju jedinstva, slobode i poretka, tj. stvaranju 
uvjeta ne samo dosada nepoznatih povijesti nego i dosada ne- 
postojećih, ali tako da dovođenjem u spreg novog i starog otvara 
mogućnosti za uspostavljanje novih odnosa, koji su prioritetno 
novi po tome, što se u njima ne slama i ne gubi ljudska jedinka. 
Druga je stvar, što socijalizam na ovom stupnju to faktički ne 
može, jer se i u njemu život društva još producira neposrednom 
upotrebom prirode, bez dovoljno moći da se »korigiraju« pri- 
rodni zakoni, čime bi se mijenjao odnos čovjeka prema čovjeku 
i ovoga spram prirode. 

Istini za volju valja reći, da ideja socijalizma nije nikada 
imala svoje istinske realizatore. Njeni sadašnji izvršioci bili su 
ponajprije branioci od zla, dobri za odbranu ljudskog prava i do- 
stojanstva, a ne i sposobni da dalje ponesu njeno dobro. U tome 
ne treba vidjeti samo subjektivne slabosti nosilaca ideje socija- 
lizma, slabosti svojstvene svakom čovjeku kojeg poznaje današ- 
nja historija, već i objektivne teškoće s kojima se sreće realiza- 
cija ideje socijalizma. Nije ništa novo ako kažemo da je došao 
tragični trenutak velikim humanističkim, nadasve ljudskim na: 
porima onog časa kada je povijest bila osuđena da preda na ču- 
vanje birokraciji (to je jedino pravo ime) ljudsko dostojanstvo, 
dakle, sili da čuva dostojanstvo. Staljinizam je samo krajnje raz- 
vijeni oblik takvog čuvanja dostojanstva. Međutim, ne smije se 
zanemariti ono što je iz tako paradoksalne faze razvoja socija: 
lizma proizašlo, naime to, da u vremenima koja čeznu za mirom 
i birokratske snage mogu postati spasioci ljudskog dostojanstva, 
mada vremenski kratko i humanistički nesigurno. Ali zar to ne 
pokazuje da je povijest još uvijek ekspedicija, praćena opasno- 
stima i nepredvidivim mogućnostima, kada se ne zna da li korak, 
što je pružen dostojanstvu, vodi tamo ili u grob (Ko danas može 
razborito tvrditi da svijet ne srlja ratu i kakve posljedice takav 
rat može donijeti?). Ko ne vidi da je produkat nadvisio produ: 
centa, da su ljudi i stvari postali robe, da je čovjek, koji mijenja 
svijet, zapleten u njemu, da svijet sve izrazitije postaje svijet 

objekata, svijet ispunjen mehaničkim kretanjem te zbog toga za 
čovjeka toliko tijesan da se ovaj gubi u njemu, da se umjesto 
mogućeg smisla (mira) razvija apsurd (mogućnost trećeg svjet- 
skog rata)? Zar to ne nagovještava gorku istinu da humano do- 
bro može prigušiti pretjerana proizvodnja, ako izostane unapre- 
đivanje koje određuje mjesto dostojanstvu u svijetu? 


Ipak, poput zla koje se pribojava, u nama raste otpor s onim 
što čezne za dobrom, makar to dobro ležalo u utrobi neke dalje 
budućnosti, koja ne može biti drugo do socijalizam. Taj rast je 
ponajprije u zahtjevu da se poruše otpori što sprečavaju čovjeka 
da se osjeća čovjekom, a ne robom gubećeg svijeta, i uklone ba- 
rijere preko kojih ono gordo ljudsko ne može da pokaže lice, da 
se stvori prostor za ljudsko dostojanstvo. Ali on se javlja i u for- 
mi bunta što su suvremeni uvjeti postali otpori na liniji uspos- 
tavljanja humanističkog odnosa spram prirode. Čovjek je pore- 
metio mir neba, poljuljao stereotipnu igru morskih valova, upr- 
ljao djevičanski čistu ljepotu kopna — izmijenio lice zemlje i za- 
koračio u nebeska prostranstva — pa ipak još uvijek nije tamo 
kamo bi morao poći i gdje bi trebao biti. Opsjednut uvjerenjem 
da je za sve potrebna sila, on je neobazrivo zaboravio da se lje- 
pota svijeta, ljubav i dostojanstvo čovjeka ne mogu posjedovati 
silom, odveć drsko prečuo pjesnika koji klikće prirodi i zove 
njoj. Nerazumijevanje poruke pjesnika jedna je od indikacija ne- 
shvaćanja ljudskog poretka svrha u svijetu. 


Međutim, ne smije se previdjeti očito prisustvo tendencija u 
suvremenom svijetu koje smjeraju rušenju dualizma između čo- 
vjeka i prirode, tendencija koje otkriva vihor integralnih pro- 
cesa, što unatoč slamanju volje pojedinca teku, mada još latent- 
no, u pravcu jedinstva integralnih volja, novoj ranije nepoznatoj 
humanističkoj snazi, koja može nastati na bazi potencijaliteta 
čovjekove biti. Dijalektičkom preinakom u kontekstu novih in- 
tegralnih sila ona može iskrsnuti u liku pacifističkog habitusa, a 
potom u formi kosmopolitskog morala. Osnove za takvu moguć- 
nost moguće je razabrati slijedom intencija povijesnog toka: na 
putu k sebi čovjek je bio dosada osuđen na izbor u kome je imao 
malu mogućnost da izabere sebe, dok se njegov današnji izbor 
kreće, kako je već spomenuto, između stvari i ideologija, što znači 
na relaciji entiteta u kojima jedva ikada može naći sebe. No, ako 
se tome priključi fakat da je čovjekova usamljenost mlađa od 
društva i da dosadašnje Ja nije bilo lijepo, dovoljno humano, te 
da je socijalističko utoliko bolje što je u porastu k onom druš- 
tveno-humanom, kolektivnom, ukratko, ako u dosadašnjoj povi- 
jesti nije bilo mjesta za istinsko Ja, akamoli za pravo Mi, a uz 
to suvremena povijest počinje iz raznih razloga raditi na tome, 
tada ne bi bilo opravdano zanemariti mogućnost latentnog us- 
postavljanja prostora za neko novo Ja i Mi. 

BIVSTVOVANJE I MOĆ 
Jadran Zalokar 


Crikvenica 


Ako filozofija ima zadatak da odgovori što uistinu jest, (ono 
»alethes«), onda je opravdano početi od bivstvovanja samog. 1 
kao što sve što je filozofija rekla do danas jest u toj problema. 
tici, tako i razmatranje o MOĆI bilo kao ontološkoj biti, bilo re- 
alnom fenomenu zahtijeva striktno polazište. 

Fiksiranje problematike Moći u područje koje je bitno filo- 
zofsko, treba pokazati da se sve ono što se filozofski i ne-filozof- 
ski može reći o Moći nalazi u granicama iskazivanja o Bivstvova- 
nju samom. Iskaz o biti kao iskaz o suštini osnova onog što biv- 
stvuje, zadire u svako razjašnjavanje onog što jednom riječju 
krstismo Moć. Poimanje Šta- i Kako-bitka prethodi nužno raz- 
matranju svega što jest, realno ili fiktivno, u ovom ili onom biv- 
stvujućem obliku. 

Čak i pretfilozofski, ono što jest zato jest po nečem određu- 
jućem, a ono zadnje u logičkom redu a u ontološkom ono prvo 
samo je sobom određujuće, istovremeno određuje sve ono što 
je po njemu. To prvo kao najstarije ujedno je izvor svega, ono 
je i svemu osnov, iz čega sve jest i na čemu sve počiva. Filozo- 
fije prošlosti daju mnoge odgovore kojima je zajedničko jedno: 
sve upućuju na bit sveg bivstvujućeg, na bivstvovanje samo, 
bitak koji uistinu jest. Govoriti o biti znači tražiti istinu onog 
što je u Svemu JEDNO, i zakonitosti Jednog što je u Svemu. 

Sve što jest vezano je u nešto Sve-obuhvatno, u Polje sve-biv- 
stvujućeg. To je ono što nazivamo stvarnošću, opstojnošću, svije- 
tom. To fenomenalno »jest« koje se može atomizirati do infinite- 
zimalnog »nešto« — ujedno je ukorijenjeno u nečem tramscen- 
dentnom, »prirodnom kao takvom«, te po tom META uistinu 
JEST. Meta-fenomenalno jest ontološko bivstvo realiteta feno- 
menalnog. Ono što leži pod — i što je nad — svakim bivstvuju- 
ćim je bivstvo samo, Bivstvovanje kao osnov, izvor i granica sva- 
kom »nečem« koje jest na svoj određeni način. 

Svako bivstvujuće je prostorno-vremenski ograničeno i u se- 
bi nosi svoju mjeru. I Sve-bivstvujuće ima svoju mjeru u vječ. 
nom polemosu, pantareističkoj mijeni bića. Ali ono po čemu biv- 
stvujuće jest, dobro je još u davnini nazvano a-peiron. Ono je 
neizmjerno i zakononosno (kao Logos ili kao Nus). Ono daje 
mjeru svemu ali samo je nesmjerljivo, ono daje granicu bivstvu- 
jućem ali kao bivstvovanje samo nema mjere. 

Interes za bivstvovanje samo (kroz povijest osvještavanja 
značajnosti problematike bitka), put je rađanja iskrenog intere- 
sa za bivstvujuće ne kako se ono epifenomenalno pokazuje, kao 
pojava, već kao fenomen sam, kao ono bitno u pojavnom. Ali 
taj fenomenološki interes samo je posredan put zdravom intere- 
su za jedno određeno bivstvujuće. Od toga treba započeti. 

Moć je nešto što ne možemo izdvojiti od fenomenalnog i u 
svijetu bića javlja se kao fenomen bivstvujućeg. Moć je su-biv- 
stvujuća u svemu bivstvujućem i po tome upućuje na sebe kao 
modalitet bivstvovanja, kao meta- pojavnog. Mi znamo za Moć 
tek po bivstvujućem unošenjem odnosa između fenomena Moći 
i bivstvujućeg. Kako je bivstvovanje nošenje bivstvujućeg a biv- 
stvujuće unošenje Moći u jestvovanje, — Moć se pokazuje kao 
napor bitka da se ozbilji u bićima. Bivstvovanje je Moć ali ne u 
tautološkom smislu već u smislu onog »jest« kao transcenden- 
cije samog bivstvovanja. 

Moć bivstvovanja da bude TO ujedno je njegova Ne-Moć da 
bude TO i ONO. U sferi fenomenalnog, sferi bića dolazi do ontičke 
diferencije Moći i Ne-Moći jer bivstvujuće »nešto« jest samo TO 
što JEST a ne može biti i nešto drugo. Ali u sferi esencijalnog, 
sferi bitka, MOĆ i NE-MOĆ su MOĆ-NE-MOĆ. Tu nema razdva- 
janja, dakle ni razlikovanja. Zbog toga to Jedinstvo ne možemo 
okrstiti ni kao Moć ni kao Ne-Moć već kao suštinsku prožetost 
tajne bivstva. Tu nema intencionaliteta. On se javlja tek u inten- 
ciji bivstvovanja da bivstvuje na određeni način, kada se unosi 
Moć u »jest« bića da bi ono okusilo svoju Ne-Moć prema »jest« 
svakog drugog bića. 

Tu se javlja problem bivstvujućeg koje ćemo mi nazvati za- 
sad Daseinom i koje suštinski bivstvuje na granici Bitka i Niš- 
tavila. To bivstvujuće jedino je u odnošenju prema drugobivstvu- 
jućem i prema bivstvovanju samom. Kao bivstvujuće ono samo 
ima mjeru ali postavlja mjeru svemu bivstvujućem, nalazi se u 
granicama koje istovremeno prelazi, bivajući u prelaženju dato- 
sti | u nalaženju svoje mjere. 

Ostvarivanje u-odnosu-prema kao tubivstvena intencionalnost 
postavlja ga na granicu i preko-granice svakog bivstvujućeg 
koje je uvijek imanentno samom sebi. Time jedino to bivstvu- 
luće jest bitno TRANSCENDENCIJA koja se utemeljuje u pre- 
laženju. Bivstvujuće odnošenje DA-SEINA suštinski je, dakle, 
transcendentno odnošenje. 

Ono bivstvujuće što se odnosi a ne nalazi u pukom granič- 
nom odnosu postavlja granicu u tome da je neprestano trans- 

do oh pini o a 
ju samom koje osvješćuje kroz 
vlastito bivstvo. Time je ono bitno TU a sve ostalo ima »predx« 
sobom. To »pred« je »svijet« Daseina koji mu je E Srončnio 
granica ali i mogućnost prelaženja. Kao pro-nosilac bivstvovanja 
on nije samo TO niti sve-TO. On je bitno Transcendencija koja 
uistinu »jest«. 

Ako je egzistencijalna odlika Daseina »biti-nečemu-nad« tada 
se suočavaju »Svijet« i »u-svijetu-bitimnad«. Nijedno biće ne može 
zahvatiti čitav svijet. Jedino Tubitak u odnošenju prema svijetu 
kao svijetu bića zahvaća puninu svijeta i uistinu »jest-u-svijetu«. 
To »zahvaćanje« egzistencijalno je transcendiranje svakog poje- 
dinačnog bivstvujućeg. Transcendiranje »u-Svijetu« bitno je i 
transcendiranje Svijeta. Ali to transcendiranje »Svijetu-preko« 
ipak ostaje vezano uz ostajanje »u-Svijetu«. Zato »u-Svijetu-biti- 
nad« kao suprotstavljanje istovremeno je i pomirenje sa Svije- 
tom. Svijet je postojeće polje djelovanja Tubitka, negiranja i 
afirmiranja bitka Svijeta. 

U toj suštinskoj regiji bivstvovanja može se raspravljati o 
Moći. Tek fiksiranjem osnovnog odnosa »Svijeta« i Tubitka može 
Moć koju mi predontološki zapažamo kao fenomen bivstvujućeg 
postati raz-položiva. Moć nije način bivstva svakog bivstvujućeg. 
Ako Moć susrećemo u »Svijetu« to još ne znači da je ona Moć 
Svijeta. Njena vezanost uz »Svijet« samo pokazuje jednu drugu 
vezu, odnosno odnos Tubivstvujućeg prema bivstvu »Svijeta«. 
Tubitak sebe unosi u »Svijet«. Za razliku od ostalog bivstvujućeg 
on nije nikad puko TU koje jest kako jest. Njegov Kako-bitak 
neprestano je eks-sistere a ipak ostajanje u »Svijetu«. 

Sve što je ograničeno u determiniranosti svog Kako-bitka po- 
kazuje egzistencijalnu Ne-Moć. Samo Tubitak indeterminizmom 
svog bivstva jest bivstvujuća Moć. Kroz Tubitak oglašava se biv- 
stvovanje samo. Ali Tubivstvujuće kao bitno bivstvujuće ipak 
nije bivstvovanje samo. Ono NIJE Jedno sa »Svijetom« bića već 
mu stoji nasuprot, ono je rezultat prvotne diferencije Jednosti. 
Osviješteni bitak Daseina nije više nosilac prvotne jedinstveno- 
sti »ni-Moć-ni Ne-Moć« već dualizma koji se ispunjava u naponu 
između »Svijeta« i Tubitka. Bivstvo bivstvujućeg izražava se u 
naponu Moći i Ne-Moći. 

Unošenje Moći u »Svijet« modus je Tubitka. Kao Transcen- 
dencija Tubitak se pokazuje kao »biti-Moć« ali kao »ostajućiu- 
-Svijetu« on je bitno Ne-Moć. »Svijet« je polje o-moćivanja Tu- 
bitka koji u transcendiranju proteže svoju moć nad bivstvuju- 
ćim. »Biti-prijeko« pokazuje se zapravo kao »Biti-nad.nečim«, 
tj. biti »nad-moćniji«. Upravo egzistencijalna nadmoć Daseina 
nad ostalim bivstvujućim determinira suštinski odnos njega pre: 
ma »Svijetu«. 

Transcendencija ili ovako sagledana Nad-Moć iskazuje se u 
svakom činu Daseina. Dapače, s tog se stajališta procjenjuje biv- 
stvujuće uvijek u svom sub-odnosu prema Tubitku kao TELOS. 

»Nad-Moć« uvjetuje pripisivanje odlika Daseina onom što je 
samo Seiendes. »Svijet«, to veliko Ne-Ja dobiva odlike Ja. 

Ali, uistinu jest Moć samo kao svjesni-bitak, »svijest-u-Svi- 
jetu« koji je ne-svjestan i koji pruža pasivan otpor Volji Daseina. 
Biti »U« i istovremeno biti »NAD« egzistencijalna je Ne-Moć 
Daseina da iskoči iz svoje ukorijenjenosti u »esse« i »nihil«. Ako 
se svako »prijeko« kao »nad« pokazuje u stvari kao »u« i to osta- 
janje-u-Svijetu onda je to porazna činjenica za svijest. Međutim, 
svako »U« istovremeno je i svijest o pripadanju, vezanosti uz 
Zemlju, svijest o sigurnosti. No kako Dasein svoje bivstvo ne 
uspostavlja ni u »nad« mi u »u« već u »bivstvovanju-u-Svijetu- 
nad«, ne razlikujući »Moć« i »Ne-Moć« svoje egzistencijalne da- 
tosti, ono svjetuje na modus SVE-MOCI. Ali moć kao sredstvo u 
onom META postaje samo sebi cilj. Moć uključuje u sebi Ne- 
-Moć potvrđujući se kao samosvrha i pretvara se u SVE-MOĆ. 
Moć se nadređuje Tubitku. 

Time što SVE-MOĆ postaje način bivstvovanja Tubitka u 
Svijetu, bivstvujuće koje je bitno TU kao posebnost i svjetlo biv- 
stvovanja među ostalim bićima sada više nije samo TU. Dasein 
više nije Transcendencija bivstvujućeg već Transcendiranje Moći 
bivstvovanja. Kroz Nad-Moć bivstvujućem iskristalizirala se SVE- 
-MOĆ kao trenutak kopernikanskog obrata kada Moć Transcen- 
dentnog postaje Moć NAD Transcendentnim. Moć počinje samu 
sebe zahtijevati, samu sebe »oplođivati«, alijenirajući se od Da- 
seina kao svojeg ishodišta i jezgre o-moćivanja. 

Jednostavnije rečeno Moć više nije Moć za nešto drugo već 
postaje MOĆ ZA MOĆ. To više nije Moć »u« Svijetu, već obrat 
u samoj strukturi Moći. Moć se od Svijeta (i od Tubitka) okre- 
nula samoj sebi. Dasein je dospio u situaciju da sam bude trans- 
cendiran. To je očitovanje Ne-Moć: Daseina. 

Ali ta NE-MOĆ Daseina prikrivena velom SVE-MOĆI nad 
Svijetom kao vlastitom MOĆI jest način Daseina da vlastituje 
Svijetom, da bude VLAST svemu bivstvujućem: konačno ipak 
NE-MOĆ vlastitovanja sebe — NE-SEBITOST. Time se završava 
pokušaj da se jezgrovito iznese bitnost egzistencijalne situacije 
Daseina u njegovom »sada-bivstvovanju«. 

MOĆ I NEPOSREDNA DEMOKRACIJA 
Franz Marek 


Beč 


Pokušao bih, u okviru tematike ovog tjedna, staviti na disku- 
siju neka pitanja revolucionarne strategije, pri čemu se hoću 
ograničiti na evropske perspektive. Ograničiti se, iako mi je jas- 
no, da su ove evropske perspektive neodvojivo vezane uz raz- 
voj takozvanog trećeg svijeta; ograničiti se, iako bi bilo primam- 
ljivo, držanje spram problemskog kompleksa trećeg svijeta vari- 
rati kao probni kamen za socijalistički humanizam, o kojem je 
ovdje tako mnogo i općenito bilo riječi; i ograničiti se, iako ne 
bi bilo neinteresantno, naznačiti izvjesne pojave dekadencije u 
radničkom pokretu čak u onom eurocentrizmu, s kojim su spu- 
tani poneki marksisti, kada prosuđuju i osuđuju s evropskim 
mjerilima problemske komplekse Azije, Afrike i Latinske Ame- 
rike, — što pomalo podsjeća na Kolumbov predodžbeni svijet, 
koji je u Novome svijetu tražio potvrdu za antičke mitove pa je 
pri susretu s tuljanima vjerovao, da je susreo opasne ali atrak- 
tivne sirene. 


U svojoj Junius-brošuri Rosa Luxemburg je pisala: »Ono 
što je u pitanju, jest cijeli 454godišnji odsjek u razvoju moder- 
nog radničkog pokreta. Što smo doživjeli jest kritika, povlaka 
i suma pod stavkom našeg rada«. 45 godina nakon Lenjinove 
smrti mogli bi komunisti, barem u Zapadnoj Evropi, ponoviti 
ovu izjavu riječ po riječ. Odista 21. 8 1968. ima za njih otprilike 
ono značenje, kao i 4. 8. 1914. za evropsku socijaldemokraci- 
ju. Očigledno je, da oni u istraživanju znanja i savjesti, kojemu 
su pristupili godine 1956, nisu dospjeli preko ruba pojave; da 
su oni pri analizi deformacija, čiji se epicentar nalazi u SSSR-u, 
ostali na površini; i da se čak ona formula, koja je posljednjih 
godina bila jako obljubljena u komunističkim partijama Zapad- 
ne Evrope, da naime još postoje protivurječja između socijalis- 
tičke strukture vlasništva i političke  nadgradnje, — pokazala 
kao nedostatna pomoć premošćivanja. Ova je formula od samog 

početka manje odgovarala modelu marksističkog pojmovnog a- 
parata, nego li onoj simplifikaciji Staljinovoj u radu o lingvisti- 
ci da privatnom vlasništvu nad kapitalističkim sredstvima za 
proizvodnju bezuvjetno mora odgovarati kapitalistička nadgrad- 
nja, socijalističkoj strukturi vlasništva pak socijalistička nad- 
gradnja. Pri upotrebi ove formule — posljednjih godina u go- 
tovo svim zapadnoevropskim komunističkim partijama — jav- 
lja se otuda na neki način i nada, da se na kraju krajeva soci- 
jalistička baza mora prometnuti i preći u socijalističku demo- 
kraciju. I sada stojite pred golom, sirovom i strašnom bilancom. 
da je jedan pokret izgubio kontrolu nad svojom vodećom gar- 
niturom, koja se, kako je to Eugen Varga izveo u svom politič- 
kom testamentu, oslanja na spisak imena, koja se samo iz sebe 
same nadopunjava i obnavlja, u toj mjeri, da funkcija pokreta 
zamire u bespokretnosti funkcionara; da formula o vodećoj u- 
lozi partije realiter samo opisuje ulogu partijskog  rukovod- 
stva, koje koncentrira i potencira moć u toj mjeri, da prikriva 
konstataciju, da je radništvo od »klase za sebe« ponovno de- 
gradirano do »klase o sebi«, pri čemu se formula o »vodećoj u- 
lozi radničke klase« — kao što su to pokazali i zadnji tjedni u 
ČSSR — samo nateže, kada se radi o tome, da se organizira kam- 
panja protiv neugodnih intelektualaca. 


Na osnovu ovog sistema vođenja i djelovanja nisu pojave 
kao što je 21. august — ali i kao što je izgon Jevreja iz Poljske 
— slučajni fenomeni, sigurno ne nužni, ali su ovom sistemu vo- 
đenja i djelovanja imanentni fenomeni, pri čemu sebi ne mo- 
gu uskratiti parentezu, da se marksisti, koji marksizam vred- 
nuju kao filozofiju prakse, ne smiju zadovoljiti time, da kod dis- 
kusije o socijalističkom humanizmu prezentiraju deklarativne 
teze, nego bi se morali razračunati i s jednom tako brutalnom 
činjenicom, da će narodna Poljska uskoro biti »čista« od Jev- 
reja, u skladu s jednim genocidom sui generis u zemlji, čije se 
pon poziva na Marxa i u kojoj je rođena Rosa Luxem- 

rg. 


Zaista, ako je mladi Marx jednom rekao, da takozvane kr- 
šćanske države nisu bezuvjetno državni izraz kršćanstva, onda 
se može analogno tome reći, da takozvane socijalističke drža- 
ve, koje su adoptirale ovaj skicirani sistem dostignuća i ruko- 
vođenja, nisu bezuvjetno državni izraz predodžaba, koje su kla- 
sici povezivali s pojmom socijalizma, i to ne samo zato, jer se 
socijalizam ne iscrpljuje u socijaliziranju sredstava za proiz- 
vodnju. Ovdje je prije dva dana učinjen, kako vjerujem, poh- 
valni pokušaj, da se dade skica geneze  staljinizma i njegova 
razvitka. No ja ne vjerujem, da je pokušaj sasvim uspio, jer 
linearni kauzalni lanac i sumorni zaključci ne mogu biti praved- 
ni spram jedne komplicirane problematike. Jednostavno nije 
moguće preskočiti takvu činjenicu, kao što je uloga, koju je 
SSSR odigrao pri razbijanju hitlerofašizma. I čovjek se ne mo- 
že otrgnuti od one komplicirane problematike, na koju je upu- 

tio Isaak Deutscher, da naime ideologija, koja je postala insti- 
tucijom, sa sobom donosi izvjesne obaveze, kojima se niti bi- 
rokracija ne može ukloniti. Ma kako s time bilo, jedno je si- 
gurno: na proboj socijalističkog htijenja u naše prostore mo- 
že atraktivno djelovati samo jedan socijalistički eksperiment, 
koji je povezan s maksimumom demokracije, s maksimumom 
dostojanstva čovjeka, to jest, da one države, koje su adoptira- 
Je skicirani sistem rukovođenja i djelovanja, jednostavno ispa- 
daju i otpadaju s obzirom na atraktivnost socijalističke ideje. 

Za nas komuniste nije neinteresantno znati, da smo mi pri 
analizi deformacija, koju smo pokušavali od 1956, s izuzetkom 
jugoslavenskih komunista, premalo spoznali, da je jedna od naj- 
odlučnijih izražajnih formi ovih deformacija bilo odustajanje 
od one demokracije proizvođača, koja nam se izvorno nasmješi- 
la u pojmu sovjeta i koja je tada za vrijeme takozvanog staljin- 
skog uređenja bila i formalno uklonjena, tako da su sovjeti no- 
sili više ime ranog perioda, u lokalnim mjerilima u najboljem 
slučaju s izvjesnim prostorom za administrativne poslove, u 
centralnom mjerilu prelazne ljuske s pseudoparlamentarnom 
gimnastikom. 

Interesantno je, da smo prošle godine bili u ČSSR postavlje- 
ni pred dvostruki zadatak, s jedne strane revalorizirati  parla. 
mentarne institucije, koje su izgubile svaki sadržaj i koje su o- 
bjekt nostalgije pučanstva, i s druge strane, pred značajnije 
razračunavanje s radnicima u postrojenjima Škode, da se pro- 
vedu oni radnički savjeti, koji su — kao prvotno i sovjeti — 
trebali biti organi jedne više i direktne demokracije. Ako hoće- 
te, jedna kombinirana problematika, koja je tada zacijelo bila 
likvidirana pomoću kombinirane akcije država varšavskog pak- 
ta. 

Za perspektive radničkog pokreta u kapitalističkim zamlja- 
ma čini mi se ova orijentacija na demokraciju proizvođača ži- 
votno važnom, životno važnom i za razračunavanje s ispražnje- 
nom, trulom i manipuliranom buržoaskom demokracijom. Ako 
je Bertrand Russell prikazao razvoj znanosti tako, da je rekao: 
»Mi znamo sve više o sve manje stvari. I približava se vrijeme, 
kada ćemo znati sve o ničemu«, onda se može razvoj demokraci- 
je s obzirom na akumulaciju moći kod tehnokracije i birokraci- 
je formuilrati otprilike ovako: sve više ljudi ima sve manje da 
kaže, i približava se trenutak, gdje nitko neće imati ništa reći. 
Odista se u kapitalističkoj ljusci sloeboda mišljenja reducira sve 
više i više na slobodu, da se misli ono, što nekome tvornice 
mnijenja isporučuju u kuću kao gotovo za upotrebu; sloboda 
koalicije reducira se na izbor, da se čovjek podredi jednoj od 
opstojećih divovskih  aparatura; a sloboda izbora u ponekim 
zemljama, u sve više zemalja, na slobodu, da se učestvuje u 1z- 
vjesnim političkim konkurencijama ljepote, koje ne dozvoljava- 
ju nikakav izbor između programa, nego prije izbor između li- 
ca na plakatima; kažem izričito »licima«, jer se ne radi uvijek o 
glavama. 

Proizvođačka demokracija čini nam se važna i s obzirom na 
krizu parlamentarizma, čiji smo suvremenici. Vjerujem, da je 
poznata Lenjinova teza, da je parlamentarizam doduše historij- 
ski prevladan, ali ne i u svijesti masa, u naše vrijeme tačna, sa- 
mo više uvjetno. I za djelovanje izvan revolucionarnog radnič- 
kog pokreta često je prilično jasno, da životno važne odluke ne 
padaju u parlamentu. Iz toga ja nipošto ne zaključujem na ne- 
ku nihilističku nastrojenost spram parlamentarnih izbora, 
spram parlamentarskih kombinacija. Vjerujem, da je često mna- 
javljivana parola bojkotom A tout prix ponekad samo jezik sna- 
ge iz pozicije slabosti. Odlučna je pak za revolucionarnu pers- 
pektivu primordijalna orijentacija na funkcije kontrole i moći 
proizvođača, koje slabe sistem, pa čak i sistem uništavaju, a 
bez kojih niti ostale mjere nacionaliziranja i podržavljivanja ne 
znače nikakav realni napredak. 


Orijentacija na revolucionarne reforme, da upotrijebim for- 
mulaciju Andrć Gorza, koje anticipiraju, ili bar daju unaprijed 
naslutiti veličinu socijalističke demokracije, reforme koje slabe, 
možda čak uništavaju sistem, funkcije kontrole koje u određe- 
nim situacijama mogu preći u funkcije moći. 


U različitim varijantama probija se ova misao u sve više ze- 
malja Zapadne Evrope: u Njemačkoj u nesretnoj formulaciji 
kao »suodlučivanje«, koja u socijaldemokratskoj interpretaciji 
na kilometre smrdi po socijalnom partijstvu, ali ipak izražava 
istu tendenciju, koju u Francuskoj poznaje jasni i na jugosla- 
venskom primjeru formulirani pojam »autogćstion«, u Italiji 
pojam »potere-operaio-nella fabrica«, u Engleskoj formula »wor- 
kers control«, a u Skandinaviji ovaj svojevrsni pojam »demokra- 
cije na radnom mjestu« kao izraza jednostavne činjenice, da se 
ljudima ondje, gdje oni provode najveći dio svog svjesnog ži- 
vota i gdje troše najveći dio svoje energije, stalno oduzima de- 
mokratsko pravo i da oni u rastućoj mjeri moraju zahtijevati 
kontrolu, bar kontrolu — ako ne i funkcije moći. 

Postavimo li ovo pitanje demokracije proizvođača, odmah 
proizlazi pitanje: tko su proizvođači? Vjerujem, da se u tome 
možemo sporazumjeti, da ih ne možemo reducirati na produci- 
rajuće »produktivne« radnike. Promjena strukture u pučanstvu 
koje radi, rastući broj namještenika i prije svega promjena 
strukture u okvirima znanstveno-tehničke revolucije, koja zna- 
nost sve više čini odlučnom produkcijskom snagom i tvori onaj 
sloj, koji je Serge Mallet nazvao »la nouvelle classe ouvriere« (i 
koji u prosjeku u većini kapitalističkih zemalja godišnje raste 
za 7 “o, tako da ćemo 80-tih godina 20% radnog pučanstva mo- 
rati smatrati pripadnim ovom sloju) sili nas, da ove ljude uk- 
ljučimo u pojam proizvođača; čak što više, u okviru ove znan- 
stveno-tehničke revolucije mijenja se i sociologijski položaj stu- 
denata, univerzitet također doživljava kvalitativnu promjenu 
funkcije. Borba protiv hijerarhijskih struktura univerziteta ima 
društveno-kritičko, pa i društvomijenjajuće značenje, borba za 

zbiljsku revolucionarnu formulu obrazovanja također je borba za 
demokraciju proizvođača, a onaj studentski pokret, koji je pa- 
pa Pavle VI s toliko ljubavi nazvao »eksplozijom gluposti«, u 
zbiljnosti je izražajna forma rastućeg protivurječja između pro- 
duktivnih snaga i produkcijskih odnosa u našem vremenu. Čov- 
jek je u iskušenju, da posegne za pojmom, koji je Marx upotri- 
jebio u »Građanskom ratu u Francuskoj«; gdje je on govorio o 
»proizvodnim snagama društva« za razliku od parazitarnih i iz- 
rabljivalačkih. I meni se čini nužnim, da se mi, ukoliko nećemo 
iz vida izgubiti lenjinsku zadaću, nalaženja formi nadolaska re- 
volucije, moramo bezuvjetno orijentirati na etapne ciljeve, koji 
u rastućoj mjeri ograničavaju moć monopola u korist funkcija 
kontrole i eventualno funkcija moći proizvođača. 


Ova nova strategija do sada nije iznašla nikakvu revolucio- 
narnu alternativu, koja bi prelazila područje verbalizma i pro- 
pagande. Ovoj novoj strategiji mora odgovarati jedna nova poli- 
tika saveza. Politička slika većine komunističkih partija Zapad- 
ne Evrope još je uvijek pod jakim utjecajem tzv. strategije na- 
rodnog fronta. Ja ne dijelim negativni stav, koji je u ponekim 
grupacijama ljevice danas uobičajen spram ove strategije proš- 
losti, naročito ne onda, kada se kao retrospektivna alternativa 
predlaže upravo ona politika, koju je komunistička Internacio- 
nala i KPD provodila prije narodnog fronta i zbog koje je ona 
suodgovorna za nadolazak fašizma. Ne vjerujem također, da 
velike partije revolucionammog radničkog pokreta moraju u na- 
še vrijeme bezuvjetno odustati od parlamentarnih kombinaci- 
ja, koje vode računa o procesima diferenciranja u drugim par- 
tijama. To su, usput primijećeno, činili i boljševici u svojoj par- 
lamentarnoj taktici. No jedno izgleda, i u tome bi se mogli vje- 
rujem složiti, ipak jasnim, da ova strategija narodnog fronta 
ovim novim odnosima, novoj kvalitativnoj ulozi te »nouvelle 
classe ouvričre«, novoj kvalitativnoj ulozi studenata i univerzi- 
teta, čitavim promijenjenim strukturama jednostavno više ne 
odgovara. Njena koncepcija, da upotrijebim Gramscijev izraz, 
jednog »blocco storico«, jednog historijskog bloka, bila je ipak 
u bitnome orijentirana na savez radnika i malograđana, radnika 
i seljaka, na parlamentarne kombinacije, koje bi mogle odvesti 
do režima, koji oslonjen na demokratske reforme i masovni pok- 
ret priprema put u socijalizam. Ali ova strategija jednostavno 
više ne odgovara strukturalnim promjenama, ona ne odgovara, 
usput primijećeno, niti, što je vrlo važno, događajima u kršćan- 
skom lageru, gdje mnogi ljudi na osnovu svoje religiozne svijes- 
ti dospijevaju do revolucionarnih zaključaka, procesi, koje se 
jednostavno više partijski ne mogu shvatiti. 

Ono što je u naše vrijeme nužno, jest jedan »blocco storico« 
između revolucionarnog radničkog pokreta i onog pokreta, koji 
dolazi s univerziteta. Razumijevanje ovih struja čini mi se naj- 
odlučnijom pretpostavkom ne samo za revolucionarne perspek- 

tive u našim prostorima, nego za napredne perspektive u Zapad- 
noj Evropi. 

Svjestan sam toga, da je to vezano uz teškoće. Američki pjes- 
nik Norman Mailer ilustrirao je u svojoj knjizi »Bludnica iz no- 
ći« pomalo karikirajući teškoće takvog sporazumijevanja, ti- 
me što je dakle prvo opisao tzv. »staru ljevicu«, sa starom pre- 
dodžbom jednog generalnog sekretarijata, koji tačno proraču- 
nava »logiku« slijedećeg koraka, te je ispunjen paničnim stra- 
hom, da bi bilo koji elementi mogli izbjeći njegovoj kontroli; a 
na drugoj strani grupiranje »nove ljevice«, s »happeningom kao 
prosvjećivanjem«, koja, kako on to ironično izražava, personifi- 
cira »revoluciju bez koncepta«, što očigledno čitaocu dopušta 
zaključak, da stara ljevica personificira koncept bez revolucije. 


Teškoće ovog sporazumijevanja jesu jednoznačne i jasne, ali 
moje je najunutrašnjije uvjerenje, da bez tog sporazumijevanja, 
bez ovog historijskog bloka nisu moguće uopće nikakve revo- 
lucionarne, čak niti napredne perspektive u Zapadnoj Evropi, 
pri čemu bi ovo sporazumijevanje bez sumnje pretpostavljalo: 
1. načelno priznavanje pluralizma u revolucionarnom pokretu, 
2, odustajanje od svake aspiracije na vodstvo bilo koje grupaci- 
je, bilo koje tendencije, a time i od svake nepogrešivosti pri in- 
terpretiranju revolucionarne znanosti, 3. uzajamni respekt u- 
nutar autonomije. Ovo mi sporazumijevanje izgleda nužnim, i 
zato, da bi se izbjegle one dvije zapreke, o kojima je govorila 
Rosa Luxemburg, mogućnost pada u sektaštvo i mogućnost o- 
dustajanja od krajnjeg cilja, mogućnost zatvaranja pred odluč- 
nim revolucionarnim tendencijama našeg vremena i pad u re- 
formski pokret, koji nije drugo, doli jedna varijanta interpreti- 
ranog poretka. 


Ovo mi se sporazumijevanje čini nužnim i zato, da bi se iz- 
bjegle dvije druge prepreke, koje su postale vidljive u pokretu 
posljednjih godina. S jedne strane ponešto besprincipijelno obo- 
žavanje spontanosti, a s druge strane poznato centralističko-bi- 
rokratsko uspavljivanje pokreta. Spada u grijehe naše komu. 
nističke partije, da je slika o Rosi Luxemburg desetljećima bila 
upravo oblikovana onim pismom, koje je Staljin napisao 1931, 
zbog čega su čitavi kadrovi odrasli u uvjerenju, da su Rosa Lu- 
xemburg i spontanost korelativni pojmovi, jedna karikatura uo- 
stalom, koja na komičan način lebdi i u ponekim grupacijama 
nove ljevice, svakako s pozitivnim predznakom. 


Do čega je Rosi Luxemburg bilo stalo u razračunavanju s 
birokratskim centralizmom, bilo je to, citiram doslovce, da ma- 
sa postane djelatni zbor, a rukovodstvo samo osobe koje govo- 
re, da ono treba da bude tek tumač volje masa, da štrajkovi nisu 
tehnički posao neke uprave, koji se po volji izvodi ili i zabra- 
njuje, neka vrsta džepnog nožića, koji se može za sve slučaje- 
ve imati spreman u đepu, ali i, ponajviše tako, koji se nakon 
sporazuma .može držati sklopljen. 

ma ose EA era kako pokret u Francuskoj, i, go. 
bik 0, je da povrijedim francuske drugove, go- 
tovo još poučnije pokret u Italiji, potvrdio je Rosine riječi, da 
u zbiljskoj borbi Madame Povijest nasamaruje birokratske šab- 
lone te kroz to nastaju nove forme borbe, forme direktne de. 
mokracije, koje su, i to je ono novo, što moramo studirati, kako 
u Francuskoj tako i u Italiji, ujedno forme proizvođačke demo- 
kracije. Mislim, da momentalno nema, ukoliko se apstrahira 
od majskih borbi u Francuskoj, o kojima je ovdje već ionako 
bilo riječi, i o kojima smo iscrpno diskutirali u pojedinim jezič- 
nim sekcijama, da momentalno nema nikakvog podobnijeg stu- 
dijskog objekta za funkcionere radničkog pokreta, nego što su 
to borbe i rezultati borbi u pojedinim talijanskim pogonima, 
npr. borbe i rezultati borbe kod Pirelija, ali također, što nije 
sasvim neinteresantno, borbe i rezultati borbe poljskih radnika 
u Pugliju. Meni se čini, da mnogi teoretičari, koji su upravo 
u pitanju proizvođačke demokracije izvršili pionirski posao i 
koji s pravom ukazuju na to, da se na osnovu znanstveno-teh- 
ničke revolucije ova »nouvelle classe ouvričre« sve više pomiče 
u prednji plan u borbi za proizvođačku demokraciju, ponekad 
isuviše olako, izvjesne kategorije radništva, koje za znanstveno 
-lehničku revoluciju nisu tipične i koje bez sumnje neće niti po- 
stati tipične, žrtvuju na Marcuseovom oltaru i otpisuju ih s ob- 
zirom na revolucionarnu perspektivu i borbu za jednu proizvo- 
đačku demokraciju. 

U tom pogledu ipak nije neinteresantno, da su npr. polj- 
ski radnici u Pugliju, koji sve do nedavno nisu imali prava ni- 
ti na sindikalno zastupstvo, u borbi stvorili organe proizvođač- 
ke demokracije, koji se, kao i njihova braća u Pirelli-postroje- 
njima, ne zadovoljavaju sa zastupanjem najamnopravnih zahva- 
ta, nego vrše direktnu funkciju kontrole u radnom procesu. U 
borbi su nastale nove organizacione forme, koje razbijaju do- 
sadašnje forme; mislim samo primjerice na značajni fenomen 
one assembleia operaia, u talijanskim pogonima, u kojoj radni- 
ci neovisno o različitoj sindikalnoj pripadnosti, ali i bez sindi- 
kalne pripadnosti, stvaraju organe direktne demokracije borbe 
i zastupanja. To su organi proizvođačke demokracije koji upu- 
ćaju preko okvira građanske demokracije. 

Ovamo spada sad prigovor, koji je već stavljen u: jezičnim 
sekcijama, da pozitivni rezultati ovakve borbe, pa i organi pro- 
izvođačke demokracije nose u sebi rizik, da ih etablirani pore- 
dak inhalira i integrira, da mogu postati čak reprezentativni 
organi u borbi protiv napretka. Pomalo je kuriozno, da ovaj 
prigovor stavljaju grupacije, koje same međusobno otklanjaju 
svaku političku zajedničnost. Prigovor je usprkos tome legiti- 
man, ali on vrijedi tako dugo dok se životni poredak iz temelja 
ne promijeni, za svaki korak, za svaku kritiku, za svaku refor- 
mu, za svaki uspjeh. Svi oni uvijek nose i uvijek su nosili rizik 
u sebi, da postanu arabeskama na tapetama establishmenta. 

To Karla Marxa nije smetalo u tome, da 10-satnu nadnicu 
označi kao pobjedu političke ekonomije proletarijata; to Lenji- 
na nije smetalo, da govori o tome, da se neka reforma mora 
prosuđivati po onome, od koga je ona bila izborena, pod kojim 
je okolnostima bila izborena, od kojih je snaga bila izborena, s 
kojim je perspektivama izborena i da li pruža pretpostavke za 
daljnje borbe. Prije svega, tako ja mislim, moramo se ipak dati 
voditi od činjenice, da su do sada kao alternativa ovoj skicira- 
noj revolucionarnoj strategiji bile prezentirane samo parole, ko- 
je ne nadilaze područje propagande i verbalizma. Među Marxo- 
ve riječi, koje vrijede sada kao i ranije, spada očigledno i to, 
da naša zadaća nije, glasno najavljivati doktrine i onda čekati 
na to, da mase pobožno kleknu pred njima, nego da je naša 
zadaća, procese, kada su još u začecima, pomno studirati te iz 
toga povlačiti zaključke, koji su umni i razumljivi. 


Preveo Branko Despot 

NEPOSREDNA 
I POSREDOVANA DRUŠTVENA MOĆ INDIVIDUA 


Dušan Stošić 


Leskovac 


U uzajamnim odnosima između individua ispoljavaju se uza- 
jamna delovanja, uzajamni uticaji, uspostavljaju se veze zavis- 
nosti i nezavisnosti, gospodstva i potčinjenosti, nadređenosti i 
podređenosti. Ove povezanosti između individua mogu se, us 
prkos ogromnoj razlici posebnih oblika i varijeteta, analizirati 
u onim opštim stupnjevima koji su se istorijski oblikovali, pr- 
vo, neposredni odnosi gospodstva i potčinjenosti; drugo, stvari- 
ma posredovani odnosi zavisnosti koji uslovljavaju indiferent- 
nu nezavisnost individua; treće, veze slobodnih individualnosti 
zasnovane na univerzalnom razvoju individua i na pretvaranju 
njihovog stvaralaštva u njihovo društveno dostojanstvo 

Oba prva stupnja pokazuju se kao oblici povezanosti u koji- 
ma se društveni utjecaj individua realizuje kao moć jednih in- 
dividua nad drugima, kao nasilje čija su dva opšta tipa: nepo- 
sredno gospodstvo i stvarima posredovano gospodstvo. Ako je 
društvena moć uzajamni uticaj između individua, nasilje je ta- 
kav oblik društvene moći kojim se mogućnost ljudskog uticaja 
između individua guši na različite načine a mogućnost neljud- 
skog uticaja favorizuje. 


Na samom početku ovog razmišljanja već se nakupilo toli- 
ko bitnih pojmova (bitnih stoga što dodiruju epohalnu krizu 
humaniteta) da ih, bar preliminarno, moramo bliže odrediti: 
pojam ljudske moći uopšte, pojam lične i pojam društvene mo- 
ći individua, pojam nasilja kao neljudske moći individua, pojam 
stupnjeva uzajamnog uticaja između individua. Pre nego što na- 
vedem po koju odredbu ovih pojmova naglašavam da moć shva- 
tam u najširem smislu reči koji obuhvata svaki aspekt uzajam. 
nog uticaja između individua. Pod ličnom moći individue pod: 
razumevam darove i sposobnosti tela i duha, osećanja i uma j 
intenzitet i ekstenzitet lične energije individua, ali sve to kao 

mogućnost. Pod društvenom moći individue podrazumevam ili 
ispoljavanje ovih kvaliteta individue u uzajamnom uticaju s 
drugim individuama (u ovom se slučaju realna lična moć indi- 
vidue i njena društvena moć poklapaju), ili pak takav uzajam- 
ni uticaj individua koji ne zavisi od njihovih ličnih svojstava 
već se realizuje posredstvom stvari ili posredstvom nekog druš- 
tvenog oblika koji ima karakter stvari. Ova poslednja društve- 
na moć je otuđena društvena moć, ona je nasilje kao negacija 
od strane jednih individua lične moći drugih. (Pod nasiljem 
podrazumevam ne samo njegov politički vid, nego svaki uticaj 
kojim se guši lični dar individua). Pod ne-humanom ili ne-ljud- 
skom moći mislim, dakle, takav oblik uzajamnog uticaja izme- 
đu individua u kome se potvrđuju kao društvene moći ne-lične 
moći individua, samo nekih individua ili u društvenim razme- 
rama, a negiraju lične moći nekih individua ili pak u društve- 
nim razmerama. Humana moć je onaj oblik uzajamnog uticaja 
između individua u kojem se nijedna lična moć individua ne 
guši nego se podstiče u njenom bujnom razvijanju. 


Posle ovog, nešto simplifikovanog, određivanja glavnih poj- 
mova možemo preći na razvijanje naše osnovne teme. 


Otuđena društvena moć kao moć suštinski nemoćnih indi- 
vidua koje bi, lišene posredovanog odnosa moći pomoću stvari 
ili pomoću neke postvarene strukture ljudskih odnosa, tog tre- 
nutka bile naprasno zaboravljene i humana moć, odnosno re- 
lativna društvena nemoć, suštinski lično moćnih individua ne 
egzistiraju mirno jedna pored druge, već su u žestokoj i nerav- 
noj borbi u kojoj otuđena moć obično pobjeđuje. (Neka nam 
ovde bude dopuštena jedna digresija. Ako se može na dosta lak 
način da ometa razvitak već realizovane humane moći, ako je 
nehumana moć toliko moćna da humanu moć kao egzistirajuću 
silu lako guši, šta onda da se kaže o mogućnostima one lične 
humane moći koja je to još uvek samo potencijalno, kod mla- 
dih ljudi, kod ljudi koji žive u nerazvijenim sredinama, kod og- 
romnog broja stanovništva čiji članovi nisu bez dara i želje za 
stvaralaštvom. Nehumana moć je u ovom slučaju apsolutna i 
bezobzirna i to utoliko više ukoliko negde na drugom mestu 
postoji mogućnost daljeg razvitka već realizovane humane mo- 
ći, mogućnost njenog slobodnog i blagotvornog uticaja na in- 
dividue). 


Sada da kažemo nešto više o odnosu dva opšta tipa otuđene 
društvene moći što i jeste naša prava tema. Posredovani od- 
nos otuđene društvene moći koja se ispoljava kao potčinjavanje 
individua stvarima, postvarenim društvenim odnosima, na pri- 
mer, novcu, kapitalu itd. povoljnija je za individue od neposred. 
nog odnosa otuđene moći gde potčinjene individue stoje u lič- 
noj vezi zavisnosti. U odnosima posredovane društvene moći in- 
dividue, svaka za sebe, imaju iluziju da se mogu, posredstvom 
stvari, dočepati gospodstva i slobode koja iz njega  proističe, 

slobode represije. Neke individue to i postižu, ali, kao što je to 
pokazao Marx, nikada ne velike grupe, klase, staleži itd. 


Hronološki gledano tip neposredne otuđene moći prethodi 
tipu posredne otuđene moći. Ali, ovde nisu uopšte isključena 
vraćanja na stariji tip. A kad je ovo vraćanje izvršeno u veli. 
kim razmerama (na primer u velikim svetskim ratovima u nji 
hovim prvim fazama) ponovno uspostavljanje čak i samo bla. 
žih neposrednih odnosa gospodstva i potčinjenosti individua. 
ma izgleda kao oslobađanje. Da i ne govorimo o tome da je 
posle ovakvih epoha povratak na tip posredovane otuđene moći 
veliko iskušenje za površne duhove te ih čujemo kako pevaju 
slavopojke moći slobode. A u stvari radi se o smenjivanju va- 
rijanata u okviru opšteg tipa otuđene neposredne = društvene 
moći, ili, u najboljem slučaju, o postepenom prelazu u oblik po- 
sredovane otuđene društvene moći. 


Naravno da se i u najnovijem trenutku istorije mogu utvrdi. 
ti vidovi egzistencije neposrednog gospodstva i potčinjenosti. 
I to se vidi svuda tamo gde je posredovna funkcija novca u nje 
govom slobodnom političko-ekonomskom delovanju svedena na 
najmanju meru, a društvene odnose ne karakteriše veza slobod. 
nih individualnosti zasnovana na svestranom razvoju individua 
i slobodnoj zajedničkoj kontroli njihovog materijalnog života. 
Kada je ovo slučaj reč je o egzistenciji građanske suštine uti 
caja između individua, o tipu otuđene neposredne društvene 
moći i tu se javlja potreba da se utvrdi, prouči i detaljno opiše 
pojavni oblik, istorijska varijanta suštinskog tipa otuđenog ne: 
posrednog uticaja. Pored ostalog od interesa je da se u ovom 
slučaju utvrdi karakter  samoobmane  potčinjenih i karakter 
svesnog obmanjivanja koje šire individue - nosioci neposrednog 
gospodstva. Da budemo eksplicitniji: po svojoj opštoj klasnoj 
suštini ovaj vid otuđene moći ne razlikuje se od feudalne ili ro- 
bovlasničke moći koje su istorijske varijante istog opšteg tipa. 
I u ovom slučaju individue su sklone da iza pojavnog oblika ne 
vide suštinu a ovu njihovu zabludu apologetika, naravno, uzdi: 
že na rang principa. 

Sada se postavlja pitanje: zašto je neposredno otuđena moć 
tolerantnija prema posredno otuđenoj moći i zašto je autentič: 
na humana moć uvek na gubitku? Zato što se neposredna druš: 
tvena moć u njenom otuđenom obliku u svim vidovima ideo- 
loški identifikuje sa neposrednom društvenom moći slobodnih 
individualnosti, što se ne-sloboda proglašava za slobodu i što 
humana moć ugrožava zvanični i posvećeni kriterijum vredno: 
vanja individua. Egzistencija, makar u klici, humane moći slo 
bodne individualnosti razotkriva građansku suštinu  neposred- 
nog uticaja između individua našeg vremena, otkriva u elemen. 
tima najmodernije civilizacije varijantu građanskog tipa nepo: 
srednog uticaja između individua. Pošto je izvršena identifika- 
cija neposrednog uticaja uopšte, neposredne moći sa njenim o- 
tuđenim oblikom egzistencije autentični neposredni uticaj mo: 

ra biti sprečen inače, skine li se ideološka šminka, tobožnja le- 
potica budućnosti pretvoriće se u rugobu građanske epohe. 

Glavna je odlika epohalne krize u izvrtanju ličnih i postva. 
renih uslova moći. Šta se pod ovim izopačavanjem ovde pod. 
razumeva biće odmah, iako kratko i nimalo zadovoljavajuće, 
kad se zna i oseća koliko je problem značajan, nagovešteno i 
kazano. Za neposrednu otuđenu društvenu moć karakteristična 
je hijerarhijska struktura svih oblika društvene organizacije. 1 
to kako za predgrađanske tako i za građanske njene varijante. 
Differentia specifica građanske varijante neposredne  otuđene 
društvene moći — pored toga što se ova moć odlikuje i klasič. 
nim elementima: poreklo, zasluge itd. — jeste u obrnutoj pro- 
porcionalnosti između darova i sposobnosti individua i njihovih 
mesta na hijerarhijskoj lestvici i u upravnoj proporcionalnosti 
između položaja individua na hijerarhijskoj lestvici i visine po- 
zilivne ocene njihovih _intelektualno-vrednosnih kvaliteta. Je- 
dino odstupanje od ovakve tendencije strukturiranja neposred- 
ne otuđene društvene moći vrši se u onom slučaju kada se in- 
telektualna sposobnost može zanemariti ukoliko se pored nje u 
kvalitetima individue ne nalaze nikakva etički pozitivna svoj- 
stva. Na osnovi ovog oblika veze mogu se rezultati intelektual- 
nog i tehničkog napretka ugraditi u zgradu otuđene moći. Kako 
se sada, prema tendenciji upravne proporcionalnosti između hi- 
jerarhijskog mesta na lestvici i darova i sposobnosti individua 
lična i društvena moć tobož poklapaju — u specifičnoj razlici 
postgrađanske neposredne otuđene moći sačuvana su sva izo- 
pačena dostignuća posredovane otuđene moći: izopačavajuća 
moć novca biva zamenjena izopačavajućom moći hijerarhijskog 
mesta. 

Kada neki vid građanske neposredne otuđene moći počinje 
da se rastače njegove privilegije svestrano zakržljali individu- 
um može da sačuva ako uporedo sa gubljenjem neposredne dru- 
štvene moći uslovljene hijerarhijskim položajem, dobija posre- 
dovanu društvenu moć uslovljenu većom sumom novca koju 
opet ne dobija u pravoj srazmeri s realizovanim darovima i spo- 
sobnostima. Tako se u kretanju jedne društvene strukture mo- 
gu priviđati procesi suštinskog oslobađanja tamo gde se otuđe- 
na društvena moć  transformiše iz neposrednog u posredovani 
tip. Da je stvarno kretanje samo varijacija otuđene društvene 
moći zapaža se čim se razvitak slobodnih i svestranih individua 
shvati kao zadatak epohe koji doista treba da bude realizovan. 
U tom trenutku, ma kakve bile razlike u ponašanju neposredne 
i posredne otuđene moći, rezultat je isti: onemogućavanje raz- 
vitka slobodne individualnosti, onemogućavanje realizacije da- 
rova i sposobnosti individua. Neposredna otuđena moć čuva Je- 
polu i blagodeti hijerarhijske lestvice; (posredna — uskraćuje 
stvaralačkim individuama spoljašnje uslove stvaralaštva jer se 
ovi uslovi u rukama slobodne individualnosti pretvaraju u hu- 
manu moć realizovanjem sopstvene lične prirodne darovitosti i 
omogućavanjem razvoja lične darovitosti drugih. 

AUTENTIČNE I PROBLEMATIČNE FORME 
SOCIJALISTIČKOG HUMANIZMA 


Helmut Fleischer 


Berlin 


Louis Althusser nema pravo, kada misli, da marksističkoj teo- 
riji nije potreban jedan bazični pojam »čovjeka« i da ona kao 
teorija ne bi smjela biti nikakav humanizam. To se ne može dos- 
tatno obrazložiti niti iz neke interpretacije Marxa niti iz principi- 
jelnih razmatranja. Za konstrukciju marksističkog pojma druš- 
tva jedan je teorijski pojam čovjeka (ljudskih individua i njiho- 
vog ljudskog karaktera vrste) isto tako neophodan kao i jedan 
praktički pojam humanog za programatiku socijalističkog pokre- 
ta. Pa ipak Althusser ima pravo, kada osjeća neku nelagodu s ob- 
zirom na onaj »humanistički val«, koji se nakon kraja Staljinove 
ere proširio u komunističkom pokretu, i kada negoduje zbog to- 
ga, što ovaj marksistički humanizam govoreći o pojmovima čovje- 
ka, personalnosti i otuđenja govori o stvarima, o kojima bi zap- 
ravo trebalo raspravljati u konkretnijim, organizatorno-praktič- 
kim terminima »zrele« marksističke teorije. 

Ovu bi kritiku trebalo nastaviti i pobliže precizirati, s namje- 
rom, da se zadobiju stroži kriteriji autentičnosti jednog socija- 
lističkog humanizma marksističke provenijencije. 

Zaista je staljinizam na polju teorije doveo do toga, da je ma- 
terijalistička filozofija (slično, kao što je to Marx kritizirao kod 
Hobbesa) postala neprijateljska spram čovjeka. Tome nasuprot 
to sigurno znači bitni napredak, ako je sada čovjek (i kao indivi- 
dualna osoba) opet postao centralni filozofski predmet i ako je 
humanistička tendencija marksističke teorije i prakse dospjela do 
novog priznavanja. Takve refleksije tvore važnu prolaznu stepeni. 
cu na putu ponovnog zadobivanja emancipatorskog kvaliteta 
marksizma. 

Međutim, već sada se pokazuje kao nužno, da se ukaže na jed- 
nu problematiku onog socijalističkog humanizma. Iz naših iskus- 
tava s humanističkim proklamacijama u građanskom društvu 

znamo, koliko se neki humanizam, koji ostaje sputan onim an- 
tropologijski- općim, izlaže opasnosti, da u sretnijem slučaju po- 
stane nepraktičan i bez posljedica, a u lošijem slučaju da postane 
jedna kompenzatorska ideologija. Kada se principi humanizma 
definiraju tako općenito i grubo, pogađaju oni u osnovi samo 
najelementarniju humanost, koja se u nekom napola civilizira- 
nom društvu za vrijeme mirnih perioda može dosta lako etabli- 
rati, i konzekventno isključuje samo posve eklatantne povrede 
ljudskog dostojanstva. Što su u većoj mjeri ispunjeni takvi ele- 
mentarni zahtjevi, utoliko je više potrebno, da se nehumanost i 
u njenim suptilnim i skrivenim formama raskrinka i praktički 
napadne. Humanizam postaje konkretan samo kao konkretna 
kritika društva, kao razgoličavanje svih socijalnih privilegija i 
formi vladavine, stranog određivanja nad čovjekom. Tek u takvoj 
konkretnosti može socijalistički humanizam postati i praktički. 


U pogledu starog, građanskog društva to je već odavno poz: 
nata stvar. Novi je problem, kako zajamčiti i razviti humane kva- 
litete nastajućih socijalističkih društava. 

Povijesna su iskustva naučila, da humanost ovdje nije dostat- 
no zagarantirana nekim osnovnim kvalitetom društva — njego- 
vim produkcijskim odnosima, njegovom političko-demokratskom 
konstitucijom ili nekim ideologijskim credom. Na nižim stepeni- 
cama socijalizma važi i dalje, ono što je važilo i za predsocijalis- 
tička društva: humanost je skroz na skroz pitanje žive prakse, 
praktički-djelatnih potencijala zahtijevanja i provođenja. Ona je 
svagda definirana onim, što dovoljno mnogi i dovoljno kvalifici- 
rani ljudi dotičnog drušiva nisu (ili više nisu) spremni prihvati- 
ti. Egzistencija humanih formi uvijek je bila vrlo tegobna: uslijed 
historijski često sasvim epizodnih komplikacija može lako doći do 
toga, da samo jedva dovoljno domesticirane energije socijalne ag- 
resije nehotice ponovo uništavaju dotad stvorene humane poten- 
cijale i osiguranja a to se dešava i nakon velike političke uvertire 
jedne socijalističke revolucije. Samo permanentno aktiviranje 
energije socijalne emancipacije može djelovati protiv ove opas- 
nosti. 

Jedan humanizam intelektualaca, koji nije povezan s razmje- 
rom socijalnih baznih konflikata (poimence i s konfliktima au- 
toriteta na najrazličitijim stepenicama socijalne hijerarhije), la- 
ko zapada u neku ideologijsku formulu kompromisa između 
vladajuće oligarhije i jednog sloja producenata kulture, koji na- 
ravno — iako u različitim stupnjevima — zajedno zauzimaju na- 
suprot radnim masama privilegiranu poziciju. Napreci u funda- 
mentalnom humaniziranju društva uspijevaju samo u savezu s 
emancipatorskom samodjelatnošću unutar glavnih grupa produ- 
Bin S Akon oti napadanjem formi i odnosa socijalne 
redi inacije (uključujući norme distribucije za socijalni pro- 

.. Tu zemljama nastajućeg socijalizma nalaze se grupe inteligen- 
cije koja stvara kulturu (čiji je osnovni karakter bar isto toliko 

senzitivnost kao i intelektualnost) u jednoj socijalnoj međupozi- 
ciji između vodećih aparata, koji raspolažu velikom moći, i jed- 
ne, u svom radnom i svakodnevnom životu, istom vrlo nepotpu- 
no emancipirane mase naroda — u jednoj socijalnoj osnovnoj 
situaciji dakle, u kojoj se i nadalje mogu akumulirati znatne agre- 
sivne energije i mogu se ispražnjavati na način s kojim se mani- 
pulira odozgo (npr. nacionalistički). Još neriješena zadaća sasto- 
Ji se u tome, da se razviju forme »normalnog konflikta«, u koji- 
ma se mogu dalje progresivno provoditi procesi daljnje unutarso- 
cijalističke emancipacije (inspirirani jednom unutarsocijalistič- 
kom kritikom društva). Socijalistički humanizam postaje u jed- 
nom socijalističkom društvu konkretan i praktičan kao inspiraci- 
je jedne antibirokratske i antitehnokratske aktivnosti. 

Realni humanizam te vrste ne može se ograničiti na to, da svo- 
ju inspiraciju ostavi djelatnom na institucionalnim mjestima pre- 
nošenja ideja — visoka škola, publikacije, javna predavanja. 
Marksistički humanizam filozofa potrebuje uz to jednu dimenzi- 
ju neposredne, egzemplarne prakse, kako za to da sebe sadržajno 
konkretizira tako i za to da bi mogao konkretno djelovati, jednu 
egzemplarnu praksu, koja marksističke filozofe dovodi u radni 
kontakt s ne-filozofima i to ne u svrhu poduke u filozofiji. Samo 
je tako moguće permanentno novo definiranje razmjera historij- 
ski mogućeg ljudskog oslobođenja, dok izoliranje marksističkih 
filozofa u posebnim institucijama znači umanjivanje njihovog 
marksističkog kvaliteta, koji ipak prije svega leži u tome, da je 
on filozofija s praktičko-emancipatorskim ciljem. 


Preveo Branko Despot 

IDEJA MANIPULACIJE I MANIPULACIJA IDEJAMA 
Đuro Šušnjić 
Beograd 


»Najteže je za istinu u vreme kad sve može 
da bude istina« 
S.J. Lec 


1. 


Ideja manipulacije zasniva se na pretpostavci da je ponašanje 
ljudi determinisano uslovima u kojima oni žive, i da se menja- 
njem tih spoljašnjih uslova može menjati i njihovo ponašanje. 


Ž 


Ako je menjanje uslova u kojima ljudi žive skopčano sa teš- 
koćama, onda se manipulacija ne zasniva na menjanju uslova, 
već na menjanju percepcije tih uslova. Ako manipulator ne mo- 
že da menja pojavu, on može da menja percepciju te pojave. Ako 
ne može da na neki drugi način utiče na pojavu, on može da uti- 
če na stavove ljudi prema toj pojavi. 


3. 


Pojedinac ima slične stavove prema pojavama za koje on 
smatra da pripadaju istoj klasi. U to se uveravamo tako što vi- 
dimo da promena njegova stava prema jednoj izdvojenoj pojavi 
iz date klase pojava povlači promenu stava i prema svim drugim 
pojavama koje on definiše da spadaju u istu klasu. Pojedinac je 
sklon da uopštava. Manipulatoru je dovoljno da uzdrma stav po- 
jedinca prema jednoj jedinoj pojavi iz klase pojava, pa da stvori 
povoljne uslove za korenito menjanje stava jedinke prema či- 
tavoj klasi pojava. 


4. 
.,Iz činjenice da se misliti i doma id uči, sledi da se ljudsko 
biće može da nauči da misli i da se ponaša onako kako zahteva 

sislem. Jednom definisane i usvojene vrednosti sistema ostaju 
kao trajni putokazi u verovanju, mišljenju i ponašanju. Kada se 
putem efikasne socijalizacije i manipulacije u svest ljudskih bi. 
ća unosi ne samo ono što će oni da misle, već i kako da misle, 
onda oni postaju automati koji tačno izvršavaju ono što se od 
njih očekuje. 


5. 
. Retko se dešava da je jedna grupa potpuno homogena i je: 
dinstvena — da ima jedinstvenu percepciju situacije. Grupa je 


obično sastavljena od a) onih čija su ubeđenja, vrednosti i sta. 
vovi slični ubeđenju, vrednostima i stavovima manipulatora i 
koji su potencijalno ili stvarno spremni da ga slede, b) onih 
koji su neutralni, i c) onih koji se suprotstavljaju. Poruka se, 
dakle, obično odašilja u grupu za koju se pozitivno zna da ne: 
ma jedinstven stav u odnosu na neki grupni problem. Manipu: 
lacija je to uspešnija što je javno mnjenje grupe labavije struk. 
turisano. 


6. 


Sve dok informacije struje iz jednog centra, društvo poka. 
zuje viši stepen kohezivnosti, uzajamne solidamosti i razume: 
vanja. Mogućnosti za društveni, idejni ili ideološki sukob su 
smanjene. Ukoliko bi se razbio monopol na informacije, pove: 
ćao bi se broj centara iz kojih se odašiljaju informacije, što 
znači da bi porasla verovatnoća da informacije neće biti uskla- 
đene (verovatnije je da će biti protivrečne). A protivrečne in- 
formacije iz različitih izvora izazivaju i protivrečna reagovanja 
u društvu, što znači da rastu mogućnosti društvenog sukoba, 
napetosti, nesigurnosti. Funkcionalno društvo to ne podnosi. 
Potreba za »ministarstvom istine« je neodložna. Tako se navi- 
kavamo živeti u društvu u kome malo ljudi zna mnogo, a mno 
go ljudi malo ili nimalo. Tamo gde postoji monopol na infor- 
macije, ne postoji mogućnost da se misli u altemativama. A moć 
pojedinca (grupe) nad drugim pojedincem (grupom) potpuno 
zavisi od postojanja ili nepostojanja alternativa. Tako se mo- 
nopol na informacije (ideje) i manipulacija informacijama (i- 
dejama) pokazuje kao snažan izvor društvene moći. 


7. 


Da bi manipulacija bila uopšte moguća, potrebno je publiku 
pretvoriti u masu. To se najefikasnije postiže tako da se sred. 
stva masovnog komuniciranja pretvore u sredstva masovnog 
manipulisanja ili informisanja. Dok se u procesu komunicira- 
nja ljudi tretiraju kao publika, u procesu manipulisanja oni se 
tretiraju kao masa u doslovnom smislu te reči. Zašto? Odgovor 
je jednostavan: kod procesa informisanja (manipulisanja) očit 
je jednosmeran tok informacije od njenog izvora do mase. O- 
baveštavanje pretpostavlja neobaveštenost. Proces komunicira- 

nja podrazumeva dvosmeran tok informacije, tj. i mogućnost da 
publika na određen način odgovori izvoru informacije. Komu- 
niciranje pretpostavlja obaveštenost. 


8. 


Ljudi vrednuju ideje s obzirom na njihov sadržaj i njihovu funk- 
ciju. Drugim rečima, kriterijumi vrednovanja ideja su dvovrsni: 
gnoseološki i sociološki. To znači da se u izvesnim situacijama 
vrednost jedne ideje (informacije) meri po tome koliko se ona 
slaže sa interesima, željama i potrebama ljudi, a ne time da li 
odgovara gnoseološkim kriterijima istine. Kao istina prihvata 
se sve ono što uspeva da zadovolji potrebe ljudi u izvesnoj si- 
tuaciji. Ako mislimo u pojmovima moći i pobede, onda možemo 
reć da ideološka pobeda ne znači uvek i idejnu pobedu. Može se 
ideološki pobediti tako što se jedna neistinita ideja prihvati od 
većine. Idejna pobeda označava stanje kada većina prihvati is- 
tinitu ideju i ponaša se tako kako to zahteva istinita ideja. 

Konačno, manipulator polazi od pretpostavke da se protiv- 
nika može pobediti bez potrebe da ga se uništi. Naprotiv, on u 
većini slučajeva daje pristanak, i najmanje što ga zabrinjava 
jeste gubitak slobode. Manipulativni odnos prema pojedincu ili 
grupi pokazuje se kao odnos prema golom sredstvu, čoveku kao 
objektu. Manipulator, dakle, polazi od pretpostavke da čovek 
nije duboka tajna, već da je ta tajna samo tehnički problem. 
Za njega su granice manipulacije samo tehničke granice sred- 
stava manipulisanja. 


10. 


Manipulacija je postupak kojim se kontroliše fizička i psi- 
hička sredina pojedinca ili grupe, sa ciljem da se njihov misao- 
ni, osećajni i moralni život približi, što je moguće više, misao- 
nim, osećajnim i moralnim merilima manipulatora. Težnji za 
totalnom kontrolom fizičke realnosti odgovara težnja za total. 
nom kontrolom ljudskog mišljenja, verovanja i ponašanja. Zah- 
tev za svesnom društvenom kontrolom pretvara se u zahtev za 
kontrolom društvene svesti. 


11. 


Pojedinac vrednuje ne samo sadržaj informacije koja mu je 
upućena, već i izvor informacije, koji za njega može da bude 
više ili manje autoritativan. Vrednovanje izvora informacije 
često se odražava na vrednovanja sadržaja informacije tako da, 
u krajnjoj liniji, prestaje da bude važan sadržaj informacije. Sa- 
držaj informacije se smatra istinitim samim tim što dolazi iz 
nekog autoritativnog izvora. To znači da se stav pojedinca me- 
nja ne samo pod uticajem osobina poruke (informacije, ideje), 
Već 1 u zavisnosti od izvora poruke. Pojedinac, dakle, često nije 
u stanju da jasno odvoji informaciju od njenog izvora, da raz 
luči smisao informacije od moći autoriteta, već prihvata infor. 

maciju kao valjanu samim tim ćto ona dolazi od strane nekog 
autoriteta. Sadržaj poruke se savim spontano veže za izvor po- 
ruke. Poruka odjekne u masi mnogo snažnije ako je izvor poru- 
ke autoritativan, moćan i ugledan. 


12. 


Visok stepen manipulacije može se očekivati u grupama gde 
je obaveštenost slaba i gde je obrazovni nivo veoma nizak. Pa 
ipak bi takav zaključak bio preteran. Manipulacija pogađa ne 
samo one koji su slabo obavešteni i neobrazovani, već i one 
koji su dobro obavešteni i obrazovani. To se postiže na taj na- 
čin da se poruka (informacija) modelira tako da pogađa indivi- 
dualne ili kolektivne potrebe, a ne racionalnu osnovu na kojoj 
se izgrađuju stavovi jedinke. Poruka se saopštava u emocional. 
nim pre nego u racionalnim simbolima. 


13. 


Mi živimo u svetu u kome su podela rada i specijalizacija 
funkcija dovedene do najviše tačke. Danas se i najbolji specija- 
lista ponaša neuko i naivno u skoro svim oblastima izvan svoje 
struke. U vreme sveopšte specijalizacije gotovo svaki čovek je 
upućen na drugog čoveka radi dobijanja informacija, i otuda je 
svaki ranjiv i podložan manipulaciji. Tek kada se pojedinac mo- 
ra da oslanja na druge autoritete u skoro svakoj stvari, kada je 
zavisan, tek tada se javlja mogućnost da ti drugi njime manipu: 
lišu i da svoju manipulaciju prikažu kao usrećivanje. 


14. 


Najefikasniji način da se ljudima manipuliše u željenom 
pravcu jeste da se njihova egzistencijalna situacija učini nesi: 
gurnom, nejasnom, neodređenom, nestrukturisanom,  višesmis- 
lenom, nestabilnom, novom, sumnjivom, i punom očekivanja i 
straha. Čim pojedinac nije siguran u odgovoru na jednu upitnu 
socijalnu situaciju, verovatnoća da će drugi na njega uticati u 
izboru rešenja se povećava, a automatski njegov uticaj na dru- 
ge u istoj meri opada. Ljudi su u stanju emocionalne napetosti 

oja sužava mogućnosti racionalnog odlučivanja. Istinitost ili 
lažnost informacija u takvim uslovima je irelevantna. Bitno je 
da ljudi poveruju da su te informacije istinite, a oni veruju za- 
to što se te informacije slažu sa njihovim trenutnim potrebama. 
Istinitost, dakle, nije merilo da informacije (ideje) budu široko 
prihvaćene. Manipulator uspeva zato što zamuti i zamrači deo 
određene situacije ili celu situaciju tako da ljudi sami ne vide 
pravog izlaza iz takve situacije. Tada na scenu stupa on, ubacu- 
jući svoje informacije, pomoću kojih na nov način strukturi. 
a elemente percepcije situacije, i, konačno, nudi izlaz koji on 
želi. 

15. 


Pre pojave sredstava anasovnog komuniciranja, sve što je 
čovek uradio ili rekao, po svojim posledicama nije prelazilo ok- 
vire porodice, uskog kruga prijatelja ili poznanika, radne gru- 
pe, sela, grada ili čak klase. Sve što danas čovek uradi ili pro- 
pusti da uradi sve što kaže preko tako moćnih sredstava komu- 
nikacije, nije više ograničeno na tako uske okvire, već se prosti- 
re na milionsku publiku. Kada se broj ljudi tako širi, verovatno 
je da se i posledice šire i mogu doseći fantastične razmere. 


16. 


Kada se jedna ideja otisne u svet, kada počne da se upliće 
u mrežu najrazličitijih institucija, potreba, vrednosti, interesa 
i drugih ideja, onda ona izmiče kontroli svoga tvorca i živi ži- 
votom nezavisnim od njegova života i njegove prvobitne name- 
re. I zaista čovek nikada ne može da predvidi u kakve se sve 
društvene, ideološke i idejne kontekste i interesna polja može 
da uplete jedna ideja i kako će se sve ona protumačiti iz pers- 
pektive tih sila. Tek razvitkom sredstava masovnog informisa- 
nja mi postajemo svesni ogromne odgovornosti za sve ono što 
preko tih sredstava dospeva u milionske mase. Ko je onda od- 
govoran što neodgovorni ljudi dospevaju na odgovorna mesta? 


17. 


Da efikasnost manipulacije nije za potcenjivanje, pokazuje i 
činjenica da manipulacija uspeva da »preokrene suvišno u pot- 
rebu«, da »proizvodi društveno potrebne suvišnosti«, da stvori 
potrebu za nepotrebnim. Manipulacija je u velikoj meri uspela 
da pretvori publiku u masu, da promeni strukturu potreba, da 
približi mase vrednosnom sistemu manipulatora, da produži 
trajanje statusa quo, da vrši efikasnu socijalnu kontrolu, da 
umesto očekivane revolucije razvije revoluciju očekivanja, da 
umiri kritičku misao. 


18. 


Ima li nade za spas? Može li se suprotstaviti silama manipu: 
lacije? Može li se izbeći opasnost da se svesna kontrola ne pret- 
vori u kontrolu svesti? Umesto odgovora ja mogu da ponudim 
još jedno pitanje u kome se deo odgovora bar naslućuje: kako je 
to moguće, da su oni, koji u sredstvima masovnog informisanja 
vide samo sredstva za manipulaciju masama, još uvek svesni 
te manipulacije i kako to da i oni nisu podlegli moćnim silama 
bezbolnog ubeđivanja? Zar ne izgleda prirodno da se uporedo 
sa razvitkom sredstava manipulisanja razvija i svest o manipu- 
laciji i otpor prema njoj? 

19. 

Otpor manipulaciji je u prvom redu otpor institucionalizo- 
vanom mišljenju. Ako ne želimo da se reč pretvori u frazu, mi- 
sao u dogmu, nauka u ideologiju, onda nam ne preostaje drugi 
put do onaj koji vodi stalnom uznemiravanju, izazivanju, potre- 
sanju i proveravanju institucionalizovanog mišljenja. Setimo se 
samo razgovora između anđela i đavola. Anđeo preti đavolu: »Ja 
ću ti naneti poraz, jer ću ljude opremiti najvišim  idealima«. 
Đavo spremno dočekuje: »Ja ću te pobediti, jer ću instituciona: 
lizovati tc ideale«. 

EVROPSKO I SVJETSKO JEDINSTVO 
REVOLUCIONARNIH BORBI DANAS 


Pierre Broue 


Grenoble 


1968. godina označila je prekretnicu u razvoju klasnih borbi 
a napose u temeljnom procesu koji je započeo 19553. godine u 
krizi staljinizma koja danas koincidira s krizom imperijaliz- 
ma. 

Do 1968. g. pojave krize staljinizma bile su tek sporedne, lo- 
kalizirane, rasute i izdvojene, i na prvi pogled nisu imale dubo- 
ke ni naročito općenite posljedice. Premda je u Budimpešti iza 
centralnog radničkog savjeta stajao otpor radnika organizira- 
nih u svojim radničkim savjetima pa su ruski tenkovi u svojoj 
drugoj intervenciji skršili upravo taj radnički otpor mnogi su 
aktivisti koji se smatraju marksistima, iskreno smatrajući da 
su prekinuli sa staljinizmom, prihvatili pružena objašnjenja i, 
u najmanju ruku, svojom šutnjom sankcionirali gušenje rad- 
ničkog pokreta. Borbe protiv birokratizma i imperijalizma bile 
su sporadične kako geografski tako i po svojim oblicima i ci- 
ljevima. Na prvi pogled nema jasne veze između, npr. borbe 
sovjetskih pisaca protiv cenzure i represije, razvoja gerile u 
Latinskoj Americi, indirektnih ili divljih štrajkova koje vode 
neki dijelovi zapadnoevropskog proletarijata. 


Daleko od toga da objasni spoj birokratizma i impcrijaliz- 
ma, veza antibirokratskih i antiimperijalističkih borbi dovela je 
aktiviste čak u ćorsokak. 1956. godine, u vrijeme francusko-bri- 
tanskog napada na Suez i ruske intervencije u Mađarskoj, obje 
proizašle iz iste politike obrane status quoa kad je jedna drža- 
va upotrebljavala drugu kao izliku i opravdanje, samo je nez 
natna manjina aktivista shvaćala njihovu međusobnu vezu. Ko- 
munisti i socijalisti u Francuskoj predbacivali su jedni drugi- 
ma zlodjela Guya Molleta i Mauricea Thoreza a nisu vidjeli da 
su i jedan i drugi učestvovali u istoj represiji i da su bili s iste 
strane barikada u borbi klasa. 

Bez sumnje se upravo na toj objektivnoj osnovi i kao rezul. 
tat ideološkog pritiska imperijalizma mogle kroz sve to vrijeme 
cvjetati najkonfuznije ideje o putovima revolucionarne borbe u 
toku toga perioda: ideja da se s tog stajališta može podijeliti 
svijet na »sektore« ili »zone«, ideja da se »epicentar« revoluci- 
na pokreta pomjerio i da se odsad nalazi u trećem svijetu 
itd.... 

1968. godina obilježava početak novog perioda time što je 
unijela elemente koje razbistruju situaciju, i time što je jasno 
postavila probleme. Doista se u Francuskoj aparat Komunistič. 
ke partije i njene frakcije koja upravlja u C.G.T. (Confedćrati- 
on Gćnćrale du Travail) gazeći osjećaje i svijest većine svojih 
aktivista, stavio otvoreno u službu Partije reda i suzbio opći 
štrajk koji je okupio deset milijuna radnika. Intervencija sov- 
jetske armije u Čehoslovačkoj otvoreno je poprimila kontrare- 
volucionarni karakter pothvata protiv pokreta masa, protiv 
radničkih zahtjeva i prakse koji su vodili destrukciji staljinis- 
tičkog aparata i ponovnome preuzimanju vlasti od strane rad. 
ničke klase. Manifestacije studenata poprimile su internacional- 
ni i napose internacionalistički karakter, a povezanost i soli- 
darnost postale su očigledne i jasno izražene u pokretima Be- 
ograda, Varšave i Pariza. Naročito se naposljetku politička opo- 
zicija u Sovjetskom Savezu za obranu građanskih prava i de- 
mokratskih sloboda u okviru socijalizma proširila i prešla na 
internacionalni plan s historijskim postupcima Pavela Litvinova, 
Larise Daniel i njihovih drugova koji su na Crvenom trgu ma- 
nifestirali protiv intervencije u Čehoslovačkoj, a zatim i s bor- 
bom koju su vodili Grigorenko, Jakimovič, Jakir i njihovi dru- 
govi. 

Važno je pokušati shvatiti vezu koja se tako ispoljila izme- 
đu borbe masa u raznim zemljama kao i karakter vremena koje 
ta borba otvara. Nitko se u svijetu nije usudio potcijeniti či- 
njenicu ulaska deset milijuna francuskih radnika u najveći 
štrajkaški pokret u historiji te napredne zemlje upravo u tre 
nutku kada su mnogi teoretičari proklamirali da je »epicentar« 
velikih borbi definitivno otišao iz tih naprednih zemalja. Opći 
širajk u Francuskoj predstavljao je ponajprije borbu protiv de- 
golističkog režima za francuske radnike, ali istovremeno i bor- 
bu protiv kapitalizma kojem je taj režim značio zaštitu: kon- 
kretno, štrajkaši su se borili protiv režima koji je stavljao u pi- 
tanje tekovine decenija radničkih borbi, a protiv nezaposlenos- 
li, diskvalifikacije mlađih, eksploatacije, sve težih radnih uvjeta, 
bijede. To je bio negativan cilj štrajka. Ali što su upravo htjeli 
štrajkaši i za što su se borili? Ne kao što piše Stojanović" za 
»upravljanje« poduzećima, jer opći štrajk u maju i junu 1968. 
nije bio »upravljački« štrajk, odnosno bio je mnogo manje od 


1) Svetozar Stojanović, »Prospects of Socialist Revolution in the Present 
Time«, Praxis, ed int. no 1—2, 1969, p. 207. 

onog u junu 1936. i onog koji je značio početak španjolske re- 
volucije 1936. Ali on nije bio ni »običan štrajk za povišenje 
najamnina«. Zahtjevi radnika — npr. onih u Renaultovoj tvornici 
koje su slijedili radnici milijuna poduzeća — bili su usmjereni na 
garanciju zaposlenja, ukidanje odluka o socijalnoj sigurnosti, 
garantiranih minimalnih 1000 franaka mjesečno ili varijabilnih 
plaća; bili su to zahtjevi koji su značili smrt za francuski kapi- 
talizam i koje nije bilo moguće zadovoljiti a da se ne dovede u 
pitanje samo njihovo postojanje. Francuski su radnici bili toga 
svjesni i svoj su odlučan revolt izrazili prilikom veličanstvene 
manifestacije 13. maja riječima: »Deset godina, to je dosta!« Taj 
veliki klasni pokret pokazao je svoju snagu zaustavljajući stroje- 
ve, zauzimajući tvornice, ulice i trgove; organizacija štrajka pop- 
rimila je gigantske razmjere zahvaljujući svijesti o brojčanoj 
snazi i osjećaju solidarnosti.  Naslućivanje jednog humanijeg 
društva zasnovanog na većem bratstvu manifestiralo se voljom 
za promjenom koja se možda još nejasno izražavala ali je njen 
cilj bio jasan: francuska radnička klasa željela je upravljati sa- 
ma svojom sudbinom i to je pokretu dalo revolucionarno obi- 
lježje. 

Taj je pokret bez presedana bio najprije prevaren, zatim 
skrenut s puta pa zaustavljen, a najzad uspješno suzbijen od 
strane Francuske komunističke partije i njene frakcije na čelu 
C.G.T., drugim riječima, od strane  staljinističkog aparata u 
Francuskoj. I odista zbog njegovog utjecaja i kao rezultat nje- 
govih znatnih napora opći štrajk nije bio ujedinjen pa čak ni 
kontroliran od strane samih štrajkaša, već je više bio rezultat 
mnoštva istovremenih štrajkova umjesto da konstituira neodo- 
ljivi klasni pokret. To je sve, u posljednjoj fazi, omogućilo ras- 
pad štrajkaškog fronta uslijed zaključivanja pojedinačnih spo- 
razuma i izdvojenih vraćanja a napose priklanjanjem Francus: 
ke komunističke partije i rukovodstva Generalne konfederacije 
rada perspektivi izbora kako bi se dokrajčio opći štrajk. Kroz 
cijelo to vrijeme staljinistički je aparat činio velike napore, u 
svojoj se propagandi opravdavajući strahom od građanskog ra- 
ta, kako bi zadržao pokret u zakonskim granicama, na razini 
borbe za kompromisna rješenja u zahtjevima radnika. Buržoas- 
ke novine koje su bile neprijateljski raspoložene prema štraj- 
ku, nisu bile njime pogođene zahvaljujući intervenciji same 
C.G.T., i na čuveni De Gaulleov govor u kojem je ovaj pozvao na 
otpor svoje pristaše nije uslijedio nikakav odgovor. U nekim je 
slučajevima staljinistička frakcija u C.G.T. čak pribjegla paro- 
lama tipa »štrajk za upravljanje« kako bi otupila upravo revo- 
lucionarni karakter pokreta. Valja objasniti i shvatiti činjenicu 
da se staljinistička Partija u Francuskoj u maju i junu 1968. 


...2) Pobornici parole »samoupravljanja« u kapitalističkim zemliama kao 
cilju radničkog pokreta treba da razmisle o tom pitanju koje smo E. Te. 
on 1 ja samo dotakli u našoj studiji »La R6volution et la Guerre dE3. 

pojavila kao buržoaska i parlamentaristička partija u tako po- 
voljnim okolnostima za jedan revolucionarni pravac. 

Sam je staljinizam potrebno historijski objasniti. On je ro- 
đen u Rusiji — treba li na to podsjetiti? — nakon višegodišnje 
borbe sovjetske vlasti, vlasti radničkih i seljačkih savjeta, pro- 
liv oružane intervencije velesila ostalog svijeta. U tom historij- 
skom okviru on je proizašao iz izoliranja revolucije jedne zao- 
stale, zapuštene zemlje na niskom tehničkom nivou gdje je rad. 
nička klasa sačinjavala neznatnu manjinu sred velikog broja 
neobrazovanog seljaštva. Iz dezintegracije ruskog proletarijata, 
iz njegove izolacije nakon građanskog rata rodio se najzad, kao 
arbitar iznad klasa, izražavajući istovremeno pritisak seljačkih 
slojeva i pritisak imperijalizma, privilegirani sloj birokrata koji 
monopoliziraju vlast, aparat, koji vladaju uz pomoć političke 
policije, pri čemu je Staljin bio tek njihovo utjelovljenje i glas. 
nogovornik. No birokracija nije pobijedila bez bitke. Da bi po- 
bijedila morala je proći kroz ljutu borbu, naročito protiv lijeve 
opozicije. Prije no što je nametnula tip monolitne i birokratski 
centralizirane staljinističke Partije, morala je uništiti radničke 
tradicije i demokraciju koji su postojali unutar boljševičke par- 
tije. Prije no što je nametnula cilj izgradnje socijalizma u jed- 
noj zemlji morala je raskinuti s još živim internacionalističkim 
tradicijama u boljševičkoj partiji. Morala je, napokon, da bi o- 
sigurala svoju vlast, uništiti samu boljševičku partiju i njene 
članove — zbivanje koje je kulminiralo 1937. godine s Moskov- 
skim procesom i velikom čistkom — i zamijeniti partiju hije- 
rarhijom partijskih i državnih funkcionera, režimom koji je 
samo po imenu »sovjetski«. 

Proistekao iz poraza revolucije u Evropi nakon oktobra 
1917., staljinizam je, sa svoje strane, donio nove poraze kako 
zato što je vodio istu borbu u različitim komunističkim parti- 
jama tako i zato što je teorija »socijalizma u jednoj  zemlji« 
predstavljala zapreku za tok revolucionarne politike. On je uveli- 
ke odgovoran za laki poraz njemačke radničke klase pred Hil- 
ierom 1933, jer je on njemačkim komunistima diktirao ludu tak. 
tiku odbijanja jedinstvenog fronta koja je nacistima omogućila 
pobjedu; želja birokracije da pod svaku cijenu sačuva status 
quo na kojem počiva, čini iz nje jedan kontrarevolucionaran 
faktor. U narednim godinama, u Francuskoj kao i u Španiji po- 
čevši od 1936. godine, staljinističke partije suzbijaju revoluciju 
ne samo za račun diplomatskih interesa Moskovske vlade nego 
i za račun birokracije i njenog održanja u SSSR-u. Kao što je 
pisao 1936. čehoslovački komunista Zoris Kalandra, obješen 
1950, djelovanje radnika u naprednim zemljama moglo je posta- 
ti opasan primjer za radničku klasu koju je staljinistička biro- 
kracija lišila njenih političkih tekovina. A ipak, i to valja shva- 


3) Josef Guttman, Zoris Kalandra, Odhalene tajemstvi moskevskćho pro- 
cesu, 27. aottt 1936, cit€ par La Većrit€, N' 544, juni 1969. 

liti, kroz sve to vrijeme staljinizam je uživao povjerenje kod 
širokih radnih masa koje je ta politika ipak izručivala njenom 
klasnom neprijatelju. Sovjetski Savez i komunističke partije, na 
temelju njihove identifikacije s oktobarskom revolucijom 1917. 
uživali su povjerenje radničke avangarde a komunisti su sači- 
njavali njen organizacijski okvir. Na toj bazi i zahvaljujući gu- 
šenju svake radničke demokracije a naročito u sindikatima koje 
kontroliraju ljudi iz staljinističkog aparata držali su pravi poli- 
lički monopol nad radničkom klasom jedne zemlje kao što je 
Francuska. 

S tog stanovišta, 1965. godina nije značila nikakav prekid u 
kontinuitetu staljinističke politike. Ista kontrarcvolucionarnost 
obilježava politiku Francuske komunističke partije spram op- 
ćeg štrajka kao i ona rukovodstva SSSR-a spram masovnog pok- 
reta u Čehoslovačkoj. U Pragu se radilo o tom da se sačuvaju 
privilegije birokracije i njen politički monopol, da se spriječi 
njen utjecaj na radnike svih zemalja, uključujući Sovjetski Sa- 
vez, i da se sačuva ta važna zemlja centralne Evrope u potči- 
njenosti moskovskoj vladi. Tu su politiku blagoslovili predsjed- 
nik Johnson i rukovodioci svjetskog imperijalizma. Pariz je že- 
lio očuvati status quo i degolistički režim koji se činio podes- 
nim za tu politiku »miroljubive koegzistencije« kao i spriječiti 
osvješćivanje dijela radničke klase dovođenjem u pitanje uloge 
staljinističkog aparata s naročito njegovog organizacionog mo- 
nopola u krilu radničke klase. Protivno od onog što neki misle, 
komunističke partije Zapada, bez obzira na stupanj njihove 
»socijaldemokratizacije«, ne mogu se identificirati sa socijalde- 
mokratskim partijama: njihova su glavna briga — brige biro- 
kracije i jedino posredstvom birokracije one su postale agenti 
svoje buržoazije, čime se objašnjava činjenica da danas jedan 
dio tih aparata, orijentiran udesno, zahtijeva nezavisnost u od- 
nosu na Moskvu što je u stvari za njih direktno opredjeljenje 
za njihovu vlastitu buržoaziju. 


Glavna pojava 1968. godine jest otkriće koje je jasno formu- 
lirano u još brojčano slaboj avangardi ali je širokim masama 
još nedovoljno jasno o kontrarevolucionarnoj ulozi staljinistič- 
ke birokracije na Istoku i na Zapadu. 


Da bi se to razumjelo potrebno je vratiti se načinu na koji 
se odvijala ta prva etapa krize staljinizma ili, drugim riječima, 
početka emancipacije radničke klase što je iznova omogućilo 
njenu svjetsku borbu protiv imperijalizma. Uloga studenata bi- 
la je značajna kako u Varšavi tako i u Pragu i Parizu. Njihove 
su borbe imale ulogu »detonatora«, i, u Francuskoj, Čehoslo- 
vačkoj, Argentini, studenti su pokazali mogućnost borbe i njiho- 
va je akcija olakšala pokretanje radničke klase koje vlast nije 
mogla spriječiti. U Zapadnoj Njemačkoj, u Beogradu, u Meksiku 
nije došlo do toga zato što su birokrati znali upotrijebiti svu 
raspoloživu spremu za podizanje barijere između studenata i 
radnika kao i zato što su, osmišljavajući svoje kratko iskustvo, 

studenti uobrazili da istinski čine avangardu društva te su kre- 
nuli radnicima kao »crveni profesori« i učitelji mišljenja ne os- 
jećajući duboko neophodnu solidarnost i ne shvaćajući da ak- 
cija koju provode ima smisla samo ako se smatraju prethodni. 
com radničke klase na univerzitetu. 

U toku svoga generalnog štrajka francuska je radnička kla- 
sa pokolebala degolističku državu. Neodoljiv polet čehoslovač- 
ke radničke klase u praškom proljeću predstavljao je 21. augus- 
ta i kasnije bastion otpora protiv kontrarevolucionarne ofanzi- 
ve. Zato što su napokon francusku radničku klasu ugušili apa- 
rati koji su joj nametnuli ponovni početak rada, režim se za 
kratko vrijeme obnovio. Ali budući da radnička klasa nije bila 
pobijeđena i da ona počinje biti svjesna svoje snage i potrebe 
jedinstva u borbi, De Gaulle je morao otići, a današnja vlast 
još uvijek oklijeva pred politikom koju joj diktiraju potrebe 
održanja režima profita, ali za koju ona zna da će izazvati 
velike borbe u bliskoj budućnosti. Naposljetku, uloga koju su 
odigrali radnici u toku tih velikih borbi 1968. god., raspršila je 
sve te pomodne glupe priče o »integraciji« radničke klase u »in- 
dustrijsko društvo« i druge teorije usmjerene ka negiranju per- 
manentnosti klasne borbe. 

Revolucionarne bitke 1968. godine jednako su tako dokraj- 
čile definitivno jednu drugu prepreku, naime onu što se običa- 
valo nazivati »gvozdenom  zavjesom«. Danas postoji sve veća 
svijest o evropskom kao i svjetskom jedinstvu klasnih borbi. 
Represija u Čehoslovačkoj značila je težak poraz za revolucio- 
narni pokret pa je kao takva doživljena jednako u Parizu kao 
i u Berlinu ili Beogradu U isto je vrijeme borba radničke klase, 
prije kao i nakon intervencije značila jedan duboko revolucio- 
naran faktor, važan elemenat uništenja mita socijalizma u zem- 
ljama pod vlašću staljinističke birokracije. Zato se svak danas 
može osvjedočiti da u Pragu štampa birokracije ogorčeno po- 
bija teoriju »upravljačke uloge radničke klase«, čija je identifi- 
kacija sa staljinističkom partijom odsad nemoguća. Zbog to- 
ga su se komunisti koji su se počeli organizirati za obranu ili 
bolje za stjecanje demokratskih sloboda solidarizirali sa čeho- 
slovačkim radnicima i osudili oružanu kontrarevoluciju  biro- 
krata koji tlače radnike SSSR-a kao i radnike Čehoslovačke i 
drugih zemalja. Zato i jesu danas mnogi aktivisti od Pariza do 
Moskve preko Praga i Beograda shvatili kontrarevolucionarnu 
ulogu staljinizma, njegovu vrlo konkretnu ulogu u obrani impe- 
rijalizma danas u svijetu. Učinjen je prvi prodor u staljinizam. 
Danas se radi o tome da se on posvud raširi kako bi se stvarno 
srušio imperijalizam. 

S tog stajališta bili smo svjedoci pomalo svuda ali naročito 
na Zapadu mnoštva shvatljivih i objašnjivih reakcija i interpre- 
tacija događaja, koje bi, međutim, mogle imati katastrofalne 
posljedice. Reći i pisati danas da radnička klasa više nije jedi- 
na snaga sposobna za izmjenu društva znači rezignirati, odre- 

ći se borbe a napose borbe protiv zauzimanja aparata koji tu 
borbu pokušavaju uspavati zastarjelim teorijama o »mirolju- 
bivom prelasku« i »parlamentarnim putovima«. Reći danas da 
se problem moći više ne postavlja znači očistiti staljinizam od 
sveg onog što je počinio kako bi se spriječilo postavljanje tog 
problema u toku borbe u Francuskoj. Reći da parola »samou- 
pravljanja« zauzima prvo mjesto u zahtjevima radnika u jed- 
noi kapitalističkoj zemlji znači prikrivati problem odnosa pro- 
izvodnje kao i osnovni problem klasne prirode države kao u 
slučaju »univerzitetskog su-upravljanja« koje se svodi na to da 
se okolišnim kreditnim ustupcima, pozivaju studenti i nastavni- 
ci da sami primijene politiku buržoazije, da moljakaju kredite 
od kapitalista, da selekcioniraju studente s obzirom na »ekonom- 
ske« potrebe — kapitalizma —, da razbijaju sindikalni pokret u 
korist korporacija. Stvarati teoriju od trenutne situacije, razvi- 
jati ideje o ulozi »djelatnih manjina« i o vrijednosti »primjer- 
nog djelovanja«, znači olakšavati provokaciju i represiju, izoli- 
rati revolucionare od masa, potpuno ih diskreditirati. U tom 
pogledu nedavni napadi komandosa »ljevičarskih« grupa na pri- 
padnike ili udruženja Francuske komunističke partije čine ne- 
procjenjivu pomoć birokratima. Aktivisti moraju premostiti još 
mnoge nejasnoće kako ne bi davali oružje svojim neprijatelji- 
ma. 

Apsolutno i odmah je potreban napor da se to razjasni. Situ- 
acija je nova ukoliko se u Evropi i u svijetu javljaju znaci nas- 
tavljanja one revolucionarne krize čiju smo prvu etapu proživ- 
jeli 1968. godine. Da li je ona bez budućnosti ili će za genera- 
cije koje nadolaze, značiti prolog, generalnu probu, kao što je 
to bio slučaj s revolucijom 1905. u odnosu na onu 1917? To ve- 
likim dijelom zavisi od napora za teorijskim osvjetljenjem, i 
objašnjenjem onog što valja učiniti. Istovremeno se postavlja 
mnoštvo starih i novih problema. U pogledu ciljeva to su: pro- 
blem društvene jednakosti, neposredne demokracije, sistema i 
uloge savjeta, nacionalnog pitanja. U pogledu sredstava prob- 
lem uloge i mjesta tradicionalnih organizacija, različitih pre- 
ma tome da li se radi o partijama i sindikatima, problem izra- 
žavanja revolucionara jasnim jezikom pristupačnim svima, pro- 
blem pronalaženja zajedničkog jezika između aktivista na Isto- 
ku i onih na Zapadu, problem mjesta intelektualaca i studena- 
ta u radničkom i revolucionarnom pokretu, i napokon pitanje 
radničke demokracije, pitanje tendencija i frakcija. 

O objašnjenju tih pitanja ovisi izbor parola i konačno iz- 
rada svjetskog programa socijalističke revolucije koja istovre- 
meno odgovara općim, univerzalnim zahtjevima situacije kao i 
specifičnim uvjetima različitih zemalja. Na tom planu neće biti 
ništa učinjeno izvan organizacije revolucionara, izvan izgradnje 
revolucionarne partije koja je nedostajala u Njemačkoj, Fran- 
cuskoj i Španiji 30-tih godina, kao i kasnije i Francuskoj, Itali- 
li, Čehoslovačkoj ili Mađarskoj. Mora se prodiskutirati o nje- 
nim formama pa i principima, kako bi oni postali instrument 

revolucije, a ne obratno. Osnovno je da taj instrument bude in- 
ternacionalan. Istina je isto tako da nijedno jamstvo protiv de- 
generacije jedne partije ili čak revolucije ne postoji prije revo- 
lucije u planetarnom razmjeru. Jednako, novonastala situacija 
1968. zahtijeva obnavljanje onog što su već i boljševici smatrali 
glavnom zadaćom nakon njihove pobjede u Rusiji, stvaranje 
Inicrnacionale, koju oni nisu umjeli dobro organizirati, ali ko- 
ja bi jedina mogla sabrati iskustva, stvoriti program i boriti se 
na svjetskom planu. 

Uvjeren sam stoga da će biti plodne diskusije i žestokih ne- 
slaganja. U sadašnjoj fazi moramo naučiti, shvatiti, izoštriti ana- 
lize i perspektive kako bismo pripremili ono što nitko na svi- 
jetu, ni u Moskvi, ni u Washingtonu ne može izbjeći, naime, iz- 
bijanje revolucije, jer od akcije ljudi kao što smo mi zavisi da 
li će to biti jedan korak naprijed prema socijalizmu ili napro- 
tiv, posljednji skok prije pada u barbarstvo novog svjetskog 
rata, ovaj put nuklearnog. 

Prevela Ljerka Šifler-Premec 

RIJEČI ZAHVALE 
ZA DODJELU POČASNOG DOKTORATA U ZAGREBU 
18. 12. 1969. 


Zagrebački počasni doktorat ispunjava me jednom od najpri- 
mjerenijih radosti što ih mogu zamisliti. Ta dodijelio ga je jedan 
tako ugledni univerzitet kao što je onaj zagrebački. A Zagreb se 
nalazi u zemlji koja je kao prva s velikom hrabrošću krenula pu- 
tom ka jednom čovječnom, neshematskom, jedinom pravom soci- 
jalizmu. Napose je Zagreb tako reći zavičajni univerzitet filozofa 
koji daju ton časopisu »Praxis«, tome tako važnom danas gotovo 
jedinom organu živog marksizma. »Praxis« stoga ima ne samo 
međunarodno značenje, on također pridonosi duhovnoj slavi Ju- 
goslavije, prkoseći svakoj petrifikaciji i svim postvarenjima me- 
diokriteta, kojima je upravo današnji marksizam tako često izlo. 
žen. Visoki je nivo u tom časopisu isto tako sam po sebi razum- 
ljiv kao što je u znatno poznatijim izvan Jugoslavije postao izu- 
zetak. A u duhu je »Praxisa« i to da je Zagreb među autorima što 
pišu njemački dodijelio počasni doktorat ne samo Heisenbergu, 
nego i LukaAcsu, te se upravo time taj doktorat pokazuje doista 
socijalistički. Socijalistički u otvorenosti prema zbiljski suvreme- 


*) Kako smo u prošlom broju obavijestili naše čitaoce Ernst Bloch i 
Georg LukAcs prihvatili su počasne doktorate koje im je u povodu svoje 
tristogodišnjice dodijelilo Zagrebačko sveučilište, ali nisu mogli prisustvo- 
vati svečanoj promociji, G. Luk4cs iz zdravstvenih razloga, a E. Bloch 
zato što se avion kojim je krenuo u Zagreb zbog guste magle na zagrebač: 
kom aerodromu, morao vratiti u Ziirich. Nakon svečane promocije Rektor 
Zagrebačkog sveučilišta obratio se svim počasnim doktorima koji su pro 
movirani u odsutnosti s molbom da odrede svoje zastupnike koji će u nji: 
hovo ime preuzeti diplomu počasnog doktora i svojim potpisom u svečano! 
knjizi potvrditi prijem diplome. Odazivajući se ovoj molbi Ernst Bloch 
odredio je za svog zastupnika Gaju Petrovića, a Georg Luk:ics — Danka 
Grlića. Nakon što su se G. Petrović i D. Grlić potpisali u svečanoj knjizi, 
rektor Ivan Supek uručio im je diplome E. Blocha i G. Lukacsa. Budući 
da je E. Bloch za svečanu zgodu promocije bio pripremio »Riječi zahvale«, 
koje zbog nemogućnosti da prisustvuje promociji nije mogao sam proči- 
tati u Zagrebu, poslao je pripremljeni tekst tog neodržanog govora. Rekio- 
rat Zagrebačkog sveučilišta ljubazno nam je stavio na raspolaganje kopiju 
toga teksta, a Ernst Bloch odobrio je da ga objavimo. (Prim. red.) 

noj i nezadrživoj revolucionarnoj tendenciji i latenciji i prema 
njihovim horizontima; natpis na prijelazima preko pruge, kao i 
na svim glavnim kolodvorima bez glave ovdje doista ne glasi: 
»Stoj, kada je karijera zatvorena.« Tako je to dakle jedna poseb. 
no nesumnjiva počast dobiti doktorat honoris causa od jednog 
univerziteta u Jugoslaviji, kako iz kruga tamo cvatuće teorije, ta- 
ko i od onoga praxisa koji ju je simptomatično omogućio pa tako 
nije ograničen samo na ime jednog odličnog časopisa. 

Zahvaljujem njegovoj Magnificenciji za pozdrav, kolegi Vra- 
nickom za laudatio, a napose Visokom Filozofskom fakultetu za 
počasnu promociju u svečanoj prilici njegova tristogodišnjeg ju: 
bileja. Cijelom Zagrebačkog sveučilištu najbolje želje za idaćih 
tristo godina. 


Ernst Bloch 

BERTRAND RUSSEL 


Gajo Petrović 


Zagreb 


Umro je Bertrand Russell, u devedeset osmoj godini života, 
u svojoj kući Plas Penrhyn, Perhyndeudreath. 

U svojoj osamdesetoj godini, razmišljajući o strahu od smr- 
ti koji obuzima neke stare ljude, Russell je tvrdio da za takav 
osjećaj ima opravdanja kod mladih, koji se boje da će im smrću 
biti uskraćeno ono najbolje što bi im život još mogao pružiti, 
ali je »pomalo bijedan i nedostojan« kod starih, koji su imali 
prilike da svestrano iskuse život i ostvare ono za što su bili spo- 
sobni. »Individualna ljudska egzistencija — pisao je Russell — 
trebalo bi da bude kao rijeka — mala u početku, usko stisnuta 
između svojih obala, strastveno jureći mimo kamenja i preko 
vodopada. Postepeno rijeka postaje šira, obale se povlače, vode 
teku mirnije i na kraju, bez ikakvog vidljivog prekida, one se uta- 
paju u more i bezbolno gube svoje individualno bivstvovanje. 
Čovjek koji u starosti može da vidi svoj život na ovaj način neće 
patiti od straha od smrti, jer će ga stvari do kojih mu je stalo 
nadživjeti. I ako se, s opadanjem vitalnosti, umor povećava, mi- 
sao o počinku neće biti nedobrodošla. Želio bih da umrem još 
uvijek radeći, znajući da će drugi nastaviti ono što ja više ne 
mogu da činim i zadovoljan mišlju da je učinjeno ono što je bilo 
moguće.«! 

Želja da umre radeći Russellu se i ispunila. Novinski isvjes- 
tioci zabilježili su da je umro u sobi koju je najviše volio, okru- 
žen knjigama i nezavršenim rukopisima. 


1) B. Russell, Portraits from Memory and other Essays, London 1956, 
p. 52. Iz ogleda »How to Grow Old« prvi put objavljenog 1952. 

2) »Do posljednjeg trenutka radio je marljivo, sipajući svoje misli i 
sudove. Silna rijeka pisama pritjecala je u njegov dom i istjecala iz njega. 
Upravo prije kraja sedmice završio je izjavu o Srednjem Istoku koju je 
njegov sekretar odnio na parlamentarnu konferenciju u Kairo; vodio je 

No da li je Russell mogao umrijeti znajući da će drugi nasta. 
viti njegovo djelo i zadovoljan mišlju da je učinio ono što je bilo 
moguće? Postaviti to pitanje znači upitati se o vrijednosti i zna- 
čenju Russellove misli i životnog djela, upitati se o njegovom 
doprinosu filozofiji i povijesti. Adekvatan odgovor na pitanje o 
vrijednosti djela jednog mislioca mora da zabilježi ne samo nje- 
govu veličinu, već i njegove granice i nedostatke. No da li je smrt 
jednog filozofa pogodan trenutak za objektivno kritičko ispiti- 
vanje njegova djela? Nisu li to trenuci u kojima poštovanje i 
obzir zahtijevaju da se spomene samo ono dobro i vrijedno? 
Potvrdan odgovor možda je općenito tačan, ali ono što tu vrijedi 
općenito, ne vrijedi kada je riječ o Russellu. 

Russell je bio strastveni borac za slobodu i pravdu protiv 
porobljavanja i nasilja. No možda čak i više no ropstvo i ne- 
pravdu Russell je mržio laž, neiskrenost i pretvaranje. Bez hipo- 
krizije i lažnih obzira, on je s punom otvorenošću i iskrenošću 
iznosio mišljenje o svojim prijateljima i neprijateljima, o svojim 
suvremenicima i prethodnicima. Ako želimo da mu na njemu 
adekvatan način odamo poštovanje, to je moguće samo tako da 
i u ovom trenutku govorimo o njemu otvoreno i kritički, bez laži 
i neiskrenosti. 

Upitajmo se, dakle, u čemu je značenje i vrijednost Russel- 
love misli i životnog djela! 

Teškoća odgovora na ovo pitanje nije samo u ocjeni već i u 
rekonstrukciji onoga što se može smatrati njegovim najznačaj- 
nijim i najkarakterističnijim filozofskim pogledima. Od 1896. 
godine, kada je objavio svoju prvu knjigu (Njemačka socijalde- 
mokracija), do nedavne smrti Russell je objavio oko sedamdeset 
knjiga i brošura. Pri tome, dok se kod drugih filozofa najčešće 


dugu korespondenciju o Vijetnamu, svojoj najvećoj brizi, s U Tantom i 
drugima; neumorno je vodio stalnu bitku za političke zatvorenike svagdje. 
— U nedjelju uveče, kao i obično, otpočivao je nad čašom svog omiljenog 
whiskyja. Zatim je otišao u svoju sobu iz koje je volio da promatra more 
i bijelu kućicu s druge strane ušća Glaslyna.« (Trevor Fishlock, »He died in 
the room he loved best, between gaunt mountains and seas, The Times, 
Wednesday, February 4, 1970, p. 9) 

3) German Social Democracy (1896), An Essays on the Foundations of 
Geometry (1897), A Critical Erposition of the Philosophy of Leibniz (1900), 
The Principles of Mathematics (1903), Principla Mathematica (with A. N. 
Whitehead), vol. I—III (1910—1913), Philosophical Essays (1910), Anti. Suff- 
fragist Ansieties (1910), The Problems of Philosophy (1912), Scientific Me: 
thođ in Philosophy (1914), Our Knowledge of the External World as a Field 
for Sctentifics Method in Philosophy (1914), The Philosophy of Bergson 
(1914), War — the Offspring of Fear (1915), Principles of Social Reconstruc. 
tion (1916), Policu of the Entente 1904—1914 (1916), Justice in War-time 
(1916), Political Ideals (1917), Roads to Freedom: Socialism, Anarchism and 
Syndicalism (1918), Mysticism and Logic and other Essays (1918), An Intro 
duction to Mathematical Philosophy (1919), The Practice and Theory of Bot 
shevism (1920), The Analysis of Mind (1921), Free Thought and Official Pro- 
paganda (1922), The Problem of China (1922), The ABC of Atoms (1923), 
Icarus, or the Future of Science (1924), How to be Free and Happy (1924), 
What I believe (1925), The _ ABC of Relativity (1925), On Education, espe- 

zna koju knjigu ili knjige treba smatrati kapitalnim u njihovu 
opusu, kod Russella to nije slučaj. Na pismeno pitanje što su mu 
ga 1957. godine uputila dva Jugoslavena: »Koja od svojih objav- 
ljenih djela promatrate kao najadekvatniji izraz svojih sadašnjih 
pogleda i koja od njih smatrate najvrednijim doprinosom filo- 
zofiji?« Russell je odgovorio: »Najadekvatniji izraz mojih teo- 
rijskih pogleda je Ljudsko znanje: njegov opseg i granice (Hu- 
man Knowledge: Its Scope and Limits). U političkoj teoriji na 
prvo bih mjesto stavio svoju knjigu Moć (Power); što se tiče 
političke prakse preporučio bih Ljudsko društvo u etici i politici 
(Human Society in Ethics and Politics).«* 

Da li je jedan filozof najbolji sudac za vrijednost svojih dje- 
la? I bi li sam Russell u neko drugo vrijeme, recimo deset godina 
ranije ili kasnije nabrojio baš ista djela kao najznačajnija i njego- 
vim pogledima najadekvatnija? U svakom slučaju ne bi bilo čud- 
novato da je Russell umjesto bilo kojeg od navedena tri djela 
spomenuo neku drugu od svojih čuvenih knjiga kao što su npr. 
Principi matematike, Principia Mathematica (zajedno s A. N. 
Whiteheadom), Problemi filozofije, Naša spoznaja vanjskog svi- 
jeta, Principi društvene rekonstrukcije, Putovi spoznaja vanjskog 
svijeta, Principi društvene rekonstrukcije, Putovi ka slobodi: so- 
cijalizam, anarhizam i sindikalizam, Uvod u matematičku filozo- 
fiju, Analiza duha, Analiza materije, Praksa i teorija boljševizma, 
O odgoju, Sloboda i organizacija, Istraživanje o značenju i istini, 
Historija zapadnoevropske filozofije. Ne bi bilo iznenađenje ni 
da je Russell kao najadekvatniji izraz svojih pogleda preporučio 
neku od svojih slavnih zbirki eseja kao što su Filozofski eseji, 


cially in Early Childhood (1926), Why I am not a Christian (1927), The Ana 
lysis of Matter (1927), An Outline of Philosophy (1927), Sceptical _Essays 
(1928), Marriage and Morals (1929), Has Religion made useful Contributions 
to Civilization? (1930), The Conquest of Happiness (1930), The Scientific 
Outlook (1931), Education and the Social Order (1932), Freedom and Orga 
nization, 1814—1914 (1934), Religion and Science (1935), In Praise of Idle. 
ness and other Essays (1935), Which Way to Peace? (1936), Determinism and 
Physics (1936), Education for Democracy (1937), Power (1938), An Inquiry 
into Meaning and Truth (1940), Let the People Think (1941), History of 
Western Philosophy (1945), Physics and Experience (1946), The Faith of a 
Rationalist (1947), Philosophy and Politics (1947), Towards World Govern- 
ment (1948), Human Knowledge, its Scope and Limits (1948), The Atomic 
Age (1948), Authority and the Individual (1949), Unpopular Essays (1950), 
The Impact of Science on Society (1951), New Hopes for a Changing World 
(1952), Satan in the Suburbs (1953), Human Society in Ethics and Politics 
(1954), Nightmares of Eminent Persons (1954), Logic and Knowledge (1956), 
Portraits from Memory and other Essays (1956), My Philosophical Develop" 
ment (1956), The Wisdom of the West (1959), Bertrand Russell Speaks His 
Mind (1960), Fact and Fiction (1961), Has Man a Future? (1961), Common 
Sense and Nuclear Warfare (1961), Unarmed Victory (1981), The Basic Wri. 
tings of B. Russell (1961), The Autobiography of Bertrand Russell (1967), 
Bertrand Russell's Best (1962), (Prijevodi na naš jezik: O vaspitanju, Osijek 
1931, Istorija zapadne filozofije, Beograd 1962, Ljudsko znanje — njegov 
obim i granice, Beograd 1961, ABC teorije relativnosti, Beograd 1962, Đavo 
u predgrađu, Beograd 1964, Osvajanje sreće, Subotica—Beograd 1964.) 

. 4) Iz pisma B. Russella G, Petroviću i A. Tanoviću od 27. V 1957. Pismo 
je objavljeno u »Književnim novinama« 1957. 

Misticizam i logika, Skeptički eseji, U pohvalu lijenosti, Nepo- 
pularni eseji, Logika i spoznaja, Portreti iz memorije. 

No nije sva neprilika u velikom broju objavljenih radova. U 
toku svog dugog života Russell je obišao gotovo sva filozofska 
područja, od filozofije matematike, filozofije nauke i logike pre: 
ko spoznajne teorije i ontologije do filozofije odgoja, etike, soci- 
jalno-političke filozofije, filozofije religije, filozofije kulture, filo- 
zofije historije i historije filozofije. S područja filozofije u najši- 
rem smislu on je ponekad prelazio i na područje književnosti, poli- 
tičke publicistike i popularizacije nauke. Imaju li ti ekskursi izvan 
filozofije neku vezu s njegovim osnovnim filozofskim koncepcija- 
ma? I gdje je centar njegovih interesa i ishodišna tačka njegovih 
shvaćanja unutar filozofije? 

Ako se samom Russellu obratimo s tim pitanjem odgovor će 
biti vrlo različit u zavisnosti od vremena kad smo mu se obratili, 
a ponekad možda ne samo od vremena, već i od trenutka i raspo- 
loženja. U ranijim fazama njegove djelatnosti susrest ćemo se sa 
shvaćanjem da filozofija u biti jest ili u najmanju ruku treba da 
postane nauka. U toj fazi on će tvrditi da je logika »bit filozofije« 
i da se za »svaki filozofski problem, kada se podvrgne neophod. 
noj analizi i čišćenju, otkriva ili da uopće nije doista filozofski 
ili da je, u onom smislu u kojem mi upotrebljavamo tu riječ, 
logički.«" Pri tome on će doduše upozoriti da pod logikom u 
ovom kontekstu ne misli »matematičku« nego »filozofsku« lo- 
giku, no odnos među objema ostat će pomalo nejasan." U skladu 
s tezom o naučnosti filozofije i o logici kao njenom jezgru Russell 
se u ovoj fazi protivio tome da se u filozofiju uključe etika, druš- 
tveno-politička filozofija i srodna područja, te je i vlastite etičke, 
socijalno-političke i filozofsko4pedagoške koncepcije smatrao 
svojim nefilozofskim pogledima, na koje kao građanin ima pra: 
vo, no koji nisu filozofski samo zato što se on inače bavi filozo- 
fijom. 

U kasnijim razdobljima Russellovi pogledi osjetno su se pro- 
mijenili. Napuštajući ideju o filozofiji kao nauci ili o naučnoj 
filozofiji, on je iz središta filozofije (pa čak i iz filozofije uopće) 
izbacio logiku", a granice filozofije proširio je tako da su u njeno 


5) B. Russell, Our Knowledge of the External World as a Field for Scien: 
tific Method in Philosophy, First published in 1914, Reprinted 1952, G. Allen 
& Unwin, London, p. 42 


6) Tako Russel o tom odnosu, među ostalim, piše: »Matematička logika, 
čak ni u svojem najsuvremenijem obliku, nema direktno filozofsko znače: 
nje izuzev u svojim počecima. Poslije tih početaka ona pripada prije mate: 
matici nego filozofiji. O njenim počecima, koji su jedini njen dio što se mo 
že s pravom nazvati filozofskom logikom, govorit ću uskoro. Ali pokazat će 
se da su čak i kasniji razvoji, premda nisu direktno filozofski, od velike 
indirektne koristi pri filozofiranju.« (Op. cit., p. 50) 

7) »Logika je, mora se priznati, stručna disciplina, jednako kao što je 
to matematika, ali logika, smatram, nije dio filozofije.« (B. Russell, Human 
Knowledge. Its Scope and Limits. G. Allen & Unwin. First published in 
1948. Third impression 1956, London, p. 5). 

područje ušli i mnogi stavovi koje je ranije klasificirao kao nefi- 
lozofske. U ovom razdoblju susrest ćemo se često s paradoksal- 
nim i međusobno nespojivim definicijama filozofije. U jednom 
od svojih eseja Russell je tako pisao: »Filozofija se definirala 
kao »neobično tvrdoglav pokušaj da se misli jasno«; ja bih je 
prije definirao kao »neobično ingeniozan pokušaj da se misli po- 
grešno«.* 

Na molbu da bliže razjasni svoje shvaćanje filozofije, Russell 
je odgovorio: »Ono što imam da kažem o definiciji »filozofije« 
rekao sam na početku svoje Historije zapadne filozofije (History 
of Western Philosophy )«. 

Ako pogledamo taj početak na koji nas Russell upućuje, vidjet 
ćemo da je tu ideja naučne filozofije napuštena. »Shvaćanja o 
životu i svijetu koja nazivamo »filozofskim« — piše Russell — 
predstavljaju proizvod dvaju faktora: jedan su naslijeđena re- 
ligijska i etička shvaćanja; drugi, ona istraživanja koja bi se 
mogla nazvati »naučnim«, upotrebljavajući tu riječ u njenom naj- 
širem smislu.«' 

Napominjući da se riječ »filozofija« upotrebljavala na mnogo 
različitih načina, Russell ovako objašnjava kako će je shvaćati 
on: »Filozofija, kako ću ja shvaćati tu riječ, jest nešto po sredi- 
ni između teologije i nauke. Poput teologije, ona se sastoji od 
spekulacija o stvarima o kojima se dosad nije moglo utvrditi 
čvrsto znanje; ali poput nauke ona se poziva na ljudski um, a ne 
na autoritet, bio to autoritet tradicije ili onaj objave. Sve čvrsto 
znanje — tako bih rekao — pripada nauci; sva dogma o onome 
što nadilazi čvrsto znanje pripada teologiji. Ali između teologije 
i nauke postoji Ničija Zemlja, izložena napadima s obiju stra- 
na; ta Ničija Zemlja je filozofija.«" 

Nakon što je nabrojao niz značajnih pitanja koja po njego- 
vom mišljenju pripadaju filozofiji, jer nauka na njih ne može 
odgovoriti, a samouvjereni odgovori što ih pruža teologija nisu 
nimalo uvjerljivi," Russell na slijedeći način precizira odnos iz- 


a B. Russell, Unpopular Essays, Simon and Schuster, New York 1950, 
p. 

9) Iz pisma B. Russella G. P. i A. T. od 27. V 1957. 

10) B. Russell, History of Western Philosophy, G. Allen & Unwin, Lon- 
don, First published in 1946, Fifth impression 1955. p. 10. 

11) Ibidem 
. .12) Evo tih pitanja: »Da li je svijet podijeljen na duh i materiju? Da 
li je duh potčinjen materiji ili on posjeduje nezavisne moći? Ima li svemir 
neko jedinstvo ili svrhu? Razvija li se on prema nekom cilju? Postoje li 
doista prirodni zakoni ili mi vjerujemo u njih samo iz naše urođene ljubavi 
prema poretku? Da li je čovjek ono što se on čini astronomu, komadić ne: 
čistog uglja i vode što nemoćno gmiže po maloj i nevažnoj planeti? Ili je on 
ono što izgleda Hamletu? Nije li možda oboje ujedno? Postoji li način 
življenja koji je plemenitiji i neki drugi koji je nizak ili su svi načini 
življenja samo isprazni? Ako postoji način življenja koji je plemenit, u 
čemu se on sastoji, i kako ćemo ga postići? Mora li dobro biti vječno da 
bi zaslužilo da bude cijenjeno ili ono zavređuje da ga tražimo čak i ako se 
svemir kreće ka smrti? Postoji li nešto kao mudrost ili je ono što se čini 

među nauke, teologije i filozofije: »Nauka nam govori ono što 
možemo znati, ali onog što možemo znati ima malo, pa ako za. 
boravimo koliko toga ne možemo znati, postat ćemo neosjetljivi 
za mnoge stvari od veoma velikog značenja. Teologija, s druge 
strane, potiče dogmatsko vjerovanje da posjedujemo znanje ta. 
mo gdje u stvari imamo neznanje i time rađa svojevrsnu bezoč- 
nu drskost prema svemiru. Tamo gdje su prisutne žive nade i 
strahovanja neizvjesnost je bolna, ali se ona mora izdržati ako 
želimo da živimo bez oslonca na utješne bajke. Nije dobro ni 
zaboraviti pitanja koja filozofija postavlja ni uvjeriti sebe da 
smo našli nesumnjive odgovore na njih. Naučiti ljude kako da 
žive bez izvjesnosti a ipak tako da ne budu paralizirani oklijeva- 
njem, to je možda ono glavno što filozofija u naše doba još uvi- 
jek može da učini za one koji je proučavaju.«'? 

No nije sva teškoća pri analizi Russellove filozofije u velikom 
broju objavljenih knjiga i u nedovoljno strogoj omeđenosti pod- 
ručja filozofije, odnosno u velikom pomjeranju njenih granica. 
Ne manja teškoća leži u čestom mijenjanju Russellovih filozof- 
skih koncepcija. Prve millovske sklonosti on je brzo zamijenio 
kantovstvom i, zatim, vatrenim hegelovstvom, da bi kasnije po- 
stao još žešći antihegelovac. Počevši kao liberal i pacifist, on je 
kasnije postao socijalist, komunist pa čak i boljševik, da bi se 
nakon posjete Sovjetskom Savezu ohladio i postao vrlo kritičan 
prema komunizmu, te da bi se u posljednjim godinama života po- 
novo vratio ili bar približio nekadašnjim socijalističkim i komu- 
nističkim idealima. U metafizici i spoznajnoj teoriji on je zastu- 
pao platonistički »realizam«, neorealizam, logički atomizam, neu- 
tralni monizam, pluralizam. O tome kako se mijenjao njegov stav 
prema matematici sam Russell kaže: »Počeo sam s više ili manje 
religioznim vjerovanjem u platonistički vječni svijet, u kojem je 
matematika sjala ljepotom sličnom onoj posljednjih pjevania 
Raja. Došao sam do zaključka da je vječni svijet trivijalan i da je 
matematika samo umijeće da se kaže ista stvar drugim riječi- 
ma.«“ 


Može li se u tom kaosu područija, koncepcija i faza pronaći 
neko jedinstvo, okosnica i logika? Ili je Russellova filozofija bi- 
la bez glavne misli i bez unutrašnjeg jedinstva? 


Bertrand Russell davao je doduše razne odgovore na pitanje 
šta je zapravo filozofija, ali ako se ne držimo samo tih pojedina- 
čnih izjava već prije svega cjelokupne njegove djelatnosti, od- 
govor se javlja dosta jednoznačno. Kao što je poznato Russell se 


takvim samo krajnja rafiniranost ludosti? Na takva pitanja odgovor se 
ne može naći u laboratoriji. Teolozi su tvrdili da daju odgovore, suviše ko- 
načne, ali upravo njihova konačnost potiče moderne umove da ih promatraju 
sa sumnjom. Proučavanje tih pitanja, ako ne i davanje odgovora na njih, 
posao je filozofije.« (Op. cit., p. 10—11) 

13) Op. cit., p. 11 

14) B. Russell, Portraits from Memory and other Essays, G. Allen & Un 
win, London 1956, p. 56 

najprije proslavio kao logičar. Njegov doprinos konstituiranju i 
afirmiranju simboličke logike teško je precijeniti. Međutim upra- 
vo iz redova onih koji bi mu za taj doprinos morali biti najviše 
zahvalni, iz redova matematičkih logičara, u posljednje se vrijeme 
čuju glasovi da je Russellova koncepcija logike u mnogome povr- 
šna i nedomišljena, da on po dubini i strogosti znatno zaostaje 
za svojim velikim prethodnikom Gottlobom Fregeom, kao i za 
nekim svojim suvremenicima i sljedbenicima. U tome sigurno 
ima i istine, a bilo bi potrebno posebno istraživanje da se tačno 
utvrdi koliko. No bez obzira na to koliko u pojedinim detaljima 
ti kritičari imaju pravo, Russell ih je u najmanju ruku u jednom 
nadmašivao: za njega simbolička logika nije bila prva i poslje- 
dnja riječ u filozofiji, a pogotovo ne sva filozofija. Svoju simbo- 
ličku logiku Russell je izgradio u sklopu pokušaja da zasnuje 
matematiku izvodeći je iz logike, a toga pokušaja on se poduhva- 
tio u težnji da dođe do čvrste i sigurne spoznaje. Nije matemati- 
ka kao matematika ni logika kao logika začarala Russella i pri- 
vukla ga u svoj zagrljaj. Matematika i logika privukli su Russe- 
lla kao područja moguće izvjesne spoznaje. Pokušaj da bar na 
tim područjima dođe do utemeljene apsoluino sigurne spoznaje 
pokazao se neuspješnim i Russell je to bez straha sam sebi (i 
javno) priznao, te je bez sentimentalnosti prepustio drugima 
daljnju brigu oko tih područja kojima je posvetio gotovo dvije 
decenije svoga života i kojima je dao tako značajan doprinos." 


No ako su matematika i logika privukle Russella zbog nade 
da bi se u njima mogla otkriti izvjesna spoznaja, to ne znači da 
je njega zanimala u spoznaji samo mogućnost njezine izvjesnosti. 
Nikada nije mislio Russell da se u velikim metafizičkim pitanji- 
ma može postići posljednja izvjesnost. Pa ipak on se stalno iz- 
nova poduhvatao pokušaja da odgonetne zagonetku svijeta. Da- 
leko od toga da bi bio samo epistemolog, Russell je uvijek iznova 
pokušavao da shvati i objasni kako prirodni svijet koji je osnova 
i pretpostavka naše egzistencije, tako i ljudski, historijski svijet 
koji na toj osnovi izrasta. I daleko od toga da bi taj ljudski svijet 
samo konstatirao i deskribirao, on je bio njegov strastveni kri- 


15) Opisujući nakon mnogo godina taj svoj doživljaj s matematikom i 
logikom, pomoću koje ju je pokušao zasnovati, Russell je pisao: »Žudio 
sam za izvjesnošću na sličan način na koji ljudi žude za religioznom vje- 
rom. Mislio sam da će se izvjesnost vjerojatnije naći u matematici nego 
igdje drugdje. Ali otkrio sam da su mnogi matematski dokazi, za koje su 
moji učitelji tražili da ih prihvatim, bili puni pogrešaka, i da bi, ako se iz 
vjesnost može otkriti u matematici, to morala biti neka nova matematika, 
na solidnijim temeljima no što su oni koji su se dosad smatrali sigurnim. 
Ali kako je rad napredovao, ja sam se stalno sjećao basne o slonu i kor: 
njači. Konstruiravši slona na kojem bi mogao počivati matematički svijet, 
otkrio sam da slon tetura, pa sam zatim konstruirao kornjaču da zadrži 
slona da ne padne. Ali kornjača nije bila ništa sigurnija od slona, pa sam 
poslije nekih dvadeset godina mukotrpnog rada došao do zaključka da nema 
više ničega što bih ja mogao da učinim kako bi matematičko znanie postalo 
nesumnjivo.« (B. Russell, Portraits from Memory and other Essays, p. 53) 

tičar i neustrašivi borac za njegovu izmjenu — u onim okvirima 
u kojima je on tu mogućnost vidio." 

Russell je sam sebe ponekad nazivao »skeptikom«, a smatrali 
su ga takvim i drugi. Jednu zbirku svojih ogleda on je nazvao 
»Skeptičkim esejima«. Poznata knjiga Alana Wooda nosi naslov: 
»Bertrand Russell — strastveni skeptik«. 

Ima Russellovih tekstova po kojima bi se moglo zaključiti 
da je njegov skepticizam poput Descartesova samo metodički, da 
je to sumnja koja se javlja na početku filozofiranja da bi kasni- 
je ustupila mjesto čvrstoj i izvjesnoj spoznaji. Tako u svom radu 
An Outline of Philosophy ističući da postoje neki problemi ko- 
je mnogi ljudi smatraju zanimljivima, koji ne pripadaju nijed- 
noj posebnoj nauci, a zajednička im je sumnja u ono što općeni- 
to važi kao znanje, Russell dodaje: »Ako se hoće ukloniti sum- 
nja, potrebno je jedno posebno istraživanje koje označujemo 
imenom filozofija.«" 

Po ovome bi se moglo zaključiti da je filozofija u mogućno- 
sti da sumnju s kojom počinje ukloni. Ali na drugim mjestima 
Russell jasno kaže da filozofija ne može nikad konačno ukloni- 
ti sumnju. To ne znači da je ona potpuno nemoćna i jalova: »Fi- 
lozofija, iako nesposobna da nam sa sigurnošću kaže koji je pra- 
vi odgovor na sumnje koje ona izaziva, sposobna je da predloži 
mnogo mogućnosti koje proširuju naše misli i oslobađaju ih od 
tiranije navike. Tako, smanjujući naš osjećaj sigurnosti u po- 
gledu toga što su stvari, ona mnogo povećava naše znanje o tome 
što one mogu da budu; ona uklanja ponešto arogantan dogma- 
tizam onih koji nisu nikad putovali u područje oslobodilačke 
sumnje i njeguje naš smisao za čuđenje pokazujući obične stva- 
ri u neuobičajenom vidu«' 

Skepsu koja je njen pokretač filozofija, po Russellu, ne može 
do kraja ukloniti; njegov skepticizam nije samo metodološki ne- 
go i teorijski. Ali Russellov skepticizam nije radikalan poput Pi- 
ronovog. Pironovski radikalizam bio je stran Russellu. »Ja sam 
britanski Whig, kao svi Britanci volim umjetnost i kompro- 


mise.«'? 

Za razliku od radikalnih skeptika Russell je spreman da pri- 
hvati određena mišljenja bar kao više ili manje vjerojatna. »Ja 
sam spreman da prihvatim opće primljena uvjerenja zdravog 


16) Da se Russell nije samo nesvjesno i slučajno upletao u djelatnost 
ite riječi: »Ozbiljni dio mog ži- 


za izmjenu svijeta svjedoče i njegove vlasti Ozb: odio ke 
vota sve tamo od dječaštva bio je posvećen dvama različitim ciljevima koji 


su dugo vremena ostali odvojeni i tek su se u nedavnim godinama spojili u 
jedinstvenu cjelinu. Želio sam, s jedne strane, da pronađem može li se išta 
znati; a s druge strane, učiniti sve što je moguće za stvaranje jednog sret- 
nijeg svijeta« (B. Russell, Portraits from Memory and other Essays, p. 53) 

17) B. Russell, An Outline of Philosophy, London 1927, p. 1. 

18) B. Russell, The Problems of Philosophy, London, First printed 1912. 
Reprinted 1938, p. 243—244. 

19) B. Russell, Wissen und Wahn, Skeptische Essays, Miinchen 1930, S. 3. 

ljudskog razuma, ako ne u teoriji, a ono u praksi. Ja sam spre- 
man da prihvatim svaki dobro obrazloženi naučni rezultat, ne 
kao sigurnu istinu, ali ipak kao nešto što je dovoljno vjerojatno 
da bi moglo poslužiti kao baza za razumno djelovanje.«* 


U jednom drugom smislu Russellov umjereni skepticizam mo- 
že se smatrati i najradikalnijim, jer je to skepticizam koji je 
skeptičan i prema samome sebi. Kritizirajući antički skepticizam 
Russell je primijetio da »skepticizam kao filozofija nije samo 
sumnja, nego dogmatska sumnja«.' Upravo zbog tog njegovog 
dogmatskog karaktera Russellu je radikalni skepticizam bio ne- 
prihvatljiv. Nasuprot skepticizmu on u svojoj knjizi Ljudsko zna- 
nje tvrdi: »Premda svaki dio onog što bismo željeli smatrati »zna- 
njem« može biti u izvjesnoj mjeri podložan sumnji, jasno je da 
su neke stvari gotovo izvjesne, dok se druge samo pogađaju na- 
slijepo. Za racionalnog čovjeka postoji ljestvica neizvjesnosti, od 
jednostavnih aritmetičkih stavova i sudova opažanja, na jednom 

raju, do pitanja poput onih kakvim su jezikom govorili Mike- 
njani ili »koju su pjesmu pjevale sirene«, na drugom.«? 


Russell tako zastupa skepticizam koji bismo mogli nazvati to- 
talnim ali umjerenim. On je totalan, jer nema nijednog područja 
koje bi mu bilo potpuno nepristupačno; on je umjeren, jer ne- 
ma područja na kojem bi potpuno trijumfirao, isključujući mo- 
gućnost bar vjerojatnih sudova. Za razliku od skeptika koji su 
se u svojoj sumnji s poštovanjem zaustavljali pred područjem 
matematike i logike, priznajući da je na tom području moguća 
apsolutno sigurna spoznaja, Russell je, smatrajući da su i u ma- 
tematici i logici moguće zablude, odbijao da prizna bilo kakvo 
područje apsolutne izvjesnosti. A za razliku od onih skeptika 
koji su smatrali da u metafizičkim pitanjima skepsa može suve- 
reno vladati, jer nema racionalnih razloga da damo prednost jed- 
noj metafizičkoj koncepciji pred drugom, Russell je smatrao da 
su i u tim krajnjim pitanjima moguća racionalna raspravljanja 
i više-manje vjerojatne hipoteze. 


Ponekad se može čuti mišljenje da je Russell doduše imao ne- 
ke poglede o osnovnim ontološkim pitanjima, no da su se ovi 
tako brzo i kaotično mijenjali da je u njima nemoguće pronaći 
neku čvrstu konstantu ili bar logiku razvoja. Nasuprot takvim 
shvaćanjima može se tvrditi da je Russell imao jednu svoju on- 
tološku koncepciju, jednu svoju viziju svijeta koja je bila isho- 
dišni i sabirni centar svih njegovih posebnih filozofskih pogle- 
da i koja je, uprkos svim promjenama, od trenutka kad ju je, po- 
četkom dvadesetog stoljeća razvio, ostala u bitnome ista. Ta je 
koncepcija logički atomizam. 


20) OD. cit., str. 4 
21) B. Russell, History of Western Philosophy, p. 257 


22) B. Russell, Human Knowledge. Its Sco d Limi ird i s. 
sion, London 1956, p. 398 g pe and Limits. Third impre 

Ovo mišljenje o Russellovom razvoju slaže se uglavnom i s 
njegovim vlastitim mišljenjem što ga on iznosi na početku svoje 
intelektualne autobiografije: »Moj filozofski razvoj može se po- 
dijeliti na razne faze prema problemima kojima sam se bavio i 
prema ljudima čije je djelo utjecalo na mene. Postoji samo jedna 
stalna preokupacija: cijelo sam vrijeme nastojao otkriti koli- 
ko toga možemo reći da znamo i u kom stepenu izvjesnosti ili 
neizvjesnosti. Postoji samo jedna velika podjela u mom filozof- 
skom dijelu: 1899—1900. godine prihvatio sam filozofiju logičkog 
atomizma i Peanovu tehniku u matematičkoj logici. To je bila 
velika revolucija koja je učinila moj raniji rad, izuzev onog čisto 
matematičkog, irelevantnim za sve što sam učinio kasnije. Pro- 
mjena u tim godinama bila je revolucija: kasnije promjene ima- 
le su prirodu evolucije.«* 

Bertrand Russell stupio je na scenu britanske filozofije u jed- 
nom njenom netipičnom trenutku. Val neoidealizma u evropskoj 
filozofiji, koji je nastao u posljednjim decenijama 19. stoljeća 
kao reakcija na dotad vladajući pozitivizam, zapljusnuo je i pre- 
plavio čak i Englesku. Nasuprot = tradicionalnom empirizmu, 
skepticizmu, pluralizmu, psihologizmu, relativizmu, utilitarizmu 
i prakticizmu, koji su vjekovima dominirali u britanskoj filozofi- 
ji, na scenu su stupile razne varijante neoidealizma, a centrom 
scene zavladali svojevrsni neohegelovci — »apsolutni idealisti« 
(F. H. Bradley, B. Bosanquet, H. H. Joachim). Skepsa prema 
najdubljim tajnama svijeta zamijenjena je dogmatskom metafizi- 
kom, filozofski pluralizam — idealističkim monizmom, empirija 
spekulacijom, analiza sintezom, relativizam apsolutizmom. Za 
vrijeme studija u Cambridgeu (1890—1894) i mladi je Russell 
potpao pod utjecaj vladajuće filozofske orijentacije. Njegova pr- 
va filozofska knjiga (Ogled o osnovima geometrije, pisana 1895-- 
—96, objavljena 1897) pretežno je kantovska, a njegovi nedovr- 
šeni tekstovi iz 1896—1897, koje je djelomično objavio tek mno- 
go kasnije (u svojoj autobiografiji) potpuno su hegelovski, nara- 
vno u onom smislu u kojem se tada hegelovstvo shvaćalo u Engle- 
skoj. Sam Russell o tome kaže: »U to sam vrijeme bio punokrvni 
hegelovac i težio sam da izgradim potpunu dijalektiku nauka koja 
bi završila s dokazom da je cijela stvarnost duhovna. Prihvaćao 
sam Hegelovo gledanje da nijedna nauka nije posve istinita, jer 
sve zavise od neke apstrakcije, a svaka apstrakcija prije ili kas- 
nije vodi u protivurječnosti. Gdjegod su Kant i Hegel bili u kon- 
fliktu, pristajao sam uz Hegela.«*“ 

Ali hegelovska vizija svijeta, kako u svojoj autentičnoj formi, 
tako i u onoj što su joj dali britanski apsolutni idealisti, bila je 
suviše strana ne samo svim tradicijama britanskog mišljenja, ne- 
go i Russellovim ličnim predispozicijama i početnim mladenač- 


23) B. Russell, My Philosophical Development, Simon and Schuster, 
New York 1959, p. 11 
24) OD. cit., p. 42 

kim misaonim impulsima. Iz pobune protiv Hegela rodila se Ru- 
ssellova vizija svijeta koju je on sam adekvatno nazvao »logičkim 
atomizmom« i koju uprkos svim kasnijim sumnjama, modifika- 
cijama i dopunama nije nikad potpuno napustio. Po ovoj kon: 
cepciji svijet nije nedjeljiva cjelina (kako su to mislili engleski 
neohegelovci), nego cjelina koja se može raščlaniti na međusob- 
no nezavisne dijelove. Ako ne u praksi, u teoriji moramo doći do 
posljednjih jednostavnih dijelova od kojih je svijet sagrađen. 

Nekim svojim izjavama Russell je sam malo zamaglio pra- 
vo porijeklo i prirodu ove koncepcije. U predgovoru serije pre- 
davanja što ih je pod naslovom »filozofija logičkog atomizma« 
održao u Londonu 1918. godine a u kojima je najsistematični- 
je i najpotpunije izložio tu koncepciju* Russell je ustvrdio da u 
njima objašnjava ideje što ih _je »naučio od svog prijatelja i pri- 
jašnjeg učenika Ludwiga Wittgensteina«." Nasuprot ovoj Russe- 
llovoj izjavi moramo tvrditi da on osnovnu ideju filozofije logič- 
kog atomizma nije naučio od Wittgensteina. Ta ideja implicite 
je sadržana u njegovoj koncepciji simboličke logike, koju je on 
zamislio i izgradio potpuno nezavisno od Wittgensteina, velikim 
dijelom dok je ovaj bio još dječak. To naravno ne isključuje 
mogućnost da je Wittgenstein potakao Russella na eksplicitno 
formuliranje filozofskih pretpostavki njegove simboličke logike 
i da je, prihvaćajući i samostalno razvijajući filozofiju logičkog 
atomizma, utjecao i na izgradnju Russellove koncepcije. 

Russellova tvrdnja da je logički atomizam naučio od Wittgen- 
steina može zavesti na krivi trag i zbog toga što sugerira da se 
njegova verzija te teorije ne razlikuje bitno od Wittgensteinove. 
Međutim, razlika između Wittgensteinove i Russellove koncepci- 
je logičkog atomizma nije samo u konkretnoj razradi te koncep- 
cije nego i u shvaćanju njenog osnovnog smisla. Za Wittgensteina 
filozofija logičkog atomizma bila je sredstvo da se pokaže nemoć 
filozofske teorije pred osnovnim problemima ljudskog života. Za 
Russella to je bila pozitivna filozofska doktrina, bolja od drugih 
i sposobna za daljnji razvoj. 

U predavanjima o filozofiji logičkog atomizma Russell zastu- 
pa tezu da je logika ono glavno u filozofiji, ali kao legitimnu fi- 
lozofsku disciplinu priznaje i metafiziku. U prvom predavanju 
on najavljuje da će skicirati jednu logičku doktrinu koja proiz- 
laži iz filozofije matematike (»ne baš sasvim logički, nego kao 


25) Glavne crte te koncepcije izložio je već ranije u knjizi Our Know 
ledge of the Ezternal World (1914), a sažetu skicu dao je ponovo u auto. 
prikazu »Logical Atomism« u zborniku Contemporary British Philosophy, 
First series, 1924. 

: dl B. Russell, Logic and Knowledge. Essays 1901—1950, London 1956, 

27) Opširnije o ovoj razlici između Russella i Wittgensteina i o Wittgen- 
steinovoj koncepciji logičkog atomizma pisao sam u svom radu »Logički 
atomizam i filozofija neizrecivog u Tractatusu Ludwiga Wittgensteina«, u 
knjizi Od Lockea do Ayera, Kultura, Beograd 1964, str. 112—153. 

nešto što se javlja dok čovjek razmišlja«) i na osnovi te logičke 
doktrine jednu izvjesnu metafiziku. 


Odnosi između filozofije matematike, logike i metafizike ka. 
ko su ovdje naznačeni daleko su od toga da bi bili jasni. Nejasna 
je prava priroda logike koja se tu ima u vidu, a nejasan je i na- 
čin proizlaženja tih »disciplina« jedne iz drugih. Ali jedno je si- 
gurno: Russell neće samo logiku nego i metafiziku. Svoju doktri- 
nu Russell zove »atomizmom« zato što je logika koju on želi za- 
stupali »atomistička« nasuprot monističkoj logici onih »koji vi- 
še manje slijede Hegela«. Odbijajući da promatra vidljivu mno- 
štvenost svijeta kao privid koji ima osnovu »samo u fazama i ne- 
realnim podjelama jedne nedjeljive Realnosti«, on tvrdi da je 
svijet sagrađen od konačnih jednostavnih elemenata, od svoje- 
vrsnih atoma koji se mogu otkriti procesom analize. Atomi koje 
on želi otkriti nisu fizički nego logički i to je razlog zašto on svoj 
atomizam zove »logičkim«. 


Posebno naglašava Russell da se analiza, koja je metoda za 
otkrivanje logičkih atoma, ne smije brkati s definicijom. Defini- 
cija u smislu tačnog opisa moguća je i kod jednostavnih kvali- 
teta, a analiza je naprotiv moguća samo u odnosu na ono što je 
složeno. Pri tome ona u krajnjoj liniji uvijek zavisi od direktnog 
poznavanja predmeta koji su značenja nekih jednostavnih simbo- 
la. Najbolja polazna tačka za analizu su »neosporne datosti« 
(»undeniable data«), a »neosporan« u ovom kontekstu nije lo- 
gički nego psihološki pojam. On znači nešto što nitko neće os- 
poravati premda bi to logički bilo moguće učiniti. »Neosporne 
datosti« slučajno imaju jedno divno svojstvo: one su uvijek »pri- 
lično nejasne i dvosmislene«. Zadatak je analize da pođe od njih 
i dođe de nečeg preciznog i jasnog premda ne neospornog. 


Prvi truizam, prva »neospoma datost« od koje počinje Ru- 
ssellova analiza svijeta kaže »da svijet sadrži činjenice koje jesu 
to što jesu ma šta mi o njima mislili, te da postoje također vje- 
rovanja koja se odnose na činjenice i u odnosu prema činjenica- 
ma jesu istinita ili neistinita.«* 

Kako u ovoj tezi ključna uloga pripada pojmu »činjenice« 
Russell se odmah poduhvata toga da ga objasni. Činjenica je — 
objašnjava Russell — nešto što čini jednu propoziciju istinitom 
ili neistinitom. Pod činjenicom se ne misli neka pojedinačna po- 
stojeća stvar, jer nijedna pojedinačna stvar sama po sebi ne čini 
nijednu propoziciju istinitom ni neistinitom. S druge strane i 
stvari i činjenice su »dijelovi stvarnog svijeta«. Kakav je odnos 
među njima? »Stvari u svijetu imaju razna svojstva i stoje u raz: 
nim međusobnim odnosima. Da one imaju ta svojstva i odnose 
jesu činjenice, a stvari i njihova svojstva ili odnosi jesu sasvim 


28) B. Russell, Logic and Knowledge, p. 178. 
29) OD. cit., p. 182. 

jasno u ovom ili onom smislu komponente činjenica koje imaju 
ta svojstva i odnose.«* 

Premda su činjenice ono što čini propozicije istinitim ili ne- 
istinitim, one same nisu »istinite« ni »neistinite«. One jednostav- 
no jesu. Dualnost istinitosti i neistinitosti pripada propozicija- 
ma, sudovima, iskazima i vjerovanjima. Po Russellu postoji strik- 
tno govoreći beskonačno mnogo različitih oblika činjenica i nji- 
ma odgovarajućih oblika propozicija. Međutim najznačajnija je 
podjela činjenica (i propozicija) na jednostavne (atomske) i slo- 
žene. 

Članove relacije u atomskim činjenicama Russell naziva »po- 
jedinačnostima« ili »partikularijama« (»particulars«). Partiku- 
larije su međusobno nezavisne. »Drugim riječima, nijedna par- 
tikularija koja postoji na svijetu nije logički ni na koji način za- 
visna ni od koje druge. Bilo bi moguće da bilo koja bude cijeli 
svemir; samo je empirijska činjenica da to nije slučaj.«" 


Odustajući od daljnjeg izlaganja Russellovog učenja o vrsta: 
ma i međusobnim odnosima činjenica, stvari, odnosa, svojstava, 
propozicija itd, možemo već na osnovu izloženih osnovnih teza 
zaključiti da je Russell doista posjedovao jednu opću viziju svi- 
jeta koja je osnova svih njegovih posebnih koncepcija. Teorija 
»neutralnog monizma«, koju je on neko vrijeme zastupao, samo 
je jedna od konkretnijih ontoloških koncepcija za koje teorija 
logičkog atomizma otvara prostor. Russellova teorija istine i spo- 
znaje, jedna nova varijanta tradicionalne teorije korespondenci- 
je, neodvojivi je dio teorije logičkog atomizma. Iz te teorije lo- 
gično proistječe (i njoj se nužno vraća) i Russellova metoda lo- 
gičke analize, koja je jedno od trajnih obilježja njegove filozo- 
fije.* Atomistički i analitički pristup trajna je osnova i svih Ru- 
ssellovih koncepcija u pitanjima etike, društveno-političke filo- 
zofije i filozofije odgoja. 

Nije teško vidjeti da je Russellova opća vizija svijeta izraže- 
na u koncepciji logičkog atomizma direktno suprotna Hegelovoi. 
Pripisujući Hegelu neke koncepcije koje on u tom obliku nije 
zastupao — npr. tvrdnju da je sva mnoštvenost svijeta čisto ilu- 
zorna ili tvrdnju da je svaka analiza kao iskrivljavanje stvarno- 
sti nedopuštena — Russell je svoju suprotnost Hegelu još i pove: 
ćavao. No ako se čak i odbiju te umjetno dodane razlike, nesum- 
njivo je da je Russellova atomistička koncepcija svijeta u sup- 
rotnosti s Hegelovom. U svojoj analitičnosti i atomičnosti ona 
je bitno inferiorna Hegelovoj. Međutim zahvaljujući svojoj ana- 


30) Op. ctt., p. 192. 

31) Op. cit., p. 202. 

EI Radi izbjegavanja nesporazuma treba istaći da Russell nije poricao 
vrijednost sintezi, ali je smatrao da ona treba da se zasniva na analizi: 


»Zadatak filozofije, kako ga ja shvaćam, jest bitno zadatak lo ičke analize 
za kojom slijedi logička sinteza.« (Op. Citi, Pp. 341) : 

litičkoj prodornosti ona dobro sagledava neke bitne »pojedino: 
sti« koje mogu izmaći velikim sintetičkim vizijama. 

Ova njena dvostrukost možda je najvidljivija u Russellovim 
društveno-političkim koncepcijama. Marxova kritika suvremeno 
društva kao društva samootuđenog čovjeka, njegova vizija jed- 
ne istinske ljudske zajednice, njegov zahtjev za revolucionarnom 
negacijom postojećega bili su Russellu u osnovi strani. Russellov 
humanizam javljao se najčešće u oblicima liberalizma, pacifiz- 
ma, humanitarizma, a kad je i poprimao oblik socijalizma i ko- 
munizma, ostajao je pretežno u granicama onog evolutivnog i 
reformističkog. | 

Ostajući u cjelini ispod nivoa Marxove vizije socijalizma, ne 
uspijevajući da je shvati i prihvati u njenoj cjelovitosti Russell 
je imao razumijevanja i poštovanja za mnoge njene značajne ele- 
mente. Priznajući da Marxovo materijalističko shvaćanje histo- 
rije »sadrži vrlo važne elemente istine« Russell je ponekad išao 
i dalje i bio spreman koncedirati da je u Marxu prihvatljivo go- 
tovo sve — sve osim onog što je kod Marxa hegelovsko. 


Ne uspijevajući da cjelovito sagleda smisao bitnih društve- 
nih zbivanja naše epohe, Russell je često briljantno analizirao 
njihove pojedine, često veoma značajne, aspekte. Pri tome, često 
je iznenađivao izuzetno lucidnim sagledavanjem i razotkrivanjem 
ponečega što bi se moglo očekivati da će u okviru svoje osnovne 
koncepcije potpuno previdjeti. Navest ću samo dva primjera: 
njegovu analizu opasnosti povezanih s razvojem nauke i tehnike 
i njegovu analizu boljševizma. 


Russell se zalagao za razvoj nauke i uvođenje naučnih me- 
toda u spoznaju i život. Od takvog mislioca čovjek ne bi očeki- 
vao suviše veliku osjetljivost za opasnosti što od razvoja nauke 
i tehnike prijete čovječanstvu. Međutim, bio je to upravo Bert- 
rand Russell koji je, prije Huxleya i prije Orwella, u svojoj knji- 
zi The Scientific Outlook (1931) opisao »novi vrli svijet«. U 
trećem dijelu te knjige Russell naime opisuje »Naučno društvo«, 
društvo koje je »stvoreno namjerno s izvjesnom strukturom ka- 
ko bi ispunjavalo izvjesne svrhe« i koje »upotrebljava najbolje 
naučnu tehniku u proizvodnji, u odgoju i u propagandi.«* 

Naučno društvo kako ga prikazuje Russell bit će organizira- 
no kao svjetska država, s centralnom vladom, vojskom i organi- 
zacijom proizvodnje. U njemu će svatko tko želi da radi dobiti 
posao, a tko ne želi raditi — zatvor. Individualna sloboda sve 
će se više smanjivati. Naučno će se regulirati kvantitet i kvali- 
tet priraštaja stanovništva. Vladajuća klasa »vjerojatno ne na- 
sljedna nego više analogna upravljačima katoličke crkve« sve će 
usnješnije kontrolirati i dirigirati život podanika. Odgoj će se or- 


33) B. Russell, The Scientific Outlook, G. Allen & Unvin, London, First 
published in 1931. Third impression 1954, p. 209 (Brojke u zagradi u pasusi- 
ma što slijede označavaju stranice u ovoj knjizi). 

ganizirati zasebno za obične ljude, a zasebno za buduće uprav- 
ljače. U prvima će se prije svega ubijati svaka inicijativa i ne- 
poslušnost. »Postojat će, naravno, službena metafizika, koja će se 
promatrati kao intelektualno nevažna, ali politički sakrosanktna«. 
(256) Jedini uzvišeni osjećaj bit će »odanost nauci i državi (266). 
Literaturu će zamijeniti atletika, a oni kojima je dosadno bit 
će podsticani da se penju na Mount Everest ili da lete preko Juž- 
nog pola. Jedini grijeh bit će nepokoravanje državi. Cvjetat će 
sadizam i perverzije. Tvrdeći da »takav sistem mora najzad 
skrahirati u orgijama krvoprolića ili u ponovnom otkriću rado- 
sti« (267) Russell odmah skeptički-autoironično primjećuje da 
je to možda samo naivni optimizam. 


Prelazeći zatim na ozbiljni ton Russell primjećuje da naučno 
društvo kako ga je on opisao ne treba shvatiti kao potpuno oz- 
biljno proročanstvo, nego kao »pokušaj da se prikaže svijet ko- 
ji bi rezultirao kad bi naučna tehnika vladala neobuzdano.« (269) 
Ali on također upozorava da se tu ne radi ni o nekoj posve ne- 
realnoj opasnosti. Realnost je te opasnosti u tome, što je nauka 
u toku nekoliko proteklih stoljeća izvršila (iako još nije dovr- 
šila) jedan razvoj koji se može kratko označiti kao »prijelaz od 
kontemplacije manipulaciji« (270). Malo šire bit je tog procesa, 
po Russellu, u slijedećem: »Nauka je u početku nastala zahva- 
ljujući ljudima koji su bili zaljubljeni u svijet. Oni su opažali 
ljepotu zvijezda i mora, vjetrova i brda. Budući da su voljeli te 
pojave, njihove misli su se njima bavile, i oni su željeli da ih 
shvate dublje nego što je to omogućivala čisto spoljašna kon- 
templacija. Korak po korak, kako se razvijala nauka, impuls lju- 
bavi koji ju je rodio sve je više slabio, dok je impuls moći, koji 
je u početku bio puki suputnik, postepeno uzurpirao komandu 
zahvaljujući svom nepredviđenom uspjehu. Ljubavnik prirode 
bio je prevaren, tiranin nad prirodom bio je nagrađen... 
Razočaran kao ljubavnik prirode, čovjek nauke postaje njen ti- 
ranin.« (271—272). 


No ako Russell tako hladnokrvno i detaljno opisuje društvo 
u kojem je impuls moći potpuno nadvladao nad impulsom lju- 
bavi i u kojem se čovjek odrekao ljubavničkog odnosa prema 
svijetu da bi ga mogao uspješnije pokoravati kao tehničar, ne 
znači li to da su Russellove simpatije ipak bar djelomično na 
strani naučnog društva? Russellov tekst u tom je pogledu nedvo- 
smislen: »Naučno društvo u njegovoj čistoj formi, koju sam po- 
kušavao prikazati, nespojivo je s traženjem istine, s ljubavlju, s 
umjetnošću, sa spontanim užitkom, sa svim idealima koje su 
ljudi dosad njegovali, s jedinim izuzetkom asketskog odricanja.« 
(274) I dalje: »Ljubavnik, pjesnik i mistik nalaze punije zado- 
voljenje nego što ga onaj koji traži moć može ikad doživjeti, jer 
oni mogu mirovati u predmetu svoje ljubavi, dok tražilac moći 
mora biti stalno zauzet nekom novom manipulacijom, ako neće 
da pati od osjećaja praznine. Ja zato mislim da zadovoljenje lju- 
bavnika, upotrebljavajući tu riječ u njenom najširem satela 

nadmašuje zadovoljstvo tiranina i zaslužuje više mjesto među 
ciljevima života.« (275) 

Tako možemo konstatirati da je Russell, koji je uvijek bio po- 
štovalac i propagator nauke umio da da izvanrednu analizu opa- 
snosti sadržanih u razvoju nauke i tehnike i napose uzbudljivo- 
-zastrašujuću sliku naučnog društva, društva u kojem je čovjek, 
razočaran kao »ljubavnik prirode« postao njen i svoj vlastiti ti- 
ranin. 

Drugi je primjer Russellova analiza boljševizma dana u knji- 
zi Praksa i teorija boljševizma (1920). S izvanrednom proniclji- 
vošću Russell je već tada nazreo i tačno predvidio mnoge aspek- 
te onoga što se kasnije razvilo i dobilo ime »staljinizam«. 
Naglašavajući da se slaže s ciljevima koje su proklamirali 
boljševici Russell je izrazio sumnju u sredstva kojima oni te ci- 
ljeve pokušavaju postići“ Odbacujući u prvom redu neograni- 
čenu upotrebu nasilja u izgradnji novog društva, Russell je ta- 
kođer kritizirao tendenciju da se marksizam pretvori u religio- 
zno vjerovanje s utvrđenim dogmama i svetim knjigama. Sma- 
trajući da radnički vođe mogu izdati radnički pokret ne samo 
tako da se »prodaju kapitalistima«, već i na jedan drugi način — 
tako da osvojenu vlast upotrijebe za svoje vlastite (umjesto 
za društvene) ciljeve — Russell je izrazio bojazan da bi ovim 
drugim putom u Rusiji moglo doći do »uspostavljanja biro- 
kratske aristokracije koja koncentrira vlast u svojim ruka- 
ma i stvara režim podjednako opresivan i okrutan kao onaj ka- 
pitalistički.« (136) 

Kasnije kritike staljinizma često su i ne znajući u mnogome 
ponavljale Russella. No za razliku od nekih drugih koji su kas- 
nije, razočarani staljinizmom potpuno napustili socijalističke pa 
i svake druge progresivne pozicije, Russell je i u trenutku svog 
razočaranja umio da napravi razliku između načina na koji se u 
Rusiji izgrađuje komunizam i samog komunizma: »Ja sam otišao 
u Rusiju kao komunist, ali kontakt s onima koji ni u šta ne sum- 
njaju pojačao je stostruko moje sumnje, ne u komunizam kao 
takav, nego u mudrost da ljudi drže neko vjerovanje tako čvrsto, 
da su radi njega voljni da naširoko nanose bijedu.« (42) Izraža- 
vajući bojazan da je ruski komunizam skrenuo na pogrešne staze, 
Russell je i u tom trenutku znao ispravno ocijeniti veličinu djela 
koje je započela Oktobarska revolucija: »Ruska revolucija je 
jedan od velikih herojskih događaja u svjetskoj historiji... Da- 
leko najznačajniji aspekt ruske revolucije predstavlja pokušaj 


34) »Prisiljen sam da odbacim boljševizam iz dva razloga: Prvo, zato 
što je cijena koju mora platiti čovječanstvo da bi postiglo komunizam 
boljševičkim metodama prevelika; i drugo zato što ne vjerujem da bi 
čak i nakon plaćanja te cijene rezultat bio onaj koji boljševici, kako iz- 
javljuju, žele.« (B. Russell, The Practise and Theory of Bolshevism, G. Allen 
& Unwin, London, First published November 1920. Reprinted February 
1921, p. 155—156. U pasusima koji slijede stranice iz ove knjige označavaju 
se brojkama u zagradi). 

da se ostvari komunizam. Vjerujem da je herojizam Rusije upalio 
čovjekove nade na način koji je bitan za ostvarenje komunizma 
u budućnosti.« (6) No ima li nade da će komunizam uspjeti ikada 
u svijetu, ako ne uspije sada u Rusiji? Russellov odgovor glasi: 
»Ruski komunizam može zatajiti i propasti, ali sam komunizam 
neće umrijeti.« (187) 

Russellovo vjerovanje u budući uspjeh komunizma bilo je 
tijesno povezano s njegovim mišljenjem da ruski oblik komu- 
nizma nije jedini mogući: »Ja vjerujem da je Zapad sposoban 
da usvoji manje bolne i manje sigurne metode učenja socijaliz- 
ma nego što su one koje su se činile nužnim u Rusiji.« (20) Sma- 
trajući da se u socijalizam može ići raznim putovima, Russell 
je Engleskoj preporučio slijedeći: »Samoupravljanje u industriji, 
to je, vjerujem, put kojim Engleska može najbolje pristupiti 
komunizmu.«(182) 


Na taj način Russell je bolje od mnogih marksista vidio ne 
samo opasnosti sadržane u razvoju nauke i tehnike, već i opas- 
nosti sadržane u primjeni neadekvatnih formi izgradnje socijaliz- 
ma, i napose u nastojanju da se izgradnja socijalizma unificira 
po ruskom modelu. 


No nije Russell samo pronicljivo i duhovito pisao o društve- 
nim pitanjima. Cijelim svojim bićem on se zalagao za ono što je 
smatrao ispravnim.“ Pri tome je bio spreman da preuzme sve 
rizike koji su s takvim držanjem povezani. Tako je u vrijeme 


35) Pokazujući izvjesno razumijevanje za filozofe koje zaokupljenost 
čistom teorijom može da odvrati od vitalnih ljudskih problema, Russell o 
njima nije mogao da govori bez prizvuka ironije. Karakterističan je u tom 
pogledu opis njegovog razgovora s Branislavom Petronijevićem u vrijeme 
I svjetskog rata, u Londonu 1917: »Čovjek koji me je impresionirao, ne 
toliko svojom sposobnošću, koliko svojom odlučnom apsorbiranošću filozofi- 
jom, čak i pod najtežim okolnostima, bio je jedini jugoslavenski filozof našeg 
vremena koji se zove Branislav Petronijević. Susreo sam ga jednom, 1917. 
godine. Jedini jezik koji smo obojica znali bio je njemački, pa smo se morali 
služiti njime, iako je to navodilo ljude na ulici da nas sumnjičavo pogleda: 
vaju. Srbi su nedavno bili izvršili svoje herojsko masovno povlačenje pred 
njemačkim invadorima i meni je bilo jako stalo da od njega dobijem izvještaj 
iz prve ruke o tome povlačenju, ali on je samo htio da izloži svoju doktrinu 
da je broj tačaka u prostoru konačan i može se procijeniti razmatranjima 
izvedenim iz teorije brojeva. Posljedica te razlike u našim interesima bila 
je ponešto čudnovata konverzacija. Ja sam rekao: »Jeste li bili u velikom 
povlačenju?« a on je odgovorio: »Da, ali znate, način da se izračuna broj 
tačaka u prostoru jest...« Ja sam rekao: »Jeste li išli pješke?«, a on je 
kazao: »Da, znate, broj mora biti prost broj.« Ja sam upitao: »Zar niste 
pokušali doći do konja?«, a on je odvratio: »Pošao sam na konju, ali sam 
s njega pao i ne bi bilo teško pronaći koji je to prost broj.« Uprkos svim 
mojim naporima nisam od njega mogao saznati ništa više o nečem tako 
trivijalnom kao što je Svjetski rat. Divio sam se njegovoj sposobnosti za 
duhovnu ravnodušnost prema slučajnostima vlastite tjelesne egzistencije, 
sposobnosti u kojoj bi mu, kako sam osjetio, mogli konkurirati samo neki 
stari stoici. Poslij€ prvog svjetskog rata jugoslavenska vlada zaposlila ga je 
da izda veličanstveno izdanje jugoslavenskog filozofa osamnaestog vijeka 
Boškovića, ali šta se dogodilo s njim poslije toga — nije mi poznato.« (B. 
Russell, Portraits from Memory and other Essays, pp. 28—29). 

prvog svjetskog rata zbog svog pacifističkog stava uklonjen s 
nastavničkog mjesta u Cambridgeu, uskraćivanjem pasoša one: 
mogućeno mu je da ode u SAD i predaje na Harvardu, a najzad 
je osuđen i na šest mjeseci zatvora. U istom zatvoru (u Brixtonu) 
ponovo je odsjedio 7 dana pod kraj devete decenije svoga života 
(1961) zato što je kao predsjednik »Komiteta stotine« organizi- 
rao mirne demonstracije sjedenjem pred Parlamentom u znak 
protesta protiv nuklearnog naoružanja. Ali Russellova društvena 
djelatnost u poslijeratnom razdoblju, a napose njegova borba za 
zabranu atomskog oružja, zalaganje za osudu ratnih zločina (i 
cijelog imperijalističkog rata) u Vijetnamu i osuda zaposjedanja 
Čehoslovačke — toliko su dobro poznati da nije potrebno da o 
tome posebno informiramo. 


Međutim, treba istaći da se Russellov glas čuo u javnosti ne 
samo u vezi s tako velikim stvarima kao što je Vijetnam, nego 
često i u vezi s naizgled manje značajnim pojedinačnim slučaje- 
vima progona, kada su pojedinci zbog svojih uvjerenja i djelo- 
vanja dolazili pod udar organiziranog nasilja što se naziva drža- 
vom ili vlašću. Ustajući tako u obranu ne samo apstraktnih 
principa, nego i živih pojedinačnih ljudi, Russell je nemilosrdno 
razgolićivao nosioce moći i nasilja. Ispravnost Russellova stava 
u ovom ili onom konkretnom društvenom pitanju svakako može 
biti sporna, ali neosporno je da se on u svom javnom djelovanju 
uvijek rukovodio svojim principima. U tom pogledu potpuno 
vrijedi ono što je on rekao u šaljivom »nekrologu« što ga je sam 
sebi napisao i objavio 1937. godine: »Njegov (Russellov) život 
uprkos svoj njegovoj mušićavosti, posjedovao je neku anakro- 
ničnu dosljednost, koja podsjeća na dosljednost aristokratskih 
rebela s početka devetnaestog stoljeća. Njegovi principi bili su 
neobični, ali takvi kakvi su bili, oni su upravljali njegovim čini- 
ma!«* 


Telegram što ga je u povodu Russeliove smrti uputio jedan 
od predstavnika korumpiranog režima Južnog Vijetnama, osuđu- 
jući Russellovu navodnu političku naivnost i napose osnivanje 
međunarodnog suda za ratne zločine u Vijetnamu, izazvao je 
sveopću osudu i zgražanje u svjetskoj javnosti. Međutim, bila 
je to iskrena i otvorena reakcija eksponenta jednog nehumanog 


Dok je o Petronijevićevom stavu pisao s blagom ironijom, Russell je 
mnogo nemilosrdnije ironizirao suvremene filozofe, pristalice takozvane 
»filozofije običnog jezika« (koja je proizašla iz kasnijeg Wittgensteina), koji 
su zainteresirani samo za utvrđivanje značenja riječi: »Ti filozofi podsreća: 
ju me na dućandžiju kojeg sam jednom upitao za najkraći put u Winches. 
ter. On je doviknuo jednom čovjeku u stražnjoj prostoriji: »Gentleman bi 
htio znati najkraći put u Winchester.« »Winchester?« odgovorio je .nevidlji- 
vi glas. »Da« »Put u Winchester?« »Da.« »Najkraći put?« »Da.« »Nemam 
pojma.« On je htio da razjasni prirodu pitanja, ali nije imao nikakva intere: 
sa da na njega odgovori.« (OP. cit., p. 157). 

36) B. Russell, Unpopular Essays, New York 1950, p. 175. 

režima na smrt velikog filozofa-humanista,pa se nad njom čak 
i ne bi trebalo posebno zgražati. Prije bi se trebalo zgroziti nad 
krokodilskim suzama što su ih nad odrom velikog borca za ljud- 
ska prava ispustili neki drugi gušitelji slobode i čovječnosti. Zato 
bi i u ovom trenutku trebalo reći da bez obzira na svoje druš- 
tveno porijeklo kao i bez obzira na slabosti i nedosljednosti 
svojih filozofskih koncepcija Bertrand Russell ne pripada vla- 
dajućim slojevima i klasama, nego onima koji su poput njega 
spremni da se bore za jedan bolji ljudski svijet. 

Uvodna riječ 
MIHAILO DURIĆ 


Nisam siguran da je nađeno najsrećnije rešenje onda kad je meni pove. 
reno da budem prvi govornik na ovom našem sastanku. Trebalo je da ta 
dužnost zapadne nekom od članova uže redakcije, pa bismo onda imali 
mogućnosti da raspravljamo o nečem što predstavlja, da tako kažem, ko- 
lektivno iskustvo. Ovako ja mogu da iznesem samo svoje lično mišljenje, 
koje mnogima od vas možda neće biti po volji i koje mnogi možda neće 
hteti ni da saslušaju do kraja, ali meni ne ostaje ništa drugo nego da se 
dn da izložim upravo ono što mislim da treba izložiti, pa kako bude 

a bude. 

Bilo je krajnje vreme da započnemo ozbiljan razgovor o našem časopi- 
su. To što do danas nismo ni pokušali tako nešto možemo objasniti samo 
time što naš časopis izlazi pod izuzetno teškim, neprijatnim i nepovoljnim 
spoljnim okolnostima, tako da smo svi mi bili mnogo više zabrinuti za 
njegov opstanak, i mnogo više smo se radovali tome što on uopšte izlazi, 
nego što smo razmišljali o njegovom sadržaju i kvalitetu, nego što smo se 
pitali može li on biti i bolji nego što jeste. Ali, razgovor se dalje više ne 
može odlagati, makar to bilo i na našu štetu. 

Mislim da postoje dve grupe pitania o kojima treba raspravljati u vezi 
s našim časopisom. Jedno su opšta, načelna pitanja koja se tiču karaktera 
i usmerenosti časopisa; drugo su određena, konkretna pitanja koja dob. 
rim delom zadiru i u tehničku stranu njegovog uređivanja. Nastojaću da 
veste što jasniji u vezi s prvom, i što otvoreniji u vezi s drugom grupom 
pitanja. 

Što se tiče načelnih pitanja, moramo najpre videti šta treba da znači 
i koliko nas obavezuje oznaka »filozofski časopis« u zaglavlju »Praxisa«. 


*) Tekstovi koje ovdje objavljujemo predstavljaju redigirani stenogram 
diskusije na otvorenom sastanku jugoslavenskog dijela redakcijskog sav- 
jeta »Praxis«, održanom 19. VIII 1969. na Korčuli. Uz članove redakcijskog 
savjeta »Praxis« u diskusiji su, kako se vidi, sudjelovali i neki drugi učes- 
nici Korčulanske ljetne škole, koji su se u to vrijeme zatekli na Korčuli. 
Objavljujući ovaj stenogram napominjemo da bismo u idućim brojevima 
željeli nastaviti »Diskusiju o Praxisu«. Zato pozivamo naše čitaoce da nam 
u obliku kraćih tekstova saopće svoja mišljenja kako o pitanjima koja su 
pokrenuta u korčulanskoj diskusiji, tako i o svim drugim pitanjima rada 
»Praxisa«. Naročito bismo željeli da čujemo kritičke primjedbe i sugestije 
za daljnje djelovanje časopisa. U idućim brojevima objavit ćemo i priloge 
nekih članova redakcije i redakcijskog savjeta koji zbog spriječenosti nisu 
mogli prisustvovati sastanku na Korčuli. 

Mislimo li mi nešto ozbiljno pod ovim »filozofski«, uzimamo li mi ovu 
oznaku u smislu jednog određenog intelektualnog i moralnog opredelje- 
nja, ili se samo poigravamo njome, budući da nam do filozofije nije mnogo 
stalo? Ili drugim rečima: znamo li mi uopšte šta može biti filozofski časo. 
pis u našem vremenu? 

To što naš časopis nazivamo »filozofski« (a ne, recimo, »sociološki« ili 
»društveno-psihološki«) Jasno pokazuje da ovde želimo da održimo neku 
vezu s filozofijom, da je ovde od početka pretpostavljen neki odnos 
prema filozofiji, da je taj odnos od presudnog značaja za bliže 
određenle našeg poduhvata. Doduše, činjenica je da samo ime časo- 
pisa ističe u prvi plan njegovu društveno-političku angažovanost, da otkri. 
va njegovo izrazito svetovno opredeljenje, da ukazuje na njegovu bitno 
praktičku usmerenost. Nile to slučajno što se »Praxis« vezuje za Marxovu 
misao, što polazi od nekih bitnih Marxovih uviđanja, što nalazi najčvršći 
oslonac u Marxovu učenju. Ali, daleko od toga da bi ova praktička usme: 
renost časopisa sama od sebe ugrožavala njegov filozofski karakter. Smi- 
sao pomenutog naglaska na ljudskoj praksi je samo u ovom: da »Praxis« 
neće da bude nikakva strogo akademska tribina, da neće da se bavi nikak. 
vim uskostručnim pitanlima koja toliko zaokupliaju pažnju školske filo. 
zofije, da neće da se drži po strani od sveta i svetskog zbivanja. A to znači 
da u našem časopisu, ukoliko ovaj polaže pravo da bude filozofski i ukoli- 
ko mi želimo da i dalje zadržimo tu oznaku u njegovom zaglavlju, mora 
biti očuvano nešto od filozofije u tradicionalnom smislu, mora biti očuva. 
no nešto osnovno, nešto bitno iz tradiclonalne filozofile. Ovo uprkos svoj 
našoj svesti o tome da se nalazimo u duhovno-povesnoj situaciji prekida 
s tradicijom, i uprkos svoj našol spremnosti da krenemo novim putevima 
mišlienia. To bitno ili osnovno što se iz tradicije ovde mora očuvati da bi 
upotreba izraza »filozofila« uopšte imala nekog smisla sastoli se od nal. 
manje dve stvari: jedno je težnia ka sveobuhvatnom i opštevažećem sazna: 
niu, a drugo moralni patos filozofije. Može biti da je ova druga tačka 
donekle zastupljena u našem časopisu (mada najčešće u suženom i iskriv. 
lienom obliku), ali je više nego očigledno da se ona prva nikad nije dovolj: 
no učvrstila u njemu. 

Tako dolazimo na pitanje o odnosu između filozofile i sociologije koje 
prati naš časopis tako reći već od prvog brola, ali kole do danas nije do. 
voline promišljeno. a kamoli obrazloženo na zadovoljavalući način. Još 
uvek je nejasno od kakve koristi treba da bude ovo naglašeno vezivanie 
našeg časovisa za soclologiju, čemu uopšte to niegovo dvolistvo. zašto ie 
uopšte toliko važna veza između filozofite i sociologije, a ne, recimo, veza 
Između filozofije i pesništva ill između filozofile i umetnosti uopšte? Možda 
ie ovo vezivanje poteklo iz želie da se filozofija disciplinuie vomoću nauke, 
da se zadrži u racionalnom okviru, da se zaštiti od romantičarskih zastra- 
niivanja i proizvolinosti? A možda je do toga došlo prosto zbog neophod.: 
nosti da se filozofila okrene prema vremenu u kome nastaje i kome pri. 
pada. da se usmeri na rasvravljanje o društvu koje iol je oduzelo neka. 
dašnie kraljevske privilegije i koje preti da je učini potpuno izlišnom? U 
svakom slučaju, veliko je pitanje koliko sociologija uopšte može da bude 
pouzdan oslonac za filozofiju, budući da unutar same sociolosite nostoje 
strahovite razlike u pogledu načina prilaženja društvenodstorijskoj stvar. 
nosti koja je predmet njenog proučavanja. 

Izgleda da je upravo ovo vezivanie našeg časopisa za sociologiju mnogo 
e na nogrešan zaključak da filozofila treba da se rastvori u običan, 
dj dašntfi razgovor o običnim, svakidašnjim pitanjima. Ili le bar to 
MENE kod mnorih stvorilo pogrešno uverenie da je najbolli izlaz u po- 

all ol publicistici, tako da se na stranicama našeg časopisa našao no 
ozbili A priloga koji nemaju nikakve veze s filozofilom. Zbog toga treba 
jen razmotriti pitanie o odnosu između filozofije i sociologije. Jer, 
a ai a se akademska lalovost i ukočenost mogu izbeći samo tako što će 
. ekući dnevno-politički događali staviti u središte pažnje, što će se o 
ua E oBađalima raspravljati na tom istom tekućem  dnevno-političkom 

Ne treba krivo shvatiti moje reči. Nije mi ni na kraj pameti da tvrđim 
da postoje nekakve filozofski nedolične teme, da postoje nekakvi filozofski 

prljavi poslovi kojih se treba kloniti. U pitanju je filozofski način prilaže- 
nja našem vremenu, u pitanju je filozofsko promišljanje današnje druš. 
tvenodstorijske situacije. Treba jednom biti načisto s tim da filozofija 
zahteva ozbiljan misaoni napor, da filozofsko mišljenje prekoračuje grani. 
ce onoga što je neposredno dato, da filozofska samosvest učestvuje u zbi- 
vanju našeg vremena pre svega tako što se usredsređuje na raspravljanje 
o pitanjima koja se tiču smisla i pretpostavki epohalnog 
zbivanja. To je ono što obezbeđuje filozofski nivo razgovora. A opisi- 
vanje konkretnih događaja, svejedno da li iz bliže ili dalje prošlosti, to nas 
nikako ne može zadovoljiti, to nikako ne spada u filozofiju. Moramo stati 
na put daljem prodiranju političke publicistike u naš časopis, moramo 
uvideti da njoj nema mesta u njegovom okviru. 

Što se tiče one druge grupe pitanja, koja nije ništa manje važna od 
prethodne i kojoj također treba posvetiti dužnu pažnju, hteo bih najpre 
da kažem da se razgovor ovde može voditi u dva moguća pravca: 1) u vezi 
s postojećim rubrikama, i 2) u vezi s radom redakcije. Nema nikakve 
sumnje da je postojanje stalnih rubrika u našem časopisu korisno i neop. 
hodno i da, pogotovo, njegovo tematsko uređivanje treba i dalje negovati 
i razvijati. Međutim, izgleda da redakcija nema pouzdanih merila o tome 
šta može biti osnovna tema u okviru jednog filozofskog časopisa. Inače se 
ne bi dogodilo da za jedan od narednih brojeva bude najavljena tema 
»Nova Ilevica i evropski socijalizam«, kao što se ne bi ni dogodilo da jedan 
od ranijih brojeva bude posvećen temi »Jugoslavenska kultura«. Obe pome- 
te teme morale bi naći mesto u nekom širem, obuhvatnijem okviru da bi 
o njima uopšte moglo biti reči u časopisu koji hoće da bude filozofski. U 
izboru budućih tema treba biti mnogo obazriviji. Predložio bih neke teme 
za koje smatram da su veoma važne i aktuelne i da bi ih trebalo što pre 
obraditi na stranicama našeg časopisa. Evo tih tema: nauka i filozofija; 
kultura i tehnika; mitsko mišljenje; problem vrednosti; filozofija jezika; 
zasnivanje društvene ontologije; problem dijalektike;  transcendentalna 
svest. Naravno, to nisu ni sve ni jedino mogućne teme, već samo teme koje 
najpre dolaze u obzir. 

Mislim da bi rubrika »Misao i zbilja« mogla da predstavlja neko reše- 
nje za one kojima je prvenstveno stalo do društveno-političkog delovanja, 
do zauzimanja stava prema konkretnim društveno-političkim događajima u 
našem vremenu. U okviru te rubrike mogli bismo biti tolerantniji, mogli 
bismo ublažili one stroge zahteve kojih se moramo pridržavati za tematski 
deo časopisa. U toj rubrici bi mogli biti objavljivani i oni prilozi koji ne 
dostižu filozofski nivo razgovora, već se pretežno kreću u istorijsko-socio- 
loškoj ravni, ali samo pod uslovom da su filozofski relevantni. 

Rubrika »Portreti i situacije« je znatno osiromašila u posljednjim bro- 
jevima. U njoj sve više dolazi do izražaja tendencija ka podređivanju filo- 
zofske analize uprošćenom sociološkom objašnjenju, tako da se sve više 
gubi razlika između nje i prethodne rubrike. Mislim da bi u okviru ove 
rubrike u prvom redu trebalo negovati kritičko raspravljanje s najvažnijim 
filozofskim pravcima i strujama u našem vremenu, a zatim, i ne manje, 
kritičko raspravljanje s filozofskom tradicijom. U ranijim brojevima 
»Praxisa« bilo je dosta priloga u kojima se težilo upravo raspravljanju o 
takvim pitanjima, tako da bi ovu rubriku trebalo samo ponovo usmeriti 
u onom istom pravcu koji mu je prvobitno bio namenjen. 


Verujem da je svima potpuno jasno da je rubrika »Prikazi« jedna od 
najgorih rubrika u našem časopisu. Ona nikada nije bila naročito dobra, 
ali je u poslednje vreme sasvim zapuštena. Teško je i nabrojati šta je tu 
sve izostalo, koliko je tu stvari propušteno. Očigledno ie da bi ova rubrika 
morala biti jedna od najjačih rubrika u časopisu koji hoće da učestvuje 
u međunarodnom filozofskom zbivanju, pa bi joj trebalo posvetiti najveću 
mogućnu pažnju. Pri tom se samo moramo osloboditi loše prakse koja uop- 
šte vlada u našoj zemlji, a po kojoj prikaze uglavnom pišu mlađi ljudi, 
oni koji tek iskušavaju pero, koji tek počinju da se bave samostalnim 
radom. Trebalo bi da prikaze pišu oni koji su, doista, u stanju da ocene 
knjigu koju prikazuju, tako da prikaz bude prava mala studija, a ne obi- 
čan manje ili više uspeo referat o sadržaju knjige, uz nekoliko konvencio- 
nalnih kritičkih napomena na početku ili na kraju. 

U vezi s prilozima koji se objavljuju u našem časopisu hteo bih da 
kažem još i ovo. Krajnje je vreme da naš časopis počne da objavljuje 
radove istraživačkog karaktera, kao i uopšte veće studije i rasprave. 10 
bi znatno podiglo njegovu vrednost. Treba već jednom prestali s tom 
praksom da se u časopisu objavljuju samo kraći napisi, mahom skice iu 
nacrti za neke mogućne buduće rasprave. Izgleda da je redakcija pogrešila 
što je od pučetka našla za potrebno da postavi stroge zahteve u pogledu 
dužine pojedinih priloga. Tako su mnogi naši saradnici stekli pogrešai 
utisak aa mogu napisati nešto za »Praxis« na brzinu, usput i bez mnogo 
razmišljanja, u vozu ili na brodu, idući od jednog savetovanja na drugo. 
Pitanje je da li bi mnogi od priloga objavljenih u poslednjim brojevima 
našeg časopisa, u kojima je sve kratkog daha, u kojima su gledišia više 
nabacana nego dorečena, više promrmljana nego obrazložena, pitanje je, 
kažem, da li bi mnogi od tih priloga zasluživali da budu učvršćeni i u rub- 
riku »Misao i zbilja«, a kamoli u tematski deo. 

Najzad, nekoliko reči i o radu redakcije. Mislim da redakcija ne može 
raditi tako što će prihvatati i objavljivati sve što joj se ponudi. Ne znam, 
ali čini mi se da redakcija nikad nije vraćala priloge na doradu, s odrede. 
nim, konkretnim primedbama u tom smislu. Međutim, tako se radi svugde 
u svetu. Isto tako, ne vidim zašto bi samo članovi redakcije odlučivali o 
sudbini prispelih rukopisa. Na tome bi mogli biti angažovani i članovi 
redakcijskog saveta. Možda bi čak bilo najboije da od dvojice recenzenata 
jedan obavezno bude član saveta. Tako bi se redakcija rasteretila, a savet 
vi dobio veću mogućnost uticaja na oblikovanje časopisa. 

Ponoviću nešto što sam jednom već predlagao, u vreme kad je obrazo 
van redakcijski savet. Smatram da treba i formalno napustiti ideju dvo- 
mesečnog izlaženja (koja je praktično odavno napuštena) i preći na tro: 
mesečno izlaženje. To bi veoma povoljno uticalo na opštu situaciju našeg 
časopisa. Možda je čak i tromesečno izlaženje pregusto za naše prilike i 
moućnosti. U svakom slučaju, obim časopisa treba smanjiti. Nije mi 
jasno zbog čega je prošle godine bilo potrebno uveravati onako vatreno 
naše pretplatnike da će dobiti časopis u opsegu od ne znam koliko stotina 
stranica. Kao da je bitno koliki će biti opseg jednog godišta. Nema nikak: 
ve potrebe da to bude osam ili devet stotina stranica godišnje. Neka bude 
tri stotine, ali kvalitetnih stranica. Uostalom, teško da se dvomesečno 
izlaženje može opravdati ma kakvim razlozima. Nikako se ne mogu složiti 
s tim da je neophodno da časopis izlazi što češće, jer se tako tobože omo- 
gućuje našim tuozofima da što aktivnije učestvuju u zbivanjima u našoj 
zemlji. Kao da filozofija uopšte može i treba da neposredno učesivuje u 
društveno-političkoj svakidašnjici. U stvari, njen odnos prema praksi ja 
mnogo složeniji i tananiji, pored toga što je, naravno, više posreuan nego 
neposredan. 

Ali, vreme je da završim. Ne verujem da bih mnogo obogatio svoje izla. 
ganje kad bih sad uzeo da i na primerima pokažem šta sve nije dobro u 
našem časopisu. Učiniću to samo ako neko od vas bude zahtevao dokazni 
materijal. Što se mene tiče, mislim da je mnogo važnije razmišljaii o tomu 
šta treba preduzeti da stvari krenu na bolje, nego baviti se odmeravanjem 
stepena krivice onih koji su doveli do sadašnjeg stanja. Međutim, ako 
među vama ima onih koji smatraju da sam bio suviše oštar i da sve ne bi 
smelo da ostane samo na uopštenim ocenama, ja ću se onda potruditi da 
obelodanim svoju dokumentaciju: pokazaću šta je sve kod nas objavljeno 
što nikako nije smelo biti objavljeno, što je možda moglo biti objavljeno 
u nekim dnevnim ili nedeljnim novinama, možda čak i u nekim časopisi- 
ma, ali što nikako nije moglo dobiti mesta u »Praxisu«, budući da nema 
nikakvu teorijsku, a kamoli filozofsku vrednost. 


Neka objašnjenja 
RUDI SUPEK 
Nama je veoma drago što je jedan član savjeta, koji inače nije član 


redakcije, podnio uvodno izlaganje, budući da ima potrebnu distanciju i 
može bolje uočiti nedostatke. Zahvaljujući na ovom uvodnome izlaganju 

samo konstatiram da se u njemu faktički ušlo u probleme uređivanja časo- 
pisa, djelomično i u probleme njegove fizionomije, ali ne u probleme 
stvarne problematike života časopisa u našoj sredini, na što se ranije ta. 
kođer, čini mi se, mislilo. Mnogo smo puta na našim sastancima izrazili 
potrebu da prodiskutiramo općenito o našoj ulozi, na osnovu našeg pisa. 
nja, u društvu, to jest o stvarnim problemima sa kojima živimo, o tome 
da li mi te probleme tretiramo ili ne. Međutim, u ovu, problematsku, 
stranu časopisa u uvodnom izlaganju se nije ušlo već više u njegovu fizio- 
nomiju s obzirom na način uređivanja časopisa. Ne znam da li je na po- 
sljednjem sastanku redakcije (na kojem nisam prisustvovao) dogovoreno 
da se ostane u tom okviru. Ako to nije slučaj, volio bih da se diskusija 
vodi na širem terenu, da je malo proširimo. 

Mislim da bih bio dužan da vas upoznam s radom redakcije s obzirom 
ua neke prigovore koji nisu tačni, odnosno traže informaciju uioliko što 
nisu potpuni. 

Kad jeriječoizboru tema za tematske dijelove, treba reći da smo 
uzimali u obzir sve teme koje je netko predlagao, a koje smo smatrali 
zanimljivim i aktualnim. Prema tome, mi smo, štaviše, slali i dopise člano- 
vima savjeta moleći ih da nam predlažu takve teme. Dakle, u pogledu 
planiranja tema nismo načinili nikakav propust. No, na žalost, naši članovi 
rijetko su davali sugestije koje bi teme trebalo tretirati. Tako smo teme 
većinom planirali sami. Što se tiče tematskog tretiranja časopisa, redak. 
cija je došla do uvjerenja da je dobro planirati tematske brojeve jer ovi 
omogućavaju pojedincima dužu pripremu a time i spremnije i kvalitetnije 
priloge. Ali se također vidjelo da sa nekim temama nismo uspjeli. Izgleda 
da nemamo dovoljno snaga ili možda energije da ih ostvarimo. Recimo, za 
jednu temu, koju smo dugo vremena najavljivali, »Marksizam i struktura. 
lizam«, nismo dobili dovoljno priloga. Zašto je to tako? Strukturalizam je 
tema koja se direktno veže uz metodologiju suvremenih znanosti, pa pre- 
ma tome i uz metodologiju marksizma. To je problem koji traži, prema 
tome, vezu filozofije s posebnim znanstvenim disciplinama. Strukturali- 
zam je jedna naučna orijentacija, a strukturalistička filozofija se rodila 
više iz pomodarskih razloga (to je moje mišljenje). 

Međutim, vidjeli smo da nije dobro planirati sve brojeve tematski, jer 
često dobivamo zanimljive priloge koji se ne uklapaju u tematski broj. 
Kako znate, mi smo ove godine izdali dva dvobroja jugoslavenskog izda- 
nja. Prvi je bio: »Marx i revolucija«, tematski dvobroj na temu prošlogo- 
dišnje Korčulanske škole. Odmah po izlasku ocijenjen je općenito kao naj- 
bolji broj koji smo do sada izdali. Iza toga smo izdali dvobroj 3—4 koji je 
izrazito antitematski. U njemu smo objavili sve materijale koji već duže 
vremena leže u redakciji. A po mišljenju velikog broja naših čitalaca taj 
broj 3—4 je mnogo življi i interesantniji od broja 1—2. Oni od njega imaju 
više nego od onog izrazito uspjelog tematskog broja. Dakle, vidite da 1 
ukusi čitalaca variraju. Moje je mišljenje da vjerojatno tematske brojeve 
treba kombinirati s netematskim, da časopis mora zavisiti ne samo od 
planiranja redakcije nego i od načina proizvodnje naših suradnika, jer 
svaki naš suradnik radi po svojem ličnom opredjeljenju, a ne po opredje- 
ljenju redakcije, na nekom problemu u kojem može dati maksimum. I nje- 
mu treba dati mogućnost da ovaj dio svoga stvaralačkog rada iznese, iako 
io možda ne ulazi ni u kakav predviđeni tematski okvir. Prema tome, mi- 
eg da je tematsko uređivanje potrebno i korisno, ali ne može biti isklju- 

Vo. 

Što se tiče pojedinih tema koje su ovdje nabačene svaka je tema dobro 
došla, ali smatram da treba napraviti neku prioritetnu listu. Mi smo časo- 
pis, kao što je dobro rekao i Mihailo koji ima ambiciju da djeluje na tzv. 
»epohalnoj preobrazbi društvene svijesti«, konkretno na socijalističkoj 
preobrazbi društvene svijesti. Mi ne djelujemo na nivou praktičko-politič: 
kih društvenih problema, već na nivou društvene svijesti, i to u njenom 
esencijalnom filozofsko-sociološkom vidu, pa nas taj okvir obavezuje pre 
ma našim čitaocima koji bi morali da dožive, u rusoovskom smislu, neku 
preobrazbu svoje ličnosti kroz tu problematiku. Mi smo u tom ogledu 
obavezni prema našim čitaocima, i u tom smislu nismo akademski nego 
angažirani časopis, pa nas to obavezuje i u odabiranju tema. 

Ima tema koje za nas nisu aktualne. Problem dijalektike je, na prim: 
jer, vrlo interesantan problem, i mi se s njim svakodnevno borimo, pogo- 
tovo oni koji se bave izučavanjem kompleksnih društvenih fenomena, ali 
raspravljati danas o problemu dijalektike u našem časopisu vjerojaluo ne 
bi bilo dobro pogođeno jer ima mnogo aktualnijih problema. Dakle, mi 
sve značajne teme prihvaćamo, ali smo obavezni, da vršimo neku selekciju, 
da dademo prioritet nekim temama. 

Što se tiče rubrike »Porireti i situacije«, Mihailo je rekao da 
ima mnogo više situacija nego portreta. Ja :nislim da je upravo suprotno, 
ako primijenimo statistiku. Upravo zadnji broj to dokazuje, jer imamo 
osam filozofa prikazanih u toj rubrici, a o situacijama se govori samo u 
jednom. A to je bio slučaj i ranije. Situacije nismo mnogo tretirali, i rc- 
dovno smo imali mnogo više portreta. Ja, međutim, mislim da bi upravo 
analiza situacija morala biti značajnija ali to traži daleko veći posao. Ne 
ki časopisi čak se i zovu »Situacije«, pokušavaju da uđu u situacije, ali 
analiza situacije u klasičnom, diltajevskom smislu, da se dobije bit jedne 
epohe iz određene perspektive, vrlo je težak posao, i mi nemamo ljudi 
(osim među Slovencima koji žive u gušćoj zajednici, gdje su gušće anga: 
žirani) koji znaju pisati u duhu situacija i vremena kroz koje prolaze. Na 
žalost nemamo analiza naših suvremenih situacija. Vodili smo doduše 
jednu veoma široku polemiku sa dogmatizmom i etatizmom, ali ia je pole: 
mika vođena više problematski, i nikad nije postala analiza situacija. Pre: 
ima tome, smatram da bi bilo poželjno kad bismo imali ljude koji su ško: 
lovani kroz historijsko-filozofsku školu, koji bi znali da uđu u analizu 
situacija. 

Kad je riječ o prikazima, prigovor je potpuno tačan. Na to se za 
ista sasvim pogrešno gleda kao na najmanje važnu stvar, iako od toga 
bitno zavisi kvalitet časopisa. Preko prikaza dolazimo u vezu sa najznačaj: 
nijim intelektualnim ostvarenjima u svijetu, možemo opredijeliti se prema 
njima i za njih zainteresirati čitaoce, tj. uvesti ga u jedan duhovni svijet. 
I tu je naš časopis zakazao. Vjerojatno je da redakcija neima dovoljno 
snage da taj problem riješi, jer su ljudi u redakciji svi suviše zaposleni, 
iako svi zajedno čitaju veoma mnogo knjiga pa bi svatko od članova re: 
dakcije mogao da napiše dosta interesantnih recenzija. To je prigovor koji 
bi trebalo da uzmu na srce članovi redakcije. Spominjem da je to pitanje 
o kojem smo mi u redakciji često puta diskutirali ali nismo uspjeli da ga 
riješimo. 

Što se tiče filozofskih i istraživačkih radova, tu je pri- 
govor za ograničenje dužine tačan, jer smo dobivali i studije na 50—60 stra: 
nica, pa premda su neke bile veoma zanimljive, mi smo ih odbili ili smo 
autora »prisilili« da to skrati ili slomi. Tako je to ušlo u časopis vrlo frag- 
mentarno ili prerađeno na način koji je već pomalo vulgariziran. Možda bi 
tu praksu trebalo izmijeniti tako da se veći radovi štampaju u nekoliko 
nastavaka. Svakako su istraživački radovi poželjni, jer se u njima događa 
ono što se u članku ne događa naime da je čovjek prisiljen da pokaže istra. 
živačku erudiciju, a to bi za mnoge čitaoce bilo korisno jer bi ušli u mate: 
riju na kojoj se radi. Time, dakako, djelomično ulazimo u sferu jednog 


area časopisa, ali ako se sačuva mjera tu principijelno ne bi bilo 


.Što se tiče stila rada redakcije u vezi sa selekcijom članaka, 
htio bih reći da vršimo obvezatnu pismenu recenziju od strane dva člana 
redakcije, a kad se dva recenzenta ne slože onda prilog ide trećem. Razumi. 
je se, postoji problem neujednačenosti kriterija. To je veoma teško izbjeći 
čak i u jednoj većoj redakciji čiji su članovi izgrađene individualnosti. 
Nama se također događalo da ponekom mlađem suradniku, da bismo ga 
ohrabrili, štampamo i lošiji rad, koji nekom starijem i afirmiranijem ne 
bismo žira Dakle postoje i neke koncesije koje mogu biti pedagoške, 
geogr sko-političke ili neke druge naravi. Da li je moguće ne činiti takva 
odstupanja u životu jednoga časopisa? Mislim da se neke koncesije mogu 
učiniti. Ali mi nismo sve ponuđene priloge prihvatili pa i uglednim smo 
autorima slabije priloge vraćali. To se već dogodilo i Mihailu Đuriću kao 
l većini drugih članova redakcijskog savjeta i redakcije, upravo zbog toga 
što od takvih autora očekujemo bolje priloge. 

O obujmu časopisa ćesio smo diskutirali, pa je već više puta 
razmatran prijedlog da se prijeđe na tromjesečnik. Prijedlog je napose 
potkrepljivan financijskim razlozima: pretprošlu godinu završili smo sa 
deset milijuna duga, a prošlu godinu smo morali završiti bez brojeva 5 i 6. 
I sada imamo preko deset milijuna duga. Dakle proizvodimo više nego 
što možemo da platimo. Cijelu prošlu godinu nismo plaćali nikakve hono. 
rare, ni suradnicima ni urednicima pa nam ni to nije mnogo pomoglo 
Postoje i drugi razlozi za smanjenje obujma. Časopis sada izlazi u tri iz 
danja (jugoslavenskom, međunarodnom i džepnom), pa bi to bilo veliko 
opterećenje za članove redakcije i da nema takvih financijskih teškoća. 
Međutim smanjenje opsega časopisa često znači i prisilno smanjenje su: 
radnje. No, da li trebamo odbijati suradnju zbog obima časopisa? Nama se 
ponekad prigovara da smo nekakva »sekta« i »uski krug«, premda je časo- 
pis faktički otvoren. Časopis je izgubio neke ranije suradnike, što je pri: 
rodno zbog nekih političko-idejnih diferencijacija, ali je i stekao niz novih. 
Prihvatiti sada smanjenje obujma značilo bi prihvatiti sužavanje kao kom. 
ponentu tzv. redakcijske politike. Ima li razloga da redakcija postane samo 
redakcija određenog broja ljudi i da planira časopis prema njihovoj pro: 
izvodnji? Ako su to čak i najkvalitetniji ljudi koje imamo, da li bi bila 
zdrava orijentacija da se časopis sužava i zatvara? Da li valja ovdje kočiti 
filozofsku i sociološku proizvodnju, ili je valja stimulirati? Kad časopis 
počne da se zatvara u sebe, on ne gubi samo svoj društveni nego i aka- 
demski značaj. Mislim da moramo održavati tempo sa potrebama naše 
filozofske i sociološke proizvodnje. 


Diskusija 
PREDRAG VRANICKI 


U vezi s pitanjem o okviru diskusije koje je postavio Rudi ja mislim 
da bi bilo najbolje da se diskusija proširi. Zapravo, teško je o ovakvim pita- 
njima, koja je nabacio drug Đurić, raspravljati sasvim odvojeno od onih 
širih. Fizionomija časopisa mora zavisiti od toga kako shvaćamo njegovu 
ulogu. S druge strane i ono što je govorio Mihailo, u prvom principijel- 
nom dielu, već ulazi u ono šire područje, da li smo mi našim časopisom 
zahvatili neke fundamentalne probleme našeg vremena, našeg društva, na- 
še historijske problematike. Mislim dakle da nema smisla da ne proširu- 
jemo tu diskusiju nego zbilja da je proširimo, pa bih predložio da disku- 
tiramo i o principijelnom dijelu s kojim je Mihailo počeo (proširujući to 
s problematikom o kojoj je govorio Rudi) i o pojedinim rubrikama i dru: 
gim konkretnim problemima. 


DANKO GRLIC 


Kad je riječ o recenzijama htio bih upotpuniti Rudija u tom smislu da 
vas informiram kako gotovo ne postoji ni jedan član ove redakcije kojemu 
nije barem jedanput neki članak odbijen. Prema tome, mi smo imali 
kriterije često puta strože u odnosu na nas same nego na druge iz razloga 
koje je djelomično naveo Rudi, a koji su razumljivi kad promislimo do 
konca kakvu ulogu stvarno treba da ima ovaj časopis ne samo u našim 
nego i u evropskim zbivanjima i kakvu on ulogu doista i ima. Da li je 
isključivo i samo tzv. filozofski nivo, da li je možda neka termino- 
loška ili bilo koja druga nijansa jedino važna u takvim situacijama, to je 
otvoreno pitanje. 

Htio bih ukratko reći nešto o onome što je drug Đurić ovdje vrlo inte- 
resantno iznio u obliku kritičkih primjedbi. Mislim da bismo doista mog- 
li kao osnovni moto prihvatiti ono što ga je on dao našem časopisu: da 
osvjetli smisao i perspektive epohalnog historijskog zbivanja. Ali mislim 
da baš s toga ne bi bilo moguće apriori proglasiti temu: »Nova ljevica 
i evropski socijalizam« kao temu u okviru koje se ne bi mogao osvijetliti 
taj smisao epohalnog zbivanja danas. Nije zapravo bitno pitanje teme 
već kako temu obrađujemo. Meni se čini da i pitanje nove ljevice 
može biti za nas danas bitno, bitno za filozofe. Napokon i ta nova 

ljevica i evropski socijalizam žive u dobroj mjeri u nekom idejnom va: 
kuumu pa bi stoga osmisliti filozofski tu situaciju mogao biti jedan od 
najtemeljnijih naših zadataka. To je sigurno jedan od fundamental- 
nih problema svijeta čiji smo sudionici, pa i stvaraoci, i zapravo je, 
po mome mišljenju, i pogreška našeg časopisa što tu temu nije već 
i prije određivao, dakako ne sa stanovišta koje bismo mogli karakteri- 
zirati kao političku publicistiku. No ako bismo i prihvatili sve ove temc 
koje nam predlaže kolega Đurić a koje su sve odreda interesantne kao 
što su teme: kultura i tehnika, problem dijalektike, problem društvene 
ontologije itd., i ako bismo ih doista ozbiljno filozofski obrađivali, tj. ne iz- 
van vremena i prostora u kojem živimo, onda bismo zapravo gotovo sve te 
teme mogli obraditi i unutar teme: smisao evropske ljevice danas. To, nai- 
me, i jesu iste teme, samo na području i u koordinatama prostora i vreme- 
na u kojem živimo. živimo u vrijeme koje je ispražnjeno do te mjere da mis- 
limo kako se o temama suvremenog vremena i prostora ne može više 
uopće filozofski govoriti. Mislim da zapravo nema teme o kojoj se ne mo: 
že relevantno filozofski raspravljati i meni se čini da bi dužnost nas filo- 
zofa i bila da pokušamo problematizirati upravo određene teme oko nas, 
dati im dublje, esencijalnije objašnjenje, pokušati razjasniti šta je to sa 
našim društvom i sa drušivom uopće, kamo se krećemo i zašto se krećemo. 
U tom smislu ne bih ni od jedne tzv. konkretne teme apstrahirao, mislim 
npr. da je za nas filozofe i tema filma izvanredno interesantna. i čitav niz 
takvih tema prema kojima osjećamo averziju jer ne vidimo da se tu lo 
me i rješavaju na konkretnom tlu neka fundamentalna pitanja našeg svi- 
jeta i mogućnosti naše ljudske egzistencije. I ako od njih kao filozofi ap- 
strahiramo i bavimo se recimo samo problemom dijalektike uopće a ne 
i konkretne društvene i egzistencijalne dijalektike, koja se javlja u čita- 
vom nizu naših idejnih, umjetničkih i drugih strujanja — a koja mogu bili 
čak i obogaćenje dijalektike u cjelini — onda ćemo biti malo filozofi, ma- 
lo mudri. Jer filozofija iz apstraktne sfere ne pokušava samo primijeni- 
ti zaključke na neka konkretna područja, nego treba i iz tih područja po- 
kušati obogatiti samu filozofsku problematiku i vidjeti smisao tih kretanja 
koja su zapravo mnogo bogatija i mnogo više traže svoje osmišljenje nego 
što često puta mislimo. I zato smo kadikad pozivani da govorimo ljudima 
koji nemaju veze sa filozofijom a koji nas traže jer smatraju da živimo u 
vremenu koje mnogo više traži od filozofije nego što mu filozofija daje. 
U tom smsilu »Praxis«, ja se barem nadam, nc želi tretirati neku akadem- 
sku, usku, stručnu, tzv. Fach-filozofiju, makar nikako ne smijemo dopustiti 
da se bilo kada spustimo na površnu publicistiku. »Praxis« ima posebnu ulo- 
gu koju ne može imati jedan ekskluzivni filozofski časopis, jer mi znamo 
kakvi su ti časopisi i koji je dijapazon njihovog djelovanja. On je vrlo 
uzak. Najbolji evropski tzv. stručni filozofski časopisi se prodaju u 1000 
primjeraka. I doista ih čita uzak krug stručnjaka. Čini mi se da io nije 
smisao i funkcija »Praxisa« i da »Praxis« ne može biti glasilo katedar-filozofa 
da ima doista većih problema i unutar evropskih i naših zbivanja koji su 
istinski filozofski i istinski aktualni. Zato mislim da u postavci kako treba 
filozofski pisati moramo najprije raspraviti što danas znači filozofski. Da 
li je to igra pojmovima, terminima, da li su to mudrijašenja oko uvijek is- 
log, dokona zabava i vježba za pročišćavanje i oštrenje pameti, ili je filo- 
zofski relevantno govoriti danas nešto posvema drugo. To je pitanje kojv 
bismo morali prije svega sami sebi objasniti. 


ANDRIJA KREŠIĆ 


. U »Praxisu« ne čitam sve, kao ni u drugim časopisima. Biram priloge 
1 autore koji me zanimaju, a desi se da propustim i cijeli jedan broj 
časopisa. Zato bih se morao posebno spremiti za neko cjelovitije ocjenji- 
vanje našeg časopisa, a to ni za ovu priliku nisam stigao. 

ć je umjesno istakao Pitanje: šta znači filozofski časopis danas, 
Riječ je o pitanju, a izgleda mi da bismo pogrešno odgovorili ako bismo 
odlučili da u našem časopisu dominiraju sasvim opće i tradicionalne (da 
ne kažem apstraktne) teme, kao što su problemi dijalektike i sl.. U tom 
slučaju bi časopis bio već na prvi pogled izrazito filozofski, mogao bi biti 

i koristan za filozofsko obrazovanje, ali nije sigurno da bi njegova filo- 
zofija bila na visini zadataka vremena i da bi zanimala širi krug čitalaca. 
Mislim da »Praxis« može biti još više filozofski časopis nego što jeste, ali 
treba raziikovati karakter i tematiku akademskih kursova filozofije ili 
učenje filozofskog zanata od upotrebe toga zanatskog umijeća u realnom 
životu, na pitanjima dana ili časa, što i jeste funkcija časopisa. 

Filozofski časopis ne mora izgubiti filozofski nivo i način raspravljanja 
ako se bavi tekućim, »dnevnim« problemima života. Čak mislim da je teš. 
ko naći životnu temu nepodobnu za filozofiranje, makoliko izgleda nefilo 
zofska ili »ispod principa« filozofije. Dozvolite mi, radi jasnoće, neke analo 
gije. Komadić vilice ili samo jedan zub davno izumrle životinje ne čine 
životinjsku vrstu i nestručnjaku gotovo ništa ne govore o njoj. Ali bio- 
loškoj nauci otkrivaju puno o istoriji životinjskog carstva i čak je moguće 
rekonstruirati samu vrstu na osnovu tih iskopina. Naučnici koji ispituju 
preostali ugao jedne zgrade ili figuricu u Lepeničkom Viru stiču uvid u 
cjelinu materijalnog i duhovnog života žitelja pradavnog vremena. Slično 
stoji stvar i s filozofskim tematiziranjem podataka obične, »nefilozofske« 
svakidašnjice. Filozofsko umijeće koje to ne uspijeva sterilno je i nije pra. 
vo umijeće. Bitna je, dakle, upotreba filozofskog zanata pri rješavanju 
ljudskih potreba, pa i ovdje važi da li je puška u rukama Mandušića Vuka 
ili ... Nije stvar u strogom razlikovanju filozofskih i nefilozofskih tema, 
nego u razlikovanju filozofskog i nefilozofskog načina u životnim temama. 
Moguće je filozofski govoriti o svemu, a moguća je slaba filozofija od sa. 
mih filozofskih kategorija. Ima i kod nas vrlo »učevne« pismenosti koja 
obrće sve same kategorije čiste filozofije a pri tome ne znači više od zabav. 
ne gimnastike duha, ali ima i istinske i efikasno angažirane filozofije koja 
je to i ne vodeći mnogo računa o filozofičnosti svoje forme. Smatram da 
je za naš časopis od početka riješena dilema: »čista« filozofija ili angažira- 
na filozofija, i to u prilog ove druge kao filozofija marksizma. 

Od toga i sada može početi razmišljanje o »Praxisu» tj. koliko je i ka- 
ko je upitao filozofsku misao u savremenu zbilju i time na osobit način 
oblikovao i našu filozofsku misao. Mislim da je upravo zbog te osobenosti 
časopis bio prihvaćen i kod nas i u inostranstvu. 

»Praxis« je zaista bio osobita pojava, prihvaćena od većine naših filo- 
zofa ali i šireg dijela javnosti živo zainteresirane za socijalizam koja se u 
svakidašnjem životu sudara i s nečim što joj ne liči na socijalizam a hoće 
da se nametne kao jedini pravi socijalizam. »Praxis« je imao intelektualne 
sposobnosti i hrabrosti da na to ukaže, da vehementno negoduje pred ne 
kom službenom svetinjom, da saopšti i neugodne istine, da pri tome re: 
babilitira neke temeljne principe iz marksističke klasike nudeći bolje izla. 
ze od prakticističkih improvizacija i birokratskih direktiva, ukratko da 
pledira za bolje zadovoljenje potreba vremena u našem prostoru. Zato su 
njegovi brojevi očekivani, prepričavani, odobravani, ali i osporavani, ko- 
jekako napadani i ometani. Drukčije nije trebalo ni očekivati. U vezi s ti- 
me treba istaći posebne teškoće koje je redakcija trpjela i uspjela da održi 
časopis, pa i da iznese u svijet našu filozofsku riječ sa svježim akcentima 
i vitalnošću klasičnog marksizma. 

»Praxis« je privukao pažnju lijeve evropske, u prvom redu marksis- 
tičke inteligencije ne toliko nekom originalnom filozofijom, nego prven: 
stveno zato što u jednoj socijalističkoj zemlji, zanimljivoj po svom putu, 
izražava renesansu u smislu humanog socijalizma. Evropskom lijevom inte- 
lektualcu simpatičan je kritički glas časopisa koji neće da apsolutizira so- 
cijalističku praksu u sopstvenoj zemlji, što je izuzetna pojava u današnjem 
socijalizmu. Mi smo, naime, ponovo istakli i sproveli kao poziciju časopi- 
sa načelo »kritike svega postojećeg«. 


Bilo bi korisno proučiti kako smo do sada sprovodili to Marxovo na- 
čelo. U vezi s tim želim ukazati na razliku između filozofske kritike prilika 
i kritike u dnevnom listu ili u skupovima građana. Bitna razlika ne može 
biti u oštrini kritike, u stepenu polemičnosti, mada je to u prvo vrijeme bi- 
la odlika »Praxisa« (barem u nekim rubrikama i što se tiče kritike ponečeg 
što je važilo kao »iznad kritike«). Danas već nije tako. Oštre kritike ima 
i u drugim glasilima, čak i više nego u novijim brojevima »Praxisa«. Mi 
možemo zadržati interes za časopis posebnim tipom stvaralačke kritike 

ćeg, a taj tip nije empirijska negacija empirije. Mi smo za istorij. 
Pos inje ipinje m što smo dijalektičari, ato je naša bitna razlika 
prema dnevnoj i ostaloj publicistici. Održavajući tu razliku održavamo 
filozofski karakter časopisa i ne smijemo se spuštati na nivo obične svaki- 
dašnje polemike. Nije riječ o nekakvom taktičkom izbjegavanju polemike 
radi održanja časopisa, nego o dosljednijem čuvanju filozofskog tipa kri- 
like. To znači da zbivanja prosuđujemo s dovoljnim istorijskim smislom, 
s više izgleda da trenutna volja i akcija radnih masa ostvaruje istorijski 
progres humaniteta. Kako je humanitet vrlo kompleksna stvar, filozofsko 
kritičko prosuđivanje se ne smije ograničiti samo na neke oblasti kao 
trajni predmet pažnje, na primjer na politiku, ili na ekonomiju, prosvjetu 
itd.. Može se znatno proširiti tematika našeg časopisa, dotle da nam ništa 
ljudsko ne bude strano. 


LJUBOMIR TADIĆ 


Kada Mihailo Đurić ne bi govorio onako lijepim i čistim jezikom ja 
bih se pitao da li je to njegovo vlastito mišljenje, da li se on zaista zalaže 
za takav »Praxis« kakvog nam je ovdje predstavio. Da budem odmah iskren 
i otvoren, još se kolebam da li on zbilja misli, da »Praxis« ireba makar i u 
interesu nekog filozofskog nivoa da napusti svoju dosadašnju orijentaciju 
i počne se baviti temama pretežno akademskog karaktera, u smislu aka- 
demske filozofske tradicije. To je moj utisak. Ja bih volio da se varam. Ako 
je to tako bio bih odlučno protiv takve orijentacije. Naime sa takvom ori- 
jentacijom »Praxis« bi po mom dubokom uvjerenju morao mijenjati i svoj 
naziv. Po mom shvatanju koncepcija »Praxisa« od samog početka bila je 
povezane sa praktičnom filozofijom za razliku od teorijske filozofije (da se 
poslužimo Aristotelovom podjelom, uslovno, razumije se, sa svim onim 
dopunama koje je evropsko mišljenje docnije dalo tome značenju). Ako 
bih htio odrediti filozofski rod kome pripada »Praxis« onda bi on morao 
pripasti tipu istorijskog mišljenja. Neću da kažem da Mihaiio nije o tome 
vodio računa, kada je predlagao teme koje bi mogle da nađu mjesto u 
»Praxisu« ubuduće. Ali teme su pretežno tako formulirane kao da treba da 
se usmjere na neka istraživanja koja bi opet ostala u oblasti čisto školske 
filozofije. Mislim dalje da ima još jedna značajna stvar na koju valja skre- 
nuti pažnju u ovoj raspravi. To je duh vremena ili epohalna zbivanja na 
koje je »Praxis« bio usmjerio svoju pažnju. Zavisno od toga da li je ta zbi- 
vanja uspješno pratio, »Praxis« je izazivao pozitivne ili negativne reakcije, 
to znači prihvatanje ili čak violentno odbijanje. Od strane konzervativaca 
različitog tipa često je »Praxis« bio osuđivan kao časopis koji se isuviše 
politički angažovao. Ali kad je ovo pitanje političkog angažmana trebalo 
definisati, nastajale su za njih nesavladive teškoće. Po mom dubokom uv- 
jerenju, »Praxis« nije bio politički angažovan u nekom ideološkom smislu. 
Štaviše, njegova je usmjerenost bila antiideološka po svojim najdubljim 
osnovnim intencijama budući da težnja za konkretizacijom filozofije nije 
L ne može biti ideološka. Time ne želim da kažem da je svaki pojedini 
prilog u časopisu zadovoljavao taj osnovni kriterij. 

Mogu se s Mihailom složiti da je bilo priloga koji po svom teorij- 
skom nivou nisu bili na visini, a vjerojaino će takvih i u buduće biti, 
Ali izgleda da neke stvari ne mogu da se izbjegnu. Vjerujem da smo dati 
ono što smo mogli dati. Vjerujem također da će doći jedna generacija ko- 
ja će moći dati više, ali sama osnovna orijentacija, zaista, nije problema- 
tična. Naše mogućnosti u datom času bile su adekvatne onome što je ča- 
sopis izražavao. Možda bih bio sklon da primijetim da je »Praxis« izgubio 
početni ritam i probojnost svojih ideja za koje je privukao pažnju naše 
1 inostrane publike. Ne bih želio da se to shvati kao izvinjavajuća okol- 
nost za redakciju i za sve nas koji snosimo odgovornost za rad. Mislim da 
jedan dio objašnjavanja za ovaj propust treba tražiti u pritiscima koji su 
bili koncentrisani na »Praxis« i oko »Praxisa« a zatim u našoj zauzetosti re- 
dovnim, tekućim poslovima, o čemu je Rudi Supek malo prije govorio. Taj 
ritam ili korak koji ide uporedo sa duhom vremena, epohalnim zbivanjima, 
bio je izgubljen naročito u trenutku kada je »Praxls« propustio da registru- 
je na svojim stranicama pokret nove ljevice. Ovo utoliko više što je nova 

ljevice bliska nekim najintenzivnijim uvjerenjima koja stoje u početnoj 
orijentaciji »Praxisa«. Ne znam da li nije sada kasno, da se »Praxis« ponov- 
no vrati tome pitanju, razumije se ne u smislu pukog registrovanja elemen- 
tarnih činjenica na pr. šta je i šta predstavlja nova ljevica, nego da se stvar. 
no pokuša shvatiti i protumačiti duh kretanja. Naime, zanimljivo je objas- 
niti novu pojavu, na primjer u Americi ljudi počinju misliti i djelovati na 
marksistički način, a da toga, možda, nisu ni svjesni ili, čak, ne žele da 
budu svjesni. 

Izgleda da je istina da jedan veliki broj studenata, inteligencije na pr. 
u Americi, Zap. Njemačkoj i drugim krajevima svijeta razočaran izlizanom 
pseudomarksističkom argumentacijom stvorenom pod utjecajem staljiniz 
ma, pokušava da nađe nove puteve, ali stvarno, u onom najdubljem smislu, 
marksistički djeluje. 

Na kraju da ukratko rezimiram: Ovaj razgovor koji je Mihailo poveo 
ta meni je drago što su otvorene razne mogućnosti i dileme pred kojima 
se nalazi naš filozofski časopis) mogao bi da se okreće oko jednog osnov. 
nog pitanja: šta je to, zapravo, filozofija, kako treba filozofiju shvatiti i 
razumjeti, da li se filozofija mora ograničiti na akademski krug pitanja, 
gdje su granice filozofskog mišljenja, a gdje počinje naučna refleksija o 
društvu? Ovdje je u prvom redu riječ o odnosu filozofije prema sociologiji, 
socijalnoj psihologiji, pravu itd. Smatram, naime da je neophodan proboj 
praktične filozofije u ove oblasti ljudskog znanja (koje, uzeto zasebno, mo: 
že da poslane i područje ljudskog sljepila, tj. perfekcionirane misli koja 
prije služi ugnjetavanju čovjeka nego njegovom stvarnom oslobođenju.) 
Trebalo bi također razmisliti o mogućnosti razgovora o odnosu filozofije 
prema filmu i drugim oblicima vizuelnog prikazivanja svijeta, tim prije 
što se u našem filmu ispoljavaju zanimljive ali još ne razjašnjene, misao: 
no nedovoljno artikulisane, ali nesumnjivo podsticajne tendencije. 


BRANKO BOŠNJAK 


Izlaganje druga Đurića ja sam shvatio kao postavljanje predmetnog i 
metodološkog pitanja o uređivanju jednog časopisa i prema tome ću u 
tom smiislu govoriti. 

U vrijeme kada je »Praxis« počeo izlaziti uz nas su s obzirom na ta- 
dašnju situaciju, pošli i neki kojima nije bila bliska ni naša tematika, niti 
stav, niti način, niti nivo, jer je »Praxis« bio prva grupacija kritičkog pristu- 
pa našoj stvarnosti i problemu socijalizma. Danas imade i drugih orijenta. 
cijacija i grupacija pa su se neki od onih koji su u početku pošli s nama 
sada orijentirali u drugom pravcu. Znam neke ljude koji su mi rekli: pro- 
fesore, mi vas više ne čitamo. Pitam ih: zašto? Kažu, od onoga momenta, 
kada ste vi javno deklarirali da je vama prvenstveni problem ono socija. 
lističko, internacionalno, humano, a ne nacionalno, mi više s vama nema: 
mo što zajedničko. Prema tome mi možda imamo i manje »simpatizera« 
nego prije. Ali to ne treba da nas smeta. Naprotiv. No moramo biti svjesni 
toga da su sada prisutne i mnoge druge snage koje javno djeluju, a mi 
s obzirom na financijske poteškoće često ostajemo izvan mogućnosti da 
na to reagiramo. 

U našoj redakciji, a i među čitaocima i suradnicima i u Savjetu pone- 
kad se javlja mišljenje da je »Praxis« postigao jedan nivo koji on više po- 
visivati i proširivati ne može, pa ako on dalje izlazi to može biti samo 
postepeni pad ili ponavljanje. U vezi s tim javlja se i pitanje ima li uopće 
smisla da mi i dalje postojimo ili bi bilo bolje da se povučemo u radne 
kabinete na nekoliko godina, produbimo i proširimo probleme i onda po: 
novo iziđemo u javnost. U vezi s tim rekao bih da ovo pitanje ponavljanja 
ili neponavljanja stoji pred nama kao naš problem. To je pomalo nalik na 
sokratovsku situaciju. Kada su Sokratu prigovorili da govori jedno te isto, 
on je odgovorio: da isto o istom. Da li smo mi u sličnom odnosu? Ono što 
smo unazad 4—5 godina rekli o problemu socijalizma, humanizma, samo- 
upravljanja i sl. teško je bitno nadmašiti pa se može učiniti nezgodno da 
ponovo idemo na te teme. I doista, da se realna struktura promijenila u 
onom smislu kako je to »Praxis« u svojim idejama zastupao, onda bi stvar- 
no bilo nerealno ponavljati ono što je jedanput rečeno i kritizirano ono što 

realno više ne egzistira. Međutim, mislim da u našoj empirijskoj situaciji 
o kojoj govorimo vidimo da i partijska i državna birokracija još postoje 
i djeluju kako su i djelovale i da se uopće ne osjećaju ugroženima. 

Prema tome ako je nama stalo do nekih principa kojima smo se već 
bavili a oni još nisu prisutni u samoj stvarnosti, mi se moramo ponavljati. 
Ne treba se bojati da ćemo time postati dosadni. Naprotiv, ako bismo 
sada ostavili neke bitne teme, govorili bismo izvan prostora i vremena jer 
bismo se bavili nečim što nije bitno prisutno u ovoj realnosti. 

Ja bih zaključio s tim da nas ne smije smetati ako nam se prigovara 
da se ponavljamo i da mi jedino možemo biti prisutni ako se budemo po- 
navljali. Mi se zapravo nismo dovoljno ponavljali i to je bilo štetno i omo- 
gućiio je širenje iracionalnih shvaćanja koja su prisutna na mnogim ni- 
voima. Ako se ne budemo dovoljno ponavljali u našem osnovnom marksis- 
tičkom i socijalističkom opredjeljenju, onda se oni mlađi ljudi koji idu 
zajedno s nama lako mogu razočarati jer se ne može govoriti o budućnosii 
bez sadašnjosti. 


MILADIN ŽIVOTICĆ 


Želim da kažem nekoliko reči o našoj filozofskoj situaciji danas. 1. Vre- 
me kad smo mi raspravljali o smislu i perspektivama socijalizma nije isto 
kao i ovo danas. Između toga vremena, i ovoga danas nalazi se juni 1968. 
koji je pokazao da postoji jedna nova generacija otvorenog duha koja vi- 
še ne da da se njome manipuliše. O toj generaciji mi moramo pre svega 
da vodimo računa. Jedan je od zasluga »Praxisa« u tome što je u izves- 
nom stepenu doprineo da se stvori taj novi duh mlade generacije. 


Ja ne vidim da se »Praxisa dovoljno otvorio prema mladim generacija- 
ma. Čitajte »Student« pa ćete videti da se tamo javljaju izuzetno talento- 
vani mladi ljudi otvorena duha sa izvanrednom sposobnošću za kritičko 
mišljenje. »Praxis« živi zbog postojanja ovog novog duha. On mora još 
više da se prema mladim generacijama otvori. Mi ne smemo da se pret. 
vorimo u zatvorenu sektu stručnjaka za humanizam. Mislim da redakcije 
»Praxisa« i »Filosofije« moraju da razmišljaju kako će da podmlađuju 
krug svojih saradnika, kako će da se dalje otvaraju prema njima, kako će 
njihove teme i probleme da preuzimaju i zajedno sa mladima da ih ras- 
pravljaju. 

2. Ponekad se javi mišljenje da smo mi rekli sve što je trebalo reći, 
da smo udarili glavom o zid, i da bi sada trebalo da se bavimo akademskim 
temama. Ovaj način mišljenja je prisutan pre svega kod jednog broja liu- 
di koji su se zanosili iluzijama da onima koji su nosioci birokratskih ol- 
pora daljem razvoju samoupravljanja treba samo dati model pravog, is 
tinskog socijalizma, pa će oni taj model kad-tad prihvatiti. Bile su prisut- 
ne iluzije da se može na takav prosvetiteljski način, ukazivanjem na pravi 
socijalizam, utjecati na nosioce političke birokracije. 


3. Mislim da ne postoje akademske teme u filosofiji, mislim da sve 
teme koje je Mihailo Đurić ovdje naveo treba da prihvatimo, samo je pi- 
tanje na koji način. Mi treba da ih prihvatimo zato što moramo u borbi 
za autentični marksizam da se suočimo sa svim oblastima istraživanja koje 
postoje u savremenoj građanskoj filosofiji. Mi te teme moramo pokušati 
da raspravljamo kao marksisti. Mi smo probleme jezika obrađivali najčeš- 
će s pozicije anglosaksonskog empirizma; mi malo znamo kako struktu- 
ralizam raspravlja o problemima jezika, mi još uvek ne znamo što bi u 
tim sferama mi kao marksisti mogli da kažemo. 


4. Mi smo prošli jednu fazu razvoja naše filosofije. Tu fazu dobro obe: 
ležava Stojanović naslovom svoje knjige »Između ideala i stvarnosti«. U 
toj fazi mi smo išli na neposredno suočavanje empirljske situacije sa idea. 
lima socijalističkog humanizma. Tu fazu smatram izvanredno značajnom. 
S obzirom na teške uslove, na razne oblike birokratskih pritisaka smat- 
ori je čak i velikom, da ne kažem herojskom. Ali mi moramo ići na de: 
taljniju spoznaju naše stvarnosti i naše prošlosti. Mi moramo, na primer, 
da se bavimo i marksističkom ocenom naše prošlosti. za koju se hvata 

svaki nacionalizam, pa i ovaj naš, danas. Da bismo to mogli da učinimo 
moramo ići do detaljnijih ispitivanja naše istorije. 

5. Stare teme možemo da obnavljamo, ali mi ne smemo da se ponav- 
liamo. Mi često kritikujemo staljinizam na stari način. Nova strujanja u 
staljinizmu, npr., mi nedovoljno znamo. Više se staljinizam na stari način 
ne može kritikovati. jer se on na stari način i ne pojavljuje. Pojavio se 
neostaljinizam i mi ne možemo jednostavno ponavljati naše stare stavove 
o staljinizmu. 


, 


VOJIN MILIĆ 


Hteo bih odmah na početku da kažem da ono što budem iznosio o 
»Praxisu« treba shvatiti prvenstveno kao kritiku samog sebe. Jer, ako čo- 
vek želi da u nekom zajedničkom poslu dođe do izražaja stanovišta koje 
on smatra opravdanim, potrebno je da se najpre sam u tom pravcu založi, 
da u svakom slučaju učini više nego što sam ja u poslednje vreme činio. 

Bilo bi dobro da se raspravljanje o »Praxisu« stavi u širi okvir raz- 
voja filozofije u Jugoslaviji. »Praxis« nije nastao ni slučajno ni iznenada. 
On, kao ni »Filozofija« — ja ga naime od >»Filozofije« kao drugog jugoslc- 
venskog filozofskog časopisa nikad ne odvajam — predstavlja jedan stu. 
panj u razvoju jugoslovenske filozofije posle rata koja se u drugoj po- 
lovini 50-tih godina već bila toliko razvila da su filozofski časopisi uopšte 
postali mogućni. U predratnoj Jugoslaviji filozofski časopis, koji ne bi bio 
nešto sasvim povremeno i trenutno, nije bio mogućan prosto zato jer se 
filozofijom bavilo vrlo malo Ijudi, filozofsko stvaranje bilo je po intenzitet: 
toliko slabo, a po duhu toliko provincijalno (bez obzira na retke pojedinač- 
ne izuzetke, kao što je Brana Petronijević) da nije bilo snaga koje bi no- 
sile časopis. »Praxisu« prethodi razvoj koji je počeo odmah posle oslo- 
bođenja. a koji dobija snažniji podsticaj posle 1948. Njemu prethode »Pog- 
ledi«, prilozi u »Našim temama«, prilozi u sarajevskom »Pregledu« i ko- 
načno »Filozofija«. U tom sklopu se on mogao javiti i postati filozofski 
časopis koji izlazi na međunarodnu scenu i biva na ovoj zapažen. Ja ću o 
ovoj njegovoj zapaženosti još nešto kasnije reći, ali ona je nesumnjiva či- 
njenica. 

Ali pređimo na usmerenost časopisa. Jer također smatram da je misa- 
ono i radikalno raspravljanje o protivrečnostima savremenog sveta, i mo- 
gućnostima da se u njemu afirmišu socijalizam i komunizam, jedino reše- 
nje koje odgovara nazivu časopisa. Ali, upravo ako želimo ostvariti ovu 
usmerenost, moramo biti mnogo više nego što jesmo svesni trenutne si- 
tuacije u svetu, koja se na svojstven način izražava i u našoj zemlji. Isti 
čem da je ova situacija trenutna možda zbog toga što ne bih želeo da 
postane trajna. Ono što sadašnju svetsku situaciju označava jeste nagli 
porast snaga i nasrtljivosti antikomunizma. Ovaj porast se može dosta jas- 
uo uočiti na mnogim političkim kretanjima, na promenama u odnosu sna- 
ga u svetu, naročito na pomeranju odnosa snaga u onom delu sveta oko 
kojeg se posle drugog svetskog rata vodila borba i na koji su polagane ve- 
like nade, tj. u »trećem svetu«, iako danas ovaj izraz ima još daleko manje 
opravdanja nego u vreme kada se Javio. Antikomunizam se pojačano is- 
poljava na svim tačkama naše planete, poprimajući najrazličitije oblike, 
među kojima svakako ne treba potcenjivati ni njegovu ideologiju, koja 
ic višeslojna, sa opštijim i trajnilim sadržajima i njihovim »lokalizacija- 
ma« prema strategijskim i taktičkim potrebama različitih geografsko-is- 
torijskih područja, a i osobenostima društvenih snaga i ustanova koje se 
želi aktivirati. Nije ovde reč samo o ogromno povećanim mogućnostima 
širenja ovih ideja, već pre svega o obnavljanju raznovrsnih idejnih pogle 
da i teorijskih shvatanja koji su prethodili fašizmu. U Evropi ova obnova 
dobija međunarodne razmere, mada se najlakše odvija upravo u o 
zemljama i sredinama u kojima je i u prošlosti fašizam imao najviše Hu 
peha. Postavlja se pitanje: da li smo mi ovog dovoljno svjesni, idali u 
dovoljnoj meri razvijamo kritički stav prema ovim idejama? 

Prošle jeseni bio sam u Francuskoj na jednom skupu povodom Marxo- 
vog jubileja, na kojem se okupila gotovo isključivo leva inteligencija. 

Skup je organizovao Jonas koji prema »Praxisu« gaji simpatije. Ipak, u 
ioj sredini izražene su u razgovoru sa mnom mnoge rezerve o »Praxisu«. 
Hiteo bih da ovo povežem s odnosom leve evropske inteligencije prema 
idejnim strujama u Čehoslovačkoj; narlešavam prema idejnim strujama, 
jer gotovo niko među tim ljudima nije odobravao sovjetsku intervenciju. 
All i pored ovog neodobravanja, vrlo mnogi levi intelektualci istovremeno 
nisu mogli da prihvate idejno-teoretska oblašnjenja »poslejanuarskog« 
kursa u Čehoslovačkoj koja su davali čehoslovački intelektualci. Pripisl- 
vati ovo uticaju »dogmatizma« značilo bi izbeći problem. 


S druge strane, antikomunističke snage nastoje da iskoriste svaku mo- 
gućnost da stvore smutnje u socijalističkim zemljama, ne zato što bi im 
neki pojedinci ili grupe bili bliski, već jer se prema njima odnose instru- 
mentalno — kao prema mogućim poremećajima ili početnim prodorima 
«protivničkom sistemu, koji. možda, mogu olakšati kasnije nastupanie 
njihovih pravih snaga. (Upadica: Smatraš li ti istočnoevropske zemlje 
socijalističkim?) Naravno. Ako stojimo na stanovištu nepostojanja samo 
jednog modela, ni nekog opštevažećeg recepta o socijalizmu, onda nema 
nikakve osnove da tim zemljama osporavamo socijalistički karakter, bez 
obzira na to što je njihov poredak daleko od toga da bude idealan i što s 
mnogim njegovim značajnim karakteristikama ne možemo biti saglasni. 
Ali ovo, po mom mišljenju, nije dovoljno da se tim zemljama odrekne 
socijalistički karakter. 


U našim redovima je dosta rašireno ali sasvim nedovolino teorijski 
razvljeno gledište o tzv. evropskoj orijentacili i nekom specifično evrop- 
skom karakteru socijalizma. U načelu ne bi trebalo imati ništa protiv 
toga. ako ova orljentacita pokreće postavljanje i teoriisko artikulisanje 
nekih novih i progresivnih iskustava revolucionarne borbe. Ipak, kad god 
se pomene »evropska orijentacija« ili »evropski« sociializam, tj. kad se 
snecifičnosti jednog međunarodnog pokreta žele izraziti jednim užim re- 
gionalnim pojmom, ne bismo smeli gubiti iz vida neke istorijske činje- 
nice, među kojima su najvažnije sledeće: (a) Posle 1848. nije u zapadnoj 
i srednjoj Evropi bilo ni jedne istorilske akcile u kojoj bi došao do iz- 
ražaja međunarodni karakter borbe za socijalizam. Postojale su međuna. 
rodne organizacije radničkog pokreta (Prva, Druga, Treća internaciona- 
la), ali one nisu bile u stanju da obezbede međunarodni karakter pok. 
reta. U svim prelomnim istorijskim trenucima: u leto 1914., posle I svet. 
skog rata, u vreme nastupanja fašizma, u toku II svetskog rata i danas, 
radnički pokret u Evropi ie bio razjedinjen i nesposoban za međunarod- 
nu istorijsku akciju. »Bauk komunizma« ie prestao, na žalost, da kruži 
Evropom. (b) Pariska komuna bila ie u idejnom pogledu poslednii po- 
kušal da se u istorijskoj akciii razvije neki specifično evropski oblik so- 
cilalizma. (c) Upravo ovi istorijski neuspesi nalažu da se revolucionarna 
misao temeljnije pozabavi s iednom od naitamnijih strana evropskog rad: 
ničkog pokreta, koja se negde javljala u klasičnom socijalđemokratskom 
obliku, a drugde u raznim varliantama oportunizma i reformizma, a u biti 
predstavljala izigravanje radničke klase i njeno neutralizovanje u kapitalis. 
tičkom pokretu posredstvom »njenih klasnih« organizacija kole su se 
stavile u službu imperijalizma »nacionalne« buržoazije. Nije teško objas- 
niti zašto le ova kapitulacija organizacila radničkog pokreta morala da 
se najviše ispolji u odlučujućim evrovskim zemliama: Nemačkoj, Francu- 
skol i Engleskoj, a ne u perifernot Skandinaviji. Prema tome, ako se 
hoće govoriti o »evropskom« socijalizmu kao o nekoj višoj orijentaciji, 
treba jasno odrediti u čemu se ona sastoji i na kakva se pozitivna i nega- 
tivna istorijska iskustva može osloniti. 


S tim u vezi zaslužuje nastolanje »nove levice« da preovlada ukočenost. 
autoritarnu sklerotičnost, u nekim slučajevima i spoljno-političku zavis- 
nost političke organizacije u radničkom pokretu i nađe demokratičnija 
rešenja koja bi više odgovarala prirodi pokreta i njegovom u toku vre: 
mena izmenjenom sastavu. Ali nova levica nije dosad razvila jedno celo- 
vitije teorijsko stanovište. A u pojedinim nienim strujama nisu bez uti: 
caja vrlo problematična teorijska shvatanja. Pomenuću kao jedno od ova: 
kvih gledišta samo Marcuseovo. Pored svoje teorijske nedoslednosti i is 

torijske površnosti, ono je i besperspektivno. Kolega Životić je s pravom 
pomenuo Jun. Ja gledam na Jun u našoj zemlji kao sastavni deo idejno- 
-političkih strujanja koja su se poslednjih godina pojavila u Evropi. 
Dosta je neizvesno šta će biti s tim strujanjima u budućnosti, iako pos. 
ioje mnogi društveni činioci njihovog produbljavanja i proširenja. Sva. 
kako je naša obaveza da pomognemo daljem razvoju tih strujanja, da 
pokušamo razjasniti neke važne, nerešene probleme u njihovim redovima 
l borbi. Ali bilo bi neosnovano »novu levicu« mehanički odvajati od stare, 
jer se ona razvija iz protivrečnosti, prvobitnih težnji, poraza i neuspeha 
ove druge. 

Ali upravo u vezi s »novom levicom« u središte pažnje ponovo dolazi 
realni revolucionarni subjekt, ili sasvim konkretno, da li je i u kojoj me: 
ri savremena inteligencija njegov potencijalni deo? U svakom ozbiljnom 
pokušaju da se odgovori na ovo pitanje mora se biti svestan duboko pro: 
tivrečnog položaja inteligencije u svim savremenim društvima. Iluzije o 
nekoj spasilačkoj ulozi inteligencije, bez određenijih društveno-istorijskih 
analiza, koje bi otkrivale i razjašnjavale razloge revolucionarnog opre: 
deljenja pojedinih grupa i delova inteligencije, i time ujedno proširivale 
njihovo delovanje, bile bi isto toliko štetne kao i vulgarizovanje a ne 
izvorni smisao Marxove ideje o proletarijatu. Tim više, jer je položaj 
inteligencije u bilo kom obliku savremenog društva daleko protivrečni 
li od položaja radničke klase. Zbog toga je neophodno temeljno preispi: 
tivanje odnosa inteligencije i vladajućih krugova, naročito uloge inte- 
ligencije u birokratskim aparatima države i privrednih organizacija. Kri: 
tičko rasvetljavanje ovih odnosa jeste idejni preduslov jačanja proleter 
ske svesti inteligencije i njenog stvarnog približavanja radničkoj klasi 
i drugim ekonomski zapostavljenim i politički nemoćnim delovima rad. 
nog naroda. Drugim rečima, iluzorno je očekivati progresivno delovanje 
inteligencije bez njenog revolucionisanja. Ulogu teorijske misli u ovom 
procesu, međutim, ne treba potcenjivati. 

Svako raspravljanje o nekom časopisu je nepotpuno i apstraktno, ako 
ne uzima u obzir krug njegovih sadašnjih i mogućih saradnika. Ne tre: 
ba ponavljati ono što je već rečeno da je taj krug preuzak. Možda treba 
dodati da se on ne može proširiti po želji. Ali ako se razvijanjem i|ed- 
nog idejnog stanovišta želi šire uticati na društveno-storijska kreianja u 
zemlji i svetu, neophodno je da među saradnicima bude ljudi koji su 
usvojili ovo stanovište, ali istovremeno dobro poznaju razne ključne ob. 
lasti savremenog društvenog života. Takvih saradnika »Praxis« nije nikad 
imao mnogo. Čini se da ih ima sve manje. Na primer, među njegovim 
saradnicima nema ni jednog ekonomiste od formata. A ne bi bilo teško 
nabrojati i mnoga druga područja. Struktura postojećih saradnika će, 
ako se ne izmeni, pretvoriti časopis u jedan među brojnim stručno-filo- 
zofskim, što — pod uslovom solidnog stručnog kvaliteta — nije za pot: 
cenjivanje. U tom slučaju bi sadašnji podnaslov »Filozofski časopis« tre: 
balo pretvoriti u naslov časopis. 


DANKO GRLIĆ 


Dozvolite mi posvema kratku upadicu. Mislim da oni koji još danas 
Čehoslovačku zovu socijalističkom zemljom, dakle, jednu, u tome mislim 
da se svi slažemo, zemlju pod okupacijom izjednačuju s najprogresivni- 
Jim društvom, da ti doista, takva »ljevica«, moraju imati rezerve prema 
»Praxis« i mislim, kad je ne bi imali da bi to bilo vrlo žalosno za »Praxis« 
Samo toliko s obzirom da one koji još socijalizam poistovećuju sa oku: 
pacijom. Ja, naime, ozbiljno mislim (možda je to jedno stvarno ekstrem: 
no stanovište) da veću antikomunističku djelatnost nego što su u zađ: 
njih godinu dana učinile neke »socijalističke« zemlje nikad ni jedna anti 
komunistička snaga nije učinila do danas. Prema tome, ako pišemo po 
antikomunističkih snaga, mislim da ne možemo mimoići ni takve, S 
nastupaju pod imenom komunizam. To je moje duboko uvjerenje. 
protivnom bih vrlo malo cijenio ono što smatram da je komunizam, u rd 
tivnom bih bio ili zadrti prozapadni antikomunist ili neiskreni, lažni, lice- 
mjerni, plaćeni socijalistčk demagog koj u ime komunizma stvarno negira 

njegove elementarne pretpostavke. A zar uopće postoji tako velika razli. 
ka između ta dva stanovišta i zar »Praxis« ne treba da bude još jedna od 
rijetkih tribina (i u svijetu i kod nas) što svoju živu, istinsku misiju nalazi 
u borbi za nepatvoren marksizam, koji toliko blate i sramote i na Istoku 
i na Zapadu? 


VELJKO KORAC 


Nema nikakve sumnje da je »Praxis« stekao neosporan ugled u zemlji 
i u inostranstvu. Može se čak reći i dokazati da u našoj zemlji nikad nije 
bilo sličnog časopisa koji je mogao da okupi oko sebe velike i poznate 
mislioce kakve je okupio »Praxis«. Našoj filozofskoj misli, koja se uvek 
ranije kretala u provincijalnim vodama, kao i našoj kulturi uopšte, io 
može i mora da služi na čist. A to što je »Praxis« svojim antikonformi- 
zmom izazvao protiv sebe otpore, što je izazvao »lov na veštice« u izves- 
nim redovima izrazitih predstavnika dogmatskog mišljenja i ideološkog 
konformizma ne samo što nije umanjilo ugled koji je časopis stekao, 
već ga je još više učvrstilo i, ujedno diskreditovalo inicijatore »lova na 
veštice« i konformiste, koji su uvek na rečima za slobodu diskusije, a 
uvek na delu pokazuju da se boje slobode raspravljanja i da žele biti 
neprikosnoveni i isključivi arbitri u svim idejnim sporovima. U ovakvoj 
situaciji može se dosta pouzdano predvideti da će budućnost ovog časo- 
pisa zavisiti, pre svega, od angažovanosti i širine redakcije i saradnika, 
ali isto tako i od zrelosti našeg društva da angažovanost marksističkih 
mislilaca ne samo toleriše, već i da podstiče raspravljanje o velikim te- 
mama našeg vremena. Misaoni konformizam i jest u tome što se ne vidi 
dalje od prsta pred nosom i što se izbegava odgovornost za otvoreno i 
predano traženje istine. 


Časopis bi svakako izvršio samoubistvo ako bi uplovio u mirne vode 
akademizma. Uostalom, takva mu opasnost zasada i ne preti ukoliko on 
ostane dosledan načelima koja je proklamovao kad se pojavio. A u tom 
pogledu ponešto garantuju imena i dela članova redakcije i izdavačkog 
saveta. Bojazan od stagnacije i stereotipa ima samo utoliko mesta i op- 
ravdanja, ukoliko se časopis bude organičavao na iste saradnike. Iz toga 
sledi nužni zaključak da časopis neprekidno mora proširivati krug svo- 
Jih saradnika, razume se, ne napuštajući svoju osnovnu platformu. 


»Praxis« mora naročito voditi računa da ne oboli od skleroze. On sc 
mora neprekidno podmlađivati mlađim i najmlađim saradnicima, naro- 
čito kad su u pitanju novi fenomeni u svetsko-istorijskim zbivanjima. 
Nikako ne treba zaboraviti da je mladost uvek najviše udaljena od svih 
oblika konformizma. 


Što se tiče karaktera angažovanosti časopisa, mislim da tu treba pre 
svega voditi računa da nema uopšte dileme: akademizam — ideološko an- 
gažovanje. To je lažna dilema! Zna se šta je filozofsko angažovanje, ako 
se zna šta je filozofija. Kao što u umetnosti nema malih tema, već samo 
malih umetnika, tako ni u filozofiji nema malih tema. Svaka ozbiljna 
tema može da bude predmet filozofskih preokupacija i filozofskog an: 
gažovanja. A budući da su jezgro ovog časopisa marksistički filozofi, ovde 
je reč o marksističko-humanističkom angažovanju, koje se neprekidno 
mora potvrđivati kritičkom nepomirljivošću prema svakom obliku dog: 
matizma i nehumanosti. Istinska filozofska misao je uvek humana, kao 
što su i svi pohodi protiv filozofije, od Sokrata do danas, u krajnjoj 
liniji uvek bili i ostali antihumani i antimisaoni. U današnje doba, doba 
takozvanih »velikih sistema«, kad se prosečno ponašanje najčešće poka: 
zuje kao konformizam i kao bekstvo od stvaralaštva i slobode i kad se ljudi 
masovno gube u raznim vidovima totalnog otuđenja i postvarenja, svaki 
blesak misaonosti i humanosti nalazi odjeka zbog toga što ohrabruje. 
Time i možemo objasniti što se »Praxis« za kratko vrijeme uvrstio među 
najpriznatije i najprogresivnije svetske časopise. Ukoliko to smeta doma: 
ćim dogmatičarima i konformistima neće biti teško dokazati da je u 
pozadini provincijalna zavist, ako ne i nešto gore. 

Ako se slažemo u tome da u »Praxisu« ima mesta za raspravljanje 
o svim značajnim temama našeg vremena, mislim da je jasno da se 
tematika časopisa mora neprekidno proširivati na sva velika pitanja sa. 
vremenog sveta. To je najefikasniji način da se časopis radikalno odu 
pire akademizmu i stereotipima. Mora se priznati da su pitanja umetnosti 
dosad bila veoma malo razmatrana na stranicama časopisa i da je to 
njegov nedostatak. Razume se, nije reč o efemernim temama, već o te 
mama epohalnog značaja, koje mogu i moraju biti filozofski osmišljene. 

Smatram da ovih nekoliko napomena mogu korisno poslužiti redak. 
ciji pod uslovom da ona uvek, a naročito kad se suočava sa svakojakim 
teškoćama elementarnog karaktera, dobija punu i nesebičnu pomoć svih 
saradnika i prijatelja »Praxisa«. 


STANKO BOŠNJAK 


Iz dosadašnje diskusije proizlazi da nema neke veće dileme oko toga 
kako treba uređivati časopis. Osim teorijskih priloga koje je i do sada 
objavljivao, časopis bi trebao dati više prostora napisima koji kritički 
tretiraju našu društvenu praksu. Naime, pred nama se konstituira cijeli 
jedan društveni sistem koji pretendira na to da bude nešto novo u svjet. 
skim razmjerima, a o kojemu u ovom časopisu nije dovoljno kritički 
pisano. A ima li uopće važnije teme nego što je formiranje društva koje 
treba da bude nešto novo u odnosu na dosad poznate društvene sisteme 
u kapitalističkim i nekapitalističkim zemljama? 


U ovom časopisu načelno je data podrška samoupravljanju kao ne: 
čemu što otvara nove društvene perspektive i omogućava rješavanje ljud. 
skih problema na novi, humaniji način, ali nije detaljnije raspravljano o 
tome, što je zapravo socijalističko samoupravljanje. Vjerojatno i među 
nama u tom pogledu postoje različita mišljenja. 


U našoj aktualnoj društvenoj situaciji izgleda kao da samoupravljanje 
nije moguće zasnovati nikako drugačije nego baš onako kako je zasno: 
vano i da mu nije moguće dati nikakav drugačiji sadržaj nego što ga 
danas ima. A u njegovoj sadašnjoj osnovi nalazi se između ostalog: tržišna 
stihija s mnogim anomalijama koje ona sobom nosi, socijalne i materi: 
jalne nejednakosti koje nemaju nikakve veze s radom, gruba komercija- 
lizacija svih sfera društvenog života itd. 


Da li je ovakav sadržaj samoupravljanja, kakav je danas dat, zaista 
jedino mogući sadržaj socijalističkog samoupravljanja, odnosno 
socijalističkih društvenih odnosa? Očito da nije. I baš zato što nije, tre: 
balo bi kritički osvjetljavati sadašnju praksu koja u mnogim svojim bit: 
nim elementima podsjeća na odnose koji su već odavna poznati. 


Međutim, da bi jedan časopis mogao biti kritičan prema društvenoj 
praksi i samostalan u svojim stavovima, on bi morao biti financijski 
nezavisan, a »Praxis« to, na žalost, nije. Da bi mogao postojati potrebna 
mu je financijska pomoć. Na pomoć može računati samo onda, ako se 
bude držao tema prema kojima su indiferentni oni koji odlučuju o da: 
vanju ili uskraćivanju financijskih sredstava ili ako se prema postojećoj 
praksi bude držao apologetski. A ovaj časopis ne bi trebao da čini ni 
jedno ni drugo, nego treba da kritički razmatra teorijske i pratičke prob- 
leme današnjice i da pomogne rasvjetljavanju svih onih zamagljivanja 
koja se vrše u ime i radi socijalizma i radničke klase, iza kojih se obič- 
no kriju sitni, egoistični interesi. 

»Praxis« ni do danas nije uživao naklonost društveno utjecajnih krugova 
Intenziviranjem svoje kritičke djelatnosti časopis bi definitivno zapao u 
nemilost, a to znači da bi bila dovedena u pitanje i njegova egzistencija. 
Pred časopisom je očito dilema: kako opstati? 

PREDRAG VRANICKI* 


Drug Supek je spriječen pa me zamolio da ovaj sastanak dalje vo- 
dim. Mislim da je diskusija koju smo vodili prije podne dala dovoljno 
materijala da se sad pojedinci osvrnu na izvjesne teze pa da diskusiju 
zaključimo. Ja bih ipak prije rekao nekoliko ri ječi. 


MI smo se bili složili da govorimo ne samo o »Praxisu« nego i o »Filo- 
zofili«. Drugo, rekli smo također da nećemo govoriti samo o nekim užim 
problemima uređivanja časopisa, nego i o nekim odlučnim zbivanjima 
suvremenog svijeta, da vidimo koji je položaj našeg časopisa i našeg 
htijenja i što mislimo da u toj čitavoj konstelaciji treba učiniti. Daklo 
mi smo se složili da treba da govorimo i o jednome i o drugome. 


U vezi s prvim pitanjem uređivanja bilo je do sada različitih mišlje. 
nja. Nema smisla da ponavljam šta je sve rečeno, ali bi bilo dobro da 
porazmislimo o jednoj kontraverzi, a to je pitanje proširenja suradnje 
s jedne strane i podizanja kvaliteta s druge. To su dva nastojanja koji 
se neki put i malko isključuju — proširenje suradnje znači da se mo- 
ramo oslanjati 1 na izvjesne drugove koji su možda još početnici i koji 
još ne mogu dati najviši kvalitet. 


Možda bi se to moglo riješiti tako da se uvede nova rubrika »Poku. 
šali« koja bi bila namijenjena našim najmlađima, onima koji pokuša. 
vaju da se ogledaju na peru, a još nisu dosegli izvjesne pretpostavke za 
neke časopise koji imaju svoju fizionomiju. To je jedan prijedlog koji 
ovdje nabacujemo. 


Drugo ie bilo pitanje, isto tako u vezi sa uređivanjem, pitanje ovih 
raznih diskusija. Mislim da bi o tome također bilo dobro da malo po 
razgovaramo. Vidjeli smo i u našoj diskusiji prije podne da je bilo raz 
nih mišljenja u razmatranju kompleksnih problema i prirodno je da se 
te diferencije javljaju. Bilo bi dobro da i takvim diskusijama i u našim 
časopisima posvetimo pažnju, jer to će po mom mišljenju zainteresirati 
šire krugove i sigurno doprinijeli raščišćavanju nekih fundamentalnih pi- 
tanja suvremenog svijeta i našega razvoja. 


Treće, bilo je govora, mislim da o tome ne treba sada diskutirati, ali 
samo da naglasim, bilo je govora i o tome da časopisi ne treba da budu 
obimni nego kvalitetniji, da mogu biti čak i manjega obima i da bi bilo 
dovoljno da izlaze čak četiri puta godišnje, jer taj razmak za iedan fi. 
lozofski tretman nije prevelik da bi mogli filozofski biti ažurni u vezi 


sa pitanjima suvremenosti. Mislim da bi redakcija o tome trebala po- 
uovno da razmisli. 


Daljnje pitanje, koje je bilo tu tretirano je naše gledanje na filozofsku 
dimenziju i filozofski nivo. U određenim pitanjima mi možda nećemo 
nikada moći da se slažemo, jer svako sagledava sa svojih aspekata, i 
svojih filozofskih dimenzija. Međutim koliko sam ipak mogao da vidim 
prevladava mišljenje da jedna pametna i filozofska teorijska obrada go- 
tovo bilo kojeg pitanja može da uđe u naše nastojanje i htijenje, da prob- 
lemi kod toga nisu ograničeni, a s druge strane moglo se vidjeti u dis- 
kusiji da postoje i različite interpretacije uopće suvremenoga razvoja u 
svijetu pa bismo iz tih konkretnih situacija i kod nas i u svijeitu morali 
da crpimo konkretne probleme i da ih postavljamo na diskusiju. 


Mislim da bi taj diskusioni karakter morao da bude više naglašen i 
U našim časopisima upravo zato što danas marksizam stoji u izvjesnoj 
krizi i u teoriji i u praksi. Kad govorimo o zapadnim marksistima, vidi- 
mo da ni oni nemaju rješenja na mnoga pitanja njihova vlastitoga raz- 
voja, da su neki puta bespomoćni, da ih historija stavlja pred teške i 
odgovorne probleme, tako da moramo da budemo svjesni 1 te njihove 
situacije | situacije marksizma uopće. Trebalo bi također da sa naše 
strane bude više pokušaja, analitičkih prodora u to zbivanje unutar mark: 


* Izlaganjem P. Vranickog počinje poslijepodnevni dio sastanka redak- 
cijskog savjeta. 

sizma u svjetskim razmjerima, jer mislim da je danas upravo takva si. 
dje oma zahtijeva temeljno osvjetljenje. Molim drugove da nastavimo 
diskusiju. 


SVETOZAR STOJANOVIĆ 


»Praxls« treba da nastavi svoju osnovnu orijentaciju: To je, kako je 
Đurić rekao, problematika smisla i pretpostavki epohalnog zbivanja. Dru- 
gim rečima, to je kritičko-teorijska analiza savremenog društveno-istorij- 
skog iskustva. Najveći domet našeg časopisa čine upravo takvi tekstovi. 
Po tome se »Praxis« razlikuje od časopisa čije jezgro čine tekstovi pisani 
samo na osnovu drugih pročitanih tekstova i knjiga. Međutim, kad ka. 
žem da to treba da ostane osnovna orijentacija našeg časopisa, to ne zna. 
či da bismo smeli da se prezrivo odnosimo prema drugim filozofskim 
problemima, jer ni naš osnovni pristup nećemo uspeti da unapređujemo 
ako ne negujemo i ovu drugu tematiku. 

Slažem se sa onima koji glavni tematski nedostatak časopisa vide u 
odsustvu problematike tzv. nove levice. Taj nedostatak je utoliko ozbiljniji 
što su »Praxis« i »Filozofija« na izvestan način anticipirali ideje nove 
demokratske levice, a kad je ona stupila na scenu, onda nismo učinili 
skoro ništa za kritičku analizu njenih iskustava. Interesantno je da sada 
neki ljudi koji sa studentskim pokretom nisu imali nikakve veze organi- 
zuju diskusije o tom pokretu, dok smo mi propustili da to učinimo. 

Visok domet »Praxisa« ne može da porekne niko objektivan. Utoliko 
smo obavezniji da iskreno govorimo o svim nedostacima. Od pre izvesnog 
vremena javljaju se simptomi krize ponavljanja, ali ne toliko ponavljanja 
problematike, koliko ponavljanja pristupa i nivoa. Zato se treba odlučno 
orijentisati na proširenje kruga saradnika. Nedostaju nam tekstovi huma- 
nistički orijentisanih ekonomista (filozofija ekonomije), tekstovi istoričara 
koji imaju dublji teorijski pristup savremenoj istoriji, a malo smo učinili 
i da privučemo socijalne psihologe koji tretiraju savremenu društvenu 
i ljudsku situaciju. Ovdje je bilo reči o filmu. Naravno, »Praxis« ne inte- 
resuje kritika pojedinih filmova, ali bi zato analiza tzv. »crnog talasa« 
i analiza reakcije na njega bila sigurno filozofski i sociološki relevantna. 
Pominjana je i naša literatura. Otkuda tolika diskrepancija između filma, 
koji ulazi u društveno-istorijske teme, i literature, koja beži u apstrakciju? 
Koji su idejni i socijalni koreni te pojave? 


Dalju granicu (to smo već više puta konstatovali, ali nismo ništa uči. 
nili) »Praxisa« čini odsustvo međusobnih dijaloga i kritike. Mi smo ostva- 
rili intelektualnu zajednicu oko časopisa u smislu zajedničkog angažmana 
i hrabrog otpora političkim pritiscima, međutim jedan viši tip intelektual. 
ne zajednice, koji pretpostavlja međusobne polemike i rasprave, još nismo 
uspeli da ostvarimo. To je velika unutrašnja granica »Praxisa«, »Filozofi- 
je« i naše celokupne filozofije. Iskreno iznošenje i raščišćavanje razlika bi- 
lo bi i u interesu filozofije, i u interesu učvršćivanja našeg međusobnog 
prijateljstva. ama 

Drug Đurić je dobro uočio povremene padove na publicistički nivo. 
Naravno, vrlo je teško pisati filozofiju koja se angažuje u konkretnim is- 
torijskim zbivanjima i istovremeno održati teorijski nivo. Uspeli smo da 
izbegnemo opasnost akademizma, filozofskog tehnicizma i verbalizma—opa- 
snost koja očigledno ugrožava jedan deo jugoslovenske filozofije — ali 
ponekad ne odolevamo iskušenju površne publicistike. : 

Više je nego očigledno da su nam neophodne mlađe, svežije snage, 
zbog novih ideja koje nam mogu doneti. To je, naravno, vezano sa o 
što sam rekao o studentskom pokretu i uopšte novoj levici. Kad govorimo 
o mlađim ljudima, treba po svaku cenu da izbegavamo paternalistički ton. 
Uostalom, »Praxisu« su mlađi ljudi neophodni i zbog nas samih, jer ćemo 
tek u diskusiji sa njima moći da uvidimo vlastite granice. ' 

Najzad, nešto o prikazima i osvrtima u kojima smo toliko deficitarni. 
To nije pitanje jedne rubrike, već pitanje našeg prisustva u svetskoj 
filozofiji ocenjivanjem novih knjiga, struja, procesa. Strani teoretičari se 
iskreno interesuje za naše reakcije na nove publikacije u svetu. 

VOJIN MILIĆ 


Samo jednu primedbu na ono što je rečeno o rubrici »Pokušaji«, u ko- 
joj bi se prilikom ocene priloga saradnika mlađeg uzrasta primjenjivali 
nešto blaži kriteriji. Ja bih bio protiv toga. Mislim, prvo, da ne treba feti. 
šizovati ni mladost ni starost. Drugo, smatram da u mladosti treba gledati 
i snagu, pa zbog datuma koji je u krštenici nekog saradnika zapisan ne 
menjati kriterij. Čovek je srećan dotle dok mu raniji radovi ne daju 
propusnicu za naredne i dok se svaki njegov rad ocenjuje po onom što 
sam predstavlja. Mlađe kolege su u daleko povoljnijem položaju ako znaju 
da im je rad objavljen radi svoje vrednosti, a ne iz nekih obzira. Dakle, 
smatram da treba da koliko možemo proširujemo krug saradnika, ali da 
na sve saradnike, bez obzira na uzrast, primenjujemo iste kriterije, zbog 
čega sam protiv rubrike »Pokušaji«. 


DRAGOLJUB MIĆUNOVIĆ 


Posle dosta duge dosadašnje diskusije dosta je teško ne ponoviti nešto 
što već nije rečeno. Međutim ja ću govoriti dosta kratko kako bih makar 
tu opasnost ponavljanja izbegao. Mislim da je iz onoga što je juiros i 
sada govoreno dovoljno jasno da je sudbina »Praxisa« i filozofskih časopisu 
uopšte neodvojiva od naše intelektualne sudbine i da bismo sudbinu tih 
časopisa morali još tešnje da povežemo sa svojom situacijom. O tome 
bih rekao nekoliko reči. 


»Praxls« i »Filozofija« kao časopisi imali su određeno značenje u našem 
intelektualnom životu, uvek onoliko koliko smo mi bili spremni da pre- 
uzmemo na sebe određenu ulogu u tom intelektualnom životu. Ova disku. 
sija je pokazala da je skoro jednodušna ocena svih da »Praxis« mora da os- 
tane angažovan časopis i da mora činiti sve što je u njegovoj moći da ne 
bude sabijen u rezervat, jer bi bez obzira na nivo tekstova u takvom slu- 
čaju bio lišen življeg prisustva u našoj društvenoj sredini. Međutim, bez 
obzira na to što se dosta jutros govorilo o novoj levici i novoj evropskoj 
situaciji u koju mi bivamo uključeni nekad svojom voljom, nekad bez nje, 
ja mislim da bi naši časopisi mogli još budnije da prate ona zbivanja ko- 
ja se kod nas dešavaju. Da kažem preciznije, mislim da bi ti časopisi, iako 
su u odnosu na neke druge časopise pokazali veoma visok stepen intelek- 
tualne hrabrosti i borbenosti, to u našim novim društvenim situacijama 
morali činiti još više. Morali bi biti još prisutniji. 


Ja oba časopisa vidim pre svega kao časopise za odbranu marksizma. 
Kad kažem odbranu, tu reč ne upotrebljavam slučajno jer mislim da 
je marksizam ozbiljno ugrožen i to ne samo teorijski: u ekonomskim teo- 
rijama koje se javljaju kao neokapitalističke koncepcije, u sociologiji kao 
različiti oblici funkcionalizma, nego je marksizam ugrožen mnogo direk- 
tnije jer i mi kao marksisti na izvestan način možemo biti ugroženi. Ja 
zato smatram da bi oba časopisa morala nastaviti tu odbranu marksizma. 
Ja sam prošlogodišnji juni doživio u prvom redu kao odbranu socijalizma. 
I, mislim, da ako želimo da negujemo te tradicije juna ili ukoliko možemo 
znati da je juni bio u duhu intelektualnih tradicija koje su ovi časopisi 
kod nas već bili uspostavili, onda mislim da bi ta prisutnost morala doći 
do izražaja. Šta pak ovim mislim? Mislim da moram raspravljati i odgo: 
varati na razna mišljenja koja se iznose u javnosti, u raznim časopisima. 
Nešto više polemičnosti u tom smislu učinilo bi ove časopise življim i uči: 
nilo bi da postanu još više, — jedna žiža oko koje se okupljaju napredne 
intelektualne snage ovog društva. U tom smislu ja bih pozdravio dalju 
intenciju časopisa po kojoj bi on sa mnogo više otvorenosti i direktnih 
suprostavljanja raznim teorijama koje se kod nas pojavljuju postao prl- 
sutniji u našem intelektualnom i društvenom životu. 


FRANO PLANČIĆ 


. Mislim da bi »Praxis«, »Filozofija« i »Korčulanska škola« Lrcbali obra: 
cati pažnju studentima. 

Čini mi se da rubrika »Pokušaji« nije najsretnije rješenje (što ne 
znači da ni u kojem slučaju nije potrebna): čak i sam naslov asociira na 
dijete koje tek uči hodati, dok je filozofski tekst (bio on i od nekog stu. 
denta) ili filozofski ili nije — tako da kriterij »filozofske relevantnosti« 
u krajnjoj liniji ni ne postoji. Zato bih predložio nešto drugo. Neka »Praxis« 
ili »Filozofija«, ili »Praxis« i »Filozofija« osnuju biblioteku ili glasilo stude- 
nata filozofije i »onih koji se pokušavaju« baviti filozofijom. Biblioteku ili 
glasilo uređivali bi studenti, a savjet bi odredio izdavač. Pokušao bih op- 
ravdati ovaj prijedlog i s materijalne strane. Za oko 40 sati rada sakupili 
smo oko 10000 din (reklama za »Praxis«). Tako redakcije ne bi dolazile u 
neugodnu situaciju da odbijaju tekstove studenata i dobile bi uvid u 
razvoj mladih filozofa. S druge strane studenti filozofije dobili bi slobodno 
glasilo koje ne bi trpjelo nefilozofske kriterije u ocjenjivanju prilikom 
(ne)objavljivanja. Isto tako dobili bismo tribinu koja bi izazivala ljutnju 
i užasavanje doktrinarnih zastupnika jer bi u puko razumijevanje, sliku svi- 
jeta i ideologiju, unosila njihovu negaciju, jer se ničim ne bi dala tutorizi- 
rati i jer bi u suštini bila kritička i revolucionarna. No, to je već stvar pro- 
jekta realizacije navedene ideje. 


BESIM IBRAHIMPAŠIĆ 


Ja ću također nastojati da budem jako kratak, jer mi se čini da je 
diskusija već dobrim dijelom došla do nekog kraja. Zato neću ponavljati 
ono što su drugi rekli. Složio bih s primjedbom da je u samom tre- 
tiranju izvjesne problematike, u određenom smislu, ta problematika stvar. 
no iscrpljena i da je došlo do ponavljanja, da ne kažem obnavljanja, ne- 
kih osnovnih problema o kojemu su »Praxis« i naša kritička filozofska 
misao dovoljno glasno govorili, bez obzira na to što te kritičke primjedbe 
nisu imale dovoljno odjeka u našoj društvenoj stvarnosti. Međutim ov- 
dje bih specijalno naglasio jednu unutarnju granicu, koja se stvarno osje- 
ća kao veliki nedostatak, jer se onda uistinu sužava na neki način krug 
onih koji žele da pristupe »Praxisu«, ali možda sa izvjesnim razlikama 
u gledištima. Doduše, rečeno je da je ta unutarnja granica došla više usli- 
jed jedne specifične situacije u kojoj se nalazio »Praxis«, što je svakako 
nešto što je van moći same redakcije. Ipak, mislim da to ni u kom slu- 
čaju ne bi smjelo priječiti da se vode stvarni dialozi, jer se kod nas čes- 
to govori o borbi mišljenja, kao o nekom postulatu i zahtjevu, govori se 
o kritici, a mi ipak prisustvujemo monolozima. To se čini mi se osjeća na 
neki način i u časopisu »Praxis«, gdje su više prisutni monolozi nego 
dijalozi. Ako hoćemo da prevladamo tu situaciju onda, po mom mišljenju, 
treba da se razvija jedan stvarni dijalog između ljudi koji su, kao što 
Sveto reče, postigli visoki nivo intelektualne zajednice, ali to ne znači da i 
oni i te kako neće ukrstiti svoja gledišta, jer to su različita individualna, 
da ne kažem kolektivna iskustva, i ona mogu doprinijeti stvarnom nap- 
retku kritičke misli, u duhu onog što je govorio drug Mićunović. 


Nemamo potpune odgovore na fundamentalna pitanja savremenog tre- 
nutka naše epohe, našeg socijalizma, a pred tim pitanjima se nalazi 
svaki intelektualac koji je kritički da ne kažem revolucionarno marksistički 
orijentisan. U tom smislu ja mislim da je jedan od nedostataka »Praxisa« 
i cjelokupne marksističke literature što je prešla prilično grubo i ćutke 
preko tog fenomena koji se danas obično naziva fenomenom znanstveno- 
tehničke revolucije. Poslije spektakularnog osvajanja Mjeseca ljudi su stav- 
ljeni pred pitanje, da li uopšte ima smisla razmišljati i govoriti u tra- 
dicionalnfin kategorijama bile one marksističke, nemarksističke ili van 
marksističke. A nema mnogo marksističke literature o tom problemu, vi 
ćete to vidjeti, ne samo u tzv. socijalističkim zemljama, nego i u zemljama 
gdje je marksistička misao revolucionarno oružje određenih revolucionar- 
nih snaga. Ni tamo nema ozbiljnih razmatranja o naučno-tehnološkoj re- 
voluciji. To je nova problematika povezana sa novim događajima, koji su 


se odigrali u svljetu, što znači u društvu i svijetu nauke. 

Interdisciplinarni radovi o tom problemu bili bi vrlo rado čitani od 
publike odnosno ljudi koje još uvijek interesuju mnogi problemi koji su 
ostali otvoreni. 


ZAGA PEŠIC-GOLUBOVIĆ 


Prepodnevnu diskusiju nisam čula, ali se također ne bih mogla složiti 
da se uvodi generacijski kriterij ni u »Filozofiji« ni u »Praxisu«. Mislim da 
stvarno nema opravdanja. Mi smo u »Filozofiji i u »Sociologiji« (a verujem 
da to do izvesne mere praktikuje i »Praxis«) objavljivali i radove stude- 
nata ili tek završenih studenata, ne zato što su to studenti nego zato šilo 
su to dobri radovi. 

Ako već govorimo o ovim novim kretanjima, ja sam imala prilike da 
u Nemačkoj čujem kad diskutuju studenti sa svojim profesorima i mislin, 
da su diskusije nekih studenata bile na višem nivou nego one njihovih 
profesora. Tako stoji i sa radovima. 

Ja bih samo na izvestan način unela korekciju u ono što je rekao pro- 
fesor Milić. Ja ne mislim da se samo jedan kriterijum primenjuje, jer pos- 
toji skala kriterija u koju mi sasvim lepo možemo da uklopimo i radove 
mlađih drugova. Nema stvarno nikakvog smisla u filozofske časopise uvo. 
diti neke posebne rubrike za mlađe ljude, ali mislim da mnogo smelije 
i odlučnije treba da tražimo takve radove, jer mi ne možemo čekati od 
mladih ljudi da ih oni sami ponude. Kod mladih treba da smo mi inicija- 
tori. Evo sad je u »Filozofiji« objavljen rad jednog tek diplomiranog stu- 
denta. Ja mislim da po nivou može da se meri sa nekim drugim među 
objavljenima, čak — da je i na višem nivou od nekih. Potrebno je jedno od. 
lučnije angažovanje u tom smislu, ali bez veštačkog uvođenja generacijskih 
kriterijuma. 


PREDRAG VRANICKI 


Nisam mislio, da mladima objavljujemo loše radove. Međutim, mene 
ne bi ništa smetalo, dapače, bilo bi mi drago kad bismo imali jedan ča. 
sopis u kom bih mogao da okrenem rubriku mladih i da znam tačno da 
to dolazi od jedne generacije koja je 20 ili 30 god. mlađa. U svakom slu- 
čaju bitno je da se uvodi mlada generacija sa svojim dobrim radovima u 
časopis. Da li ćemo imati posebnu rubriku to je sporednije. 


IVAN KUVAČICĆ 


Ja ću govoriti kratko — htio bih razviti dvije misli. Prva stvar, o ko- 
joj je bilo dosta govora, tiče se onoga što je kolega Đurić danas iznio i 
meni se čini da jedna misao, koja je fundamentalna i važna, i dalje stoji 
poslije ove diskusije. Naime radi se o tome postoji li kod nas u Jugos- 
laviji i napose u ovoj našoj grupi opasnost sociologizacije filozofije u 
onom smislu kako se to vrši svugdje u svijetu u onoj mjeri kako se svi- 
jet industrijski razvija. Meni se čini da takva opasnost sociologizacije filo- 
zofije postoji. Ona je kod nas na djelu i to više upravo u onim dijelovima 
naše zemlje koji su razvijeniji. Tako se taj proces više vidi u Sloveniji nego 
u nekim drugim dijelovima. 


Kada govorimo o tome onda s druge strane želim istaći misao da ona 
filozofija koja je živa i koja danas vrši dosta jak utjecaj u svijetu je takva 
filozofija koja je ušla u neposrednu stvarnost, i koja na određeni način 
filozofski tretira empirijske probleme. Ako uzmemo npr. Marcusea i još 
neke druge filozofe, onda mi se čini da je kod njega i kod nekih drugih 
na djelu ono o čemu je danas dosta dobro govorio kolega Krešić. Uzmimo 
jedan konkretan primjer — primjer nove ljevice. Sasvim je Jasno da mi taj 
problem ne možemo zaobići, mi u njega moramo ući, ukoliko želimo dr- 
žati kontakt ne samo sa mladim svijetom nego uopće sa stvarnošću. Me- 
đutim, meni se čini, da bar zasad nismo u stanju da na taj problcm reagi- 
ramo na takav način koji bi bio na nivou onih intencija koje j> u poč<t- 
ku Postavio i koje želi da održava»Praxis«. Prošle godine, mene su zamolili 

da napišem nešto o novoj ljevici i studentskom pokretu. Ja sam taj prijed. 
log najprije odbio, ali sam kasnije ipak pristao i napisao sam jedan infor. 
mativan članak koji se međutim, što je opet prilično simptomatično, og. 
raničio na zapadne zemlje. To je očito jedan nedostatak, nedostatak »Praxi- 
sa« i svih nas. Ja npr. nisam mogao doći do materijala o zbivanju u Beog- 
radu (jer su zaplijenjeni) a isto tako ni u Zagrebu. Ukoliko smo o tim 
problemima pisali, pisali smo na nivou publicistike a u svijetu je o tom 
problemu nastalo na stotine knjiga. Meni se čini, da bi taj problem stvar- 
no trebalo sagledati i obraditi na temeljitiji način i radi toga se, čini mi 
se i fizionomija časopisa kao što je »Praxis« mora u izvjesnom smislu iz- 
mijeniti. Ja sam o tome razgovarao i s Gajom, njegova je ideja bila da bi 
»Praxis« udubuće mogao kombinirati tako da u svakom broju po moguć- 
nosti izađe jedna temeljita, fundamentalna studija o nekom problemu, s ti- 
me što se mi ne bismo mogli odreći i drugih, koji su manjeg daha. Čini mi 
se dakle da bi trebalo posvetiti više pažnje nastojanjima da se u jednom 
kontinuitetu kroz časopis dođe do nekoliko fundamentalnih studija koje 
bi bila jedna stvarno demokratska ili egzemplarno demokratska praksa ko- 
danas govorio kolega Krešić. 


Druga stvar koja je isto tako važna, a koju je iznio kolega Milić iako 
prilično nejasno, odnosi se na naše kontakte i uspostavljanje veza sa lju- 
dima u svijetu, sa novom ljevicom. Naime, postavlja se pitanje, koji su to 
krugovi i koje su te struje koje su u vezi sa nama — i sa »Praxisom« i sa 
Korčulanskom školom. Što se mene tiče, onako globalno govoreći mislim 
da mi većinom imamo kontakt sa ljudima koji stoje na pozicijama nove 
ljevice, dakle jednog pokreta koji je antikapitalistički i koji nije antiko- 
munistički. Međutim, ne znamo situaciju u svim tim zemljaima pa mi se 
čini da objavljujemo i pojedine radove ljudi koji u svojim zemljama nec za 
uzimaju baš najradikalnije i najrevolucionarnije pozicije. Zato mislim da 
i o tom problemu — koji je Milić nejasno načeo ili možda previše radikali. 
zirao, ne bi bilo loše da se razmišlja. 


LJUBO TADIĆ 


Prvo htio bih predložiti da svake godine, po pravilu, a povodom odr: 
žavanja Korčulanske škole, analiziramo našu djelatnost kroz časopis. To 
bi bila jedna stvarna demokratska ili egzemplarno demokratska praksa ko- 
ja bi se mogla usvojiti i koja bi donijela pozitivne rezultate. Ja sam bar 
u to uvjeren. 

Drugo, u vezi sa izlaganjem druga Ive Kuvačića htio bih da kažem da 
je svakako nerazumljivo što nismo dovoljno upoznati s pokretom nove 
ljevice u svim njegovim intencijama. Ali postoje dvije moguće opasnosti 


na koje bih htio da skrenem pažnju. Ne znam da li ću dovoljno adekvatno 
izraziti to što želim da kažem. Naime, postoji opasnost da danas, u vrijeme 
očigledne krize u kojoj se nalazi i socijalitički i kapitalistički svijet kriti. 
kujemo staljinizam sa pozicija socijaldemokratije. U tom pogledu se 
apsolutno slažem sa Vojinom Milićem. Socijaldemokratija nema legitima 
ciju — pomoću koje može uspješno kritikovati staljinizam. S druge strane. 
postoji takođe opasnost da se nedostaci, neke slabosti nove ljevice kritiku 
ju pomoću stare ljevice, koja u stvari nije ljevica i koju mi paušalno na- 
zivamo staljinizam. To bi bilo također pogrešno jer vjerujem da je duhovni 
instrumentarijum koji posjeduje tzv. stara ljevica potpuno nepodoban za 
analizu savremenih društvenih kretanja u svijetu. Znači, nama je potreban 
jedan izuzetan napor da razumijemo naše vrijeme i nova kretanja, a na- 
pose da razumijemo kretanja mlade generacije koja nisu slučajno 
svjetska, planetarna kretanja. Ta bi kretanja morala biti predmet našeg in. 
teresovanja jer očigledno nova generacija želi istinske promjene i u »soci: 
jalističkim« i u »kapitalističkim« zemljama. Mislim da bi to bila naša ve: 
lika obaveza, veliki zadatak pred kojim stojimo. 

PREDRAG VRANICKI 


Dozvolite drugovi, ja ne želim rezimirati, nego samo dodati još nekoliko 
riječi. 

Mislim da ćemo se svi složiti — da bi bilo svakako poželjno, dobro | 
gotovo nužno, da makar jedanput godišnje, i to za vrijeme Korčulanske 
škole, održimo savjetovanje i dapače, ja bih predložio da posvetimo jedan 
dan Korčulanske škole, zajedno s našim drugovima izvana, razgovoru 
o svemu ovome jer ćemo sa njihove strane ne samo čuti određene prim 
jedbe na časopis nego 1 korisne sugestije. 

Drugo mislim da smo se složili ili da bar najveći dio diskutanata 
predlaže da pokušamo da svaki broj nosi neku fundamentalnu raspravu — 
i da se svakako pobrinemo da to svaki broj nosi uz sve one članke i rub- 
rike koje postoje. 

Treće, mislim, da smo se isto tako složili da bi trebalo više prodora 
mladih — sada govorim generacijski — bez obzira na to u kojoj formi, 
i bez obzira na to hoće li biti potrebni malo rastezljiviji kriteriji. U svakom 
slučaju mora se riječ i gledanja mladih više vidjeti i u ovim časopisima 
koji su teorijski vodeći časopisi u našoj zemlji. 

Četvrto — mislim da je to vrlo važno sada kada smo prešli određene 
bure i oluje i s obzirom da nas još mnoge čekaju, da do tih budućih is. 
koristimo situaciju i da malko također međusobno ukrstimo koplja — 
ne mislim u vidu neke površne polemike. Budući da postoje različita gle 
dišta na vrlo važne i fundamentalne probleme bilo bi dobro da naši časo- 
pisi pokrenu među nama određene diskusije koje moraju danas biti od 
naročitog značenja jer se marksistička misao nalazi pred veoma komplek. 
snim problemima. Ja mislim da je naš zadatak da uđemo u to, bez obzira 
na to hoćemo li uvijek pogoditi cilj. 

To su samo neki prijedlozi što sam ih uočio u ovoj diskusiji, no budu- 
ći da imamo traku, mi ćemo napraviti stenogram cijele diskusije i redak. 
cija će imati prilike da razmisli i o svemu drugom što je rečeno. Možemo 
li s time zaključiti? — Hvala! 


249 


POSEBAN DODATAK 


Čedomil Veljačić 


FENOMENOLOGIJA MISTIČKOG DOŽIVLJAJA 
S BUDDHISTIČKOG STANOVIŠTA 


(11. pismo s pustinjačkog otoka Cejlon, april 1967 — septembar 1967) 


SADRŽAJ 


Uvod 
I. Samoća i šutnja 


II. »Kroćenje goveda« 
Nimitam (paslika) 
O smetnjama zadubljenja . 
»Pritezanje konopa« 


III. Kundalini-yoga  . ž d 


Psiho.fiziološke pretpostavke unutar buddhističkih granica . 


Pretpostavke i razjašnjenja izvan buddhističkih granica . 
Fiziologija kundalini-yoge : : 
Dodatak 1. . ž 

Dodatak 2. . 


UVOD 


Ako obustaviš nemir u samome sebi, 
time si, kao napukli gong, postigao utihnuće (nibbanam) 
i u tebi više nema žestine. 


(Dhammapadam, 134) 


Put od samoće do šutnje, koji sam odabrao za svoju kontem- 
plativnu praksu, jeste put »kroćenja duha«. — Šta znači biti 
sam? Šta znači ušutjeti? Kako i zašto treba krotiti duh? 


Šutnji prethodi samoća. Otići na kraj svijeta, kao što sam ja 
učinio, još ne znači ostati sam: 


»A ja kažem, brahmani, da se takvim putovanjem ne može 
dostići, vidjeti ni upoznati kraj svijeta. Pa ipak, izjavljujem da 
bez stizanja do kraja svijeta nema dokončanja patnje. U nauci 
Plemenitoga svijetom se nazivaju ovih pet vrsta osjetnih želja: 
oblici koje primjećuje oko, zvukovi koje primjećuje uho, mirisi 
koje primjećuje nos, okusi koje primjećuje jezik, dodiri koje 
primjećuje koža. — U slučaju isposnika koji odvraćen od osjet- 
nih želja... dostiže četiri stepena oblikovanih i četiri stepena bez. 
obličnih zadubljenja (rupa- i arupa-đhana), kaže se da na svakom 
od tih stepena stiže na kraj svijeta i tamo boravi. Pa ipak neki 
kažu da je on još uvijek vezan za svijet, da još nije napustio svi- 
jet, a tako i ja kažem... Tek onaj isposnik koji je dokončao opa. 
žanje i osjećanje, pa je vlastitom mudrošću uvidio da su mu to 
spone potpuno uništene, može da kaže da je prošao kroz prepreke 
svijeta.« (Anguttara-nikayo, IX, 4, 38). 


U Anguttara-nikayi XI, Ananda pita učitelja: »Je li moguće, 
gospodine, da isposnik dosegne takvu sabranost da u zemlji ne 
primjećuje zemlju, u vodi ne primjećuje vodu, u vatri ne primje- 
ćuje vatru, u uzduhu ne primjećuje uzduh, u području neograni- 
čenosti prostora, u području neomeđene svijesti, u području niš- 

tavila, u području ni-zamjećivanja-ni-nezamjećivanja ne primjeću- 
je ta područja, da na ovom svijetu ne primjećuje ovaj Svijet, da 
sve ono što je vidljivo, čujno, dodirljivo, zamišljivo, ostvarljivo i 
poželjno — da sve to ne primjećuje, a da ipak bude svjestan?« 

Buddha: »To je moguće, Ananda! Dostignuće sabranosti mo- 
že biti takvo da. . . sve to ne primjećuje, a da ipak bude svjes- 
tan.« 

To znači, ukoliko je izrecivo, ušutjeti i umuknuti »kao napu- 
kli gong«, utihnuti i zagasiti se (nibbati), u ovom vidljivom ži- 
votu (ditthe va dhamme). 

— Kako dolazim do toga da o tome uopće govorim? Tako 
se pitao Buddha lutajući tjednima oko mjesta svoga »probu- 
đenja«. 

»Što sam s mukom stek'o svijetu 

uzalud je pokazati. 

Nadvladani strašću, mržnjom, 

neće prozrijet ovo znanje 

— protiv struje, istančano, 

duboko, teško zamjetno, 

van dogleda strašću obuzetih, 

pritiješnjenih u tamnoj gomili.« (Mađđhima 26) 


Stvoritelj svijeta, Brahma Sahampati, sišao je tada s neba da 
ga uvjeri da još postoji po neko na svijetu »čije su oči zatrunjene 
tek sa malo praha«. 

Ramakrišna je iz svoga vidokruga dao i na ovo pitanje vrlo 
prirodan odgovor: Vatra koja dogorijeva pucketa dok ne preos- 
tane čista žeravica. Čisti žar je tih. 

Vratimo se sada na polazna pitanja, što je moguće sistema- 
tičnije. 


I — SAMOĆA I ŠUTNJA 


Šta znači ostati sam? U prošlom pismu sam pokušao da to 
razjasnim svojom teorijom ugođaja i Buddhinim govorom o pu- 
nom Mjesecu. Pošto želim da ovo pismo bude koliko je moguće 
samostalna cjelina, pokušat ću da u prerađenom prikazu uz ne- 
Dino opetovanje ponovim opis tih elemenata u novom kon- 
tekstu. 

Nemir daha opisat ću konkretnije u vezi sa svojim vježbama 
kontemplacije u posebnom poglavlju ovog pisma. Samu pojavu 
tog iskustva razjašnjavam obiljem dodirnih kakvoća koje dah 
može da pobudi u nježnom tkivu »tijela disanja« (respirativnog 
organizma). Zbog toga mi se čini da je dah fiziološki najizrazi- 
tija popratna pojava čuvstva i evokativna snaga sjećanja (ko- 
je razlikujem od pamćenja kako ću u nastavku pokušati da raz- 
jasnim). Dodir daha podražajem određene čvorne tačke izaziva 
određeni ton u ugođajnoj cjelini ritma unutar određene dubine 
rezonancije »tijela disanja«. Tako je moguće, iako se to ne de- 

žava hotimično, matematskom tačnošću usporedivom s tehni- 
kom muzičke kompozicije obnoviti dah koji je bilo kada ranije 
bio prvobitna spontana popratna pojava nekog izvornog snaž- 
nog doživljaja, koji tom obnovom mehaničke rezonancije daha 
biva evociran iz sjećanja. Snaga prvobitnog doživljaja zasjenila 
je tada prvi odzvuk te kakvoće daha u svijesti, ukoliko nismo 
v»ostali bez daha« ili počeli da »gubimo tlo pod nogama« (um- 
jetnički efekt tipičan za indijsku muziku!), ali i to samo kao 
popratne pojave obuhvatnog doživljaja. Proces sjećanja, služe. 
ći se tehnikom sordina, može da slijedi, i obrnuti tok. Tako je 
moguće postići vjernu regeneraciju ugođaja, za koju je karakte- 
rističan utisak »vječnog povratka«. Tek to organsko, fiziološko, 
ugođajno sjećanje prije razumijevanja može da izazove asocija- 
tivne elemente i uz njih vezana konkretna čuvstva u pamćenju 
koje je sastojak samog toka razumijevanja i razmišljanja, pa 
zato, zbog svoga stalnog presizanja iz prošlosti u budućnost nije 
nikada pouzdano ni »čisto« ili »vjerno«. Asocijativna snaga pam. 
ćenja tvori površinski tok svijesti koji nas zanosi uvijek dalje 
u struju izobličavanja zbog kojeg se »vječna mijena« naziva is- 
praznom varkom u indijskoj filosofiji. Prozrijeti tu varku mijene 
i »napretka« u životu znači povući se razoružan u laoceovske do. 
line »vječnog povratka«. 

Po elementu zavisnosti od pamćenja, intelektualne podloge 
konkretno oblikovanih čuvstava postaju podlogama višega reda 
u odnosu na organske podloge ugođajnog sjećanja. Konkretnost 
intelektualnih podloga pojedinačnih čuvstava zavisnih od pam 
ćenja ne može nikad da se regenerira u potpunoj istovetnosti 
a to im nije ni »prirodna« svrha. Ugođajno sjećanje prethodi 
tom intelektivnom procesu i redovno mu služi kao podstrek, 
iako ostaje neprimiiećeno ili jedva zamjetno. 

Suštinsku prirodu ugođaja izražava uloga »pratnje« u um. 
jetnosti (»als Untermalung«, »fra le quinte«...), čije se pojača: 
nie može izazvati sordinama. Radi se, dakle, o razdvajanju i 
održavanju raspona između sjećanja u čistom ugođaju pobuđe- 
nom organskim doživljajem daha, i pamćenja koje je asocijativ: 
ni proces mišljenja koji počinje cijevpanjem pažnje. Vježbe medi. 
tacije i kontemplacije teže za sprečavanjem tog cijepanja. Za 
kontrolu pažnje odlučna je pri tome spoznaja da se to cijepanje 
vrši na prelazu iz ugođainih u asociiativne kakvoće u »intelektu. 
alnoj podlozi« čuvstva. Na toj fiziološkoi osnovi čuvstva (moje 
teorijsko razjašnjenje može biti i pogrešno, na drugo dovoljno 
izrazito nisam do sada nigdje naišao) temelji se i izvorni mistič- 
ki doživljaj u najširem smislu. Kontemplacija je pokušaj odr: 
žavanja nerascijepljenosti pažnje u budnoj svijesti. U tom pog 
ledu su karakteristična slijedeća polazna zapažanja: 

Asocijativno grananje mašte može se spriječiti trenutačnim 
zahvatima i sažimanjem »zrake pažnje« (predodžba zajednička 
Buddhi, Bergsonu i Husserlu) prema ranije opisanoj Sunlun me- 
todi, koju uspješno primjenjujem u tu svrhu (zaustavljanjem 
Jaha »kao pri udijevanju konca u iglu«). Asocijativni proces 

»prirodnog« mišljenja, koji je ovdje u pitanju, jeste proces »ka- 
tapultiranja prošlosti u budućnost« (Ortega y Gasset). Odusta- 
janje od »perspektivnosti« svih »gledišta« (sanskrit »drišti«, pa- 
li »ditthi« grčki »doxa«) o »prošlosti i budućnosti« zato je os- 
novni postulat Buddhine teorije čistog uvida (vipassana) u poja. 
ve (dhamma) »kakve jesu« (yatha-bhutam). O problemu »tre- 
nutačnosti« sadašnjosti govorit ću kasnije posebno. 

Na opisanom razmeđu i rasponu kolebanja pažnje, u stanju 
koje se u buddhizmu stručno naziva stepenom »približenja« za. 
dubljenju (upaćara) svijest može da se prepusti ugođajnim viro- 
vima »vječnog povratka« pouzdajući se u prirodnu koncentra- 
tivnu snagu samog ugođaja, koja je sposobna da spriječi asoci- 
jativno cijepanje pažnje i »katapultiranje« iz pamćenja. U tom 
slučaju može da se ispolji doživljaj minulosti, suštinski sadržan 
u polaznom stanju svakog ugođaja. Taj doživljaj, koji nije ni- 
kome posve nepoznat, sposoban je da neposredno razotkrije 
besmisao života i izlišnost razuzdavanja nada i iščekivanja, u 
istovremenom uviđaju da je jedina zbiljska osnova koja ih pre- 
življava sam taj ugođaj, dok se konkretne mogućnosti asocija- 
tivnih zahvata trgaju i izumiru u svakom trenutku napora prema 
budućnosti. Mogućnost takvog zaokreta (Bergsonova »torsion«) 
proizlazi tako iz najvećih opasnosti za nastanak mističkog do- 
življaja. Islamska, »hinduistička« i kršćanska mistika (bhakti- 
yoga, unio mystica) zadržava se na »niskim sferama« (kako ih 
naziva Buddha) rajskih blaženstava koja se tako mogu postići u 
povoljnom slučaju. Predvježbe budističke kontemplacije, nasup- 
rot tome, nastoje da na svaki način oplove to prividno smirenje 
oko virova ugođajne čuvstvenosti. 


Prelaz od ugođajne samoće, u tom dubljem smislu proziranja 
suštine života, do šutnje ili utihnulosti vrši se redukcijom ugo- 
đajnih kakvoća iz osamljenosti na ravnodušnost (upekkha, apat- 
heia). To izražava usporedba sa gongom u mottu ovoga pisma, a 
i savjet u govoru o punom Mjesecu, koji ovdje ponavljam iz pret- 
hodnog pisma: »Poput Mjeseca treba da se krećete, prosjaci, u- 
daljeni tijelom, udaljeni duhom... isto onako, prosjaci, kao kad 
se neki čovjek nagne da pogleda u stari zapušteni bunar, ili niz 
obronak planine, ili niz provaliju rijeke, udaljen tijelom, uda- 
ljen duhom.« (Samyutta-nikayo, XVI,2). 

Prema Buddhinom osnovnom opisu ugođajnih stepena zadub- 
ljenja (rupađhana, v. 8. pismo') dosegu ravnodušnosti na kraj- 
njem stepenu prethodi na nižim stepenima pročišćavanje doživ- 
ljaja »sreće i zadovoljstva« (piti-sukha). To se pročišćenje sas- 
toji u njihovom blijeđenju, izraženom osobito u opisu trećeg ste- 
pena đhana, kojemu na drugoj strani (arupa-đhana) odgovara 
svjesni prelaz u »ništavilo« (akinćanna). Kako se taj prelaz o- 
dražava u doživljajnoj praksi kontemplacije? Da li je samoća 


1) Objavljeno u Prazisu br. 1—2, 1967., pod naslovom »Đhana, apstraktna 
umjetnost buddhističke kontemplacije«. 

kao postignuto unutarnje stanje zrelosti za kontemplaciju već o- 
buhvaćena tim doživljajem samo-zadovoljstva (Kantova »Selbst- 
Zufriedenheit«)? Jasno je već iz ugroženosti u koju nas dovode 
ugođajna stanja da nije tako. Već su najstarija svjedočanstva o 
kontemplativnoj praksi karakteristična u tom pogledu. Zbog to- 
ga osvrt na početne popratne pojave kontemplativnih pokušaja 
spada u poglavlje o prelazu iz samoće u šutnju. Taj osvrt treba 
ujedno da nam bolje razjasni razliku tih dvaju doživljajnih sta- 
nja — samoće i šutnje. 

Doživljaj minulosti na opisani način usmjerava duh na put 
osame. Prvi je korak na tom putu shvaćanje razornog djelova- 
nja samog »životnog toka« (samsara). Tko u tom toku »uvidi 
nepostojanost, doživljava razornost svih tvorevina. Tko stoga uvi- 
di njihovu bolnost, doživljava užas, a tko im uvidi ne-svojstvenost, 
doživljava ništetnost.« (Patisambhida-magga, II, 48) — Nepo- 
stojanost, bolnost i ne-svojstvenost (anićća, dukkha, anatta), me- 
đu kojima je najvažnija posljednja, najteže prevodiva karakte- 
ristika — nepostojanje trajnog bića »sebe« ili duše — jesu tri 
izvorna »obilježja« egzistencije (ti-lakkhana) na kojima se te- 
melji cjelina Buddhine nauke. Zato im se pridaje tolika važnost 
i u analizi kontemplacije. 

Te tri vrste uviđaja, nastavlja isti tekst, otvaraju vrata trovrs- 
nom oslobođenju: uviđaj nepostojanosti (minulosti) »oslobođe- 
nju bez obilježja«, uviđaj bolnosti »bez-željnom oslobođenju«, a 
uviđaj ne-svojstvenosti »ništetnom oslobođenju«. (Usp. Visuddhi- 
-magga, XXI, 69-73.) — Konačno, isti tekst interpretira cijelu 
ovu strukturu kontemplativnog »puta do nibbane kroz ništavilo« 
ovako: »Kontemplacija nepostojanosti je oslobođenje kroz niš- 
tavilo, jer nas oslobađa razjašnjenja tvorevina kao da su traj- 
ne. Kontemplacija bolnosti je oslobođenje kroz ništavilo, jer 
nas oslobađa razjašnjenja tvorevina kao da su užici. Kontempla- 
cija ne-svojstvenosti je oslobođenje kroz ništavilo, jer nas oslo- 
bađa razjašnjenja tvorevina kao da sadrže svojstvo ('sebe' ili du- 
še). (II, 67) — Još jedno karakteristično zapažanje: »Sposob- 
nost koncentracije (zadubljenja) prevladava u oslobođenju pu- 
tem bez-željnosti, a sposobnost razumijevanja prevladava u os- 
lobođenju putem ništetnosti« (id. 72). Dalje se govori o »užasu 
pri shvaćanju pojava kad nas uviđanje triju obilježja dovede na 
ispravni put« i o »promjeni plemena« (gotra, »roda« ili »vrste« 
u biološkom smislu) prilikom »napuštanja« i »bjekstva tim pu- 
tem« iz tako obilježene svjetovnosti, kao iz kuće u plamenu. (Vi- 
suddhi-magga, XXI, 95 i d.) 

Ideja promjene »roda«, ili biološke vrste toliko je karakte- 
ristična za Buddhin odnos prema svojim učenicima da ie vri- 
jedno zabilježiti njenu rijetku analogiju, u potki Vuk-Pavloviće- 
vog ciklusa pjesama »Zov«: 

Duh-čovjek, čovjek pravi, kad se spario 
u doba rajsko s majmunicom pravom, 
tad četverovrsnom potomstvu zdravom 
na zemlji opstanak je s njom ostvario. .. 

Šta je, nakon svega ovoga, doživljaj »zadovoljstva« i »sreće« u 
buddhizmu? U čemu se sastoji »optimizam« Buddhine nauke o 
»patnji kao prvoj istini« života; »optimizam« koji propovjednici 
i misionari oduvijek nastoje spasiti, ukazujući na »vedrinu« Bu- 
ddhine poruke, a ne samo njegova misterioznog smiješka? 

Uzrok svemu tome opravdano je tražiti jedino u osjećaju o- 
lakšanja, dizanja »kamena sa srca« onome tko je uvjeren da mu 
je uspjelo bjekstvo od svijeta, da je tako postigao temeljitu i 
održivu izmjenu svoga životinjskog roda. — To područje ostaje 
otvoreno religioznoj spekulaciji. Doživljajno, međutim, čini mi 
se da je jedino sama metafora dizanja »kamena sa srca« potpu- 
no adekvatna. Ona se spominje u klasičnim opisima vježbi kon- 
templacije, ne samo u buddhizmu, u uskoj vezi s inspirativnim 
snagama koje dah pokreće, a trebao bi i da zna njima upravljati. 
U Samyutta-nikayi (III, 25) nalazi se jedan kratki govor o »no- 
siocu tereta« koji je postao kamen spoticanja za dogmatičare. 
Ako Buddha negira »Sebe« (klasični indijski pojam duše) zato 
jer negira ontološko mišljenje uopće, ističući neadekvatnost sva- 
kog suda koji se u bilo kojem logičkom obliku može izraziti po- 
moću glagola »biti«, kako je moguće da u jednom od 10.000 saču- 
vanih govora spominje »nosioca tereta«?! — U mojem kontek- 
stu srećom status čovjeka-nosača nije uopće važan. Važan je je- 
dino način na koji on postiže olakšanje. Buddha, istina, govori o 
»zbacivanju tereta« kao krajnjem cilju. Ipak, početnik na pu- 
tu kontemplacije je još daleko od toga. Njegovo prvo olakšava- 
juće iskustvo pri uspješnoj vježbi odgovara jednostavno privre- 
menom podizanju tereta rukama sa glave, prenosu napora s 
glave na mišiće ruku, pri čemu se ne da dugo izdržati. Što je 
neizdržljiviji napor, tim veći je ugodni doživljaj kratkog olakša- 
nja. Dok glava osjeća olakšanje, ruke počinju da dršću. To je sve. 
Neugodno razdoblje vježbi kroz koje sam također prošao, gdje 
»nosač«, ili sad već »vozač« tereta još nije ovladao uzdama daha 
koje je samostalno uzeo u ruke. — Učenje kočijaškog zanata u 
Buddhino ie vrijeme bilo još vrlo otmjeno zanimanje za ratnike- 
-plemiće. Bez kockanja ne bi bilo »Maha-bharate« a bez vještih 
»auriga« ne bi bilo »Bhagavad-gite«. Taj doživljaj drhtanja opi- 
san je u »Patisambhidi« (I, 184) ovako: »Kako se primjenjuje 
vježba: 'udisat ću i izdisat ću smirujući tjelesne pojave ? Šta su 
te tjelesne pojave? ... Kad se jave takve tjelesne pojave pri ko- 
jima dolazi do naginjanja natrag, u stranu i u svim smjerovima, 
zatim uznemirenosti, drhtanja i kolebanja tijela, tada učenik pri- 
mjenjuje spomenutu vježbu .. .« 

O fiziološkim uslovima ovakvih pojava koje mogu da izazovu 
vježbe disanja, govorit ću kasnije u vezi sa iskustvima kundalini- 
-voge. Radi se o poteškoćama specifične vrste. Ovdje je važno da 
ovakve tipične doživljaje strepnje na početku puta od samoće do 
šutnje razlikujemo od akutnih egzistencijalnih kriza u časovima 
koji prethode odluci o polasku samotnim izbjegličkim putom. 
U vezi s time dodajem komentarsku anegdotu uz jedan Buddhin 
govor o egzistencijalnom strahu pred poništenjem samoga sebe. 

Komentirana rečenica nalazi se u Khanda-samyutti 22,55 i glasi: 
»Neupućen svjetovni čovjek osjeća strah pred pomisli: 'Kad mene 
ne bi bilo'. . « — Komentar Buddhaghose: »Ovo se tiče slabog 
uvida. Budući da slab uvid ne može da prevlada samoljublje, zato 
neupućen svjetovni čovjek osjeća strah: 'Sada ću biti uništen, 
neću više biti ništa!' — Kao da vidi kako njegovo ja propada u 
ponor. Tako se priča o nekom brahmanskom svećeniku ovo: U 
prizemlju Željezne palače (u Anuradhapuri na Cejlonu) govorio 
je jednom zgodom Tipitaka-ćula-naga thero. Njegov je govor sa- 
držao 'tri obilježja! (prolaznost, patnja, nepostojanje duše ili se- 
be). Neki brahman se zaustavio u prolazu i stojeći postrance 
čuo taj govor. Odjednom je osjetio kao da propada u ponor. 
Izjurio je kroz otvorena vrata dvorane, otišao ravno kući, pozvao 
svoga sina, rekao mu najprije da udobno legne, a zatim mu saop- 
ćio: 'Ko pravilno shvati učenje Sakyinih (Buddhino plemensko 
ime) sljedbenika, za toga stjecanje imetka nema više smisla!« 
(Usp. raspoloženje opisano u Sartreovu romanu Mučnina, osobito 
pod kraj!) 

Jasno je, dakle, a i dobro poznato iz svih opisa mističkih pu- 
tova, da na početku vježbi kontemplacije osjećajima zadovolj- 
stva i olakšanja tereta prethode i prate ih ovakvi doživljaji or- 
ganske strepnje i duševne strave, doživljaji trganja koji se često 
održavaju u osjećajima ogorčenja (ressentimenta), frustracije, pa 
i mazohizma koji traži sublimaciju u vjerskoj simbolici. »Sapira- 
nje« (pali vodana) tih ljaga je neposredni povod za prelaz iz sa- 
moće u šutnju. Povlačenje iz svjetovne okolice u pustinjački ži- 
vot postaje hitna potreba, jer se duhovno pročišćenje ne postiže 
borbom nego iedino ustrajnom odvraćenošću i postepenim utih- 
nućem. U prethodnom pismu pokušao sam da sa negativnog mo- 
ralnog gledišta osvijetlim iskustvo o izumiranju pobuda savjesti 
u roku od dvije godine. Tako u izvjesnom smislu i mjeri doživljaj 
ravnodušnosti, opisan na dva viša stepena đhana, prethodi nužno 
doživljajima oduševljenja i blaženstva, karakterističnim za prva 
dva stepena duhovnog pražnjenja. 

Prve doživljaje odlanuća pri nošenju tereta koji pokušavamo 
da zbacimo nazvao bih diletantskim iskustvima. U jednom od 
ranijih pisama osvrnuo sam se na »slušanje tišine« i usporedio 
ga s pokušajem lošeg glumca da sluša vlastiti glas i uživa u nje- 
govoj uvjerljivosti. (»Cvrčak i meditacija«). Ograničavajući za- 
oštrenom pažniom opseg osjetilima, nužno povećavamo intenzi- 
tet osjeta na čiju kakvoću se usredotočavamo. S tim su u vezi, 
čini mi se, zavodljivi efekti vrlo omiljene »meditacije u hodu«. 
Ne vjerujem da se duboka kontemplacija može postići u hodu. 
Ona se, vjeroiatno, može pod povolinim uslovima održati i u tom 
stanju kad je već postignuta u tihom sjedenju u slučaiu dugo- 
trajnog iskustva, ali ne može voslužiti kao nadomiestak za sje- 
denie da bi se odstranile poteškoće neizdržljivosti. Služim se tim 
sredstvima, koliko mi je dostupno, jedino na kraju redovnih vjež- 
bi, kad se osjećam iscrpljen. Takav pokušaj meditacije u hodu 
ima u prvom redu svoj posve različit predmet koncentracije. To 

smatram najvažnijim. Pažnja je koncentrirana isključivo na do- 
dirne elemente pri koračanju — dizanje, pomicanje i spuštanje 
nogu. Disanje tada više ne osjećam uopće, čak ni onda kad tome, 
zbog kontrole i znatiželje, pokušam da obratim pažnju. Ipak, to 
mi sredstvo do sada služi jedino za postepeni prelaz iz unutar- 
njeg u vanjski svijet. Neobično je kako primaman u takvim okol- 
nostima postaje vanjski svijet u svojim prvim i najintenzivnijim 
infra-utiscima. Ti su utisci koje sebi postepeno namjerno dozvo- 
ljavam u prvom redu vizuelne prirode. U hodanju gore-dolje po 
predvorju dugom svega oko pet metara ili 13 koraka, pri zaokre- 
tu pogled mi se počinje da zaustavlja na pojedinom listu ili sku- 
pini lišća, na crvenom hibiskovu cvijetu, zatim na udaljenijoj 
zraci sunca ili tankom pramenu vjetra negdje u podnožju džun- 
gle. Konačno silazim u dvorište i koncentriran još uvijek na po- 
lagano koračanje, s pogledom uprtim u zemlju pred sobom, od. 
šetam do skupine bambusa, udaljene manje od 20 metara. S li- 
jeve strane prodre mi tu i tamo u vidokrug odbljesak jezera iz 
daljine. Pri dnu šetališta postaju snažniji slušmi doživljaji (bam- 
bus i ptice). Ipak najsnažniji i najljepši ostaju vidni utisci sit- 
nica na puteljku neposredno pred nogama kojima mogu da ob. 
ratim svu pažnju zbog ljepote tih infra-utisaka, kako ih nazivam. 
Često su to sitne sjemenke a najogromniji u tom svijetu može da 
bude opali list u prekrasnim i tako neobično individualnim sta- 
njima uvenulosti. 

Pred takvim prizorima zadivljenja šutnja postaje ponovno 
potpuna. U posljednje vrijeme posvećujem također osobitu paž- 
nju stanju utihnulosti koje nastupa neposredno nakon završene 
vježbe u sjedećem položaju kad se osjetim iscrpljen disanjem i 
mirnim uspravnim držanjem tijela. Tada u opuštenom i klonulom 
položaju tijela koje, kao i pogled, postepeno počinje da se po- 
kreće, doživliaj utihnulosti zna da se održi još neko vrijeme u 
svom naidubljem dosegu nepokolebliivosti. To je prvo iskustvo 
»ploda« kontemplacije, uz usjećaj da me je naporna vježba do- 
vela do nekog dostignuća koje treba održati. Otuda opravdana 
težnia da nastavim kontemplaciju u hodu. 

S vremenom, što dublja i upornija biva glavna vježba kontem- 
placije — među četiri zida u smirenom položaju tijela — duševni 
a i tjelesni napor sve više pogoduju razvijanju raspoloženja rav- 
nodušnosti i njegovom naknadnom održavanju, na štetu estet- 
skog oduševlienja za prirodu oko mene, osamljenu od ljudi, ali 
ne i u sebi tihu. Tako ravnođušnost — upekkha, vrhovna vrlina 
kontemplacije — đhana, na prelazu iz osame u tišinu »sapire« 
unutarniu razornost svijeta koji ostaje jednako nametljiv u ra- 
zočaraniima i u oduševljenjima. 

U utisak »trenutačnosti« mističkog doživljaja ostaje, u viđo- 
krugu iskustva na koiem se ovdije zaustavljam, među diletant- 
skim površinskim efektima. Među ostalim ta je vrsta utisaka ne- 
sumniivo najkarakterističnija. pa ie zbog toga postala i književ. 
ni efekt »mističkog žanra«. Zapad i Istok, upravo buddhistički 
istok, jednako su uporni u naglašavanju trenutačnosti »intuitiv- 

nog otkrovenja«. Nemam razloga da sumnjam ni u iskustvenu 
a ni u spoznajnu vjerodostojnost te vrste uvida. Potrebno je je- 
dino vrlo snažno podvući da inspiracija nije kontemplacija, i to 
upravo zbog te trenutačnosti svog učinka. Ipak smatram da je u 
novijoj buddhističkoj književnosti o temi »meditacije« psihološki 
pogrešan i nesretan teorijski napor da se dogmatskim analiza. 
ma tekstova dokaže i pooštri mogućnost razdvajanja uvida od 
kontemplacije u primjeni praktičkih metoda (koje se u tu svrhu 
tehnički nazivaju prva vipassana a druga samatha ili jednostavno 
đhana) To je problem historijskog padanja u nemilost metode 
đhana u njenom klasičnom obliku, očito zbog zloupotreba u pro- 
šlosti, čija mi pozadina nije još dovoljno jasna. Kad i u ovom slu. 
čaju kao i u mnogim drugim upozoravam na »nesretne« poslje- 
dice napora da se logičko razlučivanje pojmova protumači psi- 
hološkim razdvajanjem i cijepanjem organskih cjelina doživljaja, 
zbog oskudnosti neposrednog iskustva, onda tu nesreću ne želim 
da dramatiziram u tragediju ili »opasnost« za sljedbenika ove 
ili one metode koja još postoji. Iz suvremenih rasprava o tome 
i suviše jasno proizlazi da je glavna svrha dobronamjernih uči- 
telja da ubrzaju i olakšaju uspjeh u meditaciji »suvremenom čo- 
vjeku« koji je, u dvije riječi... tup i intelektualan. Ovdje bi 
bilo izlišno zalaziti dalje u tu raspravu. Za moje shvaćanje o 
njezi kontemplacije važno je jedino postizanje trajnog i održivog 
duhovnog stanja. 

To mi se čini da je posljednja pretpostavka na koju je tre- 
balo upozoriti prije nego pokušam da razjasnim i opišem glavni 
napor i redovni tok svojih vježbi u obuzdavanju duha. 


II — »KROCČENJE GOVEDA« 


Japanski prof. D. T. Suzuki, koji je uspio da popularizira zen 
(đhana) buddhizam na Zapadu, na kraju svojih »Eseja o zen bud. 
dhizmu« dodaje opis jednog starog niza slika pod naslovom kla- 
sične metafore za njegu kontemplacije, »kroćenje goveda«. U 
slarim je vremenima bio običaj da seljaci u šumi hvataju divlja 
goveda (sanskrt go, gavayah), pa ih dovode kući i pripitomlja- 
vaju. Jednom je seljaku pobjeglo polu-pripitomljeno govedo, pa 
je pošao da ga traži. Lutao je dugo za nesigurnim tragovima dok 
konačno nije iz daleka ugledao i prepoznao svoje govedo. Nakon 
opreznog približavanja uspio je da ga uhvati i veže. Odvlačenje 
kući bilo je u početku naporan posao. Kasnije se govedo umo- 
rilo i primirilo. Bilo je već pred večer i magla je počela da pada 
kad su se približili selu. Govedo je shvatilo da se vraća u štalu 
gdje ga čeka hrana i stelja, pa je počelo i samo da žuri kući. Ta- 
da je seljak veselo uzjašio svoje ponovno ukroćeno govedo i tako 
stigao do kuće. Kad je htio da sjaši pred štalom, primijetio je 

kroz maglu da goveda uopće nema pod njim, da je dojašio na 
Pegazu svoje mašte. Posljednje se slike u Suzukijevu nizu odnose 
na rasplinuće goveda pod veselim jahačem u večernjoj magli. 

Evo prvobitnog opisa tog simbola u ranoj pali književnosti: 
»Pretpostavimo da neki čobanin želi da ukroti tele othranjeno 
mlijekom divlje krave. On će ga vezati podalje od stada konopom 
za stup učvršćen u zemlju. Sada govedo može da trza konop na 
sve strane, ali pošto ne može umaknuti, konačno će sjesti ili se 
ispružiti pokraj stupa. — Isto tako i isposnik kad odluči da ukroti 
vlastiti duh, koji je dugo vremena bio raspušten i slijedio mamce 
vida, sluha, njuha, okusa, opipa i duha (manas, latinski mens, 
čiji je osjetni organ srce), jer su to bili predmeti kojima se 
sitio i tažio — sada treba da svoj duh odvoji od tih predmeta, 
da ga dovede u šumu ili u podnožje stabla ili na neko osamljeno 
mjesto i da ga tamo veže za stup udisanja i izdisanja konopom 
pažnje. Tada njegov duh može da se trza na sve strane, ali kad 
više ne mogne doći do predmeta na koje je ranije bio naviknut, 
jer ne može da pretrgne konop pažnje i pobjegne, onda će se 
spustiti i staložiti uz predmet kontemplacije, obuzet stanjem pri- 
stupnog ili potpunog zadubljenja. Zato su naši stari učitelji rekli: 

»Kao što seljak veže za stup govedo koje kroti, 
tako i ovdje svoj vlastiti duh treba da čvrsto pritegne mćti.« 
(Visuddhi-magga, VIII, 153) 

Tako pitanje uspjeha u kontemplaciji postaje, u tehničkom 
pogledu, najprije pitanje čvrstoće konopa. U nekoliko govora 
Buddha opisuje svoja vlastita iskustva s »pritezanjem konopa«, 
najopširnije u 128. govoru Mađđhima-nikaye, iz kojeg navodim 
izvod: 

Češće puta se događalo da je Buddha ogorčen svađama i ne- 
redom u svom vlastitom prosjačkom redu napuštao samostanska 
naselja, gdje su se skupljale stotine njegovih sljedbenika, i odla- 
zio u samoću ne dozvoljavajući nikome da ga slijedi. Najradije 
je odlazio u samoću svoga planinskog zavičaja, u Nepal. Ponekad, 
kao u ovom govoru, otišao bi da obiđe pustinjake u džungli. Kad 
je upitao trojicu pustinjaka kako provode vrijeme »pažljivi i is- 
trajni u odlučnom naporu«, Buddha je nastavio: »Dobro je, do- 
bro, Anuruddhe! A jeste li vi tako pažljivi, istrajni i odlučni do- 
segli i održali stanja iznad ljudske prosječnosti, uvid i spoznaju 
kojima se odlikuju oplemenjeni?« — »Dok ovako boravimo, gos- 
podine, pažljivi, istrajni i odlučni, primjećujemo natprirodni sjaj 
(»aure«) i viđamo oblike. Ali taj sjaj nam brzo iščezava, a isto 
tako i oblici, pa ne razumijemo što to znači.« — »Treba da razu. 
mijete Anuruddhe, što to znači. I ja sam prije potpunog (duhov- 
nog) probuđenja, kao još nepotpuno budni bodhisatta, primje- 
ćivao sjaj i viđao oblike. Ali taj mi je sjaj brzo iščezavao, a isto 
tako i oblici. Tada sam se pitao šta je tome uzrok, šta je razlog 
da mi iščezava sjaj i viđenje oblika. Onda sam shvatio: U meni 
je došlo do kolebanja, pa je zbog te kolebljivosti prekinuta sabra- 
nost, a s prekidom sabranosti iščezao je sjaj i viđenje oblika. 
Zato ću postupiti tako da se više ne ponovi kolebljivost.« (Kad i 

nakon odstranjenja te smetnje sjaj i viđenje oblika nisu postali 
postojani, bodhisatta je istraživao i pronalazio ostale moguće 
smetnje sabranosti ovim redom: 


— nepažnja, 

— ukočenost i umor, 

— zaprepaštenje (»kao pred iznenadnim napadom razbojni- 
ka«), 

2 zanos (»kao kad bi netko tražio prilaz do skrivenog blaga, 
pa bi najedanput naišao na pet prilaza«), 

— gnjusne predodžbe, 

— prevelik napor (»kao kad bi netko ščepao prepelicu tako 
snažno da bi je zadavio«), 

— premalen napor, 

— znatiželja, 

— strane predodžbe, 

— prenapeta usredotočenost. 

»Tako sam ja, Anuruddhe, boraveći pažljiv, istrajan i odlu- 
čan, primjećivao sjaj, ali nisam viđao oblike, ili sam viđao ob. 
like, ali nisam primjećivao sjaj... Tada sam se pitao šta je tome 
uzrok, šta je razlog. Onda sam shvatio: Kad ne posvetim pot- 
punu pažnju oblicima nego sjaju, onda primjećujem sjaj, a ne 
viđam oblike, i obrnuto. Tada sam, boraveći pažljiv, istrajan i 
odlučan primjećivao pojave sjaja i viđao pojave oblika u ogra- 
ničenom broju, a također i u neograničenom mnoštvu, po cijelu 
noć ili cijeli dan, ili cijeli dan i noć. Tada sam se pitao šta je 
uzrok, šta je razlog da nekada primjećujem pojave sjaja i viđam 
pojave oblika u ograničenom, a nekad u neograničenom broju... 
Onda sam shvatio: Kad mi je sabranost (samadhi) ograničena, 
onda mi je ograničen i uvid. Ograničenom sposobnošću uvida 
primjećujem ograničene pojave..., a kad mi je sabranost neo- 
graničena, onda mi je neograničena i sposobnost uvida... Ko- 
načno sam shvatio da sam se oslobodio svih smetnji i da sam 
istinski razvio trovrsnu sabranost: sabranost popraćenu zamiš- 
ljanjem i razmišljanjem, sabranost slobodnu od zamišljanja, a 
popraćenu razmišljanjem, sabranost slobodnu kako od zamišlja- 
nja tako i od razmišljanja; sabranost popraćenu osjećajem zado- 
voljstva, sabranost slobodnu od tog osjećaja, sabranost popra- 
ćenu ravnodušnošću ... Sinula mi je spoznaja i uvid: Moje je os- 
lobođenje nepokolebljivo, ovo je posljednje rođenje, nema više 
preporađanja!« 

Rečenica pri kraju ovog teksta, gdje je opisana »trovrsna sa- 
branost« odnosi se na strukturu rupa-đhana, opširnije obrađenu 
u 8. pismu (prvom dijelu ovog eseja o kontemplaciji). 


Prethodna rečenica o »ograničenoj« i »neograničenoj« sabra- 
nosti i odgovarajućoj snazi spoznaje je spoznajnoteorijski aksiom 
(praman) sadržan i u klasičnom indijskom yoga sistemu, u Pa- 
tanđalijevim Yoga-sutrama, i prema tome neosporen u drugim 
ortodoksnim sistemiina indijske filosofije. 

Za užu temu ovog poglavlja važan je popis smetnji, u kojem 
su opasnosti suprotnih krajnosti navedene jedna iza druge. Ako 
zatvorimo krug između prvog i posljednjeg člana, onda vidimo 
da se opasnosti preslabe i prenapete pažnje ispoljavaju kao uč- 
malost ili neugodno uzbuđenje, kao zanos ili demoralizirajuća svi- 
jest o griješnosti vlastite prirode', kao znatiželja ili nezaintere- 
sirana rastrešenost. Sve se te suprotnosti odnose na poteškoću 
održavanja uravnoteženog duševnog i tjelesnog napora. U duhu 
naše prve metafore: Kako treba odmjeriti čvrštoću konopa? 

Za polaznu orijentaciju u tom pogledu vrijedno je navesti još 
jedan Buddhin govor »srednje dužine« (mađđhima) u opširni- 
ba izvodu. To je 66. govor iz iste zbirke, pod naslovom »Prepe- 
ica«: 

—... Kad bi se, Udaji, ptica prepelica našla zapetljana na- 
gnjilom žilom puzavca, tako da bi joj to bila propast, zapreka i 
smrt — zar bi imao pravo tko bi rekao: »Taj nagnjili puzavac nije 
čvrsta veza. To je vrlo slaba, gnjila i krhka veza.« 

— Ne, gospodine! Za prepelicu je to snažna i čvrsta, otporna 
i neslomljiva veza i ogromna prepreka... 

— Kad bi kraljevskog slona s moćnim kljovama, naviklog na 
ratove, vezali čvrstim remenjem i konopima, a njemu bi bilo do- 
voljno da tek malo trzne tijelom, pa da pretrgne i zdrobi te spone 
i otiđe kud je njega volja — zar bi imao pravo tko bi rekao: »To 
su čvrste i snažne omče i velika prepreka.« 

— NE, gospodine! Za tog kraljevskog slona, te omče nisu jake 
nego slabe, nisu čvrste nego labave... 

— Kad bi neki siromašan čovjek, nesposoban i bijedan, imao 
samo jednu kolibu, trošnu i ruševnu, podesnu da se u njoj jate 
vrane, ni najmanje zgodnu; kad bi imao samo jedan ležaj, trošan 
i raskliman, ni najmanje zgodan; samo jednu ženu, ni najmanje 
zgodnu; samo jednu zdjelu nekog žita — da taj čovjek u gaju 
nekog svetišta vidi isposnika čisto opranih nogu i ruku, vedra 
izgleda, kako poslije svog dnevnog obroka sjedi u hladovini zao- 
kupljen uzvišenim mislima, zar ne bi pomislio: »Isposnički je 
život doista sretan i bez patnje. O, da je i meni biti takav, da obri- 
jane brade i glave u požutjeloj odjeći otiđem od kuće u beskuć- 
nički život!« 

Ipak, kad ne bi mogao da napusti svoju jedinu kolibu..., pa 
da obrijane brade i glave... otiđe od kuće u beskućnički život, 
zar bi imao pravo tko bi kazao: »Spone kojima je ovaj čovjek ve- 
zan nisu za njega čvrste nego slabe, gnjile i labave.« 


— Ne, gospodine! ... 


— A kad bi neki domaćin ili njegov sin — bogat posjednik 
velikog imetka i blaga, hrpa zlata, hrpa žita, mnogih njiva i paš- 
njaka, mnogih kuća, mnogih žena, mnogih slugu i sluškinja ka 
vidio u gaju nekog svetišta isposnika... kako sjedi zaokupljen 
uzvišenim mislima, pa kad bi pomislio: »Isposnički je život doista 
sretan bez patnje. O, da je i meni biti takav. ..«, pa kad bi uspio 

da napusti svoj veliki posjed .. .— zar bi imao pravo tko bi rekao 
da je njegovo imanje za njega čvrsta i snažna spona i velika pre- 
preka? 

— Ne, gospodine! Za njega ta spona nije jaka nego slaba, 
nije čvrsta nego labava. 


—...Udaji, na svijetu postoje ove četiri vrste ljudi: Jedan 
je čovjek na putu da se riješi prijanjanja uz život, da ga napusti. 
Ali na tom ga putu spopadnu uspomene i čežnje kojima prijanja 
uz život. On se s njima saživljava, ne napušta ih, ne razgoni, ne 
otklanja, ne uništava ih... Drugi je čovjek na putu da se riješi 
prijanjanja uz život, da ga napusti. I njega na tom putu spopa- 
daju uspomene i čežnje kojima prijanja uz život. Ali on se s njima 
ne saživljava, napušta ih, razgoni, otklanja, uništava ih... — Tre- 
ći je čovjek na istom putu... I njega ponekad spopadnu uspo- 
mene i čežnje... One se polagano primiču njegovoj pažnji, ali ih 
on brzo isključuje, razgoni, uklanja i uništava. Kao kad bi netko 
na užarenu željeznu tavu pustio da kapnu dvije-tri kapi vode. 
Voda bi kapala sporo, ali bi se brzo isparila i iščezla... — Čet- 
vrti je čovjek onaj koji je uvidio da je prijanjanje uz život kori- 
jen patnje. Zato je postao neprionljiv i oslobođen dokončanjem 
prionulosti.« ... 


NIMITTAM (PASLIKA) 


Jedan stručni izraz u prvom od ova dva teksta o zatezanju i 
čvrstoći konopa zaslužuje posebni osvrt. To je nimittam. U ovom 
se tekstu pojave »sjaja« (obhaso = obasjalost) i »oblika« (ru- 
pam) nazivaju nimittam. Ta riječ u najširem smislu znači »znak« 
ili »oznaku«. U tekstovima ove vrste čini mi se najpouzdanije za- 
držati psihofiziološko značenje »paslike« kao osnovno. Radi se 
doista o vrlo pažljivoj analizi pojava paslike. Iz takvih su zapa- 
žanja još u pred-buddhističkim vremenima indijske teorije mis- 
tičkog iskustva izvodile dalekosežne i često fantastične zaključke. 
Zato je vrijedno provjeriti najprije koliko je buddhistička teorija 
nimitte fantastična. 


Nimittam je u prvom redu predmet na koji se u kontempla- 
ciji sažimlje zraka potpune i ustaljene pažnje. Dovoljno je na- 
glašeno da kontemplacija počinje tek tamo gdje se isključuju 
procesi misaonog zahvaćanja i razrade sadržaja svijesti. Dosljed- 
no tome nimittam se nužno svodi na predmet čistog osjetnog zre- 
nja, »promatranje osjeta u osjetu«, ne-transcendiranje. Teorij- 
sku implikaciju tog stava mogu ovdje da ponovim dovoljno sa- 
žetim riječima jednog autentičnog predstavnika burmanske Sun- 
lun metode: »Treba ostati pri osjetu kakav jest, kad jeste, kako 
jeste, u njegovoj vlastitosti . . . Ne smijemo dozvoliti da bilo šta 
odvrati pažnju od osjeta. . . Fizička zbivanja se dešavaju (pri 
tome) velikom brzinom. S druge strane mišljenje i poimanje su 
znatno sporiji. Obrazovanje pojmova je dugotrajan proces. Zato 
poimanje osjeta i razumsko zahvaćanje osjeta znače gubitak ne- 

posrednosti. To je reagiranje na osjet, dok psihički akt (do ko- 
jeg nam je ovdje stalo) treba da bude nezavisno zahvaćanje osje- 
ta. Jedini način da se duševni procesi razvijaju ukorak s tjeles. 
nim procesima jeste da ne mislimo, da ne poimamo, da ne kon. 
ceptualiziramo.« (Iz rukopisa Win Pea o »Mentalnim procesima 
meditacije«.) 

»Konceptualizaciju« već pred-buddhistički nominalizam u in- 
dijskoj filosofiji (u ranim upanišadima) naziva »imenovanjem« 
ili davanjem imena (nama). Prema Buddhinim riječima na Pr- 
vom se stepenu đhana postiže isključenje tog imenovanja i go- 
vornog izražavanja uopće. Taj je stepen stanje bez riječi. Drugi 
je stepen stanje bez zamišljanja i razmišljanja, isključenje mi- 
saonih procesa. Treći je stepen isključenje »zadovoljstva« ili čuv- 
stvenog reagiranja na svijest o duhovnom dostignuću poništava- 
nja. Četvrti je stepen, konačno, prestanak »udisanja i izdisanja«. 
To je tema slijedećeg poglavlja ovog pisma. (Usp. Samyutta- 
-nikayo XXXVI, 11.) 

Iz Suzukijevih Eseja o Zenu prihvatio sam savjet da je vježbe 
ove vrste bolje vršiti otvorenih nego zatvorenih očiju. Tehnika 
gledanja, koncentracija pogleda, i kontrola položaja očiju — čak 
i ako ih držimo zatvorene — u svakom je slučaju jedna od važnih 
»struna« u »konopu pažnje«. Grčenje mišića lica i sužavanje vid- 
nog polja pri »prirodnoj« pažnji je pojava koja izaziva umor i koja 
se pogoršava naprezanjem pažnje. Zato je nepreporučljivo »ški- 
ljenje prema vrhu nosa«, prema pupku, ili bilo kakvo umjetno 
sužavanje pogleda, koje se spominje među neobičnostima yoge. 

Neki ozbiljni stručnjaci za tekstove yoge smatraju potrebnim 
da važno pravilo o distenziji očiju potkrijepe autoritetom šan- 
kar-aćarye, indijskog Tome Akvinskog, (u komentaru Bhagavad- 
-gite, VI, 13). 

Važno je da oči budu uzdignute nešto prema gore. To se pos- 
tiže funkcionalno primjenom pravila o držanju kičme u okomi- 
tom i napetom stanju. Napetost kičme regulira se pomicanjem 
brade prema prsima, a oči istovremeno zauzimaju spomenuti po- 
ložaj. Ako su nam oči tada zatvorene primijetit ćemo vrlo vjero- 
jatno, prije ili kasnije, određenije ili neodređenije, u sredini ras- 
pona između zatvorenih očiju vidi signal nimitte u obliku malog 
kruga u nešto jasnijem osvjetljenju od magličaste pozadine koja 
sačinjava vidno polje zatvorenih očiju. Tako i u slučaju koncen: 
tracije sa zatvorenim očima na predmet čiste dodirne kvalitete 
osjeta (dodir daha na rubu nosa), nimittam ili žarišna tačka paž- 
nje može da se obrazuje i u vidnom zoru. Smještaj tog kontrol- 
nog žarišta može i da se mijenja nezavisno od tačke na kojoj 
promatramo osjet (unutarnji rub nozdrve). Čini mi se da je to 
moguće zato, jer kontrolno žarište pažnje vrši prvenstveno zada- 
tak »čuvara vrata« kroz koja utisci pojedinih osjetila ulaze u sin- 
tetsku radionicu duha. — To je teorija, koju ne usvajam bez re- 
zerve. Izrazito mitološko porijeklo teorije o četiri elementa ma- 
terije i pet osjetnih sposobnosti duše poznato mi je bolje nego 
evropskoj znanosti koja je tu teoriju nekritički preuzela — od 

Aristotela do Kanta i dalje — iz istočne baštine, onako kako je 
sačuvana u učenju indijske škole samkhya, odakle ju je kao »mo- 
dernu« i »znanstvenu« bez potrebe provjeravanja preuzeo Bud- 
dha, a i svi kasniji indijski klasični sistemi. (U svojoj disertaciji 
o indijskoj i helenskoj filosofiji, u poglavlju o Aristotelovoj psi- 
hologiji, dao sam nacrtno razjašnjenje tog porijekla. 1965., na 
poziv delhijskog univerziteta, najavio sam predavanja u kojima 
sam namjeravao svoju tezu o Aristotelu i samkhyi tačnije doku. 
mentirati. U tom radu prekinuo me je indo-pakistanski rat i pre- 
uranjeni odlazak iz Delhija, a zatim, na poziv indijske vlade, i iz 
Indije.) 

Kad u svojim vježbama svjesno vršim »zatvaranje vrata« paž- 
nje (a to nije uvijek primjetan posao i nužna predradnja), onda 
to činim obično u području »lotosova cvijeta sa dvije peteljke« 
smještenog u opisanom području iznad i između očiju. U posljed- 
nje vrijeme ta se »ključanica« pomjerila nešto više i asimetrično 
prema lijevoj polovini mozga, u područje koje vjerojatno već 
pripada »lotosovu cvijetu sa hiljadu peteljki« prema fiziologiji 
kundalini-yoge. Iako ova razjašnjenja spadaju u nebuddhističku 
temu, koju ću obraditi u posebnom poglavlju, poznato mi je da 
i buddhističke metode, osobito suvremene burmanske, ističu važ- 
nost usredotočenja na te centre — između trbuha (područje dija- 
fragme) i »krune glave« gdje je središte »cvijeta sa hiljadu pe- 
teljki«. Pomicanje prema ovom posljednjem središtu smatra se 
vrlo povoljnim znakom duhovnog razvoja. 

Iako pažnju želim usredotočiti isključivo na dodir daha, po 
mogućnosti na samo jednoj tački, ipak su potrebna i pravila o 
položaju i držanju ostalih dijelova tijela koji ne spadaju u respi- 
rativni organizam. Disciplina vidnih osjeta zaslužuje pri tome 
osobitu pažnju iz razloga na kojima ću se u ovom poglavlju po- 
sebno zaustaviti. Tu disciplinu sprovodim fiksiranjem pogleda 
na jednu crnu sjemenku, oko 3 mm u promjeru, postavljenu na 
sredinu korica žute knjige džepnog formata, na podu, udaljenu 
manje od jedan korak od sjedišta. Jasno je da bi taj optički znak 
sam za sebe mogao da posluži, a može i da se nametne, kao po- 
sebni predmet kontemplacije. Od te mogućnosti namjerno aps- 
trahiram. Ipak nema sumnje da jednako u slučaju vježbanja ot- 
vorenim očima kao i zatvorenim, nimittam kao vidni signal 
(»svjetlost« ili »oblik« o kojem govori Buddha) znači svojevrs- 
nu smetnju, pa se u tom smislu redovno i obrađuje u stručnim 
uputama o kontemplaciji. 

U vezi s time javljaju se razna pitanja koja mogu biti zanim- 
ljiva sa stanovišta fiziološke psihologije u analizama paslike i 
pažnje. U vezi sa postojećim teorijama kontemplacije čine mi se 
značajna osobito dva pitanja: 

1. Je li vidna paslika samo znak izmicanja pažnje, skretanja 
pogleda sa tačke koju fiksiramo, zbog rastrešenosti ili umora? 
Ako do takvog izmicanja dolazi slučajno, iz nepažnje, ili namjer- 
no, onda se slika cijelog predmeta koji fiksiramo, ili tačke i ono- 
ga što s njom sačinjava zornu cjelinu u užem vidnom polju (npr. 

knjiga) prenosi kao paslika na drugu podlogu na koju skrećemo 
pogled. Umor, a isto tako i prenapinjanje pažnje na koje upozo- 
rava Buddha u citiranom tekstu, izaziva sužavanje vidnog polja. 
U tom slučaju gubi se rubni kontrast (svjetlosni obrisi), a i indu- 
cirana boja. U slučaju zamorenosti očiju, uz inače dovoljnu paž 
nju, i uz slabije osvjetljenje, osobito navečer, dolazi do kruženja 
fiksirane tačke na podlozi, do nekoordinirane djelatnosti očnih 
mišića. I kod spontane pojave paslike, obično kao svijetle tačke 
ili figure većeg ili manjeg oblika ili razmjera, koja se uvijek ne 
podudara s oblikom originala koji fiksiramo, čini mi se da je 
sa stanovišta psihologije pažnje važna razlika da li je pomjeranje 
paslike centrifugalna ili centripetalna pojava. Centripetalnom 
paslikom smatram i onu koja se duže vremena ne pomjera, nego 
ili lebdi nad originalom u kontrarnim ili induciranim bojama, 
ili ostaje duže vremena u užem opsegu vidnog polja. U mojem 
slučaju središnja tačka paslike se obično ne udaljuje izvan ruba 
korica knjige, dok se paslika same knjige djelomično poklapa s 
originalom. U tom slučaju raspon očiju ostaje nesmanjen. Raz- 
log pojave ove vrste paslike nije ni organska ni psihička rastre- 
senost, nego mi se čini da je izaziva jedino promjena intenziteta 
pažnje. Paslika se u tom slučaju javlja preciznošću signalnog 
svjetla koje me upozorava da je ravnoteža rasprostranjenosti 
zrake pažnje u užem vidnom polju izmijenjena, bilo sažimanjem 
ili proširivanjem te zrake. Paslika prema tome signalizira prelaze 
među onim suprotnostima o kojima govori Buddha kao o smet- 
njama. To je često znak da je pravilna koncentracija, gustina paž- 
nje, tek postignuta, pa se javlja istovremeno sa zamjećivanjem 
i otklanjanjem trenutačnog labavljenja pažnje i psihičke disten- 
zije. Kad na primjer popratni osjećaj disanja postane suviše ugo- 
dan, potrebna je kratkotrajna distenzija pažnje da bi se usposta- 
vio pravilni intenzitet koncentracije na predmet pažnje — rub 
nozdrva. Pažnja se dakle od čuvstva privlači na organ; promjena 
je isključivo psihička. Vidni signal je popratna pojava koja, ako 
privuče pažnju na sebe, postaje smetnja. Buddha u navedenom 
slučaju ne govori o nimitti kao sekundarnoj pojavi paslike nego 
kao o primarnom predmetu pažnje. Paslici kao sekundarnoj po- 
javi i smetnji posvećena je međutim posebna i znatna pažnja 
u daljoj praktičnoj razradi teme o buddhističkoj kontemplaciji. 

Pojava induciranih i kontrarnih boja ne javlja se istovremeno 
s rubnim kontrastom (svjetlosnim obrubom). Normalno je da 
se te dvije pojave uzajamno, ako ne isključuju, onda barem istis- 
kuju, kako primjećuju i Buddhini učenici u citiranom tekstu. 
Svjetlosni signali i obrubi su redovno trenutačniji, dok je pojava 
indukcije boja nešto kasnija i trajnija. I ta pojava često počinje 
translacijom paslike. Nju bih, za razliku od svjetlosnih signala, 
usporedio s gibanjem površine koja se smiruje. Ovdje prelaz u 
intenziviranju pažnje može da izazove pojavu manjeg pomjera- 
nja paslike koja lebdi nad predmetom, tako da se paslika (u 
ovom slučaju cijele knjige) djelomično i dalje poklapa s origi- 
nalom, a tek djelomično izmiče izvan njega, te se ustaljuje u od- 

ređenom geometrijskom odnosu, npr., tako da se vanjski ugao 
knjige u paslici pomjeri do crne tačke (sjemenke) na sredini 
korica knjige. I kod namjernog prenošenja paslike na udaljeniju 
novu podlogu postoji tendencija da se središnja tačka ili neke 
karakteristične koordinate zaustave na nekom stvarno postoje- 
ćem znaku na novoj podlozi prema kojem se instinktivno koor- 
dinira cijela paslika u svojim novim dimenzijama. Razlog djelo- 
mičnog izmicanja paslike koja se u lebdećem položaju smiruje 
i zadržava u užem opsegu prvobitnog vidnog polja nalazim u in- 
tenziviranju preljeva induciranih boja do kojeg dovodi snažna 
i postojana pažnja. Lebdenje tako intenziviranih boja iznad ori- 
ginala pojačava neobični utisak njihove »eterične« čistoće i proz- 
račnosti. Budući da je »eteričnost« boja funkcija intenziteta i sa- 
branosti pažnje, jasno je da se u slikarstvu takav efekt postiže 
normalno samo u minijaturama. Obrada obrisa minijaturnih 
likova u tom slučaju zaslužuje posebnu pažnju. U njima se razot- 
kriva autentičnost mističke čistoće u kojoj ni u talijanskim ško- 
lama, a ni u nordijskom dotjerivanju tehničke pedanterije nitko 
nije dostigao kontemplativnu izvornost fra Angelicovu. 


I kontrarnost boje paslike zaslužuje posebnu analizu. Preljevi 
»kontrarnih« boja prožetih eteričkim osvjetljenjem izgleda mi 
da se ispoljavaju više u nijansiranju dviju ekstremnih boja spek- 
tra nego u čistoj i prvobitnoj kontrarnosti. Budući da svoje škol- 
sko znanje ni na psihofiziološkom a ni na estetskom području ne 
mogu da provjerim konsultiranjem teorijske književnosti, a eks- 
perimentalno provjeravanje vlastitih zapažanja nisam do sada ni 
pokušavao, mogu jedino da dadem opis vlastitog iskustva u slu- 
čajnim okolnostima. Ovu pojavu promatram redovno na dvije 
vrste podloge. Prvi je slučaj fiksiranja crne sjemenke na sredini 
korica nevelike knjige čiste žute boje koja je smještena na ta- 
mnocrveni cementni pod. Drugi je slučaj fiksiranja tamnog šilj- 
ka brončane statue bez sjaja, koji manje od 1 cm strši iz tamnog 
okvira prozora prema terasi. Donji dio prozora, oko 10 cm pre- 
kriva vani bijelo okrečeni zid. Iznad njega je zeleni zastor đungle. 
U oba slučaja (žute i neutralne podloge) pojava eteričkih boja sa 
ekstrema spektra ostaje u osnovi ista, a nijansa čini mi se da za: 
visi bitno od intenziteta osvjetljenja i pojačava se s intenzitetom 
pažnje. Zbog toga te dvije vrste paslika koje su konstantne u mo- 
jem iskustvu nazivam »infra-crvenom« i »ultra-ljubičastom«. Ova 
posljednja je češća i odlikuje se emajlnom čistoćom i sjajem 
boje, dok je za »infra-crvenu« pasliku karakteristična »onečiš- 
ćenost« čiji je razlog vrlo očigledan — intenzivnije opažanje pod. 
loge kao pod filtarskim povećalom, pogled u »infra-svijet«, koji 
sam spomenuo ranije u vezi s drugom vrstom iskustva (na pre: 
lazu iz kontemplativne zadubljenosti u svijet koji me okružuje). 

Dok je kod »ultra-ljubičaste« paslike snažniji doživljaj lebde- 
nja iznad podloge, »infra-crveni« preljev djeluje kao infuzija obo- 
jene svjetlosti u samu podlogu. I vrijeme i raspoloženje pri to- 
me je različito. »Ultra-violetni« efekt se javlja lakše, obično pri 

dobrom početku koncentracije. »Infra-crveni« je rjeđi i javlja se 
pri kraju vježbe. 

Paslike su tako jedan od prvih efekata zaoštravanja osjetnih 
zorova sažimanjem pažnje, od kojih polazi mističko iskustvo. U 
slijedećem poglavlju vratit ću se na drugo osjetno područje koje 
se koristi u istu svrhu — istančani osjet dodira koji proizvodi 
dah. Na području svojih početnih promatranja paslika u funkcio- 
nalnoj zavisnosti od sažimanja pažnje, ono što ima osnovu svo. 
ga školskog znanja nastojim da shvatim mimo bilo kakve »misti- 
ke« mogu da potkrijepim dokumentacijom koju smatram vjero- 
dostojnom u komentarskoj književnosti o buddhističkoj kon. 
templaciji. 

Spomenuo sam ranije da se paslici kao sekundarnoj pojavi i 
smetnji, u smislu koji nije neposredno obuhvaćen do sada citi- 
ranim izvornim tekstovima, posvećuje znatna pažnja u komen. 
tarskoj razradi praktičnih vježbi. Upravo važnost koja se prida- 
je paslici kao nuspojavi navela me je na misao da problem ni- 
mitte uopće obradim kao problem paslike u nešto širem smislu 
na početnim stadijima kontemplacionog iskustva. Dokumentacija 
na koju sada prelazim u vezi je s drugim pitanjem koje bi za: 
služilo posebnu laboratorijsku provjeru, također izvan bilo ka- 
kvih mističkih i natprosječnih dometa, ali ipak uz pretpostavku 
da se opažanik dovoljno vremena bavio vježbama postojano- 
sti pažnje. Predmet eksperimenta trebao bi da bude čisto psiho- 
loški, a ne fiziološki na području vidnih osjeta. Pitanje na koje 
me navodi dokumentacija na koju ću se osvrnuti u nastavku gla- 
si: 

2. Je li nimittam, fizički predmet koncentracije pažnje — uko- 
liko je paslika — pojava ograničena isključivo na vidno područ- 
je? Postoje li samo vidne paslike? 

Nimittam je prema tekstovima o buddhističkoj kontemplaciji 
na ovom području izraz koji se upotrebljava za »znak« ili »obi- 
lježje« kako vanjskog predmeta na kojem smirujemo pogled ta- 
ko i subjektivne slike i paslike koje zadržavamo ili prenosimo na 
drugu podlogu. Stara komentarska književnost razlikuje prema 
tome tri vrste, ili tačnije tri stepena nimitte: 


1. parikamma-nimittam, ili obilježje pristupne (pari) vježbe 
(kamma) na izabranom vanjskom predmetu (kasina). 


2. uggaha-nimittam, ili »zahvaćena« slika tog predmeta koja je 
njegova tačna kopija, a odlikuje se vrlo jasnim opažanjem najsit- 
nijih obilježja na originalu, kao što su male »pogreške na pred. 
metu« (kasina-dosa). To je pozitivna paslika za koju se kaže da 
je tako zorna »kao da je predmet stvarno pred očima«. Tu »men- 
talnu sliku« treba izoštravati trajnom vježbom. Kad predstavlja 
neposredni predmet kontemplacije, uggaha-nimittam treba da se 
ustali kao »mentalna slika« do te mjere da dalje promatranje 
parikamma-nimitte ili stvarnog predmeta postane suvišno. »Men- 
talna slika« se može reproducirati jednako zorno kadgod se to 
želi i gdjegod se želi. 

3. patibhaga-nimittam ili negativna paslika, čija karakteri- 
stika, kako ćemo vidjeti, nije »negativnost« ili kontrarnost bo- 
ja koliko »lišenost nedostataka« u obliku, boji i pojedinostima. 

U opisu svakog pojedinog predmeta zorne koncentracije na- 
vode se pojedinosti i razlike uggaha i pati-bhaga paslike. Razlike 
su upravo značajne za snagu zadubljenja. Osobito je zanimljivo 
da se i u slučaju koncentracije na predmet koji nije vidne priro- 
de — u koncentraciji na disanje — sasvim izrazito javlja i opi- 
suje paslika koja je u osnovi (iako izgleda da nije i u potpunosti) 
vidni zor, na čiju spornost sam osobito želio da upozorim. Prije 
nego pređem na tu diferencijalnu obradu pojedinih vrsta paslika 
(prema Visuddhi-maggi, pogl. 3—6) navest ću opis razlike ugga. 
ha i patibhaga paslike u prvom od tih predmeta (kasina) koji 
služi ujedno kao opis općih karakteristika koje se uz manje raz. 
like pojavljuju i u ostalim slučajevima: 

»Razlika između ranijeg uggaha-nimitte i (naknadnog) patib- 
haga nimitte sastoji se u ovome: U prvome je jasno vidljiv svaki 
nedostatak (realnog) predmeta. Druga paslika se javlja, među- 
tim, kao da se pomalja iz prve, pa je stotinu puta — ne, hiljadu 
puta, čišća, kao kad se zrcalo izvadi iz svoje kutije, kao dobro 
oprana posuda od sedefa, kao mjesec kad izlazi iz oblaka, kao 
odraz ždralova koji prolijeću ispred tmastog olujnog oblaka... .« 
(IV, 31) 

Uz ovu razliku čini mi se karakteristično upozoriti takođeri na 
veličinu samih predmeta na koje se usredotočuje pogled. U mo. 
dernim eksperimentima to su redovno svijetle ili tamne tačke 
(kao moja sjemenka) na nešto većim plohama raznih boja. Jasno 
je da je pri tome za pasliku tačke karakteristična osvijetljenost, 
a ne toliko boja. Predmeti o kojima se radi u našem tekstu (ka. 
sina) približno su veliki kao ono što danas razumijevamo pod 
obojenom ili neutralnom podlogom, dok se neka središnja tačka 
fiksiranja uopće ne spominje. 

Izbor predmeta za ovu vrstu kontemplacije (koja se na žalost 
u čistom obliku više ne prakticira, koliko mi je poznato) vrši 
se prema određenim kriterijima koji ovdje nisu važni (četiri fi- 
zička počela, tri osnovne boje, lješevi u deset stadija raspadanja 
i dr.). Gornji citat opće prirode odnosi se prvenstveno na prvo i 
naigrublje fizičko počelo, »zemlju«. Kasinu treba uvijek brižljivo 
pripremiti. Prosječna veličina prema najjasnijoj usporedbi u o- 
vom .slučaju je dobro omeđen i obrubljen krug gline u veličini 
»manjeg tanjura«. »Četiri pogreške« kojih se treba čuvati jesu: 
infiltracija triju osnovnih boja — plave, žute i crvene (Indijci 
teorijski ne razlikuju plavi od zelenog kvaliteta boje) — i četvr- 
te, bijele boje. Boja gline treba da odgovara boji »toka gange«, 
tj. »rijeke« uopće, a to je »boja zore« u svanuće prije nego 
se nebo počne rumeniti od sunca. Paslika će u tom slučaju da- 
vati opisani utisak čistog sjaja »bez boje i bez oblika«. U vezi 
s već spomenutim pitanjem oblika paslike, čini mi se važna sli 
iedeća uputa u istom tekstu u pravilnoj podešenosti očiju pri 
fiksiranju. I ta je uputa postala vrlo stereotipna: »Ako su oči ši- 

roko otvorene, zamorit će se, a osim toga će predmet biti suviše 
jasan. Ako su premalo otvorene, predmet neće biti dovoljno ja- 
san. . . Zato treba držati oči poluotvorene kao da promatraš sli. 
ku svoga lica na površini zrcala.« (Pretpostavka je da zrcalo 
[sjajna izglačana metalna ploča] bliješti.) (IV, 28) — »Proma- 
tranje treba vršiti naizmjenično otvorenim i zatvorenim očima 
stotinu puta i hiljadu puta, pa i više. . . Kad se predmet vidi 
jednako jasno zatvorenim očima kao i otvorenim, onda je ugga. 
ha-nimittam pravilno »zahvaćeno«. (Id. 29—30) — To su najop- 
ćenitija pravila koja vrijede i za ostale predmete, čije posebne 
karakteristike, u neposrednom odnosu na pasliku slijede ovako: 

Voda (apo-kasina), promatra se u oblom sudu na »četvero- 
nožnom stalku«. Prva paslika (uggaha) odražava talasanje vode 
ili mjehuriće, ako postoje. Druga paslika (patibhaga) je potpuno 
mirna, iako realni predmet to nije, i čista »kao lepeza od dragog 
kamenja ili ogledalo pred pozadinom vedroga neba«. (V, 4) 

Vatra (teđo-kasina), promatra se kroz okrugli otvor na krpi 
ili koži, velik dobar pedanj. Prva se paslika sastoji od niza po- 
kretnih plamenova, a druga je »kao komad crvenog pokrivača, 
kao zlatna lepeza ili stup na nebu«. (V, 8) 

Uzduh (vayo-kasina): »Pažnja se može usredotočiti na mjesto 
gdje vjetar, koji dolazi kroz otvoren prozor ili pukotinu na zidu, 
puše na određeni dio tijela. . . Prva paslika je kolebljiva kao prste- 
nasta para nad loncem kuhane riže koji tek što je dignut s va- 
tre. Druga je paslika ustaljena i jasno ocrtana.« (V, 10—11) — 
Ovo je prvi slučaj »paslike« koja nije proizvedena vidnim zo- 
rom. I iz kasnijih primjera ove vrste vidjet će se da se čulo opi- 
pa smatra najpogodnijim za proizvođenje paslika koje se opisu. 
ju analogijama vidnih zorova, iako njihovo stvarno prevođenje 
u vidne zorove (posredstvom fantazije) nije, koliko ja mogu da 
shvatim, neophodna pretpostavka njihova doživljavanja. 

Boje. — Kasina se priprema na taj način da se izaberu određe- 
ne vrste cvijeća čiste plave, žute, crvene ili bijele boje, pa se nji- 
hovim laticama prekrije pladanj ili košarica. (Indijci redovno 
ne drže, niti ne prinose u obredne svrhe cvijeće u vazama nego 
na pladnjevima te vrste. — Na prvoj paslici su jasni oblici poje- 
dinih cvjetova ili latica. Druga paslika »se javlja kao kristalna 
lepeza u praznom prostoru, nezavisno od oblika kasine.« (V, 13 

Asubha-bhavana, kontemplacija »nećistoće«, lješevi u deset 
faza raspadanja, od naduvene lješine do kostura. (Visuddhi-ma- 
gga, pogl. VI.) 

Ova se vrsta meditacije prakticira navodno još uvijek, u ne- 
kim sijamskim manastirima. 

Uslovi za fiksiranje »znaka« konačne koncentracije ovdje su 
vrlo složeni i postepeni s obzirom na okolnosti. Predmet je o- 
bično lješina napuštena na groblju, gdje se u doba iz kojeg su 
opisi nije ni zakapala ni spaljivala, nego je bila prepuštena živo- 
tinjama za hranu, od hijena i šakala do crvi. Zadatak je učitelja 
kontemplacije bio da učeniku razjasni sve okolnosti kojima poste- 

peno treba da posveti pažnju na pravilan i oprezan način, »tj. 
smjer u kojem da se uputi iz samostana u potrazi za 'znakom gnji- 
leži' pomno zapažanje i pamćenje okolnih znakova, jedanaest na- 
čina fiksiranja znaka (u užem smislu), obnavljanje u jasnom sje- 
ćanju puta kojim je otišao i kojim se vratio, i konačno upute za 
zadubljenje« nakon povratka na nesmetano i osamljeno mjesto, 
gdje će kontemplativno dalje »njegovati« zornu sliku svoka zna- 
ka (VI, 12) 

U slučaju gdje je nimittam naduta lješina (prvi stadij sag- 
nijevanja) zahvat (uggaha) prve paslike je »grozan i strahovit 
prizor, dok se kasnija paslika (patibhaga) javlja kao tijelo čov- 
jeka s velikim udovima koji se ispružio poslije obilatog jela« 
da počine. (VI, 66) 

U slučaju lješine koja je poplavila početna je paslika pjegava 
a u kasnijoj prevladava najsnažnija boja. 

U slučaju lješine iz koje curi gnoj na početnoj je paslici vid. 
liivo to curenje, dok je kasnija »nepomična i mirna«. 

Kod raskomadanih, nagriženih i razbacanih lješina takvi su 
rascjepi i napukline vidljivi na početnoj paslici, dok se naknad. 
na paslika uvijek javlja kao nenačeta cjelina. 

Kod crvljive lješine početna paslika se javlja u gibanju, a na. 
knadna je »mirna, kao kugla kuhane riže«. 

Konačno, u slučaju kostura komentator primjećuje: »Kaže se 
da su ovdje početna i naknadna paslika jednake. To je tačno u 
slučaju promatranja pojedine kosti. Ali ako se početna paslika 
pojavi kao čitav kostur, onda se u početnoj paslici vide prekidi i 
praznine, dok je naknadna cjelovita.« (VI, 80 

Paslike disanja. »Kad se smire tjelesne smetnje postepenim 
stišavanjem grubosti daha pri udisanju i izdisanju, onda i tijelo 
i duh postaju lagani. Tijelo nam se čini kao da će se uzdignuti u 
uzduh. Kad udisanje i izdisanje prestane biti grubo, svijest za- 
mjećuje znak blagog udisanja i izdisanja. A kad i to prestane, 
javljaju se postepeno sve istančaniji znakovi kao predmet svije: 
sti... Znak koji se javlja nije kod svakoga jednak. Neki kažu, kad 
se taj znak pojavi, da ga osjećaju kao dodir pamuka ili svile ili 
strujanje uzduha. Prema komentaru nekima se pojavljuje kao zvi 
jezda ili hrpa dragulja ili hrpa bisera, drugi osjećaju hrapav do. 
dir kao od pamučnog sjemenja ili oštrog drvca, neki opet kac 
dugi niz ili vijenac bijeloga cvijeća ili kao pramen dima, ili kao 
paučinu, kao omaglicu, a neki ga doživljavaju kao lotosov cvijet, 
o) točak, kao mjesečev ili sunčev krug.« (VIII, 205, 206, 214, 

Očito je da se opisi odnose na izrazitije i manje izrazite vizu- 
elne tipove. Ipak kvalitet opipa ne prevladava samo kod onih ko- 
ji doživljaj ne prevode neposredno na vidno područje. Jasno je 
da je i kod najvizuelnijih opipni kvalitet izražen u mekoći boje 
i tkanja simbola kojim je opisana paslika. Moglo bi se možda 
govoriti i o asocijativnom nadražaju osjeta njuha. U III diielu 
govorit ću nešto opširnije o fiziološkoj okolnosti koja mi se čini 
važna kod pojave ove vrste »paslike« koja izvorno nije vidna. Pa: 

slika se javlja kad pažnja više ne može da primijeti osjet dodira 
uzduha na nozdrvi, nego se koncentrira na opažanje automatskih 
pokreta dijafragme, koji nastavljajući određenu ritmičku šablonu 
trebaju znatno duže vremena da se smire. Čini mi se zato da 


kretanje dijafragme u prvom redu određuje izražajni oblik ove 
vrste taktilne paslike. 


O SMETNJAMA ZADUBLJENJA 


Slijedeći se odlomak temelji na jednom od najstarijih komen. 
tarskih djela, Patisambhida-maggo (uključen u osnovnu književ- 
nost Ti-pitakam). Buddhaghosa ga citira u Visuddhi-maggi (XX, 
105) da pokaže prirodu »smetnji« koje se javljaju na višim ste- 
penima puta kontemplacionog pročišćenja duha. Vrlo je važno 
shvatiti relativnost ove vrste »smetnji« kroz koje je neophodno 
proći. Ovdje se više ne radi o početničkim smetnjama kontem- 
placije nego o smetnjama stalnog produbljavanja. Već sam ra- 
nije upozorio da se kao smetnje te vrste javljaju i pojave o ko- 
jima je Buddha govorio kao o važnim dostignućima zadublje- 
nja. Razlog je samo djelomično u različnosti područja na kojem 
se javljaju: Gdje je predmet kontemplacije ograničen na područ- 
je osjeta dodira (pri disanju), tamo osnaženje pojava koncen- 
tracije sa popratnog vidnog polja djeluju kao smetnje, i obrnu- 
to. Te »smetnje« treba uravnotežiti i uskladiti sa glavnim mo- 
tivom kontemplacije, a ne biti zaveden njima u drugom smjeru. 


Možda je zanimljivije od toga primijetiti da su niže nabroja- 
ne smetnje najvećim dijelom izrazite moralne vrline koje se na- 
meću na neumjesnom području rada. Da istaknem tu stranu for- 
malne discipline praktičnog uma, koja je neminovna, a koja da- 
kako ne prejudicira materijalnu vrijednost vrlina koje se tako 
mogu pojaviti kao smetnje, dodajem i nekoliko razjašnjenja tih 
pojava iz djela danas najuglednijeg učitelja burmanske škole, 
Mahasi Sayadaw, The Progress of Insight (Buddhist Publication 
Society, Kandy, 1965). 


(Jedna je od mojih dugogodišnjih namjera na području fi- 
losofije da sa stanovišta analognog sistemu yoga u indijskoj fi- 
losofiji poduzmem obranu discipline praktičkog uma kao spoz- 
najnog principa Kantove Kritike praktičnog uma nasuprot Schele- 
rovoj kritici formalizma. Među onima koje je Schelerova kritika 
neposredno navela na razmišljanje o nužnom odnosu formalne i 
materijalne strane u etici, B. Bauch se najviše približuje uvidu 
o dvije teorijski područno i smisleno heterogene discipline, pri 
čemu disciplina praktičnog uma, kako je ja shvaćam, treba da 
prvenstveno ispuni spoznajni zadatak koji joj Kant postavlja na 
granici dosega čistog teorijskog uma. To je problem novih do- 
meta moralno pročišćenog spoznajnog karaktera ljudskog duha 
u disciplini praktičnog uma, koja je također izrazito formalno-lo- 
gička sui generis kao i yoga. U okviru svoga stanovišta Bauch se 
dakako ni ne približuje koncepciji te vrste. Za razliku od njega po 
mojem je shvaćanju N. Hartmann krenuo potpuno pogrešnim 

smjerom tražeći izmirenje »formalnog« i »materijalnog« u aris- 
totelovskim okvirima humanističkog utilitarizma građanskih vr- 
lina.) 

Smetnje na koje se odnosi naslov ovog poglavlja naziva Budd- 
haghosa »smetnjama jasnog uvida« (vipassana-upakkilesa; vipa- 
ssana je upravo spoznajno razbistrena intuicija; njeno se »raz- 
bistrenje« postiže disciplinom odustajanja (epohć) od »gledišta« 
(doxa), u već više puta naglašenom smislu. Ne prijanjati uz gle- 
dišta jeste spoznajno-etički ideal discipline praktičnog uma — 
granica egzistencijalnog humanizma na tom području. »Hlađe- 
nje« i »gašenje« ove kao i drugih vrsta »prijanjanja« je put u 
nibbanu. Bez te đainsko-buddhističke pretpostavke ne mogu da 
shvatim ni smisao koje navedenim grčkim nazivima daje Pyrr- 
hon. Indijski su originali tih pyrrhonskih termina viveka i dri. 
šti.) 

Visuddhi-maggo, XX, 105 — 106: 

»Kod onoga čiji uvid tek počinje da se razbistrava javlja se 
deset smetnji razbistrenju toga još nježnog uvida. smetnje u bi- 
strenju uvida ne javljaju se kod oplemenjenog učenika čiji je u- 
vid već izoštren, a ni kod nemarnog čovjeka koji zanemaruje 
predmet kontemplacije, ili uopće ne slijedi ovaj put (pročišće- 
nja). Smetnje se javljaju jedino kod onoga tko slijedi ispravni 
put, tko stalno obnavlja napor, kod kultiviranog početnika na 
putu razbistrenja uvida. — Kojih je to deset smetnji? 

. obasjanost (obhaso) 

. saznanje (nanam) 

. prijatnost (piti, sanskrit priti) 
. spokojstvo (passaddhi) 

. sreća (sukham) 

. odrješitost (adhimokkho) 

. prisebnost (paggaho) 

. postojanost (upatthanam) 

. ravnodušnost (upekkha) 

10. privrženost (nikanti) 

Ovako je rečeno (u Patisambhida-maggi, II, 100 — 101): Ka- 
ko to da duh biva uzbuđen od dosega tog stanja? — Obasjanost 
doživljava onaj čovjek čiji je duh ZZ abljen u istinu o neposto- 
janosti (opstanka). U toj obasjanosti on zamjećuje domet oba- 
sjanja (komentar: 'postignutog ploda ili nibbane'). To izaziva 
uzbuđenje i rastrešenost. Kad je duh potresen tim uzbuđenjem, 
ne može da posveti pažnju kako treba razumijevanju istine o ne- 
postojanosti, istine o patnji (koja proizlazi iz uvida u neposto- 
janost), ni istine o nepostojanosti samoga sebe (u smislu »bes- 
mrtne duše«). 

Čiji se duh isto tako zadubi u istinu o nepostojanosti. . . to- 
me prijeti opasnost smetnje i od svih ostalih stanja nabrojenih 
ovdje kao smetnje. 

Organska povezanost ovih deset negativnih činilaca u datom 
stanju zadubljenosti postaje jasna na osnovu teksta Mađđhima 
128, od kojeg smo pošli u razmatranju problema nimittam. Prva 

pojava, ovdje kao i tamo je »obasjanost« kontemplativnog duha. 
Izraz nanam (sankrit dnanam, doslovno »znanje«) odnosi se ov- 
dje, prema ražjašnjenju Mahasi Sayadawa, na »uvid koji ovdje 
nazivamo zapažanje«. Jasno je da je to zapažanje razlog promje- 
ne intenziteta pažnje i njenog skretanja s predmeta (koji treba 
da ostane dodir uzduha na rubu nozdrve). Iz tog početnog uz- 
buđenja slijede sve ostale poteškoće. »Prijatnost« i »spokojstvo« 
su težnje za skretanjem ka užitku u postignutom stanju i zausta- 
vljanju na tom stepenu doživljaja koji sam za sebe ne može du. 
go da se održi. 

Dalje, ovaj mi se tekst čini jednim od najpovoljnijih za raz. 
jašnjene ogromne razlike psihološkog smisla dvaju ključnih ter- 
mina iz formule đhana, razlike za koju su moderni jezici izgubili 
osjećaj: piti (prijatnost, zadovoljstvo) i sukham (sreća). Ovdje 
se jasno vidi da je piti pasivni, a sukham aktivni aspekt čuvstve- 
nog osjećaja koji smo navikli da generaliziramo kao jednu cje- 
linu. Doživljaj »prijatnosti« upućuje duh na spokojstvo, dok ga 
doživljaj »sreće« podstražuje na sve dalju djelatnost. Sreća sama 
po sebi uznemiruje, nasuprot prijatnosti ili zadovoljstvu. Zato 
iz doživljaja sreće proizlaze podstreci odrješitosti, prisebnosti i 
postojanosti. 

U gornjoj listi sam nastojao da u prijevodu ovih termina da- 
dem po mogućnosti jezičnu pasliku originala. Vrijedno je zato 
dodati posve slobodni prijevod kojim M. Sayadaw nastoji da raz- 
jasni doživljajne ekvivalente tih stanja. (Analizu njihove unutar- 
nje strukturne povezanosti na osnovu teksta Sayadaw kao čisti 
praktičar uopće ne pokušava dati). »Odrješitost« razjašnjava sa 
»energija«; »prisebnost« sa »sabranost« (to je, čini mi se, ona 
'sabranost' koju Buddha obilježava kao presnažnu, zbog čijeg 
napora iščezavaju prvobitne pojave, u ovom slučaju sama 'obas- 
janost'). »Pouzdanje« prevodi se »vjera« i daje karakteristično 
razjašnjenje općeg duševnog stanja do kojeg dovodi pouzdanje 
u 'sreću': »U njemu se javlja želja da objavljuje Buddhino uče- 
nje drugima, radosno pouzdanje u vrline onih koji se posvete 
meditaciji, želja da pomogne savjetom drage prijatelje koji se 
također bave meditiranjem, zahvalna uspomena na pomoć koju 
mu je dao učitelj... itd.« Ali, vjera je zabluda za kontemplativni 
duh, a cilj mu nije ni vlastita ni tuđa sreća. Pa ipak, i dva pos- 
ljednja člana na spisku, u smislu predskazanom pod 3. i 4., ta: 
kođer znače smetnju — zato jer istinski domet nije još postignut, 
nego smo ga tek nazreli u stanovitom osvjetljenju. U tome je 
korijen cijelog ovog dvostranog niza opasnosti koje nam prijete 
i među uzvišenim vrlinama. Od dviju oprečnih opasnosti tipič: 
nija je ona koja vodi do pada iz mističkih u građanske vrline 
koje izbjeglice iz života nisu cijenili ni pod kojim »historijskim 
uslovima«. 

Zaključno, »učenik kontemplacije ili sam po sebi ili po upu- 
ti nekoga drugog donosi odluku: 'Obasjanost i svi ti drugi do- 
življaji nisu pravi put. Užitak u tome samo je smetnja uvidu. Po- 
stojano opažanje prvobitnog predmeta onako kako se očituje — 

to je jedini put uvida. Treba da nastavim njegovanje čistog zam- 
jećivanja. Ta odluka se naziva pročišćenjem spoznaje i uvida 
u ono što jeste i u ono što nije put.« (Mahasi Sayadaw, o.c., 13) 


»PRITEZANJE KONOPA« 


Vježba koncentracije pažnje na disanje, upravo na dodir da- 
ha, izgleda na prvi pogled sasvirm jednostavna. Tek analiza kraj- 
nje svrhe i neposrednih namjera koje treba da posluže njenom 
postignuću razotkriva njenu složenost. Krajnju svrhu — zaus- 
tavljanje intelektualnih procesa »zamišljanja i razmišljanja« (vi- 
takka-vićara) — pokušao sam razjasniti u prvom dijelu ovog e- 
seja (8. pismo, objavljeno u »Praxis« br. 1/2, 1967). Neposredne 
namjere, o kojima je ovdje riječ jesu sužavanje osjetnog područ- 
ja koncentracije i uravnoteženje daha. Sredstva kojima to nas- 
tojim postići usporedio bih sa strunama u pređi »konopa paž 
nje«. (Pletenje konopa iz kokosovih vlakana je ovdje na Cejlonu 
najčešća domaća radinost.) Ta su sredstva: 

1. Smireni položaj tijela u sjedećem stavu s uspravnom kič 
mom. (Zatezanje kičme spuštanjem brade prema prsima spome 
nuo sam ranije.) Takav se položaj tijela u yoga književnosti 
stručno naziva asanam (»sjedenje«). 

2. Koncentracija pogleda, problem opisan u ranijem poglav-. 
lju. 

3. Zadržavanje disanja u prirodnim granicama. Ovo je najte- 
ži problem kojem je posvećen slijedeći dio ovog eseja. Prije ne- 
go pređem na njega, želim da u ovom opsegu »priznam« postoja- 
nje još jedne neortodoksne strune kojom sam pojačao konop 
svoje pažnje u vježbama. To je autosugestija, koja je u ne-bu- 
ddhističkim yoga metodama postala skoro isključivo magično 
sredstvo kojim je zamijenjen i potisnut svaki drugi ozbiljni na- 
por kontemplacije, u historijskom procesu degeneracije ovih me 
toda duhovnog razvoja, na primitivni oblik molitve. Zato je već 
zbog isključenja nesporazuma potreban kritički osvrt na tu vr: 
stu molitvene prakse u hinduizmu, koju ću ovdje nazvati tehnič- 
kim nazivom koji mi se čini najskromniji i ujedno najprimitiv- 
niji. 

4. dapa. Riječ doslovno znači »šapat«. Taj »šapat« može biti i 
ponavljanje riječi u mislima, neizgovorena riječ. U svom religi- 
ozno najuzvišenijem smislu ova se vjerska praksa naziva mamn- 
tra-yoga. Mantram je prvobitno naziv za svete izreke ili stihove 
Veda, za koje se vjeruje da su nosioci stvaralačke riječi božan- 
stva, po kojoj »riječ tijelom postaje«, dakle nosioci svemirske 
energije. Buddhina nauka je usmjerena ka isključenju stvaralač- 
kih snaga svemira, koje su tek vječni obnovitelji patnje. U tom 
sam smislu pokušao ranije da razjasnim Buddhin humanizam. 
(Najkarakterističnije njegove izjave o tome citirao sam u 8. pis- 
mu.) Ipak je kozmološki interes prodro u mahayana buddhizam 
s kasnijim hinduističkim utjecajem, a pojačao se vjerojatno 1 
pod utjecajem srednjeazijskih magijskih obreda i kultova vido- 

vitosti u šamanizmu. Suzuki je u svojim Esejima o zenu posve 
tio jedno poglavlje buddhističkom kultu te vrste u Japanu pod 
nazivom »Nembutsu«. Tako iskrivljeno »ime Buddhino« služi 
kao magična formula za izazivanje transa. Tibetanski tantrički 
buddhizam i u ovom je pogledu mnogo složeniji, u organskoj ve- 
zj sa kundalini-yogom, pa prema tome spada u temu slijedećeg 
poglavlja (o usklađenju disanja). 

Nezavisno od magijskih pretpostavki animističke kozmogo- 
nije, koje su suštinski strane buddhizmu, u najprimitivnijim ob- 
licima indijske »meditacije« uopće, a i buddhističke, možemo shva- 
titi đapu kao tehničko sredstvo »repetitivnog mišljenja« kojim 
bi trebalo postići najprije usporavanje toka misli. U tom je smis- 
lu đapa prastari magični arhetip Coućove metode autosugestije. 
Hipnotsko djelovanje đape gubi se, međutim, ako između dvije 
ritmičke jedinice nastane i najmanji raspon ili presjek koji bi 
remetio tu vrstu koncentracije pažnje. Zadatak  »repetitivnog 
mišljenja« u vježbi meditacije u ozbiljnom smislu, kako ga ja 
shvaćam, upravo je obrnut. Svrha usporenja misaonog toka svi- 
jesti treba da posluži naporu da se između pojedinih nepoželjnih 
i neotklonjivih zahvata misli i opažanja, koja potječu iz »vanj- 
skog« ili »unutarnjeg« svijeta, stvori i postepeno proširi raspon 
smirenja i šutnje. Misao, ili bolje rečeno predodžba, koja se po- 
navlja ne treba da ojača nego da oslabi i zamre. 

Nastojao sam da razjasnim ranije da se niski oblici mistič- 
kog zanosa ili transa osnivaju na ugođajnim stanjima koja su, 
ako me iskustvo ne vara, neposredni fiziološki učinak pažljivog 
disanja. U predviđenim granicama, određenim konačnom svrhom 
kontemplativne umjetnosti, taj neminovni stadij ugođaja nas- 
tojim što bolje iskoristiti uz pomoć repetitivnog mišljenja da 
povoljno usmjerim vježbe u početku. Drugim riječima, to je ko- 
rištenje smetnje za njeno uklanjanje. S vremenom se smetnje 
postepeno smanjuju (u mojem slučaju to je smanjenje primjet- 
no upravo na početku vježbi), a to dovodi do pojednostavnjiva- 
nja i napuštanja takvih pomoćnih sredstava u prethodnom stvara- 
nju ugođajne atmosfere. Uvidio sad dosta brzo da bi bilo kakve 
»ritualne« pripreme za kontemplaciju pretežno izazvale smanje- 
nje početne energije. 

U šabloniziranoj komentarskoj književnosti ova vrsta suzbi- 
janja početnih smetnji stvaranjem ritma repetitivnog mišljenja 
obrađena je suviše prozaično. Spominje se jedino stvaranje rit- 
mičkih jedinica brojanjem udisaja i izdisaja. U današnjim okol- 
nostima često se događa da ostane zanemaren bitni problem od- 
mjeravanja i jasnog formiranja jedinica svake vježbe, a bez toga 
je teško zamisliti dobar i normalan početak. Zanimljiva je filo- 
sofska pozadina te opasnosti. 

Digresija. — Buddha je osudio četiri vrste zavisnosti ili he: 
teronomije (upadana) i time postavio najsnažniju prepreku pre- 
tvaranju svoga učenja u religiju. To je još i danas i suviše oče. 
vidno u zemljama thera-vada buddhizma (sa Ta stanovišta 
ovdje razrađujem cijeli problem kontemplacije), gdje se ovaj 


278 


propis formalno priznaje, dok je u mahayana religijama odavno 
zabačen. Te su četiri vrste zavisnosti: (1) (tjelesne) strasti (ka. 
ma), (2) (spekulativni) nazori o svijetu (ditthi, grčki doxa), (3) 
heteronomija (paramasa) nametnuta moralnim propisima (si 
lam) i vjerskim obredima (vatam), (4) vjera u teoriju o atma. 
nu (pali atta) ili postojanju duše (atta-vada). Ovu posljednju 
opasnost (4) buddhističke su religije uspjele kako-tako da oplo- 
ve s obzirom da je vjera u bogove ostala dozvoljena, a s time 
i mogućnost preporađanja (iako neidentične i nestalne duše ko- 
ja je postala relativno rastezljiv psihički proces čije trajanje za- 
visi od moralne uzročnosti, koja je, humanistički gledano, is. 
konskija od fizičke) u »niskim« svjetovima boga Sakra ili Brah. 
me. Pretposljednji oblik (3) heteronomizma u moralu i vjerskim 
obredima postao je međutim najteži kamen spoticanja, upravo 
zato jer se ne nalazi na području teorijske nego praktičke filo- 
sofije. 

Koliko mogu da ustanovim, ja sam prvi prevodilac koji se 
usuđujem prevesti riječ silam u složenici sila-bbata-paramasa u 
njenom  nedvosmislenom  terminološkom značenju »moralni 
propis«. U engleskim prijevodima se uobičajilo da se taj prvi 
dio složenice uopće ne prevodi samostalno nego se nadomješta 
sinonimom slijedećega, jezično neopravdanom i besmislenom ta- 
utologijom »rites and situals«. Razlog je, blago rečeno, nespo- 
sobnost filosofskog mišljenja koja je nužno obilježje svake vjer- 
ske dobronamjernosti. Naglasak cijele složenice je (već i iz for- 
malno-gramatičkih razloga) nužno na posljednjem dijelu, para- 
masa, »zavisnost« ili heteronomija. U svojim govorima Buddha 
redovno osuđuje jednako moralnu zavisnost od propisa kao i 
vjersku zavisnost od rituala. Ne samo to. On iznad svega osuđuje 
zavisnost od gledišta (ditthi) i teorija uopće (vada). Osnovna je 
svrha da sposobnost rasuđivanja svojih sljedbenika uopće, a 
moralnog rasuđivanja posebno, oslobodi od tabuizma (»mora se«, 
»ne smije se«) u koji se zaplela osobito tradicionalno najsta- 
rija indijska religija od koje se i sam konačno otcijepio upra- 
vo iz tih razloga — đainizam. Nijedan propis, nijedan teorem za 
Buddhu ne važi sam po sebi ili objektivno u apsolutnom ili u- 
niverzalnom smislu. U jednom slučaju naziva glupanom svoga 
učenika koji je u jednoj raspravi insistirao na tome da prema 
Buddhinu učenju postoje tri vrste čuvstava (ugodno, neugodno 
i neutralno). Očita je stožerna važnost ove trihotomije sa stano- 
višta kontemplativnog pročišćavanja duha — đhanam. U drugom 
kontekstu Buddha, međutim, kaže: »U stanovitim okolnostima 
ja govorim o dva čuvstva, u drugima o 5, 6, 18, 36, pa i o 108 vrs- 
ta čuvstava. Tako ja, Ananda, poučavam uvijek prema okolno- 
stima.« (Osnova 5, odn. 6 odnosi se na područja osjetnog i psi- 
ho-fizičkog iskustva, pomnožena sa 3, pa udvostručena i ponov- 
no utrostručena s obzirom na moguću diferencijaciju materijal 
nih i organskih, subjektivnih i objektivnih »područja« koja Bu- 
ddha objašnjava.) Središnja struktura od 18 elemenata odnosi 
se na predmet, organ i svijest svakog osjetnog područja, uklju: 

čujući razum (manas) kao osjetilo gnozije ili koordinacije slo- 
ženih područja. Osnovna dihotomija tijelo-duša raspada se kod 
Buddhe u polazni odnos 1:4, jer se »duša« sastoji od četiri rela- 
tivne komponente: osjećaj, predodžba, volja i svijest. (Za gor- 
nji citat v. Maddhima 59, »Govor o mnogostrukosti čuvstava.«) 

Najčuveniji Buddhin govor protiv moralnog heteronomizma 
je Kalama-sutta (Anguttara 111, 56), u političkom kontekstu (ci- 
tiran u pismu »Puni mjesec nad Kolombom«): »Opravdano je, 
Kalame, da sumnjate ... u ono što se vječno ponavlja... što je 
tradicija... što piše u svetim knjigama... što je norma... što 
kaže vaš učitelj...« Ovo posljednje upozorenje, o besmislenosti 
vjerovanja u autoritet učitelja, Buddha izričito proteže i na samo- 
ga sebe u govoru Madđdhima 38 (koji sam citirao na istom 
mjestu). 


Da riječ silam znači »moralni propis« u najširem smislu i 
u formuli sila-bbata-paramasa, proizlazi nesumnjivo iz polaznog 
stava Buddhina najdužeg i najvažnijeg filosofskog govora, prvog 
u zbirci Digha-nikayo, Brahma-đala-suttam: »Imajući u vidu tek 
te nevažne činjenice, čija vrijednost nije velika, koje ostaju na 
području moralnosti, prosječan svjetovni čovjek kad želi da poh- 
vali Buddnu govori o tome kako tilosof (samano) G6tamo odu- 
staje od ubijanja živih bića... od prisvajanja onoga što mu nije 
dato... od spolnog općenja... od laži... od neispravnih sredsta. 
va za život. . . Postoje, međutim, druge činjenice — duboke, teš- 
ko shvatljive, smirujuće, nedosežne logičkom razmišljanju, is- 
tančane, shvatljive sammo mudracu...« po kojima će znalac cije- 
niti Buddhu. 


Moralni propisi koje Buddha ovdje navodi pod karakteristi- 
kom nižeg moralnog područja jesu njegovi vlastiti osnovni pro- 
pisi za sljedbenike. Tko ne posjeduje te vrline, ne može ni pos- 
tati Buddhin sljedbenik. One sačinjavaju osnovni zavjet i za 
laike. Pa ipak ih Buddha naziva češće puta pretpostavkom koja, 
iako je neophodna, ne sačinjava dio one mudrosti »koju su bu- 
ddhe sami razotkrili« (Udanam, V, 3). Istina koja je svojstvena 
isključivo buddhama uvijek je samo jedna — to je istina o pat 
nji kao suštini života, istina koja to bitno stanje ljudskog opstan- 
ka prozire do dna i ukazuje mogućnost oslobođenja od opstan- 
ka, od bića, od bitka i nebitka. Izvan toga okvira i prethodno, 
Buddha nastoji da pročisti i smanji grozote društvenog morala 
i vjerskih obreda, a u pravljenju razlike između tog posla i ne 
posrednog smisla svoga vlastitog učenja uvijek je vrlo eksplici- 
tan. Nije pretjerano reći da su se buddhističke religije razvile 
upravo iz te okolnosti da Buddha nije bio ravnodušan prema 
društvenom moralu i vjerskim obredima svoga vremena. U tim 
je granicama borbe protiv sve dublje degeneracije jedino oprav- 
danje buddhizma kao religije. Ona je isključivo negativna 1 pre 
liminarna za Buddhin put pročišćenja i mudrosti. Buddhizam 
kao religija trajno ostaje ispod razine Buddhine filosofije čiji 
specifični put počinje njegom kontemplativnog pročišćenja. 

Iz istog je teksta (Brahma-đala) u nastavku potpuno očevid. 
no da Buddha pod »ispravnim nazorima« (samma-ditthi), koji su 
prvi stepen ili pretpostavka njegovog osmeročlanog puta, ne 
pretpostavlja, kako to čini zdravi razum njegovih vjernika, da 
su »samo njegovi nazori ispravni, a svi ostali neispravni« (bez. 
broj puta Buddha žigoše neispravnost takvog stava). Sa Budd. 
hina stanovišta izraz »ispravni nazori« znači samo jedno — u 
viđanje jedinstvene istine o patnji. To je egzistencijalno uviđanje 
isključivo subjektivne istine, kako bismo danas rekli. Sve nazore 
o »svijetu« Buddha u istom govoru svodi pod četiri antinomije 
identične s Kantovim (u tu analizu ovdje ne mogu zalaziti*) i 
odbacuje ih kao 62 isključivo moguće vrste spekulacija o »proš- 
losti i budućnosti« koje smatra bespredmetnim, racionalno an. 
tinomičnim, pa ih zato osuđuje i odbacuje kao »poglede« (ditthi 
doxa) ili »zatvorene sisteme« kako bismo ih danas nazvali. | 

Kao što prema spomenutoj Buddhinoj neposrednoj defini- 
ciji tog izraza samma-ditthi ne znači »pravilna gledišta« o svi- 
jetu, nego su izraz promjene stava, zaokreta iz svijeta, njegova 
napuštanja (pabbadđa, naziv zaređenja koje sam opisao u ra- 
nijem pismu), »bjekstva« u ništavilo (sunnata) — isto tako i 
vrline koje su pretpostavka Buddhina puta nalaze svoje relativ- 
no opravdanje jedino po istom kriteriju autonomnog moralnog 
rasuđivanja. One nisu »moralni propisi« društvene zajednice, 
nego važe jedino kao izraz unutarnje subjektivne neminovnosti 
izbjegličkog puta iz svijeta društvenih i vjerskih zajednica, pu- 
ta u samoću, u šutnju, u ništavilo: 


»Postoji patnja, ali ne onaj tko pati. 
Postoji djelo, ali ne onaj tko ga vrši. 
Postoji utrnuće, ali ne i utrnuti. 

Postoji put, ali putnika na njemu nema«. 


(Visuddhi-magga, XVI, 90) 
(Kraj digresije) 


Buddhizam kao historijska religija dolazi konačno do toga 
da se obredi smiju vršiti, ali se ne smiju pravdati, dok su mo- 
ralni propisi bez obzira koliko se mogu pripisati samome Buddhi 
ili potječu iz redovničkog autoriteta (vinayo), postali nepriko- 
snovena društvena ustanova. Da brigu o razvoju i učvršćenju te 
ustanove nisu preuzeli vladari u srednjem vijeku, buddhizam 
kao religija ne bi više ni postojao, kako svjedoči niz povijesnih 
činjenica, ne samo u ovoj zemlji. 

Za mene je međutim stav prema jednima i drugima — prema 
heteronomnim moralnim propisima i prema vjerskim obredima 


3) Dharmakirti (oko 8. st. n.e.), koji je specifični sistem buddhističke 
spoznajnoteorijske logike razvio do savršenstva, obradio je i ovu teoriju 
antinomija. (Usp. Th. Stcberbatsky, Buddhist Logic.) 

— jednak, i tako dolazim u položaj da kao filosofski, a ne reli- 
gijski buddhista branim u određenim razmjerima i pravo vjer- 
skih obreda na legaliziran opstanak. lo činim naravno iz sub- 
jektivnih razloga, najshvatljivijih možda u estetskom smislu. 

Budući da je u praksi buddhizam za mene teorija kontem- 
placije, želim da otvoreno opišem i genealogiju svoga kontem- 
plativnog obreda. U prvom redu, potreba reda me je navela na 
misao da ustanovim taj ob-red. Bez ustaljenog reda u vremen- 
skim rokovima i odvijanju vježbi napredak u kontemplaciji se 
općenito smatra nemogućim. Druga je stvar da neki sam taj 
napredak ili postepenost smatraju nemogućim. (na pr. Krish- 
namurti). U vezi s tim vrlo zapadnjačkim problemom (vjera u 
trenutak intuicije, o kojoj sam ranije govorio) vrijedno je na- 
glasiti da najiracionalnija škola meditacije i kontemplacije ko- 
ju je uopće moguće zamisliti — japanski zen, čitav uspjeh teme 
lji na uvjetu brutalno stroge samostanske discipline. 

U svojem konkretnom slučaju nastojao sam da preliminarnu 
koncentraciju na ugodaj postignem na način karakterističan za 
prvi stepen đhana, zatvaranjem kruga misaonih zahvata u svi- 
jet služeći se ponekom Buddhinom izrekom koja je imala ra- 
nije snažan utjecaj na moj misaoni razvoj u ovom smjeru. Ta. 
ko dugo dok mi to sredstvo nije postalo suvišno —oko pola go- 
dine— služio sam se za tu potrebu najradije prvim dvjema stro- 
fama Dhamma-pade: 

»Um je preteča svih pojava (mano pubbangama 
dhamma) 

koje su umom rukovođene umotvorine. 

Tko s ispravnim naumom govori i radi, 


wee. 


»Što treba da izvrši onaj tko je vješt u dobru, 
tko je revan na tom putu smirenja«. .. 

Spominjao sam u ranijim pismima kako svoje misli i raspo- 
loženja uvijek najprije nastojim da priberem na ovaj otočić od- 
sječen od svijeta, da zaoštrim tačku svoga »sada i ovdje«. Ove 
me riječi nekada u tome pomažu pretvorene u zornu sliku putelj- 
ka koji vodi do moje kolibe i dalje, oko skupine bambusa do 
obale jezera u pozadini. 

U istom tekstu nalazi se i stih: »sabbe satta bhavantu sukhi. 
tatta« (»neka sva bića budu sretna«), prvi Buddhin stih koji 
sam u životu čuo i naučio, pred mnogo godina, u ratnim vreme. 
nima. 

Konačno u moj obred ulazi i jedna magična formula, neorto- 
doksna, tibetanskog porijekla: »Om mani padme hum.« (»Mani 
padme« znači »dragulj u lotosu«. Prvi i zadnji slog su onomato- 
poetski.) Ta izreka ne spada u istu skupinu pripremnih i zaštitnih 
misli. Ona je akustički usklađena s naponom kasnijeg oblikova. 
nja cjeline, s ugođajem vrhunca koji vježba dosiže, u povoljnom 
slučaju, postepenim uzdizanjem i spuštanjem daha na ključne 
tačke i razine, uslovljene fiziološki. Zbog toga je potrebno da 
cijeli mehanizam vježbe pokušam razjasniti u posebnom poglav- 
lju sa posve drugih pretpostavki. 

Održavanje pažnje pomoću repetitivnog mišljenja u toku sa. 
me vježbe nastojim svesti na minimum služeći se, mjesto odbra- 
janjem jedinica, jednom jedinom autosugestivnom riječju. To 
je preko godinu dana bila pali riječ khanti, čije sam značenje 
zaokružio na ideju »strpljive smirenosti«. Početkom druge godi- 
ne zamijenio sam taj izraz (koji, naravno, ponavljam samo u 
mislima) drugim, koji izriče jednostavno krajnji cilj mojih na- 
pora: tunhi, doslovno »tiho« (tunhi-bhavo je »šutnja« ili »umuk- 
lost«; predodžbena pozadina riječi »šutnja« nije posve ista kao 
u našem jeziku; šutnja se identificira s »utihnućem«). 


III — KUNDALINI — YOGA 


PSIHO-FIZIOLOŠKE PRETPOSTAVKE UNUTAR BUDDHISTIČKIH 
GRANICA 

»U to sam doba, isposnici, provodio najveći dio vremena u 
zadubljenju usredotočenom na udisanje i izdisanje. U tom se sta- 
nju nije zamaralo ni tijelo, a ni oči. Tako mi je duh bio slobodan 
od loših utjecaja.« (Samyutta, V, 317) — »To zadubljenje usre- 
dotočeno na disanje dovodi onoga tko ga njeguje do smirenja, do 
uzvišenosti, blagosti i sreće. Ono neposredno izaziva iščezavanje 
svih loših misli i smiruje duh.« (Id. 321-322) 

U prethodnom poglavlju sam upozorio na važnost pravilno 
odmjerenih ritmičkih jedinica svake vježbe. U usredotočenju 
pažnje na udisanje i izdisanje taj se ritam na početku redovno 
uspostavlja brojanjem dahova. Tako usklađene jedinice ili stav- 
ci odgovaraju, u mojim predodžbama, rečenicama u gramatič- 
kim vježbama za učenje stranih jezika. Buddha je tu vještinu 
aje sa zanatom kovanja i oštrenja strijela. (Dhamma-pa- 

a, — 

Pošto je moje disanje po prirodi polagano, a pamćenje sporo, 
uspostavio sam ritmičke jedinice od pet udisaja i izdisaja. Kao 
kod prevođenja rečenica u gramatici, tako je i ovdje prvo pra: 
vilo preciznost. Pri tome su mi potrebna dva kriterija: Jedinice 
koje nisu ispravne, tj. potpuno ravnomjerne i popraćene potpu- 
nom nerascijepljenom sviješću, ne priznajem. Ovaj kriterij mo- 
gao sam međutim da zaoštrim i usavršim tek nakon duže vreme- 

na. U početku sam pri otklanjanju grubih i nestalnih smetnji 
morao da se zadovoljim ravnomjernošću ugođajno ustaljene svi- 
jesti i nemijenjanjem intenziteta pažnje, nevršenjem novih pre- 
dodžbenih »zahvata« (vitakka u formuli prvog stepena đhanam) 
u toku pojedinog stavka, I nakon relativnog poboljšanja i usa. 
vršavanja tog kriterija tokom vremena, ostaje još uvijek redovna 
pojava da se u toku jednoga stavka pažnja zaoštrava i bistri. U 
tom povoljnom slučaju primjenjujem drugi kriterij i produža- 
vam trajanje stavka nekada za polovicu, obično od pet na sedam, 
a po mogućnosti i podvosiručujem, odnosno ponavljam jedinicu 
ne ubrajajući prvu polovicu. To zavisi od osjećaja napona paž- 
nje. Brojanje postaje nemoguće najprije u najvišim dostignući- 
ma, kad dah privremeno zastaje. I fiziološko stanje u tim raz- 
macima, s razvojem vještine, može da bude više ili manje savr- 
šeno. Kad dah postane neprimjetan u nozdrvama, pažnja nekada 
biva privučena na otkucaje srca, ili bila u bilo kojem dijelu ti- 
jela. U drugim slučajevima, koji s vremenom postaju sve češći, 
pažnja ostaje usredotočena na onome što sam pokušao da nazo- 
vem paslikom daha, a sastoji se u stišavanju kretanja dijafragme 
(koje u tim razmacima najčešće mijenja »šablonu« ritmičke je: 
dinice), ali može da se zadrži i u plućima, gdje se dalje osjeća 
kao neke vrste umjetno disanje, trajnija pojava u vezi s istan- 
čanjem daha. 

Prestanak brojanja trebao bi da dođe u obzir tek s ustalje- 
nošću pojave koja se stručno naziva »kontakt« ili povezanost 
(anubandhana). To je stvaranje stanovitog automatizma u toku 
ritmičkih jedinica čija šablona ostaje duže vremena nepromije- 
njena. Jednostavno rečeno, ali vrlo teško dosežno, radi se o usta- 
ljenosti daha. Shvatio sam dosta rano da je to strukturna pojava 
koju nema smisla forsirati. Vježbanje pažnje na ovom području 
je učenje vještine rukovanja uzdama, a vještina aurige (ili arhaj- 
sko plemstvo kočijaša!) ne sastoji se u tome da upokori konje 
tako da kašu ravnomjerno i bez zauzdavanja ma kakav da je put 
pred njima, nego da najprije ovlada uzdama i da sam sigurno 
podešava njihov kas prema stanju puta kojim se kreće i umjesnoj 
brzini koju želi postići. Rečeno bez metafore, najprije se nameće 
potreba osnovnog upoznavanja strukture daha u prirodnoj raz- 
novrsnosti njegovih ritmova. To je u buddhizmu zanemareno. 
Kao i u mnogim drugim slučajevima gdje je praksa zaboravlje- 
na, a ostala je samo formula, krajnji cilj se postavlja na početak. 


U mojem slučaju do prvih pojava trajnije uspostave kontakta 
došlo je tek u toku druge godine strpljivog vježbanja, pa su mi 
opažanja na tom području još prilično nesigurna. Pretpostavljao 
sam da ću spomenutim produžavanjem i zaoštravanjem uspješ- 
nih jedinica vježbe postići prirodni prelaz iz staccata u legato. 
U praksi bi se, međutim, razlika mogla bolje usporediti s teh- 
nikom klavira i tehnikom orgulja. Ranije vježbe u povezivanju 
skala su mi sigurno pomogle, ali prelaz je kao i u svim uspjesima 
na ovom području bio nagli i neočekivani skok izvan mojih na- 
mjera i napora. Kao da mi je netko istrgnuo uzde iz ruku i podbo 

konje, osjetio sam kao da mi je dah reguliran izvana i da je po- 
četni zahvat naravno i suviše grub i snažan, izvan moje moguć- 
nosti da ga zaustavim. Psihološki se radilo očito o pojavi da paž- 
nja više nije morala da podstiče dah, nego se pojava disanja izne- 
nada osamostalila pred mojim vlastitim očima, a pažnja i svijest 
su se odjednom našle u poteškoći da slijede ubrzani tok zbivanja 
koji je nesmetan počeo da se odvija pred njima. Čini mi se da je to 
bio autentični doživljaj tipičnog raskoraka između prirodnog zbi- 
vanja i misaonog ovladavanja tim zbivanjem. Pažnja je napus- 
tila zadatak podsticanja i trebala da se prilagodi zadatku pasiv. 
nog slijeđenja i motrenja. Najzanimljivije su pri tome smetnje 
koje pažnja pokušava da izazove. Novi neočekivani napon daha 
izaziva neke vrste strah od umora, ili predosjećaj umora u radu 
mišića. Pokušaj uplitanja svijesti u tako automatizirani proces 
respirativnog organizma može trenutačno da zakrči dah, a da se 
time ne zaustavi automatsko kretanje i ne izvrši olakšavajuća 
promjena šablone, koju bi svijest instinktivno htjela da postigne, 
To je jedan sasvim neobičan trenutak slobode i kolebljivog zao: 
kreta svijesti prema samoj sebi. Osjećam, a mogu i eksperimen- 
talno provjeriti, da tu promjenu šablone, tj. prestanak cijelog osa- 
mostaljenog doživljaja, mogu postići, ali kao zainteresirani opa- 
žač to neću da izvršim. Tako smetnju rascjepa pažnje o kojoj sam 
do sada govorio, zamjenjuje na trenutke smetnja rascjepa volje. 
Osamostaljeni proces svjesnog disanja biva kratkotraino zakr- 
čen. Prodor zapreke je vjerojatan. Postoji, međutim, i druga 
slična varijanta te pojave. U tom slučaju kolebliivost se javlja uz 
neposredni predosjećaj unutrašnje modifikacije u samom toku 
disanja, mijenjanja intenziteta ili šablone. Razlog te kolebljivosti 
ili smetnje, na koju nailazi pažnja u promatračkom slijeđenju 
zbivanja, jeste još nedovoljna ustaljenost automatizma u uspos: 
tavljanju i održavanju kontakta unutar cjelovitog strukturnog 
raspona vježbe, koja se u mojem slučaju ustalila na 40—50 mi: 
nuta. Brojanje je još uvijek moguće i korisno sredstvo provjera: 
vanja užeg i šireg ritma i čištoće dijelova. Do sada, potpuna rav- 
nomjernost vrste i intenziteta daha ne prelazi desetak ritmičkih 
jedinica ili stavaka od 5—7 udisaja-i-izdisaja, dok se ranije, uz 
namjerno nastojanje pažnie da uspostavi i održi kontakt u rav- 
nomjernosti, kretala između 2—5 stavaka. 

Odavno sam primiietio da mijenjanje vrste, šablona ili regis- 
tra disanja, koje nikad nisam poduzimao namjerno, nije tek po- 
Java umora i nemira daha nedovoljno obuzdanog pažnjom, nego 
da i ta pojava slijedi određeni smjer kretanja koji bih nazvao 
sintaktičkom strukturom gore spomenutog raspona vježbe. Mož- 
da je potrebno da za ovaj kontekst tačnije obrazložim šta nazi- 
vam »šablonom« disanja, koju uvijek razlikujem od popratnog 
intenziteta daha. ' 

Prema ranije spomenutim utiscima, model ili šablona daha 
se formira u ošitu. I kratko i dugo disanje, a i disanje s namjer- 
nim stankama između udisanja i izdisanja (u vogi) redovno je 
»dvotaktno«. Udisaj kao i izdisaj ostaje kontinuirana cjelina. 

Trebalo mi je dosta vremena da shvatim odstupanje od tog pra- 
vila koje se povremeno javlja samo od sebe prelamanjem toga 
kontinuiteta, na uzlaznom i na silaznom dijelu. Tako udisaj-i- 
izdisaj postaje četverotaktan, a nekada i višetaktan. Prelom se 
javlja na određenom dijelu, malo iza polovice normalnog traja. 
nja udisaja i izdisaja. Višetaktni dah razmjerno produžava tra- 
janje udisanja i izdisanja. Snaga i izrazitost preloma navela me 
je najprije na misao da uzrok koji ga izaziva tražim u instinktiv- 
nom usklađivanju usporenog disanja sa kucanjem srca. Provje- 
ravanjem bila ustanovio sam da nije tako. Osim toga, od ranije 
mi je poznata pojava da pri smirenom i pažljivom disanju isto 
tako mirno i normalno kucanje srca postaje privremeno zamjet- 
no, pa i izrazitije od dodirnog osjeta daha. Ali ritam kucanja srca 
pri tome ostaje samostalan i uvijek je znatno brži od ritma di. 
sanja. Tek koncentracija na ošit mi je razjasnila da se tu zbiva 
oblikovanje i preoblikovanje šablona. Promjena intenziteta i br- 
zine daha ne mijenja nužno šablonu. Šablone koje najizrazitije 
zapažamo pri normalnom disanju jesu sa uporištem u jednoj 
tački dijafragme i sa difuznim uporištem u pobočnim dijelovima 
pluća — disanje u dubinu i disanje u širinu. Do zamjećivanja ili 
svjesne potrebe mijenjanja šablone dovodi nas često neusklađe. 
nost rada respirativnog i probavnog organizma (npr. kretanje ili 
nezgodan položaj tijela u mirovanju poslije jela). Osobito u mo- 
jim prijepodnevnim vježbama poslije doručka događa se da mi 
postane doživljajno posve jasna cijela površina stomaka i povolj- 
na ili nepovoljna mjesta pritiska daha na njega. U slučaju smet- 
nje potrebno je stvoriti šablonu difuznog uporišta daha u poboč- 
nim dijelovima pluća. Uzdizanje uporišta daha u područje srca 
i dalji potisak prema glavi pretpostavlja prethodno postepeno 
grčenje ne samo nižih respirativnih dijelova nego i središnjeg di- 
jela probavnog organizma, koje postaje vidljivo na površini trbu- 
ha. Kod pažljivog disanja brzina ili sporost daha nisu nužno us- 
lovljeni intenzitetom kao u slučajevima gdje su te pojave iza- 
zvane užurbanošću u hodu ili drugom vrstom organskog uzbuđe- 
nja ili obratno, distenzije. U mojim eksperimentalnim uslovima 
plitak dah zna biti vrlo intenzivan pri disanju vrhovima pluća uz 
koncentraciju pažnje u područiju grla (na štitnu žlijezdu), dok se 
pomjeranjem žarišta pažnje u raspon među očima taj intenzitet 
neposredno smanjuje. U tim okolnostima kočenje uporista iznad 
područja dijafragme pri postepenom vodizanju razine disanja 
prema području srca ili grla otežava duže održavanje daha na 
tim razinama, a i naknadnu postepenost spuštanja uporišne ra. 
zine. 


Takva podešavanja daha su u vezi sa sintaktičkom strukturom 
ili rasponom cjeline u pojedinoj vježbi. Ta struktura cjeline to- 
kom uvježbavanja poprima sve jasnije oblike tipične krivulje 
psihofizičkih doživljaja. Strukturiranje cjeline nije proizvo- 
ljno. Doživljajni uspon i spuštanje stranama te krivulje nisu 
neposredno određeni ni šablonom ni intenzitetom daha, nego tre- 
ćim činiocem — mijenjanjem razina ili registara disanja. Te pro- 

mjene razine određenim slijedom uspostavlja unutarnjom nuž- 
dom koncentracije pažnje na disanje, snaga istovremenog potiska 
i pritiska, mehanizam kompresije daha. Karakteristično je iskus- 
tvo, koje ću u nastavku potkrijepiti i citatima tekstova, da uspon 
i spuštanje spomenutom krivuljom, za koju je bitno da je struk- 
turirana stepenasto, nisu monotoni. Postoje razne mogućnosti 
skokova i padova, na koje ću moći da se pobliže osvrnem tek na 
temelju određenih fizioloških pretpostavki kundalini-yoge, tradi- 
cionalnog indijskog fiziološkog sistema prema čijim kriterijima 
se predodžbeno orijentiram u ovom prikazu, ne zato što ih sma- 
tram objektivno bcljima, nego zato što mi drugi nisu toliko poz- 
nati ni iskustveno blizi. (Dozvoljavam sebi da svaki sistem znan- 
stvenog tumačenja pojava na bilo kojem području, bez obzira ko- 
liko je hipotetičan ili aksiomatičan, sa stanovišta filosofskog in- 
teresa uzimam kao pojedinačnu metaforičku cjelinu koja u prin- 
cipu ostaje zamjenljiva drugim metaforičkim cjelinama nezavis- 
nog porijekla. Predodžbena zornost mi je pri tome važnija nego 
objektivna provjerenost i održivost zatvorene cjeline interpreta- 
tivnog sistema.) 

Rezimirajući u ovom dijelu elemente disanja o kojima se 
radi, želim da istaknem relativnu funkcionalnu posebnost šab- 
lone, intenziteta i razine ili registra u pokretanju daha u okviru 
sintaktičkih cjelina pojedinih vježbi. 


S obnovom interesa za gajenje Buddhinog »iedinog puta« du- 
hovnog pročišćenja, sati-patthana ili kontemplativnog  »zadub- 
ljenja pažnje«, došlo je u zemljama thera-vada buddhizma (Cej- 
lon, Burma, Sijam), polovicom 20. stoljeća do borbe dogmatskih 
stanovišta prema ortodoksiji i heretičnosti primjene metoda us- 
redotočenja pažnje na disanje (anapana-sati, složenica čiji su di- 
jelovi u sanskritu anah ili dah u najširem smislu, i pranahf, ili naj- 
važniji od pet vrsta »dahova« koje razjašnjava yoga, a među ko- 
jima je pranah upravo dah koji doživljava, ili nosilac života, duša 
u prvobitnom značenju; anapana bi prema tome bio »životni 
dah«). U Buddhinim govorima o toj temi sačuvana je jedino she- 
ma od 16 vrsta, ili tačnije motiva, koncentracije u vezi sa paž: 
ljivim disanjem, bez daljih tehničkih podataka o sprovođenju 
vježbi. Ta se shema dijeli u 4 skupine po četiri srodna motiva. 
Te su skupine motiva, po mojem shvaćanju, nešto kompleksnije 
zahvaćene šablone u strukturi cjelina o kojima je ovdje riječ. 
Kasnije, kad razjasnim fiziološku strukturu tih cjelina, moći ću 
da ih usporedim s analognim formacijama u drugim, nebuddhis- 
tičkim sistemima kontemplacije. 


U svom glavnom govoru o slijedećoj shemi od 16 vježbi podi- 
jeljenih u četiri skupine, (Anapana-sat:-suttam / Mađđhima, 118), 
Buddha ističe da te skupine odgovaraju četirima predmetnim 
područjima kontemplacije — »tijela u tijelu, osjećaja u osjeća: 
Jima, svijesti u svijesti i predmeta svijesti u predmetima svijes- 
ti«. »Tko razvija i stalno vježba pažljivo udisanje i izdisanje, taj 
usavršava četiri osnovna stanja pažnje (sati-pathana).« 

I. Promatranje tijela u tijelu: 
1. »Udišući i izdišući dugo, zna: 'Udišem i izdišem dugo.'« 
2. »Udišući i izdišući kratko, zna: 'Udišem i izdišem kratko.'« 
3. »Udisat ću i izdisat ću osjećajući cijelo tijelo«. 
4. »Udisat ću i izdisat ću smirujući tjelesni organizam«. 
II. Promatranje osjećaja u osjećajima: 
1. »Udisat ću i izdisat ću s osjećajem prijatnosti.« 
2. »Udisat ću i izdisat ću s osjećajem sreće.« 
(Prijatnost i sreća su popratna čuvstvena stanja prvog i 
drugog stepena đhana, koja prethode postignuću ideala rav. 
nodušnosti. Vidi strukturnu formulu u ranijem članku [8. 
pismo). 
3. »Udisat ću i izdisat ću osjećajući duševni organizam.« 
4. »Udisat ću i izdisat ću smirujući duševni organizam.« 
III. Promatranje svijesti u svijesti: 
1. »Udisat ću i izdisat ću osjećajući svoje duševno stanje.« 
2. »Udisat ću i izdisat ću razblažujući svoje duševno stanje.« 
3. »Udisat ću i izdisat ću u stanju duševne sabranosti.« 
4. »Udisat ću i izdisat ću u duševnom stanju oslobađanja.« 
IV. Promatranje predmeta svijesti u predmetima svijesti: 
(Predmeti svijesti su ovdje ciljevi duhovnog dostignuća.) 
1. »Udisat ću i izdisat ću svjestan nepostojanosti bića.« 
2. »Udisat ću i izdisat ću svjestan odvraćenosti od strasti.« 
3. »Udisat ću i izdisat ću svjestan stišavanja.« 
4. »Udisat ću i izdisat ću svjestan napuštanja.« 


Upute o praktičnom sprovođenju vježbi koje se osnivaju na 
ovim načelima potječu iz vrlo rane komentarske razrade meto- 
da. Suvremeni dogmatičari su se, uz nekoliko drugih pojedinosti, 
zakvačili za pitanje tačke u respirativnom organizmu na koju je 
dozvoljeno usredotočiti pažnju, i ostalih tačaka čije korištenje 
u praksi smatraju heretičnim. Do toga je spora došlo, jer najpoz: 
natija suvremena burmanska škola preporučuje koncentraciju na 
osjete dodira u ošitu. Cejlonski dogmatičari nalaze da se u ko- 
mentarima, koji su od starine sačuvani jedino ovdje, govori samo 
o rubu nozdrva, a koncentraciju na ošit smatraju herezom preu- 
zetom iz indijskih, moralno nečistih, tantričkih sistema, čiji su 
utjecaji rano prodrli u mahayana buddhizam (osobito tibetanski). 
U pozadini jalovog dogmatizma moguće je doseći do znatno slo- 
ženijeg problema čijem sam studiju odlučio da posvetim poseb- 
nu pažnju. Moj slučaj sezanja za raziašnjenjima pojava do kojih 
me dovodi praksa izvan okvira buddhističke komentarske knji- 
ževnosti nije osamljen, a nije bez preteča ni na ovom otoku. S 
tom pretpostavkom prelazim na klasične rcli tekstove koji se 
odnose na ovaj problem. Problem glasi: Gdje i kako treba usre 
dotočiti pažnju pri motrenju disanja? . 

Osnovni komentar uz vježbu spomenutu gore pod I, 3 ( »Udi- 
sat ću i izdisat ću osjećaiući cijelo tijelo«) sadrži najjasnije ori- 
ientacionu tačku prema kojoj se ravnam u svim svojim vježba- 
ma. Prethodno treba napomenuti da se riječi »cijelo tijelo« ili 
»tjelesni organizam« (I, 4, za razliku od »duševnog organizma«, 

II, 3 i 4) razjašnjavaju uvijek kao respirativni organizam ili »ti- 
jelo daha«. Struktura vježbe prema slijedećem citatu razjašnjava 
se trovrsnošću zadatka: 1. motrenje daha pri udisanju i izdisa- 
nju, 2. razlikovanje triju dijelova procesa u respirativnom orga- 
nizmu — početak, sredina i kraj, 3. duhovna vježba (sažetost svi- 
jesti). (Najpotpuniju i najkorisniju sistematizaciju tradicional- 
nih tekstova sadrži opsežna disertacija »Buddhist Meditation«, 
koju je cejlonski Paravahera Vajiranana Mahathera obranio na 
univerzitetu u Cambridgeu. Izdanje Gunasena, Colombo, 1962. — 
U vezi sa spomenutom strukturom vidi str. 240.) Dalje citiram 
izvorni komentar prema 

Visuddhi-maggo, VIII, 197, 171—2: »Pri udisanju je vrh nosa 
početak, srce sredina, a pupak kraj« respirativnog organizma. 
(Pri izdisanju je redoslijed obrnut.) — »Tako shvaćajući i opa- 
žajući početak, sredinu i kraj, isposnik se vježba u udisanju i iz- 
disanju svjesno i znalački... Za jednog je isposnika početak res- 
pirativnog organizma jasan u tančine, dok sredina i kraj to nisu. 
Drugome je jasna sredina, a početak i kraj nisu. Trećemu je ja- 
san kraj, a početak i sredina nisu. On je sposoban da se ustali 
samo na kraju, a početak i sredina mu izazivaju smetnje. Neko- 
me su, međutim, svi stadiji jasni, sposoban je da njima ovlada, 
pa ne nailazi nigdje na smetnju. Ističući da treba steći sposob- 
nost ovog posljednjega, Buddha je rekao da treba vježbati udi- 
sanje i izdisanje osjećajući pri tome cijeli (respirativni) organi- 
zam.« 

U nastavku (8199—202) Buddhaghosa citira nekoliko uspo- 
redbi iz najstarijeg komentarskog djela Pati-sambhida: 

»Evo usporedbe s hromim čovjekom: Kao kad bi čovjek koji 
ne može da hoda pokretao ljuljačku da razonodi svoju djecu i 
njihovu majku, pa bi sjeo uz stup na koji je učvršćena ljuljačka, 
tako da vidi oba kraja i sredinu daske kako se dižu i spuštaju, 
ali se ne bi pokretao s mjesta ni da vidi krajeve ni sredinu — 
tako i isposnik smjesti svoju pažnju u sidrišnu tačku, pa ljulja i 
pokreće udisaje i izdisaje. On sjedi s pažnjom usredotočenom na 
znak koji promatra, pa pažljivo slijedi početak, sredinu i kraj 
udisaja i izdisaja na mjestu gdje ulaze i izlaze.« 

»Znak, udisanje i izdisanje nisu predmet jedne svjesne zamje- 
dbe, ali onaj tko ne razaznaje to troje ne postiže napredak.« 

»Kako to da to troje nije predmet jedne svjesne zamjedbe, a 
da nam ipak nijedno od njih nije nepoznato; da to ne dovodi do 
rastresenosti duha, tako da isposnik može da ispolji napor, da 
izvrši zadatak i postigne svrhu? — Zamislimo da je deblo nekog 
stabla položeno na zemlju, pa da ga neki čovjek pili. Njegova je 
pažnja usredotočena na zupce pile na mjestu gdje dodiruju drvo. 
Zupcima koji se približuju i udaljuju od trupca ne obraća paž- 
nju, iako mu ni njihovo kretanje nije neprimjetno. Tako taj čo- 
vjek usredotočava svoj napor, vrši svoj posao i postiže namje- 
ru...« 

Dok iz prvobitnog Buddhinog teksta proizlazi da je najspo- 
sobniji onaj učenik kojemu su stalno, jednako i ravnomjerno jas- 

na sva tri dijela procesa udisanja ili izdisanja i koji je na taj na- 
čin svjestan cijelog respirativnog organizma, već se u komentaru 
koji to ističe i koji ovdje citiram osjeća sklonost užem koncen- 
triranju pažnje u osnovnim praktičkim vježbama, i to upravo na 
rub nozdrva, dok se »slijeđenje daha« u unutrašnjost respirativ- 
nog organizma ili »izvan njega« (?!) smatra nesavršenstvom ili 
izvorom smetnji. Opravdanost tog savjeta je u osnovi jasna. Kad. 
god osjetim da mi komplicirane šablone daha zanose pažnju, ili 
izazivaju osjetan tjelesni napor, ili čak da dah počinje da po. 
kreće tijelo, umjesto da tijelo u potpuno mirnom stavu upravlja 
dahom — u svim takvim slučajevima povlačim pažnju na rub 
nozdrva s bilo koje druge tačke na kojoj dodirni osjet daha može 
biti intenzivniji, ili presijecam dah da bih zaustavio nepoželjne 
kretnje organizma. Karakteristično je upravo s obzirom na na. 
metanje tih vrsta poteškoća da u suvremenoj praksi nailazimo 
na metode koje su dovoljno poznate kao uspješne, gdje se za su- 
žavanje pažnje preporučuju drugi kriteriji i druga područja, i to 
upravo mjesto krajnje tačke do koje dah doseže, ošit. Iz obraz. 
loženja te metode može se dovoljno jasno shvatiti implicitno uvi- 
đanje prednosti područja u kojem se zapravo formiraju šablone 
daha, a to je područje prema tome i žarište iz kojeg proizlaze ne- 
posredne smetnje. Pokušao sam primijeniti tu metodu i još uvi- 
jek se njom služim neminovno u stanovitim slučajevima. To su 
slučajevi dobro zamijećeni i opisani i u ranim komentarima gdje 
dah zastaje i nije ga moguće slijediti na rubu nozdrva. To je u 
svakom slučaju povoljna pojava i svi se slažu da treba strpljivo 
čekati dok se dah sam od sebe obnovi. Međutim, osim ostalih 
psiho-fizioloških okolnosti u tom stanju, među kojima je najvaž- 
nija privlačnost doživljaja i sklonost koja nastaje da ga se umjet- 
no pospješava i održava (a to može da šteti ravnomjernosti i po- 
stojanosti vježbi), u tom stanju redovno postaje vrlo jasna či- 
njenica da se kretanje respirativnog organizma, redovno po istoj 
šabloni, nastavlja i kad osjetno strujanje zraka prestane, a orga- 
nizam nakon izvjesnog vremena nekada sam od sebe počinje da 
vrši složenije kretnje umjetnog disanja. Drugim riječima, smanje- 
nje i povremeno dokidanje osjeta daha na nozdrvama pojačava 
intenzitet doživljaja drugih dijelova respirativnog organizma, a 
kako sam spomenuo ranije i doživljaj kucanja srca ili rada dru 
gih unutarnjih organa u takvom stanju postaje tim osjetniji čim 
je pažnja potpunija. 

Prema burmanskoj metodi o kojoj ovdje govorim vježbanje 
kontemplacije, osobito u početku, i nije moguće drukčije nego 
da se svakoj pojavi, koja se organski ili iz sjećanja nametne paž- 
nji, pokloni potpuna pažnja, da se predmet smetnje trenutačno 
pretvori u predmet kontemplacije, a to znači da se prema njemu 
primijeni epohć, ili čisto zorno uviđanje bez rasuđivanja i zauzi. 
manja moralnih stavova, promatranje uz napor suzdržanja bilo 
kakve reakcije. Smetnja se na taj način sama odstranjuje. 

Ipak sam odustao od namjere da koncentraciju na ošit raz- 
vijem kao isključivu i prvenstvenu metodu. Razlog nije samo te- 

že postizanje jasnog zahvaćanja i održanja »znaka« pažnje. Ne. 
sumnjivo veća obuzetost pažnje mogla bi biti jedino od koristi. 
Važniji je razlog da kretanje ošita mogu pažljivije da motrim, 
ako mi žarište pažnje nije u samom tom području, nego možda 
na suprotnom kraju odakle imam potpuniji pregled. Koncentra- 
cija pažnje u samom tom području suviše lako dovodi do ne. 
posrednog zahvata i nepoželjnog pojačanja normalnog rada or. 
gana. S tim iskustvom namenulo mi se ponovno važno pitanje 
gdje treba postaviti žarište pažnje pri pažljivom promatranju 
stanovitih procesa u stanovitim dijelovima organizma. Psihološ. 
ka je zabluda zdravog razuma nedovoljno iskusnih da žarište 
pažnje doživljajno treba da bude upravo u tački koja se promat: 
ra. Uvidio sam konačno da ključ za razjašnjenje ovoga doživljaj: 
nog problema mogu u svojim prilikama naći jedino u fiziologiji 
kundalini-yoge, disciplini koja se u indijskim sistemima yoge 
pojavila relativno kasno (vjerojatno početkom srednjeg vijeka) 
a u thera-vada (pali) buddhizmu je ostala nepriznata i zazorna 
do danas iz historijski shvatljivih i opravdanih razloga, zbog 
negativnih implikacija tantrizma (vidi Dodatak I.), od kojih 
ovdje naravno potpuno apstrahiram. 

Onaj tko želi da promatra određeni tok zbivanja u pojavama 
za koje je sam predodredio uslove i granice, nužno ima pred o 
čima i svrhu zbog koje vrši takvo promatranje. Kad se radi c 
introspektivnim eksperimentima, pogotovo je važno naglasiti dz 
bez jasno određene neposredne svrhe, a pogotovo bez tačnog poz 
navanja sredstava kojima se služi opažač, takav postupak nije 
moguć. Često se, međutim, događa da se »učenik  meditacije« 
zbog oskudnog znanja stvarno stavlja u položaj opažanika, i tc 
fiktivnog opažanika, koji iz vjere u moć magije manje ili više 
svjesno teži jedino za tim da postigne stanje hipnotskog transa 
Istakao sam ranije (u komparativnom dijelu ove studije“) kakc 
kontemplacija treba da posluži obrnutoj svrsi — osnaženju bis 
trine i budnosti svijesti, iz njenih vlastitih snaga i pobuda. 


Jedino poznavanje ustrojstva respirativnog organizma omo 
gućava promatranje toka disanja pod okolnostima koje je, pre 
ma navedenom komentarskom razjašnjenju i Buddha smatrac 
najpovoljnijim, iako najtežim — uvid u cijelinu, ili tačnije i: 
cjeline, procesa. Od početka svojih vježbi nalazim da je u mojim 
okolnostima takav potpuni pristup ne samo moguć nego i nai: 
prirodniji, pogotovo na početku, za postepeno dalje sažimanje 
pažnje, najprije na tačke koje se same nameću pažnji iz prirod. 
nib razloga u raznim fazama, razinama ili registrima predviđe: 
nog toka disanja. Uz to je neophodno da tokom vježbi stalno 
usavršavam i svoje teorijsko znanje, ravnajući se, prirodno, 
prema onom tradicionalnom sistemu na čiioi se primjeni teme- 
lje vježbe ove vrste, još iz predbuddhističkih vremena. Taj se 


4) Dio »10. pisma s pustinjačkog otoka«, do sada neobjavljenog, u verziji 
koja će vjerojatno biti prerađena prije konačnog objavljivanja. 

sistem nedovoljno određeno naziva yoga. U sistematskom studi. 
ju struktura bilo je potrebno zaći i u potragu za povijesnim 
prečišćavanjem i preobrazbama njihovih osnova. Ako je igdje 
za studije te vrste, sa sistematskim ciljem, umjesno obilježje 
»destrukcija historije« (Heidegger), siguran sam da je to i u o- 
vom slučaju. 

Ne želim tvrditi da je tolika složenost povijesnih okolnosti 
jedini uzrok zamiranju čiste kontemplacione prakse u buddhiz- 
mu, a i u drugim indijskim školama, gdje se dogodilo obrnu- 
to — tehnička preobrazba duševnih u tjelesne vježbe, gubljenje 
iz vida prvobitnog cilja pod utjecajem usavršavanja tehničkih 
sredstava, zamjenjivanje cilja sredstvima. Konačno, historijski je 
neosporna činjenica da se uspješna njega buddhističke kon- 
templacije održala do danas jedino tamo gdje — bez obzira na sve 
ostale uvjete i preobrazbe — nije prekinuta tradicija Buddhine 
osnovne i najizrazitije metode, đhana, kroz kineski č'an do ja: 
panskog zena. 

Iz žarišta pažnje određenog prema kriterijima kundalini-yo- 
ge, na koje ću se osvrnuti u slijedećem poglavlju posebno, pro- 
matram u svojim vježbama proces disanja u cjelini, zaustavlja- 
jući se na dijelovima tamo gdje se dah zaustavi ili uspostavi pri- 
vremeno uporište, a tamo gdje pažnja počinje da se gubi, sažim- 
ljem je na polaznu tačku, rub nozdrva, što bolje mogu. Više od 
toga u sažimanju zrake pažnje za sada ne mogu postići. Pri to- 
me nastojim da zadržim vrstu daha i područje disanja što saže- 
tije kroz veći broj jedinica, da postignem ne samo što bolju vrs- 
tu daha nego i njegovo smirenje ili barem složene istančanije 
ritmove bez naglih prelaza i prekida. 

Odmjeravanje jedinica smatram neophodnim poslom, iako 
početnici obično pri tome nailaze na znatne smetnje (najčešće 
zbog nedostatne prilagodljivosti fantazije) dok ne razviju navi- 
ku prilagođavanja svojim individualnim sposobnostima i sklo- 
nostima u ritmu života kojim prema pali tekstovima rukovodi 
važna vrsta pamćenja nazvana »registriranjem« (tad-aramma- 
nam) trenutaka osjeta koji su isključiva mjera fragmentarnog 
dosega u realnost svijeta. Zato ću ovdje prikazati taj postupak 
prema tekstovima i iz vlastitog iskustva. 

Slijedeći citati su iz Visuddhi-magge, VIII, 190-196: 

»Početnik treba najprije da posveti pažnju ovom predmetu 
kontemplacije služeći se brojanjem. U brojanju se ne treba za- 
ustaviti prije pet, niti ići preko deset, a niti prekidati određeni 
niz brojanja. Ako se zaustavi ispod pet, to će dovesti do zbrke 
misli u pretijesnom rasponu, kao što se događa s govedima pri- 
tješnjenim u toru. Ako broji preko deset, misao će mu postati 
zaokupljena brojanjem mjesto samim disanjem. Ako prekida 
niz, obratit će pažnju na to u kolikoj je mjeri već postigao od- 
ređeni cilj. Pri brojanju ne bi trebalo da dođe do tih pogrešaka. 
— U početku treba brojati polagano, kao da se mjeri žito. Mje- 
rač žita najprije napuni svoju mjeru, a onda kaže »jedan«, ispraz- 
ni je, pa je ponovno puni, a pri tome ponavlja »jedan, jedan« 

odstranjujući pljevu ili natruhe koje primijeti u žitu. Isto tako 
sa drugom mjerom i dalje. Na takav način treba poći od udisa- 
nja ili izdisanja, prema tome šta je lakše zamjetljivo, pa brojati 
od jedan do deset, motreći svaki dah kad se pojavi... — Kad 
ustanovi da se kretanje ubrzalo, ne motreći dahove ni u tije- 
lu ni izvan tijela nego samo kad se pojave na ulazu, prelazi na 
brzo brojanje: 1,2,3,4,5.-1,2,3,4,5,6,-...7.-...8.-...9.- 
.. . 10. Tako dugo dok je predmet kontemplacije povezan s bro- 
janjem, sabranost duha se postiže upravo tim brojanjem, kao što 
se smjer čamaca u brzacu održava veslom. — U toku brzog broja- 
nja predmet kontemplacije mu postaje jasan u obliku neprekid- 
nog toka.. —Ali kako dugo treba nastaviti s brojanjem? Dot- 
le dok pažnja i bez brojanja ne ostane postojana na udisanju 
i izdisanju. Jer, brojanje je samo pomoćno sredstvo da se paž- 
nja staloži na udisanju i izdisanju i da se isključi rastrešenost 
koju izazivaju vanjski zahvati svijesti (»zamišljanje« — vitakka 
u formuli 1. stepena đhana*). — Kad je pažnja postala dovoljno 
učvršćena brojanjem, postupak brojanja biva nadomješten (ne- 
posrednim) povezivanjem. Povezivanje je neprekidni tok udisa- 
nja i izdisanja koji se nastavlja kad obustavimo brojanje. Po- 
vezivanje se ne uspostavlja prenošenjem pažnje na slijed počet- 
ka, sredine i kraja.« 

Uz napomenu o prelazu na »povezivanje« potrebno je neko- 
liko početnih razjašnjenja: 

Bilo bi pogrešno shvatiti da vježbe treba početi s brojanjem, 
a zatim obustaviti brojanje što je prije moguće. Kad se uspos- 
tavi nesmetani tok brojanja, namjerni prestanak brojanja iza- 
ziva redovno ubrzani prodor vanjskih smetnji i rastrešenosti. O 
tome svatko treba da se uvjeri sam. Individualne razlike mogu 
biti znatne, ali stav prema brojanju kao smetnji koje se treba što 
prije riješiti u principu je pogrešan. Brojanje, kako sam spome 
nuo i ranije, treba da postepeno postane sve nezamjetljivije. Tako 
shvaćeno, ono se lako pretvara u unutrašnji implicitni osjećaj 
ritma koji je neminovan i kod kasnijih vrsta povezivanja. Broja- 
nje ne smije postati smetnja nego prvo sredstvo neophodnog rit- 
ma bez kojeg se ne može uspostaviti harmonija kontemplativnog 
doživljaja ni postići njegova uzvišenost ili dubina. 

2. Kako dugo treba ustrajati pri brojanju i na koji način ga 
treba konačno isključiti? Iz iskustva mi se čini da je najbitnije da 
se to isključenje ne može uspješno izvršiti namjerno. Uspostava 
»povezivanja«, spomenuo sam ranije, javlja se naglo kao kvali. 
tativno posve nov doživljaj, čije se ponavljanje ni kasnije ne 
može namjerno provocirati, a isto tako ni trajanje. Čini mi se da 
je sasvim normalna pojava, da povremeni prekidi brojanja na: 
stupaju sami od sebe i s vremenom postaju sve redovitiji. U pre: 


5) Zagrade u tekstovima koje citiram ovdje, ranije, a i kasnije, su moji 
dodaci. I inače je prijevod slobodan, osobito u slučaju komentara, tamo 
gdje smatram da je potrebno komentarsko proširenje predznanjima na ko- 
jima se osniva tekst u prevedenim fragmentima. 

laznom razdoblju niie potrebno vršiti bilo kakvu izmjenu u re- 
dovnoj praksi brojanja. Na početku, dok se brojanje ne pretvori 
u implicitni doživljaj ritma, da bi se otklonio osjećaj smetnje 
i »privremenosti« te mjere, mislim da je najrazboritije pretpos- 
taviti da će nam disciplina brojanja biti potrebna godinama, ba. 
rem djelomično. ; 

3. Prekid brojanja namjerno može se i početniku činiti vrlo 
koristan, »oslobađajući«. Čini mi se da je normalno od takvog 
»oslobođenja« očekivati jedino znatno smanjenje izdržljivosti u 
istoj vježbi i njen preuranjeni prestanak u nestrpljenju i kaosu. 

4. Nasuprot tome javlja se s vremenom i druga normalnija 
vrsta prekida prije uspostave »povezivanja« bez brojanja. Paž. 
ljivo motrenje vrsta dahova i njihovih mijena u toku vježbe iza. 
ziva nekada trenutke, pa i minute neizvjesnosti ili re-adaptacije 
samog daha na nove registre, osobito kad spomenuta krivulja 
strukturne cjeline vježbi postane zamjetna i kad svjesno očeku. 
jemo razvoj faza u određenom slijedu. To su vremenski odlomci 
kad dah zastaje, ili mu je promjena kolebljiva, tako da nismo 
sigurni da li ćemo izdržati ili doseći slijedeću razinu, jer krivulja 
uzlaza i silaza ne dosiže uvijek istu visinu. I tu će nam teorijsko 
razjašnjenje dati tek fiziološke pretpostavke kundalini-yoge. U 
tim razmacima kolebanja, popraćenim gdjekada doživljajem kri. 
ze, brojanje nije objektivno moguće. Nakon uspješno prebro- 
đene krize dah, osobito u višim dionicama, na kojima se fizio- 
loški teže održava duže vremena, postiže nekada istančanje i usa- 
vršenost za koju smo svjesni da je možemo održati jedino pažlji- 
vošću nježnije vrste nego što je odbrojavanje. Srodan, ali ne isto- 
vetan s tim je doživljaj da nas »prolaze srsi«, dovoljno poznat 
svakome iz neposrednog života. 

Tako intenzitet brojanja postepeno blijedi sam od sebe, biva 
duševno apsorbiran. Ne smatram da je nužna pretpostavka da 
uopće treba da iščezne ni kod onih čija je krivulja uspona postala 
vrlo visoka i koji smatraju da nezavisno od polazne tehnike do- 
sežu stanja zadubljenosti koja bi teoretski trebala da znače kraj- 
nja dostignuća yoge, bilo da ih shvatimo kao »vidovitost« ili ne- 
posredno buddhističko »utrnuće« (nibbanam). 

Prema svemu sudeći, radi se uvijek o dijelovima doživljajnih 
procesa čiju povezanost, prema suvremenim standardima znanja, 
ne možemo ni predočiti drukčije nego fiziološki. Doista, razvoj 
fizioloških predodžbi u indijskim teorijama možemo slijediti u 
vezi s ovom temom barem od ranih upanišadskih vremena pa 
do poodmaklog srednjeg vijeka. 

Prije nego se ograničim na to područje, koje je ostalo isklju: 
čeno iz thera-vada buddhizma, nadodajem napomenu o načinu 
kako u svojim vježbama vršim brojanje jedinica. Da posvetim 
što veću pažnju tome pitanju i u ovom opisu, navodi me osobito 
okolnost da i kod »modernih« teoretičara buddhističke medita- 
cije nalazim psihološki otpor i nesklonost prema toj opasnosti 
»mehaniziranja« rada. Ja vršim brojanje prstima. Time odstra- 
njujem verbalno brojanje (opetovanje imena brojeva), a i strogu 

zavisnost odmjeravanja jedinica takvim mehaničkim mjerilom. 
Osnovni stavak od pet jedinica registriram pomicanjem jednog 
prsta desne ruke. Nakon ispunjenih pet stavaka desne ruke, re- 
gistriram tu veću cjelinu od 5 X 5 jedinica ili pet manjih ciklusa 
kao jedan veći ciklus pomicanjem prsta lijeve ruke, dok desnom 
rukom počinjem novo brojanje. Na taj način mogu da pratim 
cjeline do 25 većih ili 125 osnovnih jedinica. U vježbi od približno 
jednog sata početkom druge godine rada dostižem obično 50—60 
stavaka po pet udisaja-i-izdisaja. U tom vremenskom rasponu 
dolazi i do gore spomenutih prekida u kojima brojanje prestaje 
ali znatno više vremena oduzima produžavanje ili opetovanje po- 
jedinih stavaka za koje osjećam da ih mogu bolje usavršiti. Pos- 
tupak brojanja čini mi se važan upravo zbog toga vrlo pažljivog 
uočavanja mogućnosti zaoštravanja ili produžavanja zaoštreno- 
sti koju postižem. Što se tiče brojanja većih ciklusa, u njihovu 
opravdanost je umjesno sumnjati. Ne odričem se ni toga zato, 
jer mi to donekle pomaže da održim osjećaj raspona cjelovite 
strukture i doživljajne krivulje koju sam spomenuo i svijest o 
slijedu njenih faza. Taj slijed može biti brži ili sporiji, ali je 
ipak u stanovitoj ovisnosti od cjeline koja se na neki način pre- 
dosjeća već početkom vježbe. Prebrzi uspon u početnim fazama 
čini mi se relativno lako ostvarljiv, ali nepoželjan. Još upornije 
nastojim spriječiti nagli pad »vjetra« na silaznom dijelu. Vrlo 
mi je korisna bila primjedba u Nyanaponikonoj knjizi (spome 
nutoj u ranijem pismu)“ da je vrlo korisno pričekati na »drugi 
vjetar« u ovom posljednjem slučaju. 


PRETPOSTAVKE I RAZJAŠNJENJA IZVAN 
BUDDHISTIČKIH GRANICA 


Kaušitaki-upanišad 


Ova upanišad, na osnovu historijskih podataka o učiteljima i 
vladarima koje spominje, smatra se jednom od pet najstarijih. 
Teorija o životnom dahu (prana), ili tačnije dahovima, nije nova 
ni u ovom tekstu. Svjesno upravljanje tim »dahovima« (koji nisu 
samo oblici disanja, nego djelatni oblici elementa »vjetar« u 
raznim dijelovima organizma) postaje u yoga sistemu sredstvo 
duhovnog razvoja i naziva se prana-yama. Karakteristično je za 
Kaušitakinu upanišad, koja prva daje utisak jedinstvenog i cje- 
lovitog traktata, da se posljednji (IV) dio završava izrazito fizio- 
loškim razjašnjenjem teorije o prani. 


6) Dio »10. pisma s pustinjskog otoka« do sada neobjavljenog. 

Prema učenju koje zastupa mudrac Pratardana (u III. pogl.) 
»životni se dahovi združuju, jer inače nitko ne bi mogao istovre- 
meno shvatiti ime u govoru, a oblik vidom, zvuk sluhom i mi. 
sao razumom. Životni dahovi (tih organa), kad se združe, shva- 
ćaju sve te dijelove pojedinačno, pa kako govor kaže tako i ostali 
životni dahovi dosljedno izražavaju (doživljaj)... Pa ipak pos- 
toji stepenovanje životnih dahova (osjetnih sposobnosti) prema 
njihovoj spoznajnoj vrijednosti. — Čovjek živi iako mu je odu. 
zet govor, jer vidimo nijeme ljude; iako mu je oduzet vid, jer 
vidimo slijepce, iako mu je oduzet sluh, jer vidimo gluhe; iako 
mu je oduzet razum, jer vidimo slaboumne; iako mu se odsijeku 
ruke i noge (»djelatni organi« koje su preuzeli i stoici iz izvornih 
istočnih teorija). Jedino je dah svijest koja održava ovo tijelo i 
podiže ga. Zato se u tu svijest treba zadubiti kao u vedski stih 
uktha iz kojeg se izdiže himna. To je ono što u dahu sve zahvaća, 
po čemu je dah isto što i svijest, a svijest isto što i dah (prađna 
= prana). Tako to treba uvidjeti i razumjeti. — Kad čovjek 
zaspi i u snu ništa ne zamjećuje, onda je ujedinjen samo u tom 
dahu. U nj se sažimlje govor sa svim imenima, vid sa svim obli: 
cima, sluh sa svim zvukovima i um sa svim mislima. A kad se 
probudi, onda kao što iz rasplamsalog ognja sijevaju varnice na 
sve strane, tako se i iz te samosvijesti životni dahovi šire svaki 
prema svom području, iz njih se rasprostiru osjetna svojstva, a 
odatle svjetovi. Jedino je dah svijest koja održava ovo tijelo i 
podiže ga... To je dokaz, tako ga treba shvatiti. 

Gdje je ovaj čovjek bio u snu? Šta se s njim dogodilo? 
Odakle se vratio ovamo? — Evo gdje je ovaj čovjek bio u 
snu, što se s njim dogodilo i odakle se vratio: Iz čovje- 
kova srca protežu se žilice nazvane hita u okolno područje. 
Tako su sitne kao dlake rascijepljene na tisuću dijelova. Sa- 
stoje se od rijetke tekućine bijele, crne, žute i crvene boje. 
U njima je svijest čovjeka kad spava i ne zamjećuje nikakve 
snove.« 


Zato je, vidjet ćemo kasnije, koncentracija na dah u tom 
»srednjem području« — koju je najteže postići — od pamtivi 
jeka bila smatrana najuspješnija. To je još dovoljno jasno i u 
ranije navedenom buddhističkom tekstu o tri dijela »tijela da- 
ha«, iako kasniji cejlonski komentatori zanemaruju »srednje« 
i »niže« područje (srce i pupak), nazivajući te vrste koncen- 
tracije heretičnima (vetulya). 


Patanđali, Yoga-sutre 


U Patanđalijevim Yoga-sutrama ne nalazimo mnogo više po- 
dataka ni o prana-yami uopće, a pogotovo ne u fiziološkoj struk: 
turi na kojoj se osnivaju sposobnosti »životnih dahova«, iako 
je vremenski razmak između upanišadi i Patanđalijeva siste- 
matskog priručnika blizu hiljadu godina. Ta se šutnja razjaš- 
njava okultnim karakterom znanja. Svrha je svih vrsta sutra 
ili mnemotehničkih »aforizama« da sakriju i zaštite potpuno 1 

primjenljivo znanje od neposvećenih. Znanost nije za beskarak- 
terne, kako svjedoči i moralno stanje suvremene civilizacije. Fi- 
ziološko znanje, koje je ostalo zatvoreno područje učitelja yoge, 
prema shvaćanjima Indijaca koja važe još i danas, omogućuje 
znalcu da mehanički, a to znači »nasilno« (otuda ime hatha-yoga 
za notornu gimnastiku disanja) razvija i zloupotrijebi latentne 
snage daha. To se doista i dogodilo u kasnijem srednjem vi- 
jeku kad nam fiziološka znanja Kundalini-yoge postaju poznata 
iz djela učitelja i sljedbenika moralno degeneriranih škola tan- 
tra. Ipak bez te okosnice prana-yame ozbiljan rad na ovom pod- 
ručju više nije moguć, ili je barem znatno oštećen i ograničen 
i sa stanovišta koja ostaju isključivo psihološki i duhovno ori- 
jentirana kao što je smisao buddhističke kontemplacije. Prije 
nego što pređem na područje koje je u 20. stoljeću znatno raš- 
čišćeno zahvaljujući ozbiljnom znanstvenom radu nekolicine 
stručnjaka za sanskritsku književnost, želim u nekoliko riječi 
rekapitulirati stanje koje nalazimo u Yoga-sutrama s obzirom 
na ovu užu temu. 

Prana-yama ili »obuzdavanje daha« izričito se spominje u 

II. pogl. Yoga-sutra, 49—52: : 

49. »Tada slijedi obuzdavanje daha, koje se sastoji u pre- 
kidu (normalnog) udisanja i izdisanja.« 

50. »Kretanje daha jeste: prema vani (izdisanje), prema unu- 
trašnjosti (udisanje) i zaustavljanje (prekid); mjera mu 
je prostorna, vremenska i brojčana. (Dah postepeno po- 
staje) snažan, dug i istančan.« 

51. »Četvrta vrsta daha ne može se mjeriti vanjskim, unutar. 
njim ni ostalim mjerilima.« 

52. »Time biva odstranjena opna svjetlosti (jasnog uvida).« 

U prvoj je izreci jasno izražena razlika od svih buddhističkib 

metoda koje odbijaju namjerno mijenjanje normalnog toka i pri: 
lagođavanja daha u vježbama. Ostale tri izreke su u skladu s 
buddhističkim shvaćanjem. U vezi sa stavkom 51. treba se pod- 
sjetiti na ranije citirano Buddhino razjašnjenje prema kojem 
dostizanje svakog od četiri stepena đhana znači isključenje po 
jednog područja iskustva i odgovarajuće psiho-fizičke funkcije. 
Na prvom stepenu zamire »govor« (unutarnje verbalne konsta- 
tacije), a na četvrtom stepenu samadhi (»sabranost«) dovodi do 
prestanka disanja. Kasnija razjašnjenja yoge opisuju fiziološke 
okolnosti zbog kojih je taj prestanak ispravnije nazvati »četvr- 
tim« (ili posebnim) načinom disanja. Tok prane tu prelazi u vo: 
dove fiziološkog sistema kundalini (gdje mu je, npr., moguće 
mjeriti termički efekt). Na glavne centre tog sistema tek djelo- 
mično i implicitno ukazuje dio teksta u III. pogl., 29 i d. Ti se 
centri u kasnijem kundalini sistemu nazivaju ćakra ili »točkovi«. 
Prvi centar koji spominje u našem tekstu izreka 29. nazvan je i 
ovdje »nabhi-ćakra« ili »točak« u području pupka. Koncentraci: 
jom na tu tačku i osvještenjem pokretnih snaga toga »točka« sti- 
čemo jasni uvid u »ustrojstvo tijela« ili rad unutarnjih organa. 
Slijedeća, 30. izreka spominje grleno područje kao važno žarište 

za ovladavanje organizmom. 31. izreka spominje »kurma-nadi«. 
Kurma, »kornjača«, je naziv za posebnu vrstu životnog daha koji 
regulira kretanje i mirovanje tijela (u slučaju samadhi dovodi 
do kataleptičke zakočenosti koja obuzima i organe disanja). Nadi 
je termin upotrijebljen i u Kaušitaki-upanišadi za vodove struja 
»životnih dahova« uopće. — 32. izreka spominje najviše od ovih 
područja ili centara kundalini sistema, na tjemenu gdje se spa- 
jaju šavovi triju dijelova lubanje. Izreka glasi: »Usredotočenjem 
na tjemenu svjetlost (postiže se) uvid u savršenstvo.« — 34. iz 
reka na završetku ovoga niza dodaje da se »usredotočenjem na 
srce postiže uvid u unutarnji svijet duha (ćitta)«. 

Ovladavanjem svakim od ovih žarišta postižu se i posebne 
magične moći vidovitosti, vlasti nad elementima fizičkog svijeta 
i sl. Te su moći (siddhi, pali iddhi) klasificirane i naglašene u 
često ponavljanoj sumarnoj formuli dostignuća do kojih vodi 
metoda đhana u buddhizmu. 

S obzirom na sam sistem kontemplacije vrijedno je ukazati 
ovdje i na podudarnosti i sličnosti struktura i termina u Yoga. 
-sutrama sa buddhističkim tekstovima. Budući da se Yoga-sutre 
sastoje od pet tekstova redigiranih u jednu cjelinu barem neko- 
liko stoljeća poslije završene redakcije Buddhinih govora, teško 
se gdjekada oduprijeti utisku da su pojedine sheme čak i ter. 
minološki formulirane po buddhističkom kalupu, usprkos bitnih 
razlika u samom sistemu. Buddhina sistematizacija pojedinačnih 
struktura, a osobito cjelina u govorima od temeljne važnosti, os- 
tavlja utisak snažnije i dublje jasnoće, jer sutre, osim što su 
kompilacija, ni ne teže za onom jasnoćom i otvorenošću čiju je 
vrijednost naglašavao Buddha nasuprot tada već razvijenom 
okultizmu kastinske mudrosti brahmanskog svećenstva: 

»Ja sam svoje učenje objavio ne praveći razliku između 'unu- 
tarnjeg' i 'vanjskog' kako to običavaju drugi učitelji, jer buddha 
ne dijeli pouke stisnutom šakom.« (Izjava pred smrt, u Maha. 
-paranibbana-suttam, pogl. 2, 25). 

Najprije suglasnost u definiciji yoge: yogaš ćitta-vrtti-nirod- 
kah-yoga je stišavanje funkcija duha. U neposrednom slijedu 
ističe se stav čistog promatranja i promatrača (draštuh, I, 3). 
Taj sam stav u Buddhinim polaznim uputama ranije razjasnio 
sa »ne-transcendiranjem«. (U modernoj filosofskoj književnosti 
na buddhističkim temeljima, teoriju »čistog iskustva« razradio je 
Japanac Nishida na način koji sam u svojim predavanjima na 
univerzitetu u Madrasu (1965.) usporedio sa Schelerovim krat- 
kim prikazom u uvodu Ressentimentu.) . . 

Podudarnost toga najšireg cilja sa specifičnim isključenjem 
doživljajnih zahvata, »za-mišljanja« i »raz-mišljanja« u Buddhi- 
nim formulama đhana, izražena je u izreci I, 17. Tu se »zadu: 
bljenje popraćeno umovanjem (sam-prađnatah samadhih) opisu- 
je prisutnošću »za-mišljanja i razmišljanja« ( vitarka-vićara) u 
najužoj vezi, kao i kod Buddhe, s težnjom za užitkom i vjerom 
u »postojanje svoga ja« (asmita) koje želi da uživa »blaženstvo« 
(ananda). Neposredno za tim (I, 18) ističe se potreba »odvra- 
ćanja« od tog »ostatka« psihičnosti, čija je strukturna »slože- 

nost« izražena terminom koji kod Buddhe dobiva mnogo sto- 
žerniji položaj — samskara. — U tekstu III, 12, nalazimo izraz 
karakterističan za Buddhin naziv zaoštrenosti pažnje u jednu 
tačku -eka-grata. Da se to postiže »povlačenjem osjetila« zajed. 
nička je pretpostavka koja slijedi iz zajedničkog temelja u psiho- 
fiziologiji sistema samkhya. (II, 54) 

Čvorna tačka u Buddhinom lancu »uslovljenosti bivanja« i 
neposredni uzrok patnje u razjašnjenju njegovih »vrhovnih četi- 
riju istina« je životna »žeđ« (tanha, sanskr. trišna). — U Yoga- 
-sutrama to je dokončanje »žeđe« za svjetovnim svojstvima 
(guna-vaitršnyam) naglašeno u izreci I, 16. 

U većini Buddhinih govora o metodama njegovanja kontem. 
placije (bhavanam) njega četiriju »božanskih stanja« (brahma- 
-vihara) spominje se prije prelaza na opširnije obrazlaganje me- 
toda đhana. I u Yoga-sutrama (1, 33—34) ista ta stanja moral- 
nih čuvstava prethode alternativnoj metodi disanja koja je naj- 
tipičnija za vježbanje đhana (sansk. dhyana). Spomenuta četiri 
moralna čuvstva jesu: maitri-karuna-misdita-upekša (suosjećaj, 
samilost, suradost i ravnodušnost), a na početku i na kraju od. 
govaraju popratnim čuvstvenim stanjima u ljestvici đhana. 

U vezi sa metodama disanja sutram I, 31, nabraja negativne 
simptome koje sam ranije spomenuo (prema Visuddhi-maggi) 
kao organske posljedice egzistencijalne bojazni pred »destrukci- 
jom« vlastitoga Ja u kontemplativnoj pasivnosti i pred »odvra.- 
ćenošću« i »bjekstvom« od »odvratnosti« svijeta: »Patnja, potiš- 
tenost, drhtanje udova, poremetnje udisaja i izdisaja i pojave 
rastrešenosti.« 

Izraz kilesa za »zagađenost« ili zarazu svjetovnosti, groznicu 
strasti koja izaziva neprestanu »žeđu«, postao je tehnički termin 
u metodi Buddhina »puta pročišćenja«. U tom smislu kilesa je 
analitički pojam koji se sastoji od tri činioca: raga — strast, 
dosa — mržnja i moha — zaslijepljenost koja proizlazi iz prvih 
dviju. Ista je misao izražena istim terminima u Yoga-sutrama, 
Il, 7—12, u duhu Buddhine temeljne »istine o patnji«. Prema iz: 
reci II, 7, strast izaziva osjećaj sreće (sukha-anušayi ragah); pre: 
ma slijedećoj izreci, II, 8, mržnja izaziva osjećaj patnje (duhkha- 
-anušayi dvesah), a prema II, 11—12, đhanam (sansk. dhyanam) 
treba da nam pomogne da iskorijenimo tu zarazu iz koje niču 
nove vrste »djelatnosti« (karma) sa svojim moralnim posljedi- 
cama koje nas vezuju za kružni tok svijeta (kleša-mulah karma- 
-ašayo ...). 

Jedini službeni vjerski čin u buddhizmu je zavjet koji sadrži 
pet vrlina (silam). U monaškom zavjetu tih je pet vrlina prošire- 
no na deset u nešto strožijem obliku. Yoga-sutram II, 30, ističe 
također pet vrlina, od kojih prve četiri odgovaraju prvim četi. 
rima u buddhističkom zavjetu, a peta (suzdržavanje od alkohol- 
nih pića), koja se ni u Buddhinim govorima ne pojavljuje u 
većini verzija (jer se smatra sporednom i uključenom u treću) 
zamijenjena je ovdje nešto ublaženim oblikom posljednjeg, de: 
setog, zavjeta buddhističkih isposnika. 

Yoga-sutram, II, 30 Buddha 


1. ahimsa (»ne-nasilje«) 


-—a 


. »Ne ubiti ni jedno dahom 


dh: obdareno biće«. 
»istina« biće« 


4. »Ne lagati« 


2. 
3. »ne krasti« 
A 2. »Ne krasti« 


brahmaćarya 
(seksualna suzdržljivost) 3. brahmaćarya 


5. siromaštvo 10. zabrana posjedovanja 
novca 


Redoslijed prvih četiriju vrlina je neznatno izmijenjen. Pos. 
ljednja je u buddhizmu stroža, dok u prvoj nema razlike prema 
općem indijskom shvaćanju pojma ahimsa. Taj je princip jedini 
princip đainske religije, od koje se Buddha odvojio neposred- 
no pred svoje »probuđenje«. Princip ahimse je ostao temeljan i 
za njega u moralu i u stavu prema religiji. Da je religija u to 
doba u Indiji još bila vrlo krvoločan zanat, dokazuju historijski 
najbolje Buddhini govori o toj temi. Zbog toga Buddha nije bio 
jedini koji je zazirao od religije i smatrao da svećeničku kastu 
brahmana treba da zamijeni stalež »filosofa« (samana). (Uspo- 
redi Jaspersovo shvaćanje o tome u našem vremenu!) — Karak- 
teristično je da u slijedećoj izreci Yoga-sutra, II, 31, nalazimo 
potvrdu Buddhinog najrevolucionarnijeg stava, koji, polazeći od 
negacije kaste, postulira univerzalnost istine, bez ograničenja 
»prostorom, vremenom i drugim okolnostima«. Mudrost yoge je 
historijski pred-brahmanskog (a i pred-»arijskog«) porijekla, pa 
je dosljedno tome ostala izvankastinska. 


Na kraju, isticanje razlika nije u ovom slučaju samo akadem- 
ska dužnost koju nalaže cjepidlačarska podozrivost prema kom- 


parativnoj filosofiji. Ona je ovdje bitna sa stanovišta metode. 

Prva razlika od umjetnog i »nasilnog« disanja koje je bilo 
povod zastranjenju u sve grublje fizičko mehaniziranje i pre- 
tvaranje metode yoge u gimnastiku nemogućih tjelesnih polo- 
žaja, »asana«, u kasnijem razvoju hatha-yoge i rađa-yoge, spo- 
menuta je na početku. Thera-vada buddhizam, barem u novijoj 
teoriji, iz dogmatske averzije teži za suprotnim ekstremom, priz- 
najući jedino vrh nosa za »tijelo disanja«. Vrijedno je u vezi s 
time citirati i Yoga-sutru II, 46—47: »Sjediti treba čvrsto i udob- 
no.« To se postiže potpunim »labavljenjem tijela (Entspannung, 
relaxation) i zadubljenjem u doživljaj beskonačnosti«. Tek tada 
počinje »obuzdavanje daha« (II, 49). 


U samim Yoga-sutrama važnija je razlika od buddhizma u do 
zvoljenim i predviđenim temama i motivima koji neposredno od- 
ređuju specifične metode. I tu sam već upozorio na bitnu podu- 

darnost na dva klasična područja — brahima-vihara i hana. Raz 
lika postaje ekstremna na području metode đapa ili repetitivnog 
mišljenja, odnosno autosugestivne molitve, koju yoga usvaja. 

Ova je tema i metoda naglašena u naslovu drugog od pet po- 
sebnih tekstova na koje su Yoga-sutre u novije doba podijeljene 
kritičkom metodom njihova proučavanja. Taj se tekst naziva 
Išvara-pranidhana ili »prepuštanje milosti božjoj«. Tako glasi 
sutram 1, 23, kojim taj dio teksta počinje. Đapa se spominje u 
istom tekstu u I, 28. 

Teistički stav sigurno nije izvoran u sistemu yoga. U Yoga. 
sutrama je dovoljno istaknut, a u kasnijem razvoju se sve dalje 
pretvara u suprotnost filosofskim pretpostavkama izvornog sis: 
iema samkhya, koji je najstarija psihofiziološka podloga yoge. 
Budući da je i Buddhina orijentacija u »znanstvenim« principi: 
ma svoga vremena još posve adekvatna starijem sistemu sam- 
khva, bilo bi zanimljivo dublje analizirati korištenje te zajednič. 
ke kulturne pra-baštine u dva sistema praktične primjene koji 
se filosofski tako duboko razlikuju i dalje razvijaju u suprotnim 
pravcima. 


FIZIOLOGIJA KUNDALINI:'YOGE 


Potrebno je najprije ponovno naglasiti da u proučavanju fi- 
ziološkog sistema kundalini-yoga u principu apstrahiram od pret- 
postavki sistema i tehnike hatha-yoge i rađa-yoge, koji polaze od 
istih fizioloških podloga, a posebno da apstrahiram od sistema 
disanja u yoga vježbama, te od svih vrsta »tantrizma«, kako hin- 
duističkog tako i buddhističkog. 


Naziv kundalini se upotrebljava u indijskoj psiho-fiziologiji 
za simbol zmije koja se spiralno »ovija« oko živčanog sistema 
kičmene moždine i aktivizira ga »životnim dahovima«, polazeći 
od »korijena« (mula-dhara) životne energije tog sistema pii dnu 
kičmene moždine, u žarištu primitivnog sloja te energije, a to je 
seksualni instinkt. Isticanje seksualnog korijena svih životnih 
»moći« (šakti) i naknadna ideja o njihovoj sublimaciji putem 
yoge postaje u srednjem vijeku nerazdvojiva veza tantričkog sis- 
tema yoge sa kultom boga Šive (šaivizam, kult muškog spolnog 
organa), indijskom prareligijom koja je i danas, ako ne isklju- 
čivi, a ono osnovni vjerski kult skoro svih indijskih vjernika. 
Podređena vrsta toga kulta je kult »božanske majke« (KAli ili 
Durga u današnjoj Indiji). Treba se sietiti da je iz istog izvora 
potekao i kult helenskih misterija i da je bio i ostao iste pri- 
rode. Heleni koji su prvi došli u Indiju (možda još i prije Alek- 
sandra Velikog) identificirali su na prvi pogled stvarnu reli- 
giju Indijaca, kult Šive, sa Dionizovim kultom u svojoj domovini. 
I najstariji oblici i formulacije dijalektičke spekulacije nisu filo- 
sofskog nego vjerskog porijekla iz istog izvora, kulta seksualnih 
suprotnosti i njihove usrećujuće sinteze. Tu se osobito ističe ki- 
neski sistem yin i yang u kozmologiji, kojemu je Kung-fu-ce dao 
filosofsku formulaciju. 

Tantrizam je indijska arhetipska simbolika tog procesa subli- 
macije, u okolnostima gdje je taj proces ostao na najnižem stup- 
nju razvoja. Sa buddhističkog stanovišta apstrahiram od cijelog 
tog psihoanalitičkog sistema vjerskih i filosofskih uvjerenja o 
»moćima« koje iz čovjekova unutrašnjeg skrovišta vladaju svi- 
jetom. Razloge sam iznio u prvom dijelu ovog eseja (8. pismo), 
govoreći o suštinskom smislu sistema kontemplacije đhana. 


Na početku sam podvukao da se u aspektu koji me jedini za- 
nima u kundalini-yogi radi isključivo o psihofiziološkim pret. 
postavkama. Na vansšaivitske (ako i ne pred-šaivitske) korijene 
tog znanja upozorio sam u osvrtu na Kaušitaki-upanišad i na 
Yoga-sutre. 


U datim historijskim okolnostima shvatljivo je da ne mo- 
žemo tražiti jasan odgovor na pitanje koje ovdje nije bez važ- 
nosti: Koliko je kundalini sistem fiziološki, a koliko isključivo 
psihološki. Bez obzira na opseg modernih polemika o tom pita- 
nju u Indiji, za mene su važne upravo fiziološke osnove. 


U osvrtu na ovu temu u Yoga-sutrama spomenuo sam da se 
u tom djelu navode psihičke funkcije centara smještenih u pod- 
ručjima pupka (centar koji upravlja radom unutrašnjih organa), 
srca (centar duhovnih ili umnih, doslovno »mentalnih« sposob- 
nosti, ili jednostavno organ čula razuma, Buddhinog mano-dhatu) 
i u području tjemenskog šava lubanje (»Brahmin otvor« ili veza 
s nad-fizičkom prirodom duha). To i kasnije ostaju tri glavna 
područja — trbuh, srce i glava. Kasnija je tendencija da se broj 
tih žarišta ograniči na 6—8; tri u trbušnom području, tri u pod- 
ručju glave i jedan u području srca, koji odgovara pojmu peri- 
cardiuma. (Dva središta ispod ošita ili »solarnog kompleksa« če- 
sto se svode na jedno.) Ta se središta ili područja u Yoga-sutra- 
ma i kasnije redovno nazivaju »točkovi« (ćakra). Naziv »lotosovi 
cvjetovi« vjerojatno se javlja u doba kasnije tantričke mistike. 
»Točkovi« se razlikuju po broju »prečaka«, odnosno radijalnih 
zraka koji se protežu iz središta, ili »peteljki« u cvjetnoj meta- 
fori. 


U modernim interpretacijama postoji skoro potpuna suglas- 
nost da se radi o analogiji sa ganglijskim centrima u području 
kičmene moždine i mozga. U usporedbi sa tri glavna središta 
spomenuta: u Yoga-sutrama, analognim zapadnim pojmovima 
shvaćanjima »solarnog kompleksa«, i »pericardiuma« možemo 
dodati psihičke funkcije koje je još Descartes pripisivao pineal- 
noj žlijezdi u mozgu. Ti su centri u indijskoj fiziologiji svrstani 
duž dinamički i organski shvaćenog analogona Eskulapovu štapu 
omotanom dvjema zmijama. Taj središnji stup je u indijskoj fi- 
ziologiji šupalj, pa se zato naziva sušumna, izrazom koji se izvodi 
iz osnove šunyva, »prazan«. Dvije zmije koje se oko njega oma: 
taju zovu se ida i pingala. One su nadi, ili živčane »niti«, o kojima 
govori Kaušitaki-upanišad, po svojoj prirodi najsnažnije i najiz 
razitije u spletu živčane mreže, ali ne i jedini veći vodovi o ko- 
jima govori ova indijska fiziologija. 


302 


Moderna psihologija svodi na smirujuće i uzbuđujuće djelo- 
vanje nervusa vagusa i sympathicusa, čije je ishodište medulla ob- 
longata, ravnotežu čuvstvenog, a time i psihičkog života uopće. 
Od njihove usklađenosti zavisi ravnomjeran rad srca, a centri 
njihova djelovanja nisu samo u mozgu nego i neposredno u srcu. 
(Usp. W. Wundt, Grundriss der Psyhologie, 7, 10—10a) 

Moderni historičar staroindijskih prirodoznanstvenih teorija, 
B. Seal, u prikazu 14 glavnih živčanih vodova ili nadi, opisuje tri 
središnja, o kojima je ovdje riječ, ovako: »1. Sušumna, u središ. 
njem kanalu kičmene moždine. 2. Ida, lijevi vod simpatičkog sis- 
tema, proteže se od podnožja lijeve nozdrve do lijevog bubrega 
u obliku napetog luka. 3. Pingala, odgovarajući vod na desnoj 
strani...« (Citiram prema osnovnom novijem djelu o tantriz- 
mu, John Woodroffe (A. Avalon), The Serpent Power, izd. 1958, 
Kundalini Yoga, izd. Ganesh, Madras, 1962.) Važno je dodati, 
str. 113—114; i prema sažetom prikazu istog djela, M. P. Pandit, 
u vezi sa gornjom usporedbom, da se u tekstovima ida uvijek 
dovodi u vezu sa Mjesecom, a pingala sa Suncem i da se time 
tumače »negativne i pozitivne faze u opticaju energije« (Pandit, 
str. 34). 

Prema opisu koji ovdje slijedim, duž sušumne i unutar spi- 
ralnog opticaja životne energije kroz idu i pingalu smješteno je 
šest »točkova« ili »krugova« (ćakra) unutar fizičkog organizma, 
dok je sedmi, najviši, sahasrara, ili lotos sa hiljadu peteljki, neke 
vrste aureola iznad glave. Slijedeći opis funkcija tih centara os- 
niva se na Šri Aurobindovoj interpretaciji yoge. (V. njegovo glav- 
no djelo, »On Yoga«.) 

1. Najniži centar, na dnu kičme, muladhara (»podloga kori. 
jena«), je »lotos sa četiri latice«. On upravlja djelatnošću fizičkih 
organa na automatskoj, refleksivnoj i podsvjesnoj osnovi. 

2. Iznad njega, u području ispod pupka je svadhišthana, cen- 
tar koji upravlja nagonskim životom i nižim strastima. To je 
»lotos sa šest latica«. 

3. Iznad pupka je glavni centar nižeg, trbušnog, dijela orga. 
nizma, manipura, »lotos sa deset latica«. On upravlja voljnom i 


no čuvstvenom djelatnošću. To je središte »volje za vla- 
u«. 


.. 4. U području srca je anahata, »lotos sa dvanaest latica«, ža- 
rište moralnih i spiritualnih čuvstava i stremljenja. 


5. U području grla je višuddha ili centar »pročišćenja«, »lotos 
sa šesnaest latica«. To je centar koji upravlja funkcijama izraža- 
vanja, prvenstveno govornog. 


6. U čeonom području glave, malo iznad sredine raspona me: 
đu očima, je ađna, »lotos sa dvije latice«, koji je žarište »unu: 
trašnje misli, unutrašnjeg uviđaja i unutrašnje volje«. To je veza 
između viših sfera duha i razuma usmjerenog prema vanjskom 
svijetu. 

7. Ranije spomenuti najviši centar sahasrara je »lotos sa hi- 
ljadu peteljki«, u području tjemenog šava lubanje i iznad njega. 

To je ne samo žarište »intuitivne« misli u smislu vidovitosti, nego 
je, po svom drugom imenu, šunya, područje ništavila i doživljaja 
»praznine«, smirenja i šutnje, najviše područje do kojeg se, oso- 
bito u buddhističkoj kontemplaciji, uzdiže meditativni duh. Nije 
mi poznato koliko se ova posljednja Aurobindova interpretacija 
ništavila osniva na tantričkom sistemu kundalini-yoge, a koliko 
je, možda, neposredno preuzeta iz mahayana buddhizma, poseb- 
no iz tibetanskog tantrizma. Šri Aurobindo se u svom opisu ne 
poziva samo na tradicionalno znanje nego i na svoja neposredna 
iskustva u dostignućima psihičkih sposobnosti putem yoge. 


M. P. Pandit (»Studies in the Tantras and the Veda«, str. 78) 
citira njemačkog mistika Johanna Georga Gichtela, učenika Ja. 
koba Boehmea, koji je u djelu »Theosophia Practica« dao tačan 
opis ovih psihičkih centara, koje je prema vlastitim riječima 
»pronašao sam u sebi u božanskoj kontemplaciji, osjetio ih, is- 
kusio i vidio«. Doživljaj viđenja cijelog toga organizma, loto- 
sovih cvjetova u njihovim specifičnim bojama i oblicima, opi- 
suju i danas često učenici indijskih gurua. 


Jasno je da se u cijelom fiziološkom sistemu kundalini-yoge 
radi o aktiviranju i ojačavanju parapsihičkih potencijala život- 
nih energija, a ne o jednostavnom razjašnjenju normalnog dje- 
lovanja ganglionskih centara u živčanom sistemu organizma. 
Prije razvijanja parapsihičkih snaga ovladavanjem specifičnom 
životnom energijom koja njima upravlja, energijom daha, ili 
prana, »svi lotosi su okrenuti prema dolje, a počinju se uzdizati 
tek kad ih ozari snaga Kundalini-šakti u svom pokretu« od naj- 
nižeg ka najvišem žarištu. (Pandit, »Kundalini-yoga«, str. 34) — 
Kod Klementa Aleksandrijskog našao sam zanimljiv podatak o 
gnostičkom shvaćanju ustrojstva duše. Duša je u utjelovljenom 
stanju »opterećena« »privjescima« (appendices), koji podsjećaju 
na ove parapsihičke organe, osobito u najčešćim indijskim po- 
kušajima da njihovu strukturu razjasne fiziološki na osnovu hi- 
poteze o psihofizičkom paralelizmu. Takvo standardno razjašnje- 
nje nalazim i kod Šri Aurobindova učenika M.P. Pandita: »Ovaj 
je sistem žarišta u istančanom tijelu (sukšma-šarira, klasični po- 
jam psihičke materije, op. prevodioca) reproduciran u fizičkom 
tijelu u kičmenoj moždini koja je osnova ganglionskih središta 
koja odgovaraju ćakrama (»točkovima« ili »lotosima«, op. prev.). 
Svakom središtu svijesti i istančanom tijelu odgovara po jedan 
čvor u fizičkom tijelu. Koncentracijom na ta mjesta moguće je 
vršiti pritisak na ćakre ili lotose u njihovoj nutrini i tako poste- 
peno otvoriti pristup na njihove razine svijesti i zavladati sna- 
gama i prirodnim moćima njihova bića.« (»Studies in the Tan- 
tvas and the Veda«, str. 80.) 

Kako se to zbiva? Kompresija prane ili energije »životnih da. 
hova« i njeno »pretakanje« iz ide i pingale u kanal sušumne po- 
tiskuje i izaziva »zmiju« (kundali) smotanu pri dnu kičme da se 
počne odmotavati i uzdizati. U uspješnom slučaju taj se doživ. 
ljaj prodora kundalini energije redovno opisuje kao šok popra- 

ćen intenzivnom toplinom u kičmi, zaglušnim zvukom u ušima 
i bljeskom svjetlosti. Prije toga, a i kasnije, javljaju se poste- 
peni i djelomični doživljaji blažeg nadražavanja pojedinih cen. 
tara. O tim ću iskustvima govoriti kasnije na osnovu svjedočan- 
stava. 

Kundalini se nalazi »omotana (tri i po puta) u muladhari, ta- 
ko da svojim ustima zatvara ulaz u sušumnu«. Učenik yoge »sje- 
di u propisnom položaju (asana) i ustaljuje pažnju usredotoča- 
vanjem na tačku među obrvama. Udiše i zadržava uzduh. Dolazi 
do kontrakcije gornjeg dijela tijela i kontrole prane (uzlaznog 
daha). Uzduh koji je tako spriječen u pokretu prema gore, po- 
kušava da prodre u donje područje, ali je i taj izlaz vayu (»vjet- 
ra«) u obliku apana (silaznog daha) također spriječen odgova. 
rajućom kontrakcijom donjeg dijela tijela. Tako komprimirani 
vayu biva usmjeren prema žarištu muladhara. Koncentracijom 
duha i volje dolazi do trenja pod tlakom među pranom i apa- 
nom. To stvara snažno zagrijavanje i podiže iz letargičnog sta- 
nja zmiju kundalini. ..« (Pandit, K.Y., str. 52.) 

Prema istoj fiziološkoj teoriji uzlazni dah (prana) u gornjem 
dijelu tijela, sa središtem u srcu, i »silazni dah« u trbušnom di- 
jelu tijela, tj. u probavnom organizmu na koji pritišče ošit, »stal. 
no povlače jedan drugoga, a taj ih uzajamni nesklad sprečava da 
napuste tijelo. Tako se održava postojanost životne djelatnosti. 
Za smirenje te djelatnosti potrebno je uskladiti te dvije struje. 
Postupak toga usklađivanja može da sprovede prana-yamma, 
ili umjetnost svjesnog upravljanja disanjem po principima yo- 
ge. U prirodnom zbivanju, treći od pet životnih dahova ili »vjet- 
rova«, samana, vrši traino uravnotežavanje dvaju prethodnih. 
Središte te prirodne usklađujuće snage centrifugalnih životnih 
dahova je u području pupka. (Usp. Pandit, K.Y., str. 49 i 23) 

Budući da buddhizam apstrahira fiziološke pretpostavke ove 
vrste i zadovoljava se, tamo gdje se vježbe ove vrste još vrše, o- 
pisom čistoga iskustva do kojega dovode razni oblici disanja 
po prirodnoj sklonosti, možda će slijeđeći opis načina disanja 
koji jedan učitelj burmanske Sunlun metode smatra najpovoli- 
nijim, nakon gornjih pretpostavki o kompresiji daha, djelovati 
manje opterećen mitološkim hipotezama. Meni je niže podvuče- 
na usporedba, a pogotovo neustručavanje od osnaženog daha 
i vježba u izdržljivosti pri tome, bila od znatne koristi, iako ne 
uvijek, nego, rekao bih, uvijek ponovo u određenim fazama nap- 
retka koji povremeno dovodi do osjetnog osnaženja respirativ- 
nog organizma i njegove izdržljivosti: 

»Disanje treba da bude snažno, a pažnja stroga. Treba snaž- 
no udisati i izdisati. Udahnuti treba potpuno i pažljivo kao kad 
usisavamo vodu u siringu. Izdisati treba naglo. Treba da dođe 
do ustaljenog kružnog kretanja koje je istovremeno snažno i ne- 
smetano (powerful and smooth). Primjenjuijući snažno disanje 
učenik će primijetiti uskoro da se dah počinje kretati sam od 
sebe (self-compelled), ritmički i bez napora... Obično se misli 
da se respirativni organizam smiruje samo onda kad se disanje 

uspori, ublaži i postane skoro neprimjetno. Možda je razlog tak- 
vom vjerovanju da se ni ne pokušava ispravni način smirivanja 
respirativnog organizma. Ali kad se postigne ritmičko disanje 
koje se pokreće samo od sebe, osjećaj napora iščezava, učenik 
se osjeća isključen iz procesa disanja, jasnije uočava doticaj 
daha, dok sve ostale tjelesne djelatnosti ostaju u pozadini. — 
Kad se snažnim disanjem postigne taj ritam koji se dalje odr- 
žava sam po sebi, učenik postaje zreo za prevladavanje smetnji. 
Svjetlosne pojave i geometrijski oblici ga prestaju smetati. Pri- 
tisak osjetnosti otpada, učmalost i mrzovolja su nadvladani. . .« 
(Iz rukopisa Win Pea o duševnim procesima u meditaciji.) 

Za moju je svrhu ovdje najvažnija usporedba doživljajnih 
stanja koja se razjašnjavaju fiziologijom  kundalini-yoge sa 
Buddhinim opisima doživljaja četiriju stepeni rupa-đhana, koje 
sam citirao u prvom dijelu ove studije (objavljenom u »Pra- 
xis«, br. 1-2, 1967.) 

Riječ yoga (latinski iugum) znači, kao obilježje yoga siste- 
ma, »sjedinjenje« u onom smislu u kojem to izražava i latinska 
riječ religio. Prema ovdje citiranim tekstovima svrha je »bu- 
đenja usnule moći kundalini stapanje tjelesne snage sa dušev- 
nom snagom. To jedinstvo dovodi do ekstatičke samadhi (za- 
dubljenosti) u kojoj čitav sistem biva preplavljen osjećajem 
blaženstva — ananda«. (Pandit, K.Y., str. 51.) 

Taj doživljaj sreće i blaženstva je karakteristično obilježje 
prvih dvaju, a donekle još i trećeg stepena đhana kod Buddhe, 
ali ga, po njegovu shvaćanju, treba prevladati. Karakteristično 
je da se u opisu trećeg stepena, gdje je to prevladavanje već jas- 
no ispoljeno, spominju »bijeli, crveni i plavi lotosovi cvjetovi 
koji, iznikli pod vodom, ne izlaze na površinu..., a svježa ih 
voda napaja i oplahuje'«. To osvježujuće strujanje osjeća se već 
na drugom stepenu gdje predodžba cvjetova nije još zamjetna. 

Šri Ramakrišna je govorio o doživljaju »vatre koja rashla- 
đuje«. Pandit u K.Y. (str. 54-5) citira opis doživljaja učenika jed- 
nog suvremenog učitelja u toku razvijanja parapsihičkog orga- 
nizma kundalini. Evo nekoliko izvadaka sa početka tog opisa: 
»Tada se iznenada pojavila svjetlost, koja je iz dana u dan 
postajala sve veća kao širenje sunčeva sjaja. Počeo sam da os- 
jećam toplinu... Kasnije je došlo do promjene u prirodi te svje- 
tlosti, koja je počela djelovati hladno kao mjesečina. Uz to sam 
doživljavao radost i smirenje.« — Doživljaj zagrijavanja, a kas- 
nije svježine tumači se u fiziologiji yoge analogijom mikro-kos- 
mosa sa makro-kosmosom. Prema srednjovjekovnom udžbeniku 


7) Usporedi u ranijem citatu Kaušitaki-upanišadi boju »žilica nazvanih 
hita« u psihičkom organizmu, koje se šire iz područja srca. U kasnijem 
kundalini-yogi ćakre se nazivaju »lotosovim cvjetovima« upravo zbog spe- 
cifičnog obojenja svakog pojedinog. Prema opisu koji ovdje slijedim, te 
su boje: muladhara-purpur, svadhišthana-svjetlocrveno (cinober), manipura- 
boja tamnih oblaka, anahata-plavkasta boja cvijeta banane (prema nepo- 
srednom opisu učenika jednog suvremenog gurua), višuddha-sivo-purpurna 
boja, ađna-bijela boja. 

yoge, Hatha-yoga, pradipika, jedan suvremeni evropski učenik i 
prevodilac djela (H.U. Rieker, Das klassische Yoga-Lehrbuch In. 
diens, Zirich, Rascher, 1967., str. 59) razjašnjava tu pojavu o- 
vako: »U središtu trokuta koji tvore bradavice na prsima i pu: 
pak nalazi se 'Sunce', a na gornjem kraju kičmene moždine, u 
području medulla oblongata, nalazi se 'Mjesec' (to nisu ćakre, 
nego područja)«. Fiziološki procesi koji se umjetno izazivaju u 
okviru tog odnosa vrlo su složeni i ne spadaju dalje u moju te. 
mu. Dovoljno je spomenuti da pre tekstu III, 77, ovoga spi- 
sa »svaku česticu (hladnog) nektara koji izlazi iz Mjeseca pro- 
guta užareno Sunce« u normalnom fiziološkom procesu održa 
vanja tonusa. (Učenik yoge treba da jezikom zakrči put tome to- 
ku. U tu se svrhu vrši posebni hirurški zarez ispod jezika.) 

Paralelizam sa yogom u Buddhinu opisu prvih triju stepeni 
đhana bio mi je uvijek jasan i očigledan. Metafora četvrtog ste- 
pena ostala je blijeda, ako ne i nejasna, sve dok nisam u gore 
spomenutom Riekerovu prijevodu, iako relativno kasnog yoga 
teksta (III, 113), naišao na jedan zanimljiv trag: »Smještaj omo- 
tane zmije kundalini pri dnu kičme je »okruglog oblika, a izgle- 
da kao da je prekriven komadom meke bijele tkanine«. 


Za praktične vježbe čini mi se vrlo važna uputa iz ranije citi- 
ranog teksta da se koncentracijom pri disanju na područja gan. 
glionskih centara koji odgovaraju ćakrama »može vršiti pritisak 
na ćakre u njihovoj nutrini i tako postepeno otvoriti pristup na 
njihove razine svijesti«. S tom je pretpostavkom u vezi posebna 
pažnja, o kojoj sam ranije govorio, koju treba posvetiti pri vjež- 
bama disanja pravilnom uzlaznom i silaznom odvijanju krivulje 
cje ovie doživljaja u strukturi pojedine vježbe (koja u mojem 
slučaju traje oko jedan sat, sa prosječno 60-80 ritmičkih jedinica 
od pet udisaja-i-izdisaja). Spomenuo sam također da su intervali 
te krivulje stepenasti. Redovno, ali ne uvijek, oko jedna trećina 
ukupnog vremena i ukupnog broja pravilno izvedenih jedinica 
ili stavaka ostaje u području dubokog disanja s koncentracijom 
na trbušno područie ispod ošita. Daljnji razvoj je brži, ali nije u- 
vijek jednako pravilan i postepen. Pri spuštanju krivulje, tj. paž- 
nje sa tačaka koncentracije u glavi i grlu natrag prema trbuš- 
nim dijelovima, u procesu popuštanja napetosti uspravnog gor- 
njeg dijela tijela (a taj položaj treba što dulje održati), nije u- 
vijek lako spriječiti prebrzi »pad vjetra« i nepovoljni završetak 
vježbe u smalaksalosti organizma. U praksi najpovoljnija krivu- 
lia koju mogu postići, računajući i na iščekivanje »drugog vje- 
tra« u području vrhunca, izgleda približno ovako: 

Doživljaji stepenitosti u odvijanju krivulje vezan je upravo 
za uzdizanje nivoa ili glavnih registara daha približno od jednog 
do drugog opisanog središta ili žarišta. Ti se skokovi zbivaju | 
treba da se zbivaju potpuno spontano, a brzina i raspon skoka 
nisu uvijek istl ni ravnomjerni, nego zavise ođ snage specifičnih 
ugođaja s kojima su neminovno povezani. Namjerno, predodžbe 

no izazivanje tih ugođaja može da djeluje, prema mojem iskus- 
tvu, jedino kao smetnja. Čini mi se da, prema stanovitim kri- 
terijima buddhističke kontemplacije na osnovi dodirnog osjeta 
daha, odvijanje cijele vježbe u gotovo ravnoj liniji dubinskog, ali 
posve laganog daha može da znači idealno dostignuće, dok Sun- 
-lun metoda očito ide za tim da održavanje što ravnije linije po- 
stigne u području viših registara (pažljivo udisanje i naglije iz- 
disanje). Ovo posljednje je snažnije i teže dostignuće. U uspo- 
redbi sa kundalini-yogom (a to nije moj isključivi kriterij) važ- 
na je upravo struktura krivulje ne samo u psihološkom, nego i 
u fiziološkom procesu. 

Pokušat ću najprije da razjasnim zavisnost mističkog doživ- 
ljaja od slijeda fizioloških »pritisaka na ćakre« vrlo neposrednim 
opisom te tradicionalne metode koji nalazim kod Ramakrišne: 

»Jedanput je ovamo došao jedan sadhu iz Rišikeša. On mi je 
rekao ovako:: 'Postoji pet vrsta samadhi. Koliko ja mogu da vi- 
dim, Vi imate iskustva u svim tim vrstama. U tim stanjima sa- 
madhi čovjek doživljava duhovne struje kao kretanje mrava, ribe, 
majmuna, ptice ili zmije. — Gdjekada se duhovna struja uzdiže 
kroz kičmu puzeći kao mrav. Gdjekada, u samadhi, duša rados- 
no pliva u oceanu božanske ekstaze kao riba. Gdjekada kad le- 
žim na boku, osjetim duhovnu struju kako me gura kao majmun 
i veselo se igra sa mnom. Ja ostajem miran, ali ta struja kao 
majmun skoči jednim mahom i dosegne sahasraru (najviši cen- 
tar iznad glave). Zbog toga gdjekada primjećujete kako naglo 
skočim. Gdjekada se opet duhovna struja uzdiže kao ptica, ska- 
čući s jedne grane na drugu. Mjesto na kojem se zaustavi peče 
kao vatra. Ona može da skoči od muladhare do svadhišthane, 
odatle do srca i tako postepeno do glave. Gdjekada se duhovna 
struja pokreće kao zmija. Kreće se vijugavo dok ne stigne do 
glave, a ja tada bivam obuzet stanjem samadhi. Duhovna svijest 
u čovjeku nije probuđena dok se ne uzdigne kundalini.« (The 
Gospel of Sri Ramakrishna, Madras, izd. 1964., str. 814.) 

Kod kršćanskih mistika, koliko su mi poznati, najsugestiv- 
niji i najljepši u ovom pogledu mi se čini jedan opis koji nala- 
zim u autobiografiji svete Tereze iz Avile, osobito u drugom di- 
jelu tog opisa koji nije toliko alegoričan kao početak, nego mi se 
čini da odlično opisuje doživljaje koje sam pokušao da prikažem 
kao osnovne »šablone disanja«: 

»Početnik treba da shvati da se nalazi u položaju čovjeka koji 
na neplodnom tlu, zaraslom u korov, želi da napravi cvjetnjak 
kojim će obradovati Gospoda. Najprije će iskorijeniti korov i na- 
domjestiti ga plemenitim biljkama. Pretpostavimo da je to već 
učinio — da mu je duša postala odlučna da se vježba u molitvi 
i da je te vježbe već počeo. Sada treba da s pomoću Božjom bu- 
demo dobri vrtlari, da se brinemo da te biljke rastu, da ih briž- 
ljivo zalijevamo da ne usahnu, nego da procvjetaju, da im snažni 
miris struji s vjetrom, da osvježava našeg gospodara, tako da 
često dolazi u taj vrt i da tu uživa u njegovim vrlinama. — Sada 
treba da razmislimo o tome na koji ćemo način navodnjavati 

taj vrt, da znamo šta treba da učinimo i koliko će nas muke to 
koštati, da li će d6bit biti veća od napora i kako dugo će tre 
bati da se mučimo. Čini mi se da se taj vrt može navodnjavati 
na četiri načina: ili da vodu crpemo iz bunara, a to je vrlo napo- 
ran posao; ili da bunar snabdijemo točkom i kantom koju ćemo 
vući pokretanjem ručke (ja sam se ponekad služila tim sredst- 
vom, posao nije tako težak kao u prvom slučaju, a dobiva se 
mnogo više vode); ili da dovedemo vodu iz rijeke ili potoka, tako 
da tlo bude natapano mnogo temeljitije, jer će ga voda dublje 
prožeti, pa nije potrebno tako često zalijevati; ili da ga zalije 
velika kiša, kad ga sam Bog zalijeva, a mi pri tome nemamo ni- 
kakve muke, jer je taj način svakako neusporedivo bolji od svih 
ostalih.« (Život, 11. pogl.) 

Metafora zalijevanja cvijeća nije privukla moju pažnju na 
ovu tipičnu alegoriju mističkog doživljaja toliko koliko iscrp- 
nost opisa »tehnike« navodnjavanja. Ova četiri stepena u sma. 
njivanju napora podsjećaju vrlo zorno na osnovne šablone teh- 
nike disanja u vježbama koje ovdje pokušavam da opišem. To 
je najprije šablona dubinskog disanja s uporištem u jednoj tački 
ošita, a zatim slijedeća i u praksi komplementarna olakšavajuća 
šablona disanja u srednjim registrima sa difuznim pobočnim upo- 
rištem. U višim registrima svi oblici yoge na ovom području spo- 
minju »kružno disanje «koje se zbiva bez osjetnog prekida između 
udisanja i izdisanja i bez wraćanja na uporište u ošitu. U toj 
vrsti disanja pritisak daha se osjeća snažnije u glavi, često uz 
osvježavajući o u gornjem dijelu grla (taj osjet ne zavisi od 
temperature uzduha). Dah se ipak ne uzdiže vertikalno iznad 
grlenog područja (»Mjeseca« prema fiziologiji yoge) i ne dostiže 
najviše dionice, tako da se potisak prema glavi (koji u vertikal- 
nom uzdizanju daha djeluje povoljno na raspon među očima) 
osjeća samo posredno, u popratnim nuz-tonovima, da se ponovno 
poslužim muzičkom metaforom. U toj je vrsti kružnog disanja 
teže održati lakoću daha bez smetnji u donjem uporištu koje je 
previsoko, u području srca, pa se može donekle ustaliti jedino 
postepenim ovladavanjem astheničkim djelovanjem tako izazva- 
nih osjećaja. 

S fiziološkog ili s medicinskog stanovišta promatrači bez ne- 
posrednog, a i bez duljeg posrednog iskustva skloni su često da 
precijene opasnost od trenutačnih organskih poremećaja koje 
može da izazove i nehotično prenaprezanje u vježbama koncen- 
tracije ove vrste. O namjernom prenaprezanju ne želim da g 
vorim. Ukoliko se radi doista o vježbama koncentracije d 
svaki tjelesni napor koji je stvarno prenapregnut, a ne samo po- 
sljedica borbe s inercijom i nepovjerenjem u vlastite snage, is- 

jučuje neposredno svaku dalju mogućnost psihičke koncentra- 
cije za određeno vrijeme. Smatram na osnovu vlastitog ekspe- 
rimentiranja da je inteligentno shvaćanje svrhe, ne samo kon- 
templacije u cjelini, nego i svakog pojedinog elementa i sredstva 
u toku vježbi, dovoljna zaštita od opasnosti koje duh može da 
nanese tijelu. Pošto sam i sam doživio jednu takvu krizu pred 

blizu godinu dana (pod kraj prve godine svojih vježbi), pokušat 
ću da je opišem iz razloga koji mi se čine psihološki zanimljivi, 
a ne zato što bih je smatrao neposredno opasnom po život i 
zdravlje. 

Jačanje organskih preduvjeta izdržljivosti u vježbama ove 
vrste (mirno sjedenje s uspravnom i neoslonjenom kičmom sve 
duže vremena; disanje s povećanim i s umanjenim volumenom 
u odnosu prema nesvjesnom prirodnom disanju, i organske nus- 
pojave u vezi s neophodnošću traininga) sigurno da izaziva indi- 
vidualno vrlo različite reakcije i teškoće koje ne treba potcije- 
niti. Uz to je važno poznavati i osobito uvažavati vlastite predis- 
pozicije pri izboru metoda koje su često međusobno oprečne 
(vježbanje s pretežno uvećanim ili umanjenim volumenom disa- 
nja, labavljenje mišića, metode reagiranja na psihičke smetnje). 

U vezi s tim stjecanjem tjelesne kondicije u najsnažnijoj mi 
je uspomeni iskustvo na prijelazu od prvog na drugi način »crp- 
ljenja« o kojem govori sv. Tereza. Početni, najprimitivniji način 
stvara osjećaj unutarnjeg napora (usp. »punjenje siringe«) i sklo- 
nost jednosmjernom pokretanju gornjeg tijela, gore—dolje. In- 
tenzivnije disanje je u početku potrebno da se održi napetost 
»konopa pažnje«, kao što loš glumac mora da govori glasnije, i 
što je još gore, da sluša sam sebe da bi se održao u ugođaju ulo- 
ge. Prijelaz na slijedeću fazu događa se neočekivano (u mojem 
slučaju nakon približno pola godine). Neugodni napor crpljenja 
daha bez izvjesnosti da li će se izdržati ono što se iscrpljuje, 
strah pred »sušom« i usahnulošću o kojem govori sv. Tereza, 
prestaje trenutačno. Osjeti se lakoća kružnog zamaha, od lijeva 
prema desno, koji zamjenjuje vertikalni napor i uporište. To je 
rezultat snažnog disanja do kojeg treba izdržati i u smislu citi- 
ranog opisa Sun-lun metode (prema Win Peu u ovom poglavlju). 
Ali baš je to naglo olakšanje u mojem slučaju izazvalo najveću 
teškoću. Lagani zamah kruženja daha postaje sve snažniji kao 
odmotavanje konopa na bunaru kad se čekrk ispusti iz ruke. U 
početku tog iskustva vrlo je zanimljivo motriti popuštanje težnji 
za labavljenjem tijela, mnoštvo blagih ritmičkih pokreta u nu- 
trini tijela kojih nikada prije nismo bili svjesni, i brzinu njihove 
ekspanzije. Sve to konačno dovodi do nesposobnosti vladanja 
olabavljelim tijelom koje ne gubi nego ojačava glavni ritam 
kružnog kretanja. Ugodni i neugodni organski osjećaji pri tome 
su vrlo zorno izmiješani. 

Spomenuo sam ranije opis tih doživljaja u ranoj buddhistič- 
koj komentarskoj književnosti — »naginjanje natrag, u stranu 
i u svim smjerovima« uz osjećaje »uznemirenosti, drhtanja i 
kolebanja«. Opisujući sthenično i asthenično djelovanje čuvsta- 
va i mimičke i pantomimske posljedice tog djelovanja, Wundt je 
još dovoljno duboko zalazio i u čistu introspektivnu kvalitativnu 
analizu čuvstava koja izazivaju takva fiziološka stanja. Jedna mi 

še konstatacija pri tome čini vrijedna i za vlastita opažanja na 
ovom području: Čuvstvena uzbuđenja koja naglo provaljuju, 
»kao što su iznenađenje, strah, razočaranje i srdžba«, sva su 
asthenična, dok čuvstva koja nastaju postepeno, »kao što su za- 
brinutost, sumnja, briga, žaljenje, iščekivanje, a često i radost, 
nezadovoljstvo i briga«, koja su po svojoj prirodi redovno inter- 
mitentna, mogu biti i sthenična 1 asthenična. (Grundriss, 13, 12) 
— Jasno je da se u stanjima koja ovdje opisujem radi o fizio- 
loškom djelovanju ove posljednje vrste čuvstava. 

U mojem iskustvu negativna, zastrašujuća i nelagodna čuv- 
stva bila su bez teškoće prevladana predznanjima ove vrste, a 
osobito prepoznavanjem i neposrednim razumijevanjem nekih 
pojedinosti iz fiziologije kundalini - yoge. Prva refleksija u vezi 
s opažanjem unutrašnjeg kružnog kretanja od lijeva na desno 
bila je da takvo kretanje odgovara strujanju životne energije u 
vodu /da, tj. u simpatičkom živčanom sistemu. Struja pingale, 
vagusa, kruži u suprotnom smjeru. Je li moguće namjerno pro- 
mijeniti smjer toga instinktivnog kretanja? Pokušao sam i vi- 
dio da je to moguće bez teškoća, iako je kretanje s lijeva na 
desno ostalo prirodnije i istrajnije. Spomenuo sam ranije pre- 
lamanje dvotaktnog disanja u četverotaktnu šablonu. U ovom 
iskustvu horizontalnog unutrašnjeg kretanja ista se pojava 
javljala nekad sama od sebe, ali mnogo snažnije osjetljiva, kav 
prevladavanje mrtve tačke, uvijek na istom mjestu, jer doživljaj 
kretanja tu subjektivno nije samo doživljaj kretanja daha. Do- 
življajno središte tog kretanja je u području srca. Smetnju koja 
je konačno prekinula moje vježbe za nekoliko dana shvatio sam 
kao nesrazmjerno preopterećenje simpatičkog živčanog sistema, 
koje se odrazilo u grčenju i perifernom osjećaju bola pri di- 
sanju. Blizu dva dana osjećao sam potpuno gađenje od hrane. 
Bol od grča u želucu koji nije popuštao dok ga nisam odstranio 
umjetno, ljekovima, nije mi bio nepoznat, a ni doživljaj gađenja 
s tim u vezi. Od takvih sam napadaja grčeva zbog gađenja prema 
hrani patio duže vremena u djetinjstvu (sjećam ih se vrlo zorno 
iz doba kad sam išao u osnovnu školu). Kasnije su prestali sami 
od sebe i nisu se više ponavljali. 


Iz svega toga bilo mi je vrlo jasno, i to upravo po fiziološ- 
kim simptomima, da sam dosegao osnovni i polazni stepen Budd- 
hine prvobitne metode kontemplacije — odvratnost od prljav- 
štine života uopće (asubham). Zakoraknuo sam na put pročiš- 
ćenja (visuddhi-maggo), na put koji od oduševljenja vodi u apa- 
tiju (upekkha), »gašenje« i »hlađenje« »životne žeđi«. Psihički 
postoji samo jedan lijek od tako izazvanog gađenja, a to je upra- 
vo apatija. Ni u kojem slučaju identificiranje sebe sa drugima, 
kako savjetuje »hinduistička« filosofija, a i većina buddhistič- 
kih pustinjaka, za koje se put pročišćenja površno svodi na dra- 
govoljno tonjenje u blato istočnjačke prljavštine i spas u »opti- 
mističkom« sportskom stavu prema teškoćama primitivnog ži- 
vota. Bez pomirenja sa odvratnošću života treba postići nepo- 
kolebljivost. U tome se sastojao i izgubljeni smisao orijentalizi- 

rane helenske filosofije stoika, skeptika i kinika. Ta shvaćanja 
Evropi ne bi trebala da budu nova. (Neke aspekte nastojao sam 
da obradim u posljednjem dijelu svoje neobjavljene disertacije.) 

Zbog toga mi se čini vrlo važan historijat Buddhine metode 
kontemplacije (čija je primjena u prvoj fazi razrade, prije Sati- 
-patthana-suttć, dovela do vala samoubojstava među prvim učeni- 
cima). Tu ću historijsku temu razraditi u posebnom poglavlju 
kasnije, jer je njena važnost odlučna u mojem ličnom slučaju. 

U tom ličnom slučaju, onkraj samoubilačkih dilema iz kojih 
me je upravo Buddhina pouka izvela na čistac (besmislenost ži- 
vota sama za sebe ne može biti ni logički dovoljan razlog, a ni 
životno dovoljno snažan podstrek za samoubojstvo", konačni re- 
zultat je značio najprije fiziološko jačanje organizma za vježbe 
ove vrste uz punu kontrolu mirnog stava čvrste i nepomične kič- 
me, a i bolja svijest o dubljim i kompleksnijim psiho-fiziološ- 
kim vezama koje te vježbe razvijaju. Smetnje se nisu ponovile 
već godinu dana, iako moje duže i napornije vježbe još uvijek 
pogdjekada završavaju popuštanjem kontrole nad tijelom koje 
tada samo od sebe vrši svoje kompenzione vježbe, čije neobične 
pokrete imam namjeru da provjerim detaljnijom usporedbom s 
klasičnim gimnastičkim asanama yoge. 


Spomenuo sam ranije mantram ili mističku formulu »om, ma- 
ni padme hum« koja je najpopularnija molitva, ili tačnije invo- 
kacija, još tačnije aspiracija, u tibetanskom buddhizmu. Napo- 
menuo sam da njeno razjašnjenje pretpostavlja predodžbu o 
ćakrama u sistemu kundalini-yoge, zbog čega se i ja služim gdje- 
kada formulom kao sredstvom usklađivanja pažnje na uzlaznom 
i silaznom dijelu krivulje svojih vježbi. Na prvi je pogled jasno 
da je fonetski raspored vokala, na kojima je dugi naglasak, sila- 
zan. Cijela formula sa svojom jedinstvenom intonacijom ima ne- 
sumnjivo usklađujuće djelovanje. Pri izgovoru svakog sloga u du- 
gom neprekinutom izdisaju treba pažnju koncentrirati na sre- 
dište prirodne rezonancije vokala koje odgovara u silaznom nizu 


9) Moje stanovište prema samoubojstvu kao sredstvu dokončanja tizičke 
patnje ne razlikuje se bitno od Schopenhauerova: Samoubojstvo nije rješe 
nje duševne patnje, neutažene žeđi za životom, neiskorijenjene volje za 
životom. Buddha je u tome eksplicitniji, jer je i to jedan od bitnih aspekata 
njegove religioznosti. Karakterističan je međutim njegov odbojni stav pre- 
ma ustrašenom zgražanju i najbližih učenika u takvim slučajevima. To je 
jedna od više vrsta primjera, gdje se u Buddhinim izjavama očituje njegova 
tragična svijest da će njegovo učenje o etičkoj autonomiji vrlo brzo pro- 
pasti u blato tabuizma religije. Drugi je primjer njegov otpor i na kraju 
fizičko gnjušanje prema pravilima redovničke discipline. U ovom je slučaju 
gnjušanje slijedilo stvarni poraz njegova stava u vlastitoj prosjačkoj za- 
jednici. (Aluzija na tekstove Udana V, 5, i Anguttara IV, 204.) — Dosljed- 
no principu da se duševna patnja ne može odstraniti tjelesnim sredstvima 
ni nasiljem (razlog zbog kojeg se Buddha otcijepio od đaina), u mojoj se 
ličnoj sudbini odrešita spremnost za samoubojstvo ispoljila samo jedan. 
put u suočenju sa dužnošću ubijanja u ratu. — Za spomenuti Schopen- 
hauerov stav vidi: Parerga und Paralipomena II, pogl. 13. Uber den Selbst. 
mord. 

rasporedu ćakra ili »lotosovih cvjetova« duž kundalini. Om tre. 
ba da odzvanja u gornjem dijelu lubanje, ma sasvim izrazito u 
području očiju, na čiji raspon blagostvorno djeluje, ni u grlu, pad 
u području srca kuda se dah naglo spušta iz grla (otuda ponavlja- 
nje vokala a), me u »sunčanom pojasu« ošita, a hum u donjem 
trbušnom području gdje obuhvaća dva opisana ćakre. Pri dovo. 
ljno snažnoj intonaciji hum je slog koji najdulje traje do potpu- 
nog iscrpljenja daha sa dna pluća. 

Ovu sam formulu naučio još u mladosti, sa datim razjašnje- 
njem, od jednog lažnog lame, pa je primjenjujem i sada kad u 
vježbi koncentracije na disanje ranije opisana krivulja dosegne 

ribližno svoj vrhunac. Spomenuo sam stepenastu strukturu te 
krivulje uzdizanja uporišta daha. Ta uporišta organski odgova- 
raju smještajima ćakra. Ipak već i početnik može lako primi- 
jetiti spontane mogućnosti varijacija i skokova u tom stepeno- 
vanju. Zbog toga je upravo vrlo vrijedan metaforički opis Rama- 
krišnin, citiran u gornjem tekstu. Pogotovo vrijeme zadržava- 
nja u pojedinim područjima znatno varira, a lako je shvatiti za- 
visnost toga od ugođajnog stanja. Prirodno je da se na najnižim 
uporištima ispod ošita dah ustaljuje najčešće i najduže (u mo- 
jem slučaju često blizu pola sata). To je nesumnjivo povoljno 
za koncentraciju tako dugo dok ne dovodi do učmalosti, opasno- 
sti koju nastoji na predusretne osobito Sun-lun metoda. Promje- 
na registra, osobito u ovoj dionici, vrlo je jasna promjena ugo- 
đajnog stanja. Dalji uspon, već zbog spomenutih fizioloških teš- 
koća održavanja viših uporišta, ima tendenciju sve većeg ubrza- 
vanja, koje sigurno nije povoljna pojava. Povodom tih opažanja 
sam ustanovio da primjena formule »om mani padme hum« 
pri ustaljivanju daha na najvišim uporištima utječe povoljno na 
njegovo usklađenje, a osobito na usklađenje naknadnog ritma 
niz silazni dio krivulje. 

Još jedna analogija, ili radije reminiscencija na yogu, koju na- 
lazim u zapadnoj mističkoj književnosti bila mi je vrlo drago- 
cjena zbog srodnosti s vlastitim sklonostima. 

Engleski historičar Gibbon (The Decline and Fall of the Ro- 
man Empire, pogl. 63.) citira slijedeću uputu za kontemplaciju 
koju daje opat jednog manastira na Athosu, u 11. stoljeću: »Kad 
si osamljen u svojoj ćeliji, zatvori vrata i sjedni u ugao. Uzdigni 
duh nad taštinu prolaznih stvari. Prigni bradu do prsiju, usre- 
dotoči pogled i misao na srednji dio trbuha, u područje pupka, i 
pronađi smještaj srca, gdje je sjedište duše. U početku će ti se 
sve to činiti tamno i nelagodno, ali ako ostaneš izdržljiv danju 
i noću, osjetit ćeš neizrazivu sreću. Čim duša razotkrije taj smje- 
štaj u srcu, biva obasjana mističkom eteričkom svjetlošću«." 


10) Uap. Dodatak 2., o Sehopenhaueru, pozivom na ovu bilješku (str. 73). 
Položaj tijela koji opisuje athoski opat dobro je poznat u klasičnoj knji- 
ževnosti yoga sistema. U djelu Hatha-yoga,pradipika (v. rnije spomenuti 
njemački prijevođ, H. U. Rieker, Dos klassische Yoga-Lehrbuch Imdiens, 
Rascher, ZUrich, 1957.), komentar uz II, 45, daje uputu o tome: »Tadđa tre- 

Zbog ovakvih asocijacija citirao sam ranije buddhistički te- 
kst u kojem se ukazuje na to da je od triju područja »tijela da- 
ha« najteže postići jasnu koncentraciju na srednje područje sr- 
ca. Odatle se razvila jalova dogmatska diskusija o prednosti- 
ma koncentracije na vrh nosa i o herezi koncentracije na područ- 
je »pupka«. 


Vježbe u uzdizanju daha i njegovu održavanju u višim regis- 
trima pogoduju neposredno održavanju određenih ugođaja čije 
se povoljno djelovanje na kontemplaciju, a ne samo na koncen- 
traciju duha, počinje osjećati snažnije zapravo tek onda kad se 
iz navike počinju pretvarati u refleks koji mogu lako da evoci- 
raju i trenutačni doživljaji, zapravo inspirativni prizori u nor- 
malnom toku života van vremena provedenog u vježbi, ili izvan 
»zatvorenih vrata ćelije«. Shvatljivo je da takvi inspirativni mo- 
tivi, koji spontano proširuju dah, nalaze pobudu u svagdašnjici 
pustinjačke osamljenosti znatno lakše nego u životu onih koji 
su pred stravičnom tišinom vlastitog duha pobjegli u skrovišta 
»džungle na asfaltu«. 


Želim na završetku da opišem doživljaj te vrste koji me up- 
ravo zaokuplja u novoj okolici, u planinskom dijelu Cejlona, oko 
pustinjačkog doma gdje provodim ovo ljeto. 

Iznad plantaže čaja na obronku gdje stanujem, prolazi že- 
ljeznička pruga. Vlakova nema mnogo i nisu velika smetnja. Je- 
dan dio puta uz prugu postao je moja redovna predvečernja še- 
tnja. 

Ispod prozora moje sobe spušta se prema sjevero-zapadu pod- 
ručje plantaže čaja u dno dobro navodnjene kotline uz čiji sup- 
rotni, blaži obronak uzlaze u luku terase rižinih polja. Željez- 
nička pruga na usponu prema južnoj strani uskoro dolazi do kra- 
ja kotline, zatvorenog najvišom planinom. U tom međuprostoru 
prolazi najprije nedaleko odavde kroz kratak tunel iza kojeg sli- 
jede još dvije nevelike, ali strme i duboke uvale. Sa vrha brda, 
kao obično u bujnosti cejlonskog zelenila, spuštaju se kroz uski 
procjep u njihovo dno tanki mlazovi vodopada po gromadama 
oblih smeđih stijena. Obronci jedne i druge uvale zastrti su ši- 
rokim prugama žbunova čaja, ćilimima na kojima se mekim i 
tmastim preljevima zelenih boja ocrtavaju okrugli obrisi niskih, 
ravno podrezanih krošanja pri zemlji. U tim uvalama nisam još 
nikada vidio ni beračice ni obrezivače, dok je s ove strane pre- 
ma velikoj kotlini, veći dio obronaka upravo sada potpuno obre- 
zan i ogoljen kao čokoti vinograda nakon berbe. Dva procjepa u 


bs suzdržati dah, pritisnuti bradu na prsa i pri tome uvući trbuh. To se na- 
ziva đalandahara.bandha.« Dalje se u komentaru ističe da se spuštanjem 
glave do prsiju postiže potisak prane (životnog daha)) prema donjem dijelu 
tijela (mulandhara ili sjedište kundalini). Još jedan prigodni citat, Kular- 
nava-tantra, IX, 44: »Božanstvo je za neprobuđenog u slikama, za vipru 
(vrača) u vatri, a za mudraca u srcu.« 

uglu djeluju zaboravljeno, tim više što do njih ne dopiru ni žvu- 
kovi iz kotline. Zvukovi bubnjeva su najčešći i najpodnošljiviji. 
Vladari su svojim vazalima poklanjali područja zemljišta »dokle 
se čuje bubanje. U predvečerje se javlja odnekle i jedna trula. 
Na prazničke dane trešte zvučnici s izlizanim gramofonskim plo- 
čama, istim u svakim svatovima. Noćno bubnjanje je obred istje- 
rivanja vraga. 

Tako su Škoti u manje od sto godina cejlonske prašume pre- 
tvorili u vrtove čajnih plantaža, često puta i dalje nego oko seže 
i nego se čuje bubanj. Prolazeći kroz te nasade, za čiju su obradu 
Škoti ovamo doveli Tamile iz Južne Indije, osjetim ponekad nos- 
talgiju za njihovim još ranijim remek-djelom, plantažama na ob- 
roncima istočnih Himalaja i za najneobičnijom uspjelom mješa- 
vinom ljudskih rasa, Škota i Tibetanaca, čije sam rijetke prim- 
jerke sreo najprije u planterskom hotelu u Kalimpongu. 

Preko vodopadnog ruba spomenutih uvala prelaze u laganom 
luku dva željeznička mosta. Prvi je nešto niži, možda ispod dva- 
deset metara, a drugi je mnogo viši, duži i veličanstveniji. Sa pr- 
voga se mosta i iz njegove neposredne blizine čuje šum, blag ali 
bogat raznolikošću zvukova i dionica, vode u padu kroz zelenilo 
rascvalih obala, dok se s drugog većeg mosta šum vode jedva ču- 
je, utonuo u jednoličnost daljine, ako se sa sredine mosta prisluš- 
kuje vrlo pažljivo duže vremena, prateći pogledom tok vode u 
većim udubinama koje u smjeru prema kotlini bivaju sve pro- 
stranije i tiše. 

Mostovi su kao i puteljak uz prugu ujedno i prolazi za pješa- 
ke. I na Cejlonu još postoje primitivni viseći mostovi nad prova- 
lijama. Ova dva željeznička mosta, osobito drugi, veći, po građi 
svog pješačkog dijela djeluje kao neke vrste prelazni oblik izme- 
đu modernih željeznih konstrukcija i visećih mostova od bambu- 
sa i puzavaca, čiji je vijek, slično ljudskome, odmjeren sagnije- 
vanjem. Pošto tračnice prelaze oba mosta u blagom luku, nad 
praznom provalijom koja zjapi između njih na nekim je mjesti- 
ma raspon tračnica unutar željezne konstrukcije pojačan po na- 
knadnoj potrebi drvenim pragovima uklipljenim među tračnice. 
Pješački dio na prvom, kraćem mostu sastoji se od tankih i ela- 
stičnih željeznih traka. Na drugom mostu prelaz »održavaju« za- 
interesirani prolaznici raznim sredstvima, rashodovanim željez- 
ničkim pragovima učvršćenim uzduž ili poprijeko među prečka- 
ma željezne konstrukcije, čije popunjavanje za pješačke potrebe 
izgleda da nije bilo prvobitno predviđeno, a na nekim mjestima 
i daskama čija je ravnoteža, tamo gdje im dužina ne doseže do 
željeznih prečaka, obezbijeđena željeznim klinovima učvršćenim 
odozgor, ili su uglavljene kamenjem tamo gdje im je željezni 
okvir preširok. 

. Služba socijalnog osiguranja po cejlonskim selima sastoji se 
iz dvije starodrevne ustanove. To su lITEk« i baas. »Dobar je li- 
jek kao dobra majka, koristan protiv svake nevolje jednako, a 
nikada ne škodi.« Dobar je baas majstor za sve zanate kao do- 
bar otac, sve zna da popravi, a ništa ne pokvari. Trebalo mi je 

vremena i iskustva da shvatim da je uvredljivo pitati za specijal- 
nost baasa ili lijeka. 


Ovaj je most slika i prilika šramadane, službe zajednici koju 
je ustanovio Gandhi u Indiji, a koja se_ još održala ovdje na 
periferiji izvan Indije, a naravno ne u Indiji samoj, gdje je smrt 
Gandhija obavezno smatrati totalnom. 

U vezi sa ugođajnim stanjem zbog kojeg je ovaj most u tihom 
zavoju pruge za mene dragocjen, baš takav kakav je, važno je 
spomenuti da se pored mosta nad ponorom još istančanije pro- 
težu i zuje telegrafske žice. 


Neobični prizor za kojim se ogledavam u prvoj uvali je po- 
novni susret sa »znancem iz Delhija«, koga sam opisao u ranijem 
pismu s pustinjačkog otoka. Njegovo se najprirodnije kretanje 
sastoji u puzanju po granama i ograncima. Ovdje je međutim, 
namamljen uskoćom uvale naučio da leti visoko nad podnožjem, 
u pravilnim i dostojanstvenim lukovima, mirno raskriljenim sme- 
đum krilima koja u tom neobičnom podvigu poprimaju oblik sko- 
ro pravilnog kruga. Iako je stilski dotjeran, let mu ipak nije 
dug, a najljepši je prizor spuštanje na granje u dubini, po koje- 
mu sretno klizi nakon tako zamašnih zaleta. Nad sredinom po- 
nora pored drugog mosta svakog me predvečerja čeka jedna dru- 
ga ptica, manja i skromnija, najsličnija vrapcu, ali ipak s ma- 
lom trouglastom perjanicom navrh glave i crvenim efektom na 
prsima, koji dolazi do izražaja kad poleti. Tipična domaća ptica, 
ali na neobičnom položaju ovdje na telegrafskim žicama pona- 
ša se upadno drukčije — možda pod utjecajem sličnog ugođaja 
koji obuzima i mene na toj tački. Žica je kao i svaka druga, ali 
su visina i raspon među stupovima na suprotnim obalama mož- 
da ipak preveliki i prenapeti za pticu vrapčeva soja. Dok se ina- 
če vrte i motaju u jatima, trijebe buhe ispod krila i oštre klju- 
nove po žicama, ovaj moj sudrug pored mosta sjedi uvijek sam 
na sred sredine, posve nepomično dugo vremena na svojoj žici, 
nesmetan mojom prisutnošću. Uvjeren sam da je to uvijek ista 
ptica, privučena i ohrabrena možebiti prvom nehotičnom posje- 
tom u ovu opasnu samoću. 


I druga, dalja obala u blizini mosta ima sasvim neobična obi- 
lježja. Na rubu procjepa kroz koji dalje prolazi pruga lijeva je 
pobočna stijena neobične boje ciklama. Prašinom te stijene pre- 
kriven je i puteljak još desetak metara, dok je s druge strane 
tračnica boja stijena i puta normalna, boja okera, posve jednaka 
boji moga platnenog ogrtača. Nizvodno prema kotlini, na polovici 
visine između mosta i potoka ide ravan i širok put obrastao soč- 
nom niskom travom, kakvu ovuda inače nisam vidio. Naravno 
da je put samo varka i da nije predviđen za šetače, nego se 
valjda proširio sam od sebe uz skoro neprimjetan uski. al 
vode. Slično je i sa ravnim, pravilnim žutim prugama koje raz- 
dvajaju široke trake zelenih ćilima čajnih ploha. Ni to većinom 
nisu putovi nego pravilno iskopane duboke grabe za navodnja- 
vanje. 

Kad sa sredine mosta ustalim pogled na nekoj većoj i uda. 
ljenijoj nizvodnoj udubini u kamenu u kojoj se ljeska voda pro- 
tičući prema dolini, ili na naboru tamnozelenog Ćilima čaja pri 
njegovu donjem rubu, gdje se završava u blagoj oblini, svjestan 
tišine toga mekog zakutka među brdima — mekoća u kojoj nema 
odjeka osjeti se neposredno i u udisanju uzduha osvježenog sje- 
novitošću, a ne vlagom — u tom smirujućem dahu iz perspek- 
tive mosta koja je po sebi uzbudljiva, ili barem djeluje kolebljivo, 
osjetim kako mi iz vrhova prstiju struji prema srcu, a odatle se 
ponovno širi prema sljepoočicama ono raspoloženje smirujućeg 
oplahivanja izvana koje je svojstveno stanju približavanja za- 
dubljenju na prvim stepenima đhana. Takav kratkotrajni doživ- 
ljaj zadubljenja, izazvan analogijom vanjske prirode, osobito u 
planinskom kraju u predvečerje, pristupačan je svakome tko tek 
uspije da se osami u okrilju takve okolice. Zato sam htio na kra- 
ju da potvrdim autentičnost takvih doživljaja. (Sjećam se iz mla- 
dosti crkvenih zvona koja sam slušao na puteljku po strmom 
sljemenu iza Oštrca kod Samobora u takvim predvečerjima.) Te- 
že je održati bez isto tako slučajne pomoći izvana to stanje o- 
buzetosti u nastavku puta, ili šetnje, KaG autemtičnu »meditaciju 
u hodu«, koju u mojem dosadašnjem iskustvu omogućava jedi- 
no obuzetost svijesti široko rastvorenim pokretom pogleda koji 
je oslobađa okova misli tako dugo dok mu zamah na dosežnoj 
razdatjenosti nailazi na iznenadnost novih uporišta. Za mene su 
na ovom ustaljenom putu trajni izvor novog, postepeno sve in- 
trovertnijeg osvježenja i zastajkivanja postala stabalca jasmina 
s okruglim krošnjama nad pleterom niskih debla, na zaravnima 
travnih vidikovaca koji razdvajaju brdske procjepe pruge između 
tunela i dvaju mostova. 


Band4rawela, 5. IX 1967. 


DODATAK 1. 


Predstavnik jedne od najozbiljnijih i najuglednijih škola koje u suvre- 
menoj Indiji njeguju tradiciju yoge, daje ovo teorijsko razjašnjenje: 

»Prema indijskoj tradiciji svako doba ima svoje Sveto pismo — vyuga-ša- 
stra — koje upravlja | rukovodi život ljuđi u pravilnom smjeru. . . U prvom 
(zlatnom) dobu ispravni nauk (dharma) je shvatljiv u svom punom opsegu, 
u drugom (srebrnom) dobu smanjen je za jednu četvrtinu, u trećem (bron- 
čanom) za polovinu, a u posljednjem, Kali-yuga (suvremenom željeznom 
dcbu) postoji još samo jedna četvrtina toga ispravnog nauka. . . (Dok su u 
prvom razdoblju Vede bile svete knjige, u posljednjem, Kali, željeznom 
dobu, Sveto je pismo Tantra-šastra...) Sljedbenici tantre smatraju te spl- 
se vrhovnom objavom za naše doba kad se čovječanstvo napreže pod teš- 
kim teretom adharme — nepravde i neistine. Ističe se da u sadašnjem vre- 
menu nije moguće sprovoditi obrede i asketske zavjete koje predviđa sistem 
Veda. Ni lične sposobnosti ni uslovi kolektivne okolice modernog društva 
eda: prjEltni Ljudima takvih vremena Ta areas hdrgu naj- 
p e | najsigurnije vodstvo da postignu cilj života, ko e samo u 
oslobođenju od neznanja, mukti, nego također | u zadovoljenju osnovnih 

poriva samoodržanja, afirmacije svoga ja i užitka u tim postignućima — 
bhukti. . . Nije više potrebno prolaziti kroz duga razdoblja pripravnih 
vježbi, propisanih u disciplini Veda i vedante. . . Nema više dovoljno onih 
koji su sposobni da se obezbijede duševnom čistoćom, umnim rasuđivanjem 
i otcjepljenošću od svijeta, do čega vodi naporan studij i kontemplacija. . . 
Tantra ne potcjenjuje ovozemske težnje, ovdašnjost, i ne propovijeda uzlet 
u nebesko blaženstvo van svijeta. . . Tantrički vjernik, za razliku od onoga 
koji je vjerovao u Vede, ne smatra tok zemaljskog života (samsara) paklom. 
Slika puna strahote i zgražanja koja je za vjernika Veda predstavljala 
ovosvjetski život bila je dovoljno snažna da izazove odvratnost. . . Tantri- 
čki vjernici su pronašli igru valova Brahminog blaženstva u samom tome 
toku života. . .« (M.N. Pandit, Studies in the Tantras and the Veda, Madras 
1964, str. 3—7.) 

I predstavnik buddhističke Sun-lun metode, koga ovdje češće citiram, 
daje na osnovu posve tačne dijagnoze bijednog društvenog stanja suvreme- 
nog čovjeka, ili tačnije intelektualca, kriterije prema kojima želi podesiti 
svoju metodu kontemplacije. Dio tih kriterija čini mi se iz istih razloga kao 
u slučaju indijskog tantrizma ne samo moralno zazoran nego i intelektualL 
no neozbiljan pokušaj tehničke mehanizacije kontemplativnog zadubljenja. 
Na jednom mjestu uzima u obzir (vjerojatno pod utjecajem A. Huxleya) 
čak i to da je suvremeni čovjek skloniji drogama nego duhovnom naporu, 
iako u tome ne vidi olakšavajuću nego otežavajuću okolnost. Od njegovih 
ll kriterija »ispravne metode meditacije« u tom su pogledu karakteristični 
kriteriji 7—9: »postizanje brzog rezultata, mogućnost primjene usput, uz 
ostale dužnosti, prilagođenost tromoj intuiclji«. 

Budući da se radi o tipičnom stavu »adaptacije« istočnih metoda na pa- 
tološku psihu zapadnog čovjeka, vrijedno je navesti i nekoliko podataka 
iz obrazloženja u dovoljno opširnoj i klinički dovoljno stručnoj dijagnozi 
ovog burmanskog teoretičara (Win Pe, prilog u brošuri The Yogi and Vi- 
pussana, Sunlun Buddhist Meditation Centre, Rangoon, 505/8, Prome Road. 
Str. 15—22.) 

»Metoda treba da bude prilagođena vremenu u kojem živimo, podđesna 
za današnjeg čovjeka. Ovo se doba ne može uspoređivati s procvatom budd- 
hizma pred 2500 godina.« 

»Ovo je doba simbola, poimova i oblika ,apstrakcije i intelektualizacije«. 

»Ovo je doba protivno bilo kakvom suzbijanju tjelesnih nagona ili du- 
hovnih impulsa. Ono zahtijeva njihovu upotrebu i izraz u potpunosti, jer 
se boji da bi kontrola nad njima dovela do trauma i drugih psihičkih neu- 
ravnoteženosti.« 

»Ovo je doba čulnosti, užitka u čulnosti i ponosa u sposobnosti zašovo- 
ljavanja i povećavanja nivoa čulnih prohtjeva.« 


»Ovo je doba psihopata i neurotika.« 


»Ovo je svijet koji guta pilule i iz lijenosti ne trpi duhovnu disciplinu. 
Kako je upozorio Edward Conze, moderni individualizam, izlike demokrTa- 
cije i suvremene metode odgoja zajedničkim naporom dovode do averzije 
prema duhovnoj disciplini.« 

»Modernom čovjeku nije mnogo stalo do potpunog povlačenja u mana- 
stirski život, gdje je moguće slijediti vježbe meditacije redovno i bez pre- 
kida. On ima mnoštvo svjetovnih dužnosti, pa bi zato htio da mu se pruži 
metoda koju će moći da slijedi skupa s tim drugim dužnostima. A 1 oba- 
veze koje mu te ostale dužnosti nameću ne ostavljaju mu dovoljno vre- 
mena da se vježba u meditaciji.« 

»Njegovo je glavno obilježje pomanjkanje brzog uviđanja. Moderni čov- 
jek se odlikuje tromošću intuicije.« . 

»Ako treba birati između metode koja je intenzivna i dovodi do brzih re- 
zultata i metode koja nije napeta i koja ne donosi brze plodove, onda je 
prva podesnija za modernog čovjeka koji nema dovoljno vremena da po- 
sveti meditaciji. . . Ali ako se ozbiljno napregne, zato što je metoda inten- 
zivna, onda može u kratkom vremenu (od nedelju dana ili od mjesec dana) 
da postigne ono što je htio, ili da u najmanju ruku utre svoj put, tako da 

će mu slijedećih praznika biti lakše, pa će vjerojatnije postići unutarnji 
preobražaj.« 

Ipak, »u određenom smislu nijedna metoda meditacije koja vodi do du- 
hovnog uvida ne može da se uskladi sa svjetovnim životom«, priznaje pri 
kraju i ovaj optimistični autor. 


Tako istočnjak još uvijek ne uviđa da je zapadnjaku upravo potreban 
lijek od svega toga pred čim istočni liječnik izražava religlozno poštovanje. 
U tome je današnja prednost zapadnjaka. 


DODATAK 2. 


Schopenhauerova hipoteza o fiziološkoj podlozi parapsihičkih 
doživljaja 


Schopenhauer, u opširnom eseju, Versuch ilber das Geistersehen und was 
damit zusammenhingt (Parerga und Paralipomena, I.), polazeći od sna poku- 
šava da uđe u trag fiziološkoj podlozi parapsihičkih doživljaja uopće, za- 
mjeravajući najprije spiritualističku hipotezu o njihovoj metafizičkoj pod- 
lozi (a to na ovom području znači naivni realizam) sa idealističkom podlo- 
gom svoga spoznajno-analitičkog stanovišta. Ovdje mi nije moguće Scho- 
penhauerovu teoriju uspoređivati s Bergsonovim biološkim i fiziološkim 
hipotezama o mogućnostima unutrašnjeg zaokreta duha (torsion) i o nedo- 
statnosti instrumentalnih funkcija mozga i živčanog sistema za razjašnje- 
nje pojava duhovnog života uopće (Matičre et Mćmoire). Ne čini mi se smi- 
sleno ni pretpostavljati da je Bergson poznavao ovo Schopenhauerovo dje- 
lo u pojedinostima. Ipak mi se Schopenhauerov esej po specifičnosti svoje 
tematike čini vrijedan da se opširnije osvrnem na njega i usprkos zastarje- 
losti znanstvenih podataka na kojima mu je težište. To činim ne samo zbog 
prednosti čisto fenomenoloških analiza doživljaja, nego i zbog vrlo simpto- 
matičnog naglaska na neophodnosti fizioloških razjašnjenja ovih doživljaj- 
nih stanja. Takav naglasak nije samo posljedica modernog pristupanja pro: 
blemima. Upozoravao sam ranije u dijelovima ovoga eseja (osobito u 8. pis- 
mu) na Buddhino ishodišno insistiranje na ne-transcendentiranju pri analizi 
»tijela u tijelu« i psihičkih fenomena (dhamma) u psihičkim fenomenima, to 
jest u procesu njihova zbivanja. Taj se postulat doživljajno neposredno na- 
meće introspektivnim opisima u pokušajima svih vremena, a osobito iz 
aspekta mističkih doživljaja (koje treba jasno lučiti od okultnih ili para-psi- 
holoških, na kojima je ostalo i težište Schopenhauerova interesa. — O op- 
reci misticizma i okultizma pisao sam u ranijem dijelu ovoga eseja, tako- 
đer u 8. pismu.) 

Pokušat ću u ovom dodatku da skiciram Schopenhauerovu teoriju o fizi- 
ološkoj podlozi parapsiholoških doživljaja, polazeći od gore opisanog vla- 
stitog doživljaja »tijela u tijelu« kao popratne pojave i smetnje na putu 
kontemplativnog zadubljenja. (Služim se Deussenovim izdanjem Schopen- 
hauerovih djela — Piper, Minchen 1913., ali zbog jednostavnosti navodim 
oo originalnog izdanja, koje su kcd Deussena štampane u zagrada- 
ma. 

»Kad zaspimo i kad vanjski utisci postepeno prestanu djelovati, a Isto 
tako i pobude misli, u unutrašnjosti sensoriuma, počinjemo osjećati one sla- 
be utiske koji prodiru na površinu iz unutarnjeg živčanog žarišta organskog 
života posrednim putem, a isto tako i svaku sitnu izmjenu u krvotoku kako 
se odražava u sudovima u mozgu, kao što svijeća počinje da sija kad se 
smrkne svjetlost dana, ili kao što po noći čujemo žubor izvora koji je u 
dnevnoj buci bio nečujan. Utisci su preslabi da djeluju na budni, tj. djelat- 
ni mozak, sposobni su, kad se njegova vlastita djelatnost potpuno obusta- 
vi, da izazovu lagani podražaj pojedinih dijelova | predodžbenih snaga u 
njima; — kao što harfa ne odzvanja na strani zvuk dok i sama svira, nego 
tek onda kad je mirno obješena. . . Tako i slabi odjeci iz radionice organ- 
skog života prodiru u senzornu djelatnost mozga, kad ta djelatnost počne 

da tone u apatlju, ili joj je već potpuno prepuštena, pa počinju da je la- 
gano pobuđuju, i to neobičnim putem i sa druge strane nego što se to de- 
šava u budnom stanju. . . Jer, svi senzorni živci mogu da budu nadraže- 
ni isto tako iznutra kao i izvana da proizvedu onu vrstu osjeta koja im je 
svojstvena.« Tako podstaknut »mozak uvijek govori jedino svojim vlasti- 
tim jezikom, pa na taj jezik prevodi i one slabe utiske koji do njega do- 
Firu u snu iz unutrašnjosti« vlastitog organizma, a ne iz vanjskog svije- 
ta, »iako među te dvije vrste utisaka koji ga pobuđuju nema skoro nika- 
kve sličnosti. . . Zato su predodžbe koje nastaju u mozgu tim povodom po- 
sve neočekivane i potpuno heterogene i strane pojave prema toku misli ko- 
jima je mozak bio zaokupljen neposredno prije« isključenja i prelaza u 
stanje sna ili apatije. (Str. 223—226) 

Čini mi se da Schopenhauer s pravom odbija kao suviše površnu psi- 
hološku pretpostavku na kojoj se osniva i Wundtova teorija sna, uzgred 
obrađena u Grundrissu, (18,7): »Smanjenje aperceptivnih kombinacija u od- 
nosu prema asocijacijama. . . « Za Schopenhauera je na prvi pogled očito 
»i vrlo važno da se snovi ne mogu svesti na asocijacije misli. Jer snovi se 
javljaju ili usred dubokog sna, koji je potpuno mirovanje mozga... tako da 
je isključena i sama mogućnost asocijacija misli, ili na prelazu iz budne 
svijesti u san pri usnivanju, . . . tako da nam daju mogućnost da se pot- 
puno uvjerimo o činjenici da nemaju nikakve veze s asocijacijom misli u 
budnom stanju, nego da nit tih asocijacija napuštaju, a da je ni ne dotak- 
nu, dok vlastitu građu i povod nalaze na sasvim drugom nepoznatom mje- 
stu. .. Tako nam preostaje samo jedna vretpostavka da se radi o nekoj či- 
sto fiziološkoj pobudi koja dolazi iz unutrašnjosti organizma« (id. 221—222) 
»Pokušaj da se snovi prikažu kao igra misli sa slikama fantazije, dokaz je 
nedovoljne promišljenosti ili nepoštenja, jer je očevidno da se jedni od dru- 
gih bitno razlikuju. Slike fantazije su slabe, blijede, nepotpune, jednostra- 
ne i nestalne, tako da sliku nečega što nije prisutno možemo jedva zadr- 
žati nekoliko sekunda, a ni najživahnija igra fantazije ne može da se uspo- 
redi s opipljivom zbiljom pred kakvu nas stavlja san. Sposobnost predoča- 
vanja u snu udaljena je od sposobnosti fantazije kao nebo od zemlje. Svaki 
zorni predmet u snu je toliko istinit i savršen, dosljedan u svojoj svestra- 
nosti do posve slučajnih pojedinosti, kao što i sama zbilja. . . Osim toga 
slike u fantaziji uvljek nastaju na osnovu asocijacije misli ili motiva, a po- 
praćene sa sviješću da su proizvedene proizvoljno. Nasuprot tome, san se 
postavlja pred nas kao nešto posve strano što se kao i vanjski svijet na- 
meće bez našeg sudioništva, pa čak i protiv naše volje. Ta potpuna neoče- 
kivanost njegovih zbivanja, pa i najbeznačajnijih, daje mu pečat objektiv- 
nosti i zbiljnosti. Svi predmeti u snu pojavljuju se određeno i jasno kao 
zbilja, a ne tek u odnosu na nas, površinski i jednostrano ili samo u glav- 
nim i općim crtama. . .« (218). 


»Prvi korak za rješenje ove zagonetke može nam omogućiti jedino stvar- 
na fiziologija sna.« Pošto ta znanstveno još nije pronađena, Schopenhauer 
iznosi svoju fiziološku hipotezu čije su osnovne misli slijedeće: »Buđući da 
mozak u snu, kako je rečeno, dobiva podražaje za opažanje prostornih u- 
kova iznutra, a ne izvana kao u budnom stanju, nužno je da taj podražaj 
dolazi iz smjera suprotnog redovnom smjeru koji slijede podražaji kad do- 
laze iz osjetila. Odatle proizlazi da cijela djelatnost unutrašnjih vibra- 
cija u živčanim vodovima slijedi smjer suprotan uobičajenom, da ulazi u 
anti-peristaltičko kretanje. Mjesto da slijedi smjer osjetnih utisaka, tj. od 
senzornih živaca ka unutrašnjosti mozga, kretanje se sada vrši obrnutim 
smjerom i redom, a prema tome se zbiva u drugim dijelovima (živčanog 
sistema, op. prev.), ne u smislu da bi donja površina mozga morala da dje- 
luje mjesto gornje, ali je vjerojatno da bijela supstancija moždine djeluje 
mjesto sive kortikalne supstancije i obrnuto. . . Prema tome je organ sna 
identičan s organom budne svijesti i promatranja vanjskog svijeta, ali za- 
hvaćen sa drugog kraja i korišten u obrnutom poretku, a osjetni živci, koji 
djeluju i u jednom i u drugom slučaju, mogu se staviti u pogon 1 s nutar- 
njeg kao i s vanjskog kraja. . . Ono što vidimo u snu nije samo u mozgu, 
nego je i u osjetnim živcima, a nastaje djelovanjem materijalnog i neposred- 
nog podražaja koji dolazi iz nutrine 1 prožimlje mozak.« (str. 239.) 

U daljnjoj razradi hipoteze zanimljiva je aluzija na Homera (Od. XIX, 
560) koji spominje »dvoja ulazna vrata snova, jedna su od slonovine, kroz 
njih prolaze nevažni snovi, a druga su rožnata, kroz njih ulaze fatidički 
snovi. Anatom bi možda mogao pokušati da to protumači bijelom i stvom 
supstancijom mozga« (str. 241). 


Kako dolazi do te vrste zaokreta ili promjene smjera? (Kasnije ću se 
osvrnuti na doživljajnu stranu Schopenhauerova opisa pojava koje odgo- 
varaju Bergsonovoj »storsion«) — »U snu mozak prima hranu, jer to u bud: 
nom stanju nije moguće. Posljedica toga je naknadna bistrina svijesti. Svim 
tim poslovima rukovodi plastični živčani sistem velikih ganglija ili živča- 
nih čvorova međusobno povezanih duž cijeloga trupa. To su veliki simpa- 
tički živci koji sačinjavaju unutrašnje živčano žarište. Ono je potpuno od- 
vojeno od vanjskog živčanog žarišta, mozga, tako da u normalnom stanju 
njegova djelatnost ne doseže do svijesti... Ipak postoji posredna | slaba 
veza sa cerebralnim sistamom putem tankih živaca koji vrše anastomozi- 
ranje. Tim putem u abnormalnim stanjima... dolazi do prodora izolacije 
u stanovitoj mjeri. ...Slabi odjek koji se gubi u sensoriumu u budnom 
stanju kad je mozak zaokupljen vlastitim poslovima, može da utječe tek 
potajno i nesvjesno. Tim utjecajem nastaju one promjene ugođaja koje 
nije moguće razjasniti objektivnim razlozima.« (str. 222—223) 


Schopenhauer se poziva na Reila u iznošenju daljnje hipoteze da se 
»stanje somnambula sastoji u potpunom depotenciranju mozga | prikup- 
ljanju životne snage u simpatičkim živcima, čiji veći splet, a to je plexus 
solaris, u tom slučaju biva preobražen u sensorium, tako da privremeno 
kao nadomjestak preuzima funkcije mozga i vrši ih bez pomoći vanjskog 
osjetnog alata neusporedivo savršenije nego sam mozak... Ova se hipoteza 
osniva na izjavama skoro svih vidovitih somnambula da se u tom stanju 
sjedište njihove svijesti nalazi potpuno u području srca (Herzgrube) i da 
se tu odvija njihovo mišljenje i opažanje.« Isto se tako i plexzus solaris 
spominje u iskustvima te vrste kao cerebrum abdominale. (Str. 230—231) 


U svjedočanstvu sa Athosa, koje navodim na kraju svoga eseja, pozvat 
ću se u posebnoj bilješci na ovo mjesto kod Schopenhauera, u čiju daljnju 
razradu | dokumentaciju ovdje ne želim zalaziti. Analogija sa svjedo- 
čanstvima koja navodim dovoljno je jasna. 


Schopenhauer fiziološku stranu ove hipoteze modificira time što ne sma- 
tra »da trbušni ganglijski splet sam postaje sensorium, nego preuzima jedi- 
no ulogu njegova vanjskog oruđa, tj. u ovom slučaju osjetnih organa depo- 
tenciranih jednako« kao i mozak. (Str. 232) — Zapažena je i pojava da »na 
višim stepenima vidovitosti dolazi do uvida u vlastitu unutrašnjost... do 
a i tačnog opažanja svih dijelova unutar vlastitog organizma.« (Str. 


Konačno, govoreći o »depotenciranju animalnog života u magnetičkom 
snu« Schopenhauer se služi na jednom mjestu, bez dublje veze i potrebe, 
i tipičnom slikom indijskog misticizma u usporedbi cijelog tog zbivanja sa 
»lotosovim cvijetom koji se navečer spušta pod vodenu površinu«. (Str. 249) 


Daljnja razrada Schopenhauerove teorije odnosi se na spekulativno raz- 
jašnjavanje pojava vidovitosti, pa u tom pogledu nema više uže veze sa 
tzmom moga eseja. Ipak, polazna tačka je i tu usidrena u doživljajnoj kva- 
liteti, simpatičnoj za moju tematiku, odbojnosti, gađenja i resentimenta. 
Po ovoj posljednjoj pobudi karakteristična je antlintelektualistička srodnost 
Schopenhauerove i Bergsonove teorije, ili tačnije metafizičke težnje ka 
zaokretu (torsion), težnje koja se u mojim vježbama odrazila i fiziološki. 
Dalje od toga, izvan neposrednog doživljajnog područja, metafizička strana 

auerove teorije dolazi analizom fenomena na ovom području do 
stavova koji zaslužuju posebnu pažnju zbog komparativno-filosofskih im. 
plikacija po kojima se približuju Buddhinoj teoriji anatta, ili nepostojanja 
duše u smislu principium individuationis. Obrada te šire tematike za po- 
sebnu komparativnu studiju o Schopenhaueru (po želji Buddhist Publication 
ke Kandy) dovela me je upravo do materijala koji koristim za ovu 


21 PRAXIS 321 


U parapsihološkim pojavama »životna snaga se odvaja od mozga, koji 
nije ništa drugo nego penzioner ili parazit organizma. Bolje rečeno, ta snaga 
biva potisnuta u organski život koji joj je prvobitna funkcija«. Ta dva sis- 
tema, centralni i simpatički, treba »shvatiti kao dva suprotna pola. Mozak 
je... pozitivni i svjesni pol, a simpatički živci i njihovi ganglijski spletovi 
su negativni i nesvjesni pol.« (Str. 248) — Parapsihičke pojave »ukazuju 
nepobitno na vezu među bićima koja se osniva na posve drukčijem poretku 
stvari nego što ga nalazimo u prirodi na osnovi zakona prostora, vremena 
i uzročnosti. Taj drugi poredak je dubinski, iskonskiji i neposredniji, pa 
zato u njemu ne važe prvi zakoni prirode koji su najopćenitiji zato jer su 
najformalniji. Tu, prema tome, prostor i vrijeme više ne razdvajaju poje- 
dince, a individualizacija i izolacija, koja se osniva upravo na tim oblicima, 
na određuje više nepremostive granice saopćavanju misli i neposrednom 
utjecaju volje.« (Str. 252—253) — Tako se »svaka vrsta mantike sastoji u 
pronalaženju puta ka oslobođenju spoznaje od uslovljenosti vremenom «, bilo 
u proračunskim snovima ili drugim oblicima vidovitosti (str. 251). U tom 
stanju »subjektivno i objektivno nisu više tako izrazito razdvojeni kao pod 
utjecajem tjelesnog svijeta« (str. 261). »Kad čitam o tome kako vidovite 
osobe predskazuju buduće događaje toliko ranije i tako tačno, čini mi se 
kao da su te osobe dospjele u pozadinu skrivenoga mehanizma iz kojeg sve 
proizlazi i gdje se zbog toga već sada nalazi ono što će izvanjski, tj. kroz 
naše optičko sredstvo vremena, da se pojavi tek u budućnosti... da upravo 
ništa u potpunosti i do posljednje osnove nije prirodno, nego da i sama 
priroda počiva na nečemu natprirodnom.« (Str. 252 i 255) 


U objašnjenje svega toga svođenjem para-psihičnih pojava, počevši od 
snova, na volju kao Ding an sich, ne mogu ovdje zalaziti. I Schopenhauer 
u ovom spisu upućuje za dalje razjašnjenje čitaoca na Welt als Wille und 
Vorstellung, knj. II, str. 177, 273, 285—289, u vezi s tvrdnjom s kojom se 
ovdje zadovoljavam: »Intelekt je tek površinska snaga koja suštinski i svu- 
da pogađa samo ljusku, a nikada srž stvari«. Razlog je tome vezanost inte- 
lekta o principium individuationis. (Str. 288) 


Posljednje što želim dodati, da približim ovaj prikaz današnjici, jeste 
da novija laboratorijska istraživanja na području para-psihologije, a s 
druge strane i psihoanalitičke teorije, polaze sve izrazitije od eliminacije 
pretpostavke o principium individuationis ili o transcendenciji individualne 
duše i vraćaju se na pretpostavku o jedinstvenoj psihičkoj supstanciji, ili 
još češće na princip održanja životne energije. Jedan od prvih koji su na 
području para-psihologije (tzv. PSI pojava) primijenili analogiju fizikalne 
teorije o elektro-magnetskim poljima, bio je profesor filosofije univerziteta 
u Cambridgeu, C. D. Broad (nasljednik H. Sidwicka, osnivača engleskog 
Society for Psychical Research). Po mišljenju Broada, »iako PS! kompo- 
nenta koja preživljuje tjelesnu smrt može biti bestjelesna, ona zato ne 
mora biti i neprotežna i nelokalizirana. Danas smo već dovoljno naviknuti 
na takve pojave kao što su elektro-magnetska polja, koja se ne mogu naz- 
vati tijelima u običnom smislu, ali ipak imaju strukturu i određena svoj- 
stva i dispozicije. O faktoru PSI ne smijemo misliti kao o nečemu na čemu 
određeno iskustvo ostavlja takav utisak kao pečat na vosku.« (The Mind 
and its Place in Nature, London, Routledge and K. Paul, 1925. USP. njegovo 
kasnije djelo, Religion, Philosophy and Psychical Research, isti izdavač, 
1953.) — Amerikanac Gardner Murphy, također profesor filosofije, smatra 
isto tako da »princip polja (field principle) može da vrijedi jednako u fizici 
i u psihici, a psihičko polje može da se proteže natrag i naprijed u Mbuasn 
nu kao i u prostoru«. Murphy smatra da je pitanje preživljuje li ličnos 
smrt postalo nerazborito. »Ukoliko neka psihička djelatnost preživljuje, ona 
će postati aspekt raznih polja, pa će time poprimiti nove kvalitete i nove 
strukturne odnose. Očevidno je da sve lične djelatnosti stalno mjera 
kontekst i postoje samo u interakciji s drugima. . . pa je vjerojatno zd tako 
uključene sačinjavaju dio kosmičkog procesa.« (Citati ovih suvremen au- 
tora su, prema prikazu historijata engleskog Society for Psychical Research 
u knjizi R. Heywood, An Inquiry into Eztra-Sensory Perception, London, 
Pan Bcoks, 1959. I slijedeći citat je iz istog izvora.) Prof. H. H. Price polazi 

od pretpostavke o mogućnosti »nečega posrednog između duha i materije 
kako ih obično razumijevamo«, pa pobija descartesovsko shvaćanje »da je 
jedini komad materije na koji duh djeluje neposredno njegov vlastiti mo- 
zak... Ideje mogu biti krajnji elementi mentalnog svijeta, a iz njih se 
izgrađuju psihički entiteti na raznim stepenima.« (Idea u engleskom struč- 
nom jeziku znači, u prvom redu, predodžbu, ovdje očito u Schopenhauerovu 
smislu.) 

Ova gledišta, kojima bih dodao i Schelerovu kosmološku teoriju (Die 
Stellung des Menschen im Kosmos), podesna su da suvremeni pojam reli- 
gioznosti približe buddhističkim shvaćanjima koja polaze od uviđaja u pat- 
nju i bojazan zbog nepostojanosti vlastite duše. Pod utjecajem Dostojev- 
skoga i Sartre je u svojem najpopularnijem predavanju o egzistencijalizmu 
i humanizmu naglasio dovoljno snažno (ne manje nego u drami A huis clos) 
da je problem religioznosti mnogo dublji nego što se pričinja sa materija- 
lističkog gledišta na ruševine biblijskih vjerovanja, čija podloga, ako mož- 
da i nije najprimitivnija, sigurno jest jedna od najsurovijih u historiji civi- 
lizacije. Iako je kršćanski svijet odavno otupio za shvaćanje ove svoje tra- 
gične unutarnje proturječnosti, postoji, po mojem mišljenju, jedno lako pri- 
stupačno i historijski relativno mjerilo te poraznosti u Kuranu. Muhamedov 
»revizionizam« Biblije u svakom je slučaju i za površnog čitaoca Kurana 
dovoljno uvjerljiv pokušaj ublažavanja i racionaliziranja apsurdnosti i bar- 
barstva biblijskog monoteizma, pogotovo za onoga kome je na tom pod- 
ručju još moguće biti toliko objektivan da moralnu razboritost religije 
rahmana (milosrđa) razmotri odvojeno od tragične sudbine Muhamedove, 
izazvane prvim moralnim porazom u njegovu pokušaju bjekstva pred pro- 
goniteljima. Ukoliko je Kristovo učenje uzvišenije od Muhamedova, utoliko 
je dublji i jaz njegove oprečnosti prema Bibliji. I tu nam lična sudbina 
dvaju proroka, koji su svoju kuću radije zidali na Bibliji nego na čistom 
pustinjskom pijesku, daje dovoljno razborito mjerilo njihove relativne raz- 
daljine od Biblije. — Koliko je dostojanstveniji i intelektualno izrazitiji 
razmak Buddhina odstojanja od vedantinskog učenja o biću bezlične duše, 
u Buddhinoj dosljednoj negaciji i toga posljednjeg bića! 

ČITAOCIMA I PRETPLATNICIMA 


JUGOSLAVENSKOG IZDANJA PRAXIS 


Izvinjavamo se što i ovaj broj izlazi iz financij- 
skih razloga sa zakašnjenjem. Ujedno želimo obavi- 
jestiti da je idući broj već pripremljen za štampu, 
te će izići maja 1970. 


Budući da redovnost izlaženja časopisa u velikoj 
mjeri zavisi od pravovremene uplate pretplate i od 
broja pretplatnika apeliramo na sve pretplatnike: 


— da što prije uplate svoju pretplatu za 1970. 
godinu (48 ND) 


— da potaknu i druge da se pretplate na Praxis. 

Podsjećamo da se pretplate uplaćuju čekovnom 
uplatnicom na žiro-račun časopisa Praxis, broj 301 - 
8-1086. 


Kao dvobroj 2 — 3/1969 džepnog izdanja »Praxis« 
izišao je zbornik 


DIJALEKTIKA OSLOBOĐENJA 
Uredio David Cooper 


U zborniku su objavljeni radovi: 


David Cooper: Predgovor 

R. D. Laing: Očevidno 

Gregory Bateson: Svjesni cilj nasuprot prirodi 

Stokely Carmichael: Crna vlast 

Jules Henry: Društvena i psihološka priprema za rat 

John Gerassi: Imperijalizam i revolucija u Americi 

Paul Sweezy: Budućnost kapitalizma 

Ross Speck: Psihijatrija i antipsihijatrija 

Paul Goodman: Objektivne vrijednosti 

Lucien Goldmann: Kritičnost i dogmatizam u knji- 
ževnosti 

Herbert Marcuse: Oslobođenje od društva obilja 

David Cooper: Dalje od riječi 


Gajo Petrović: Dijalektika oslobođenja (Mjesto po- 
govora) 


U zborniku su u redigiranom obliku objavljeni 
najzanimljiviji referati sa kongresa »Dijalektika os- 
lobođenja« održanog u Londonu. 


Prodajna cijena zbornika (316 strana) iznosi 25 
ND. Može se kupiti u knjižarama ili naručiti u admi- 
nistraciji »Praxis«. 


Zbornik je isporučen svim pretplatnicima džep- 
nog izdanja »Praxis« u 1969. godini. Novi pretplat- 
nici džepnog izdanja »Praxis« mogu ga još uvijek 
dobiti po pretplatnoj cijeni (20 ND). Novac se up- 
laćuje na žiro račun časopisa »Praxis«, broj 301-8- 
1086. 


Kao dvobroj 4—5 džepnog izdanja »Praxis« izišao 
je zbornik rasprava 


Ivana Kuvačića 
OBILJE I NASILJE 


Zbornik sadrži rasprave: 


O strukturi i dinamici američkog kapitalizma 

Klase i klasna pokretljivost u američkom društvu 

Pokretačka snaga i ljudska cijena tehničkog prog- 
resa 

Smisao pobune protiv institucija društva obilja 

O radikalizaciji crnačkog pokreta u SAD 

Zaokret ka samosvijesti 

Studentski pokret i nova ljevica 

Osnovi i izgledi radikalne desnice 

O nasilju i agresiji 

Masovne komunikacije i suvremeno društvo 

Kakvu poruku nose elektronske komunikacije 


Prodajna cijena zbornika iznosi 25 ND. Može se 
kupiti u knjižarama ili naručiti u administraciji 
»Praxis«. 


Zbornik je isporučen svim pretplatnicima džep- 
nog izdanja »Praxis«, Ako niste pretplatnik džep- 
nog izdanja »Praxis«, možete se još uvijek pretpla- 
titi. Pretplata za brojeve 4—8 (posljednje tromje- 
sječje 1969. i cijela 1970. godina) iznosi 50 ND. No. 
vac se uplaćuje na žiro račun časopisa »Praxis«, 
broj 301-8-1086. 


O BA VIJEST 
KORČULANSKE LJETNE ŠKOLE 


Sedmo zasjedanje Korčulanske ljetne škole odr- 
žat će se u Korčuli od 19. do 26. VIII 1970. 


Okvirna tema je HEGEL I NAŠE VRIJEME. 


Posebne teme u odgovarajućim sekcijama bit će: 
AKTUALNOST HEGELOVE FILOZOFIJE PRAVA I 
HISTORIJE (govorni jezik: njemački), HEGEL I 
POZITIVIZAM (govorni jezik: engleski), GRAĐAN- 
SKI SVIJET I NOVA LJEVICA (govorni jezik: fran- 
cuski), LENJIN, LENJINIZAM I SOCIJALIZAM 
(govorni jezik: hrvatsko-srpski). Temi LENJIN, LE- 
NJINIZAM I SOCIJALIZAM bit će posvećen i dio 
plenarnih sjednica. 


Rad škole odvijat će se u obliku predavanja, sa. 
općenja 1 diskusija. Kao predavači i podnosioci sa- 
općenja sudjelovat će brojni filozofi i sociolozi iz 
Jugoslavije i iz drugih zemalja. 


Detaljnija obavještenja o programu sedmog za- 
sjedanja Korčulanske ljetne škole objavit ćemo u 
idućem broju časopisa »Praxis«. 


SURADNICIMA 1 CČITAOCIMA 
Glavni dio časopisa PRAXIS redovno donosi radove o nekoj 

značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 

MISAO E. BLOCHA (10. V 1970) 

LENJIN, LENJINIZAM I SOCIJALIZAM (10. V 1970) 

MISAO G. LUKACSA (1. VII 1870) 

REVOLUCIONARNOST, MORALIZAM I CINIZAM (1. VII 1970) 

HEGEL I NAŠE VRIJEME (1. IX 1970) 

SAMOUPRAVLJANJE I MANIPULACIJA DANAS (1. XI 1970) 

ODGOVORNOST INTELEKTUALCA DANAS (1. XI 1970) 

NAUČNO-TEHNIČKI RAZVOJ I SOCIJALIZAM (1. I 1970) 

SARTRE I MARKSIZAM (1. III 1971) 

SUVREMENA UMJETNOST I MISAO O UMJETNOSTI (1. III 1971) 

»KRITIČKA TEORIJA DRUŠTVA« (1. V 1971) 

Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet. Zagreb, Ul. Đ. Salaja b.b. 
U obzir dolaze samo rukopisi koji dosad nisu nigdje objavljeni. 
Rukopisi sc ne vraćaju. Objavljeni radovi ne izražavaju nužno i 

gledište redakcije. 
A 


PRETPLATNICIMA I NARUČIOCIMA 

Časopis PRAXIS izlazi u jugoslavenskom izdanju, u džepnom izdanju 

(na hrvatskosrpskom jeziku) i u međunarodnom izdanju (na engleskom, 

francuskom i njemačkom). Jugoslavensko izdanje izlazi dvomjesečno. Džep- 
no i međunarodno izdanje izlaze tromjesečno. 

JUGOSLAVENSKO IZDANJE: Pojedini primjerak stoji 10 
novih dinara, u inozemstvu 1,25 dolara; godišnja pretplata iznosi 
48 novih dinara; za inozemstvo 6 dolara (75 Novih dinara); dvo- 
godišnja pretplata iznosi 90 novih dinara, za inozemstvo 1! do- 

lara (137,5 novih dinara). 

DŽEPNO IZDANJE: Pojedini primjerak stoji 12,50 novih di- 
nara, za inozemstvo 1,50 dolara (18,75 novih dinara); godišnja 
pretplata iznosi 40 novih dinara, za inozemstvo 5 dolara (62,50 

; ' novih dinara). 

MEĐUNARODNO IZDANJE: Pojedini primjerak stoji 2 dolara 
ili 25 novih dinara; godišnja pretplata iznosi 7 dolara ili 87,50 
novih dinara; dvogodišnja pretplata iznosi 13 dolara ili 162,50 
novih dinara, trogodišnja pretplata iznosi 18 dolara ili 225 novih 

dinara. 

PRETPLATA SE UPLACUJE čekovnom uplatnicom na žiro- 
“račun časopisa »Praxis« broj 301—8—1086. 

ZA NARUDŽBE, INFORMACIJE I REKLAMACIJE treba se 
obratiti na adresu: Administracija časopisa PRAXIS, Filozofski 

fakultet, Zagreb, Đure Salaja 3. 


